
SIMON JÁNOS: 


Vajúdnak-e a hegyek? 


A pártválságtól a pártok együttműködéséig 


"Amikor ellenféllel vitatkozol, próbáld meg a bőrébe képzelni 
magad. Jobban meg fogod őt érteni, és talán egyszer csak 
azon veszed magad észre, hogy egy kicsit igaza van - vagy 
talán nagyon is." 

(A. Gramsci) 


Amikor egy újságíró megkérdezte Lord Kaldort, ,, tudja-e, hogy a kapitalizmus mély 
válságban van?", a neves közgazdász higgadtan annyit válaszolt: , Igen, tudom, a 
kapitalizmus már megszületése óta válságban van." Vajon mit válaszolna Kaldor pro- 
fesszor, ha ugyanezt a kérdést a szocializmussal kapcsolatban tennénk föl néki? 


Válságparadigmák 


A magyar válság gyökereit keresve immár tizenhétféle magyarázatot gyűjthetünk össze 
a különböző reformkoncepciót gyártó társadalomtudósok fogalomrendszeréből, elméle- 
téből vagy röpködő frazeológiájából. Ezek közül azonban csak alig féltucat alkot kifor- 
rott elméletet, önmagában is koherens koncepciót. Az a paradox helyzet állt elő, hogy 
viszonylag hamar és nagy számban születtek a válság kezelésére hivatott reformtervek, 
anélkül, hogy nyilvános szakmai vita folyt volna szociológusok, közgazdászok, politoló- 
gusok között magáról a válságról. Nincs konszenzus arról, hogy valójában mi is van 
válságban és mit kell a politikának kezelnie. Némi malíciával azt mondhatnánk : vaki 
éppen a szó, azé a válságparadigma".. 

Egyesek a válság okát az elavult vezetési módszerekben látják, s a stílusváltás szüksé- 
gességét hangsúlyozzák, mások a válság megjelenési formáiról vagy következményeiről 
beszélnek, s a rendszer adaptációs zavarait vagy önkorrekció-képtelenségét emelik ki. 
Többen a problémáknak csak egy-egy metszetét vagy szerkezeti vetületét ragadják meg, 
s tartják a diszfunkcionális működés okozójának; viszonylag kevesen vállalkoznak 
átfogó megközelítésre. Valószínűleg a jelenlegi válság nem ragadható meg pusztán 
egyetlen paradigma mentén. A részigazságok elismerése mellett több átfogó koncepció 
adhatja a válság lényegének együttes magyarázatát. 

Általánosan elismert, hogy a szocializmus nemcsak Magyarországon van válságban, 
hanem egyetemes szinten is, mint ún. , világrendszer" . A kapitalizmus születését, terjedé- 
sét és dinamikus fejlődését Max Weber a protestáns etikával hozta összefüggésbe, 
kiemelve olyan ismérveit, mint a racionalitás, a kalkuláció, a tolerancia stb. Ez az az 
ethosz, melynek racionalitása áthatja a modern kapitalista társadalom mindhárom 
autonóm alrendszerét (gazdasági, politikai és kulturális-morális), s így meghatározza az 
egész rendszer működési logikáját, biztosítja fejlődési dinamizmusát, adaptációs és 
önkorrekciós képességét. Nagy kérdés azonban, hogy létezik-e a szocializmusnak is ilyen 

sajátos szellemisége, mely rendezőelvként képes az egész rendszer működését vezérelni. 
Van-e egyáltalán az ún. , létező szocializmusnak" olyan koherens ethosza, mely rend- 
szerspecifikussága révén e társadalmaknak önálló formációjelleget ad. Ha igen, akkor 
ez mennyiben szolgálja a minőségalkotást, a modernkori racionális fejlődést a gazdaság- 
ban, a politikában é és a kulturális életvilágban? Vagy lehet, hogy a szocializmus modelljé- 
nek válságát éppen e koherens ethosz hiánya okozza? Hogy ezt a hiányt immár nem 
képesek pótolni sem felülről diktált gyorsan devalválódó értékek, sem mesterségesen 
konstruált életidegen ideológiák... 

Itt elvarratlanul hagyjuk a gondolatsor szálait, s ezúttal megelégszünk a provokatív 
kérdés felvetésével. Miközben az írás a politika túlsúlyosságáról szól, hangsúlyozni 
szeretném, hogy a reformgondolkodás, a társadalmi alrendszerek depolitizálása éppen 
a politika felől indulhat el. Jelen dolgozat e folyamat minőségi jellemzőiről és állapotáról 
szól, különös tekintettel a társadalmi integráció és átjárások problémáira. 

Miben is áll a négy évtizedes magyar szocialista fejlődési modell válsága? A tizenhét 
válságkoncepció mellé ezúttal egy tizennyolcadikat állítunk, mely rendszerszemléletű 
megközelítéssel próbál e kérdésre válaszolni. 

A modern fejlődőképes nyugati társadalmakban a három nagy társadalmi alrendszer 
(a gazdasági, a politikai és a kulturális-morális) saját belső logikája és törvénye szerint 
működik, s egymáshoz való kapcsolódásukban is megtartják belső autonómiájukat. 
A társadalmi rendszer kiegyensúlyozott működését a három alrendszer együttesen bizto- 
sítja, magát a társadalmat pedig integrálják gazdaságilag is, politikailag is, kulturálisan 
is. E hármas integráció egyensúlya adja a rendszer hatékony alkalmazkodóképességét, 
dinamikus stabilitását. Nézetünk szerint a jelenlegi szocialista újratermelési modell disz- 
funkcionális működését éppen e hármas integráció hiánya, illetve az alrendszerek közötti 
krónikus egyensúlyzavarok okozzák. Jól szemlélteti ezt a magyar fejlődés is. 

Ha visszapillantunk a magyar szocialista rendszer kezdeteire, akkor egyértelműen 
regisztrálhatjuk azt a folyamatot, ahogy a politikai alrendszer rohamléptekben ,rágyalo- 
golt" a gazdasági alrendszerre, ahogy , maga alá gyűrte" a kulturális-morális alrendszert, 
hogy saját mindenkori politikai-hatalmi érdekei szolgálatába állítsa őket. (Államosítások 
és kisajátítások, pártegyesítés, egyesületek és pártok betiltása, sztálinista alkotmány 
bevezetése, pártállam kiépülése, felülről szerveződő monolitikus intézményi rendszer 
kialakítása, kuláklistázás, internálások stb.) A politika ilyen erős expanziójának kettős 
következménye lett. Egyrészt azzal, hogy a politikai alrendszer korlátozta és megszüntet- 
te a másik két alrendszer autonómiáját, összetörte vagy eltorzította belső szerkezetüket, 
egyben meg is változtatta a két alrendszer immanens működési logikáját. Másrészt 
viszont maga a politikai alrendszer szerkezete és működése is megváltozott, a társadalmi 
rendszerben túlsúlyossá növekedett a politikai integráció ereje, ezzel szemben rendkívüli 
mértékben csökkent a gazdasági és a kulturális integráció szerepe. 

Az átpolitizált gazdasági alrendszer működésében nem a gazdasági racionalitás domi- 
nált (a haszonelvűség, a profitszemlélet), hanem a politikai racionalitás politikai-hatalmi 
logikája. A gazdasági és kulturális alrendszerek racionalitása csak ott és annyiban 


működött, ahol és amennyiben nem ütközött a politikai szűrő- és fékmechanizmusokkal. " 


Az erők ütközésekor vagy kizárólagosan érvényesült a politikum elve, vagy olyan öszvér 
jellegű keveredések, csökkent hatású képződmények jöttek létre, melyek végül is ala- 
csony hatékonyságúvá tették a gazdasági és a kulturális szférát. Amit azonban mégis 
szolgáltak, az a mindenkori hatalom állandó megerősítése hazai és nemzetközi viszonylat- 
ban. (Jól példázza a politikai hatalom önerősítő rendszerének működését Sztálinváros 
felépülése, a bős-nagymarosi vízlépcső terve vagy a tengízi óriás beruházás vállalása.) 

Hasonlóképpen deformálódott a politikai behatolás következtében a társadalom kul- 
turális-morális alrendszere is. Megtörtek a korábbi értéktermelő mechanizmusok, s a 
politika által elvárt értékek számítottak minőséginek. Nem véletlen például, hogy sajtó- 
orgánumok betiltására nem a megjelenő alacsony kulturális színvonal miatt került sor, 

hanem a politika érdekeivel való ütközés következtében. A politika túlsúlyossága az 
életvilág szférájában is megmutatkozott — különösen az ötvenes években -, még a 
mindennapi emberi kapcsolatokat is megzavarta. Tragikusan leromlott a viselkedéskul- 
túra és devalválódtak az emberi kiállás olyan értékei, mint az őszinteség, a bátorság, a 
szolidaritás. . . 

Annak következtében, hogy a két alrendszer elveszítette autonómiáját és integratív 
erejét, felborult az 1945-től eséllyel formálódó, a társadalom három integrációs mecha- 
nizmusa között 1948-ig kialakult viszonylag dinamikus egyensúly. A mai ún. létező 
szocializmus alapvetően egy politikailag integrált társadalmi képződményként jött létre 
és működik jelenleg is, s éppen a politikai integráltság dominanciájában rejlik a szocialis- 
ta társadalmi rendszerek differenciaspecifikuma nemcsak Magyarországon, de a többi 
kelet-európai szocialista országban is. 

A jelenlegi szocialista újratermelési modell válsága tehát a társadalmi alrendszerekben 
és a köztük lévő viszonyban gerjed. Egyrészt az alrendszerek önmagukon belül rosszul 
vagy kevésbé integráltak, másrészt nincs az alrendszereknek autonómiájuk, nincs közöt- 
tük valódi partneri kapcsolat, egyensúlyi helyzet. A modell válságát nem részreformok- 
kal, újabb , kiskapuk nyitásával" kell kezelni, hanem átfogó, radikális és komplex 
reformokkal új társadalmi modellt kell kialakítani. Vagyis nem a régi mellényt kell 
újragombolni, hanem új mellényt kell készíteni — a meglévő anyagból. 

Az új modell kialakításának lehetséges útja elméletileg körvonalazható. Egy hosszú, 
többfázisú, komplex folyamatban a túlsúlyossá vált politikai szférának vissza kell vonul- 
nia a gazdasági és a kulturális-morális szférákból, hogy lehetővé váljék ezen alrendszerek 
belső szerkezetének újrarendezése, megújulása és autonómiájának megerősödése. Itt 
tehát többről van szó, mint amit egyes reformerek az , állam depolitizálásának" nevez- 
nek, és többről, mint az egyes részrendszerek puszta szétválasztásáról. E folyamatok 
ugyanis egyidejű, egymást kölcsönösen feltételező mozzanatokból állnak össze, aminek 
eredményeként a létrejött új minőségű autonóm alrendszerek között - azok belső, 
immanens működési logikájára alapozva — új típusú demokratikus partneri kapcsolatok 
épülhetnek ki. Így helyreállhatna a társadalom három nagy integrációs mechanizmusa 
(gazdasági, politikai, kulturális) közötti egyensúly, megteremtődnének a dinamikus 
stabilitás, a fejlődés feltételei, minőségi mértékkel javulna a rendszer adaptációs és 
önkorrekciós képessége. 


a Politikai állam" versus , civil társadalom" 


Kelet-Európában a szocialista újratermelés modellje kezdettől fogva zsákutcás fejlődést 
hordott magában, csak idő kérdése volt, hogy a hatalomnak mikor lesz elég bátorsága, 
ereje, kényszere ezt elismerni és szembenézni vele. 

A válságot magában rejtő modellre a szocialista országokban különböző legitimáló 
ideológiák épültek, alapvetően azonban kétféle válságleplezési stratégia működött. Az 
egyik típus a civil társadalom mindennemű politikai mozgásainak befagyasztására irá- 
nyul különböző erősségű repressziós apparátusok alkalmazásával (az NDK-beli rend- 
szertől a romániai rendszerig). A másik típusú válságkezelés viszonylagos gazdasági 
jólétet kínál cserébe a lojális-apolitikus állampolgári magatartásért, a , követni készsé- 
gért", a paternalista hatalmi viszonyok elfogadásáért (I. a hetvenes évek Magyarorszá- 
ga, a Husak-korszak Csehszlovákiája). Végül is mindkét hatalmi-politikai válasz az 
aktuálisan hatalmon lévők érdekeit, önlegitimációját szolgálta, ugyanis a halmozódó 
megoldatlan feladatokat tovább görgették maguk előtt, s többszörös tehertételként 
örökségül a következő generációra testálták. 

Hogyan lehet a tekintélyuralmi rendszereket demokratizálni anélkül, hogy az nagyobb 
társadalmi megrázkódtatással járna együtt? Válaszként több társadalomtudós a modern 

kori dél-európai diktatúrák példájára hivatkozik. Való igaz, hogy Spanyolországban, 
Portugáliában és Görögországban az 1970-es években viszonylag békés átmenettel ját- 
szódott le a demokratizálás, voltak ugyan bizonyos válságjelenségek, anélkül azonban, 
hogy ezek elvezettek volna az egész rendszert megrázó integrációs válsághoz. Ezekben 
az országokban ugyanis még a diktatúra idején is többirányú integrációs mechanizmusok 
működtek, megmaradt a , komplex társadalmi rendszer" . 

A diktatórikus hatalom , tiszteletben tartotta" az alrendszerek önállóságát, nem nyúlt 
bele a gazdaságba, hagyta, hogy azt a piac integrálja. A nemzetgazdaság továbbra is 
működött mint a magángazdaságok összessége. Az önálló gazdasági alappal rendelkező 
civil társadalom működését (pl. a gazdasági szférában) nem rázta meg, sőt lényegében 
nem is érintette a politikai-hatalmi képződményben bekövetkezett változás. Sőt, a civil 
társadalom önálló gazdasági alapja révén segítette a politikai demokrácia gyors konszoli- 
dálódását (pl. a rádió-, a tévé-, sajtóalapítás vagy a pártalapítás infrastrukturális feltéte- 
leinek biztosításával). 

Lényegesen más a helyzet a kelet-európai szocialista államokban. A politika mérhetet- 
len expanziója behatolt a gazdasági szférába is, a túlállamosítások, kisajátítások, represz- 
sziók következtében a civil társadalom elvesztette önálló gazdasági alapját, s ún. csonka 
társadalmak alakultak ki. Az állampolgárok döntő többsége az állami munkaszervezet- 
ben kénytelen dolgozni, s a rendkívül alacsony munkabér nem teszi számukra lehetővé, 
hogy tőkealapot képezzenek s bármikor kiléphessenek az állami munkaszervezetből, 
hogy magánvállalkozóként dolgozzanak tovább. Az államszocializmusban az állampol- 
gár hatalomnak való kiszolgáltatottsága szinte korlátlan, ezért is nehezebb Kelet-Euró- 
pában a civil társadalom regenerálódása és repolitizálódása. 

"A politikai hatalom Magyarországon a sztálinizmus bevezetése során (1948-1953) 
elvette a civil társadalomtól gazdasági hatalmát, és állami tulajdonná tette. Azáltal, hogy 
a párt , megszállta" az államot, ez az állami tulajdon vált a pártállam hatalmának egyik 
döntő forrásává, s a direkt erőszak és az ideológiai apparátusok mellett közvetetten 
kényszerítő erejévé is mind a mai napig. A magyar gazdaság saját racionalitása szem- 
pontjából nem működött jól az elmúlt évtizedekben, mert nem termelt a fejlődéshez 
szükséges elegendő profitot. Egy szempontból azonban mégis funkcionált: mindennap 
generálta a hatalmat, s a hatalom számára ez volt a legfontosabb szempont. Mára 
azonban ez a reprodukciós rendszer erodálódott, működésével mind nagyobb feszültsé- 
geket gerjeszt. A gazdaságnak a haszonelvűség alapján ma már önmagát kellene serken- 
tenie, s ez csak a tulajdonviszonyok radikális reformjával képzelhető el. A politikának 
ki kell vonnia hatalmát az állami tulajdonú gazdaságból és valamilyen módon a civil 
társadalom választói tömegeire kell építkeznie, hogy azáltal biztosíthassa működését és 
legitimálja hatalmát. 

A modellváltáshoz alapvetően a gazdaság szerkezetében és működésében kell átfogó 
radikális reformokat végrehajtani, hiszen a modern gazdaságot a piacnak (és nem a 
politikának) kell integrálnia egy hatékony érdekeltségi rendszerben. 

A politikai reform, a demokratizálás tehát elsősorban azt hivatott segíteni, hogy a 
válságból való kiemelkedés minél szélesebb társadalmi rétegek támogatásával és tevé- 
keny részvételével történjék. A széles társadalmi részvétel lehetővé teszi az igazságosabb 
tehervállalást, a konfliktusok intézményes és demokratikus kezelését és egy új típusú 
társadalmi integráció megteremtését. A reformok következetes megvalósítását nem te- 
kinthetjük egy szűk elitcsoport dolgaként, hanem az egész társadalom, a nemzet feladatá- 
vá kell emelni. 

Az MSZMP az 1960-as évek közepétől a kelet-európai szocialista országokban egye- 
dülállóan és úttörő módon nagy horderejű reformokat hajtott végre. Ma, amikor a 
Kádár-korszak meghaladása van napirenden, érthető, hogy felerősödött e korszak kriti- 
kai elemzése, s háttérbe szorulnak történelmi értékei. Látnunk kell azonban, hogy éppen 
e reformok következtében vált lehetővé a civil társadalom újraéledése és a központi 

hatalomhoz képest független , szigetek", ellenállási gócok kiépülése, elsősorban a gazda- 
sági életben, valamint a kulturális, tudományos és művészeti szférában. A szerveződő, 
erősödő társadalmi autonómiák révén növekedett az állampolgári szabadság is. Mindez 
természetesen olyan mértékben, amíg nem veszélyeztette a politika érdekeit. 

Miközben azonban a társadalom fejlődése visszafordíthatatlanul elmozdult a demok- 
ratizálódás irányába, a reformok nem érintették magát a hatalmi struktúrát, az ennek 
középpontjában álló MSZMP-t, annak helyét és szerepét, az államhoz és a társadalmi 
szervekhez való viszonyát, valamint a párt belső rendszerét. Magyarországon a nyolcva- 
nas évek végére kiéleződtek a konfliktusok az egycentrumú, intézményesített ellenőrzés 
nélkül működő hatalom és az erősödő társadalmi autonómiák között, sőt a feszültségek 
megjelentek a felszínen is, láthatóvá és érzékelhetővé váltak a társadalom széles rétegei 
számára. Lényegében ebben tér el a magyar válság a többi kelet-európai ország válsá- 
gától. I 

Az 1988. májusi pártértekezlet után a demokratizálódás új lendülete dsössítáni a 
társadalmi nyilvánosság szerkezetében hozott változásokat. Ez egyrészt tudatosította a 
közvéleményben a válságfolyamatot, másrészt szélesebb lehetőséget teremtett a kibonta- 
kozás keresésére. Megjelentek az első független, országos terjesztésű sajtótermékek, 
növekedett a tömegkommunikációs eszközök és intézmények önállósága, az információ- 
áramlás és véleményalkotás szabadsága, ezzel együtt megnőtt a tömegkommunikációs 
médiumok hatalomellenőrző szerepe is. Tanúi lehetünk a központi cenzúra leépülésé- 
nek, a nyilvánosságot erősítő szervezeti átalakításoknak, hatásköri decentralizációknak 
és ezek jogi szabályozásának. 

Ma az állampolgár szintjén a válság úgy jelenik meg, mint bizonytalanság és bizalmat- 
lanság a politikában. A gazdasági bizonytalanságot elsősorban az addig megszokott 
stabilitás hiánya okozza (életviszonyok folyamatos romlása, növekvő infláció, munka- 
nélküliség veszélye) és ez a társadalom széles rétegeiben a perspektívátlanság érzését kelti. 
A politikai vezetéssel szembeni bizalmatlanságot a politikai program hiánya, a válságért 
való felelősség tisztázatlansága, az MSZMP felső vezetésében tapasztalható határozat- 
lanság, a kiszámíthatatlan politikai lépések előidézte félelem okozza. Bár radikálisan 
csökkent a politikai információszerzés, véleményalkotás és szervezkedés , társadalmi 
költsége", az állampolgárok többsége ma még hallgat, (kijvár. A , csendes többség" arc 
nélküli reagálása kiszámíthatatlan. Elkezdődött viszont a társadalom ZEGEMÉTEÉS érzéke- 

rák és pártok alakításával megindult a társadalom politikai tagozódása. 


Az MSZMP és az egész politikai intézményi rendszer számára nagy kihívás a civil 
társadalom regenerálódása és repolitizálódása. Igaz ugyan, hogy az MSZMP 1964 után 
- tanulva az MDP és a rákosista politika hibáiból - feladta a kizárólagos, monopoljelle- 
gú hatalomgyakorlás elvét, és önmagát hegemón párttá nyilvánította. A hatalomgyakor- 
lás módszerében és stílusában jelentősen demokratizálódott. Többek között ennek kö- 
szönhető, hogy a Varsói Szerződés államai között két évtizeden át Magyarországon 
működött a legdemokratikusabb módon a politikai rendszer, itt tanúsította a pártállam 
a legnagyobb toleranciát. Mindennemű demokratizálás ellenére is azonban az elmúlt 
három évtized során a magyar politikai-intézményi rendszer szerkezete változatlanul 
monopolisztikus jellegű maradt. Vagyis miközben a párt verbálisan és általánovműködé- 
si elveiben elismerte önmaga hegemónpárt-jellegét, nem teremtette meg magának a 
hegemón jellegű működésnek a feltételeit, nem biztosította annak intézményi-szervezeti 
kereteit és jogi garanciáit. A monopolisztikus jogi-szervezeti keretekbe és működési 
logikába pedig nem fér bele a valódi pluralizmus, a tényleges társadalmi mozgásokat 
kifejező politikai érdekképviseletnek sem a demokratizált korporációk által képviselt 
típusa, sem a pártelvű pluralizmus politikai rendszere. A májusi pártértekezletet követő 
hónapokban ez az ellentmondás tudatosult és feszült az MSZMP legfelső vezetésében, 

és az e körüli érdek- és értékkonfliktusok miatt vált sokáig döntés- és lépésképtelenné 
e párt. 

A monolitikus hatalmi struktúra reformja immár elodázhatatlan. A kérdés az 
MSZMP számára úgy merül fel, hogy képes-e vállalni a többpártrendszer önmagára 
vonatkozó konzekvenciáit, és képes lesz-e átalakulni egy bürokratikus adminisztratív 
hatalmi szervezetből politikai-mozgalmi párttá. Az MSZMP arra nem tehet kísérletet, 
hogy ezt erőszakosan megakadályozza, hiszen ez a párt történelmileg mindig a reformok 
pártjának vallotta magát, és az elmúlt három évtizedben éppen a demokratikus reformok 
kezdeményezésével nyert nagy társadalmi bizalmat és nemzetközi tekintélyt. Különben 
is nyilvánvaló mindenki számára, hogy bármilyen visszarendeződési törekvés nagyon . 
veszélyes, s olyan tragikus folyamatokat idézne elő, melyeknek végigszenvedésére ennek 
a nemzetnek már nincsen életerő-tartaléka. Az MSZMP - a helyzet józan mérlegelése 
után — csak egy dolgot tehet: bátor szerepvállalással a megindult demokratizálódási 
folyamat élére áll. Erre kötelezi őt történelmi feladatvállalása és jelenlegi helyzete. Csak 
így tudja bizonyítani az állampolgárok előtt, hogy még mindig megújulóképes reform- 
párt, melynek komoly demokratikus tartalékai vannak. 


Az MSZMP belülről 


A párt belső tagozódása 


Az áttörésnek a párt legfelső vezetésében kell bekövetkeznie. A pártapparátus egy jelentős 
részének ugyanis - bizonyos privilégiumai miatt — nem áll érdekében változtatni a 
jelenlegi politikai-intézményi rendszeren; különösen így van ez megyei-területi szinten. 
Az apparátus azon részében, mely érzékeli és akarja is a változást, kivárás tapasztalható, 
felülről várják a megújulást. A párttagság a döntéshozatali mechanizmus demokratizáló- 
dása és ellenőrzése nélkül nem vállalja a felelősséget a pártvezetés és az apparátus 
politikájáért, és ma már nem áll ki mellette. A pártból egyre többen lépnek ki és egyre 
kevesebben lépnek be, s a legfiatalabb generáció számaránya vészesen kicsi, nő a tagság 
átlagos életkora. Pedig jaj annak a pártnak, melynek tagsága sokkal öregebb, mint maga 
a politizáló társadalom. Az MSZMP-nek tehát nemcsak a politikai-intézményi rendszert 
kell megújítania, de levonva az ezzel járó következményeket: önmagát is, mégpedig 
radikálisan. 

A magyar társadalom gyors demokratizálódása, a civil társadalom megszerveződése 
és politikai tagolódása lépéskényszerbe hozta az MSZMPftt is. Ha a párt politizáló párttá 
akar átalakulni, akkor az eddigieknél sokkal nagyobb mértékben kell támaszkodnia 
tagságára. Kérdés azonban, hogy a megalakulása óta hatalmi pozícióban lévő bürokrati- 
zált pártban milyen a tagság politikai összetétele, van-e és ha van, milyen a belső politikai 
tagoltsága. Segíti-e a tagság összetétele a párt demokratikus párttá alakulását, avagy 
erősebb a párton belül az apatikus követni készség, az évtizedes paternalizmus politikai 
kultúrája? A párt belső tagozódásának leírásakor nehezíti dolgunkat a kelet-európai 
kommunista pártokban kötelezően meglévő frakció- és platformtilalom, az empirikus 
mérhetőség kétségessége. Így csak az egyéni tapasztalatra, a szubjektív bizonyosságra 
alapozva körvonalazható egy kvázi tagoltság. 

Egyfajta minősítő mutatóként lehet értékelni az MSZMP-be való belépés évét, illetve 
korszakát, vagyis azt, hogy ki, milyen aktuális történelmi értékek és fejlemények mellett 
vállalta a tagságot. Négy markáns csoportot különíthetünk el, mely azonban részben fedi 
a generációs különbségeket. Az első nagyobb csoportot az 1956-1963-as időszakban 
belépettek alkotják, akik "56-ot mint ellenforradalmat vállalták átélt élménnyel és hittel, 
osztályharcosan küzdöttek a téeszesítésért és a kommunizmus akkor hirdetett elveiért. 

A második nagyobb csoportot az 1964 és 1970 között belépettek jelentik. Ők egy olyan 
párt tagjai lettek, mely amnesztiát hirdetett az , ötvenhatosok"-nak, mely láthatóan 
küszködött, hogy leszámoljon a Rákosi-korszakkal és elkerülje annak torzulásait, s az 
új gazdasági mechanizmus bevezetésével határozottan elmozdult a demokratizálás és a 
nagyobb tolerancia irányába. 

A harmadik nagyobb csoport az 1970-es években vállalta az MSZMP-tagságot, amikor 
kelet-európai utazásai erősítették meggyőződését, hogy a magyar párt reformpárt, mert 
a szocialista táborban itt a legnagyobb a jólét, itt a legnagyobb a demokrácia és legerő- 
sebb a nemzeti béke. Az MSZMP nekik már nem a kommunisták pártját jelentette, 
hanem a , dolgozó nép" pártját. 

A negyedik csoportot a nyolcvanas évek generációja alkotja, amely már egy olyan pártot 
választott, mely lépésképtelen volt és a válság mind több jegyét mutatta. Őket dönté- 
sükben a jószándékú hit, a szülői ház tradicionális értékei vagy egyéni ambícióik vezérel- 
ték. Kevésbé alakult ki önálló politikai arcképük és határozott értékválasztásuk. 

A párton belüli kvázi tagozódás egy másik dimenzióját kapjuk, ha a tagság mai 
politikai attitűdjét vizsgáljuk. Eszerint négy csoportot különböztethetünk meg, hangsú- 
lyozottan szubjektív bizonyosság alapján. Az , ortodox kommunisták" végrehajtó típusú 
emberek, akik magukat a kommunista párthadsereg katonáinak tekintik, várják a 
vezetéstől a zászlót, a jelszót és az utasításokat. A , rend" szükségességére hivatkozva 
hangsúlyozzák : , Készek vagyunk tenni a szocializmusért, csak mondják meg, hogy mit." 
A , reformkommunisták" reformverbalizmusa mögött valójában csak a rendszer , kiigazí- 
tásának", a , hibák kijavításának" igénye húzódik meg, a gyakorlatban csak módszerbeli, 
stiláris változtatásokat akarnak, azt gondolván, hogy így átmenthető a párt hatalma a 
válság utáni korszakra. Ők azok, akik állandóan a pártegységet emlegetik és a társadalmi 
anarchia veszélyét látják minden komolyabb vitában. 

A , demokratikus szocialisták" valódi reformerek, akik igénylik, hogy a párt alulról 
felfelé építkezzen, a tagság és az alapszervezet sokkal nagyobb szerepet kapjon, az 
apparátus kisebbet, a párt határozottan demokratizálódjék, ha kell a platform- és 
frakciószabadság megteremtése révén is. Vállalják a radikális reformokat, keresik a 
kapcsolatot a párton kívüli demokratikus erőkkel, más pártok tagjaival és hajlandók a 
társadalmi kiegyezésre, a hatalommegosztásra. 

A , tagdíjasok" nem formálnak önálló politikai álláspontot, nincsen kiforrott koherens 
értékrendszerük, hittel vagy egyéni ambícióból léptek be a pártba, s ha állást kell 
valamiben foglalniuk, akkor kiszámíthatatlan módon alkalmilag támogatják egyik vagy 
másik csoportot. 

Egy politikai programpárt tagjai háromféle módon befolyásolhatják a vezetés döntése- 
it. Az egyik lehetőséget a párton belül meglévő demokrácia intézményesített rendszere 
nyújtja a közvetlen és titkos vezetőségválasztástól az önálló platform vagy frakció 
szervezéséig. Az MSZMP-ben nincsen, illetve nem működik a párton belüli intézménye- 
sített demokrácia, a demokratikus centralizmus elve és gyakorlata ezt megakadályozza. 
A másik befolyásolási lehetőséget a különböző formát öltő demonstratív akciók jelenthe- 
tik. Nálunk azonban a pártnyilvánosság hiánya nem tette lehetővé az ilyen jellegű 
megnyilatkozásokat, illetve kialakította ennek egy torzultabb tiltakozó változatát, éspe- 
dig az egyének vagy csoportok által a felső vezetéshez küldött aláírt vagy névtelen levelek 
formájában. 

Ezek, a vezetést presszionálni akaró levelek általában nem valamiért, hanem valami 
ellen szólnak, tiltakoznak, s ezért defenzív jellegűek, tartalmuk nem kap nyilvánosságot, 
így tényleges reprezentativitásuk is mérhetetlen. A harmadik lehetőség a pártból való 
kilépés, ami ha tömegessé válik, akkor az a legerősebb jelzés a pártvezetés politikai 
irányvonalának. Természetesen szükség van a párt belső tisztulására, ami segítheti új 
arculatának kialakulását, politikai-mozgalmi jellegének erősödését. Hiba lenne azonban, 
ha az MSZMP vezetése a pártból való hirtelen megindult nagy tömegű kilépést egyszerű- 

.. . en csak a mai politikai mozgások természetes részének fogná fel. Sokkal többről van szó. 
. . Drámai jelzés ez arról, hogy hiányzik a párt belső demokráciája, hiányzanak a tagság 
7 véleménynyilvánításának és érdekkifejezésének hatékony és demokratikus fórumai, in- 
ke tézményei és eszközei. 
70. SA pártdemokrácia révén a párttagság politikaformáló erővé válik és ellenőrizni tudja 
sáját szervezetét. Első lépése a pártnyilvánosság szerkezetének reformja és a döntési 
pozíciókban lévő párttisztségek megújítása vagy megerősítése. Át kell alakítani a párt 
nyilvánosságát a testületi ülésektől egészen a pártsajtóig. Be kell vezetni a közvetlen és 
titkos választásokat (a helyi városi-kerületi, illetve az országos titkári-főtitkári funkciók 
. betöltésénél), hogy a vezetők ténylegesen a tagság bizalmából tevékenykedjenek. Ha az 
MSZMP vezetése nem vállalná a radikális átalakításokat és az ezekkel együtt járó 
feszültségeket, akkor azt kockáztatná, hogy elveszíti kritikai és kreatív tagságának 
nagyobb részét és képtelen megnyerni a legifjabb generáció legdinamikusabb erőit. 
Amennyiben az MSZMP elvesztené reformerőit és reformlendületét, akkor annak kiszá- 
míthatatlan következményei lennének az egész politikai mező mozgására és a reformok 
további sorsára nézve. 


Ideológia, legitimáció, integráció 


A májusi pártértekezleten , apparátusi puccs"-nak is nevezett fordulattal megújult legfel- 
sőbb pártvezetés az első nagy áttörést 1989 februárjában hajtotta végre, amikor keresz- 
tülvitte a Központi Bizottságban a többpártrendszer elfogadását. Ez egyben azt is jelenti, 
hogy az MSZMP Kelet-Európában elsőként hajlandó vállalni a pártelvű pluralizmust 
a maga következményeivel, vagyis lemond a monopolisztikus hatalomgyakorlás elveiről. 
Ezzel a párt elindult, hogy átlépje a Rubicont. 

1949 óta az egypártrendszert Magyarországon — némi leegyszerűsítéssel — az az elv 
legitimálta, hogy létezik egy olyan ideológia, melynek segítségével az érdekek nemcsak 
megjeleníthetők és képviselhetők, hanem minden probléma megoldható, a kommunisták 
pártja mindent előre és jobban tud, mint bármely más párt, mert ő a népakarat, a 
történelmi igazság hordozója, egyedül ő képviseli ezt az ideológiai varázseszmét, melyet 
marxizmus-leninizmusnak neveznek. Az új vezetés 1989 februárjában azonban elméleti 
síkon is megtörte azt a régi ideológiát, melyet évtizedeken át vallott, s amely a gyakorlat- 
ban már erodálódott. (Az elmúlt évek pártvezetése ugyanis már nem a küldetéstudattal 
volt megáldva, hanem azzal volt megverve.) — 

Kelet-Európa legtöbb pártja ma is e küldetéstudat ideológiai fogságában vergődik, 
elszakadva a tényleges társadalmi valóságtól. Ez nem véletlen, hiszen a mai , létező 
szocializmus" úgy jött létre, hogy a , reform és demokrácia" ellenében hirdette a , forrada- 
lom és a proletárdiktatúra" elveit. Ahol a , reform és demokrácia" győzedelmeskedett, 
ott nem jött létre szocializmus, ahol pedig létrejött a , mai" szocializmus, ott vereséget 
szenvedett a , reform és a demokrácia", vagyis e kategóriák egy csoportba állítása 
történelmileg ez ideig nem bizonyult lehetségesnek. 

A nagy kérdés most az, hogy a szocializmus eddig hirdetett eszméjét és célját mennyi- — 
ben tudjuk összhangba hozni a reformmal és a demokráciával a tényleges gyakorlatban. 
Ehhez ugyanis az MSZMP-nek határozottan ki kell jelentenie és a gyakorlatban bizony- 
ságát kell adnia, hogy ki tud lépni az ideológiai pártszerep kötöttségeiből és képes 
teljességgel nemzeti és politikai párttá válva mozgalmi pártként működni. Egy többpárt- 
rendszeres versenyhelyzetben felértékelődik a párt mozgalmi jellege és a tagok, a résztve- 
vők belső magánügyévé válik a mögöttes ideológiai tartalom. Az MSZMP így egyrészt 
nyitottabbá válhat minden állampolgár számára, aki világnézetétől függetlenül mint 
mozgalmi pártot vállalja, másrészt az ideológiai kötöttségeitől mentes párt alkalmassá 
válik szövetség- és koalíciókötésre más demokratikus pártokkal is, ha a politikai mozgá- 
sok és erőviszonyok ezt megkívánják tőle. 

A merev ideológiai elvekről való lemondás azonban nem jelentheti az értékekről való 
lemondást is. Ha az MSZMP a jövőben tudatosabban és határozottabban vállalja kettős 
történelmi gyökerét (kommunista-szociáldemokrata), akkor vállalhatja az európai szoci- 
alista-szociáldemokrata mozgalom ma is élő és ható értékeit is : a demokráciát, a szabad- 
ságot, a társadalmi szolidaritás és a társadalmi igazságosság eszméjét, melyeknek társa- 
dalomszervező erejük van. 

Ha egy történelmi korszak lezárul, akkor annak mindig vannak hatalmi legitimációs 
konzekvenciái is. A legitimációs válságot nem az okozza, hogy egyik vagy másik érv . 
használhatatlanná válik, hanem az, hogy a korábbi legitimációs rendszer egész jellege 
válik hatástalanná. Az alakuló többpártrendszer teremtette versenyhelyzet minőségi 
változást idéz elő a hatalom legitimációs alapjával, az ideológiai legitimációt felváltja egy 
új, a választópolgárokra épülő legitimációs rendszer. A Kádár-korszak atomizálta a 
társadalmat, hogy integrálja. A mai vezetésnek azonban markáns csoportképződménye- 
ket és politikai tagozódásokat kell integrálnia, amihez politikai modellváltás szükséges. 
A hatalom - természetét tekintve — ma még a régi, noha már egyértelműen tapasztalha- 
tók az elmozdulás jelei (a pártállam szétválasztásában, a társadalmi nyilvánosságban, a 
proto- és retropártokhoz való viszonyban stb.). 

Az MSZMP-nek azonban személyi kérdésekben de facto még ma is jelentős befolyása 
van, szervezeti befolyása pedig több intézmény felett továbbra is változatlanul érvényesül. 
Szembe kell azonban nézni azzal! a ténnyel, hogy a jogállamiság és a működő többpárt- 
rendszer viszonyai közé semmiképpen sem lesz beilleszthető a párt jelenlegi fegyveres 
szervezete, a munkásőrség úgy mint pártmilícia. Többpártrendszerben ugyanis egyetlen 
pártnak sincs joga saját fegyveres testületet fenntartani. Másfelől pedig az is kétséges, 
hogy egy kiélezett politikai válsághelyzetben a több tízezres munkásőrség egyértelműen 
a pártvezetőség utasításait követné. Át kell tehát gondolni annak lehetőségét, hogy az 
önkéntes szervezet ne csak átkerüljön az állam irányítása alá, hanem főként polgárvédel- 
mi feladatokat lásson el (pl. katasztrófaelhárítási kiképzésben részesüljön: árvíz, földren- 
gés stb.). 

A Kádár-korszakban az MSZMP felső vezetése érdekintegráló szerepet töltött be, 
hiszen a párt politikai vezetésének tagja volt a SZOT, a kormány, valamint sokáig az 
egyetlen ifjúsági szervezet és a Népfront első számú vezetője is. Az integratív rendszer 
fentről lefelé érdekbeszámításként, lentről felfelé pedig érdekkijárásként működött. Nap- 
JjJainkban azonban a megindult politikai mozgások új típusú érdek- és értékképviseleti 
rendszer kiépítését kezdték meg. Ennek megfelelően az MSZMP átalakult vezetésének 
folyamatos párbeszédet kell folytatnia a proto- és retropártok vezetőivel, hiszen ők is 
egyre inkább érdekintegráló erőt képviselnek. 

Az MSZMP ma még erősen rabja közhatalmi szervezet jellegének, de már vannak 
bizonyos jelei, hogy elindult a politikai-mozgalmi párttá fejlődés irányába, s ezekben az 
erőfeszítésekben fontos szerep jut a párt új öndefiníciójának, programjának és mindenek- 
előtt gyakorlati politikájának. 


A hatalommegosztás kihívásai . 
A , tágkeblű udvariasság" 


A politikai folyamatok általában nem hagyják magukat a párthatározatoktól befolyásol- 
ni, hanem a valós társadalmi-politikai erőviszonyok függvényeként alakulnak. A mai 
demokratizálási folyamatban mégis fontos szerepet játszik az MSZMP KB 1989. februá- 
ri ülésének határozata, mellyel a párt vezető testülete — hosszas vita után — elfogadta a 
többpártrendszert mint a hatalomgyakorlás egyedül demokratikus formáját. E bejelentés 
egyrészt oszlatta az olyan félelmeket, hogy a pártalakítások tobzódó tivornyák, melyeket 

aztán meglepetésszerűen egy Szent Bertalan-éji mészárlás követ majd. Másrészt jelentő- 
sége messze túlnő országhatárainkon. Kelet-Európa modernkori történetében elsőként 
deklarálta egy uralkodó párt, hogy hajlandó önként lemondani az egypárti uralmi 
rendszerről, 8 az ország jövőjét működő többpártrendszerben képzeli el. Ezzel az 
MSZMP a nyolcvanas évek végén ismét Kelet-Európa első számú reformpártjává vált. 

Az intézményesített politikai pluralizmus, a többpártrendszer kialakításában milyen 
tényezők jelenthetnek helyzeti előnyt az MSZMP számára a többi kelet-európai vezető- 
uralkodó párthoz képest? Az MSZMP jelentős reformhagyományokkal rendelkező párt, 
mely gyakorlatában is igyekezett elhatárolni magát a sztálinizmustól. Az MSZMP nem 
kompromittálódott oly mértékben, hogy a többpártrendszer keretei között a választáso- 
kon egy demokratikus szocializmus viszonyai között ne lehetne esélye a hegemóniára. 
Magyarország viszonylag kicsi és egységes ország, melyet belülről nem szabdalnak 
nemzetiségi ellentétek (úgy, mint Jugoszláviát vagy a Szovjetuniót), és az MSZMP 
tudatosan vállalt , hídszerepe" miatt nem áll a külső propaganda erős nyomása alatt 
(mint az NDK vagy Csehszlovákia uralkodó pártja). Az MSZMP reformpárt jellege és 
tagságának viszonylag demokratikusabb politikai kultúrája nagymértékben hozzájárult 
ahhoz, hogy Magyarországon nincsen olyan kiterjedt és a társadalomba mélyen beágya- 
zódott ellenzéki kör, mint pl. Lengyelországban. Az MSZMP ma bízik abban, hogy 
ellenzékének különböző erői, csoportjai, pártjai nem mennek túl messzire, és az ellenzé- 
ket is óvatosságra inti az 1956-os nemzeti tragédia történelmi tapasztalata. 

Mi: az, amit a demokratizálás, a többpártrendszer ellenzői átgondolt érvként hangoz- 
tatnak? A demokrácia procedúrái idő- és energiaigényesebbek, és nem biztos, hogy egy 
radikális reformot mennyiségi többséggel végre lehet hajtani, mert az is lehet, hogy éppen 
diktatórikus módon, a többség ellenére kell reformálni. Emellett a hatalom demokrati- 
kus keretek között is képes oligarchizálódni és kiépíteni a maga raffinált manipulatív 
technikáját. Tovább növeli a rizikófaktort az ország nehéz gazdasági helyzete, mely rövid 
távon valószínűleg tovább fog romlani, és újabb politikai feszültségeket, konfliktusokat 
fog előidézni. 

A többpártrendszer kialakítását mint demokratizálódási folyamatot nem annak alap- 
ján kell értékelni, hogy előnyös-e vagy hátrányos, hanem úgy kell felfogni, mint a modern 
társadalmi fejlődés szerves részét, mellyel Magyarország a demokratikusan fejlődő euró- 
pai nemzetek tagjaként léphet át a 21. századba. 

Magyarországon a kilencvenes évek küszöbén már több párt alakult, de még nem jött 
létre többpártrendszer. Sőt, a meglévő pártok sem tekinthetik még magukat igazi politi- 
kai-mozgalmi pártoknak - legfeljebb , félpártok"-nak -, mint ahogy még az MSZMP 
sem az. A mai pártjellegű képződményeket (pártcsírák, protopártok, retropártok stb.) 
elsősorban a különböző, politikailag aktív csoportok kezdték szervezni, nem pedig 
tényleges tömegmozgások, nagy társadalmi megmozdulások, konfliktusok révén jöttek 
létre. Kétségtelenül megindult a társadalomban egyfajta politikai tagozódás, melynek 
menete során azonban nem a különböző politikai mozgásformák definiálták magukat, 
hanem a politikai definíciók keresnek maguknak társadalmi bázist. 

A szellemi elitcsoportok (döntően értelmiségiek és budapestiek) által alapított , félpár- 
tok" társadalmi nyilvánosságot kaptak, és megindították szervezeteik kiépítését a töme- 
gek felé, meghatározott egyetemleges politikai technikák segítségével. E szerveződési 
sajátosságokból sok minden következik a mai helyzetre nézve. 

Először is a létrejött félpártok döntően , deklarált értékek"-re szerveződtek és kevésbé 
érdekekre, melyeket az egyes társadalmi csoportok, rétegek hordoznak magukban. 

Másodszor pedig mivel nem a tényleges társadalmi-politikai tömegmozgások hozták 
létre őket, hanem bizonyos értelmiségi csoportok politizálódása és szervezkedése, ezért 
rendkívül nehéz megítélni tényleges társadalmi befolyásukat. 

Harmadszor pedig a félpártok kényszerűen elfogadják - a mostani helyzetben — az 
MSZMP hegemóniáját. Egyrészt tudják magukról, hogy milyen a jelenlegi fejlettségük, 

strukturáltságuk, másrészt elismerik, hogy a még túlatomizált magyar társadalomban az 
MSZMP mint tradicionális párt komoly integratív szerepet tölt be. 

Az MSZMP-nek azonban nagyon is komolyan kel! vennie a félpártokat, ténylegesen 
is partnernek kell tekinteni őket. A hozzájuk való viszonyt nem diktálhatja a tényleges 
vagy vélt erőviszonyokra épülő hatalmi önteltség és erőfitogtatás. A félpártok pártokká 
válását az MSZMP-nek segítenie kell, hiszen ezek lesznek partnerei a későbbi verseny- 
helyzetben, és jómaga is csak a hozzájuk való viszony formálásában alakulhat valódi 
politikai párttá. Az MSZMP-nek rosszhiszeműség, gőg és lebecsülés helyett — Gombár 
Csaba szavaival — , tágkeblű udvariassággal" kell az új pártokkal tárgyalnia. Emellett a 
többpártrendszerrel kapcsolatos, a társadalomban és az MSZMP-n belül is még meglévő 
félelmi görcsöket oldaná, ha az MSZMP minél előbb nyilvánosan deklarálná, hogy 
elfogadja a majdani szabad és törvényes választások eredményét, vagyis akkor is tiszte- 
letben tartja a demokratikus népakaratot, ha a választásokon a párt veszíteni fog és 
kisebbségbe kerül, elismeri a győztes párt kormányalakítási jogát. 


A szocialista munkáspárt és a többpártrendszer 


Az MSZMP hegemón szerepét kétféleképpen őrizheti meg: vagy időlegesen, az átmeneti 
időszakban, mely az általános választások kiírásáig tart, vagy tartósan, az alkotmány 
által szabályozott, intézményesített keretek között. Miért van szükség az MSZMP 
hegemón szerepére, még ha átmenetileg is? 

A mai magyar politikai valóság és különböző nemzetközi tapasztalatok is azt mutat- 
ják, hogy egy hosszabb ideig tartó egypártrendszerű diktatúrából a többpártrendszerű 
pluralista demokráciába nincsen közvetlen békés átmenet, hanem szükség van egy 
átvezető, hosszabb-rövidebb ideig tartó , tranzit időszak"-ra. A folyamat zökkenőmen- 
tességét e tranzit időszakban az MSZMP és az új pártok, illetve politikai szervezetek 
között megkötött politikai jellegű megállapodások, ún. , pártpaktumok" biztosíthat- 
ják. A rendszeres időközökben megújított, módosított szerződések lehetővé tennék, hogy 
a politikai rendszer maga alakulhasson, a társadalmi mozgásoknak megfelelően módo- 
suljon, fejlődjön, vagyis úgy biztosítja a rendszer stabilitását, hogy közben rugalmasan 
formálódhat is. 

Ezeknek a pártpaktumoknak - a társadalmi integráció folyamatos átalakítása érdeké- 
ben - három alapelv tiszteletben tartására kell épülniük : 

e az alkotmány és a párttörvény; 

e nemzetközi kötelezettségeink és aktuálisan felül nem vizsgálható szerződéseink ; 

e az MSZMP hegemón szerepe. 

Ezekre az alapelvekre épülhetne azután a hatalomleadás, illetve -megosztás szabályo- 
zott és szakaszos procedúrája a szerződésekkel. A hatalommegosztásnak többféle techni- 
kája lehetséges, a lényeg az, hogy a hatalmon lévő párt folyamatosan bevonja a hatalom 
gyakorlásába (működésének ellenőrzésébe, a döntések előkészítésébe, végrehajtásába 
stb.) az ellenzéki pártok képviselőit, és működésükhöz megfelelő anyagi eszközöket is 
biztosít. 

A pártok közötti együttműködéshez (párbeszéd, konzultáció, kompromisszumkötés, 
megegyezés stb.) olyan intézményesített keret szükséges, melyben a bontakozó politikai 
erők egyenrangú félként, paritásos alapon képviseltetik magukat helyi és országos szintű 
kérdések megvitatásában. E konzultációs és koordinációs szervezetben képviseltetheti 
magát minden olyan politikai erő, mely konstruktív javaslattal és szándékkal lép fel a 
válság leküzdésére és a kibontakozás elősegítésére. A folyamatos párbeszéd kívánatos 
nemcsak a hatalmi centrum és a pártok csúcsszervei között, hanem a területi regionális 
szervezetek között még a helyi hatalom szintjén is (megyében, városban, faluban). 

A különböző szintű pártközi együttmunkálkodás egyben sajátos , előkoalíciós intéz- 

ményeket" hozna létre és a toleranciagyakorlás, a kompromisszumkötés, vagyis a de- 
mokrácia tanulásának kiváló politikai iskolája is lenne. Minden társadalmi-politikai erő 
közös érdeke ebben az országban, hogy a tekintélyuralmi-diktatórikus rendszerből a 
demokratikus politikai rendszerbe való átmenet nagyobb társadalmi megrázkódtatások 
nélkül történjék. Az egyezményekkel szabályozott szakaszos hatalommegosztás proce- 
dúrája, vagyis a tranzit időszak akkor zárul le, amikor elkezdődnek az általános és titkos 
választások, a pártelvű pluralizmus időszaka. 

A működő többpártrendszer valódi versenyhelyzetet teremt, melyhez minden pártnak 
alkalmazkodnia kell. Az MSZMP számára a versenyhelyzet többirányú kihívást jelent 
(társadalmi bázisában, ideológiájában, szövetségi politikájában, szervezeti felépítésében 
stb.), melyre többirányú átalakulással kell válaszolnia. Közülük most csak néhányat 
emelünk ki. 

Az MSZMP tagsága, bázisa és programja számára nagy kihívás egy szociáldemokrata 
párt működése. Egy dinamikus szociáldemokrata párt ugyanis , átszívhatja" az MSZMP 
reformszárnyát, demokratikus szocialista erőit. A szociáldemokrata párt hatékony poli- 
tikai agitációval, jól átgondolt szociálpolitikai programmal! megcélozhatja a szocialista 
munkáspárt vélt vagy valódi bázisának számító munkásságot. Erre a kihívásra az 
MSZMP többféleképpen reagálhat, úgyis, hogy a reformellenes reflexek erősödnek, mint 
1972-ben, de úgy is, hogy keresi az együttműködést, a politikai szövetséget vagy akár a 
koalíciót az SZDP-vel. 

A másik nagy változást a lakóhely szerinti választások hozzák, mert felértékelődik a 
lakóhely a munkahelyhez képest. Az új pártok működési és szervezeti felépítésében 
döntően a területi elv érvényesül, míg az MSZMP ma alapvetően a munkahelyi struktú- 
rára épül. A nagy váltásnak tehát itt is be kell következnie, a pártnak folyamatosan ki 
kell vonulnia a munkahelyről és a munkaidőből, a hangsúlyt a területi alapszervezetek 
szerveződésére és munkájára kell helyezni. Az MSZMP munkahelyi politikai szerepének 
csökkenésével egy időben növekedne a munkahelyi szakszervezet szerepe. Ma még 
kérdéses, hogy a munkahely mennyiben maradhat a pártszerveződések színtere, vagy 
mennyiben veszik át ezt a szerepet az egyes pártok szakszervezetei. Az azonban bizonyos, 
hogy a választások lakókörzetekre épülnek, ezért a lakóhelyek a mainál sokkal fonto- 
sabb politikai szerepet kapnak. 

A választásoknál még egy másik fontos tényezőt is figyelembe kell venni az MSZMP- 
nek, mégpedig azt, hogy a következő választásokon több mint 700 ezer fiatal elsőszavazó 
állampolgár szavaz. Öket nem lehet megnyerni a párt múltbéli jeles cselekedeteire hivat- 
kozva, számukra ennél sokkal fontosabb az általuk tapasztalt jelen nehézsége és az abból 
kivezető út. Újat akarnak, új vezetőket, új programot, mely hozzájuk is szól. Ez is 
komoly kihívást jelent a párt számára és a fiatalításnak nemcsak személyi konzekvenciái 
lesznek. 

. A versenyhelyzethez való alkalmazkodási kényszer, túl az MSZMP politikai karakte- 
rének váltózásán, magával hozhat lényeges szervezeti átalakulásokat is. Ezek közül nem 
zárható ki a pártszakadás (kétfelé), a pártosztódás (többfelé), továbbá természetes 
kísérőjelenségek lesznek a kisebb-nagyobb lemorzsolódások és kiválások. A párt szétesé- 
sének kevés a valószínűsége, csak akkor következne be, ha az MSZMP vezetése hosszabb 
időn át , lépésképtelen" lenne (mint pl. az MDP 1956 őszén). Ez azonban nem érdeke 
serii a társadalom széles rétegeinek, sem az új pártoknak, hiszen ma az MSZMP integra- 
tív ereje a politikai reform sikerének egyik döntő feltétele. A pártszakadások megakadá- 
lyozására többpártrendszerű versenyhelyzetben a párton belüli platformok és frakciók 
biztosítják a legalkalmasabb szervezeti keretet. Ehhez természetesen a párttagságnak is 
meg kell tanulnia alternatívákban gondolkodni, mert évtizedeken át csak egy ideológiát, 
egy célt, egy eszmét, egy egységes koncepciót nevelt beléjük a paternalista hatalom. 

A politikai rendszer milyenségét majd a tényleges politikai mozgások, a hazai és a 
nemzetközi erőviszonyok, az ország politikai tradíciói és a nemzet politikai kultúrája, 

illetve mindezek tudomásulvétele és belátása fogja meghatározni, és ebben a folyamat- 
ban az MSZMP-nek sincs ideje Godot-ra várni! 

Az MSZMP számára rendkívüli történelmi feladatot és felelősséget jelent e korszak. 
Ha vállalja — márpedig vállalnia kell —, úgy élheti meg az egyezményes hatalomleadást, 
hogy önként demokratizálja a társadalmi-politikai rendszert, mint ahogy annak idején 
a nagy magyar reformkor felvilágosult nemessége tette. Az MSZMP a kelet-európai 
szocialista államok pártjai között elsőként vállalja a pártelvű pluralista demokráciát, s 
így megszervezheti azt a lehetőséget, hogy a többpártrendszer viszonyai között a demok- 
rácia és a reform vezető pártjává váljék. 

Jövedelmi reform — elosztási ígéretek nélkül 


Ha súlyozni lehetne a gazdasági problémák között, bizonyára előkelő helyet fog- 
lalina el az elosztáspolitika. Ezért is alakult külön munkabizottság a Gazdasági 
Konzultatív Bizottságon belül, amelynek feladata, hogy előterjessze az elosztáspo- 
litika új koncepcióját. A több mint negyven szakembert tömörítő albizottság 
munkáját dr. Békesi László pénzügyminiszter vezeti, akivel az eddig kialakult 
elképzelésekről beszélgetett Wiesel Iván. 


A szocialista társadalom fölénye abban rejlik - hangsúlyoztuk korábban -, 
hogy anyagi erőforrásait úgy osztja el, hogy az a társadalom szociális, 
egészségügyi és kulturális felemelkedését a legfejlettebb jóléti államoknál is 
jobban szolgálja. Sajnos az elvek és a tények között e területen is szakadék 
keletkezett. Miért? 


A kérdésben említett szociális vagy kommunisztikus elosztási eszmény meghaladta a 
gazdaság tényleges lehetőségeit, és így szükségszerűen túlvállaláshoz, túlelosztáshoz 
vezetett. Ennek okai jól körülírhatóak : az ország a háborúból elnyomorodva került ki, 
s történetileg igen rövid idő alatt alapvető társadalmi és gazdasági-szerkezeti átalakulá- 
sok zajlottak le. Az elképesztően nagyarányú változásokhoz - az erőltetett ütemű iparo- 
sításhoz - rendkívül nagy mértékű jövedelemcentralizációra volt szükség, hiszen e folya- 
mat finanszírozásához szinte csak belföldi források álltak rendelkezésre. Ezt a korszakot 
kis túlzással úgy aposztrofálhatjuk, mint a szocialista eredeti tőkefelhalmozás korát. 
A szinte létminimumon lévő fogyasztás mellett lehetett csak finanszírozni a gigantikus 
és pazarló jellegű beruházásokat, az erőltetett iparosítást. 

Ilyen feltételek mellett természetesnek kellett tekinteni, hogy az állam a létfeltételeket 
valamilyen szinten garantálja. A munkajövedelmek háttérbe szorultak, és a társadalmi 
egyenlősdi alapján a juttatások előtérbe kerültek. Ismeretes, hogy az 1956-ban bekövet- 
kezett események részben a társadalom elszegényedésével függtek össze, s így a későbbi 
konszolidáció egyik alapfeltétele volt, hogy sokat szenvedett népünk jobban éljen. A szo- 
ciális ígéretek : több lakás, jobb egészségügyi ellátás, olcsó és szélesebb körű szolgáltatá- 
sok, magasabb színvonalú kultúra és oktatás stb. e politikának fontos eszközei voltak. 
Ezeknek az ígéreteknek egy része teljesült, ám jobbára a túlelosztás útján, azaz nem a 
gazdasági teljesítményekkel összhangban. Ám az ígéretek és az azok teljesítése közötti 
szakadék - a túlelosztás mellett is — egyre mélyebbé vált. Ez törvényszerűen alakult ki, 
s ennek megvannak a ma is ható kemény következményei. Ilyen például az óriási 
adósságállomány és a torz GDP-szerkezet. 

Mi e torz szerkezet fő jellemzője? 


Az alapvető torzulás az, hogy a bruttó társadalmi terméken belül alacsony a munkajöve- 
delmek aránya, s nagyon magas a tiszta jövedelemé, azaz a nyereségé. A munkaerő 
újratermelése költségeinek nem elhanyagolható részét a bér nem fedezi, s azt a társadalmi 
juttatások egészítik ki. A társadalmi juttatásokhoz szükséges pénzt pedig a magas 
nyereségből végrehajtott állami elvonásból, adózásból stb. teremti elő az államháztartás. 
Ez súlyos ellentmondáshoz vezetett: a munkabér ösztönző szerepe erősen csökkent, az 
élőmunka relatíve olcsóvá vált, a juttatásokban pedig lényegében az egyenlősdi alakult 
ki, miközben a nagy állami elvonási hányad miatt a vállalatok fejlesztési lehetőségei 
egyre jobban beszűkültek. Az elosztás mai rendszere tehát nem teljesítményorientált, s 
ezen változtatni kell. 


Napjainkban egyre gyakoribb az a vélemény, hogy a szociális ellátási rendsze- 
rek teljesítőképességük határára jutottak, a csőd szélén állnak. Miért? 


Ha tetszik, ha nem, ki kell mondani, hogy az állami ellátási rendszerek napjainkban 
valóban válságban vannak. S ez következik az ország általános gazdasági nehézségeiből, 
válságos helyzetéből, következik az ellátási rendszerek irracionális működtetéséből, 
valamint a rászorulók körének jelentős mértékű növekedéséből. Államunk deklarálta az 
ingyenes oktatást és az egészségügyi ellátást, az olcsó lakáshoz jutást, a széles körű és 
olcsó kulturális és sportlehetőségeket. Ezeknek az ígéreteknek korábban sem tudott 
maradéktalanul eleget tenni, ma pedig még kevésbé. Ezért nem szabad a permanens 
szószegés állapotát tovább fenntartani. A kielégítetlen társadalmi igények egyre növe- 
kednek, pedig 1 forint elosztott jövedelemből 40 fillér társadalmi juttatás és 60 fillér a 
munkabér. Ennek abszurd jellege nem szorul külön magyarázatra. Miközben az állam- 
polgárnak már ma is egyre gyakrabban a zsebébe kell nyúlnia, ha a fennálló ellátási 
hiányokat meg akarja oldani. 

Az elmondottakból két dolog következik : egyrészt nem tartható egy olyan elosztási 
koncepció, amely az elosztás minden elemét központilag a kezében tartja, elszakadva a 
gazdaság tényleges lehetőségeitől és működési mechanizmusától ; másrészt ki kell alakíta- 
ni egy olyan új feladatmegosztási rendszert, amely az elosztási viszonyokban a kialakult 
torzulásokat mielőbb képes felszámolni. 


Tudomásom szerint az Ön által vezetett bizottságban a diagnózissal minden 
szakember egyetértett, de annál eltérőbbek voltak a vélemények arról, hogy 
miként lehet ebből a válságos helyzetből kijutni. Ön hogyan látja a kiutat? 


A bizottságban valóban nem alakult ki egységesnek mondható vélemény a terápiáról. 
Mivel nincs egységes bizottsági vélemény, amit a következőkben kifejtek, az jórészt saját 
álláspontom. 

Először is szilárd meggyőződésem, hogy az elosztáspolitikai elképzeléseket két időho- 
rizont szerint kell kezelni: egy rövid távú, mondjuk hároméves periódusban és egy 
hosszabb időszakban, amikor már a piacgazdálkodás elemei kibontakoznak gazdasá- 
gunkban. Másodszor : szerintem a rövidebb időtávon belül nem lehet az elosztáspolitiká- 
ban radikális változásokat elérni. Természetesen a fokozatos változtatásokra szükség 
van és azokat úgy kell előkészíteni, hogy hosszabb távon megvalósuljanak azok a célok, 
amelyeket már ma fel kell vázolni. Harmadszor : az elosztáspolitikát a reformok soroza- 
tán keresztül kell megvalósítani. Gondolok itt a költségvetési reformra, a nyugdíjreform- 
ra, a lakásépítés új rendszerének kialakítására, a társadalombiztosítás új alapokra való 
helyezésére, a bérreformra stb. Az egyes részreformok konzisztenciáját meg kell teremte- 

ni, ezek megvalósítása nyomán alakulhat ki egy szocialista piacgazdálkodás eszméin 
nyugvó elosztáspolitika. 


Miért nem lehet rövidebb távon jelentős eredményt elérni az elosztási viszo- 
nyokban? 3 


A válasz nagyon egyszerű: nincs rá anyagi fedezet. Ennél azonban kissé részletesebb 
indoklást is szükséges adnom. Előzetes elgondolások szerint a gazdasági realitások miatt 
az elkövetkező három évben a GDP jelentős növekedésére nem lehet számítani. Ennek 
okai: a külső és belső egyensúlyi problémák, a gazdasági struktúra szükséges átalakításá- 
val járó gondok, a hazai és a KGST-kereslet mérséklődése. A rendelkezésre álló GDP 
jelentős részét az adósságszolgálatra kell kihasítani, ami csökkenti az itthon elosztható 
jövedelmet. A struktúraátalakítás és az infrastruktúra súlyos elmaradása miatt a fejlesz- 
tési források további beszűkítésére már nincs lehetőség. Ezért is az elkövetkező években 
nem lehet az elosztási viszonyokban radikális változásokat elérni. Kockázatos és felelőt- 
len lenne erre ígéretet tenni. 


E korlátok miatt tehát nem várható változás az elosztáspolitikában? Minden 
marad a régiben, s tovább bomlanak az ellátási rendszerek ? 


Ezt nem mondtam és nem is mondhatom, csupán nem szeretném, ha rövid távon 
illúziókban ringatnánk magunkat. A változtatásokat már most meg kell kezdeni, azaz 
a rendelkezésre álló források mellett az elosztási viszonyokat racionálisabbá kel! tenni. 
Ennek útja pedig, hogy az elkövetkező három évben - beleértve 1990-et is — arra fordítjuk 
erőfeszítéseinket, hogy olyan ösztönzőket érvényesítsünk, amelyek a teljesítmények nö- 
velését idézik elő a gazdaságban. Ez azt is jelenti, hogy meg kell állítani a munkajövedel- 
a munkajövedelem súlyának csökkenése irányába hat. Már rövid távon is fel kell hagyni 
azzal az eddig uralkodó felfogással és gyakorlattal, amely szerint az elosztási viszonyokat 
teljeskörűen az államnak kell vezérelnie, központilag szabályoznia. Az elosztásban a 
jövőben - már a közeli években is - a piacnak kell elsődleges szerepet kapnia. A béreket 
és az árakat mint döntő elosztási kategóriákat a keresletnek-kiínálatnak kell szabályoz- 
nia, s emellett kell működniük a különböző korrigáló mechanizmusoknak (például az 
érdekegyeztetésnek). I 

Az állam természetesen nem vonulhat ki az elosztási viszonyok alakításából, d 
részvételét elsősorban az adópolitika és a szociálpolitika révén érvényesíti majd. Végül 
rövid távon is szükségessé válik az államháztartási reform, amely a , költekező állam" 
képével szakítva a , racionálisan gazdálkodó állam" gyakorlatát valósítja meg. 


Már a változások is súlyos feszültségeket, ellentmondásokat hordoznak. Ne- 
vezetesen, az átalakulási időszakban szükségszerűen növekszik a jövedelmek 
differenciálódása, ami jelentősen szélesíti a szegénységet is. A piaci elosztási 
viszonyoknak ez kegyetlen következménye. Van-e a jelenlegi politikai és 
gazdasági vezetésnek ereje nyíltan szembenézni ezekkel a gondokkal és azokat 
vállalni? 


Ha a piacgazdálkodási platform alapján állva tényleges eredményeket akarunk elérni, 
akkor nincs más lehetősége a kormánynak, függetlenül attól, hogy annak összetétele 
esetleg változik vagy sem. Más kérdés, hogy a vezetésnek kettős garanciát kell vállalnia : 
adminisztratív eszközökkel nem vet gátat a teljesítménynövelést szolgáló kezdeményezé- 
seknek, még akkor sem, ha azok nyomán jelentős jövedelemkülönbségek alakulnak ki 
a társadalomban; ugyanakkor a legrászorultabbakat megvédi az elnyomorodástól. Eb- 

ből a szempontból nagyon fontos az adórendszer, amelyre építve kell a szociálpolitikai 
feladatok megoldásában a garanciákat vállalni. 


Kikre kell kiterjeszteni a szociális védőhálót már napjainkban is? 


A teljességre való törekvés igénye nélkül sorolom azokat a társadalmi rétegeket, amelye- 
ket feltétlenül védelemben kell részesíteni. Ilyenek, akik önhibájukon kívül munkanélkü- 
livé váltak, akik betegek és így képtelenek jövedelmet létrehozni, vagy olyan életkorban 
vannak, amikor már munkavégzésre nem tudnak vállalkozni. De e csoportba kell sorolni 
a sokgyermekes családokat, sót a pályakezdő fiatalok egy részét is. 


Lehet-e ilyen védelmet megígérni, amikor az országban már két számjegyű az 
infláció ? 


Sajnos az inflációt az elkövetkező években nem lehet megszüntetni, mert az egyrészt a 
korábbi voluntarista gazdaságpolitika öröksége, a kialakult egyensúly- és teljesítményhi- 
ány megjelenési formája, másrészt pedig a szerkezetátalakítás természetes láza. Vannak, 
akik azt vallják, hogy a piacgazdálkodás - a gazdasági reform — megvalósítása okozza 
az inflációt. Ezzel nem lehet egyetérteni, mert az infláció okai igen összetettek hazánkban, 
s a piaci viszonyok térhódítása csupán a súlyos inflációs nyomást változtatta valóságos 
inflációvá, s ez a kezelhetőség és az ellene való harc szempontjából pozitív tény. 

Elnézést, hogy a kérdésre ilyen kitérő után válaszolok. Az infláció a világon mindenhol 
átrendezi a jövedelemelosztási viszonyokat. Ez alól mi sem vagyunk kivételek. Ám, ha 
van valami jó is a rosszban, akkor éppen az, hogy a jövedelemelosztási viszonyok 
átrendeződésével felgyorsul az erőforrások átcsoportosulása. S ha ez úgy történik, hogy 
a teljesítmények is növekednek, akkor bármennyire is fájó, de jó ideig együtt kell élnünk 
az inflációval. Nem mindegy azonban, hogy milyen mértékű inflációval élünk együtt és 
az sem, hogy milyen mechanizmusok teszik elviselhetővé az együttélést. Meggyőződé- 
sem, hogy az infláció gyorsulását meg kell akadályozni, s az is, hogy erre képesek 
vagyunk. Tudomásul kel! venni, hogy a magas és gyorsuló inflációs ütem szétzilálja a 
gazdaságot, s nem vezet a szükséges teljesítménynövekedést elősegítő szerkezeti átalaku- 
lásokhoz. Ami az együttélés módszereit illeti, itt még az út elején tartunk, ezért kell 
kialakítani azokat az állami garanciákat -— s nem ígéreteket csupán -, amelyekről már 
szóltam. Az ilyen mechanizmus kettős szerepet tölt be: bizonyos mértékben véd egyrészt 
a piaci viszonyokkal párhuzamosan megjelenő jövedelemdifferenciáló, másrészt az inflá- 
ció okozta hatások ellen. 


Bizonyos védelemről szólt, miért nem egyszerűen védelemről? 


Teljes védelmet garantálni nem lehet, ez csupán ígéret lenne. A jelen helyzetben nem lehet 
a fogyasztást növelni a társadalomban. Ha növekszik egyes rétegeknél, akkor annak 
forrása a teljesítmény - legalábbis nagyon remélem, hogy a jövőben az lesz -, s e körben 
a fogyasztás is nő. Mivel az elosztható jövedelmet, ha növekszik is, jelentős mértékben 
csökkenti a külföldi adósságszolgálat, az infláció egyes rétegekre tényleg súlyos terhet 
ró. Ám egy olyan ország, mint hazánk, amely a közepesen fejlett államok sorában is csak 
hátul foglal helyet és vészesen közelít a szegény országok csoportjához, hogyan vállalhat- 
na fel többet, mint , bizonyos védelmet"? 


A ,bizonyos védelem" azt jelenti, hogy olyan életszínvonalat biztosítanak a . 
veszélyeztetett rétegeknek, amely mellett nem lehet éhen halni, de élni sem? 


Ne keveredjünk bele a biológiai és a hangulati kérdések szövevényébe. Tény, hogy az 
állam ezeknek a csoportoknak valóban csak olyan körülményeket tud biztosítani, ame- 

lyek között csak nagyon szerényen tudnak élni. A társadalom azonban nagyon sokat 
tehet, s például önkéntes hozzájárulásokkal jobb életfeltételeket teremthet a szomorú 
sorsú embereknek. 


Említette, hogy az államháztartási, költségvetési reform kidolgozása folya- 
matban van. Milyen fő irányai vannak ennek a reformnak ? 


Szóltam arról, hogy az elmúlt évtizedekben olyan viszonyok alakultak ki, aminek 
következményeként az állam az állandó túlköltekezés állapotába került, a pénzügyi 
egyensúly különböző részei rendre felborultak. Ezt az áldatlan állapotot radikálisan fel 
kel! számolni, hiszen ez nemcsak az elosztási viszonyokat torzítja, hanem egyik jelentős 
inflációgerjesztő tényező is. Elsődleges feladat, hogy az állami kiadásokat szisztematiku- 
san csökkentsük. Ebbe beletartozik, hogy részletesen át kell tekinteni, hol indokolt és 
hol indokolatlan az állami kötelezettségvállalás, továbbá meg kell teremteni az olyan 
működtetési rendet, amelyben a kiadásokkal racionálisan és takarékosan bánnak. 

Talán érdemes megvizsgálni a számokat. Ebben az évben az államháztartás ezermil- 
liárd forinttal gazdálkodik, azaz a GDP értékének 65 százalékával. Ez az arány rendkívül 
magas, még akkor is, ha az állami költségvetés , csupán" 540 milliárd forinttal gazdálko- 
dik. A támogatások értéke 1989-ben 190 milliárd forint. A támogatások legfontosabb 
területei : az export ártámogatása, a beruházások állami finanszírozása, s végül a fogyasz- 
tói árak támogatása. E rendkívül magas támogatottsági színvonal szükségessé teszi a 
magas jövedelemelvonást, ami viszont szűkíti a belső fejlesztési forrásokat, s ennek 
következtében konzerválja a gazdasági szerkezetet. A támogatás , védőernyő" a nem 
hatékony termelés felett, amelyet az állam a jól dolgozó gazdálkodóegységek terhére 
finanszíroz. A reform egyik kulcskérdése, hogy miként lehet és szabad a támogatásokat 
visszaszorítani. Figyelembe kell venni, hogy a különféle területeken a támogatások 
leépítésének lehetősége és ennek megfelelően az üteme nem azonos. Például az 52 milliárd 
forintos fogyasztóiár-támogatás leépítése lassabban valósulhat meg, mint a termelői 
szféra támogatásának visszaszorítása. Közgazdaságilag a fogyasztói ártámogatás leépí- 
tése feltétlenül racionális törekvés, ám a társadalom tűrőképessége ebben jelentős moti- 
váló tényező. Más a helyzet az exportnál, a beruházásoknál és a veszteségeknél. Itt a 
támogatás leépítését nem szabad tovább halogatni, még akkor sem, ha ez egy-egy 
gazdálkodó szervezet számára egzisztenciális problémákat okoz. 

A beruházásoknál a hitel szerepét kell erősíteni, és az államnak minimalizálnia kell a 
termelő beruházások finanszírozásában való közvetlen részvételét. A támogatások leépí- 
tésének párosulnia kell az adók és más elvonások mérséklődésével. 


Nem fél attól a Pénzügyminisztérium, hogy ha csökkennek a támogatások és 
az adók, akkor arányosan mérséklődik hatalma a gazdaság felett, és kevésbé 
tud pénzügyi diktatúrát gyakorolni? 


A kérdés második felével kezdem a választ. A Pénzügyminisztérium diktatúrájával — 
szemben a sajtóban sokszor és már többen kiásták a csatabárdot. E kérdésre már több 
helyütt is válaszoltam. Nem akarok ismétlésekbe bocsátkozni, de le kell szögeznem, hogy 
a pénzügyi diktatúraként megjelenő intézkedések, amelyekre az elmúlt időszakban sok- 
szor volt példa, nem pénzügyminisztériumi ideák megvalósítását szolgálták, hanem a 
gazdasági helyzetből fakadó olyan intézkedések voltak, amelyek a gazdaságpolitika 
ellentmondásos, gyakran irreális céljait szolgálták. Ez nem népszerű szerepvállalás, de 
a világon sehol sem szeretik az adózók a pénzügyminisztériumokat, az adóhivatalokat, 
az adóellenőrzést. 

Visszatérve a hatalom kérdésére. A Pénzügyminisztérium a múltban klasszikus felada- 
tait meghaladó ügyeket vállalt magára. Ez jórészt a tervgazdálkodás korábbi rendszeré- 

nek munkamegosztásából vezethető le. S valljuk be, ez egészségtelen volt, mert néha 
olyan technikai, technológiai és egyéb gazdasági vonzatú kérdésekbe is bele kellett 
folynia, amelyre nem volt kellő felkészültsége. A Pénzügyminisztériumnak a jövőben ki 
kell vonulnia a gazdasági élet közvetlen irányításából, s a klasszikus költségvetési felada- 
tokra kell összpontosítania. Ez nem kevés, hiszen egy korszerű költségvetéssel, az adó- 
és vámrendszerrel a gazdasági folyamatok közvetve befolyásolhatók. Szerintem a minisz- 
térium tekintélye az államigazgatás pénzügyeinek reformjával növekszik, még akkor is, 
ha az elosztási viszonyok alakításában csökken a szerepe. 


Mennyit költenek szociális célokra, és indokolt-e ennek jelenlegi nagysága? 


Az államháztartás kiadásának 26 százalékát, vagyis 257 milliárd forintot fordítunk szo- 
ciális célokra. Ez rendkívül magas arány, és mégis — mint említettem — kevés ahhoz, hogy 
az irreálisan felvállalt kötelezettségeknek kellően eleget tegyünk. Mint említettem, ez az 
arány nem növelhető, mert nincsen rá fedezet. Mit lehet mégis tenni annak érdekében, 
hogy javítsunk az ellátás színvonalán? 

A szociálpolitikával, társadalombiztosítással foglalkozó szakemberek arra a következ- 
tetésre jutottak, hogy körülbelül a teljes szociálpolitikai társadalombiztosítási tömegnek, 
tehát durván a 260 milliárdos összeg 5-6 százalékának belső átcsoportosítása már jobb, 
igazságosabb, a társadalom számára kedvezőbb elosztási arányokat tudna létrehozni. 
Növelhetné a szociális biztonságot a legrosszabb helyzetű rétegeknél, igazságosabbá 
tehetné az elosztást. Mi kell ehhez? Elkerülhetetlen a nyugdíjrendszer korszerűsítése és 
átalakítása, ami napirenden van, előkészítése már folyik. A lényege, hogy lehetőleg 
értékálló ellátást garantáljon a nyugdíjasok jelenleginél sokkal nagyobb körében, tehát 
nemcsak a 3500 forintos nyugdíjakig, amit sikerült nagy nehezen elérni. A legalacso- 
nyabb nyugdíjak közelítsenek az átlagnyugdíjakhoz, ennek azonban természetesen ára 
van: a jelenlegi nyugdíjak belső arányain változtatni kell, a legmagasabb nyugdíjat 
plafonhoz kell kötni, és módosítani szükséges a nyugdíj alapjául szolgáló időszak megha- 
tározásának szempontjait. Hangsúlyozom, ezek a fő elvek, és ezekre majd nyilván még 
széles körben vissza kell térni. Ez a fajta belső átrendezés azonban elkerülhetetlen ahhoz, 
hogy egy egészségesebb nyugdíjrendszer alakuljon ki. 

A szociálpolitikában nem lehet általában minden területen javítani, hanem valószínű- 
leg négy rétegre kell koncentrálni. Az elsőbe a legrosszabb helyzetben lévő öregek 
tartoznak. Itt a nyugdíjrendszernek kell a gondokat megszüntetni. A második a pálya- 
kezdő fiatalok köre, ahol elsősorban a lakáskérdés az, amelynek megoldásához lényege- 
sen több segítséget kell adni. A harmadik segítségre szoruló társadalmi réteget a struktú- 
raátalakítás miatt önhibájukon kívül munkanélkülivé válók alkotják. Nekik biztonságot 
kell nyújtani, s az átképzéshez megfelelő időt és jövedelmet kell biztosítani. Végül a 
negyedik csoport: a legrosszabb helyzetbe kerülő, elszegényedő rétegeké, ahol nem 
szabad megengedni, hogy az elszegényedés olyan méreteket öltsön, amely az élet fenntar- 
tását is veszélyezteti. 


Mióta megtanultam olvasni, azt láttam a lapokban, hogy az államháztartás 
rezsiköltségét csökkenteni kell. Most is sokat beszélnek erről. Szét lehet-e 
törni ezt a falat? 


Nagy gond az úgynevezett állami rezsi csökkentése, amelyhez az államigazgatás, az 

igazságszolgáltatás, a védelem és a fegyveres erők tartoznak. Ez körülbelül 100 milliárd 

forint kiadás. Cél, hogy e kiadásokat abszolút mértékben csökkentsük. E cél megvalósí- 

nevezi vannak nemzetközi, kapacitáskihasználási korlátai, de itt nem lehet meghát- 
ni. 

A költségvetési reform azt jelenti-e, hogy az állam szép lassan kivonul a 
szociálpolitikából? 


Szó sincs erről, de a költségvetési reform során az állami kötelezettségeket felül kell 
vizsgálni : az ingyenes állami szolgáltatásokból mi az, amit hosszú távon is ingyenesnek 
kell tekinteni, mi az, ahol a vegyes finanszírozásnak lesz szerepe az elkövetkezendő évben 
s mi az, amire azt kell mondani, hogy ezt a piac elégítse ki. 

Föl sem merülhet - és nem is merül föl — semmilyen elosztáspolitikai koncepcióban, 
hogy az alapvető oktatási és egészségügyi feladatokat ne az állam vállalja magára. 
Korszerű finanszírozásra van szükség, amely az eddigi hiány és nyomor mellett megszün- 
teti a diszfunkcionális vagy alacsony hatékonyságú működtetésből származó pazarlást. 
Az egészségügyben például a biztosítási típusú, illetve a tényleges szolgáltatásokhoz 
kötődő teljesítményfinanszírozásról van szó. Az oktatás esetében a teljes körű normativi- 
tásról, tehát azonos állami támogatás járjon minden egyes oktatott gyermek után, akár 
általános iskoláról, akár középiskoláról legyen is szó. A felsőoktatásban egy hitelkonst- 
rukcióval kombinált finanszírozás szükséges, amely csak a ténylegesen diplomát szerző- 
ket támogatja, a többieknél pedig a terheket megfizetteti. A kultúrában az államnak nem 
szabad vállalnia a szórakoztató kultúra támogatását, ez legyen piaci szféra ; ezzel szem- 
ben az értékek támogatását nagyobb mértékben kell felvállalnia. A tudomány terén az 
alapkutatásban lényegesen nagyobb állami támogatást kell adni, az alkalmazott kutatást 
pedig meg kell fizettetni a piaccal, és így tovább. Ez a fajta átalakítás és kötelezettség- 
vállalási rend benne van ebben a költségvetési, államháztartási reformprogramban. 

Mindebből az következik, hogy az elosztásban alapvető struktúraváltozás megy vég- 
be, aminek a lényege, hogy az állam összesített kiadásai a jelenlegi szinthez képest 
csökkennek. Ennek megfelelő mértékben mérséklődnek az állam által elvont jövedelmek, 
az adóterhek, de nőnek a munkajövedelmek, bővül a vállalati-vállalkozói kör fejlesztési 
lehetősége, következésképpen növekednek a jövedelmek, gyarapodik a gazdaság. Ez az 
elosztásra is alapvető és közvetlen hatást gyakorol. 


Az elosztási viszonyok elválaszthatatlanok az adórendszertől. Ebben 1988-ban 
alapvető változások következtek be. Most egy év után arról nyilatkozott 
Medgyessy Péter miniszterelnök-helyettes, hogy átfogó adóreform van előké- 
születben. Mi az oka ennek, és melyek a fő irányok ? 


Mint a korábbiakban elmondottakból kitűnhet, a központi jövedelemelvonások kény- 
szerűségből rendkívül magasak. Ami tehát a gazdaság teljesítőképességét illeti, a túladóz- 
tatás tényét nem vonhatjuk kétségbe, viszont az állam által vállalt kötelezettséghez képest 
még e magas jövedelemkoncentráció sem elegendő. Ezen változtatni kell, azaz az adóre- 
formot nem lehet lezártnak tekinteni. , 

Mi ennek a lényege? Az egyikről már beszéltünk. Állami kiadás- és adócsökkentés. 
Ez azonban csak az egyik oldala annak az adó-korszerűsítési programnak, amely közvet- 
lenül ís összefüggésben van az új piaci modellel és az új elosztáspolitikával. A másik 
oldal: a széles körű kedvezmények, preferenciák szűkítése. Minden korszerű adórend- 
szerben ez az előrehaladás egyik legfontosabb eleme. Nálunk is. Lassan kialakul az új 
magyar adórendszer váza, amely a vállalkozásokat semleges adóval terheli — reméljük 
csökkenő mértékben -, a forgalmat, a végső felhasználást egyre inkább semlegessé váló 
forgalmi adóval, a személyes jövedelmeket pedig egy általános adóval. Ezt egészíti majd 
ki a helyi adók rendszere. Mi itt a lényeg? A preferenciák szűkítése a vállalkozási adónál 
és a személyi jövedelemadónál alapkérdés. Arra kell törekedni, hogy a tevékenységhez 
fűződő kedvezmények fokozatosan mérséklődjenek, azok a tevékenység helyett egyre 
inkább a végső felhasználást befolyásolják. 

A személyi jövedelemadót sok kritika érte és éri, hogy túlzott az adóterhelés, 
nem ösztönöz a teljesítménynövelésre. Mi az ön véleménye erről? 


A lakosság jövedelmének átlagos adóterhelése rendkívül alacsony, mindössze 10 száza- 
lék. Ennek oka, hogy rendkívül széles az adóméntes sáv, sok a kedvezmény. Ma a 
lakosság 550 milliárd forintnyi jövedelméből 200 milliárd forint után kell csak adót 
fizetni. Ez után azonban sokat, több mint 35 százalékot. (Ez az átlagos adóteher.) Az 
ilyen durva arányok nem tarthatók fenn, ezért a rendszert finomítani kell, alapvető 
elveinek követése mellett. 

A marginális adókulcsok mérséklését és az adósávok meredekségének csökkentését 
kell célul tűzni, de ennek ellentételeként bizonyos kedvezményeket mérsékelni kell. 
Akkor lehet majd az adót alkalmasabbá tenni, hogy befogadjon bizonyos szociálpolitikai 
elemeket is. Jeleznem kell azonban, hogy a lakosság számára, de a gazdálkodók számára 
sem lehet egyaránt jó, kifogástalan adórendszert kidolgozni, mert az adózónak mindig 
fáj, ha ki kell fizetnie az adót. 


Az adórendszer hogyan reagál a vagyonképződésre, a befektetésekre a jövő- 
ben? 


Jövőbeni adópolitikánkban nem a tevékenységet és a jövedelem keletkezésének formáját 
kel! preferálni, hanem a befektetést és a megtakarítást. Tehát a végső felhasználást kell 
terelni, ezen belül nem a fogyasztást ösztönözni, hanem a befektetést és a megtakarítást 
kedvezményezni. Az új gazdaságpolitikának és az ehhez csatlakozó elosztáspolitikának 
is egyik alapeleme, hogy nő a vállalkozások száma, aminek feltétele, hogy megváltoznak 
a tulajdonviszonyok és a tulajdonformák. A vegyes tulajdonon belül lényegesen nagyobb 
szerep jut a magánbefektetéseknek, a magántulajdonnak, ebből azonban az is követke- 
zik, hogy az összes jövedelmen belül megnő a tőkejövedelmeknek, az osztalék- és 
kamattípusú jövedelmeknek a részaránya. Ezzel nekünk is számolnunk kell. Ezt azonban 
nem szabad fékezni vagy büntetni, hanem ellenkezőleg, stabil alkotmányos garanciákkal 
a befektetők, a vállalkozók biztonságát kell garantálni. A jövedelemelosztás oldaláról 
pedig itt sem szabad beavatkozni, kizárólag az adórendszernek kell kezelnie az ügyet. 
Semmiféle más adminisztratív korlát nem képzelhető el. 


Az elosztáspolitikai koncepció eddig felvázolt irányai számomra gazdasági 
nézőpontból megnyerőek. Am hogyan lehet ehhez megszerezni azt a társadal- 
mi közmegegyezést, amely nélkül aligha lehet e jelentős változásokat végrehaj- 
tani? 


Ez a legfogasabb kérdés. Azt hiszem, hogy teljes egyetértést elnyerni, konszenzusra jutni 
lehetetlen. Ezért a legaktívabb társadalmi rétegek támogatását kell elsősorban megsze- 
rezni. Azt kell világosan kimondani, hogy olyan elosztási viszonyok lesznek a jövőben, 
amelyek jutalmazzák, elismerik, megvédik a kiemelkedő teljesítményeket, s egyúttal 
azoknak is lehetővé teszik a talpon maradást, akik nem tudnak produkálni. 

Rögtön hozzáteszem, elkerülhetetlen ehhez még két politikai attitűd. Az egyik : nagyon 
határozottan szembe kell nézni azzal, hogy mit rontottunk el az elmúlt időszakban. Ezt 
a ballasztot nem cipelheti magával se a politika, se a gazdaságirányítás. A másik : azt is 
világossá kell tenni, hogy miközben elhatároljuk magunkat ezektől a hibáktól, nem 
szabadulhatunk ennek gazdasági terheitől. A terhes örökséget el kell viselni. Ha ezt 
képesek vagyunk elfogadtatni, megértetni a társadalommal, és a jövőbeni perspektívát 
az ahhoz vezető úttal együtt felrajzolni, akkor ha konszenzus nem is, azért többségi 
támogatás elérhető ebben a kritikus időszakban. 


MULT ES JELEN 


A nagy francia forradalom 


— kétszáz év távlatából 


A nagy francia forradalom kétszázadik év- 
fordulóján a historiográfiai viták zűrzava- 
rából, úgy tűnik, a forradalom újabb in- 
terpretációjának elemei bontakoznak ki. Az 
elmúlt húsz-harminc évben az új történész- 
nemzedékek sorra rákérdeztek mindarra, 
amit korábban megválaszolt kérdésnek és 
lezárt problémának tekintettek. Hazánk- 
ban nem sok lehetőség nyílt arra, hogy a 
historiográfiai vita résztvevőinek állás- 
pontját megismerjük : a hivatalos ideológia 
képviselői mereven ragaszkodtak a polgári 
forradalom hagyományos elméletéhez, s 
ellenforradalmi szándékot gyanítottak va- 
lamennyi, új típusú megközelítés mögött. 
A sztálinista és , posztsztálinista" ideoló- 
gia alaptételei közé tartozott az a megálla- 
pítás, hogy a francia forradalom a feuda- 
lizmus ellen kirobbant polgári forradalom 
vlegtisztább típusa" volt, amelynek során 
a polgárság forradalmi pártja a terror nél- 
külözhetetlen és szükségszerű eszközével 
számolta fel a legyőzött uralkodó osztály 
ellenállását, s megnyitotta az utat egy új 
gazdasági-társadalmi rend előtt. 

Aligha szükséges hosszasabban bizony- 
gatni, hogy ez az interpretáció inkább a 
sztálinista politikai rendszer történelmi 
igazolására tett kísérlet volt, mintsem a 
francia forradalom elmélyült vizsgálatából 
leszűrt következtetés. Az 1988-as politikai 
fordulat azonban lehetővé tette számos 
ideológiai dogma felülvizsgálatát, s talán 
ma már a fÍrancia forradalommal kapcso- 
latos újabb historiográfiai eredmények 
sem tűnnek hazánkban olyan ideológiai 
, eretnekségeknek", mint pár évvel koráb- 
ban. 


A forradalom jellege 


A hagyományos felfogás szerint a forrada- 
lom felszámolta a feudalizmust Franciaor- 
szágban, s utat nyitott a kapitalista fejlő- 
dés előtt. Az újabb történelmi kutatások 
eredményeinek ismeretében a jövőben óva- 
tosabban kell bánnunk ezzel a két , izmus"- 
sal, ha a forradalomról beszélünk. 

Nincs szükség elmélyült történelmi is- 
meretekre annak belátásához, hogy ha a 
, feudalizmus" kifejezést a 10-12. századi 
Franciaország gazdasági, társadalmi és 
politikai berendezkedése megjelölésére al- 
kalmazzuk, akkor egyáltalán nem beszél- 
hetünk feudalizmusról a 18. század kap- 
csán. XV. Lajos Franciaországát nem jel- 
lemezhetjük sem önellátó gazdálkodással, 
sem hűbérúri-vazallusi társadalmi kapcso- 
latokkal, sem politikai-hatalmi széttagolt- 
sággal. Bár a parasztság nagy része önellá- 
tó maradt, a kereskedővárosok bekapcsol- 
ták Franciaországot a világkereskedelem 
áramába ; felgyorsult az ipari fejlődés, sen- 
kinek sem volt már hűbérura, kiépültek a 
központosított kormányzat alapjai. 

Ne tévesszen meg bennünket, hogy a 
kortársak előszeretettel dobálóztak a , feu- 
dális" jelzővel: számukra ez mindössze 
annyit jelentett, hogy valamit régiesnek, 
elavultnak, irracionálisnak tekintenek. 
Tényleges feudális maradványoknak leg- 
feljebb a jobbágyi kötöttség egyes fennma- 
radt elemeit, a földesúri jogokat, a hivata- 
lok megvásárolhatóságát s egyes idejét- 
múlt kiváltságokat nevezhetünk. Ezeket a 
forradalom valóban eltörölte, ezzel azon- 
ban csak kiteljesítette a régi rend kormány- 

zatainak törekvéseit: a királyi birtokokon 
már 1779-ben felszámolták a jobbágyi kö- 
töttség utolsó maradványait, az egész or- 
szágban eltörölték a földesuraknak szö- 
kött jobbágyaikra vonatkozó üldözési jo- 
gát, s a kormány kísérletet tett egyes ki- 
váltságok felszámolására. (1789-re külön- 
ben a francia parasztság egyhuszadának 
maradtak csak némi jobbágyi kötöttségei.) 

Már a hagyományos marxista társada- 
lomtörténeti interpretáció legnagyobb 
képviselője, Albert Soboul sem használta a 
"feudalizmus" kifejezést: , Azokat az álla- 
potokat, amelyek közepette Franciaország 
az 1789. esztendőbe lépett — írta —, össze- 
foglalóan ancien régime-nek, régi rend- 
szernek nevezzük." 

Félrevezető minden olyan megközelítés, 
amely az 1789 előtti Franciaországot a feu- 
dalizmus sajátosságaival próbálja jelle- 
mezni. Európában a feudalizmus felbom- 
lása és az ipari forradalom között há- 
romszáz év telt el, és ezt az időszakot 
(16-18. század) nem nevezhetjük sem feu- 
dalizmusnak, sem kapitalizmusnak. Leg- 
egyszerűbb lenne - ahogy ezt külföldön 
teszik, s ahogy 1945 előtt hazánkban is 
tették — ismét újkornak nevezni ezt a kor- 
szakot, amelyet a nagy földrajzi felfedezé- 
sek elválasztanak a középkortól, s az ipari 
forradalom a modern, ipari civilizáció- 
tól, a legújabb kortól. Itt az ideje, hogy 
belássuk : a világtörténelem jóval bonyolul- 
tabb folyamat annál, mintsem a hagyomá- 
nyos, , ötfelvonásos" fejlődési modellel pró- 
báljuk megmagyarázni. 

Ami pedig a kapitalizmust illeti: ezt a 
gazdasági-társadalmi formációt sem hoz- 
hatjuk olyan közvetlen kapcsolatba a nagy 
francia forradalommal, ahogy ezt pár évti- 
zeddel ezelőtt tettük. Az újabb gazdaság- 
és társadalomtörténeti kutatások ismereté- 
ben e téren még Albert Soboullal is vitába 
kell szállnunk, aki szerint , a francia forra- 
dalom a 17. századi németalföldi és angol 
forradalommal együtt arra a régóta tartó 
gazdasági és társadalmi fejlődésre tette rá 
a koronát, amelynek során a burzsoázia a 
világ urává vált"? A francia forradalom 

1 Soboul, Albert: A francia forradalom története. 


1789-1799. Kossuth Könyvkiadó 1989. 11. old. 
2 Ugyanott, 5. old. 


természetesen beilleszthető a kapitalizmus 
kifejlődésének több évszázados történelmi 
folyamatába (megannyi más történelmi je- 
lenséghez hasonlóan), , a koronát" azon- 
ban minden bizonnyal inkább az ipari for- 
radalom tette fel erre a fejlődésre, és nem 
a francia forradalom. Az ipari forradalom- 
ra csak fél évszázaddal a politikai forrada- 
lom után került sor Franciaországban, s 
ezért nem táplálhatunk illúziókat a forra- 
dalmat követő kapitalista fejlődés mérté- 
kével kapcsolatban. 

A 19. század első felében még mindig 
nem az iparosok és a kereskedők képezték 
az uralkodó réteget a forradalom hazájá- 
ban, hanem a földbirtokok és a városi in- 
gatlanok tulajdonosai s a járadékosok. 
1815-ben a törvényhozás képviselőinek 
41,5 százaléka földbirtokos volt, 38,5 szá- 
zalékuk tisztviselő, és csak 148 százalékuk 
foglalkozott iparral, kereskedelemmel 
vagy pénzügyekkel. Az arisztokrácia, 
amely a forradalom előtt a földbirtokok 25 
százalékával rendelkezett, a forradalom 
után még mindig birtokában tartotta a 
földek 20 százalékát, s bár előjogait elve- 
szítette, társadalmi tekintélye (főleg vidé- 
ken) a régi maradt. Az 1830-as forradalom 
után kiterjesztették a választójogot, de az 
új választók 90 százaléka még mindig a 
földbirtokosok közül került ki, s még 
1840-ben is több mint 300 nemes volt az 
512, legtöbb adót fizető állampolgár kö-. 
zött. 

A forradalom után egy gazdaságilag és 
társadalmilag egyaránt konzervatív rend 
bontakozott ki Franciaországban, s ennek 
okát abban kereshetjük, hogy az a polgár- 
ság, amely valóban a forradalom , nyerte- 
sei" közé tartozott, s amelynek felső rétege 
bejutott a társadalom , uralkodó elit"-jébe, 
egyáltalán nem volt kapitalista. Nem a 
gyár, az üzlet és a bank polgársága volt, 
hanem vagy földbirtokai és városi ingat- 
lanjai jövedelméből élt, vagy pedig szabad- 
foglalkozású, illetve közhivatalnok volt. 
A kifejezetten modern, kapitalista üzleti 
tevékenységet folytató polgárság létszáma 
jóval csekélyebb volt az előbbieknél. Az is 
ismert, hogy a bankárok, gyárosok és 
nagykereskedők meglehetősen passzív vi- 
selkedést tanúsítottak a forradalom küz- 

delmei közepette. A polgárság nemvállal- 
kozói, nemkapitalista rétegeinek hatalom- 
ra kerülése pedig egyáltalán nem gyorsít- 
hatta fel a kapitalizmus fejlődését Francia- 
országban. Pontosabban: a forradalom 
felszabadította bizonyos kötöttségek alól a 
gazdaságot, egyúttal azonban új akadályo- 
kat is állított fejlődésének útjába. 


Kétségtelen, hogy az egységes piac és 
jogrendszer, a racionális közigazgatás és a 
vállalkozás szabadságának megteremtése 
ugyanúgy megkönnyítette a modern, ipari 
kapitalizmus majdani kibontakozását, 

mint a kiváltságok rendszerének felszámo- 
lása vagy a munkások szervezkedésének 
tiltása. Más intézkedéseivel azonban a for- 
radalom konzerválta Franciaország elma- 
radott — agrárstruktúráját, érintetlenül 
hagyta a kollektív földtulajdon bizonyos 
maradványait, megszilárdította a kistulaj- 
dont, s ezzel hátráltatta a tőkekoncentrá- 
ciót. A belső zavarok, majd a háború ala- 
posan visszavetette a 18. század utolsó év- 
tizedében a gazdasági élet fejlődését, az 
ipari termelés 1796-ra mélypontjára Zzu- 
hant, és 1800-ra sem tudta elérni 1789-es 
szintjét. 

Le kell tehát mondanunk arról, hogy a 
francia forradalmat afféle határkőnek te- 
kintsük két gazdasági-társadalmi rend, két 
termelési mód között, még akkor is, ha 
ezzel egyesek szemében óhatatlanul csök- 
kenne világtörténelmi jelentősége. Egyet- 
len forradalom sem teremt egy csapásra új 
rendet a régi helyén, mert a gazdasági- 
társadalmi fejlődés mélyebb, strukturális 
sajátosságait a politikai átalakulások sem 
változtathatják meg. Franciaországban a 
18. század során kibontakoztak egy új tár- 
sadalmi rend körvonalai, amelyben nem a 
születés, hanem a tulajdon előjogán sSajá- 
títható ki a politikai hatalom - s a forrada- 
lom nem tett mást, mint felgyorsította, ki- 
teljesítette ezt a folyamatot. A forradalom 
során a tulajdonosok, a nemesi és polgári 
vagyonosabb rétegek kezébe került a hata- 
lom - és nem a kapitalista termelési mód 
képviselői kezébe, akiknek jelentősége 
csak az 1840-es, 1850-es évektől növeke- 
dett meg Franciaországban. Aki pedig 
bármilyen kapcsolatot keres a régi rend 
polgárságának gazdasági érdekei, forra- 
dalmi tevékenysége és a forradalom után 
elfoglalt társadalmi pozíciója között, an- 
nak elsősorban elemeznie kell a régi rend 
polgárságának sajátosságait, összetettsé- 
gét s kötődését a tradicionális, nem kapita- 
lista, járadékosi tőkéhez. Vagyis George V. 
Taylor amerikai történész szavaival élve: 
, Annak kell tekintenie a polgárságot, ami 
volt, és nem annak, amivé vált."? 


A nemesség és a polgárság viszonyáról 


A hagyományos interpretáció mind a for- 
radalom kirobbanását, mind további radi- 
kalizálódását a nemesség és a polgárság 
hosszú távú, gazdasági megalapozottságú 
társadalmi ellentétével magyarázta. Az 
újabb kutatások eredményei azonban arra 
utalnak, hogy ez az ellentét nem volt sem 
gazdasági megalapozottságú, sem különö- 
sebben hosszú távú. 

A régi szakirodalom meglehetősen eltú- 
lozta a francia nemesség 19. századi , deka- 

3 George V. Taylor: Types of Capitalism in Eigh- 


teenth-Century France. — English Historical Review, 
1964. júl. 497. old. 


denciájá"-t. Ma már tudjuk, hogy a gazda- 
gabb nemesek közül igen sokan kapcso- 
lódtak be az új típusú vállalkozásokba: 
számtalan arisztokrata foglalt helyet a bá- 
nyák és kohászati létesítmények igazgató 
tanácsaiban, mások pedig meghonosítot- 
ták földjeiken az angliai , mezőgazdasági 
forradalom" újításait. Az egykor oly sokat 
emlegetett nemesi adómentesség csak a 
történészek képzeletében létezett : a francia 
nemesség csak a legrégebbi közvetlen adó, 
a vagyonadó ( taille) alól volt felmentve, a 
fejadót (capitation) és a huszadot ( ving- 
tigéme) ugyanúgy meg kellett fizetnie, mint 
a számtalan közvetett, fogyasztási adót. 
(Egyes történészek szerint a francia nemes- 
ség a korabeli Európa egyik legjobban 
megadóztatott nemessége volt.) 

Az adómentesség mellett egy másik köz- 
ismert, régi elképzelést is el kell vetnünk, 
amely a nemesség kasztjellegét, exkluzivi- 
tását hangsúlyozta. Nemesi ranggal járó 
hivatal megvásárlásával igen könnyen be 
lehetett jutni a francia nemesség soraiba : 
a 18. század folyamán mintegy 30-50 ezer 
francia polgár szerzett magának ily módon 
nemesi rangot. Mint osztály, a nemesség 
nem fejtett ki különösebb ellenállást a for- 
radalommal szemben : egy szűk kisebbsége 
a forradalom mellé állt, egy másik csoport- 
ja szembehelyezkedett vele, döntő többsé- 
ge azonban passzív maradt. Erre utalnak 
a statisztika adatai is: csak 5 százalékuk 
emigrált, s mindössze 2—3 százalékuk pusz- 
tult el a forradalom idején. 

A régi szakirodalom a polgárság forra- 
dalmi potenciálját ugyanúgy eltúlozta, 
mint a nemesség dekadenciáját. A forra- 
dalom előtt a francia polgárság fő ambí- 
ciója nem a nemesség felszámolására, ha- 
nem a nemesség soraiba való bejutásra irá- 
nyult. A leggazdagabbak számára ez nem 
is okozott nehézséget, hiszen a társadalom 
csúcsán a vagyon csaknem teljesen elmosta 
már a rendi határokat. A gazdag nemesség 
és a gazdag polgárság félig-meddig egysé- 
ges kultúrájú és azonos gazdasági érdekelt- 
ségű tulajdonosi elitté olvadt össze már a 
forradalom előtt. Az angliaihoz képest el- 
maradottabb gazdasági fejlődés miatt 
azonban ez a helyzet még nem tudatosul- 
hatott az érintett rétegekben. Franciaor- 

szág 18. századi gazdasági prosperitása 
szétvetette a hagyományos társadalmi be- 
rendezkedés kereteit, ahhoz azonban nem 
volt eléggé elsöprő erejű, hogy a nemesség 
és a polgárság felső rétegei ráébredjenek 
érdekeik azonosságára. A nemesség és a 
polgárság kapcsolata sajátos módon ambi- 
valens maradt: a polgárság számára a ne- 
messég egyszerre volt tulajdonostárs, szö- 
vetséges a tulajdonnélküliekkel szemben, s 
egyúttal sok megnyilvánulásában irritáló, 
felsőbbrendűségével tüntető társadalmi 
csoport is. , Az elit létezett, legalábbis po- 
tenciálisan — írta Patrice Higonnet ameri- 
kai történész. -— Bizonyos időszakokban 
azonban felbukkanhattak a latens osztály- 
ellentétek. A társadalmi viszonyok igen 
változékonyak voltak, s nagyon érzéke- 
nyen reagáltak a kiszámíthatatlan politikai 
eseményekre." 

A francia polgárság tehát a forradalom 
előtt ugyanúgy nem alakított ki magának 
egységes, gazdasági érdekein alapuló poli- 
tikai irányvonalat, mint a nemesség. 1789 
után a polgárság egyik csoportja a forra- 
dalom radikális és demokratikus tovább- 
fejlesztésére, másik csoportja pedig a tulaj- 
don védelmére hivatkozva a forradalom 
befejezésére törekedett. A polgárság több- 
sége néhány évig még a két szélsőséges 
álláspont között helyezkedett el, s hitt a 
felvilágosodás által meghirdetett egységes, 
harmonikus nemzeti közösség eszméjében, 
amelyben a szegény nem ellenfele a gaz- 
dagnak, s ezt az ideált összeegyeztethető- 
nek vélte a tulajdon védelmével. Nyilván- 
való, hogy ezt az ideológiai alapállást nem 
lehetett sokáig fenntartani: a polgárság- 
nak választania kellett a néppel kötött szö- 
vetség fenntartása és a magántulajdon ér- 
dekeinek érvényesítése között. 1795-re 
végleg szembekerült a tulajdon nélküli tö- 
megekkel, 1799 után pedig szövetségre lé- 
pett a nemesség gazdagabb, tulajdonosi 
rétegével. . 

A polgárság osztályöntudatának kiala- 
kulása, sajátos érdekeinek felismerése te- 
hát a francia forradalom folyamán ment 


4 Patrice Higonnet : Class, Ideology and the Rights 
of Nobles during the French Revolution. Oxford, 
1981, OUP. 55. old. 


végbe. (1789 és 1794 között azonban ak- 
tuálpolitikai és ideológiai okoktól indíttat- 
va újra meg újra létrejött egy-egy politikai 
csoportosulás a francia polgárság soraiból, 
amely a néppel való szövetséget és a ne- 
mesellenes politikát képviselte.) 

Térjünk azonban vissza a forradalom 
eredetének problémájára! 1787 és 1788 so- 
rán a polgárság még a nemességgel szövet- 
ségben lépett fel az abszolút monarchia 
ellen, s csak 1788 őszén, egy konkrét politi- 
kai döntés következtében éleződött ki el- 
lentétük. A párizsi parlament ugyanis ki- 
mondta, hogy a rendi gyűlésen a három 
rend külön fog tanácskozni. A gazdag pol- 
gárok, akik ekkorra már joggal érezhették 
magukat egyenrangúnak a nemességgel, 
most úgy vélték, hogy az elavult rendi kü- 
lönbségek felelevenítésével a parasztokkal 
és a kézművesekkel akarják őket egy sorba 
állítani, s e státusvesztés ellen védekezve 
fordultak szembe a nemességgel, s fogal- 
mazták meg azt az - igazságtalan! — vádat, 
hogy a nemesség önző, exkluzív, élősdi 
társadalmi csoport. 

E nemesi-polgári ellentét váratlan fel- 
éledését és kiéleződését minden bizonnyal 
előkészítette az a tény, hogy a forradalom 
előtti évtizedekben az áremelkedés miatt 
egyre nehezebben lehetett nemesi ranggal 
járó hivatalt vásárolni, s a népességnöve- 
kedés következtében egyre több szabad- 
foglalkozású polgár maradt állás nélkül. 

A forradalom előtt azonban nemcsak a 
nemesek és a polgárok között húzódott 
, feszültségzóna". A gyors népességnöve- 
kedés, a hosszú távú áremelkedés, az 1775 
táján kezdődő gazdasági válság hatására 
az ellentétek az egész társadalmat áthatot- 
ták, szembeállítva gazdagot a szegénnyel, 
falusit a városival, nemest a közrendűvel. 
, A forradalmi front nem a régi katonai 
kézikönyvek szabályai szerint jön létre 
— írta Francois Furet francia történész —, 
hogy az egyik oldalon ott állnak azok az 
osztályok, amelyek támogatják a mozgal- 
mat, s közös elképzeléssel bírnak a jövőt 
illetően, a másik oldalon pedig azok, akik 
a múltról vallott közös elképzelés nevében 
felsorakoznak ellenük. Éppen ellenkező- 
leg: a forradalom, alávetve a gyorsan vál- 
tozó politikai körülményeknek, természe- 

tétől fogva fluktuál. S mindenekfelett: a 
forradalom heterogén mozgalom, külön- 
böző frakciók hozzák létre, amelyeknek 
céljai eltérőek, sőt ellentmondásosak is le- 
hetnek."5 A társadalmi feszültségektől és 
ellentétektől áthatott Franciaországot egy 
fontos politikai tényező mozgósította: az 
abszolút monarchia pénzügyi válsága. 
A gazdasági és politikai válság, interak- 
cióik révén, kölcsönösen felerősítették egy- 
mást, s 1789-re a régi államgépezet végleg 
összeomlott. 


A kiváltság természetéről 


Rendkívül széles körökben elterjedt az a 
nézet, amely szerint a francia társadalom 
két csoportra oszlott a forradalom előtt: a 
kiváltságosokra és a kiváltságnélküliekre. 
Az előbbiekhez a papság és a nemesség 
tartozott, az utóbbiakhoz pedig a polgár- 
ság, a parasztság és a városi dolgozók - 
vagyis a franciák 98 százaléka, akik nem 
tűrhették tovább az egyenlőtlenséget, s a 
forradalom során véget vetettek a kiváltsá- 
gosok uralmának. 

A forradalom előtti régi rend társadal- 
mának tanulmányozásával mindenki előtt 
nyilvánvalóvá válhat, hogy a kortársak- 
nak egészen mást jelentett a kiváltság, mint 
nekünk. Manapság a többé-kevésbé jogta- 
lanul élvezett előnyöket jelenti, 1789 előtt 
azonban pejoratív tartalom nélküli jogi 
szakkifejezés volt; valamely társadalmi 
csoport törvényesen biztosított, saját jo- 
gait értették alatta. Ha volt némi érzelmi 
tartalma, az inkább pozitív volt, mint ne- 
gatív: a kiváltság a társadalmi rend szerves 
része volt, biztosíték a központi hatalom 
túlkapásaival szemben, az egyéni és cso- 
portos szabadság záloga. 

Nemcsak az egyes rendeknek, a papság- 
nak és a nemességnek voltak kiváltságaik, 
hanem különböző foglalkozási csoportok- 
nak, tudományos, kereskedelmi, ipari tes- 
tületeknek, sőt egész faluközösségeknek, 
városoknak és tartományoknak is. Akinek 
állandó lakhelye és foglalkozása volt, vala- 


5 Francois Furet: Penser la Révolution francaise. 
Párizs, 1978, Gallimard, 162-163. old. 


milyen módon egészen biztosan részesült a 
kiváltságok előnyeiből: az útfenntartási 
munkakötelezettség alól például vala- 
mennyi városlakó mentes volt, Bretagne 
tartomány lakói nem fizettek sóadót stb. 
A gazdagabbak és a hatalmasabbak termé- 
szetesen több kiváltságot halmozhattak 
össze, s nagyobb hasznot húzhattak előjo- 
gaikból. A 18. század második feléig még- 
sem merült fel a francia társadalomban a 
kiváltságokra épülő rend megváltoztatásá- 
nak lehetősége. Még Montesguieu is nagy- 
ra értékelte a társadalmi csoportok közös 
előjogait, s a zsarnokság elleni biztosíték- 
nak tekintette ezeket. 

A kiváltságnak azonban természetéhez 
tartozik a sokasodásra való hajlam: ha 
bizonyos csoportok mentesülnek bizonyos 
terhek alól, ezáltal a többiek terhei megnö- 
vekednek, s ők is kiváltságok szerzésére 
törekednek. A monarchia pedig pénzügyi 
nehézségeit újra meg újra a kiváltságok 
áruba bocsátásával igyekezett felszámolni. 
Az eredmény a kiváltságok rendszerének 
áttekinthetetlen szövevénye lett, amely le- 
hetetlenné tette az adóteher méltányos 
szétosztását, és a hatékony, racionális kor- 
mányzást. 

A 18. század második felében két oldal- 
ról indult támadás a kiváltságok ellen: a 
felvilágosodás filozófusai részéről és az 
adóreformra törekvő kormányzati tisztvi- 
selők részéről. Fokozatosan elterjedt az 
egységes, kiváltságok nélküli jog- és adó- 
rendszer igénye, s amikor az Előkelők 
Gyűlése 1787-ben megtagadta adóreform- 
jainak támogatását, maga a pénzügymi- 
niszter, Calonne tett közzé egy röpiratot, 
amelyben kijelentette, hogy az önző kivált- 
ságosok megakadályozzák a nemzet érde- 
keinek érvényesítését. A kiváltság fogalma 
váratlanul pejoratív tartalommal telt meg, 
s 1789 elején Sieyés abbé híres röpirata, a 
Ou" est-ce gue le tiers état ? (Mi a harmadik 
rend?) már azt állította, hogy a kiváltságo- 
kat csak egy önző, elkülönült kisebbség 
birtokolja, akiket könnyűszerrel le lehetne 
választani a nemzet testéről. Ez a röpirat 
azonban nem elmélyült vizsgálaton ala- 
puló, tárgyilagos szociológiai elemzés, ha- 
nem harcias, elfogult kiáltvány, s aki állítá- 
sait készpénznek veszi, torz képet alakít ki 

magának a régi rend társadalmáról. Ami- 
kor 1789. augusztus 4-ének éjszakáján az 
Alkotmányozó Nemzetgyűlés általános 
lelkesedés közepette felszámolta a kivált- 
ságokat, nemcsak a papság és a nemesség 
előjogait törölték el, hanem a városokét és 
a tartományokét is, s a régi rend társadal- 
ma legősibb sajátosságának felszámolásá- 
val megnyitották az utat a nemzeti egység 
megteremtése előtt. 


A jakobinus diktatúra mítosza 


Az 1793-1794-es forradalmi kormányzat 
hazánkban használatos elnevezése, a ,ja- 
kobinus diktatúra" rendkívül megtévesztő 
jellegű. Azt sugallja, hogy a hatalmat nem 
egy ugyancsak szűk körű polgári kor- 
mányzat gyakorolta ezekben az években, 
hanem maguk a tömegek, a jakobinus klu- 
bokba tömörült nép. Ezt az elnevezést 
azok a baloldali történészek terjesztették 
el, akik hajlottak arra, hogy jóval demok- 
ratikusabb színben tüntessék fel a forra- 
dalmi kormányzatot, mint amilyen az va- 
lójában volt. 

, Jakobinus diktatúra" — , proletárdikta- 
túra" : mindkét elnevezés egy jóval szűkkö- 
rűbb és antidemokratikusabb diktatúrát 
takar, s mindkét elnevezés mögött egy 
rendkívül veszélyes elképzelés húzódik 
meg, mégpedig a kormányzók és kor- 
mányzottak azonosításának lehetőségébe 
vetett hit. A nép abszolút értelemben vett 
önkormányzata ugyanis lehetetlenség. 
A társadalom egésze nem gyakorolhatja 
önmaga felett a hatalmat, erre mindig csak 
egy-egy, tőle elkülönült kisebbség képes. 
A nép pedig csak ellenőrizni, befolyásolni 
vagy megváltoztatni tudja ezt a kisebbsé- 
get, de nem veheti át a helyét, nem azono- 
sulhat vele. Ha viszont hisznek ennek az 
azonosulásnak a lehetőségében, ha a kor- 
mány kimondhatja önmagáról, hogy azo- 
nosult a néppel, s általa tulajdonképpen a 
nép kormányozza önmagát, akkor ezt a 
kormányt már egyáltalán nem lehet ellen- 
őrizni, korlátozni, szükség esetén pedig fel- 
számolni, hiszen aki szembeszáll vele, au- 
tomatikusan a nép ellenségévé válik. 

Így juthatunk el a népszuverenitás és a 


népi kormányzat gondolatától az abszolút 
hatalommal rendelkező állam eszméjéig, S 
az egyének jogainak és szabadságának tel- 
jes megsemmisítéséig. Erre a gondolatme- 
netre elsőként a francia forradalom nyúj- 
tott történelmi példát, mert előtte fel sem 
merült a népszuverenitás megvalósításá- 
nak lehetősége. 

A francia forradalom legnagyobb törté- 
netírói nem szívesen használták a , jakobi- 
nus diktatúra" kifejezést, mert tudták, 
hogy a diktatúra gyakorlásához a Jakobi- 
nus Klubnak nem sok köze volt (legfeljebb 
annyi, hogy feltétel nélkül támogatta). Al- 
bert Soboul például a , forradalmi kor- 
mányzat" kifejezést használta helyette. 
A diktatúra központi szerve ugyanis a 
Nemzeti Konvent két bizottsága volt, a 
Közjóléti és a Közbiztonsági Bizottság. 
E két bizottság összesen huszonnégy tagja 
pedig a forradalmi polgárság soraiból ke- 
rült ki, egyetlen plebejus sem volt köztük. 
Létrejöttüket az 1793-as év katonai veresé- 
geinek, ellenforradalmi felkeléseinek, gaz- 
dasági és közellátási problémáinak kö- 
szönhették : mindezek hatására a Nemzeti 
Konvent október 10-én kimondta, hogy 
, Franciaország kormányzata a békeköté- 
sig forradalmi lesz". Minden testületet és 
hivatalnokot alárendeltek a Közjóléti Bi- 
zottságnak, de nem hagyhatjuk figyelmen 
kívül azt a tényt sem, hogy ezt az intézke- 
dést kezdettől ideiglenesnek, a háborús 
helyzet megkövetelte szükségintézkedés- 
nek tekintették. Több történetíró megfe- 
ledkezett erről, s a forradalmi kormányzat 
felszámolását reakciós, ellenforradalmi lé- 
pésnek próbálta feltüntetni, holott mind- 
össze arról volt szó, hogy egy nemzeti tör- 
vényhozó szerv visszavette egyik bizottsá- 
gától azt a rendkívüli hatalmat, amellyel 
felruházta. 

Még napjainkban is sokan ragaszkod- 
nak ahhoz a mítoszhoz, amely szerint a 
forradalmi kormányzat a néptömegek ér- 
dekeit képviselte, a néptömegek saját kor- 
mányzatuknak tekintették, s ennek megfe- 
lelően ragaszkodtak hozzá és támogatták. 
Valójában azonban a népi mozgalom és a 
forradalmi kormányzat útjai igen gyorsan 
szétváltak, s a tényleges népi követelések 
éles ellentétben álltak a forradalmi kor- 

mányzat tagjai többségének törekvéseivel. 
A néptömegek sajátos kispolgári antikapi- 
talista mentalitást képviseltek: a nagytu- 
lajdon állami korlátozását és a kistulajdon 
állami támogatását követelték. Társadal- 
mi ideáljuk a független kistermelők közös- 
sége volt, akik között kormányintézkedé- 
sek tartják fenn az egyenlőséget. 

A közvetlen demokráciáról vallott el- 
képzeléseik szerint a néptömegeknek, mint 
minden hatalom forrásának, joguk van el- 
lenőrizni képviselőiket, döntéseiket elfo- 
gadni vagy elutasítani, a fontosabb kérdé- 
sekben nyilt szavazással vagy közfelkiál- 
tással dönteni, veszély esetén pedig felke- 
léssel átvenni a hatalmat. A forradalmi 
kormányzat tagjai viszont a közvetlen de- 
mokrácia megnyilvánulásait ugyanolyan 
gyanakvással szemlélték, mint a nagytulaj- 
don ellen intézett támadásokat, s a sans- 
culotte-ok szervezetei, a szekciógyűlések és 
a népi társaságok túlságosan is önállóak- 
nak tűntek a szemükben. 

A forradalmi kormányzat ezért fennál- 
lása kezdetétől fogva a népi mozgalom 
korlátozására és felszámolására töreke- 
dett. Már 1793. szeptember 9-én eltiltották 
a szekciógyűlések folyamatos ülésezését, 
októberben bezáratták a női klubokat, de- 
cemberre felszámolták a vidéki forradalmi 
hadseregeket, a sans-culotte-ok félkatonai 
egységeit, amelyek jelentős szerepet vállal- 
tak a városok élelmiszerrel történő ellátá- 
sában. A párizsi forradalmi hadsereg fel- 
oszlatására 1794 márciusában került sor, 
majd a sans-culotte-mozgalom több veze- 
tője követte Hébert-t és Dantont a börtön- 
be, a forradalmi törvényszék elé és a vér- 
padra. A forradalmi kormányzat arra tö- 
rekedett, hogy minden aktivistát a kor- 
mány politikáját mereven támogató Jako- 
binus Klub köré tömörítsen, s akkora nyo- 
mást gyakorolt a szekciógyűlésekre és a 
népi társaságokra, hogy ezek többsége 
1794 májusában, már két hónappal a for- 
radalmi kormányzat megbuktatása előtt 
feloszlott. Aligha csodálkozhatunk ezek 
után, hogy a vezetőitől megfosztott, fizikai- 
lag és pszichológiailag egyaránt kimerült 
sans-culotte-mozgalom nem kelt június 27- 
én Robespierre és letartóztatott társainak 
védelmére. 


A terror a forradalmi kormányzat és a 
francia forradalom történetének legtöbbet 
vitatott, legérzékenyebb pontja. A sztáli- 
nista történelemszemlélet szerint minden 
forradalom szerves velejárója egy terro- 
risztikus diktatúra, de aligha van szükség 
elmélyült történelmi ismeretekre annak be- 
látásához, hogy a világtörténelemben 
számtalan forradalom lezajlott terror nél- 
kül (pl. az 1830-as francia forradalom, az 
1848-as magyar forradalom), és számtalan 
véres diktatúra (pl. Pol Poté, Idi Aminé) 
pusztított forradalmi átalakulások nélkül. 


A Írancia forradalmi terror eredete a 
népi mentalitás sajátosságaiban és a rend- 
kívüli kül- és belpolitikai nehézségekben 
rejlik. A korabeli néptömegek hajlottak 
arra, hogy minden gazdasági, ellátási, ka- 
tonai és politikai nehézséget rosszindulatú 
összeesküvők tevékenységének tulajdonít- 
sanak, akiket alaposan és nyilvánosan meg 
kell büntetni, hogy elvegyék a többi go- 
nosztevő kedvét az összeesküvéstől. 
A Nemzeti Konvent pedig a Hegypárt irá- 
nyítása alatt hajlandóvá vált a terror ideig- 
lenes elfogadására a köztársaság védelmé- 
ben. 1794 első hónapjaira a terror már 
elvégezte eredeti feladatát, a köztársaság 
belső és külső ellenségeit sikerült vala- 
mennyi fronton visszaszorítani. Ekkorra 
a terror már új funkciókat kapott: a forra- 
dalmi kormányzat csak ezzel a politikával 
tudta ideig-óráig leplezni, hogy a nép és a 
polgárság forradalmi szövetsége felbomló- 
félben van, s az előbbi szociális és politikai 
követeléseinek figyelmen kívül hagyása, az 
utóbbi pedig tulajdonjogainak korlátozása 
miatt nem támogatja tovább a forradalmi 
kormányzatot. A terror irányítói ráadásul 
képtelenek voltak szakítani egy beváltnak 
tekintett politikai gyakorlattal (egy terro- 
risztikus diktatúrát mindig könnyebb beve- 
zetni, mint felszámolni); egyes hívei pedig 
fanatikusan hittek abban, hogy új, boldo- 
gabb világot teremtenek, amely minden ál- 
dozatot szentesít majd. Ennek következté- 
ben a terror legvadabb tombolására 1794 
folyamán került sor : júniusban és júliusban 
több embert végeztetett ki a párizsi forra- 
dalmi törvényszék, mint a megelőző öt hó- 
nap alatt. 

A hagyományos megközelítés az osz- 
tályharc nélkülözhetetlen és szükségszerű 
eszközének tekinti a terrort — a statisztikák 
azonban nem támasztják alá ezt az inter- 
pretációt. A forradalmi törvényszékek ál- 
dozatai (kb. 17 ezer fő), az ítélet nélkül 
kivégzettek (kb. 10-12 ezer fő) és a börtö- 
nökben elpusztultak (kb. 10-12 ezer fő) 60 
százaléka paraszt és kézműves volt, 25 szá- 
zalékuk polgár, és csak a fennmaradó 15 
százalék tartozott az egykori papság és 
nemesség soraiba. Egyes történészek sze- 
rint a terror az éhezők és a nincstelenek 
harci eszköze volt az áruhalmozók, a spe- 
kulánsok és az árdrágítók ellen — a statisz- 
tika azonban arra utal, hogy a kivégzettek- 
nek mindössze 1! százalékát vádolták gaz- 
dasági bűnökkel. Kétharmaduk esetében 
viszont az volt a vád, hogy fegyvert fogtak 
a forradalom ellen, s a kivégzések 80 száza- 
lékát a polgárháború és a főbb katonai 
hadműveletek által sújtott területeken haj- 
tották végre. Mindezek alapján pedig arra 
következtethetünk, hogy a terror nem az 
osztályharc, hanem a polgárháború eszkö- 

ze volt, s egyben egy tömegbázisát vesztett, 
szűk körű, diktatórikus kormányzat ön- 
fenntartásának egyetlen lehetősége. Lehet- 
séges, hogy valamelyest hozzájárult a köz- 
társaság védelmét szolgáló hadügyi intéz- 
kedések hatékonyságához, ám kétélű fegy- 
vernek bizonyult: ártatlan áldozatainak 
felmérhetetlenül nagy számával rendkívül 
sok ellenséget szerzett a forradalomnak. 


§ 


A rendelkezésünkre álló terjedelmi kerete- 
ken belül csak a forradalom történetírásá- 
nak legtöbbet vitatott problémái közül tár- 
hattunk fel néhányat. Talán ennyi is elég 
annak bizonyítására, ha méltóképpen 
akarjuk ünnepelni Az Emberi és Polgári 
Jogok Nyilatkozatát kibocsátó forradalom 
kétszázadik évfordulóját, nem hagyatkoz- 
hatunk az évtizedek óta elavult, ideológiai 
elfogultságoktól irányított régi szakiroda- 
lom konvencionális megnyilatkozásaira. 


Hahner Péter 


Federációs ünnep Lyonban (1790. V. 30.) 


A kultúra a francia forradalomban 


A francia forradalom, s benne különösen 
a jakobinus diktatúra, új kultúrát, mégpe- 
dig új mindennapi kultúrát is akart terem- 
teni. Nem előzmények nélkül, hisz a felvi- 
lágosodás már előkészítette a változást. Ez 
az eszmei mozgalom szakítani akart a feu- 
dalizmus uralkodó ideológiájával, a kato- 
likus egyház által is intézményesített val- 
lással, reformok útján akarta korszerűsíte- 
ni a gazdaságot és a társadalmat; a , vilá- 
gosságot" kívánta terjeszteni, a tudomány 
eredményeit ; új erkölcsöt hirdetett, amely 
az embert állítja a középpontba, az em- 
bert, aki , kivívhatja boldogságát". 


A , filozófusok" nem voltak forradalmá- 
rok. Különböző elképzeléseik voltak a 
gazdasági és politikai reformokról, többsé- 
gükben a felvilágosult abszolutizmus hívei 
voltak, a merkantilizmus vagy a fiziokrá- 
cia elveit hirdették. Gyökeres változást 
akartak az eszmék és értékek világában, s 
ebből a szempontból túlhangsúlyozták a 
kulturális tényezők szerepét, nem kevés 
illúziót keltve ezek lehetséges hatását ille- 
tően. Ha el is vetjük az ún. aufklérizmust, 
amely főleg az elmaradott országok szelle- 
mi életében jelentkezett — tehát azt, hogy 
a , népet" még akarata ellenére is , fel kell 
világosítani" —, ez korántsem jelenti azt, 
hogy a felvilágosodásnak ne lett volna be- 
folyása az ideológiai-kulturális fejlődésre. 


A forradalom ,,kritikus helyzetet" te- 
remtett az eszmék megvalósíthatósága 
szempontjából, s világosan mutatta a való- 
ságos folyamatok, a tényleges érdekek és 
az utópiák közötti összefüggéseket és üt- 
közéseket. A változások tömegeket érin- 
tettek, s éppen ezért, amikor a kultúra 
helyzetét vizsgáljuk a forradalomban, nem 
elégedhetünk meg csak a tudomány, csak 
az irodalom vagy a művészetek helyzeté- 
nek elemzésével, hanem a mindennapi élet 
és tudat jelenségeit is tekintetbe kell ven- 
nünk. Ezt tehetjük annál is inkább, mert az 
utóbbi időkben a Írancia és az amerikai 
történetírás a kor mentalitástörténetével 
kitüntető módon foglalkozott. 


Isten és a forradalom 


A felvilágosodás eszmei támadása elsősor- 
ban az egyház és az általa intézményesített 
vallás ellen irányult, amelyet az ész, a tudo- 
mány és az erkölcs ellenségének, a babona, 
a fanatizmus, az aszkézis vagy a képmuta- 
tás terjesztőjének tartott. A , filozófusok" 
között voltak ateisták is, de a felvilágoso- 
dás uralkodó irányzata a deizmus volt, 
tehát a dogmák nélküli istenhit, amelynek 
volt egy erősen racionalista változata — ezt 
Voltaire képviselte — és egy érzelmes válto- 
zata, amelyet Rousseau fogalmazott meg. 
Mindkettő a laikus erkölcsöt támogatta. 

Az egyház elleni fellépés nem maradt az 
elit ügye. A szekularizáció hatása már a 
század közepén szélesebb körökben is je- 
lentkezett, különösen a városokban, s 
nemcsak az egyház elleni polémiák hatásá- 
ra. Az egyház s ezzel együtt a valláserkölcs 
szabályozó szerepe gyengült. Jelzi ezt, 
hogy nőtt a házasságon kívül született 
gyermekek száma: 1772-ben a megkeresz- 
teltek egyharmada Párizsban ebbe a kate- 
góriába tartozott. A század vége felé csök- 
kent a vallásos egyesületek tagjainak lét- 
száma, a templomba járás, a vallás gya- 
korlása. A végrendeletekben már alig for- 
dulnak elő vallásos formulák és a halotta- 
kért való misemondással kapcsolatos ki- 
kötések. A század közepétől az elit fellépé- 
se az egyház ellen új magatartásformákat 
tudatosított a nemesség és a polgárság kö- 
rében, de a széles rétegekben a forradalom 
alakította ki az egyházzal és a vallással 
kapcsolatos álláspontokat. 

A forradalomban az egyház kérdése 
nem világnézeti vagy erkölcsi, hanem poli- 
tikai kérdés, főleg 1791 után. 1790. július 
12-én az alkotmányozó nemzetgyűlés meg- 
szavazta a papság polgári alkotmányát, 
amely egyházi közigazgatási reformot hir- 
detett meg, s bevezette a papok és a püspö- 
kök választását. Testületek felállításával 
akarta demokratizálni a szervezeti életet és 
függetleníteni azt a pápától, a gallikaniz- 
mus szellemében. Míg a papságnak a fele, 

addig a püspökök közül csupán ketten es- 
küdtek fel erre az , alkotmányra", s megkez- 
dődött az engedetlenek, az ún. réfractaire 
papok üldözése. 

A politikai harc során az egyház és a 
vallás kérdése, érthetően, előtérbe került. 
A többség korlátozni akarta az egyház be- 
folyását, de egyúttal biztosítani a vallás- 
szabadságot. Az események azonban ha- 
mar túlhaladtak ezen. Az egyház elleni fel- 
lépésbe bekapcsolódó ateisták elsősorban 
a párizsi községi tanácsban tevékenyked- 
tek. Bezáratták a templomokat. A Notre 
Dame-ot például az , Esz vallása" templo- 
mának nyilvánították, s 1793. november 
10-én állampolgári ünnepet rendeztek ben- 
ne, amelyet a , filozófiának" szenteltek. 

Ezekben a hónapokban gyakoriak az 
egyházellenes karneváli jelenetek, különö- 
sen a nagyobb városokban. L. S. Mercier 
így írja le a párizsi utca akkori hangulatát: 
,A vallástalanság gyorsan terjed ; a tömeg 
feszítövasat és kalapácsot ragadott a kegy- 
tárgyak ellen, amelyek előtt hat hónappal 
előbb még térdelt... Vállalatok alakultak, 
amelyek eltávolították a szenteket fülkéik- 
ből, kilakoltatták az összes szűzmáriákat, 
levakarták a címereket a sírboltokról... 
Féktelen jókedv és harsány kacaj kisérte a 
hadjáratot a vallás és a müvészet legszen- 
tebb megnyilatkozásai ellen... A nép uj- 
jongva csatlakozott az új orgiákhoz, büsz- 
kén, hogy lerázta a vallás jármát." A nép, 
a sans-culotte-ok népe, tehát föleg a kis- 
iparosok, a kiskereskedők vettek részt 
ezekben az akciókban. A parasztság nagy 
többsége védelmezte templomát és papját, 
sőt egy része a Vendée-ban és másutt fegy- 
verrel is. 

A jakobinusok többsége - Robespierre 
vezetésével - szemben állt ezzel a karneváli 
vallástalansággal, de az intellektuális ateiz- 
mussal 15. A Konvent megerősitette a val- 
lás szabad gyakorlásának jogát, és elítélte 
az , alkotmányos" papok üldözését. Elha- 
tározta, hogy egy új vallás intézményesíté- 
sét kezdeményezi. Robespierre kapott 
megbízást arra, hogy ennek alapelveit ki- 
dolgozza. O Rousseau-t követte: A savo- 
vai káplán és hitvallásának, a Társádalmi 
szerződésnek a vallásra vonatkozó tételeit 
vette át, amikor megfogalmazta a Legfel- 


sőbb Lény kultuszát. A Közüdvi Bizottság 
kinyilvánította: , A francia nép elismeri a 
Legfelsőbb Lény létezését és a lélek halha- 
tatlanságát." Ez a deizmus nem önmagá- 
ban való, mert csak az erkölccsel összeköt- 
ve van értelme, az egyén és a társadalom 
szempontjából egyaránt. A Legfelsőbb 
Lény kultuszának az , emberi kötelességek 
teljesítésében" kellett jelentkeznie. , A pol- 
gári társadalom egyedüli talpköve az er- 
kölcs... Az erkölcstelenség a zsarnokság 
melegágya, amint az erkölcs a köztársaság 
lényege" - mondta Robespierre. A jakobi- 
nusok egy része a szigorú, a puritán, a 
sztoikus erkölcs hive; ebben is Rousseau-t 
akarták követni. 

1794. június 8-án tartották Párizsban a 
Legfelsőbb Lény ünnepét. A nagy festő, 
David rendezte az ünnepséget, olyan jeles 
komponisták . közreműködésével, mint 
Gossec és Méhul. A tömeg a Tuileriák 
nemzeti parkjából vonult a Mars-mezőre. 
A kórus himnuszt énekelt, melynek első 
sora így hangzott: , Világegyetem atyja, 
legfíóbb intelligencia." Robespierre meg- 
gyújtotta az ateizmust ábrázoló szalmabá- 
but, majd a Szabadság fájához vonult. Be- 
szédében elítélte a zsarnokokat, s felszóli- 
totta a franciákat : hozzák vissza az igazsá- 
got erre a Földre, vigyék győzelemre a 
szabadság és az erény ügyét! 

A sans-culotte-ok, akik sokáig támogat- 
ták a jakobinusokat, ezt a deista istentisz- 
teletet már nem sokra értékelték, a gazda- 
sági bajok és a belső politikai ellentétek 
fokozódása közömbösséget váltott ki. 
A jakobinus diktatúra bukására az első 
reakció vallási téren a katolikus egyház 
melletti rokonszenv-nyilvánítás, mégpedig 
elég széles körben. A deizmus azonban 
ekkor még nem tűnt el, kultusza főleg a 
forradalmi naptár ünnepeihez kapcsoló- 
dott. 

A Direktórium, néhány író és politikus 
kezdeményezésére egy új vallás, a teofilant- 
rópia alapításába kezdett, ami elismeri Is- 
ten létét, a lélek halhatatlanságát és a köl- 
csönös segítés erkölcsét. Ez a kísérlet nem 
lehetett tartós, mert Napóleonnak szüksége 
volt az egyházzal való kiegyezésre. Az 
1801. július 15-én megkötött konkordá- 
tum nemcsak a vallás szabad gyakorlását 

biztosította, hanem visszaadta az egyház- 
nak a templomokat, megengedte a szerze- 
tesrendek működését; cserében elvárta, 
hogy az egyház ideológiai támaszul szol- 
gáljon a császárságnak. A hatalom éppen 
csak  megtűrte az ún. ideológusok 
— Cabanis, Destutt de Tracy, Condillac és 
Volney - által hirdetett deizmust, amely 
szűk körben, csak a gazdasági érdekre épí- 
tett polgári erkölcsöt akarta terjeszteni. 

Az új vallás és erkölcs terjedésének egyik 
fontos eszköze volt a forradalmi naptár. 
1793. október 5-én a Konvent Romme és 
Fabre d Eglantine javaslatára egy olyan 
naptárt fogadott el, amely 30 napos hóna- 
pokra osztotta az évet, a hónapokon belül 
10 napos időszakokat, ún. décade-okat kü- 
lönböztetett meg, s ezeket az év végén 5 
vagy 6 napos állampolgári napok, ún. 
sans-culottide-ok követték. Az év az őszi 
napéjegyenlőségkor, szeptember 22-én 
kezdődött. A hónapok nevei az időjárás- 
hoz, illetve a mezőgazdasági munkákhoz 
kapcsolódtak, a napokat részben latin szó- 
összetételekkel, részben növény-, állat- és 
mezőgazdaságiszerszám-nevekkel jelölték. 
A köztársaság négy fő ünnepe: 1789. július 
14. (a Bastille bevétele), 1792. augusztus 
10. (a köztársaság kikiáltása), 1793. au- 
gusztus 21. (a király kivégzése) és 1793. 
május 13. (a Gironde legyőzése). 

Ezeken az ünnepeken a forradalom 
nagy eseményeit elevenítették fel, s meg- 
emlékeztek a mártírokról. A tízes napokat, 
a décade-okat a 36 erény megünneplésének 
szentelték, amelyek között szerepelt a sza- 
badság, az egyenlőség, a barátság, a szere- 
tet, az ipar és a mezőgazdaság, sőt a hősi- 
esség és a sztoicizmus is. A sans-culot- 
tide-okon az erényt, a géniuszt, a munkát, 
a közvéleményt és a jutalmazást ünnepel- 
ték; a szökőévekben, a hatodik napon: a 
köztársaságot. Deizmus-köztársasági poli- 
tika-sztoikus erkölcs így kapcsolódik ösz- 
sze, de nem hosszú időre. (A forradalmi 
naptár hivatalosan csak 1806-ban szűnt 
meg, amikor Napóleon ismét a hagyomá- 
nyosat vezette be.) 

A forradalom végső soron nem tudta, 
ahogy mondani szokás, , dekeresztényíte- 
ni" Franciaországot, de nem is múlt el 
nyomtalanul a vallás további sorsa szem- 


pontjából. A katolikus egyház nemcsak a 
császársággal azonosult, hanem sokkal in- 
kább a restaurációval, majd később a 
jobboldal politikájával (még ha egyes kép- 
viselői szembe 1s szálltak az egyházi hierar- 
chiával). A köztársaságért, a politikai és 
társadalmi reformokért harcoló ellenzék, 
ilyen módon, nemcsak az uralkodó réteg- 
gel, hanem annak ideológiai támaszával is 
mindannyiszor " szembetalálta magát. 
A forradalom és az egyház konfiiktusának 
emléke a III. Köztársaság idején is feléledt, 
meghatározva azt a laikus mozgalmat, 
amely végül is 1905-ben az állam és egyház 
szétválasztásához vezetett. Az egyházhoz 
és a valláshoz való viszony mindvégig a 
francia politikai élet egyik konstans és 
markáns tényezője lett, amely ma is befo- 
lyásolja a jobb- és baloldal arculatát. 


Az új politikai kultúra 


A forradalom hatása a legszámottevőbb a 
politikai kultúrában. Erthető, hiszen gyö- 
keres változást hozott magában a politikai 
struktúrában és intézményrendszerben. 
A kezdeti alkotmányos monarchiát felvál- 
totta a köztársaság, mégpedig éles belső 
harcok és véres leszámolások árán. A poli- 
tikai küzdelmekben nem az egész Francia- 
ország vett részt, a felnött lakosságnak 
csak mintegy 8-10 százaléka, de ez a ki- 
sebbség a sorsdöntő pillanatokban magá- 
val tudta ragadni a többséget. 

Sok vita folyt és folyik arról, hogy vajon 
a francia forradalom polgári jellegű volt-e. 
Nem kétséges, hogy a politikai többség a 
kezdetektől fogva szembefordult a feuda- 
lizmus minden maradványával, de a ma- 
gántulajdon védelme és a polgári módon 
értelmezett alkotmányos jogok és köteles- 
ségek szellemében. Még legradikálisabb 
korszakában, a jakobinus diktatúra idején 
sem fogadta el a plebejus egyenlőségi köve- 
teléseket. A Direktórium kivégeztette Ba- 
beufót, aki először hirdette meg a kommu- 
nista társadalmat. Mindez persze nem je- 
lenti azt, hogy a forradalom eszméit csak 
polgári keretekben lehetett és lehet értel- 


mezni. , i 
Az 1789. augusztus 4-en megvitatott és 


26-án elfogadott Emberi és Polgári Jogok 

Nyilatkozata tartalmazza az új politikai 
kultúra eszmei alapjait. Ez kimondja, hogy 
, az emberek szabadoknak és jogokban 
egyenlőknek születtek és azok is marad- 
nak". E jogok közé sorolja a szabadsághoz 
(vallás-, vélemény-, sajtószabadsághoz), a 
tulajdonhoz, a biztonsághoz és az elnyo- 
mással szembeni ellenálláshoz való jogot. 
Hangsúlyozza az állampolgárok törvény 
előtti egyenlőségét és az általános adóköte- 
lezettséget. Kinyilvánítja a nemzeti szuve- 
renitás elvét, és erre alapozza a törvények 
hatalmát. Elválasztja egymástól a törvény- 
hozó, a végrehajtó és a bírói hatalmat, 
melyet egyedül a nép gyakorolhat képvise- 
lői útján. A Nyilatkozat Montesguieu és 
Rousseau szellemi hatásáról tanúskodik, s 
arról, hogy szerzői és elfogadói, akiknek 
nem kis része jogász (300 jogász vett részt 
a rendi gyűlésen), a felvilágosodás tudatos 
hívei voltak. Az alapdokumentum elfoga- 
dásáig több évtized előkészítő munkája ve- 
zetett, amelyet aztán Barnave méltán ne- 
vezhetett a , citoyen kátéjának". 

A Nyilatkozatot már a forradalom alatt 
is különbözőképpen értelmezték. Az 1791- 
es alkotmány, a királysággal való kompro- 
misszum és a vagyonosok érdekében kor- 
látozásokkal fogadta el az alapelveket. Az 
1793-as alkotmány kiterjesztette a válasz- 
tójogot a vagyontalanokra, és első ízben 
fogalmazta meg a munkához és a művelt- 
séghez való jogot. Az 1795-ös alkotmány 
visszatért az 1791-eshez, de a polgárság 
nem érezte magát biztonságban a jakobi- 
nus és királypárti erőkkel szemben, s végső 
menedékként a császári diktatúrát fogadta 
el, hogy hatalmát biztosíthassa. 

Az új politikai kultúra a mindennapi 
tudatban mindenekelőtt a jelek és jelképek 
révén terjedt. Párizs és a királyság színei- 
ből alakult ki a trikolór, tehát a piros- 
fehér-kék zászló és kokárda, amely kezdet- 
ben a nemzet és a király egymásra találását 
hivatott szimbolizálni: a király először 
1789. július 17-én viselt kokárdát, amikor 
felkereste a párizsi városházát. Az új kuta- 
tások szerint, 1790 telén állították fel egy 
Périgord-i kis faluban az első , szabadság- 
fát", a földesurak elleni küzdelem jelképe- 
ként, s 1792-ben már 60 ezer ilyen, az új 
hatalmat jelképező fa állt az országban. 


1791-től kezdték viselni a sans-culotte-ok 
a vörös frígiai sapkát, a szabadság jelvé- 
nyét, amely az ábrázolásokban már előbb 
is feltűnt. 

A jakobinus diktatúra idején sok helyütt 
hegyet, montagne-t építettek, amellyel a 
Konventben a felső sorokban ülő jakobi- 
nusok melletti elkötelezettségüket fejezték 
ki. A köztársaság kikiáltása után a lilio- 
mos címert felváltotta egy antikvizált, a 
szabadságot, az észt vagy a természetet 
jelképező nőalak, aki később a Marianne 
becenevet kapja. Kísérlet történt arra is, 
amint az egyik amerikai kutató, Lynn 
Hunt kimutatta, hogy 1793-ban és 1794- 
ben helyét a népet szimbolizáló Herkules 
foglalja el, de Thermidor után ez a terv 
lekerült a napirendről, s az egyre inkább 
megszelídített Marianne lett a köztársaság 
szimbóluma. 

Sok régi jelképet is átvettek a forradal- 
márok, így a szabadkőművességből az 
egyenlőséget jelképező szögmérőt, a ró- 
maiaktól az egységet jelző vesszőnyalábot, 
a galloktól és a rómaiaktól az erkölcsre 
utaló babért, az egyiptomiaktól a szemet, 
amely az éberséget idézi. 

A mindennapi tudatot természetesen be- 
folyásolták a jelszavak is. Kezdetben gya- 
kori volt ez a felirat: , Nemzet, törvény, 
király." A köztársaság kikiáltása után in- 
kább a , Szabadság, egyenlőség, testvéri- 
ség" jelszava terjedt el. Feliratok és jelsza- 
vak együtt jelentek meg a különböző kiad- 
ványokon, metszeteken, edényeken vagy 
dísztárgyakon. A Nyilatkozatot például az 
egyik metszeten két törvénytáblára írták, 
fölöttük a liliomos királyi címer látható, a 
két tábla között római vesszőnyaláb, ezen 
pedig frígiai sapka. A köztársaság kikiáltá- 


sa után megváltozott a jelképrendszer, s a — 


nemzet és a jakobinusság jelképei kerültek 
előtérbe. A forradalom jeleneteit idéző 
metszétek nemcsak az adott időszak leg- 
főbb politikai gondolatait emelték ki, ha- 
nem magasztalták a hősöket, és kigúnyol- 
ták a forradalom ellenségeit. A forradalmi 
karikatúra kezdetben főleg az arisztokra- 
tákat és a papokat vette célba, 1791-től a 
pápát és a királyt meg a királynét, s végül 
a külföldi uralkodókat, az ellenforradalom 

támogatóit. (1789 és 1792 között mintegy 
600 karikatúrát sokszorosítottak.) 

A forradalmi agitáció a szemléltetésnek 
nagy jelentőséget tulajdonított, de ez nem 
jelenti azt, hogy az emberek eszmei befo- 
lyásolásában a szó és az írás hatalma csor- 
bult volna. Az eszköz a Írancia irodalmi 
nyelv. Az állami centralizálás szükségkép- 
pen együtt járt a nyelvivel, s a nem francia 
nyelvek és. dialektusok elleni fellépéssel 
(26 millió lakosból 12 millió nem beszélt 
franciául). 

A szónoklat a forradalom legfontosabb 
irodalmi műfaja. Mirabeau, Barnave, Dan- 
ton, Saint-Just, Robespierre — többségük- 
ben - azt a patetikus hangot ütötték meg, 
amelyet Rousseau javasolt és amelyet a 
francia színházi hagyományok is sugall- 
tak. A publicisztikát, amely a szónoklattal 
rokon, Loustallot, Condorcet, Marat, Ca- 
mille Desmoulins, Robespierre, Hébert, Ba- 
beuf neve fémjelzi, gyakran szenvedélyes, 
ironikus, sőt agresszív írásokkal. A hírek 
terjesztésében nagy szerepe volt az infor- 
mációs sajtónak, így a Le Moniteurnek, 
amely egész Európában elterjedt. Ugyancsak 
információkat közvetített a La Feuille villa- 
geoise is, amely a falusi vezető rétegeknek 
szólt, és 17 ezer példányban jelent meg. 
A girondista Desmoulins Le Vieux Corde- 
lier-je 5000 példányban látott napvilágot, s 
főleg a polgárság köréből volt olvasója. 
Marat L Ami du peuple-je, vagy Jacgues 
Hébert Le Pére Duchesne-je a plebejus kö- 
zönséghez szóltak (ez utóbbi szokványos 
káromkodásokat is megengedett magá- 
nak). 

A politikai gondolatokat népgyűlése- 
ken, népi társaságokban, klubokban is- 
mertették, s gondoskodtak arról is, hogy a 
különböző politikai nyilatkozatok és az 
újságok eljussanak a hadsereghez is. 
A francia forradalom egyik legfőbb jellem- 
zője, hogy a tömegek is beavatkoztak 
- mégpedig gyakran közvetlenül — az ese- 
mények menetébe, s így kezdeményezték a 
radikális változásokat. A sans-culotte-ok 
militáns kisebbsége nemritkán élt a közvet- 
len demokrácia eszközeivel is, ami szenve- 
délyes politizálást tételezett fel. ; 

Azok is, akik ma vitatják a forradalom 
szükségességét gazdasági és társadalmi 


szempontból, elismerik, hogy az egy új po- 
litikai kultúrát alakított ki. Francois Furet 
így fogalmaz: , Sem a kapitalizmusnak, 
sem a burzsoáziának nem volt szüksége 
forradalomra, hogy megjelenjék és ural- 
kodjék a XIX. században a főbb európai 
országokban. De Franciaország az az or- 
szág, amely a forradalomban feltalálja a 
demokratikus kultúrát és amely a világnak 
felfedi a történelmi cselekvés egyik alapve- 
tő tudati irányultságát." Ez utóbbi tétellel 
magunk is egyetértünk, még ha a kijelentés 
első részét vitatjuk is. 


Tudomány, irodalom, művészet 


A felvilágosodás rációkultusza, a tudo- 
mány jelentőségének elismerése és a tényle- 
ges tudományos haladás számbavétele azt 
mutatja, hogy a francia forradalom nagy 
jelentőséget tulajdonított a kutatásnak és 
a kutatás eredményei hasznosításának az 
utilitarizmus szellemében. Bár a jakobinus 
diktatúra megszüntette az akadémiákat, 
Thermidor után létrejött az ún. Institut 
National, amely a tudományok, az iroda- 
lom és a művészetek pártolását szolgálta és 
több akadémiából állt. A cél nemcsak az 
volt, hogy ezek eredményeit a társadalom 
szolgálatába állítsák, hanem az is, hogy 
kapcsolatot alakítsanak ki az egyes tudo- 
mányos és művészeti tevékenységek kö- 
zött. Az Institut mellett létrejöttek speciá- 
lis intézmények, így a Musée d" Histoire 
Naturelle, amely magában foglalta a kirá- 
lyi kerteket és a csillagvizsgálót. A , van- 
dalizmus", a rombolások és pusztítások 
ellensúlyozására létrehozták a gyűjtemé- 
nyeket és a múzeumokat, amelyek megvé- 
deni voltak hivatottak a műtárgyakat és a 
műemlékeket. 

A forradalom idején jeles tudományos 
eredmények is születtek, így Lavoisier ké- 
miai, Laplace csillagászati, Monge ábrázo- 
ló geometriai, Cuvier anatómiai, Lamarck 
biológiai felfedezései. A társadalomtudo- 
mányokban Volney és Condorcet történet- 
tudományi, Cabanis pszichológiai mun- 
kásságát kell megemlíteni. 

A tudomány a leglátványosabban a 
mindennapi életet az új mérték- és súly- 
rendszer bevezetésével befolyásolta, s ez 

túlélte a forradalmat, söt az egész világon 
elterjedt. 

Hogy miként fogták fel a tudományok 
jelentőségét maguk a tudósok a társadalmi 
változások szempontjából? Erre példa a 
jakobinus diktatúra által kivégzett Con- 
dorcet-nek halála előtt írt, 4z emberi szel- 
lem haladásának történeti vázlata című 
munkája, amely a forradalomban jelöli 
meg a fejlődés legmagasabb fokát, mert ez 
hozza el az erény és a boldogság uralmát 
még akkor is, ha a , filozófus tévedéseket, 
bűnöket, igazságtalanságokat lát, ame- 
lyeknek ő maga is áldozata". Condorcet 
meg volt győződve arról, hogy az oktatás 
útján terjedő tudomány a társadalom és az 
ember helyzetének javulásához vezet, s az 
emberiség és az egyes ember ún. perfecti- 
onnement-ja, tökéletesedése a tudomány 
segítségével valósulhat meg. A felvilágoso- 
dás , filozófusainak" haladásról vallott né- 
zeteiből, egyéni tragédiája ellenére, ő vonta 
le a legmesszebbmenő következtetést. 

Az irodalomban és a művészetekben az 
alkalmi műfajok kerültek előtérbe. A szó- 


noklatról és a publicisztikáról már szól- 


tunk. Nem kisebb jelentősége volt a forra- 
dalmi eseményekhez kapcsolódó költészet- 
nek, amely nemritkán a zenéhez kötődött. 
Elég ezzel kapcsolatban Rouget de Lisle 
Marseillaise-ére vagy Marie-Joseph Chéni- 
er Chant du départ-jára gondolni. A forra- 
dalmi költészetet egyébként ugyanaz jel- 
lemzi, mint a szónoklatot: a patetikus dek- 
laráció, az allegorizálás, a klasszikus for- 
mák folytatása. A korszak legnagyobb 
költője André Chénier, akinek nagy versei 
csak később jelentek meg és hatottak az 
új-klasszicizmusra. 

A prózában tartalmilag és formailag 
egyaránt újításokra került sor és nemcsak 
politikai szempontból. Chamfort, Restif de 
la Bretonne, Sade márki egyszerre közveti- 
tője a réginek és egyszerre újító is a szemlé- 
letben, de gyakran a kifejezés eszközeiben 
is. Említhetjük az újítás szempontjából a 
forradalom idején megjelent romantika 
előfutárait, Bernardin de Saint-Pierre-t és 
Chateaubriand-t is. Az utóbbi időben 
Franciaországban olyan prózai írások és 
íróik kaptak figyelmet, akiket az irodalom- 
történet elfelejtett, s akik nemcsak kortör- 


téneti szempontból érdekesek (Louvet, 
Henriguez stb.). 

A forradalom alatt a színház a legpoliti- 
kusabb közönségműfaj. Egyik neves kép- 
viselője, Marie-Joseph Chénier már 1789- 
ben nagy sikert aratott IX. Károly című 
drámájával, amely a vallási türelmetlensé- 
get ítélte el. A jakobinus diktatúra alatt a 
legnagyobb visszhangot Sylvain Maréchal 
A királyok utolsó ítélete című drámája vál- 
totta ki, amelyben egy vulkán elnyeli Euró- 
pa királyait, akik a forradalom ellen fene- 
kednek. A darabot kilencezer példányban 
nyomtatták ki, ebből hatezret a hadsereg- 
nek küldtek. 

A képző- és iparművészetben közvetlenül 
és közvetve jelentkezett a forradalom hatá- 
sa. A közéletben is jelentős szerepet játszó 
Jacgues-Louis David festette meg a forra- 
dalom mártírjait, köztük Marat halálát, 
amely minden alkalmisága ellenére, a fes- 
tészet egyik jeles alkotása. Ő a klasszicizá- 
ló festészet egyik nagy mestere, elég ha a 
Horatiusok esküjére, a Brutusra, a Szokra- 
tész halálára vagy a Szabin nőkre gondo- 
lunk. A forradalom festője Pierre-Paul 
Proudhon is, aki allegorikus képeivel és 
portréival tűnt ki, és akit a romantika elő- 
futáraként tartanak számon. A szobrászat 
éppúgy azt a forradalmi  Jelképrendszert 
szolgálta, mint a diszítő- és az iparművé- 
szet, vagy a grafika. 

A forradalmi eseményekhez és minde- 
nekelőtt az ünnepekhez kapcsolódik Gos- 
sec, Méhul vagy Grétry zenéje. Jellemző, 
hogy az opera Maréchal szövegkönyve 
alapján, Grétry zenéjével mutatta be Az 
Ész ünnepe című művet, amely a felvilágo- 
sodás észkultuszának egyik megnyilvánu- 
lása. 

Sokan lebecsülik a forradalom irodal- 
mát és művészetét, s azt akarják bebizonyí- 
tani, hogy a politikai elkötelezettség esztéti- 
kailag csak gyenge műveket szülhetett. Két- 
ségtelen, hogy kevés az olyan alkotás, 
amely túl tudott lépni az alkalmiság korlá- 
tain, de vannak ilyenek. A forradalmi at- 
moszférához kapcsolódó irodalom és mű- 
vészetek akkori termékeinek dokumen- 
tumértéke nemcsak politikai, kulturális, 
hanem művészeti is. Elsősorban abban az 
értelemben az, hogy rávilágít: egy éles el- 

lentétekkel teli történelmi időszakban az 
író és a művész hogyan foglal állást, mi- 


lyen érzéseket és gondolatokat fejez ki, . 


milyen formai eszközöket használ fel. Vilá- 
gosan kitünik, hogy az alkotók különböző 
politikai irányzatok hívei voltak, és külön- 
böző módon foglaltak állást. Némelyek 
emigráltak, mint pl. Rivarol és Marmontel ; 
mások királypártiak voltak, mint André 
Chénier ; ismét mások jakobinusok, mint 
David és még folytatni lehetne a felsoro- 
lást. Ez a sokféleség egyszerre vet fel esz- 
mei és esztétikai kérdéseket. 

Maga a forradalom az irodalmat és a 
művészetet eszméi szolgálatába akarta állí- 
tani, s elítélte azokat, akik ellene foglaltak 
állást. Robespierre 1792. április 23-án 
nemcsak , d Alembert barátait" támadta — 
akik , ugyan nevetségessé tették a papokat, 
de időnként hízelegtek a főuraknak és ki- 
rályoknak" és ami a fő, üldözték az , érzel- 
mes és erkölcsös filozófust", Rousseau-t —, 
hanem az , hommes de lettres"-eket is. , Az 
irodalmárok - mondta - általában elvesz- 
tették becsületüket. Ebben a forradalom- 
ban, a szellem örök szégyenére, egyedül a 
nép rációja vett igazán részt... Harcoltak 
a forradalom ellen attól a pillanattól kezd- 
ve, hogy attól tartottak, a népet emelik 
majd minden egyedi hiúság fölé. Egyesek 
szellemüket arra használták fel, hogy meg- 
hamisiítsák a köztársasági alapelveket és 
megrontsák a közvéleményt; eladták ma- 
gukat a pártütőknek és különösen az orlé- 
anisták pártjának. Mások gyáva semleges- 
ségbe zárkóztak be..." Végül igy fordult 
hozzájuk: , Azok a csodák, amelyek hal- 
hatatlanná tették az emberi történelemnek 
ezt a korát, nélkületek és ellenetek jöttek 
létre." 

Robespierre-nek ezt az ítélkezését vala- 
melyest ellensúlyozta a politikai érdek, 
amely azt kívánta meg, hogy éljenek az 
irodalom és művészetek eszközeivel is az új 
mentalitás kialakításában. Grégoire abbé, 
amikor 1793. augusztus 8-án előterjesztet- 
te az akadémiák megszüntetésére vonatko- 
zó javaslatát, kimondta: , Egész Francia- 
ország meg van gyözödve arról, hogy az 
irodalom és a művészetek hanyatlása saját 
létének hanyatlását jelentené, és sírjuk a 
szabadság sírja lenne." 


A forradalom és a tudomány, a művé- 
szetek közötti ellentmondásos kapcsola- 
tok, az 1789 utáni évtized irányzatai és 
eredményei, mint látható, együtt részei an- 
nak a demokratikus kultúrának, amelyről 
a politikával kapcsolatban már szóltunk. 


A nevelés mindenek fölött 


A felvilágosodás fő tényezője az oktatás, s 
ezt a felfogást osztották a forradalom kü- 
lönböző irányzatai ií5. Az alkotmányozó 
gyűlés 1791-ben fogadta el a , nemzeti ne- 
velés" Talleyrand által kidolgozott, mérsé- 
kelt reformokat tartalmazó javaslatát, 
gyakorlati megvalósítására azonban nem 
került sor. 1792-ben a törvényhozó gyűlés 
Condorcet tervezetét tárgyalta meg, amely 
mindenki számára biztosítani akarta, hogy 
, akadálytalanul képezhesse magát, hogy 
felkészüljön azokra a társadalmi tisztsé- 
gekre, amelyeket joga van betölteni, hogy 
kibontakoztathassa valamennyi természet- 
től kapott képességét, s ezáltal tényleges 
egyenlőség jöjjön létre a honpolgárok kö- 
zött, s a törvény által elismert politikai 
egyenlőség valósággá váljék". E cél megva- 
lósítása érdekében általános és ingyenes 
oktatást javasolt, s tartalmilag úgy akart 
korszerűsíteni, hogy a holt nyelvek oktatá- 
sa helyett vezessék be az élő nyelvek és a 
mesterségek oktatását. Ez a tervezet sem 
valósulhatott meg, elsöpörték a politikai 
változások. 

A jakobinusok nevében, az ellenforra- 
dalmárok által később meggyilkolt, Louis 
Michel Le Peletier 1793 júliusában új ter- 
vezetet nyújtott be a Konventnek, amely- 
nek alapelveit a következőképpen fejtette 
ki: , Tekintetbe véve, hogy az emberi nem 
milyen mértékben degradálódott régi tár- 
sadalmi rendszerünk bűnéből, arról győ- 
zödtem meg, hogy teljes regenerációt kell 
végrehajtani és ha szabad magamat így 
kifejezni, egy új népet kell megteremteni. 
Alakítani az embereket, terjeszteni az em- 
beri ismereteket — ez a megoldandó problé- 
ma két része ; az első rész a nevelés, a máso- 
dik rész az oktatás." 

A nevelés az egész társadalom ügye, az 
oktatás az iskolai rendszer feladata. A ter- 

vezet kötelező és ingyenes oktatást javasolt 
ötéves kortól 12 éves korig a fiúknál, 11 
éves korig a lányoknál. A négy fokozatú 
oktatási rendszer elemi és középiskolára, 
intézetekre és líceumokra oszlott. A tan- 
tárgyak kiválasztásában a hasznosság elve 
volt az irányadó. Az oktatás szellemét a 
citoyen-erkölcs határozta meg, amely úgy- 
mond, minden kinyilatkoztatott vallás er- 
kölcsétől független. Bár a javaslatot elfo- 
gadták, a megvalósítás nagyon lassan ha- 
ladt előre, mert nem volt elég tanító, tanár, 
és hiányoztak az anyagi eszközök. 

Thermidor után Daunou oktatási javas- 
latát fogadták el, amely már nem mondja 
ki az iskolakötelezettséget és az ingyenes- 
séget, s az elemi iskolák fenntartását a szü- 
lőkre és a közösségekre bízza. Létrehozta 
az ún. központi iskolát, amely 12 éves kor- 
tól 18 éves korig tart, laikus szellemű, a 
. természettudományt és a filozófiát állítja 
az oktatás középpontjába. Ez az iskola a 
vagyonosok és az ún. kiválók demokráciá- 
ját akarta előkészíteni, tehát diszkriminált. 

A forradalom nagy újítása a felsőokta- 
tás átalakítása, amelynek alapelvei már 
előbb kialakultak, de megvalósításukra 
csak Thermidor után került sor. 1794-ben 
létrejött az , École Normale" (a Tanárkép- 
ző Főiskola), a , Conservatoire des arts et 
métiers" (a Művészetek és Mesterségek 
Főiskolája), a Műszaki Egyetem, a Keleti 
nyelvek Főiskolája, a Zenekonzervató- 
rium. 

A császárság és a restauráció később 
olyan oktatási reformokat hajtott végre, 
amelyek nemcsak a diszkriminációt erősí- 
tették, hanem visszaállították az egyház 
befolyását is az oktatásban. Falun a pap 
végezte az elemi oktatást, a szerzetesren- 
dek nagyszámú középiskolát tartottak 
fenn, amelyekben a , jó társaság" gyerme- 
kei nevelkedtek. Az egyházi és a laikus 
oktatás közötti ellentét jelentősen befolyá- 
solta a francia kulturális élet alakulását, és 
ma is fontos irányzati tényező. 

Megállapítható, hogy a forradalom nem 
tudta a rendelkezésre álló idő alatt kialakíi- 
tani az oktatás új rendszerét, de befolyá- 
solta annak további fejlődését. A kötelező 
és ingyenes oktatás gondolata előremutató 
volt, éppúgy, mint a tartalom megújítására 


"való törekvés; tehát egyrészt a francia 


nyelv, a természettudományok, a mester- 
ségek előtérbe állítása, másrészt a laikus 
erkölcs hirdetése, amely együtt járt az ál- 
lampolgári ismeretek terjesztésével. Ennek 
megfelelően, az iskolákban tanították Az 
emberi és a polgári jogokról szóló nyilatko- 
zatot is. 

A politikai nevelésben a népi társaságok 
és klubok mellett nagy szerep jutott a had- 
seregnek , amelyre joggal lehet azt monda- 
ni, hogy a , legjobb jakobinus iskola" volt. 
A köztársasági ideológia a hadseregben a 
patriotizmussal párosult, ami a győzelmek 
hatására nacionalista jelleget vett fel, főleg 
a napóleoni hadjáratok idején. 

A neveléshez az állami apparátus is igye- 
kezett hozzájárulni, amelyet a jakobiniz- 
mus a maga képére és hasonlatosságára 
formált. Már 1791 szeptemberében az ún. 
Alkotmány Barátainak Társasága azt ja- 
vasolta, hogy különösen a parasztság kö- 
rében terjesszék szervezetten az újságokat, 
az évkönyveket, a forradalmi dalokat és 
táncokat, szervezzék a különböző látvá- 
nyosságokat. A javaslat elsősorban a vidék 
hasonnevű társaságainak szólt. Az állami 
apparátus főleg az alkotmány és a törvé- 
nyek propagálásában vett részt, ezek ma- 
gyarázására kívánta felhasználni a népi 
társaságokat is. 

Ha áttekintjük a forradalmi propagan- 
da helyzetét, szembetűnő, hogy az milyen 
céltudatosan és milyen sok eszközzel dol- 
gozott, mennyire nemcsak az eszmékkel 
akart hatni, hanem az új formák és szoká- 
sok meggyökereztetésével is. 


A mindennapi élet és tudat 


A politikai változások nem maradtak ha- 
tástalanok a mindennapi életre, jelentkez- 
tek az erkölcs, a társadalmi együttélés, a 
szokások terén is. Franciaországban 1792. 
szeptember 1-jén vezették be a polgári 
anyakönyvvezetést. A jakobinus diktatúra 
idején valóságos házasodási láz tört ki, bár 
ekkor már elismerték a házasságon kívüli 
együttélés lehetőségét is. Feltűnő jelenség- 
nek számított a házasságot vállaló papok 
nagy száma, amiről gúnyos és humoros 

metszetek jelentek meg. A jakobinus dikta- 
túra eltörölte a megkülönböztetést a há- 
zasságon kívül született gyermekek tekin- 
tetében, s egy ideig nőtt a születések száma 
is. 1792. szeptember 20-án engedélyezték a 
válást, ami hozzájárult a nők nagyobb sza- 
badságához. Ez persze nem jelentette azt, 
hogy érvényesült volna a női egyenjogú- 
ság, sőt a jakobinusok is felléptek a femi- 
nista mozgalom első megnyilvánulásai el- 
len. Az egyházzal való szembefordulás jele 
a temetők világi kézbe adása is, aminek 
eszmei tartalmát jelezte a Fouché által ja- 
vasolt felirat: , A halál örök álom" (La 
mort est un sommeil éternel). 

Thermidor után újra a hagyományos 
felfogás érvényesült, bár a Code Napoléon 
elfogadta, ha korlátozottan is, a forradal- 
mi törvényhozás egyes elemeit a családi 
élet tekintetében. Ami a formákat illeti, 
sokan visszatértek az egyházi szertartások- 
hoz, amelyeket egyébként — különösen fa- 
lun és egyes vidékeken - a jakobinus dikta- 
túra idején is megtartottak. 

Az egyes ember és a közösségek életét 
számottevően befolyásolják azok a nagy 
mozgások, amelyeket a forradalmak és há- 
borúk elindítanak. Százezrek hagyják el 
ilyenkor lakóhelyeiket, ismernek meg ide- 
gen vidéket és országot. Azt lehet monda- 
ni, hogy megváltozik az emberek tér- és 
időszemlélete, megváltozik egymáshoz va- 
ló kapcsolatuk. Ez tükröződik a nyelvben 
is. A jakobinus diktatúra idején terjedt el 
a tegeződés : állítólag először 1791 márciu- 
sában Belfort-ban használták a jakobinu- 
sok a , monsieur" (uram) helyett a , cito- 
yen" (polgártárs) megszólítást. Igaz, Ther- 
midor után s főleg a császárság idején 
visszaálltak a régi kapcsolati formák, a 
nyelvi kifejezések pedig továbbra is tük- 
rözték a , visszarendezett" társadalmi hie- 
rarchiát. 

A változások megfigyelhetők voltak az 
öltözködésben is. 1789 előtt a különböző 
rendek különböző viseletet hordtak. 1792 
után az egyenlőséget hangsúlyozták e te- 
kintetben is. A példakép a párizsi sans- 
culotte, aki nem térd-, hanem hosszúnad- 
rágot viselt (innen az elnevezés - , térdnad- 
rág-nélküli"). Nem mindenki utánozta a 
forradalmi divatot. Így pl. Robespierre 


megtartotta a régi polgári viseletet. 1794- 
ben Davidot azzal bízták meg, hogy tegyen 
javaslatot a különböző, mindenekelőtt a 
tisztségviselői ruházatokra. A direktórium 
alatt be is vezették a képviselők uniformi- 
sát. Az ellenhatás itt sem maradt el, Ther- 
midor után a plebejus egyszerűséggel 
szemben a tüntető elegancia sokszor antik 
vagy reneszánsz formát öltött. — 


Érdekes, hogy a bútorokon, a használati 
tárgyakon és a diszítéseken is megjelentek 
a forradalom szimbólumai és jelmondatai. 
A nevers-i fajansz és a festett tapéták a 
legegyszerűbb lakásokban is az újat hirdet- 
ték. Még a kártyajátékok is átalakultak, és 
az új politikai kultúra szellemében a kirá- 
lyokból , bölcsek" lettek (Brutus, Cato, 
Szolon, Rousseau), a királynőkből , eré- 
nyek"  (Elővigyázatosság, Egyenlőség, 
Igazságosság, Erő és így tovább). 


Megváltoztak a keresztnevek : egyes szá- 
mítások szerint a forradalom második évé- 
ben 200 ezer új nevet adtak, amelyek kö- 
zött megtaláljuk a forradalmi naptár hó- 
nap- és virágneveit, a forradalmi erények 
neveit és olyan hősökét, mint Le Peletier 
vagy Marat, olyan antik személyekét, mint 
Brutus vagy Mucius Scaevola. Változtak az 
utca- és helynevek is, 40 ezer községből 3 
ezer módosította elnevezését, mégpedig 
úgy, hogy főleg a királyok vagy a szentek 
neveit hagyták el. Vannak persze olyan 
nevek is, amelyek a forradalom eseményei- 
hez kapcsolódnak, így pl. Versailles-nak a 
, szabadság bölcsője" nevet adták, de gya- 
kori volt a , montagne" használata, vagy a 
forradalom mártírjairól való elnevezés, 
esetleg az olyan helynevek használata, 
mint a ,La Carmagnole", , Liberté", 
, Bonnetrouge" vagy , Faubourg des Sans- 
culottes". 


A mindennapi életben tehát a politika 
viharos változásainak hatására gyorsak 
voltak az átalakulások, de azt is hozzá kell 
tenni, hogy hamar el is tűntek a felületi 
jelenségek. Mindaz azonban, ami nagyobb 
szabadságot, függetlenséget biztosított és 
előtérbe állította az egyéniséget, megma- 
radt, hogy a későbbi korokban kiteljesed- 
jék. 

Az , új nép" utópiája 


Le Peletier és a vele egyetértők a , regene- 
rációtól", a szellemi újjászületéstől várták 
egy , új nép" megteremtését. A feltétel a" 
múlttal való szakítás volt, amit a jakobinus 
diktatúra a legkövetkezetesebben igyeke- 
zett végrehajtani, még a magánélet szférá- 
jában is. A forradalom eseményei azt a 
hitet erősítették résztvevőiben, hogy min- 
den lehetséges. Lehetséges az , új ember" 
kialakítása is, a citoyené, a patriote-é, a 
sans-culotte-é, aki életét összeköti a köz 
szolgálatával; aki minden cselekedetében 
az erényt követi ; aki kész önmagát is felál- 
dozni a köztársaság fennmaradása érdeké- 
ben. A belső és külső ellenség elleni harc, 
ebben a szemléletben, nem egyszerűen a 
politika követelménye volt. A forradalmi 
kormány és a tömegek terrorja ezért tűnt 
egyszerre politikai és morális szükségsze- 
rűségnek, még ha a későbbi fejlödés ezt 
meg is kérdőjelezte. 

A tapasztalatok fontosságát és az orga- 
nikus fejlődés szükségszerűségét hirdető 
angol politikai író, E. Burke már a forra- 
dalom kezdetén azzal vádolta a változta- 
tásra törekvő franciákat, hogy a valóság- 
tól elrugaszkodva és a hagyományokat el- 
vetve akarnak eszméket — mint egy labora- 
tóriumban - megvalósítani. A francia for- 
radalom menete azt bizonyította, hogy 
akár csak a mérsékelt reformok végrehaj- 
tása is, megkövetelte a felvilágosodás esz- 
méinek ismeretét és tudatos vállalását. 
1789-től 1793-ig az eszmék csatája folyt a 
királypártiak, a girondisták vagy a jakobi- 
nusok között, de persze nem öncélúan, 
hanem a különböző érdekekhez kapcsoló- 
dóan. 

A jakobinus diktatúra olyan radikális 
eszméket is vallott, amelyek megvalósítása 
beleütközött a burzsoázia érdekeibe, de 
nem elégítette ki a , veszetteket" vagy az 
hébertistákat sem. Olyan, egészen új esz- 
mék is születtek, mint az , egyenlőké", 
amelyek a kommunista utópizmust képvi- 
selték, és amelyek főleg az utókorban ha- 
tottak. 

Az a tény, hogy később a polgári vezető- 
réteg visszatért a mérsékelt irányzatok esz- 
méihez, nem jelenti azt, hogy a forradalom 


a maga egészében ne jelentett volna szakí- 
tást az , ancien régime"-mel. Mint M. Vo- 
velle A forradalmi mentalitásról szóló 
könyvében írja : újfajta szenzibilitás szüle- 
tett a forradalomban, amely megváltoztat- 
ta az emberek gondolkozását és magatar- 
tását, amint ezt talán a legszemléleteseb- 
ben Balzac regényei példázzák. 

Új gondolatok születtek a forradalom- 
ban a kultúra szerepéről is. Ez áll minde- 
nekelőtt a kultúra, a politika és a nép ügyé- 
nek összekapcsolására. Nemcsak a politi- 
kusok, de az írók és a művészek jelentős 
része is meg volt győződve arról, hogy a 
különböző tevékenységek között szoros 
kapcsolatot kell kialakítani, mégpedig egy 
új társadalom létrehozása érdekében. Ez a 
lehetőség ekkor még egészen újnak tűnt, 
ezért az elkötelezettség őszinte, sokszor pe- 
dig egyenesen naiv formáival is találko- 
zunk. Alljon erre itt egy példa. David a 
Konventnek Marat haláláról készített ké- 
pét a következő szavakkal mutatta be: , A 
nép újból meg akarta találni lelkét rajtam 
keresztül. David -— mondta nekem - fogd 
ecsetedet és bosszuld meg Marat-t, hogy 
ellenségei elsápadjanak átszellemült voná- 
sai láttán! En meghallgattam a nép sza- 
vát." 


A forradalom írói és festői nem egysze- 
rűen a jakobinusok eszméinek kifejezői 
akartak lenni, hanem egy nagy történelmi 
jelentőségű átalakulás részesei. Tapaszta- 
lataikból a következő évtizedekben külön- 
böző következtetéseket vontak le; az elkö- 
telezett művész vagy értelmiségi magatar- 
tását sokan vállalták, sokan elutasították. 


A forradalom maradandó hagyatéka a 
műveltség terjesztése, a kultúra ,,demokra- 
tizálása". A forradalom olyan új kultúrát 
akart teremteni, amely nemcsak a politikai 
tevékenységekhez kapcsolódik, hanem át- 
hatja az ember egész életét. Ennek a szol- 
gálatába akarta állítani az iskolát, a sajtót, 
a társadalmi szervezeteket. A forradalom 
második évét sokan , kulturális forrada- 
lomnak" tartják, s valóban az, ha a töme- 
gekre gyakorolt kulturális hatását figye- 
lembe vesszük. Igaz ugyan, hogy a hagyo- 
mányokhoz való visszatérés a mindennapi 
életben és a tudatban a kezdeményezett 

változások egy részét felszámolta, de az az 
igény ma is élő, hogy a kultúra eljusson a 
többséghez, hogy ne csak az ismeretek ter- 
jesztésével hasson, hanem az értékek tuda- 
tosításával is, magatartásra és életmódra 
egyaránt. 

, Új ember" vagy , új nép" nem született, 
de az ember és a nép változott, mert tuda- 
tosultak új szükségletei és új aspirációi. 
A francia forradalom lerombolta a feudá- 


A köztársaság című, 
Gros-nak tulajdonított festmény 


lis maradványokat, széles utat nyitott a 
polgári fejlődésnek, tehát formációválto- 
zást hozott. Igaz, a forradalom polgári 
követelményei nem tudtak rövid időn belül 
megvalósulni, egy évszázadnak kellett el- 
telnie ahhoz, hogy kiteljesedhessenek. Ko- 
hójában ugyanakkor olyan eszmék, maga- 
tartásformák, irányzatok is formálódtak, 
amelyek túlmutatnak a polgári társadal- 
mon és az időn. 


Köpeczi Béla 


Forradalom és háború 1792-ben 


A tizenhatodik század közepétől a világhá- 
ború végéig ívelő  erőfeszítéssorozat, 
amelynek eredményeként Európa végérvé- 
nyesen kiemelkedett a középkorból, szaka- 
datlan háborúkkal, államok és nemzetek 
közötti összeütközésekkel járt. Ezek a há- 
borúk a feudális struktúrát szétzúzó forra- 
dalmakkal együtt jelentkeztek, és valami- 
lyen formában összekapcsolódtak a napi- 
rendre került átalakulással. A forradalmak 
krónikájában a társadalmi struktúra meg- 
újításáért kifejtett belső erőfeszítés mellett 
az esetek döntő többségében a külső össze- 
ütközés fejezete is fellelhető. A forradalmi 
átalakulások története persze számos 
olyan esetről is tud, amikor a forradalom 
és a külföld között fegyveres összecsapásra 
nem került sor. Az országhatáron belül 
maradt forradalmaknál is azonban szinte 
kivétel nélkül észlelhetők a konfliktus in- 
ternacionalizálódásának tendenciái. 
Forradalom és külháború az Európá- 
ban végbement robbanásszerű változások 
túlnyomó többségében strukturálisan egy- 
betartozott. Az európai forradalmak a né- 
metalföldi első megmozdulástól kezdődő- 
en a középkori társadalmi-politikai beren- 
dezkedés lebontását célozták, de e felada- 
tuk mellett az előző történelmi korszaktól 
örökségbe kapott problémák egész sorá- 
nak megoldására is vállalkozniok kellett. 
A centralizált, az etnikai állományt a gaz- 
dasági integráció alapján egyesítő állam 
ismeretlen volt a korai forradalmak Euró- 
pájában, sőt ez az államtípus még a forra- 
dalmak utolsó hullámának időszakában 
sem vált általánossá. A modern centrali- 
zált állam létrehozása — az eredetileg a 
feudális abszolutizmus tevékenységi köré- 
be tartozó funkció ellátása — majdnem 
mindenütt a polgári forradalmakra várt. 
A forradalom, amely napirendre tűzte a 
változtatást, mindenképpen beleütközött a 
feudalizmus nemzetközi (helyesebben: di- 
nasztiaközi) jog- és államrendjébe, amely 
a status guo megváltoztatásának fegyver- 
rel állt útjába. A forradalom, helyzetéből 
adódóan, nem térhetett ki külső funkciójá- 


nak gyakorlása elől, és maga is rákénysze- 
rült arra, hogy a fegyverekre apelláljon. 

A forradalom gyakran olyan esetekben 
is háborúba torkollott, amikor azt struktu- 
rális viszonylatai elkerülhetővé tették vol- 
na. Az összeütközést számos alkalommal 
a külföld fegyveres intervenciója idézte elő. 
A kívülről jövő beavatkozás sokszor a 
konzervatív szolidaritásból származott. 
Valójában persze nem annyira a megdön- 
tött abszolutizmussal való együttérzésről 
volt itt szó, mint inkább a forradalmi lánc- 
reakciótól való félelemről. A megindított 
háború sem elsősorban a restaurációs célo- 
kat tartotta szem előtt, sokkal inkább a 
forradalom továbbterjedésének megaka- 
dályozását. És még egy szembeszökő kü- 
lönbség a forradalom strukturális helyze- 
téből adódó háborúk és a külső interven- 
ció következtében előállott konfliktus kö- 
zött: az előbbire a szemben álló felek bár- 
mely erőviszonyai mellett sor került, az 
utóbbi csak ott keletkezett, ahol az inter- 
venciót végrehajtó fél döntő hatalmi túl- 
súllyal rendelkezett. 


0 


Ha a negyedfél százados átalakulás tapasz- 
talatait a nagy francia forradalommal 
szembesítjük, arra a meglepő eredményre 
jutunk, hogy a konfliktusok általánosnak 
nevezhető indítékai az 1792-es háború ki- 
törésében nem játszottak érdemleges szere- 
pet. A háborút, amely a Législatif hadüze- 
netével indult és amely kisebb megszakítá- 
sokkal csaknem negyedszázadig tartott, 
nem a francia átalakulás strukturális kö- 
rülményei idézték elő, nem is az ancien 
régime iránt kívülről mutatkozó szolidari- 
tás, de az még a forradalmi változtatások- 
kal kapcsolatos hatalmi érdek rovására 
sem írható. A másutt meghatározó szere- 
pet játszó tényezők a franciaországi esemé- 
nyek internacionalizálását csak jelentékte- 
len mértékben mozdították elő. 

A középkortól örökölt rendetlenség bi- 
zonyos vonásai a 18. század végi francia 

állami struktúrában is jelen voltak, a feu- 
dalizmus dinasztiaközi rendszerével való 
összeütközés lehetősége így a franciaorszá- 
gi változásokban is benne foglaltatott. Egy 
olyan Európában azonban, ahol a földraj- 
zi értelemben vett Németország több mint 
háromszáz önálló államból állott, ahol 
egy-egy uralkodóház birtokai egymástól 
több száz kilométer távolságban helyez- 
kedtek el, ahol egy-egy dinasztikus kong- 
lomerátum tíz-tizenöt középkori államot 
és állammaradékot olvasztott magába, 
Franciaország gazdasági, etnikai és politi- 
kai tekintetben messzemenően homogén 
alakulatnak számított. 

A rendi széttagoltságot és a politikai 
decentralizációt Franciaországban Riche- 
lieu abszolút monarchiája még a 17. század 
első negyedében megszüntette. Az abszo- 
lút monarchia egyesítő tevékenysége per- 
sze nem érhette el a teljességet: az adott 
technikai szint kizárta a modern gazdasági 
integrációt (a politikai szétforgácsoltság 
bázisa, a feudális földtulajdon különben is 
érintetlen maradt), az etnikumok összefo- 
gása korántsem jelentette még a politikai 
nemzet kialakítását. A modern polgári ál- 
lam létrehozását célul tűző forradalomnak 
így Franciaországban is akadt tennivalója. 
A két nélkülözhetetlen alapfeltétel biztosí- 
tása : az ország területének egyesítése és az 
állami függetlenség helyreállítása mind- 
azonáltal nem tartozott a forradalom fel- 
adatkörébe. Az abszolút monarchia, a há- 
ború eszközét is sűrűn használva, ebben a 
vonatkozásban teljesítette — funkcióját. 
A Bastille lerombolásával megindult átala- 
kulás, a megelőző és a későbbi forradal- 
mak nagy többségétől eltérően, ezért nem 
hordozta magában strukturálisan a külső 
konfliktus, a háború lehetőségét. 

A forradalom első két évében az sem 
jöhetett komolyan szóba, hogy a külföld 
az ancien régime érdekében fegyverrel be- 
avatkozzék. Igaz, a konzervatív szolidari- 
tás tételét Marie Antoinette már korán 
megfogalmazta : , mindez, ami itt történik, 
rendkívül veszélyes precedens. Ez az összes 
királyok ügye, és nem szimpla politikai 
kérdés" — írta számtalan levele egyikében. 
A segélykiáltás azonban nem számíthatott 
visszhangra az európai udvarokban. A ki- 


rály és a harmadik rend konfiiktusában a 
feudális Európa nem a magasabb szintű 
reorganizációra vezető vajúdást látta, ha- 
nem az uralkodó és a nemesség régi típusú 
civódását, a fronde-ot, amelyet inkább re- 
ménykedéssel, mint félelemmel nyugtá- 
zott. Azt, hogy a Bastille lerombolása egy- 
ben az összes trónusok ledöntésére szóló 
jeladás volt, azt csak XVI. Lajos kivégzése 
után, a jakobinus diktatúra után, a forra- 
dalom intézkedéseinek és intézményeinek 
napóleoni méretű exportját követően - 
egyszóval a negyedszázados francia felfor- 
gató tevékenység alapján értette meg. 

Az ancien régime érdekében cselekvően 
fellépő konzervatív szolidaritás a forrada- 
lom első éveiben gyakorlatilag nem léte- 
zett. Az intervenció, bármely indíték vezé- 
relte is, a teljes hatalmi egyetértést feltéte- 
lezte: a korabeli Európából mi sem hiány- 
zott jobban, mint ez az egyetértés. A fran- 
cia forradalom és a feudális Európa külön- 
külön a maga útját járta. 
hogy a franciaországi átalakulás számos 
vonatkozásban másképp bonyolódott le, 
mint azok a forradalmak, amelyek szerke- 
zeti adottságaik vagy a hatalmi érdekek 
miatt beleütköztek a fennálló nemzetközi 
viszonyokba. A francia forradalomnak, a 
megelőző és a későbbi átalakulások több- 
ségétől eltérően, nem volt állami-nemzeti 
tennivalója. Nem volt abban az értelem- 
ben, hogy létre kellett volna hoznia az or- 
szág területi-politikai egységét, nem volt 
abban az értelemben, hogy ki kellett volna 
vívnia az ország politikai függetlenségét, 
de még abban a tekintetben sem, hogy az 
ideológiai vagy hatalmi okokból beavat- 
kozó külfölddel szemben - legalábbis az 
első két esztendőben - frontot kellett volna 
alkotnia. A francia forradalom tiszta lap- 
pal indult, és ez lehetővé tette számára, 
hogy az ország tradicionális érdekeihez va- 
ló viszonyát, a monarchia külpolitikai tö- 
rekvéseiről vallott álláspontját és a kül- 
földdel való kapcsolatát sajátos, egyedi 
módon fogalmazza meg. 

Már az is rendkívül jellemző, hogy a 
forradalom jó ideig egyáltalán nem tartot- 
ta szükségesnek, hogy a franciaországi át- 
alakulás külső vonatkozásairól véleményt 

nyilvánítson. A porosz, az osztrák, a spa- 
nyol szomszédságot, az egész feudális kör- 
nyezetet természeti adottságnak fogták fel, 
és nem törődtek többet vele, mint például 
az óceánnal, amely a francia partokat 
mosta. Még másfél esztendővel a Bastille 
bevétele után is többet foglalkoztak Pá- 
rizsban az előző évtized amerikai átalaku- 
lásával, mint Németországgal, Itáliával és 
egyáltalán — Franciaország külpolitikai 
problémáival. 

A külső viszonyokkal kapcsolatos meg- 
nyilatkozások leginkább szembetűnő jegye 
a tagadás; a társadalmi együttélés történel- 
mileg kialakult, a külső környezettől elvá- 
lasztó és megkülönböztető formáinak és 
intézményeinek szinte teljes elutasítása. 
A forradalom részéről természetes pozíció 
a régi megtagadása, amelyből létjogosult- 
ságát meríti; az átalakulások többsége 
azonban bizonyos feltételeket nemcsak tu- 
domásul vett, hanem azonosult is velük. 
A külső funkciót gyakorló állam és az etni- 
kai állományt politikai egységgé formáló 
nemzet szent és érinthetetlen volt a 19. 
század forradalmai számára. A francia 
forradalom maga és az ancien régime közé, 
ebben a tekintetben is, olyan szakadékot 
mélyitett, amelyet senki sem hitt többé át- 
hidalhatónak. 

A Nemzetgyűlés nemcsak az érvényben 
lévő dinasztikus szerződésekkel szemben 
élt fenntartással, hanem a szerződéseket 
egyáltalán fölöslegessé nyilvánította ; nem- 
csak a Bourbonok családi kapcsolatait ki- 
fogásolta, hanem a más államokhoz fűző- 
dő kapcsolatokat általában és azok formá- 
it, a külpolitikát és a diplomáciát 15 elutasí- 
totta; nemcsak a dinasztikus háború ellen 
emelt szót, hanem a háborút mint a politi- 
ka eszközét általában vetette el. Ez nem az 
ancien régime külpolitikai érdekeinek és 
külkapcsolati formáinak megtagadása volt 
egyszerűen, hanem a külső funkciót is ellá- 
tó államnak mint olyannak az elutasítása. 
A Nemzetgyűlés arra sem volt hajlandó, 
hogy a nemzetet úgy tekintse, mint a többi 
néptől elválasztó és megkülönböztető etni- 
kai közösséget. Amikor az egyik képviselő 
arról beszélt, hogy a maga francia mivoltát 
mindennél többre tartja, és franciaságát a 
más népekkel szembeni konfrontálással 


domborította ki, megvonták tőle a szót, és 
kijelentéseinek visszavonására kényszeri- 
tették. A , nation", a nemzet a forradalom 
számára induláskor nem volt több, mint a 
kiváltságosokkal szemben álló politikai 
közösség, amely a külföldtől való megkü- 
lönböztetés jegyeivel legfeljebb potenciáli- 
san rendelkezett. A forradalom nem ismer- 
te és politikai céljainak eléréséhez nem is 
kívánta felhasználni a később leküzdhetet- 
len erőnek bizonyult nacionalizmust. 

A forradalom izolálni akarta magát a 
feudális környezettől abban az értelemben, 
hogy megtagadta Franciaország államközi 
kötelezettségvállalásait, de úgy is, hogy a 
kapcsolatok tervezett felszámolásával a kí- 
vülről jövő beavatkozás lehetőségét is elő- 
re kizárta. Hasonló közömbösséggel visel- 
tetett a forradalom iránt kívülről mutatko- 
zó barátságos megnyilvánulásokkal szem- 
ben. Az volt a vélemény, hogy a forrada- 
lomnak nincs szüksége kívülről jövő segit- 
ségre, és egy lépést sem tettek annak érde- 
kében, hogy a francia határok mellett vagy 
a távolabbi országokban mutatkozó erje- 
dést a francia átalakulás szempontjából 
kamatoztassák. A francia forradalom ha- 
tására meginduló és a párizsi segítségben 
reménykedő mozgalmaknak is tapasztal- 
niok kellett a közömbös elzárkózást. 
A francia forradalom figyelmen kívül 
hagyta az ország helyzetét meghatározó 
földrajzi, történeti és külpolitikai körülmé- 
nyeket, és úgy viselkedett, mintha egy ma- 
gányos szigeten vitte volna végbe a nagy 
jelentőségű változtatást. 

Akadt azonban olyan állásfoglalás is, 
amely nagyon is gyakorlatiasnak és a for- 
radalomra nézve a legnagyobb mértékben 
hasznosnak bizonyult. A Nemzetgyűlés ki- 
jelentette, hogy a más vonatkozásban spi- 
ritualizált francia állami határokat érvé- 
nyesnek tekinti, és tudomásul veszi a fenn- 
álló állapotokat. Az adott körülmények 
között ez annyit jelentett, hogy a forrada- 
lom nem kívánta a kialakult status guo 
megváltoztatását. A garanciák megfogal- 
mazásában a forradalom odáig ment, hogy 
alkotmányba iktatta: Franciaország terü- 
letének megnagyobbítása érdekében nem 
fog hódító háborút viselni. A tradíciókat 
kívül-belül megtagadó francia forradalom 

azzal, hogy az adott status guót tudomásul 
vette, az egyébként passzív Európával 
szemben a békés egymás mellett élés leg- 
fontosabb feltételét biztosította. 

A francia forradalom olyan körülmények 
között ment tehát végbe, hogy nemzetközi 
összefüggésben nem volt semmiféle állami- 
nemzeti tennivalója, és ezt a körülményt a 
külső környezettel szembeni magatartásá- 
ban teljességgel tudatosította. Miért került 
akkor mégis összeütközésbe az elzárkózó 
forradalom és a közömbös külföld, ha egy- 
szer a háborút egyik fél sem akarta? A kér- 
dés joggal vetődik fel, hiszen a fentiekből 
ellentétes konklúzió következnek. 

A külső tehertételtől mentes francia for- 
radalom a maga teljes tisztaságában végig- 
vihette osztályharcait, és hozzáláthatott az 
elért eredmények konszolidálásához. Az 
ancien régime híveinek a végérvényesnek 
látszó változások ellen csak egy ütőkártyá- 
juk maradt: a külföld, a feudális Európa. 
" Az uralkodó és környezete a szerzett ta- 
pasztalatok után tisztában volt azzal, hogy 
a hivatkozást nem teheti meg a , nemzeti 
vágy mégis azt diktálta, hogy élnie kell 
ezzel az utolsó és kockázatos lehetőséggel. 
És ez volt az a gesztus, amely a más pályán 
mozgó forradalmi Franciaországot és a 
feudális Európát először ütköztette. 

Az ancien régime és a harmadik rend 
között keletkezett konfliktus internaciona- 
lizálására valójában már jóval korábban 
kísérlet történt. A király fivére, Artois 
grófja még a Bastille bevételének másnap- 
ján elhagyta Franciaországot, és apósánál, 
a szárd királynál talált politikai menedé- 
ket. A menekülő grófot a konzervatív 
arisztokrácia sűrú raja követte. A tömeges 
emigráció korántsem jelentette a hazai 
küzdőtérről való félreállást. Az ancien ré- 
gime hívei azért hagyták el Franciaorszá- 
got, hogy zilált hadrendjüket újjászervez- 
zék, és hogy az abszolút monarchia terve- 
zett restaurálásához a külföld segítségét 
megnyerjék. Az emigráció végigkilincselte 
a királyi udvarokat, a rémüldöző hercegek 
és grófok előtt rikító szinekkel ecsetelte a 


párizsi szörnyűségeket, és keresztes hadjá- 
ratra szólított fel a legkeresztényibb király 
törvényes hatalmának visszaállítása érde- 
kében. 

A nagy sürgés-forgás azonban vajmi 
csekély eredményt hozott. Az Európa- 
szerte mutatkozó konzervatív szolidaritás- 
nak inkább sajnálkozás és platonikus 
együttérzés, mintsem politikai cselekvés- 
vágy volt a tartalma. A párizsi szemtanúk 
nem tudták a külföldet meggyőzni arról, 
hogy a Bastille lerombolása az összes euró- 
pai trónusokat fenyegeti. S ha helyenként 
jelentkezett is a félelem diktálta aktivitás, 
azt rögtön megnyugtatta és leszerelte a 
francia válsággal kapcsolatos rosszhisze- 
mű számitás. Az intervenció számára kü- 
lönben sem találhattak elfogadható jogi 
formulát. Hogyan léphetett volna fel a kül- 
föld az abszolút monarchia érdekében, 
amikor Franciaország törvényes uralko- 
dója jóváhagyta a forradalom által véghez- 
vitt változtatásokat? XVI. Lajos párizsi 
jelenléte a feudális Európa szemében le- 
galizálta a franciaországi változásokat. 

A hazafiak pártjában már kezdetben so- 
kan akadtak olyanok, akik a király maga- 
tartásában öszíintétlenséget gyanítottak. 
A fejlemények később teljességgel igazol- 
ták a kétkedőket. XVI. Lajos első gesztu- 
sai mégis olyan benyomást keltettek, mint- 
ha az uralkodó megbékélt volna a forrada- 
lommal. A király a Bastille bevétele után 
a városházán feltűzte a háromszínű kokár- 
dát, és poharat ürített a nemzet egészségé- 
re. A valóban őszintétlen eljárást kezdet- 
ben azonban nem annyira a számítás, mint 
inkább a zavar és az értetlenség ösztönöz- 
te. A rendi gyűlés megnyitásától a Bastille 
ostromáig lepergett eseményeket a király 
lassabb tempóhoz szokott agya nem 15 tud- 
ta egészen felfogni, annyit viszont dédapái 
tapasztalataiból tudott, hogy távozásával 
a trönkövetelők számára nyitná meg az 
utat, vagy pedig a hatalomért vetélkedő 
valamelyik csoportnak szolgáltatná ki ma- 
gát. A tanácsadók közremüködése révén 
azonban rövidesen céltudatos politikai tar- 
talmat nyert az ösztönös trónusféltő maga- 
tartás. XVI. Lajos nyilvános gesztusaiban 
továbbra is úgy viselkedett, mintha a 
jacguerie királya akart volna lenni, közben 

azonban a számára biztosított legális lehe- 
tőségeket kihasználva, makacsul védel- 
mezte a még birtokában maradt pozíció- 
kat, és türelmesen várta, hogy a forradalmi 
tábor előrehaladó bomlása meghozza szá- 
mára a restauráció lehetőségét. 

Az emigráció türelmetlensége és az ural- 
kodóval szembeni tapintatlansága csak za- 
varta a hazai tervezgetéseket, ezért XVI. 
Lajos nyilvánosan dezavuálta fivérét, és 
minden kapcsolatot megszakított a köröt- 
te csoportosuló ultrákkal. A külföld még 
a legjobb akarattal sem tudott volna mit 
kezdeni ezzel a kétszeresen is megtagadott 
és valójában légüres térbe került politikai 
csoportosulással. 

Rövidesen megmutatkozott, hogy az 
ancien régime otthon maradt hívei alapo- 
san túlértékelték a restauráció lehetősége- 
it. A forradalom kibontakozását és kon- 
szolidációját nem lehetett kicsinyes kabi- 
netpolitikai manőverekkel és régimódi 
ügyeskedéssel feltartóztatni. A változás 
erői olyan súlyosak voltak és olyan kedve- 
ző körülmények között léphettek fel, hogy 
a mérleg serpenyője mindenképpen javuk- 
ra billent. Az uralkodó osztályon belüli 
egyenetlenség, amely a monarchia és a ren- 
dek konfliktusában először jelentkezett, 


július 14-e után nem szűnt meg, tovább . 


mélyült. A kiváltságos osztály egészét nem 
lehetett a Bourbonok fehér lobogója mögé 
sorakoztatni: voltak, akik a királyi hatal- 
mat az arisztokrácia javára korlátozó ren- 
di monarchiáról ábrándoztak, mások a 
harmadik rend kívánságait is méltányoló 
alkotmányos monarchiában látták a meg- 
oldást. 

Az önmagával meghasonlott nemesi 
osztállyal izmos és vállalkozó kedvű bur- 
zsoázia állott szemben, amely tudatában 
volt anyagi erejének, amely szemében a 
felvilágosodás szétfoszlatta a születési elő- 
kelőség mítoszát, és amely a municípiu- 
mokban kijárta a politikai harc előiskolá- 
ját. A polgárság mögött, a rossz terméstől 
és az áremelkedéstől hajtva, ott tolongott 
az egész francia agrárnépesség, úgyszintén 
az éhínségtől mozgósított nagyvárosi la- 
kosság, akik az összes nehézségért az anci- 
en régime-et tették felelőssé, és a maguk 
iskolázatlan módján, de tömegerejüket ér- 


vényesítve, súlyt adtak a burzsoázia köve- 
teléseinek. A változást követelő erők or- 
szágos túlsúlya a politikai élet centrumá- 
nak számító milliós fővárosban csak meg- 
hatványozódott. A megosztott nemesi osz- 
tály nevében manőverező uralkodó, aki a 
ránehezedő nyomással szemben a nemzeti 
talajon sem tudta a lábát megvetni, min- 
den szívóssága ellenére, lépésről lépésre 
tért vesztett. 

Másfél esztendő alatt mélyreható változá- 
sok mentek végbe Franciaországban, de az 
ancien régime maradványait azért nem 
tépték ki gyökerestül. A burzsoázia Párizs 
munkásságával és a vidék parasztságával 
összefogva, lerombolta az öröklött kivált- 
ságokat, de a győzelem gyümölcseit nem 
osztotta el egyenlően. A győztes forradal- 
mi osztály új válaszfalat emelt maga és a 
nép közé, amely a szerzett vagyon, a tulaj- 
don kiváltságával, illetve a vagyontalan 
népeknek a politikából vagyoni cenzussal 
való kirekesztésével jött létre. 

Az öröklött és a szerzett kiváltság a va- 
gyontalanok szemében egyformán a gyű- 
lölet tárgya volt, így a burzsoázia csakha- 
mar észrevette, hogy a nincstelenekkel 
szemben valamiféle érdekközösség fűzi a 
születési arisztokráciához. Az öröklött ki- 
váltságok maradéktalan eltörlése, úgy lát- 
ta, a szerzett kiváltságokat is fenyegetné, 
ezért egy bizonyos ponton túl lojális maga- 
tartást tanúsított az arisztokráciával szem- 
ben. A tulajdonosok osztálya megnyilvá- 
nulásaival értésére adta, hogy nem tör ki- 
zárólagos uralomra, hogy a hatalom bir- 
toklásában az ancien régime vezető rétegé- 
nek is helyet szándékozik biztosítani. 
A kompromisszum feltételeit azonban ő 
szabta meg: a nemesi osztálynak el kellett 
ismernie a végrehajtott és az alkotmány 
által szentesített változtatásokat. 

Az arisztokraták között sokan akadtak 
olyanok, akik hajlottak a megegyezésre, 
sőt a közvetítést is magukra vállalták. 
A nemesi osztály egésze azonban, noha 
tisztában lehetett a vele szemben álló erők 
döntő túlsúlyával, semmiféle kompromisz- 
szumra nem volt hajlandó. A születési 

arisztokrácia a vagyon, a rang és a politi- 
kai vezető szerep teljes restaurálását kíván- 
ta. Amikor az uralkodó két esztendővel a 
Bastille bevétele után a külföldhöz fordult 
segítségért, gesztusával a nemesi osztály 
hajthatatlanságát szimbolizálta. 

XVI. Lajos valamikor 1790 őszén hatá- 
rozta el, hogy a külföld segítségét kéri, 
mégis csak a következő év nyarán került 
sor a nyílt színvallásra. A halogatás nem 
egyszerűen abból fakadt, hogy a franciák 
királya határozatlan, ingatag jellem volt 
az uralkodó időközben valamennyire fel- 
nőtt a feladatokhoz: a nyolc hónapos in- 
gadozás meggyőzően kifejezte, hogy az ud- 
vari körökben is mennyire tisztában voltak 
a vállalkozás kockázatos voltával. Az 
emigráció sorsa másfél év alatt épp elég 
példát adott az okulásra, a hazai terepet 
önként elhagyó és ezért megvetett konzer- 
vatív arisztokrácia, amely kizárólag a kül- 
föld bizonytalan segítségére hagyatkozott, 
politikai értelemben tulajdonképpen meg- 
semmisítette önmagát. 

Milyen biztosíték volt az ellen, hogy kül- 
földön nem ugyariazon Sors várja-e a tör- 
vényes királyt? Az ormótlan batár, amely 
1791. június 20-án a Tuileriákból a belga 
határ irányába indult, minden bizonnyal a 
politikai megsemmisülésbe vitte volna az 
uralkodót. A franciák királya külföldön 
legfeljebb az emigráció királya lehetett vol- 
na, ha ugyan az ultrák egyáltalán elfogad- 
ták volna a kései bűnbánatot. Az akció 
sikerét tulajdonképpen sikertelensége hoz- 
ta meg. 

A menekülő uralkodót még francia föl- 
dön, Varennes-ben feltartóztatták, és csa- 
ládjával együtt visszahurcolták Párizsba. 
A Nemzetgyűlés az esküszegő királyt for- 
málisan megfosztotta trónjától, és a forra- 
dalom foglyává nyilvánította. A szökés 
kudarca megpecsételte XVI. Lajos és Ma- 
rie Antoinette egyéni sorsát, de politikai 
értelemben az ancien régime számára na- 
gyobb hasznot hozott, mintha a menekü- 
lők túljutottak volna a francia határon. 

A király személye ellen elkövetett me- 
rénylet hírére megremegett a koronás Eu- 
rópa, és az eddig csak rejtett formában 
mutatkozó konzervatív szolidaritás min- 
denütt az állami politika rangjára emelke- 


dett. Most már igazolva látták Marie An- 
toinette szavait: ami Párizsban történik, 
valamennyi uralkodó ügye - és vélemé- 
nyüknek nyilvánosan, az államközi kap- 
csolatok hivatalos szintjén is kifejezést ad- 
tak. Péterváron letartóztatták, Bécsből ki- 
utasították a francia ügyvivőt, Lipót né- 
met császár pedig Páduában nyilatkozatot 
adott ki, amelyben közös fellépésre hívott 
fel a hatalom franciaországi bitorlói ellen. 
A nagy szavak mögött persze nemhogy 
cselekvési képesség, de még csak cselekvési 
szándék sem volt. Bécsben, Péterváron és 
Berlinben azt hitték, hogy a szimpla fenye- 
getés is elegendő a párizsi rebellisek megfe- 


. gyelmezéséhez. Akármilyen szándék vezet- 


te 15 azonban a megnyilatkozásokat, a va- 
rennes-i kudarc meghozta azt, amiben az 
emigránsok első raja július 14-e óta re- 
ménykedett: a franciaországi osztályharc 
frontja európai méretűvé szélesedett. 

Az 1791-es év a francia forradalom annale- 
szeiben a meghasonlás esztendeje. Az al- 
kotmányról, erről az impozáns épületről 
kiderült, hogy ingatag talajon áll: a király 
és a nemesség elutasította a kompromisz- 
szumot, a vagyontalan tömegek pedig 
megátkozták a cenzusos burzsoáziát. Az 
ideálisnak hitt belpolitikai pozíció tartha- 
tatlanná vált. A külföldről alakított véle- 
ményről kitűnt, hogy merő illúzió, és hogy 
a határon túli világgal szemben kialakított 
magatartás minden gyakorlatias elemet 
nélkülöz. 

A forradalom eddig valahogy keresztül- 
nézett a külföldön: nem félt tőle, de segít- 
ségére sem tartott igényt. Nyugalmából 
sem a francia emigránsok koblenzi sürgö- 
lődése, sem a forradalom külföldi barátai- 
nak párizsi zarándoklása nem tudta kizök- 
kenteni. Magabiztosságában odáig ment, 
hogy a külföldtől elválasztó hagyományos 
keret, a külső funkciót gyakorló állam lét- 
jogosultságát is kétségbe vonta, és a poten- 
ciálisan meglevő nemzeti kerettől megta- 
gadta a politikai tartalmat. A külföld 
azonban nem méltányolta a forradalom 
önmegtartóztatásra valló gesztusait. Nem- 
csak hazát adott a forradalom ellenségei- 

nek és megtűrte szervezkedésüket, hanem 
most már nyíltan is pártfogásába vette 
őket, ügyüket sajátjának nyilvánította. 
A külföld úgy lépett fel, mint az ancien 
régime aktív támasza, és a forradalmárok 
címére küldött otromba fenyegetéssel nyíl- 
tan megvallotta szándékát. 

Franciaországban a biztonság jóleső ér- 
zését szinte egyik napról a másikra a fenye- 
getettség riasztó tudata váltotta fel, és az 
egész országban az intervenciós pánik lég- 
köre hatalmasodott el. A forradalom ed- 
dig megtagadta Franciaország múltját, 
semmibe vette földrajzi helyzetét, ignorál- 
ta egész tágabb környezetét. A félelem és 
fenyegetettség légkörében most a tagadás 
tagadása következett. 

A pozícióváltozások között a leginkább 
szembetűnő jelenség a forradalom erősödő 
etatizmusa. A védekezésbe szorult forra- 
dalom rádöbbent arra, hogy az intervenció 
július 14-e vívmányait és a végrehajtott 
változások keretét, a francia állami közös- 
séget együtt fenyegeti; s megértette, hogy 
a hatalom átvételével a történelmi francia 
állam pozícióinak tulajdonosává vált. Egy- 
ben arra is rájött, hogy a meglevő keretek, 
formák és intézmények a forradalom vív- 
mányainak megoltalmazására is alkalma- 
sak, s hogy az állam megvédése a forrada- 
lom megvédését jelenti. 

A figyelem a külső biztonság két első- 
rangú eszköze: a hadsereg és a külpolitika 
irányába fordult. A forradalom, a nemzet- 
őrség formájában, már korán létrehozta a 
maga fegyveres erejét, de annak csak belső 
funkciót juttatott, egyúttal hagyta, sőt siet- 
tette az államhatárok védelmével megbí- 
zott királyi hadsereg felbomlását. A varen- 
nes-i válság napjaiban százezer nemzetőr 
besorozásával megindult a nemzeti hadse- 
reg kialakítása. Az eredetileg igénybe vett 
régi keretek végül elenyésztek, de az új 
hadsereg funkciója is az maradt, mint a 
mindenkori hadseregeké : az állami egzisz- 
tencia külső feltételeinek biztosítása. 

A félelem légkörében a külpolitika is 
visszanyerte régi rangját, a diplomácia ha- 
gyományos formája és a külkapcsolatok 
tartalma egyaránt újjáéledt. A vita nem 
arról folyt többé, hogy szüksége van-e 
Franciaországnak külpolitikára, hanem 


arról, hogy a forradalom szempontjából 
milyen külpolitikai irányvétel a leginkább 
kedvező. Az etatista pozícióba helyezkedő 
forradalom sem tehetett mást a külpoliti- . 
kában, mint amit Franciaország objektív 
külső adottságai megszabtak számára. 

Az állásfoglalások újrafogalmazásának 
másik fontos eredménye a forradalom na- 
cionalizmusának kialakulása. A történel- 
mi tapasztalatok szerint a nacionalizmus 
megjelenéséhez az objektív feltételeken túl 
az is szükséges, hogy az etnikai összetarto- 
zás kinyilvánítása valamilyen akadályba 
ütközzék. Történhet úgy, hogy a nemzeti 
lét kívánt formáinak (például: a szabad 
nyelvhasználat) gyakorlását akadályozzák 
vagy a már meglevő megnyilvánulási for- 
mákat (például a nemzeti állam létét, terü- 
leti épségét) kívülről veszélyeztessék. Az, 
hogy a korabeli és későbbi Európa bár- 
mely országánál kedvezőbb adottságú 
Franciaországban a nemzeti érzés a forra- 
dalom küszöbéig embrionális állapotban 
maradt, bizonyára abból a körülményből 
fakadt, hogy az etnikai összetartozás ki- 
nyilvánítása semmiféle akadályba nem üt- 
között. Franciaország a középkortól füg- 
getlen állam volt, területe régóta nem is- 
merte az idegen hódítást, a dinasztikus ex- 
panzió pedig természete miatt nem kelthe- 
tett nemzeti emóciókat. 

A nemzeti érzést indulásakor a forrada- 
lom sem ismerte, s a szótárában sűrűn sze- 
replő nemzet, amint már utaltunk rá, nem 
jelentett többet, mint a kiváltságosokkal 
szemben álló politikai közösséget. A nacio- 
nalizmus feléledését Franciaországban az 
intervenció veszélye hozta meg, és a min- 
den tekintetben kedvező feltételek között 
kibontakozó nemzeti érzés rögtön nagy 
intenzitással és teljes territoriális-politikai 
tartalommal jelentkezett. 

Az önvédelem szükségletei a forradalom 
eredeti, izolacionista pozícióját is tartha- 
tatlanná tették, és az elszigetelődés helyébe 
a testvériség jelszavát léptették. Az új 
irányvétel számos jelentős gyakorlati lé- 
pésben nyilatkozott meg. Párizs a külön- 
böző nemzetiségű forradalmárok Mekkája 
lett, ahol a szabadság hívei az új eszmékkel 
töltekezhettek, és a forradalom exportálá- 
sa érdekében szervezkedhettek. A Nem- 

zetgyűlés most már nemcsak hogy eltűrte 
tevékenységüket, hanem anyagilag és er- 
kölcsileg támogatta őket, és vállalkozása- 
ikhoz francia önkénteseket is rendelkezés- 
re bocsátott. 


A varennes-i válság napjaiban kirobba- 
nó lengyel felkelést Párizsban kitörő lelke- 
sedéssel üdvözölték, és azonnal kísérletet 
tettek a két forradalom kapcsolatainak ki- 
építésére. A gyakorlati lépések nem nélkü- 
lözték az ideológiai indoklást. A forradal- 
mak kölcsönös segélynyújtási jogát a léte- 
ző és funkcionáló konzervatív szolidaritás- 
ból származtatták, a foganatosított anne- 
xiókat pedig a népek önrendelkezési jogá- 
ból vezették le. A testvériség politikája ha- 
tásosan szolgálta a forradalom önvédelmé- 
nek ügyét, mivel azonban a status guo 
megbolygatásával az ideológiai ellentétet 
hatalmi-politikai szembenállássá mélyítet- 
te, a rázúduló támadások további fokozó- 
dásával is számolnia kellett. 


Az etatizmus, a nacionalizmus és a test- 
vériség az önvédelem természetes reflexe 
volt, amelyet a külső fenyegetés tudata 
váltott ki a magát veszélyeztetettnek érző 
forradalomból. A francia forradalom 
azonban nemcsak igénybe vette az önvéde- 
lem szükséges kellékeit, hanem azoknak és 
egyáltalán az osztályharc nemzetközi 
frontjának egyre fokozódó jelentőséget tu- 
lajdonított. A külfölddel szemben közöm- 
bös és magabiztos forradalom először 
1791 januárjában, a király szökési terveiről 
kiszivárgott hírekre rezzent össze, de ekkor 
még megelégedett azzal, hogy az emigrán- 
sok ellen hozandó megtorló intézkedéseket 
fontolóra vegye. A varennes-i válság ide- 
ges légkörében a támadástól félve gyorsan 
pótolta mulasztásait, és használható álla- 
potba hozta a védekezés szükséges eszkö- 
zeit, a hadsereget és a külpolitikát. A to- 
vábbiakban azonban bízvást várakozó po- 
zícióba helyezkedhetett volna, hiszen az 
eredményes defenzió minden szükséges 
kelléke rendelkezésére állt, s Ausztria és 
Poroszország hírhedt pillnitzi nyilatkoza- 
tából is kiolvashatta az összeütközés elke- 
rülésére irányuló hajlandóságot. 

Miközben a külföld egyet lépett hátra, 
a forradalom kettőt lépett előre. A párizsi 


sajtónak, a szaporodó politikai röpirat- 
irodalomnak, a főváros és a vidék klubjai- 
nak, úgyszintén az októberben összeülő 
Törvényhozó Gyűlésnek egyetlen fontos 
beszéd- és vitatémája volt: a forradalom és 
a külföld viszonya. A megnyilatkozások- 
ban ez a viszonylat egyre fokozódó jelen- 
tőséget nyert. Párizs nagy hatású publicis- 
tái és Gironde megye ragyogó szónokai az 
újságok hasábjain és a nemzetgyűlés pad- 
soraiban a forradalom új törvényszerűsé- 
geit fogalmazták meg. Ezekből a megnyi- 
latkozásokból mindenekelőtt kiderült, 
hogy a permanensnek mondott külső fe- 
nyegetéssel szemben a francia forradalom- 
nak egyetlen végleges biztonságot nyújtó 
támasza van: a nemzetközi forradalom. 
Megállapítást nyert, hogy a Franciaorszá- 
gon belüli nyugtalanság és a kiváltságosok 
szervezkedése egyetlen forrásból táplálko- 
zik: Koblenzből, azaz a külső ellenforra- 
dalomból. A forradalom pénzügyi nehéz- 
ségeit, az assignaták fokozatos elértéktele- 
nedését és a gazdasági bajokat szintén a 
külföld  mesterkedéseiből vezették le. 
Mindebből levonták a következtetést: a 
forradalom becsületét, külső biztonságát 
és belső nyugalmát csakis a nemzetközi 
küzdőtéren lehet szavatolni, így leszögez- 
ték : a célok elérése érdekében igénybe kell 
venni a háború eszközét. k 
Alig négy hónappal a .király szökése 
után, 1791. október 20-án már ott feküdt 
a javaslat a Törvényhozó Gyűlés képvise- 
lői előtt: Franciaország nyilvánítsa ki a 
forradalmi háborút. A fegyveres megoldás 
prófétái nagyszerűen játszottak a félelem 
és a nemzeti érzés húrjain. Amikor Brissot, 
a gironde vezérszónoka a Törvényhozó 
Gyülésben kijelentette:- , A háború pilla- 
natnyilag nemzeti jótétemény, és az egyet- 
len szerencsétlenség, amitől félniük kell, 
az, hogy nem lesz háború..." - nemcsak a 
nemzetgyűlés, de egész Franciaország 
egyetértett vele. A mesterségesen előidézett 
háborús légkörben hatástalan maradt Ro- 
bespierre figyelmeztetése: az igazi veszély 
nem Koblenzből, hanem Párizsból (azaz a 
királyi udvarból) fenyeget, és Franciaor- 
szágnak belső ügyei elrendezésében kell 
biztonságát megtalálnia. A francia forra- 
dalom az osztályharc nemzetközi frontját 


52 MÚLT ÉS JELEN 


a döntésre hivatott legfontosabb területté 
nyilvánította. 

Nem lehet kétségbe vonni : az állami or- 
ganizáció eszközeinek, a nemzeti érzésnek 
és a külső segítségnek az új körülmények 
között helye volt a forradalom osztályhar- 
caiban. Miután a király szökése internaci- 
onalizálta az ancien régime és a harmadik 
rend küzdelmét, a forradalom részéről ön- 
ámítás lett volna tovább tartózkodni a 
nemzetközi harci eszközök igénybevételé- 
től. 

Az osztályharc nemzetközi harci eszkö- 
zeinek használata és a nekik tulajdonított 
jelentőség azonban két merőben különbö- 
ző dolog, s az igénybevétel önmagában 
még korántsem azonos a nemzetközi küz- 
dőtér primátusának elismerésével. Vannak 
persze esetek, amikor a forradalomnak 
nem áll módjában mérlegelni és dönteni, 
amikor a nemzetközi küzdőtér elsőbbsége 
a helyzetből következik. Ha az erőviszo- 
nyok a földrajzi, a demográfiai és más 
adottságok következtében a forradalom 
számára rendkívül kedvezőtlenek és a kí- 
vülről fellépő ellenforradalom döntő túl- 
súllyal rendelkezik, a forradalom valóban 
csak a nemzetközi támogatásban találhat 
mentséget. Ha a fegyveres intervenció be- 
következik, a megfelelő adottságú forrada- 
lomnak is el kell fogadnia azt mint a dön- 
tés eszközét. A francia forradalomra sem 
az egyik, sem a másik nem vonatkozott. 
A forradalom a kontinentális Európa né- 
pességben és anyagi gazdagságban legerő- 
sebb országában zajlott le, és az új állam- 
hatalom Franciaország elsőrangú hatalmi 
potenciáit és állását örökölte. Az ilyen 
adottságokkal rendelkező forradalom sor- 
sa nem függött a nemzetközi támogatástól. 
Az intervenció pedig, annak ellenére, hogy 
a külföld nyilvánosan pártfogásába vette 
az ellenforradalmat, továbbra sem volt re- 
ális veszély, és a forradalom vezérkara ez- 
zel a körülménnyel teljességgel tisztában 
volt. Az objektív adottságok a francia for: 
radalom esetében a nemzetközi küzdőtér- 
nek ilyenformán csak másodrangú Szere- 
pet juttattak. 

A francia forradalom olyan helyzetben 
nyilvánította ki a nemzetközi terep elsőbb- 
ségét, amikor annak az objektív feltételek 


szerint, mellékhadszíntér gyanánt kellett 
volna szerepelnie. A nyilvánvaló ellent- 
mondás feloldását a forradalom belső osz- 
tályküzdelmeiben kell keresni. A forradal- 
mi burzsoázia a franciaországi átalakulást 
a , dicsőséges forradalom" szintje fölött 
akarta konszolidálni: kirekesztette a -poli- 
tikából a vagyontalan tömegeket, és saját 
vezető szerepének elismertetése mellett, he- 
lyet biztosított a hatalomban a születési 
arisztokráciának. A varennes-i válság dup- 
lán rácáfolt erre a kompromisszumos poli- 
tikára : a király szökési kísérlete és a feudá- 
lis Európára történő hivatkozása a nemesi 
osztály hajthatatlanságát szimbolizálta, a 
Mars-mezei felvonulás pedig bebizonyítot- 
ta, hogy a párizsi tömegek nem tartják 
tiszteletben az őket kisemmiző politikai 
berendezkedést. (A Bastille bevételének 
második évfordulóján a , passzív állampol- 
gárok" a köztársaság proklamálásáért 
tüntettek.) 

A cenzusos alkotmányban testet öltő 
politika csődjéből magától értetődően 
adódott volna a következtetés, hogy a bur- 
zsoázia osztályuralmát más szövetségi po- 
litikával és más formák igénybevételével 
biztosítsák. Az elméletileg lehetséges és a 
korábbi forradalmakban részben alkalma- 
Zott formákat - a néptömegek igényeit ki- 
elégítő demokratikus diktatúrát és a politi- 
kát szüneteltető bonapartizmust — azon- 
ban még idő előttinek találták. 1791-ben a 
restaurációs veszélyt még nem ítélték olyan 
akutnak, hogy elhárításáért a szociális és 
politikai demokrácia létrehozásával adóz- 
zanak, az egalitárius köztársaságtól sem 
féltek olyan mértékben, hogy előle a kard 
oltalma alá meneküljenek. Szentül hitték, 
hogy az adott keretek között megtalálják 
a kibontakozást. 

Franciaországban a politikai aktivitás a 
forradalom második évében tömeges mé- 
reteket öltött. A lakosság széles rétegei rá- 
döbbentek, hogy van félni- és féltenivaló- 
juk: a forradalom így vagy úgy csaknem 
minden társadalmi réteget kompromittált. 
A bekövetkezhető restauráció a szerzett 
kistulajdont, a személyi szabadságot, sőt a 
személyi biztonságot veszélyeztette. Hu- 
szonötmillió francia ugyancsak ekkor is- 
merte fel, hogy a külfölddel támadt konf- 

hktusban a nemzeti lét kívánt formája sod- 
ródott veszélybe. A veszélyeztetett osztály- 
érdek és a sértett nemzeti öntudat a dönté- 
seknél jussát követelte, és maga is bizonyos 
irányba befolyásolta a politikát. Az osz- 
tálytudat és a nacionalizmus azonban, az 
egyéb alulról induló áramlatokkal együtt, 
soha nem emelkedett volna az állami poli- 
tika rangjára, ha a forradalom vezető osz- 
tálya nem tereli közös mederbe és nem 
irányítja a nagyobbrészt ösztönös megnyil- 
vánulásokat. 

A gironde kitűnően értett a tömegek 
nyelvén. Háborús propagandájában elő- 
térben tartotta a lakosság egészét foglal- 
koztató problémákat, a nemzeti becsület és 
a külső biztonság ügyét, de a mozgásba 
lendült Franciaország elementáris erejével 
tulajdonképpen saját belpolitikai céljainak 
realizálására törekedett. A királyok koalí- 
ciója ellen hirdetett háborúnak az volt a 
funkciója, hogy az ancien régime mögül 
kidöntse a nemzetközi támfalat, hogy a 
nemesi osztályt a további ellenállás célta- 
lanságáról meggyőzze és a foganatosított 
változtatások tudomásulvételére kénysze- 
rítse. A királyok nemzetközi méretű kapi- 
tulációja után XVI. Lajosnak és a mögötte 
álló francia nemesi osztálynak sem marad- 
hatott volna más választása, mint a bur- 
zsoázia által ismételten felkínált kompro- 
misszum elfogadása, a szerzett és az örök- 
lött kiváltságok kombinációján alapuló 
politikai rendszer jóváhagyása. A forra- 
dalmi háború a burzsoázia igényeinek 
megfelelő, de a belpolitika eszközeivel vég- 
hez nem vihető konszolidáció feltételeit 
volt hivatva megteremteni. Hogy a megin- 
duló háború miért nem váltotta valóra sem 
híveinek, sem ellenzőinek elképzeléseit, 
hogy miért hozott egészen más belső és 
külső eredményt, mint amit vártak tőle, az 
már további kérdés, amelynek megvála- 
szolására ebben az összefüggésben nincs 
feltétlenül szükség. Elegendő annak leszö- 
gezése, hogy amikor a Törvényhozó Gyű- 
lés 1792. április 20-án megüzente a hadat 
Magyarország és Csehország királyának, a 
forradalmi konszolidáció követelményei 
szerint cselekedett. 


A francia forradalom háborúja a forra- 
dalom és háború különös összefüggését pél- 


 dázza. Az európai polgári átalakulás ne- 


gyedfél századában a forradalom általá- 
ban akkor háborúzott, ha a külföld ideoló- 
giai vagy hatalmi okból beavatkozott, ha 
a forradalom a strukturális körülmények 
folytán vagy pedig a kedvezőtlen erőviszo- 
nyok miatt ragadott fegyvert. A francia 
forradalom esetében a háború külső kény- 
szere nem forgott fenn, s az állam szerkeze- 
ti adottságai sem tették elkerülhetetlenné 
a szomszédokkal való összeütközést, a for- 
radalmat az erőviszonyok sem utalták 
nemzetközi támogatásra. 


A háború a forradalom osztályküzdel- 
meiből előállott sajátos belpolitikai helyzet 
terméke volt. A különös szituáció lényege 
abban állt, hogy a forradalom a meghatá- 
rozott szintű konszolidációt a belső erőkre 
hagyatkozva nem tudta végrehajtani, és a 
belső megszilárduláshoz szükséges feltéte- 
lek létrehozása érdekében a nemzetközi 
osztályharc eszközéhez folyamodott. 
A belső konszolidáció képtelensége nem 
valami sorscsapás volt, hanem abból a na- 
gyon is reális körülményből fakadt, hogy 
a forradalom vezető osztálya által ideális- 
nak tartott stabilizációs szint nem felelt 
meg a néptömegek igényeinek. 


A francia forradalomban a burzsoázia 
és a nép közötti szakadék a vezető osztály 
politikai és szociális antidemokratizmusá- 
ból, az ancien régime irányában táplált 
nosztalgiájából keletkezett. A szakadék és 
vele együtt a konszolidációt a nemzetközi 
küzdőtérre vetítő belső szituáció azonban 
nemcsak a vezető osztály antidemokratiz- 
musából állhat elő, hanem, mint azt a fran- 
cia forradalom további útja bemutatta, a 
politikai vezető réteg ultraforradalmár 
magatartásából is származhat. A fÍrancia 
forradalom, amely először és klasszikus 
formában teremtette meg a háborúra veze- 
tő belső szituációt, a maga kimeríthetetlen 
tanulságaival ma is hozzásegít a forradal- 
makban újra és újra felbukkanó internaci- 
onalizáló tendenciák jobb megértéséhez. 

Nagy Imre: 
Észrevételek a Magyar Kommunista Párt 
gazdaságpolitikai irányelveinek tervezetéhez 


Egy írás sorsa 


Nagy Imre írásával perdöntő bizonyítékot tart kezében az olvasó. , Perdöntő bizo- 
nyíték" volt 1957. december 18-án az új kurzustörténész, Nemes Dezső előadásában 
a Magyar Tudományos Akadémia nagygyűlésén. Nemcsak abban, hogy igazolta a 
népfelkelés miniszterelnökének évtizedes múltra visszatekintő állítólagos , opportu- 
nizmusát és revizionizmusát", de mindenekelőtt abban, hogy felmutatta : az akkor 
ellenségnek, árulónak bélyegzett antisztálinista reformirányzat hazai előfutára volt, 
és már csak ezért sem véletlen, hogy 1956 vezéregyéniségévé vált. Mindez kímélet- 
len, fenyegető bírálatként hangzott el; néhány hónap múlva aztán egy vádirat 
passzusaként látott napvilágot, végül a hatvanas évek elején a történelmi szakiroda- 
lomban , tudományosan igazolt? tényként kanonizálódott. Úgy tűnt, lezárult egy 
írás sorsa. Ma ez a történet mementó minden történelemmel foglalkozó írástudó 
számára, mily szégyenletes szerepet játszhat el a kor politikai kívánalmait szolgai 
alázattal kielégítő historizálás, hogy süllyedhet a legsúlyosabb politikai és etikai 
bűnök részesévé. 

Nagy Imre írásának sorsa nem zárult le. Elő kell vennünk az életmű és a kommu- 
nista mozgalom története újragondolása miatt is. Végre meg kell kezdenünk régi 
adósságaink törlesztését. 

Ha nem is az egyetlen, de perdöntő értékű bizonyíték a feljegyzés ma is. Bizonyí- 
ték a Magyar Kommunista Párton belül 1944 és 1949 között meglévő , másként 
gondolkodó" vonulat jelenlétére, egy olyan politikai mentalitás megnyilatkozására, 
amely a második világháború utáni gyökeres átalakulás jeleit mutató világ rezdülé- 
seire érzékenyen volt képes reagálni. Ez a gondolkodásmód a harmincas évek végi, 
negyvenes évek eleji úton továbbhaladva szakítani kívánt a kommunista gondolko- 
dás hagyományos sémáival, a dogmatika alkalmazása helyett a valóság irányába 
fordulva vissza akart térni a ,konkrét helyzet, konkrét elemzésének" elvéhez és 
gyakorlatához. A baloldali erők európai előretörésében, az antifasiszta szövetségi 
rendszer fennmaradásában, a tömegmozgalmak fellendülésében nemcsak a szocia- 
lizmus új lehetőségeit keresték, hanem már-már egy új szocializmus esélyét is 
felfedezni vélték. 

Talán elegendő emlékeztetni arra, ahogy Lukács György 1945-ben felvetette a 
demokrácia és kapitalizmus problémáját, vagy ahogy a hazalátogató, itthon legna- 
gyobb hatású nemzetközi teoretikus, Varga Jenő az új típusú európai kapitalizmus 
kialakulásáról beszélt, amely szerinte, ha valahol stabilizálódni tud, akkor az Kelet- 
Közép-Európa. 1945 végén, 1946 elején a Magyar Kommunista Párt teoretikusai 
és vezetői számára a népi demokrácia fogalma ezt az új típusú kapitalizmust jelentet- 
te, akkor még mint elérendő állapotot. Hogy mennyire így volt, azt a legdoktriné- 
rebb ideológus, Rudas László egy 1945 végi kézirata bizonyítja (Rudas László: 
A népi demokrácia. Tájékoztató, 1985. 4. sz.), amely a maga módján -— néhány 
Lenin-idézet mögül — Sztálinnal is vitába szállt, és ha kényszeredetten, következet- 
lenül is, de felvetette a proletárdiktatúra elkerülhetőségének, a békés átmenet lehe- 
tőségének gondolatát. 

Alaptételek inogtak meg. Az igazi újdonságot mégsem a szocializmushoz vezető 

útválasztás alternativitása, hanem az ebből levonható következtetések jelentették. 
Mindenekelőtt a politikai felépítmény, a polgári demokrácia perspektíváinak elis- 
merésére kell gondolnunk, ami egyértelmű közeledést jelentett a demokratikus 
szocializmus szociáldemokrata tételéhez. A demokrácia intézményrendszerét, a par- 
lamentarizmust nem feltétlenül kell porig rombolni, elég továbbfejleszteni a közvet- 
len demokrácia irányába - mondta Lukács György, és megdöbbentő, ahogy odaillik 
mellé Nagy Imrének az 1947-es Magyarországra minden jelző nélkül használt 
fogalma : a demokratikus államhatalom. Vagy érvelése: , Félreértések elkerülése végett 
azonban szükségesnek tartom leszögezni, hogy az államhatalom demokratikus jellege 
nemcsak azt jelenti, hogy a hatalomban a munkásosztály is részesedik, vagy annak fő 
erejét képezi, hanem azt is, hogy ezt az államhatalmat a maga gazdasági és politikai 
tevékenységében demokratikus elvek és célkitűzések irányítják." Ezekben a következte- 
tésekben azonban sosem volt konszenzus a kommunista vezetők és a teoretikusok 
között. Rudas például a fent említett rövid ingadozás után, 1946 első felében arra 
a kérdésre, milyen a szocializmus politikai intézményrendszere, nem egyszerűen a 
szovjet modellt, hanem az akkor fennálló szovjet szisztémát jelölte meg válaszában. 

Nagy Imre feljegyzése e nézeteltérések erősödésének dokumentuma. Nem elmé- 
leti, hanem politikai szükséglet motiválta. Ez magyarázza ,gyengeségeit", így min- 
denekelőtt azt, hogy a szocializmus mibenlétének problémája nem vetődik fel ben- 
ne. Ennek következtében a szocializmus fogalma az akkori felfogással egyezően a 
gazdaság döntő szektoraiban — az agrárszférát kivéve -— Nagy Imrénél is az állami 
tulajdonlással kapcsolódott össze. A szerző persze nem is tartott igényt a kor nagy 
kérdéseinek megoldására, őt mindenekelőtt az foglalkoztatta, melyek a magyar 
társadalom átalakulásának legidőszerűbb, legégetőbb kérdései. S itt arra kellett 
választ adni : napirenden van-e a szocializmus megteremtése. Nagy Imre egyértel- 
mű nemmel felelt. Bátran, mert egyedül tette, nyiltan, de mégis pártszerűen. To- 
vábbra is lassú, lépésről lépésre történő átalakulásban és az agrárszférában olyan 
vegyes gazdaságban gondolkodott, amelyben a kisparaszti tulajdon dominanciája 
mellett fejlődőképes szövetkezeti, állami tulajdonformák léteznek. 

Helyzete reménytelen volt. Révai József már a Kominform 1947. szeptember végi 
alakuló ülésére azzal az alaptétellel ment, hogy: , A magyar demokrácia a népi és 
polgári demokrácia elemeinek keveréke." Vagyis a népi demokrácia nem a polgári 
demokrácia egy válfaja, hanem olyan társadalmi berendezkedés, ahol a termelési 
viszonyokra az iparban a kollektív állami tulajdon, a mezőgazdaságban a kulákokat 
kizáró demokratikus kisparaszti tulajdon a jellemző. A politikai viszonyokat pedig 
a munkás-paraszt hatalom fémjelzi, a munkásosztály vezető szerepével. 

A Révai-féle újradefiniálási kísérlet meglepő módon mérsékeltnek bizonyult a 
kommunista pártok előtt. Megszületett az új definíció : a népi demokrácia lényegé- 
ben szocializmus, csak éppen nem következetes, hanem tökéletlen, ami viszont most 
már a döntő, a hatalmi kérdés eldőltével rövid időn belül ,modernizálható". A népi 
demokrácia új fogalma a gyorsítás ideológiai alátámasztását volt hivatott teljesíteni. 
Ennek szellemében indult meg 1947 második felében a Szovjetunióban Varga Jenő 
bírálata, és jöttek létre 1947 októberében a Kominform értekezlete tapasztalatainak 
adaptálására a hazai szakértői bizottságok is. 

Nagy Imre - bár a nemzetközi mozgalom sodra ellen, elszigetelten, de - úgy 
érezte, lépnie kell. A magyar falu helyzetét jól ismerve, számára elfogadhatatlan volt 
Révai — most már - kompromisszumos javaslatának kulákellenessége. Fellépésére 
az adott alkalmat, hogy november 27-én Háy Lászlóval együtt bevonták a Gerő Ernő 
által vezetett, gazdaságpolitikai irányelveket kidolgozó bizottság munkájába. Nagy 
Imre delegálásának oka feltételezhetően az volt, hogy Gerő, miután hosszas viták 
után november 21-re elkészítette az irányelvek Politikai Bizottság elé kerülő változa- 
tát, maga is úgy érezte, hogy a szövetkezetesítéssel foglalkozó rész igen gyengére . 
sikerült. Nagy Imrétől ennek feljavítását várhatták. Meglepetésre azonban a doku- 
mentum alapkérdéseihez fűzött éles kritikai megjegyzéseket, nem kímélve Farkas 
Mihály főtitkárhelyettest sem. Nagy Imre ezzel mindenesetre elérte, hogy az anyag 
azonnal, 1947. december 18-án a Politikai Bizottság elé kerüljön. A vitáról jegyző- 
könyv nem készült, így csak a határozatot ismerjük. Ez így szól: 

nA Politikai Bizottság helyesli Gerő elvtárs mellékelt előadásának tartalmát, az 
elhangzott kiegészítések figyelembevételével, és nem tartja helytállónak Nagy elv- 
társnak mellékletben lefektetett álláspontját. 

Gerő elvtárs előadásának befejezése előtt hangsúlyozza ki, hogy a párt elvi vonalá- 
ban, melyet a III. kongresszuson lefektetett, valtozás nem történt." (Ld. Párttörté- 
neti Intézet Archívuma, 274. f. 3/124. ő. e.) 

Mint várható volt, Nagy Imre vereséget szenvedett. Gerő másnap megtartotta 
reprezentativ előadását az MKP Politikai Akademiáján, és a párt 1948. februárban 
elfogadott gazdaságpolitikai iranyelvei a gyorsítás szellemében születtek meg. Egy 
hónap sem kellett aztán, hogy 1948 márciusában a száz munkásnál és alkalmazottnál 
többet foglalkoztató üzemek államosításával bekövetkezzen az államszocializmus 
kiépítésének irányába fordulatot hozó intézkedés. 

Nagy Imre fellépése mégsem volt teljesen hiábavaló, amit a határozati szöveg is 
bizonyit, de az is, hogy a szövetkezetpolitikai irányelvek kidolgozását nem vették ki 
a kezéből. Így egy ideig, az 1948. végi fordulatig hatalmi pozícióból tudta érvényesí- 
teni befolyását egy demokratikus agrárpolitika fenntartása érdekében. 

(A dokumentum az MSZMP KB Párttörténeti Intézet Archivumában található. 
(274. f. 10/12. ő. e. 33—42. I.) A teljesség kedvéért a szöveg közé illesztettük a 
Politikai Bizottság ülését előkészítő Farkas Mihály két, margóra írt megjegyzését.) 


Feitl István 


Tisztelt Elvtársak ! 


Pártunk gazdaságpolitikájának irányelveihez szerény észrevételeimet nagy általánosság- 
ban a következőkben kívánom körvonalazni : 


I. ÁLTALÁNOS MEGJEGYZÉSEK 


A dolgozat jelentős kisérlet gazdaságpolitikánk különböző területeinek egységes irányel- 
vek alapján való összefogására. E tekintetben a múlttal szemben komoly lépést jelent 
előre. Ilyen, az elmélet és a gyakorlat szempontjából egyaránt nagy horderejű kérdések- 
ben való állásfoglalás azonban, föképpen az elmélet terén, alapos tudományos elemzést 
követel meg. Meglátásom szerint azonban az irányelvek nem ilyen, a marxizmus-leniniz- 
mus tudományos módszerességével végzett kutatás eredményei, hanem bizonyos gyakor- 
lati tapasztalatokból levont eredmények összegezése és elméleti általánosítása. 

Véleményem szerint a lengyelországi konferencia tapasztalatait és tanulságait komo- 
lyabb és mélyebb elméleti munkával kellene a magyar viszonyok között hasznosítani. 
Hogy ez nem így történik, annak legfőbb akadályát abban látom, hogy az önkritika még 
mindig leggyengébb oldala pártunk munkájának. Az irányelvek kidolgozása során, de 
más területen sem történik kísérlet arra, hogy a felszabadulás óta eltelt három esztendő 
elméleti és gyakorlati hibáit komoly bírálat tárgyává tegyük. Sőt a felmerülő vagy 
felvetett kérdésekről komoly, mély és pártszerű viták sem indultak meg, és az ideológiai 
tisztázás annyira szükséges munkája elsikkad. Jelen esetben az irányelvek kidolgozásával 
kapcsolatban is úgy látom, hogy nem történt meg az ország nemzetgazdasági viszonyai- 
nak pártunk ideológiai munkájával való tudományos marxista-leninista feldolgozása és 
a feladatoknak ennek alapján való meghatározása. Ezt hiányolom én általában és ebben 
látom okát, hogy az irányelvekben komoly elméleti tévedések fordulnak elő, amelyek 
súlyos politikai hibákhoz vezethetnek. 

II. ÉSZREVÉTELEIM A 3. PONTHOZ 


A fenti megállapítások elsősorban az Irányelvek 3. pontjára vonatkoznak, amely az 
ország nemzetgazdasága jellegének döntő fontosságú kérdését igyekszik meghatározni. 
Az Irányelvek szerint gazdasági rendszerünk a kapitalista szektornak még igen nagy, 
több szempontból döntő súlya miatt, távol van a szocializmustól, és a népi demokrácia 
gazdasági követelményeinek sem felel meg... mégsem lehet azt kapitalista jellegűnek 
tekinteni. Önként adódik a kérdés : miért nem? Hisz az Irányelvek maguk megállapítják, 
hogy a gyáripari termelésnek majdnem 2/3-át, a kereskedelmi forgalomnak hozzávetőle- 
gesen 3/4-ét, a hitelműveleteknek nagy részét és tegyük hozzá, hogy a mezőgazdasági 
termelést csaknem teljes egészében a kapitalista szektorhoz tartozó üzemek bonyoliít- 
ják le. 

Nemzetgazdaságunknak és egyes szektorainak jellegét elsősorban a termelési mód 
határozza meg, ez pedig minden szektorban, úgy az iparban, mint a mezőgazdaságban, 
úgy a kereskedelemben, mint a hitelélet terén döntően kapitalista. Véleményem szerint 
ilyen körülmények között, amikor a kapitalista szektornak ilyen döntő súlya van, tévedés 
és hibás arról beszélni, hogy nemzetgazdaságunk nem kapitalista jellegű. Még súlyosabb 
hiba az, ha valaki, mint például Farkas elvtárs, olyan álláspontot képvisel, hogy mint 
felszólalásában kijelentette, Magyarországon már nincs kapitalizmus, hanem csupán a 
kapitalizmus igen jelentékeny maradványai vannak. Véleményem szerint ez a felfogás 
elméletileg is, így hát politikailag is, komoly veszélyeket rejt magában, mert lebecsüli a 
kapitalizmus belső erőit, lefékezi az ellene irányuló harcot, illúziókat kelt és ezzel vesze- 
delmes útra tereli a Kommunista Pártot. 

Az Irányelveket kidolgozó bizottság óvatosabban fogalmazta meg elvi megállapítását, 
de lényegében ugyancsak tagadja gazdaságunk kapitalista jellegét. Három tényezővel 
indokolja ezt. Az egyik az államhatalom demokratikus jellege, a másik az államosítás, a 
harmadik az államosított kapitalista vállalatok minőségi súlya. Az államhatalom demok- 
ratikus jellegének kérdésében anélkül, hogy árnyalatokról vitáznánk, egyetértünk. Félre- 
értések elkerülése végett azonban szükségesnek tartom leszögezni, hogy az államhatalom 
demokratikus jellege nemcsak azt jelenti, hogy a hatalomban a munkásosztály részese- 
dik, vagy annak fő erejét képezi, hanem azt is, hogy ezt az államhatalmat a maga 
gazdasági és politikai tevékenységében demokratikus elvek és célkitűzések irányítják. 
Ilyen demokratikus elv az államosítás, amely polgári és nem szocialista feladat; az 
kapitalista viszonyok között is megvalósítható anélkül, hogy a kapitalista gazdasági rend 
jellegén változtatna.! A munkásosztályról, amely ezt a demokratikus feladatot végrehajt- 
ja, szintén tudni kell, hogy nemcsak a szocializmusért való harcnak, hanem a kapitaliz- 
muson belül a demokráciáért vívott harcnak is vezető ereje. A legkövetkezetesebben 
küzd a demokratikus polgári feladatok megvalósításáért. 

Ezek előrebocsátása után feltesszük a kérdést : vajon változtat-e és ha igen, mennyiben 
változtat az államosítás jellegén és az államosításon keresztül a kapitalizmus jellegén az 
a körülmény, hogy az államosítást nem nagytőkés államhatalom, hanem a munkásosz- 
tály részvételével vagy vezetésével egy demokratikus államhatalom valósítja meg? Igen, 
változtat, mégpedig annyiban, hogy demokratikussá teszi az államosítást, azaz annak 
előnyeit nem a nagytőkés, hanem a demokratikus állam számára biztosítja, anélkül 
azonban, hogy a kapitalista gazdasági rendszert, vagy a termelési mód kapitalista jellegét 
alapjában megszüntetné.? Ez távolról sem jelenti azt, hogy az államosítás a fejlődés 
előrehaladottabb szakaszán fokozatosan nem szüntetné meg a gazdasági rend kapitalista 
jellegét. Megszüntetheti, ha a termelőeszközök magántulajdonának megszüntetésével 
párhuzamosan, a hatalom jellege is demokratikusból szocialistává lesz, természetesen a 


1 Farkas Mihály megjegyzése : harccal, népi demokráciában az államosítás lépés a szocializmus felé 
2 Farkas Mihály megjegyzése: Ennek alapján nálunk egy haladóbb polgári demokrácia van. 

gazdasagi és politikai erőviszonyok megváltozásának eredményeképpen. De az államosí- 
tás mai fokán, a kapitalista szektor döntő túlsúlya és demokratikus államhatalom mellett 
nemzetgazdaságunk kapitalista jellegének megszűntéről beszélni véleményem szerint nem 
lehet. Még akkor sem, ha az államosított szektorok minőségi súlyát nézzük és elfogadjuk, 
hogy ez a minőség mennyiségbe csap át a kapitalista szektorral szemben. Az állami és 
magán kapitalista szektorok között gazdasági! téren fennálló erőviszonyok ból inkább az 
következik, hogy a kapitalista mennyiség csap át minőségbe. Vagyis a döntö ma még 
általában a nemzetgazdaságban a kapitalizmus. Természetesen itt is érvényes az a marxIS- 
ta-leninista tétel, hogy miként a kapitalizmus előfeltételei részben már a megelőző 
társadalmi-gazdasági formációban, a feudalizmusban kialakultak, úgy a szocializmus 
előfeltételei 15 részben, már a kapitalizmusban létrejönnek. De nálunk, ahol a bankok 
államosítását csak most mondtuk ki és gyakorlati megvalósítása hátravan és ahol a 
bányák és a nagyipar egyes szektorainak államosítása még nemigen haladta meg egyes 
nagytőkés országokban keresztülvitt államosítás méreteit, csupán az államhatalom de- 
mokratizmusának hatása alatt lehet-e azt mondani, hogy ezek az előfeltételek olyan 
arányúak, hogy máris megváltoztatták nemzetgazdaságunk kapitalista jellegét? En azt 
hiszem, hogy nem. 

Nem értek egyet a 3. pont 2. szakaszával sem, amely szerint gazdasági életünk a 
kapitalista termelőmódtól a népi demokráciák gazdasági rendjéhez való átmenet jegyé- 
ben áll. Első észrevételem az, hogy komoly ellentmondás van e között a megállapítás és 
a között a korábbi megállapítás között, amely szerint nemzetgazdaságunk nem kapitalis- 
ta jellegű. Ugyanis véleményem szerint, ha ez utóbbi igaz, vagyis nemzetgazdaságunk 
nem kapitalista jellegü, akkor már vagy áttértünk vagy legalábbis nagy részben áttértünk 
a népi demokráciák , gazdasági rendjéhez". Ezzel szemben azonban fentebb, a 3. pont- 
ban az a megállapítás van, hogy amit eddig elértünk, az a népi demokráciák gazdasági 
követelményeinek sem felel még meg. Vagyis hogyha nemzetgazdaságunk az átmenet 
jegyében áll, de ez az átmenet még nem felel meg a népi demokrácia követelményeinek, 
aligha lehet arról beszélni, hogy nemzetgazdaságunk nem kapitalista jellegű. 

Ezzel a bekezdéssel kapcsolatban van egy másik észrevételem is. Ugyanis kapitalista 
termelési módról és népi demokráciák gazdasági rendjéről van benne szó. Ugyanakkor 
az előző bekezdésben világosan beszélnek a szocialista termelési rendről, amit nem 
azonosítanak a népi demokrácia gazdasági rendjével. Vagyis az Irányelvekben a bizott- 
ság elméletileg egymást követően három termelési rendszert ismer el. A marxizmus-leni- 
nizmusnak a társadalmi formációkról szóló tanításai szerint a feudalizmust a kapitaliz- 
mus, ezt pedig a szocializmus követi. Az Irányelvekben a szerzők ezzel, úgy látszik, nem 
értenek egyet és ezt az elméletet úgy módosítják. hogy a kapitalizmus és a szocializmus 
közé egy új gazdasági rendszert, a népi demokráciát iktatják be. En azt hiszem, hogy a 
népi demokrácia ilyen helytelen és hibás értékelésében van a gyökere azoknak a tévedé- 
seknek, amelyekről fentebb szóltam. Nemzetgazdaságunk kapitalista jellegének megszü- 
nését csak az állíthatja ugyanis, aki a népi demokráciát mint különálló társadalom- 
gazdasági formációt a kapitalizmuson kivül eső, azon túl létező gazdasági rendnek tartja. 
Véleményem szerint ez hibás, antimarxista nézet. 


III. ÉSZREVÉTELEIM A 4. PONTHOZ 


Nem értek egyet a 4. pont egy hiányos megállapításával, amely nemzetgazdaságunk 
átmeneti jellegéről szól. Most nem erről az átmeneti jellegről akarok vitatkozni, arról 
fentebb már kifejtettem nézeteimet. Hanem arról, hogy ez a megállapítás nem elegendő 
nemzetgazdaságunk valódi helyzetének jellemzéséhez. Nem elegendő még akkor sem, ha 
itt az egyszerűség kedvéért eltekintünk a kapitalista jelleg körüli vitától. Arról van szó, 
hogy véleményem szerint semmi esetre sem lehet egész nemzetgazdaságunkról általában 
azt állítani, hogy átmeneti jellegű. Ha fel ís tételeznénk azt (amit egyébként tagadok), 

hogy az iparban vagy a hiteléletben az államosítás révén e két szektor már nem kapitalis- 
ta, hanem átmeneti jellegű, ezt semmi esetre sem állíthatja senki nemzetgazdaságunk 
legnagyobb szektoráról, a mezőgazdaságról, amely kapitalista jellegű kétségtelenül és 
vitathatatlanul. Ebből viszont az következik, hogy helytelen általában nemzetgazdasá- 
gunk átmeneti jellegéről beszélni, mint azt az Irányelvek 4. pontjában a bizottság teszi. 
Véleményem szerint a fejlődés minden valószínűség szerint a különböző szektorokban 
egyenlőtlenül fog végbemenni. Föl akarom hívni a bizottság figyelmét a Szovjetunió 
nemzetgazdaságának fejlődésére, ahol a szocialista forradalom győzelme után több mint 
10 esztendeig fennmaradt a nemzetgazdaság kettős jellege: szocializmus az iparban és 
kapitalizmus a mezőgazdaságban. 


IV. ÉSZREVÉTELEIM A IV. FEJEZETHEZ 


Véleményem szerint ebben a fejezetben nem elegendő, sőt nem is helyes csupán a 
kuláksághoz való viszonyunk meghatározására és az ellene foganatosítandó rendszabá- 
lyokra szorítkozni. A fő feladat a mezőgazdasággal kapcsolatban is az, hogy meghatá- 
rozzuk az agrárfejlődés elért színvonalát és jövőbeni fejlődésének irányát. Ez teljesen 
hiányzik a fejezetből. Szerény nézetem szerint — anélkül, hogy szövegeznék -, a következő 
elvi szempontokat kellene ebben a fejezetben kidomborítani : 


1. A demokratikus földreform befejezésével a mezőgazdasági termelés döntően a 
paraszti kisbirtokokra helyeződött át, és ezzel a termelés uralkodó formája a kisáruter- 
melés lett. Anélkül, hogy a mezőgazdasági termelés kapitalista jellege általában megvál- 
tozott volna, azon belül lényeges eltolódások mentek végbe: a nagykapitalista (nagybir- 
tokos) termelés megszűnt, annak helyét a kulák-kapitalista és a kisárutermelő paraszt- 
gazdaságok foglalták el. 

2. Jelenleg a mezőgazdaságban a termelés három szektorra oszlik. Az első az egyéni 
kapitalista szektor (amely két részre — kulák-kapitalista és kisárutermelő parasztgazdasá- 
gokra -— tagozódik), második a szövetkezeti, a harmadik pedig az állami szektor. E két 
utóbbival szemben döntő súlya az elsőnek van. 


3. A három szektor elég hosszúnak mutatkozó szakaszon egymás mellett fog létezni, 
sőt párhuzamosan fog fejlődni. A népi demokrácia ugyanis sem gazdasági, sem politikai 
meggondolásokból nem mondhat le a kapitalista szektor döntő tagozatának, a kisáruter- 
melő parasztbirtokoknak gazdasági fejlesztéséről és ezen az alapon a középparasztsággal 
való szövetség megszilárdításáról, ami ennek a kategóriának a demokratikus állam 
részéről való további és hathatós gazdasági támogatását és védelmét jelenti. 

4. A mezőgazdaság tehát alapjában két úton fog fejlődni : kapitalista úton (a nagytőkés 
kizsákmányolás fokozatos megszüntetése és demokratikus államhatalom mellett) és 
szövetkezeti úton. A két út harca a fejlődés folyamán ki fog éleződni, és az összeütközés 
a kapitalista utat képviselő kulákság és a szövetkezetek között elkerülhetetlen. A fő 
feladat az, hogy amikor erre sor kerül, a szövetkezet olyan helyet foglaljon el a termelés- 
ben, hogy a kulákság megszüntetése nagyobb gazdasági zökkenő nélkül történhessék 
meg, a középparasztság pedig akkorra már megbarátkozzon a szövetkezet gondolatával 
és a kettő harcában ne álljon a kapitalista kulák mellé. 


5. A kisárutermelő középparasztság, amelyen jelenleg népi demokráciánk mezőgaz- 
dasági termelése nyugszik, még huzamos ideig az egyéni gazdálkodásban fogja keresni 
gazdasági felvirágzását, és ezt a termelés fejlesztésére irányuló elkerülhetetlenül szükséges 
agrárpolitikánk következtében meg is fogja találni, tehát átmenetileg ellene lesz a szövet- 
kezeti gazdálkodásnak. 


6. A proletár-paraszti gazdaságok (elsősorban az újgazdák, de a régi törpeparasztok 
jelentékeny tömege is) egyéni gazdálkodás alapján nem hogy megerősödni nem tudnak, 

de gazdaságukat fenntartani sem lesznek képesek. Ezek a rétegek csakis a szövetkezetek- 
ben találják meg felemelkedésük lehetőségét, ez óvja meg őket a tönkremeneteltől. 

7. A proletár-paraszti gazdaságok szétesését feltétlenül meg kell akadályozni egyrészt 
azért, hogy ezt a réteget megtartsuk a demokrácia számára, mint a faluban elkövetkezen- 
dő átalakulás szilárd alapját, másrészt azért, mert nincsen olyan hatalmi eszköz, sem 
gazdasági, sem politikai, amely meg tudná akadályozni, hogy ennek a rétegnek tömeges 
gazdasági romlása ne a kulákság megerősödésére vezessen. 

8. Ennek megakadályozására egyetlen gazdasági eszköz a szövetkezet, de csak abban 
az esetben, ha az állam legmesszebbmenő támogatásával a szövetkezetet erre, a népi 
demokrácia jövendő fejlődése szempontjából döntő jelentőségű feladat elvégzésére való- 
ban alkalmassá is tesszük. Ebből a célból szükségesnek tartom, hogy a 3 éves terv 
mezőgazdasági beruházásainak előirányzatát módosítsuk, ezen új szempontoknak és 
követelményeknek megfelelően. 

9. A szövetkezeti mozgalom kibontakoztatása és a szövetkezeti gazdálkodás felvirá- 
goztatása az egyetlen gazdasági eszköz, amelynek segítségével a középparasztságot meg 
tudjuk barátkoztatni a szövetkezeti termelés gondolatával és elejét tudjuk venni annak, 
hogy a szövetkezet csak a legszegényebb parasztság termelési formája legyen. 

10. Elérkezett az ideje véleményem szerint annak, hogy a mi viszonyaink között a 
legmegfelelőbb, a legszélesebb tömegek számára elfogadható szövetkezeti formát dolgoz- 
zuk ki, ami alkalmas arra, hogy a parasztság egyéni érdekeit és tulajdonát összeegyeztesse 
a szövetkezeti termelési formával. 

11. Ugy a nagytőke ellen gazdasági és politikai téren folyó általános támadás sikere, 
mint a parasztsággal való szövetség megszilárdítása megköveteli, hogy a kulákság ellen 
összpontosított támadást ne folytassunk sem mint földtulajdonos, sem mint kapitalista 
termelő ellen. A kulákság elleni ilyen támadás őt a nagytőke mellé, a középparasztságot 
pedig a kulákság mellé állítaná. Így a nagytőke hatalmas erőtartalékot kapna, és frontját 
a városból a faluig terjeszthetné, míg ugyanakkor a munkásságnak a parasztsággal való 
szövetsége a középparasztság elfordulása révén komolyan meglazulna és nagy erőt 
veszitenénk. Helytelen lenne az ipari vagy banktökét és a falusi kapitalistát — a kulákot 
-— egy kalap alá venni azért is, mert bizonyos kérdésekben a kulák még együtt tud menni 
a parasztság egyéb rétegeivel a nagytőke ellen. 

Egyetértek a kulákság befolyásának és hatalmának korlátozására irányuló célkitűzés- 
sel és egyes kulákok elleni konkrét intézkedésekkel. De az Irányelvek által javasolt 
rendszabályok közül többel, így a hármas, ötös és hatos ponttal nem értek egyet. Egyrészt 
" azért, mert illúzió azt hinni, hogy általuk meg tudjuk akadályozni a kulákság hatalmának 
növekedését, másrészt azért, mert olyan drasztikus rendszabályok, amelyeket a jelenlegi 
szakaszon nem lehet alkalmazni anélkül, hogy a kis- és középparasztsághoz való viszo- 
nyunkat komolyan meg ne rontanák. 


§ 


Ezekben kívántam ismertetni a bizottsággal elvi felfogásomat néhány általam hibásnak 
vélt kérdésben és azt a néhány kiegészítést, amelyre véleményem szerint feltétlenül 
szükség van. 


Budapest, 1947. december 10. 
Nagy Imre 


Ismeretlen interjú Lukács Györggyel 1968-ból 
I. rész" 


KÉRDÉS: Térjünk át arra a kérdéskörre, amely Togliattit is mélyen foglalkoztatta: a 
szocializmus belső problematikájára, amelyről már ön is kezdett beszélni. Kezdjük az 
elnevezéssel, a sokat támadott sztálinizmus kifejezéssel. Ha a dolog lényegét tekintjük, 
mit akar ön összefoglalni a sztálinizmus mint , izmus" alatt? 


FELELET: Régi tradíció ez a munkásmozgalomban. A munkásmozgalomnak számos 
kiváló embere volt Proudhontól egészen Rosa Luxemburgig, akik bizonyos álláspontot 
foglaltak el a szocializmust illetően, és nem egyes kérdésekben tévedtek, hanem nézeteik 
rendszere helytelen. Talán elég, ha Lassalle nevét említem. Németországban, sőt az egész 
világmozgalomban mindenki beszél a lassalleanizmusról — főként az állam túlbecsülésé- 
vel és más kérdésekkel kapcsolatban -, mivel Lassalle-nak volt egy rendszere s e rendszer- 
nek az előbbi kérdés része volt. Az én véleményem szerint igenis létezik egy sztálini 
rendszer, amelynek az alapja és a csúcspontja: minden kérdés alárendelése a taktikai 
szempontnak. Sztálin azt a problémát, amit Engels úgy fogott fel, hogy van teória s a 
teóriából következik a stratégia, a stratégiából pedig a taktika, megfordította. Sztálinnál 
volt a taktikai döntés, és a taktikai döntés mint ilyen, teremtett egy teóriát. Gondoljunk 
arra, amit a XX. kongresszus már megcáfolt mint helytelen teóriát, mely szerint , az 
ellentétek a szocialista társadalomban folyton élesednek". Meggyőződésem, hogy Sztálin 
nem ebből az analízisből indult ki és jutott el a nagy perekhez, hanem szüksége volt a 
nagy perekre, és eközben létrejött ez a teória. . 

Emlékeztetek arra, amiről már korábban beszéltem, hogy Sztálin, tisztán taktikai 
szempontból, a Hitler-paktumhoz konstruálta a második világháború helytelen értékelé- 
sét. Ez végigmegy az egész sztálinizmuson, ami természetesen azzal jár, hogy a taktikai 
" döntést hozó szerv csalhatatlan. Annak igaza van mindaddig, amíg önmagát ki nem 
javítja, és akkor létrejön egy új teória, amely azután az abszurdumokhoz és a párt 
tekintélyének teljes lejáratásához vezet. Gondoljunk a következőre : amikor a nagy perek 
megindultak, akkor Sztálin bevezette azt, hogy aki ellen egy ilyen per folyt, az nem létezik 
a munkásmozgalomban. Ennélfogva meg kellett írni 1905-nek és 1917-nek a történetét 
Trockij nélkül. Mit értünk el ezzel? Nevetségessé tettük saját tudományunkat. 

Gondoljunk Magyarországra. Abban az időben, amikor mi hazajöttünk 1945-ben, 
Kun még el volt ítélve. Ennélfogva a magyar párttörténetben a magyar diktatúra Kun 
Béla nélkül szerepelt, s mert kellett valamit a helyére tenni, betettük azt, hogy Rákosi 
salgótarjáni védelme központi eseménye a magyar diktatúrának. (Zárójelben mondva: 
Hevesi Gyula memoárjaiban még ennek a ténynek az igazságát is tagadja, de ha igaza 
is volna, akkor is 25 ezzel egyenrangú haditény történt a magyar diktatúrában.) Most 
megbukott Rákosi, most megint megszűnt Salgótarján központi ideológia lenni, és í 
tovább. Én a párttörténeten csak illusztrálom ezt a dolgot. Ha a párttörténet nem a múlt 
feltárása, hanem a jelen, úgynevezett, érdemeknek - azoknak az érdemeknek, amelyeket 
a mindenkori tanácskozó testület fontosnak tart — a visszavetítése a múltba, s ha ,a jó 
fiú szerepet játszott, a rossz fiú nem játszott szerepet" elvet tekintjük mértékadónak, úgy 
ezzel mi a saját mozgalmunk értékét alacsonyítjuk le. Én egy ilyen félig teoretikus példát 
vettem, a párttörténetet, de aki végignéz egész munkásságunkon, az láthatja, hogy a 
határozatok nem bizonyos ténykomplexum megoldásának kifejezése — néha igen, ezt 
nem vonom kétségbe -, hanem a határozatok körül mindig kialakul egy atmoszféra, 
amely a határozatoknak megfelelően akarja a valóságot módosítani. 


" Az interjú I. részét lapunk 1989. májusi számában közöltük. Lukács Györggyel Fehér Feremc beszélgetett. 

Amíg ezt nem tudjuk kiirtani, addig a gazdaságtól a kultúrán át a politikáig nem 
tudunk helyes atmoszférát teremteni. Ez például az egyik alapvető része a sztálinizmus- 
nak. Arról nem 1s beszélek, hogy ennek következtében a politikai rendőrség egy olyan 
politikai hatalmat kap, amellyel semmiféle szocializmusban nem rendelkezhet. Egy 
példát mondok. Senki sem fogja azt állitani, hogy Lenin pacifista volt. Amikor Leninnek 
Gorkij szemrehányásokat tett, hogy a politikai kivégzések száma a polgárháborúban túl 
nagy és nem mindig indokolt, ismeretes, hogy Lenin vállat vont, és azt mondotta : nézze, 
egy kocsmai verekedésben nem lehet meghatározni, hogy mennyi a szükséges pofonok 
száma. Ellenben, amikor vége volt a polgárháborúnak, ő Ordzsonikidzét ki akarta 
záratni a pártból, mert a Kaukázusban erőszakosságot követett el. Ha egy olyan szituá- 
ció van, amelyről beszéltem, hogy létezik egy csalhatatlan központi bizottság, amely 
csalhatatlan központi bizottság elleni minden oppozició külföldi ügynökséget jelent, 
akkor természetesen ennek a kiirtására az összes eszközök jogosak, és alkalmazták is 
ezeket a nagy perek idején ; nálunk a Rákosi-időben, azután Novornyék alatt Csehország- 
ban és így tovább. 

Ezt a dolgot gyökeresen ki kell irtani. Ma Rajk-per-szerű dolgok nem történhetnek 
Magyarországon, de én soha nem hallgattam el azt sem (függetlenül a személyes szimpá- 
tiától vagy antipátiától), az, hogy Horváth Zoltán azért kapott házi fogságot, mert egy 
privát társaságban Kállairól nem hízelgően nyilatkozott — ez egy sztálinista skandalum. 
Ezzel a skandalummal a mi közéletünk még mindig tele van. Ebből a szempontból 
mindegy, hogy ez úgy jelenik meg mint egy vélemény, amiért valaki egy bizonyos állást 
megkaphat-e vagy sem, vagy éppen az illető tízévi fegyházgt kap érte (bár ez utóbbi 
természetesen nagyon fontos fokozata ugyanannak a dolognak). Ne mondjuk azt, hogy 
leszámoltunk a sztálinizmussal, amig ez a dolog, bármily formában létezik. Ne mondjuk, 
hogy nincs sztálinizmus, amikor létezik egy ilyen, az egész ország életét befolyásoló 
rendszer, amely rendszernek megfelelően ezer és ezer ember cselekszik. 


KÉRDÉS: Bizonyos értelemben elébe vágtunk kérdéseink természetes sorrendjének. 
Amennyiben azonban ezt a kérdést felvetette, általános objektivitással kellene beszélni 
az erőszakszervek lehetőségéről és jogköréről. Itt két helytelen véglettel találkozunk. Az 
egyik az, amelyet Berija nevével írhatunk körül. Erről nem kell! tovább beszélni, mert ezt 
a marxista jelen elítéli és nem folytatja. Van azonban egy másik véglet is, amely kimond- 
ja, hogy a Belügyminisztérium a belügyekbe nem avatkozik bele. Ez nemcsak helytelen, 
hanem veszélyes 1s, mert nyilvánvaló, hogy az a politika, amelyik önáltatással kezdődik, 
az cinizmussal folytatódik. A két véglet között hogyan jeleníthető meg az erőszakszervek 
jogos hatásköre? 


FELELET : Azt hiszem, a kérdést konkrétan kell feltenni : forradalmi a helyzet vagy nem 
forradalmi a helyzet? Egészen más a szituáció, ha egy mozgalom élethalálharcot vív az 
ellenséggel. Akkor természetszerűleg egy másfajta törvényesség és egy másfajta erőszak- 
szervezet működik, mint akkor, amikor béke van. A legokosabb dolgok közé tartozik 
az, amit Hruscsovtól hallottam, amikor egyik beszédében azt mondta, hogy a nagy 
pereknek az volt az egyik legrosszabb oldaluk, hogy feleslegesek voltak, mert az ellenzék 
már le volt verve politikailag, amikor Sztálin ezt a kiirtási kampányt csinálta. (Hozzáté- 
ve: a nagy perek után Sztálinnak volt egy katasztrofális beszéde, ahol azt mondta, hogy 
, a trockizmust gyökerestől kell kiirtani".) Ez azt jelentette, hogy ha valaki találkozott 
egy fürdőhelyen egy elítélt trockista unokatestvérével és együtt ittak egy sört a vendéglő- 
ben, akkor megtörténhetett — tudok ilyen eseteket -, hogy pörbe fogták, és tízévi 
fegyházat kapott érte. Vagyis, mihelyt ezt a kérdést nem bürokratikusan, hanem a 
konkrét politikai helyzetnek megfelelően vizsgáljuk, akkor igenis nagyon könnyen meg 
lehet különböztetni a különböző eszközöket. Ez az egyik. 

A másik, hogy ezeket a kérdéseket a legmagasabb fokon, a legkitűnőbb és a legembe- 

ribb politikusoknak kell intézniük. Ilyen volt a Szovjetunióban Lenin idejében Dzer- 
zsinszkij, akiről Lenin maga mondotta, hogy rendkívüli érzéke van a tények és az igazság 
iránt. Ugyanezt, saját tapasztalatomból, elmondhatom Korvin Ottóról a magyar diktatú- 
rában, aki egyfelől követelte és keresztülvitte a szociáldemokratákkal szemben - s 
hozzáteszem, hogy ebben én is támogattam -, hogy a Stencl-Nikolényi-féle összeesküvés 
vezetőinek igenis ne kegyelmezzen meg a Népbiztosok Tanácsa, hanem végeztesse ki 
őket. Ugyanezzel a Korvinnal történt, hogy egy ismerősöm kétségbeesetten jött hozzám, 
hogy a választásnál az öccse vagy a bátyja tartott egy beszédet, amelyben kijelentette : 
ez a választás tiszta svindli. Erre a rendőrség bevitte, s a testvére kétségbeesetten jött 
hozzám, hogy ki fogják végezni a bátyját, vagy az öccsét. Telefonáltam Korvinnak, s 
amikor a nevet említettem, Korvin nevetve mondta : , Nézze, ezt az embert én kihallgat- 
tam, ez egy bolond, s már otthon van." 

Nem mondom, hogy egy Dzerzsinszkij és egy Korvin jelentőségű embert, de Dzer- 
zsinszkij és Korvin típusú embert százával és ezrével lehet minden országban találni. 
Szóval én egyrészt a helyzet megítélésében, másrészt az emberek kiválasztásában látok 
egy egészen helytelen rendszert, ahol még az is megtörténhet, hogy az eredetileg tisztessé- 
ges emberek torzulnak azáltal, hogy felülről tőlük ilyen jellegű dolgokat kívánnak. Arról 
van szó, hogy minden időben tényleg az ellenforradalom ellen harcoljunk, de mindig az 
időnek megfelelő fegyverekkel. A mostani időben a szocializmus konszolidációja és ereje 
kétségkívül olyan, hogy még redukált formában sem szükséges azokhoz a módszerekhez 
fordulni, amelyek bizonyos fokig a polgárháborúban jogosultak voltak. 


KÉRDÉS: Térjünk vissza az ön által már érintett alapkérdésre, a sztálini berendezkedés- 
re. A két döntő szempontot, a disztribúció kérdését, vagy ahogy Preobrazsenszkij elne- 
vezte, a szocialista eredeti akkumuláció kérdését és a Szovjetunió külső fenyegetettségét, 
ön már említette. Felvázolná röviden, hogy milyen következményekkel jártak ezek, 
mennyiben volt szükségszerű, vagy mennyiben nem volt szükségszerű Sztálin berendez- 
kedésének létrejötte? 


FELELET : Olyan probléma ez, amire részletekben nagyon nehéz volna felelni. Egészen 
bizonyos, hogy fennállott egy szükségszerűség arra nézve, hogy a mezőgazdasági lakos- 
ság egy része átmenjen az iparba. Nekem meggyőződésem, hogy miként Lenin a NEP 
idejében az átállást csinálta — még nem a szocializmus felépítésére, csak a termelés 
általános beindítására -, úgy gazdasági intézkedésekkel, esetleg bizonyos adminisztratív 
előnyökkel, esetleg bizonyos enyhe nyomással meg lehetett volna ezt a feladatot oldani 
a végső brutalitásig menő kollektivizáció nélkül. Én nem hiszem, hogy ebben a kérdésben 
olyan messzire kellett volna menni, mint ameddig Sztálin ment. Aminthogy ő is kénytelen 
volt a közvélemény számára engedményt tenni az első idő rémségei után, emlékeztetek 
arra a bizonyos cikkre: , Akiknek a siker a fejükbe száll." Tény viszont, hogy a belső 
utasítás változatlanul az volt: , Tovább folytatni!" Azt hiszem, hogy Sztálin azáltal, hogy 
nem elemezte kellő módon a helyzetet, hogy nem elég józanul mérlegelte a dolgokat, 
azáltal egy bizonyos túlzásba ment. Tárjuk csak fel a marxizmus , túlzás" fogalmát, mert 
egyébként úgy nézne ki, mint hogyha a túlzás egy , gentleman error" (úriemberek 
könnyed tévedése) volna, azaz az emberek tulajdonképpen kitűnő elvtársak, csak egy 
kicsit túloznak. 

Lenin, amikor teóriáról beszél, minduntalan hangsúlyozza, hogy bármely igazság 
abszurditássá és bolondsággá válik, ha túlhajtják. Ez Lenin ismeretelméletének egyik 
alapvető pontja. Ez a politikára nézve is áll, ahol nem szabad abból kiindulni, hogy ha 
egy elvet kimondunk, pl. azt, hogy erre az újfajta disztribúcióra szükség van, akkor azt 
okvetlenül, minden eszközzel és minden körülmények között végre kell hajtani, mert 
igenis beállnak olyan helyzetek, amikor a valóság határt szab annak : hol és mennyiben 

lehet az elképzelést végrehajtani. Azt hiszem, a gondolatmenetem világos, az ilyen 
kérdésekben a túlzás, nem kifogás. A túlzás vétség a marxizmus ellen, még akkor is, 
hogyha egy helyes dolgot túlzunk el. 


szikus" jellegén? 


FELELET: Az orosz forradalom nem klasszikus jellegével Lenin teljesen tisztában volt. 
Klasszikus forradalom alatt Marxék mindig azt értették (ők főként Angliától várták ezt 
a forradalmat), hogy amikor a kapitalizmus már messzemenően kimerítette saját lehető- 
ségeit, tisztán belső eszközökkel új formációt lehet létrehozni. Ehhez elég jó illusztráció 
az, amit Engels felhoz: Athén létezése. Ők az athéni poliszt tekintik klasszikus fejlődés- 
nek, mert ez az athéni polisz kizárólag az őskommunizmus felbomlásának belső ténye- 
zőiből nőtt ki, nem úgy, mint Spárta vagy mások, amelyek a bevándorlásból és az egyes 
népek alávetéséből. Vagyis, minél közelebb áll az egyik formációból való átmenet a 
teoretikusan , tiszta" átmenet formáihoz, annál inkább klasszikus. Amiből az követke- 
zik, hogy az új formációnak már nem kell a régi formáció lerombolásával is foglalkoznia, 
hanem a feladat az új formáció kiépítésére koncentrálódik. Nos, ez a Szovjetunióban 
"17-ben hiányzott. E tekintetben Leninnek semmiféle illúziója nem volt, mert a Baloldali- 
ság című könyvében mindjárt az elején — ahol az orosz forradalom példaadó voltáról 
beszél — azt mondja, hogy a mi forradalmunk most egy példaadó forradalom, egészen 
addig, amíg egy fejlettebb kapitalista országban nem jön létre a szocializmus, mert akkor 
az lesz a példaadó. 

. Itt nem egyszerűen kitűnő, vagy elégtelen adásáról van szó. A történelem tele van 
hatalmas és fontos államokkal, amelyek nem klasszikusan fejlődtek. Senki sem fogja a 
görög történelemben azt mondani, hogy abban Spárta szerepe másodrendű szerep. Senki 
sem fogja azt mondani, hogy a német kapitalizmus, amely egyáltalán nem klasszikusan 
fejlődött, nem fontos tényezője az európai politikának. Nem erről van szó, hanem arról, 
hogy mikor lehet az új formációt úgy bevezetni, hogy az példaadó lehessen mások 
számára. Az orosz fejlődésben az a fontos, és itt hamisítja meg Sztálin a dolgot, hogy 
az oroszok a leggyengébb láncszemnél szétszakították a kapitalizmust. Csináltak egy 
szocializmust és mindig dicsőségükre fog válni, hogy ezt a szocializmust fenntartották 
intervenciókon és háborúkon keresztül. Ennek a jelentőségét a világtörténelemben nem 
lehet alábecsülni. De hiba, ha ebből azt a következtetést vonom le, hogy ha egy másik 
állam építeni akarja a szocializmust, akkor annak az orosz mintát kell átvennie. Nem 
beszélek arról az abszurdumról, hogy ha Amerikában győzne a proletárdiktatúra, akad- 
na valaki, aki a farmereket kolhozokba tömörítené és azon igyekezne, hogy a 8 százalék 
farmerből még 4 százalék költözzék be a városba munkásnak. Szándékosan vettem ezt 
az abszurd példát, de más mértékben Magyarországon és Csehországban sem lehetett 
volna példaértékű az orosz kolhozosítás. Magyarországon is, Csehországban is a nem- 
zetgazdaság átalakítására ökonómiaibb formákat kellett volna keresnünk, mert pl. a 
magyar mezőgazdaság fejlettebb stádiumban volt, mint az orosz volt "17-ben. 


KÉRDÉS: Most a sztálini centralizálás lebontásának történelmi folyamatában tartunk. 
Milyen gazdasági, társadalmi tényezők állnak ennek a hátterében ? Mi ebből a szempont- 
ból az induló gazdasági reformok általános jelentősége? 


FELELET: Azt hiszem, hogy a sztálinizmusban brutális manipuláció formájában egy 
nagyon hasonló dolog nyilvánult meg, mint ami a mai kapitalizmus bizonyos jelenségei- 
ben is megnyilvánul. Arra gondolok, hogy az emberek a tervezés lehetőségét, ami egy 
rendkívül fontos tényező, mechanikusan eltúlozzák. Bizonyos matematikai számításokat 

csinálnak (esetleg kibernetikai eszközökkel), és ezzel igyekeznek egy fejlődést előre 
meghatározni. A fejlődés bizonyos pontig megy is ezen a vonalon, majd ezután bizonyos 
okokból nem megy. En a tervezés kérdésében egy alapvető hibát látok, ti. amit Oroszor- 
szágban tapasztaltam először, hogy ha egy hallatlanul komoly centralizáció jön létre az 
egyes helyeken, a váratlan esetekben való cselekvés teljesen ki van zárva. Nem vagyok 
sem gazdasági, sem katonai szakértő, de nagyon érdekes ebből a szempontból a katonai 
fejlődést vizsgálni. Hozzáteszem, hogy Marx igen gyakran hivatkozik arra, hogy egy új 
formáció jellegzetes vonásai a katonaságnál előbb nyilvánulnak meg, mint a civil életben. 
Kétségtelen, hogy a hűbériséghez képest a fegyelmezett hadsereg, a sortűz, az együttes 
felvonulások stb. rendkívül fontos szerepet játszanak. Az abszolút monarchiában azon- 
ban létrejött ebből egy olyan túlszervezett hadsereg, amely a francia forradalom nem 
szervezett hadseregével szemben minden egyes esetben csődbe jutott. 

En nem akarom - nem 1s tudnám - ennek a hosszú fejlődését részletesen ábrázolni, 
de annál a magasabb rendű fejlődésnél, amit a második világháborúban elértünk, a 
stratégia és az egyes taktika között nem az előírás, hanem a feladat viszonya jött létre. 
Azáltal, hogy 15-20 milliós hadseregek voltak mozgásban, lehetetlen volt — még Sztálin 
alatt is — a moszkvai irodában meghatározni azt, hogy a Kijev alatti erdőben egy 
zászlóaljparancsnok hova helyezze el a gépfegyvereit. Meg lehetett mondani a hadsereg- 
nek, hogy mi a feladata, a hadsereg kiosztotta ezt a feladatot a hadtestekig és végül 
eljutott addig a főhadnagyig vagy őrmesterig, akinek az erdő szélén a saját legjobb 
belátása szerint kellett cselekednie. En meg vagyok győzödve arról, hogy itt van az igazi 
modellje a tervezésnek. A tervezésnek bizonyos általános szempontokat kell felállítania, 
és minél lejjebb megy a dolog, annál nagyobb mozgási szabadságot kell adni az illetöknek 
a terven belül. 

Arra gondolok tehát, hogy a tervezés kitűz bizonyos stratégiai célokat, és a közbeeső 
instanciák, az üzem, az üzem részei stb. az adott feladat megvalósításában mind nagyobb 
mozgási szabadságot kapnak. Vagyis nem az anarchia mellett vagyok, hanem az a 
felfogásom, hogy a tervben bizonyos feladatokat ki kell tűzni, de azoknak a feladatok- 
nak a megoldásmódja gazdaságilag még sokkal variábilisabb, ntint amilyen az előbbi 
katonai példában volt. Ami azt jelenti: nem igaz az (akármilyen nagy szerepet játszik a 
tudomány és akármennyire nött 15 a mérnökök szerepe az üzemben), hogy a munkás 
egyszerű mechanikus végrehajtója annak az előírásnak, amit a központból adtak. Igenis 
- és ezt mindenkitől, akinek valaha volt az üzemmel dolga - tudom, hogy nincs az a 
nagyszerű modell, tökéletes gép, amelynek működése közben egy tapasztalt munkás meg 
ne mondaná, hogy ezzel vagy azzal a kisebb változtatással egy hibát ki lehet küszöbölni, 
vagy egy változtatással azt jóvá ne lehetne tenni. Amire én célzok, az a feladat, a feladat 
elvégzésének a dialektikája, ami azt jelenti, hogy a végső végrehajtásnál még az egyes 
munkásoknak 15 beleszólásuk van a végrehajtás mikéntjébe. Ez az, ami a mi tervezésünk- 
nél megszünt. 

Egy nagyon okos ismerősöm azt mondotta, hogy a mi tervszámaink arra valók, hogy 
minden hozzáértés nélkül lehessen egy üzemet vezetni. En a puszta decentralizáció 
kérdését üres dolognak tartom, ha a decentralizáció révén egy tisztán bürokratikus 
rendszer jön létre. Csak ha mi ezt a , feladat és megoldás" struktúrát bevezetjük - fentről 
egészen lentig-, csak akkor érhetünk el Jó termelést. K ombinálva, mert ez kombinálódik, 
az üzemi demokráciával, ti. azzal, hogy a munkásoknak a terv végrehajtásában aktív és 
praktikus beleszólási joguk van. Itt szabad legyen megmondani az én privát véleménye- 
met, amin évek óta nagyon sokat vitatkoztam az emberekkel. Azt, hogy nem az a 
veszedelme a népi demokráciánknak, hogy valamiféle ellenforradalmi mozgolódások 
volnának, amelyek meg akarnák dönteni a hatalmat. A baj az, hogy a Rákosi-féle és az 
oroszoktól átvett tervkoncepciók miatt a tisztességes munkásokban egy mélyreható 
közöny jön létre. Azt mondják : , minek tegyek megjegyzést, majd kellemetlenségem lesz 
belőle", és nem történik semmi. Azt kell elérnünk, hogy egészen az utolsó munkásig, az 

emberek megtegyék észrevételeiket, ezeket az észrevételeket valóban megvitassák, s a 
helyes észrevételeket tegyék át a gyakorlatba. Akkor létre fog jönni a demokráciának az 
igazi megalapozása, ti. a demokrácia a legalsó fokon. 


Nekem az a véleményem, hogy ma a demokratizálás szempontjából nem a nagy 
kérdéseknek az eldöntése, hanem a mindennapi kérdéseknek az eldöntése a meghatáro- 
zó! Meg vagyok győződve róla, ha csinálnánk egy vizsgálatot, kiderülne, hogy senkit sem 
érdekel az, hogy a magyar külpolitika támogatja-e Egyiptomot Izrael ellen, ellenben 
rendkívül érdekli az, ami a villamoson, a vásárcsarnokban, a tanácsokban, az üzemekben 
stb. történik. Ami az emberek mindennapi életével a legszorosabb összefüggésben van. 
Ha ezen a szinten létrejön a demokrácia, az lassan felfelé fog terjedni, lassan felfelé is 
érvénvesíteni fogja a maga befolyását, föltéve, hogy fenn olyanok vannak, akik ezt az 
álláspontot akarják szolgálni. Az én véleményem szerint ez az ütközőpontja a mi gazda- 
sági és politikai fejlődésünknek. 


KÉRDÉS: Mint a kérdésben még inkább laikus, úgy látom, hogy a gazdasági mechaniz- 
mus alapelképzelése megközelítően erre a , feladatkoncepcióra" épül. Van azonban az 
üzemi demokrácia elvének egy olyan ellenlábasa is, amely azon a véleményen van, hogy 
az üzemi demokrácia lehetetlen, mivel a munkás a legcsekélyebb mértékben sem tudja 
átlátni az üzemek technológiai és gazdasági feladatát. Önnek mi erről a véleménye? 


FELELET: Nekem az a véleményem, emögött az egész technokratizmus mögött egy 
modern fetisizáció szerepel, s annak a legnagyobb része, amit a technokraták állítanak, 
egyszerűen nem igaz. Nagyon érdekes, hogy a mostani tudományos irodalomban mind- 
jobban szaporodik azoknak a tényleges tudósoknak a száma, akik a technokratikus 
elképzeléssel szemben a legnagyobb szkepszisse! élnek. 


Olvastam egy Whyte nevű amerikai szociológus munkáját, amelyben nagyon lényeges 
pontot foglal el az, hogy szerinte az amerikai tudomány fejlődését rendkívül veszélyezte- 
ti, hogy technokratikus mintára , team-work"-re van beállítva, holott az igazi tudomá- 
nyos haladás csak egyéni módon lehetséges. Ez természetesen csak az egyik oldala az 
éremnek. A másik: a külföldön élő magyar tudósnak, Sellyének magyarul most megje- 
lent egyik érdekes könyvében olvasható. Saját tapasztalatából kiindulva azt mondja, 
hogyha ő minden műszer nélkül megvizsgál egy patkányt, akkor többet lát, mintha a 
legjobb műszerekkel szétszedve vizsgálná a részletkérdéseket. Én most Sellyét idézem: 
a konkrét kérdést nem tudom megítélni, mélyen meg vagyok azonban győződve, hogy 
ekörül az egész technokratizmus körül - itt nem a modern technika ellen beszélek — egy 
világnézet alakult ki, s egy nagyszabású fetisizmus indult ki abból az alapfelfogásból, 
hogy egy fejlődést és egy egész komplexumot lehetséges tökéletesen előre látni. 


Néhány évvel ezelőtt beszéltem Szalaival, a magyar szociológussal, erről a kérdésről. 
Szalainak például az volt az álláspontja, a belgyógyászokra semmi szükség sincs, mert 
ha az objektív vizsgálatot megcsinálják, akkor egy kibernetikai gép mindenkinél tökéle- 
tesebben meg tudja csinálni a diagnózist. Ez természetesen nem igaz, ez üres technokrata 
fantázia. Én azt mondom ezzel szemben, az igazi marxizmusra van szükségünk, amely 
a termelőerőt az emberben látja, és a technikát csak az emberi erő folytatásának, 
kiegészítésének, tökéletesítésének tekinti, amit ezzel a fetisizációval elméletileg és gyakor- 
latilag egyaránt felszámolnánk. 


KÉRDÉS: A példák, amelyeket ön mondott és amelyek meggyőzőek, az értelmiség, a 
tudományos kutatás munkájára vonatkoznak. Van-e valami párhuzam a munkások 
életével? Elképzelhető-e, hogy a mai átlagmunkás épp így átláthatja a technológiai 
folyamatokat? 

FELELET: Mindezek mögött természetesen egy filozófiai, ontológiai kérdés is van, s 
legyen szabad a magam filozófiai álláspontját elmondani. Azt tapasztaltam az emberi 
cselekvés vizsgálatánál, hogy olyan emberi akció, amely előre ki tudná számítani az 
összes körülményeket és azok konzekvenciáját, nem létezik. Ennélfogva, egy gépet 
bármennyire is átláthatónak és technikailag tökéletesnek is képzelünk, ha ezt áttesszük 
a praxisba, mélyen meg vagyok győződve róla, hogy ezzel együtt szakadatlanul felme- 
rülnek olyan nem alapvető részletproblémák, amelyekhez azok az emberek értenek a 
legjobban, akik ezzel mindennap el vannak foglalva. 

Itt nem tudok szakemberként beszélni, de látom, amennyiben az irodalmat olvasom, 
hogy a biológiai kutatás és az orvosi praxis között kissé hasonló viszony van, mint a 
gép előállítása és az üzem között. Olvassuk csak el a Németországban folyó , Conter- 
gan"-pört, ahol valamennyi vegyész szakértő azt mondta, hogy ez egy kiváló szer, és 
valóban, azokban a kísérletekben, amelyeket csináltak és melyek kizárólag altatásra és 
nyugtatásra irányultak, nem idézett elő bajt. A terhes nőknél viszont azzal a , csekélység- 
gel" járt az alkalmazása, hogy a Contergant szedő nő gyermekei nyomorékok lettek, 
mert ez a szempont a kísérletekben egyszerűen nem merült fel. 


KÉRDÉS: Az üzemi demokrácia problémája felveti a demokratizálás általános problé- 
máját. Az alapvető kérdés itt az, hogy mivel ebben a demokratizálási folyamatban 
nyilvánvalóan a párt tölti be a vezető szerepet, hogyan lehet elképzelni magának a 
pártnak a demokratikus életét, a pártdemokráciát az új körülmények között? 


FELELET: Én azt hiszem, hogy a párizsi kommünben és az orosz forradalomban, a 
valóságosan választott munkástanácsokban a közvetlen demokráciának egy zseniális 
formáját találták ki. Szerencsétlenség, hogy a Szovjetunióban lassan elhalt, és egy 
kizárólagos parlamentáris demokrácia foglalta el annak a helyét. A mostani parlamentá- 
ris viszonyok mellett lényegi jelentősége nincsen annak, hogy ki ül a parlamentben. Azért 
ragaszkodom én ahhoz a gondolathoz, hogy a demokráciának alul kell megindulnia, 
mert alul vannak az emberek abban a dolgokkal való közvetlen viszonyban, hogy érdekli 
őket, hogyan intézik el ezt vagy azt a dolgot, és a maga műhelyében természetesen 
mindenki meg tudja ítélni, hogy ki a jó vasmunkás és ki nem jó vasmunkás. 

Amit én tulajdonképpen szeretnék elérni, azt úgy lehetne kifejezni, hogy nyilvánosság, 
közhangulat. Ezek elpusztithatatlan dolgok, ezek mindig léteznek. Nem jelenhet meg 
olyan gazdasági rendelet, amelyről másnap délelőtt ne lenne ilyen vagy olyan közhangu- 
lat a vásárcsarnokban és a villamoson. Nekünk keresni kell azokat a szervezeti módokat, 
ami által ez a közhangulat közéleti tényezővé válhatik, és ezt az alsó szervek demokrati- 
zálása révén lehet megtalálni. Ma ez a közhangulat felelőtlen, mert senkinek semmiféle 
hatalom nem áll a rendelkezésére. Ha egy üzemben arról van szó, hogy egy új gépet, egy 
srófot ide tegyenek vagy oda tegyenek, akkor az nem dőlhet el felelőtlenül, mert a 
munkás azt fogja mondani, hogy az én számomra hátrányos az, ha azt oda teszik. Meg 
fogja vitatni a kérdést, aminthogy éppen igy van ez az oktatásnál, a gyógyításnál stb. 
is. Ha mi intézményesítjük azt, hogy az alul létező közhangulat valóban hangot kapjon, 
valamint azt, hogy a meggyőződéseknek és ezek többségének gyakorlati következményei 
lesznek, akkor ez a közvélemény el is veszti jelenlegi felelőtlenségét. Itt egy nagyszabású, 
demokráciára való nevelésre volna szükség. Én ezt két évvel ezelőtt, az Unitá-interjúban 
úgy fejeztem ki, hogy szükség volna arra, hogy a központi pártszervek szövetkezzenek 
az alsó, legalsóbb rétegekkel a demokratizálás mellett, azok ellen, akik ezt a demokrati- 
zálást szokásból, pozícióféltésből, előítéletekből meg akarják akadályozni. 


KÉRDÉS: Ha ennél a formulánál tartunk, beszéljünk azokról, akik középen vannak, a 
legalsó, a kibontakoztatandó demokrácia és a legfelső vezetők között. Ez az apparátus. 

Hogyan lehet elérni azt, és ez ismét a pártdemokrácia kérdése, hogy ez a középen álló 
rész ne bürokrácia legyen, hanem azt a funkciót töltse be, amelynek betöltésére hivatott? 


FELELET : Van egy nagy tapasztalatunk a történelemből : gondoljon arra, hogy amikor 
kitört a francia forradalom, a Habsburgok és a Hohenzollerek hadsereggel támadták 
meg. Akkor a középréteg — ebben az esetben árulás következtében — csődöt mondott. 
Rendkívül sok katasztrófa történt. De katasztrófák történtek azért is, mert tisztességes 
és jóhiszemű tisztek képtelenek voltak az új stratégiához és taktikához alkalmazkodni. 
A francia forradalom és Napóleon idején viszont végbement egy nagyszabású átnevelődés 
és kicserélődés. Nem látom be, hogy miután az átalakulást megcsináltuk, az átnevelés 
és részben a kicserélődés miért ne volna múlhatatlanul szükséges. 


Engedje meg, hogy ismét Leninre hivatkozzam, aki a NEP bevezetése után egyik 
beszédében azt mondta, hogy a polgárháború legnagyobb hősét le kell váltani posztjáról, 
ha nem tud és nem akar az új dolgokhoz alkalmazkodni. Nem szabad arra az álláspontra 
helyezkedni, hogy létezik egy ilyen bürokrácia, tehát nekünk alkalmazkodnunk kell 
hozzá, hanem azt kell mondani, ilyen és ilyen feladatok vannak, s a bürokrácia köteles 
ehhez alkalmazkodni. Hozzáteszem: meg vagyok győződve róla, hogy ez a bürokrácia 
tele van tehetséges emberekkel, akik titokban imádkoznak azért, hogy mikor lehet ezt 
a rossz rendszert megszüntetni ; és tele van természetesen tehetségtelen és rossz emberek- 
kel, olyan emberekkel, akik a feladatokhoz nem képesek alkalmazkodni. Abszolúte nem 
látom be, hogy ha Cromwell idején tábornokokat le lehetett váltani, ma miért ne lehetne 
egy főkönyvelőt leváltani? 9 


KÉRDÉS: Az átnevelés bizonyosan az egyik része ennek a fordulatnak. Mindazonáltal 
lényegesebbnek a pártdemokrácia általános problémája látszik. Vázolná-e néhány vo- 
nással azokat az alapfeltételeket, amelyek ön szerint a pártélet demokratikus fejlődéséhez 
szükségesek ? 


FELELET : Itt ismét abból indulok ki, hogy egy pártszervezet akkor lehet eleven, ha saját 
intézménye belső életével és tegyük hozzá, a rá tartozó belső életével foglalkozik, mert 
akkor ezek az emberek mint szakértők szólnak hozzá a kérdéshez, így ezeknek a kérdé- 
seknek következménye lehet. Nem így, ha a pártszervezetek kizárólag csak általános 
kérdésekkel foglalkoznak. Emlékszem ilyen pártülésekre a Szovjetunióban, amikor a 
Filozófiai Intézet pártsejtjében megtárgyalták a kapitalista konszolidáció kérdését. Ter- 
mészetes, hogy öt ember hozzászólt és a többi egyhangúlag megszavazta a határozati 
javaslatot. Ebben a kérdésben tehát a szovjetrendszerhez kell visszatérni, ahhoz, ami az 
eleven élettel van kapcsolatban. Az emberek ilyen körülmények között elmondanák 
tapasztalataikat, és kialakulhatna valami, egy bizonyos iniciatíva, éppen azáltal, hogy 
azokat a problémákat vitatják meg, amelyekkel tele van az emberek mindennapi élete, 
csak nem beszélnek róla, mert ezeket szinte már sorsszerűen fogják fel. Létrejöhetne így 
egy olyan demokrácia, amelyben valóban az üzem dolgozó rétege vesz részt, és amelyben 
az általános érdekeket képviselő pártnak vezető szerepe lehet. 


KÉRDÉS: Engedjen meg egy ellenvetést. Valójában, ez a probléma, amelyet ön felvetett, 
a pártszervezetek eleven és valóságos életének egy fontos része, de csupán egy része. 
A pártdemokrácia problémája alapjában az, hogyan születik meg a párt politikája, 
milyen mértékben ellenőrzi vagy nem ellenőrzi a párttagság a párt egész politikáját. 
Mostanában felmerült egy érdekes javaslat, hogy bizonyos kérdésekben a párt központi 
szervei alternatív javaslatokat terjesszenek a párttagság elé. Elegendőnek tartja ezt a 
pártdemokrácia kibontakoztatásához, vagy más módszerek és eljárások is szükségesek ? 

FELELET: Ezt én nem tartom rossznak, csak itt megint figyelembe kell venni azt, hogy 
senki sem tud minden kérdésben állást foglalni. A demokratizálás lényegének tartom, 
hogy olyan pártkérdésekben merüljön fel ez az alternatívavita, ahol állást lehet foglalni, 
mondjuk például abban, hogyan lehet az említett feladatprobléma alapján rendezni a 
termelést stb. Ez nagy probléma, de olyan probléma, amely minden ember életét érinti, 
és amihez minden ember hozzá tud szólni. Ahogy Lenin mondta: , ebben az esetben a 
szakácsné is tudja kormányozni az államot". Ellenben természetesen van egy egész sor 
pártkérdés, amelyhez nem mindenki tud hozzászólni. Ezt nem is tartom szerencsétlenség- 
nek. De itt is messzemenően többet csinálhatnánk, mint ami van, ha megszüntetnénk 
azokat a mesterséges korlátokat, amelyek ma pl. a technika és üzem között, a kultúra 
és a nagy tömegek között vannak, és hagynánk, hogy az emberek ezekben a kérdésekben 
is kifejtsék a maguk álláspontját, még akkor is, ha az az álláspont helytelen. Sokkal jobb, 
ha egy helytelen álláspont a pártszervezetben, az üzemi szervezetekben szóba kerül, 
mintha erről csak a lépcsőn lemenet beszélnek. Ennélfogva én úgy látom - anélkül, hogy 
hozzá mernék szólni egy szervezeti kérdéshez -, hogy itt tulajdonképpen óriási kiakná- 
zatlan lehetőségek vannak. 


KÉRDÉS; Más szavakkal, de lényegében mégis felvetette a szólásszabadság kérdését a 
pártban. A párton belüli szólásszabadság, amely formálisan természetesen jog, mindig 
magával hozza a frakcióval kapcsolatos aggodalmakat. Hogyan tudná elkülöníteni 
a párton belüli demokratikus véleménycserét és a frakciók létezését, mely utóbbit objektíve 
minden párt összeférhetetlennek tekint? 


FELELET: Én azt hiszem, hogy a frakció egy párt számára akkor veszélyes, ha egy 
szervezett frakció jön létre, amelyben frakciófegyelem van. Magában véve az, hogy egy 
üzem berendezéséről vagy egy elméleti kérdésről öt vagy tíz embernek közös véleménye 
van, és hogy azt esetleg otthon, a kávéházban vagy a klubban még a pártgyűlés előtt - 
jaj istenem! - előre megbeszélnék, én ebben a világon semmi veszedelmet nem látok. Nem 
szabad megengedni a szervezett frakciót, és ami a szervezettség lényege : a saját fegyelem- 
mel járó frakció létrejöttét. Lehetetlen egy demokratikus életet úgy létrehozni, hogy 
mindenkinek egy külön, saját véleménye legyen, mert minden kérdés körül három vagy 
négy véleménylehetőség van, és természetszerűleg a hasonló véleményű emberek keresni 
fogják egymást, kooperálni fognak. En ebben az égvilágon semmi veszedelmet nem 
látok. 

A sztálini korszaknak az 15 veszélyes oldala volt, hogy a pártvezetés pulverizálni akarta 
a párttagságot, értve ezalatt azt, hogy minden párttagnak formálisan meg volt engedve, 
hogy egyéni véleménye legyen, de rögtön frakciógyanússá vált, ha több embernek közös 
véleménye volt. Az én tapasztalatom az, ami természetesen elsősorban az irodalomra és 
a tudományra vonatkozik, hogy fejlődés, irányzatok kifejlődése nélkül, lehetetlen. Meg 
vagyok róla gyözödve, hogy bizonyos praktikus dolgokban, akár az üzemi praxisban is 
kialakulhatnak az irányzatok, minthogy minden dologban különböző lehetőségek van- 
nak aszerint, hogy bizonyos dolgokat hogyan kell kezelni, mire kell vigyázni, mire nem 
kell vigyázni és így tovább. 

Nekem az a véleményem, hogy az irányzatok fejlődését nekünk inkább támogatnunk 
kell. Minel inkább kikristályosodik az az anonym közvélemény - amelyről az előbb 
beszéltem -— bizonyos állásfoglalási csoportok körül, annál könnyebb a tisztázódás. Az 
egyedüli kritérium, hogy a frakciófegyelem tiltva legyen, vagyis, hogy egy irányzaton 
belül nem szabad semmiféle nyomást alkalmazni. (Mód a nyomásra mindig van, például 
egy intézet igazgatójának vagy egy szerkesztönek módjában van bizonyos nyomást 
gyakorolni. Ha ilyen nyomás van, ez ellen fel kell lépni.) Tehát ha önként, bármi 
kérdésben, a gépkezeléstől egészen a legtudományosabb kérdésekig, irányzatok alakul- 
nak ki, azoknak csak pozitív lehet a hatásuk. Ez a helyzet, véleményem szerint, a valóság 


DOKUMENTUM 71 


minden területén így van, egyszerűen abból a kérdésből adódóan, hogy egy újonnan 
felvetett problémának soha sincs csak egy megoldása és soha sincs végtelen megoldása. 
Ennélfogva az irányzatok kialakulása a problémából magából adódik, itt tehát az élet 
egy alapvető tényéről van szó. Ha mi a sztálinizmus emléke folytán megijedünk az 
irányzatoktól, akkor nem fogjuk tudni a demokráciát soha következetesen és jól megva- 
lósítani. 


KÉRDÉS: Ha már az irányzatok problémájánál tartunk, beszéljünk tisztán ideológiai 
kérdésről, a marxizmuson belüli irányzatok kérdéseiről. Megőrizve az igazság objektivi- 
tásának elvét, hogyan tudjuk megmagyarázni a marxizmuson belül fellépő és versengő 
irányzatok jogosultságát? 


FELELET: Ne felejtsük el, hogy Marx az ideológiát úgy határozta meg, hogy a termelő- 
erők és a termelőviszonyok dialektikus viszonya létrehoz bizonyos konfliktusokat, és az 
ideológia arra való, hogy végigharcoljuk ezeket a konfliktusokat. Nincs az a filozófia, 
nincs az a tudomány, amelynek valami értéke volna, ha nem azért jött volna létre, hogy 
valamilyen konfliktust, ideológiailag fennálló konfliktust végigharcoljon. Attól fogva, 
hogy az imperializmus létrejött, természetszerűleg a munkásmozgalomban is létrejöttek 
a legkülönbözőbb irányzatok, amelyeknek az volt az általános tendenciájuk, hogy 
távolodtak a marxizmustól. Nagyon kevés a kivétel: Rosa Luxemburgra, Leninre és 
másokra lehetne hivatkozni, akik az igazi marxi tradíciókat tiszteletben tartották és a 
tiszteletben tartás éppen abban nyilvánult meg, hogy olyan problémákat vetettek fel, 
amelyeket Marx történelmi helyzeténél fogva nem vetett és nem is vethetett fel, mert hisz 
Marx 1883-ban meghalt, s 83-ban még imperialista közgazdaságtan nem létezett. Akár- 
hol tévedtek, Hilferdingnek is, Luxemburgnak is, Leninnek is óriási érdeme, hogy a 
marxizmus eszközeivel igyekeztek az új jelenségeket megragadni. 

A marxizmus reneszánszában én dupla dolgot látok. Egyrészt fel kell ismerni, hogy 

mindaddig, amig egy más, hasonló vagy nagyobb jelentőségű tudós nem lép fel, a 
társadalmi jelenségek vizsgálatát illetően a legjobb módszert Marx fejtette ki. Másrészt : 
ennek a módszernek a segítségével meg kell vizsgálni, hogy Marx halála után mi történt 
például a közgazdaságban. Hivatkozom arra, hogy én a fogyasztási ipar és a szolgáltatá- 
sok belépését a közgazdaságba egy ilyen rendkívül fontos lépésnek tartom. Vagyis a 
marxizmus reneszánsza, a marxizmus újjászületése abból áll, hogy ne higgyünk a polgári- 
aknak abban, hogy a marxizmus módszere elavult, ez manipulációs ostobaság. 
. A Mi az orthodox marxizmus? című cikkem elején azt írtam, , feltéve, de meg nem 
engedve, hogy Marx minden egyes megállapítását a későbbi tudomány megcáfolta, még 
mindig helyes marad a marxi módszer és a marxi módszert kell követni". Hozzátettem 
ezt a , feltéve, de meg nem engedve" betoldást, mert a fejlődés sokkal kevesebbet cáfolt 
meg abból, amit Marx mondott, mint amit Marx ténylegesen előre látott. Korábbi 
beszélgetésünkben hivatkoztam arra, hogy Marx igenis látta az abszolút értéktöbbletről 
a relatív értéktöbbletre való átmenetet, bár ez az ő idejében csak csírájában volt meg. 
Ennélfogva az, aki hajlandó Marxot igazán tanulmányozni, kidolgozhatja azt a mód- 
szert, amelynek segítségével a mai, az eddig nem létezett és Marx által nem ismert 
gazdasági jelenségeknek marxi magyarázatát tudja adni. 

Ebből a kettősségből áll a marxi módszer, ami most kétfelé fordul. Egyrészt, az ellen 
a megmerevedés ellen, amely a sztálini korszakban bekövetkezett, amiből olyan dolgok 
eredtek, hogy pl. a keleti termelési rendet egyszerűen kidobták a marxizmus elméletéből. 
Másrészt, élesen állást kell foglalnunk azok ellen, akik Nyugaton ezt a diszkrepanciát 
felismerve, a marxizmust valami elavult dolognak tekintik, és azt hiszik, hogy mindenféle 
új módszerekkel helyettesíteni lehet. Az én mély meggyőződésem szerint az a helyzet, 
hogy a ma fennálló és számunkra problémát adó valamennyi kérdést meg lehet oldani 
a jól felismert marxi módszerrel. A jelen körülmények fejlődése nemcsak a sztálinizmus 

összeomlását mutatja a Szovjetunióban, bár ez a folyamat szerintem még távolról sincs 
befejezve, hanem a másik oldalt is, s ennek a jelentőségét nem lehet elég nagyra becsülni. 
Ezen az oldalon látható, hogy a vietnami háború, a négerkérdés és mindenféle más 
kérdések miatt borzasztó rések vannak azon a neopozitivista manipulációs ideológián, 
amely Nyugaton uralkodik, és ennek az a következménye, hogy mindenütt a világon, 
Olaszországban, Franciaországban, de még Németországban, Angliában és Amerikában 
is tömegesen lépnek fel azok az emberek, akik ezt a marxi módszert keresik. 

Most, mi mindnyájan a keresés stádiumában vagyunk. Én szubjektíve meg vagyok 
győződve arról, -— nem szántam volna rá egy fél életet, ha nem lennék meggyőződve -, 
hogy az a mód, amellyel én keresem a marxizmus módszertani megújulását, helyes. Ti. 
a társadalmi lét sajátosságából kell kiindulni, és ennek a sajátosságnak mint létnek a 
tulajdonságait és összefüggéseit kell vizsgálni. Tisztában vagyok azzal, hogy ez az én 
szempontom, és ebben tévedhetek. 

A dolog lényege ma az, hogy az érdeklődés a marxizmus iránt megindult, hogy 
nemzetközi méretekben nagy viták alakulnak ki ekörül, és ezekben a vitákban fog a 
marxizmus - azt mondanám -— újjászületni. Ez nem új dolog a munkásmozgalomban. 
Lenin fellépése is egy bizonyos forradalmat jelentett a marxizmus történetében, amennyi- 
ben ő egy sor elfelejtett szempontot újból az előtérbe hozott, amennyiben bizonyos 
jelenségeket helyesen vagy helytelenül, de a teória középpontjába tett. 

En nem azt mondom, hogy Leninnek minden kérdésben igaza van. Nincs pl. igaza 
abban, hogy azt hitte, a monopolkapitalizmus akadálya lesz a termelőerők fejlődésének, 
amiről az Imperializmus. . . című könyvében is ír. Ez a jóslata nem bizonyult helyesnek. 
Ellenben, ha a marxizmust magát nézzük, ha például a német fejlődést vesszük, akkor 
meg vagyok győződve arról, hogy az Engels-féle erfurti program kritikájában, amely 
1890-ben íródott, a mai Németország demokratikus reformjainak úgyszólván összes 
kulcskérdése benne van, csak ki kellene bogozni. Ezért mondom, hogy ezt a dupla dolgot 
el kell végezni. Mindenekelőtt vissza Marxhoz, aminek az előfeltétele — trivialitásnak 
hangzik, de ki kell mondani -, hogy az egész Marxot kell elolvasni. Nem azokat a 
kivonatokat, amelyeket az orosz elvtársak összegyűjtenek, mert azok manipulációs 
kivonatok. Az egész Marxból leszűrt módszer alapján kell megpróbálni a mai valóságot 
és a mai valóságban uralkodó tendenciákat igazán kidolgozni. Ez egész bizonyos, hogy 
nem fog sikerülni egy embernek, mert Marxhoz hasonló zseni ma nem él. Sikerülni fog 
azonban 20-30-50 embernek, akik viták segítségével kihozzák ezt. A párt feladata volna 
ezeknek az irányzatoknak, ezeknek a vitáknak a szabad kifejtését felhasználni, hogy 
azután a párt, amely az ideológiát politikai szempontból fogja fel, ebből az anyagból 
válassza ki magának azt, ami a problémák elvi megoldásához politikailag szükséges. 


KÉRDÉS: Ön tehát lényegében úgy fogja fel az irányzatokat mint a mindig megújuló 
korszakok alternatíváival kapcsolatos megoldási lehetőségeket, amelyek — mit mondot- 
ta — számosak, de nem végtelenek. Hogyan rendeződjék ezután a párt általános viszonya 
a marxizmusnak mint tudománynak a fejlődéséhez? 


FELELET: Nekem meggyőződésem, hogy itt egy teljesen új problémával állunk szem- 
ben. Sztálin ezt úgy akarta megoldani, hogy a mindenkori párttitkár az őrzője és a 
továbbfejlesztője a marxizmusnak. Ez teljes csődöt mondott mindenütt, és most a 
Novotny-esetben, remélhetőleg az utolsó ilyen csőd felszámolása előtt állunk. Szerintem 
egy teljesen új problémáról van szó, amely új probléma azért merül fel, mert a mai 
társadalmak tudatos vezetése sokkal komplikáltabb dolog, mint a régi társadalmaké. 
Olyan emberek, mint Napóleon vagy Bismarck, azt hihették, hogy ők néhány tanácsadó- 
val egyénileg el tudják intézni ezt. Nagyon sok esetben csődöt is mondott ez a felfogás, 
éppen Napóleonnál és Bismarcknál is. 

A mai polgári társadalmakban felmerült egy probléma az utolsó időben, ami azt 

mutatja, hogy ezt a problémát ők is érzik, s ez az úgynevezett , brain-trust" problémája. 
Mi ez a , brain-trust"? Az, hogy nemcsak a politikusok, de még a nagyüzemek vezetői 
is tudják, hogy a szakemberek nem képesek a problémákat igazán helyesen látni. Ha 
visszagondolunk a legjobb esetekre, amiket a polgári társadalomból ismerünk, gondolok 
itt Rooseveltre, kisebb mértékben Kennedyre, ök maguk körül egy olyan csoportot szervez- 
tek, akik nem tartoztak a bürokráciába, s akik nem az igazgatás továbbfejlesztése alapján 
vetették fel a problémákat, nem valami igazgatási ág érdekeit képviselték, hanem saját 
nézeteiket, s ezekből a saját nézetekből igyekeztek leszűrni az általános irányvonalat. Én 
nem arra gondolok, hogy mi bevezessünk egy , brain-trust"-öt. Meggyőződésem, ha 
létrejön a szocialista demokrácia, akkor minden üzemben a legintelligensebb munkások, 
akik egy gépre ránézve azt mondják, hogy ez a sróf rossz helyen van, , brain-trust"-öt 
képeznek. A demokrácia kifejlődése ilyen dolgot jelent. 

Természetesen ez nem vonatkozik a marxista elmélet döntő kérdéseire. Itt az a problé- 
ma, hogy a pártvezetőségnek meg kell szerveznie egyfajta viszonyt a társadalomelméletet 
képviselő tudósok, a publicisták és bizonyos esetekben a művészek között is. Ha Marx 
ma élne és párttitkár lenne, ő Balzac véleményét számos ökonómiai kérdésben kikérte 
volna. Ezt csak mint egy extrém példát említem. Itt nem bürokratikus kiválasztásról, 
hanem arról van szó, hogyan lehet megszervezni azt, hogy az ideológia terén létrejövő 
legjobb és legpraktikusabb nézetek a politikai vezetéssel érintkezésbe kerüljenek, és a 
politikai vezetés ezeket a dolgokat hasznosítani tudja. Én mint elméleti ember odajutot- 
tam, hogy ennek a szükségességét felismertem. Azt, hogy ennek milyen szervezeti formát 
kell adni, ezt a pártnak a maga gyakorlatából következően kell megcsinálnia, és meg 
vagyok győződve róla, hogy a különböző pártoknak különböző stádiumaikban más és 
más formákat kell erre találniuk. Hogy kialakul-e erre egy fix szervezeti forma, azt nem 
tudom, de mint szervezeti feladat fennáll és lehetetlen haladnunk, ha a párt politikai 
vezetése ezt a kapcsolatot a teóriával nem igyekszik fenntartani. 


KÉRDÉS: A marxizmus reneszánszát ön, mint forradalmi gondolkodó, sohasem tekin- 
tette akadémikus kérdésnek, hanem éppen, mint az előbb mondotta, a modern társada- 
lom, a szocialista társadalom irányítása szempontjából egy alapvető kérdésnek. Mit 
tudna arról mondani, hogy miképp függ össze a marxizmus reneszánsza a beinduló 
gazdasági reformokkal és a beinduló demokratizálással? Van-e ezek között összefüggés, 
bekövetkezhetnek-e torzulások, ha ez a marxizmus reneszánsza nélkül megy végbe? 


FELELET: Azt mondanám erre az utolsó kérdésére, hogy nincs olyan intézkedés a 
világon, amelyben torzulások ne jöhetnének létre. Szabad legyen ezt filozófiailag megin- 
dokolni. A társadalomban, a munkából kiindulva, minden emberi cselekvés olyan jelle- 
gű, hogy egy bizonyos célkitűzést indítok be és ezt a célt igyekszem megvalósítani. 
Egyetlen célkitűzés sem lehet más, mint hogy egy bizonyos kauzális folyamatot beindi- 
tok. Hogy most ne gondoljanak valami nagy filozófiai dologra: Ha egy pisztolyt veszek 
a kezembe és megnyomom a ravaszt, akkor megindítok egy kauzális folyamatot, ti. azt, 
hogy a golyó repül. Lényeges dolog, hogy én esetleg jól célzok, esetleg rosszul célzok, 
de száz százalékra a legegyszerűbb esetben sem biztos, hogy a kauzális folyamat megfelel 
annak, amit én célkitűzésnek vettem és még kevésbé biztos, hogy a célkitűzésem helyes 
volt. Ennélfogva a társadalom esetében, amely millió és millió ember millió célkitűzésé- 
ből megindult kauzális folyamatoknak az összessége, természetesen semmiféle intézke- 
désnél nem mondhatom, hogy ez egy csalhatatlan intézkedés, amely ezt és ezt a kérdést 
örökre el fogja intézni, hanem éber szemmel kel! néznem a dolgokat és éber szemmel kell 
beavatkoznom ott, ahol úgy látom, hogy valami hibás dolog történt. 

Vegyük például azt az ún. eszkalációt, ami Vietnamban csődöt mondott, ahol az 
ellenségre való tekintet nélkül, kialakítottak egy stratégiát, amelyben az ellenség épp 
akkor ment át támadásba, amikor az eszkaláció szerint, már meg kellett volna semmisül- 

nie. Ezzel szemben nem egy kommunista, hanem Napóleon mondotta azt, hogy a 
stratégia lényege: On s"enigage et puis on voit. (Támadunk, nekivágunk és azután majd 
meglátjuk.) Köztudomású, hogy ez volt Lenin egyik kedvenc idézete. Létrejönnek ti. a 
társadalmi folyamatok, mi ezekben , angazsálunk", legjobb tudásunk szerint. De a 
legjobb tudásunk nem jelenthet csalhatatlan tervet és itt jön a Napóleon-Lenin-féle , et 
puis on voit" (és majd meglátjuk). 

A politikai tehetség, a politikai képesség abból áll, hogy ez a látás milyen korán és 
milyen élesen nyilvánul meg. Világos, hogy ezen nem lehet segíteni, és itt jön a Marx által 
említett véletlen. Vagyis egyáltalán nem biztos, hogy minden, mindenkori politbüró 
valamennyi tagja rendelkezni fog ezzel a Lenin-féle látással. Erre való a kollektív munka, 
erre való a pártszervezet, hogy kiválasszuk a legjobb embereket, és a legjobb emberek 
hibáit igyekezzünk idejekorán korrigálni. Szabadjon befejezésül ismét Lenint idézni, aki 
a Gyermekbetegségekben azt mondja, olyan ember, aki nem követ el hibát, nincsen. Okos 
ember az, aki viszonylag ritkán követ el nem nagyon nagy hibát, és azokat gyorsan 
korrigálja. Ez lehet a bölcsesség a teória terén is, a politika terén is, még ha a kettő nem 
is esik mechanikusan egybe. 


Békét a népeknek, háborút a zsranokok ellen. 
Dopré éremterve, 1793 


Gramsci kiszabadítási kísérleteiről 


Moszkvában, 1987 kora tavaszán, a Gorbacsov-Natta találkozón - többek között -— 
eszmecsere folyt a történetirásról, a kutatás szabadságának erkölcsi, politikai követelmé- 
nyeiről, s arról is, hogy tüntessük el a , fehér foltokat", , kritikailag tekintsük át újra a 
Szovjetunió és a kommunista mozgalom egész történetét" — idézi fel a történteket 
Alessandro Natta. 

E találkozás után, 1987. április elején kapta kézhez azt a 14 dokumentumot, amely 
Gramsci kiszabadításának kísérleteiről tanúskodik. 


A dokumentumok és Paolo Spriano kétségei A 
A Gramsci Intézet egyik szobájában, Paolo Spriano munkaasztalán befejezetlen maradt 
a dokumentumokat értelmező, azokat magyarázó jegyzetekkel ellátott írás, amelyen 
Spriano addig a pillanatig dolgozott, míg meg nem szakította életét az infarktus. Spriano 
néhány héttel halála előtt ugyanebben a szobában beszélt Gerratanának - aki a megkez- 
dett munkát befejezte -— a dokumentumokat illető kétségeiről. A szovjet archívumokból 
származó dokumentumok szövege nem ellenőrzött olasz fordításban jutott Itáliába, s 
emiatt Spriano úgy vélte, hogy az összes létező dokumentumot Itáliába kell hozni, illetve 
-— a pontos értelmezés érdekében - az angol archívumok anyagát 15 fel kellene dolgozni, 
valamint reprodukálni kellene az egykori moszkvai olasz követ környezetében összegyűlt 
híreket a szovjet kiszabadítási kísérletek körültekintő feltárása érdekében. 

Massimo D Alema azt hangsúlyozta, hogy a L Unita mellékleteként megjelent munka 
még így is eredménnyel szolgálja a Gramsci-ügy jobb megismerését. A válogatás egy- 
szersmind tisztelgés az elhunyt jeles Gramsci-kutató, Spriano emlékének ; felidézi intel- 
lektuális frissességét, elevenségét, tudósi szigorát, újságírói-nagymesteri hevületét. 


Mit tudtunk a dokumentumok ismerete előtt Gramsci kiszabadítási kísérleteiről? 


Alig valamit. Nem voltak pontos ismereteink a Gramsci kiszabadítására irányuló erőfe- 
szítésekről. 1926-tól 1937 áprilisáig, haláláig (három nappal azután halt meg, hogy 
megrövidült büntetése letelt) mindössze sógornőjének, Tatjánának egyik, 1933-ból való 
levelében esik szó Gramsci kiszabadításának , nagy kisérleté"-ről, a szovjet kormány 
kezdeményezéséről. 

Arról tudtunk, hogy Gramsci nem kért kegyelmet Mussolinitól. Sértőnek és megalázó- 
nak tartotta volna azt. Gramsci egyik kutatója, Laurana Lajolo szerint Gramsci , inkább 
magas szintről jövő politikai beavatkozástól várta kiszabadítását. Voltak ilyen diplomá- 
ciai lépések a Szovjetunió és a Vatikán között, s ezek némi reményt keltettek Gramsci- 
ban." Később minden megfeneklett. A szovjet kormány törekedett Gramsci kiszabadítá- 
sára, de nem akarta azt hivatalossá tenni, , nehogy kiélezze" az államközi kapcsolatokat. 

Az óvatos és következetlen eljárás — Lajolo szerint — Gramsciban azt a gyanút keltette, 
hogy a szovjet kormány nem tesz meg minden lehetséges lépést kiszabadítására. Gramsci 
attól tartott, hogy Sztálin nem tudja elfelejteni sem az 1924-ben és az 1926-ban a párton 
belüli nézeteltérésekkel kapcsolatban kifejtett álláspontját, sem kritikai magatartását a 
, fordulat" politikájával szemben. Gramsci erre vonatkozó nézeteit egy 1926. október 
26-i levelében fejtette ki, amit az akkor Moszkvában dolgozó Togliattinak küldött el, de 
a levél valóságos címzettje a bolsevik párt Központi Bizottsága volt. (,,... abszolút 
kötelességünk orosz elvtársaink politikai tudatába idézni, mégpedig energikusan, azokat 

a veszélyeket és fogyatékosságokat, amelyeket magatartásuk előidézne. Nagyon szánal- 
mas és felelőtlen forradalmárok lennénk, ha passzívan hagynánk bekövetkezni a bekö- 
vetkezendőket, á priori igazolva azok szükségszerűségét...") Gramsci tehát nem értett 
egyet a kizárásokkal, s nem azonosította a pártegységet a monolitikus egységgel, s 
mindezen véleményének hangot is adott. 


Mit tudtunk meg a dokumentumokból? 


Mindenekelőtt azt a meglepő tényt, hogy ami a tárgyalásokat illeti, magától Gramscitól 
származott a Vatikán bevonásának gondolata. Maggi (Egidio Gennari) 1927. szeptem- 
ber 28-i leveléből kiderül, hogy a Buharin és Litvinov közötti megbeszélés alapján szüle- 
tett meg az utasítás: sürgősen tárgyalni kell Berlinben Pacelli pápai legátussal. Maggi 
levelében az áll, hogy , nemsokára megkezdődik a Terracini-Gramsci per. Megvan a 
kockázata a halálos ítéletnek." Az utasítás megszületésében minden bizonnyal szerepet 
játszott két fontos, Maggi levelében is olvasható érv: Gramsci , nem tudná elviselni a 
hosszú fogságot", illetve , Gramsci. . . a párt igazi vezetője". Ezt támasztotta alá Togliatti 
egyik nyilvánosan megjelent írása, amelyben a , munkásosztály első számú vezetőjé"-nek 
nevezi Gramscit. Tehát az 1926-os vita, a Kasszandra-levél és a híres Togliatti-Gramsci 
levélváltás nem vonta kétségbe Gramsci jelentőségét. 


Amire nincs válasz 


Nincs válasz azokra az okokra, amelyek miatt zátonyra futottak a kiszabadítási kísérle- 
tek. Nincs válasz arra sem, hogy e kísérletek megfenekléséért milyen felelősség terheli a 
vitapartnereket, a Vatikánt és a szovjet felet. Azt sem tudjuk: miért nem lett Togliatti 
Buharinhoz küldött 1928. júliusi javaslatának — ez lett volna a harmadik kiszabadítási 
kísérlet — megfelelő következménye. Nincs válasz arra a , miért"-re sem - ez az olasz 
követ figyelmeztetéséből derül ki -, hogy ti. miért kért a fasiszta kormány a szovjet 
kormánytól garanciát arra, hogy Gramsci a jövőben nem folytatja korábbi politikai 
tevékenységét. (Ez azért érthetetlen, mert a fasiszta kormány tisztában volt azzal, hogy 
Gramsci egészségi állapota lehetetlenné teszi, hogy folytassa politikai irányítómunkáját. 
Vagy talán a halálán lévő Gramscitól is félt az olasz fasizmus?!) 

1934. október 27-én és 1935. január 28-án F. S. Vejnberg (a külügyi népbiztosság 
3. osztályának igazgatóhelyettese) és Berardis (moszkvai olasz követségi tanácsos) között 
beszélgetés zajlott le. Mindkét alkalommal azt mondta Berardis, hogy , nem lát lehetősé- 
get a kedvező megoldásra Gramsci ügyében", mert a szovjet írók kongresszusán (1934. 
szeptember 25.) Germanetto (Moszkvában élő emigráns olasz író) , kijelentette, hogy 
Gramsci az olasz kommunista párt feje". Állítása szerint éppen emiatt volt szükség az 
említett garanciára. 


A dokumentumok ismerete előtti és a dokumentumok megismerése utáni helyzetről 


Az ismeretek hiánya találgatásokra, torz értelmezésekre adott lehetőséget. Gramsci 
halálának 50. évfordulóján (1987) méltánytalan kampány indult, amelynek az volt a 
lényege, hogy elhitessék : Gramscit elhagyták, cserbenhagyták, kizárták a kommunista 
pártból; saját elvtársai hajszolták a börtönbe, száműzték, sorsára hagyták a Komintern 
és Sztálin akaratából, természetesen Togliatti cinkosságával. 

Paolo Spriano - akinek Natta Moszkvából Rómába való visszaérkezése után azonnal 
átadta a dokumentumokat tanulmányozás és feldolgozás céljából — a , műkedvelő" 

irodalom szégyenletes, hazug torzításainak nevezte ezeket az állításokat. Ez az irodalom 
nem fukarkodott másfajta híresztelések terjesztésével sem: a , bűnbánó" Gramsciról 
beszélt, aki szocialistává készült válni, akinek a rendőrséggel is voltak kapcsolatai stb. 

Ezek után érthető, hogy Natta szerint , ennek a dokumentációnak az értéke mindenek- 
előtt... e szégyenletes spekulációnak, a túlságosan zabolátlan és veszélyes értelmezések- 
nek a megcáfolásában van". Hozzátehetjük, hogy e dokumentumok igen fontosak a 
tudományos kutatás és a sztálinizmustól visszaveendő, megtisztuló szocializmus számára 
is. Nyilvánosságra hozataluk révén megtudhatjuk, hogy Gramscit nem hagyta cserben 
a Szovjetunió akkor, amikor a Kommunista Internacionálé élén Buharin állt, sőt még 
akkor is fennállt a Szovjetunió érdeklődése (1934-1935), amikor Sztálin hatalma immá- 
ron teljesen megerősödött. (Hogy Sztálin személyes érdeklődése a súlyosan beteg Gram- 
sci iránt milyen természetű volt, azt nem tudjuk.) 

Ez a dokumentáció nem zárja le a kutatást, sőt újabb lelkiismeretes kutatásokat sürget. 
Sürgeti az archívumok megnyitását a Szovjetuniótól a Vatikánig, hogy érthetővé válja- 
nak mmd a kiszabadítási kísérletek - indítékaikkal együtt -, mind pedig e kísérletek 
sikertelenségének okai. 


Hogyan került Gramsci kiszabadításának ügye a vatikáni—szovjet diplomáciai tárgyalások 


témái közé? 


(A LUnitá 1988. november 11-i számában publikált cikk és a lap mellékleteként megje- 
lent Paolo Spriano-, Massimo D"Alema-, Alessandro Natta-, Valentino Gerratana-írások 
és a szovjet dokumentumok alapján.) 

A Szovjetunió és a Vatikán között hosszú éveken át, többször is megszakadó és 
újrakezdődő tárgyalások folytak. Amikor Bratman-Brodovszkij, a berlini szovjet követ- 
ség tanácsosa 1927. október 1-jén a nunciusi hivatalhoz s egyenesen Pacelli nunciushoz 
fordult abból a célból, hogy sürgesse a Vatikán közbenjárását Gramsci és Terracini 
érdekében, már megszokottnak számított a szovjet diplomaták jelenléte a Rauchstrassén 
lévő nunciusi hivatalban. 


A tárgyalások első korszaka — mintegy bevezetője — 1919 tavaszán kezdődött, amikor 
az akkori varsói nuncius, Achille Ratti (a későbbi XI. Pius) kapcsolatot teremtett 
Csicserin külügyi népbiztossal. Az első tárgyalások témája az a vatikáni kívánság volt, 
hogy von Ropp érsek visszakapja szabadságát. Von Roppot, a baltikumi bárót, Mogiljov 
érsekét, Minszk apostoli kormányzóját, Pétervár rezidensét összeesküvésben való bűnré- 
szességgel vádolták. A tárgyalások a Vatikán szempontjából jól végződtek: a szovjetek 
elejtették a vádat. Az Osservatore Romano című lap 1919. november 18-án egyenesen 
háláját fejezi ki , Csicserin úr baráti készségességéért". 

A tárgyalások második szakasza olyannyira sikeres volt, hogy az európai sajtó , szov- 
jet-vatikáni titkos összeesküvés"-ről beszélt. A jobboldali és az orosz emigráns újságok 
egyaránt azt írták, hogy , Krisztus helytartója kezet nyújt Krisztus ellenségeinek és a 
királygyilkosoknak". E , titkos összeesküvés" ellen a baloldali pártok részéről is több 
ellenvetés jelent meg. Togliatti az Ordine Nuovo lapjain, 1922. május közepén megjelent 
híres cikkében nem véletlenül emlékeztetett azokra a , valóságos hatalmas erőkre, ame- 
lyek a Szentszék körül sűrűsödnek", ami arra ösztönözte a szovjet kormányt is, hogy 
tárgyaljon a Szentszékkel. 


A , vatikáni-szovjet titkos összeesküvésnek" — ez egészen természetes — volt tehát egy 
sokrétű, összetett félreérthetősége is. A Szentszék végső célja az volt, hogy az orosz 
katolikusok számára váljék lehetővé az egyház szabad tevékenysége, mégpedig az , orto- 
dox szakadárok" végtelen földjén, ahol az , isten nélküli" bolsevikok kormányoznak. 
A Szovjetunió kinyilvánított célja pedig nem volt más, mint az, hogy a de jure elismerés- 

. nek olyan formáját érje el a Szentszéknél, ami a bolsevik kormány nemzetközi elismerését 
támogatta volna. 

Talán elég emlékeztetnünk arra, hogy 1922. március 12-én írták alá a történelem első 
szerződését a Szovjetunió és a Vatikán között. A szerződés alapján 12 papból álló 
társaság - élén Edmund Walsh amerikai jezsuitával — utazott a Szovjetunióba, hogy 
megszervezze a Volga-medence inségtől sújtott lakosságának segítését. 

A , titkos összeesküvés" második mozzanata kevéssel ezután bontakozott ki Genová- 
ban. Egy ott szervezett nemzetközi konferencián a Szentszék delegátusa, mons. Pizzardo 
-— akkor az államtitkárság diplomatája, a legvalószínűbbnek tartott jövendő kardinális — 
találkozott Csicserin népbiztossal, akinek átadta a jól ismert pápai emlékiratot , Az orosz 
kérdés"-ről. A tárgyalások ezt követően újrakezdödtek, pontosabban folytatódtak Ber- 
linben Pacelli pápai nuncius és Kresztyinszkij szovjet nagykövet között. 


Miért Berlin, miért Pacelli? 


Hogy miért Berlinre esett a választás, annak sajátos oka volt. Mindenekelőtt az, hogy 
a német diplomáciának - abban az időben - kitűnő kapcsolatai voltak Moszkvával (e 
kapcsolatok a rapallói szerződésig vezetnek). Ezen túl a német diplomácia , jószolgálati" 
közvetítőként szerepelt Moszkva és a Szentszék között. Vélhetően fölöttébb sajátos és 
titkos oka volt annak is, hogy miért Pacelli lett a kulcsembere a Szentszék , keleti 
diplomáciájának". Végül, volt egy kézenfekvőbb ok is, amely miatt a Szentszék nem 
óhajtott Rómában tárgyalni, ti. a szovjet diplomaták Rómában az olasz , elnyomók" 
mellé voltak akkreditálva, s ennélfogva — a jövendő lateráni egyezményre várva (ami 
akkor még nem volt előre látható) - jobb volt nem kockáztatni a fasiszta beavatkozást. 

Pacelli 1925 elején Berlinből Rómába visszatérve hozta nyilvánosságra, hogy szemé- 
lyesen vezeti a tárgyalásokat a szovjetekkel. Pacelli Berlinből hamarosan jelentette a 
Vatikánnak, hogy Kresztyinszkij kész tárgyalni a katolikus egyház szovjetunióbeli új 
statutumáról. Ezek az új, hetekig tartó tárgyalások végül is eredménytelenül zárultak. 
A felek úgy döntöttek, hogy szüneteltetik a tárgyalásokat. Mintegy hét hónap telt el 
anélkül, hogy a Szentszék felhatalmazta volna Pacellit az írásos válasz átnyújtására. Erre 
végül csak szeptember végén került sor. Azokban a hónapokban a nunciusnak két 
alkalommal volt lehetősége eszmecserére Csicserinnel Berlinben, de egy lépéssel sem 
jutottak közelebb a megállapodáshoz. , 

Ismét eltelt néhány hónap, anélkül, hogy most Moszkvából jött volna bármilyen 
válasz Kresztyinszkijhez a nuncius javaslatára. A Vatikánnak — mely korábban hónapo- 
kon át feszítette a húrt késlekedő válaszával — a szovjet diplomácia ugyanolyan késleke- 
déssel fizetett vissza. 

De vajon csak diplomáciai huzakodásról volt szó? Nyilvánvalóan nem. Valójában a 
két vitapartner kemény, pad alatti küzdelmet folytatott. 

XI. Piust ingerelte a berlini tárgyalások elhúzódása és sikertelensége. A , misszió" 
Oroszországban egyre veszélyesebb és ugyanakkor szegényes eredménnyel járó vállalko- 
zásnak látszott. A pápa két vasat tartott a tűzben: a berlini tárgyalások folytatását 
akarta, de egyidejűleg a Vatikán elküldte a Szovjetunióba d"Herbigny francia jezsuitát 
azzal a feladattal, hogy szervezze meg az illegális püspökség hálózatát. 

D"Herbigny-t - aki már 1925 októberében lebonyolított egy igen rövid missziót a 
Szovjetunióban - 1926 márciusában, a berlini nunciatúra néptelen kápolnájában Pacelli 
titkos püspökké szentelte (Ilion címmel), mielőtt a fölöttébb titkos , misszióra" Oroszor- 
szágba küldte. (Egy második missziót is szerveztek a következő év augusztus elején.) 
D"Herbigny Moszkvából Leningrádba, Kijevből Odesszába utazott, s a különböző 
városokban illegálisan felszentelt néhány püspököt, s kinevezett több illegális egyházme- 
gyei apostoli adminisztrátort. (Szinte minden alkalommal lengyel vagy német papokat. 

Kivéve egyet, a francia, ferences rendi Pio Eugenio Neven-t.) Moszkvából D Herbigny 
egész titkos misszióját szemmel tartották. Alighogy véget ért a jezsuita püspök végzetes 
utazása szovjet földön, megkezdték mindegyik, d Herbignyvel kapcsolatba került pap 
letartóztatását, s csak egvetlen újonnan felszentelt püspök menekült meg közülük. Sokan 
az életükkel fizettek az illegális püspökség tragikus vállalkozásáért. 

1927 volt a szovjet közbelépés éve Gramsci és Terracini érdekében a berlini nunciatú- 
rán. A Szentszék és a Szovjetunió közötti kapcsolatok , mélyponton" voltak, talán 1922, 
a kapcsolatok kezdete óta a legmélyebb ponton. 

Jó okunk van arra, hogy azt hihessük : azok a katolikus püspökök, akiknek szabadságot 
ajánlottak Gramsciért és Terraciniért cserébe, éppen azok között keresendők, akik 
belekeveredtek az illegális püspökség végzetes kalandjába. Ezért merült fel,. hogy a 
szovjetektől kapott dokumentumok nem inkább azokra az általános tárgyalásokra 
utalnak-e, amelyek az egyház szovjetunióbeli helyzetével kapcsolatosak, semmint 
Gramsci Sorsára ? 

Figyeljünk azonban a keltezésekre! Az első szovjet jelenlét a berlini nunciatúrán : 1927. 
október I. (IV. dok.) A vatikáni dokumentumokból most már tudjuk, hogy Pacelli 
ugyanazon a napon adott tájékoztatást a Vatikánnak. Egy hónappal később, november 
1-jén Kresztyinszkij követ ezt írja Moszkvába: , Ma voltam Pacellinél, aki megígérte, 
hogy továbbítja az ügyiratot." Sprianónak kétsége van, s ennek hangot is ad a dokumen- 
tum 1-es lábjegyzetében : , Nem világos - írja —, vajon a IV-es dokumentumról van-e szó." 
Két eset lehetséges: vagy Spriano kételye igazolódik a IV. dokumentum értelmezésével 
kapcsolatban, vagyis az, hogy amikor Kresztyinszkij azt írja, hogy Pacelli november 
1-jén , megígérte, hogy továbbítja az ügyiratot", az nem a Gramsciról szóló tárgyalásra 
vonatkozik, hanem arra az ügyiratra, ami a katolicizmus szovjetunióbeli helyzetére 
vonatkozik, vagy: Pacelli azt javasolta, tartsák titokban Kresztyinszkij előtt, hogy már 
elküldte a Gramsci-ügyiratot a Vatikánnak, és hogy már a választ 15 megkapta. (Tacchi 
Venturi atya válasza a vatikáni államtitkárságnak Mussolininél ez ügyben tett lépései 
eredményeiről, október 20-án keltezett. Nagyon valószínűtlen, hogy Pacelli ezt nem 
ismerte.) i 

Végül is: három hónappal az első írásos diplomáciai intézkedés után a szovjetek nem 
kaptak semmiféle választ a Vatikántól. (VIII. levél a dokumentumokból, részlet Kresz- 
tyinszkij Litvinovhoz irott leveléből.) 

A LUnita 1988. november 4-én úgy vélte, hogy a szovjet közbelépés , sem hatékony, 
sem döntő, sem égető" nem volt, sokkal inkább hatalmi játék, erőfitogtatás. A szovjet 
dokumentumok, amelyek most már olvashatók s amelyek némi fényt derítettek az 
eseményekre, még mindig sok mindent árnyékban hagytak. Mert mit lehet mondani 
Litvinov 1927. október 4-i Kresztyinszkijhez intézett táviratára, amelyben arra kéri a 
követ elvtársat, hogy ne keltse a Gramsci-ügyben ,,a túlságosan nagy érdeklődés benyo- 
mását". Csupán diplomáciai óvatosság, hajlékonyság? Netán azzal a céllal, hogy ne 
zavarja az általános tárgyalásokat, aminek a , Gramsci-ügy" is részévé vált? 


hl 

Dokumentumok a szovjet archívumokból 
l 


Kísérőlevél M. M. Litvinovnak, a Szovjetunió helyettes külügyi népbiztosának 


SZIGORÚAN TITKOS 
1927. szeptember 28. 


Litvinov elvtársnak személyesen! 
Buharin elvtárssal folytatott megbeszélés alapján, mellékelem Maggi elvtársnak, az Olasz 
Kommunista Párt képviselőjének levelét és a mi berlini képviselőnk táviratának másola- 


tát. 

B. Vasziljev 
( Az említett távirat szövege) 
Nemsokára megkezdődik a Terracini-Gramsci per. Megvan a kockázata a halálos 
ítéletnek. Szükséges — a Pápa képviselőjén keresztül - tárgyalásokat folytatni a nálunk 
letartóztatott katolikus papok kicseréléséért. A külügyi népbiztos küldjön utasítást 
Berlinbe és Varsóba, hogy tárgyaljanak a Pápa képviselőjével. 


Maggi elvtársnak, az OKP képviselőjének levele 


Kedves Elvtárs, 
a már egy éve börtönben lévő olasz elvtársak s a hamarosan tíz évekre elítéltek között 
van néhány pártvezető, akiknek hiánya komoly károkat okoz mozgalmunknak. 

Köztük van elsősorban : 

1. Gramsci elvtárs, aki a párt igazi vezetője, s akinek az egészségi állapota nagyon 
rossz. Hosszú fogságot nem tudna elviselni. Örökre elveszne a forradalom ügye számára. 

2. Terracini elvtárs egészsége is gyenge. Ő a Politikai Iroda tagja, s nagy szükség lenne 
rá a pártmunkában. 

Úgy látszik, van mód megmentésükre. 

A milánói börtönben beszélt Gramscival a börtönlelkész, akiről az a hír járja, hogy 
nagy befolyása van a Vatikánban, s aki nagy komolysággal azt mondotta Gramscinak, 
meg lehetne próbálni, hogy néhány olasz elvtársat kicseréljenek orosz fogságban lévő 
néhány katolikus pappal. 

A Politikai Iroda elvtársai azt gondolják, hogy ez a pap - komolysága és a magas 
vatikáni körökkel való kapcsolata miatt — nemcsak a saját nevében beszélt, hanem a 
Vatikán nevében is. Sőt arra is lehet gondolni, hogy az ügyről a kormány és Mussolini 
is tud. 

A legfontosabb az lenne az itáliai kommunista mozgalom számára, ha ez a terv 
megvalósulna. 

A mi Politikai Irodánk elvtársai, mielőtt kihasználnák a lehetőséget s mielőtt tájékoz- 
tatnák erről Gramsci elvtársat, s hogy az ügy mélyére hatoljanak, szeretnék megismerni 
az orosz elvtársak véleményét, lehetőségeiket, szándékukat. 

Ők ragaszkodnak ahhoz (ti. az említett elvtársak), hogy minden lehetőséget meg kell 
ragadni ezeknek az elvtársaknak a megmentéséért, s meg kell adni nekik azt a lehetősé- 
get, hogy visszatérjenek a párt munkájába és a forradalmi mozgalomba, Itáliában. 


(Maggi) 


Moszkva, 1927. szeptember 28. 

Litvinov távirata N. N. Kresztyinszkij berlini követnek 


SZIGORÚAN TITKOS 
Moszkva, 1927. szeptember 19. 
Berlinbe, a követnek! 
Gramsci és Terracini, olasz kommunisták, akik fogságban vannak, a halálos ítélet 
kockázatával néznek szembe. A börtön lelkésze, aki nagyon befolyásos a Vatikánban, 
sejtette Gramscival a nálunk letartóztatott katolikus papokkal való kicserélhetőségét. 
Feltehető, hogy ezt a javaslatot a Vatikán és Mussolini jóváhagyásával tette. Felhatalma- 
zom Pacellivel való találkozásra, hivatkozva a börtön lelkészének javaslatára, s kinyilvá- 
nítva egyetértésünket Gramscinak és Terracininek két, a Vatikán által kiválasztott 
pappal való kicserélésével... Az ügy nem tűr késlekedést. 


Litvinov 
IV 
Kresztyinszkij távirata a Külügyi Népbiztossághoz 
SZIGORÚAN TITKOS 


Berlin, 1927. október 1. 
Berlinből Moszkvába, a Külügyi Népbiztosságnak ! 
Hivatkozom... Ma voltam a nunciatúra tanácsosánál. A nunciatúra megkapta a hivata- 
los közlést, hogy a Vatikán tudomásul veszi a mi nyilatkozatunkat, amely érdeklődést 
váltott ki... nem jelezték, hogy gyorsan kapunk érdemi választ. Minthogy az egyház 
szovjetunióbeli helyzetére nincs még válasz. 


v 
Litvinov távirata Kresztyinszkijhez 


SZIGORÚAN TITKOS 
Moszkva, 1927. október 4. 
Berlinbe, a követnek ! 
Meg kell kérdezni a nunciust: kapott-e Rómából érdemi választ Gramsci kicseréléséről, 
s meg kell kérni: siettesse az ügyet. Hogy ne keltse a túlzottan érdeklődő benyomását, 
emlékeztesse a per közeledtére, amely után a csere nehezebb lenne, vagy egyenesen 
lehetetlen. Sürgettesse a választ! 


Litvinov 
VIII 
Kresztyinszkij Lítvínovhoz írott leveléből 
TITKOS 
1928. január 2. 


Érdemben. . . Pacelli nem tud semmi újat Gramsci és Terracini kicserélésének kérdésében. 

IX 
F. S. Vejnberg és Berardis közötti kollokvium jegyzőkönyvéből 


TITKOS 

1934. október 27. 

... Berardis mélységes sajnálkozással azt mondja, hogy Attolico és saját személyes 

erőfeszítése, hogy a Gramsci-kérdésben kedvező megoldást érjenek el Rómában, hiába- 

valónak bizonyultak az olyan felszólalások miatt, mint amilyen Germanettóé is volt a 

szovjet írók kongresszusán. Germanetto kijelentette, hogy Gramsci az Olasz Kommunis- 

ta Párt vezetője. Ezenfelül olasz hajóskapitányok jelentései szerint Odesszában többször 

is volt tüntetés, amelyen újból és újból Gramsciról beszéltek. Ilyen körülmények között 
nehéz elvárni a kedvező megoldást. . . 

n jeleztem, hogy nem olvastam Germanetto felszólalását, nem tudom, mit mondott 
Gramsciról, de teljesen kizárt a Berardis idézte tüntetés lehetősége. Hajlamos vagyok 
arra gondolni, hogy a kapitány jelentése — amelyre Berardis hivatkozik — éppen annyira 
valószínű, mint egy másik olasz kapitány jelentése, amely szerint olaszellenes hirdetmény 
van egy batumi rendelőintézetben... ami nem felel meg a valóságnak. S ezenfelül nem 
látok összefüggést a jelentések és a Gramsci-ügy között. . . Gramsci felesége és fiai kérték 
— akik szovjet állampolgárok -, hogy engedélyezzék Gramsci Itáliából való kiutazását. . . 
Azt gondoltuk, hogy az olasz nagykövetség megfontolás tárgyává teszi a kérdés erkölcsi 
természetét. Berardis azt válaszolta, hogy mindent ért, de amikor mindenki azt hangsú- 
lyozza, hogy Gramsci kiemelkedő kommunista vezető, hiábavaló a nagykövetség nagyon 
óvatos munkája. j 

Antonio Gramsci feleségének levele V. P. Patyomkinhoz, a külügyi népbiztos 
helyetteséhez EEZSIZNTÉSZ E FETT TSÖ SZESE EZTET 
1937. május 3. 
A Szovjetunió Külügyi Népbiztosságához 
V. P. Patyomkin elvtársnak 
helyettes népbiztos 
Ju. A. Schucht-Gramscitól 
s NYILATKOZAT 
Kérem a Külügyi Népbiztosságot, vállalja az én és gyermekeim, Delio és Giuliano 
ügyeinek védelmét, azoknak a tárgyaknak, levelezésnek és írásoknak visszaszerzése 
céljából, amelyek férjem, Antonio Gramsci halála után Itáliában maradtak. 
I Ju. Schucht-Gramsci 
Moszkva, 2. Vicolo Troickij, 6/A, 14. lakás 
tel.: 3,73,69 


A cikket írta és a dokumentumokat közreadja: Kéri Elemér 


Szocialista piacgazdaság - elméletben és gyakorlatban 


Tulajdon — piac — politika 


A különböző korok árutermelésének rend- 
szerspecifikus különbségeit elsősorban az 
jellemzi, hogy a termelőerők fejlettségével 
Is összefüggő uralkodó viszonyokból kö- 
vetkezően az árutermelésnek alapvetően 
eltérő a helye és a szerepe a gazdaságban. 
Így az árutermeléstől eltérő termelési mó- 
dok, például a rabszolgatermelés, a natu- 
rálgazdálkodás, vagy a direktív tervgaz- 
dálkodás túlsúlya az adott korszakban kü- 
lönböző módon és mértékben korlátozta és 
, torzította" az árutermelés működését; 
vagy fordítva, az iparosodás korszakától 
az árutermelés vonta uralma alá a gazda- 
ságot és korlátozta a múltból fennmaradt 
termelési módok működését. 

Az előzőekből nézve azt mondhatjuk, 
hogy Marx Tökéje a korabeli kapitalizmus 
mint a kifejlett árutermelő gazdaság kiala- 
kulását és működési mechanizmusát írja 
le. Ebben az új történelmi korszakban az 
egvéni töketulajdon alapján álló áruterme- 
lés az egész gazdaságban uralkodóvá vá- 
lik : megszünteti vagy a perifériára szorítja 
a többi termelési formációt és az iparoso- 
dás centrumaiban létrehozza az egységes 
és integrált nemzeti piacgazdaságokat. Ki- 
alakulásukat a felhalmozás magas aránya 
és a kifejlődő munkásosztály nagy részé- 
nek mely nyomora, Marx által tapasztalt 
, elnyomorodása" kisérte. 

A következő 100-150 év alatt kialakult 
az árutermelő világgazdaság, fokozatosan 
uralma alá vonva az egész földtekét. A vi- 
lággazdaságot uraló alig kéttucatnyi gaz- 
daságilag legfejlettebb ország a posztin- 
dusztrialis fejlődés szakaszába lépett. 
Ezekben az országokban a felhalmozás 


aránya alacsony szinten mozog; a beruhá- 
zások növekvő részét az egész népesség 
életkörülményeit is javító infrastruktúra 
(közlekedés, hírközlés, oktatás, tudomány, 
egészségügy stb.) kiépítésére és fejlesztésé- 
re fordítják; a bérből élők részesedése a 
megtermelt új értékből nőtt, életszínvona- 
luk magas szintre emelkedett. 

Ez a történelmi folyamat cáfolja a 
18-19. századi tapasztalatokból extrapo- 
lált marxi jövőképet, a munkásosztály el- 
nyomorodásának vízióját, de igazolja 
Marx tudományos elemzésének alaptéte- 
leit. A tőke müködését kézben tartó tulaj- 
donosi réteg még a legfejlettebb piacgazda- 
ságokban is a lakosságnak csupán töredé- 
két teszi ki. A piacgazdaság mikroszférája 
arra kényszeríti őket, hogy profitjuk na- 
gyobb részét mindig a termelőeszközök 
korszerűsítésére, illetve bővítésére és — az 
állami redisztribúció közbejöttével -— a kö- 
zösségi infrastruktúra kiépítésére, fejlesz- 
tésére forditsák, ha fenn akarnak maradni. 
Egyéni fogyasztásuk és személyes vagyo- 
nuk növekedése a piacgazdaság egyenlőt- 
len jövedelemelosztásának egyik jellemző- 
je. Bármilyen nagy legyen is azonban ez a 
kisajátított értéktöbblet, teljességgel elég- 
telen a hatalmasra nött és állandóan emel- 
kedő termelékenységű termelőapparátus 
működtetéséhez. A népesség 85-95 száza- 
lékát a bérből élők teszik ki; életszínvona- 
luk , vagyis fogyasztásuk növekedése az áru- 
termelő gazdaság működésének és fejlődé- 
sének , a tőke értékesülésének szükségszerű 
feltétele — és egyben eredménye. 

Marx korához képest mélyreható válto- 
zások következtek be a kifejlett árutermelő 

piacgazdaságok tulajdonviszonyaiban is. 
A tőke társadalmasodásának folyamata 
következtében az egyéni tőkések helyét 
fokról fokra a kollektív tőketulajdon kü- 
lönböző szervezetei, a részvénytársaságok 
és más társasági formák veszik át. Megje- 
lent és szélesedő teret nyert az állami tulaj- 
don, amelyet - újabban -— a helyi-területi 
közösségi tulajdonformák, valamint a non- 
profit gazdasági szervezetek kialakulása is 
erősít. 

A marxi korszakhoz képest gyökeresen 
megváltozott az állam szerepe a gazdaság- 
ban. A klasszikus kapitalizmus szabad pia- 
ca már csak a régmúlt emlékeiben vagy a 
hazai naiv illúziókban él. A mai kifejlett 
piacgazdaságot — még a , szabad piacgaz- 
daság" példaképének tekintett Egyesült 

amokban is -— az állam mélyreható, ope- 
ratív beavatkozása jellemzi. A mai modern 
állam a piacgazdaság működési feltételei- 
nek befolyásolásával — és esetenként még 
a nagyvállalatok irányításába történő köz- 
vetlen beavatkozásokkal is — ösztönzi a 
gazdasági növekedést, mérsékelni törek- 
szik a gazdaság ciklikus ingadozásait és a 
gazdaság működésével járó társadalmi 
egyenlőtlenségeket. 

A kifejlett árutermelő piacgazdaságokra 
épülő társadalmak között jelentős különb- 
ségek vannak az adott országok politikai 
berendezkedésétől és kormányzati rezsim- 
jétől függően. A pozitív eredmények jól 
láthatók azokban az országokban, ame- 
lyek fejlődését hosszú időn át szocialista 
(szociáldemokrata) pártok befolyása hatá- 
rozta meg (például az északi államok, az 
NSZK, Ausztria stb.). E pártok és a hozzá- 
juk kötődő szakszervezetek nem a hagyo- 
mányos értelemben vett osztályszerveze- 
tek; stratégiájuk nem a tőke-tulajdon fe- 
letti hatalom megszerzésére és a gazdaság 
irányítására, hanem a tőke működésének 
befolyásolására, illetve ellenőrzésére, vala- 
mint a megtermelt jövedelem méltányos 


elosztására irányul. Eredményeik a törté- . 


nelmi fejlődés távlataiban, a korábbi kor- 
szakokhoz és más rendszerekhez képest, 
pozitívan értékelhetők. Rövid távlatokban 
és közvetlenül közelről szemlélve azonban 
a társadalmi egyenlőtlenségek és konflik- 
tusok, az utóbbi másfél évtizedben minde- 


nekelőtt a tömegessé és tartóssá vált mun- 
kanélküliség, figyelmeztetnek a rendszer 
korlátaira és az össztársadalmi érdekek 
tartós és hatékony képviseletének és védel- 
mének fontosságára. 


A kifejlett árutermelő piacgazdaságokkal 
szembeni történelmi kihívásként jelent 
meg 1917-ben a történelem színpadán a 
kominunista (bolsevik) párt által meghódí- 
tott Oroszország. A tőkés magántulajdon 
felszámolása, a termelőeszközök államosí- 
tása és a gazdaság működésének a tervuta- 
sítások útján történő központi irányítása 
az árutermelés korlátozására és kiszorítá- 
sára irányult, a történelmi jellegű kísérlet 
volt az európai félperiféria elmaradottsá- 
gából történő kitörésre, az , utolérésre". 

Az absztrakt elméleti feltételezés az volt, 
hogy a termelőeszközök államosítása (szo- 
cializálása) és a társadalmi érdeket kifejező 
tervekre épülő állami irányítás, valamint a 
dolgozóknál a munka szerinti elosztás 
alapján kialakuló tulajdonosi érdekeltség 
és tudat a termelékenység és hatékonyság 
gyors és tartós emelkedését, kiegyensúlyo- 
zott és gyors gazdasági növekedést, s kifej- 
lett árutermelő piacgazdaságok utolérését 
és meghaladását fogja eredményezni. 
A fejlődő gazdaság pedig szilárd alapot 
nyújt az egyre magasabb szintű és a mun- 
kaképtelenek társadalini ellátását is magá- 
ban foglaló kiegyenlített elosztás számára. 

Az elmúlt 50-70 év történelmi tapaszta- 
latai nem igazolták e feltételezéseket. 
A szocialista országok és a centrum - sőt 
a félperiféria — piacgazdaságai közötti rés 
nőtt a gazdaság fejlettsége és így a néptő- 
megek életszínvonala és életkörülményei, 
az , élet minösége" tekintetében is. Ez az 
elmaradás a most lezáruló 10-15 év alatt 
még fel is gyorsult. 

A gazdaságtörténet és az elmélettörténet 
jövőbeni feladata Marx szocializmusvízió- 
ján, Kautskynak az államosításra és a terv- 
gazdálkodásra vonatkozó tézisein és a Szo- 
cializmus egy gazdaságilag elmaradott 
térségben lehetséges felépítésének szovjet 
koncepcióján alapuló ún. sztálini modell 
történelmi kísérletének mélyebb elemzése. 

Az eddigi tapasztalatok mindenesetre azt 
bizonyítják, hogy a , sztálini modell" ala- 
csony gazdasági hatékonysága és a politikai 
demokratizmus hiánya kölcsönösen össze- 
függnek egymással, valamint az áruterme- 
lés korlátozására és kikapcsolására irá- 
nyuló tervutasításos gazdálkodással, az 
államigazgatás-jellegű gazdasági irányítás 
feloldhatatlannak bizonyult belső ellent- 
mondásaival. 

Ézért önáltatás azt hinni, hogy a Szov- 
jetunióban és a sztálini modellt követő 
többi országban, így a Magyarországon is 
bekövetkezett elnyomás, a belső ellenzék- 
kel szembeni megtorlás, a téves és hibás 
gazdasági döntések, az , utolérés" filozófi- 
ájához kapcsolódó mániákus fejlesztési cé- 
lok stb. Sztálin vagy más vezetők eltorzult 
személyiségjegyeivel vagy a vezetők fogya- 
tékos képességeivel és erkölcseivel, vala- 
mint a tervezés és az irányítás hibáival 
magyarázhatók. A személyiségek szerepe e 
rendszerben is jelentős, de kiválasztódásu- 
kat és tevékenységüket a rendszer egésze 
határozta meg. A politikai és a gazdasági 
rendszer fogyatékosságainak állandó javít- 
gatása, módszereik , tökéletesítése" pedig 
mitsem változtat annak lényegén, amely 
nem a vezetők személyiségéből és nem is 
működésük kifogásolható részleteiből, ha- 
nem magából a rendszerből következik. 

Az utóbbi időben gyakran felvetődik, 
hogy a , sztálini modell!" működése lénye- 
gében hasonló más totális diktatúrákhoz, 
ahogyan ezt Abuladze nevezetes filmje, a 
Vezeklés a művészet eszközeivel is bemu- 
tatta. A jelenlegi hazai reformmozgalom 
szempontjából is fontosnak tartom azon- 
ban annak felismerését, hogy például a 
nácizmus világhatalmi törekvést szolgáló 
pusztító háborúi, a német nép felsőbbren- 
dűségének mítoszára épített féktelen rasz- 
szizmus, a holocaust, a zsidóság és a Ci- 
gányság fizikai megsemmisítése, más , ala- 
csonyabb fajú" népek, a szlávok, a magya- 
rok és a többi , nem árja fajhoz" tartozó 
nemzetek érdekeinek semmibevétele telje- 
sen megfelelt Hitler Mein Kampfjában ki- 
fejtett szélsőségesen nacionalista nézetek- 
nek és céloknak. A , szavak és tettek" a 
nácizmusnál megegyeztek. 

A , sztálini modell" társadalmi gyakor- 


lata és következményei viszont gyökeres 
ellentétben álltak a szocializmus filozófiá- 
jával és deklarált társadalini céljaival. Ez 
magyarázza, hogy e , szocializmus" refor- 
merei éppen a politikai hatalmat gyakorló 
kommunista párt belső köreiből kerültek 
ki és a koncepciós perek a , pártba befura- 
kodott álcázott ellenséggel", az , egyhá- 
zon" belüli eretnekekkel, a párton belüli 
pártütőkkel szemben jártak el a legkímélet- 
lenebb módon. Az 1953 után felszínre ke- 
rülő hazai reformtörekvések kezdeménye- 
zői és irányítói nem a rendszer ellenfelei 
vagy ellenségei közül kerültek ki. (erre a 
rendszer totális diktatúrája nem is adott 
lehetőséget), hanem a , sztálini modell" 
megváltoztatására törekvő , reformkom- 
munisták" (szocialisták) voltak. Azt, hogy 
az akkori reformmozgalom, szervezőinek 
szándékától függetlenül, 1956. október 23- 
án tömegeket mozgató felkeléssé alakult 
át, elsősorban az okozta, hogy a , sztálini" 
rendszer alig néhány év alatt önmaga ellen 
fordította a néptömegeket, és így a refor- 
merek egyszerre találták szembe magukat 
egyfelől a sztálini modellt a szocializmus- 
sal vakon azonosító hazai hívőkkel és e 
rendszer nagyhatalmi képviselőjének fegy- 
veres beavatkozásával, másfelől a beavat- 
kozás által is feltüzelt tömegek sokféle ér- 
deket és eltérő nézeteket kifejező törekvé- 
seivel, valamint az egyéni és politikai leszá- 
molás elvakult akcióival. 

Az 1953-ban megindult reformmozga- 
lom tragikus kudarcát követő első újabb 
gazdasági reformlépés a kötelező beszol- 
gáltatás eltörlése volt 1958-ban, majd - 
minden belső és külső értetlenség, sőt rosz- 
szallás ellenére — 1968-ban eljutottunk a 
, szocializmussal" azonosított tervutasítá- 
sos gazdaságirányítási rendszer formális 
tagadásáig is. Bármennyire jelentősek vol- 
tak azonban ezek a gazdasági reformlépé- 
sek, bármilyen kedvező változások követ- 
keztek is be a hetvenes évek közepéig a 
lakosság életkörülményeiben, különösen a 
skeleti blokk" többi országához képest, 
mindez nem változtatta meg a , sztálini mo- 
dellnek" megfelelő rendszerünk lényegét. 
A szomszédos országok, a Brezsnyev- 
doktrína alapján kívülről is támogatott ha- 
zai , balos" támadás pedig a reform megál- 

lítására és új restaurációs politikára veze- 
tett a hetvenes években. 

Az 1973-ban megkezdődő világpiaci át- 
rendeződés és válság súlyos hazai követ- 
kezményei, jó néhány éves késéssel, ismét 
az előtérbe állították a reformirányzato- 
kat. Ennek nyolcvanas évekbeli lépései (a 
magánvállalkozások  liberalizálásától a 
társasági törvényig) ugyan , forradalmi- 
nak" tüntek, de egy kifejlett árutermelő 
piacgazdaság működésének csupán szük- 
séges, de nem elégséges feltételeit alakitot- 
ták ki, és még 1988-ig sem vezettek a fenn- 
álló politikai-gazdasági rendszer alapvető 
struktúráinak módosításához. Egyre vilá- 
gosabbá vált, hogy a , sztálini modelltől" 
való teljes elszakadásnak két alapvető fel- 
tétele van: a politikai rendszer demokrati- 
zálása és az árutermelő gazdaságnak meg- 
felelő tulajdonviszonyok kialakítása. Ennek 
külső feltételeit a Szovjetunióban bekövet- 
kező politikai változások és a világpoliti- 
kai enyhülés új folyamatai teremtették 
meg, belső feltételeit pedig a súlyosbodó 
gazdasági válság kényszerítő hatásai, az 
MSZMEP reformszárnyának előretörése és 
az alternatív mozgalmak nyilvános megje- 
lenése alakították ki. 


Az elmúlt hónapokban megkezdődött a 
politika hatalmi rendszerének átalakítása, 
a jogállamiságon alapuló civil társadalom 
felé vezető út kiépítése. A gazdasági re- 
form előrehaladását elsősorban a tulaj- 
donviszonyok átalakulásának formális fel- 
tételeit rendező új jogszabályok jelzik. 
A változásoknak azonban egyelőre még 
csak a kedvezőtlen hatásai kerültek a fel- 
színre; felgyorsult az infláció, megjelenő- 
ben van - és márcsak a demográfiai hullám 
hatására is bizonyosan növekedni fog - a 
munkanélküliség, növekedett az egziszten- 
ciális bizonytalanság. A politikai élet plu- 
ralizálódásában is sok olyan kedvezőtlen 
jelenség került a felszinre, amelyek főként 
a demokratikus politikai gyakorlat és a 
politikai kultúra hiányából, az ellentétes 
érdekek érvényesítési szándékaiból, vala- 
mint az évtizedek alatt felgyülemlett indu- 


latokból többé-kevésbé elkerülhetetlenül 
következnek. 

Ugy gondolom, hogy a mutatkozó ne- 
hézségek ellenére, az egységes nemzeti ér- 
dek felismerése alapján, reális lehetőség 
van társadalmi-gazdasági rendszerünk bé- 
kés átmenet útján történő átalakítására. 
Valószínű, hogy ez a változás hamarabb 
fog végbemenni a politika, mint a gazda- 
ság területén. A történelem kétségtelenül 
kevés esetet ismer, amikor egy uralkodó 
hatalmi csoport önként megosztja a hatal- 
mát más erőkkel. Figyelembe kell azonban 
venni, hogy a hatalmat még ma is gyakorló 
MSZMP már nem azonos a korábbi párt- 
tal. Eléggé nyilvánvaló, hogy a reformfo- 
lyamat nemrég vezető pozícióba került el- 
ismert személyiségei nem külső nyomás 
hatására, hanem belső meggyőződésből 
képviselik a reformpolitikát. A reformok 
természetéből eredően e változásokat 
ugyan ,felülről" készítik elő, de az 
MSZMP tagságának többségére, valamint 
az alulról kiépülő új alternatív mozgalmak 
progresszív irányzataira támaszkodnak. 
A változás így is nagy türelmet és megfele- 
lő időt kíván az átalakítandó régi hatalmi 
struktúra megkerülhetetlen belső inerciája 
miatt. Minél jobban figyelembe veszik ezt 
az átalakításban érdekelt felelős szerveze- 
tek, annál kedvezőbbek lesznek a reform 
eredményeit. 

Jóval nehezebbnek tűnik a gazdaság 
átalakulása. A tulajdonviszonyok eddigi, 
mégcsak igen kismértékű változása miatt 
gazdaságunk  elkerülhetetlenül magán 
hordja még a sztálini modell lényeges vo- 
násait; a fejlett árutermelő gazdaság kiépí- 
tése Jórészt még előttünk álló feladat. En- 
nek leglényegesebb feltétele változatlanul a 
tulajdonviszonyok átalakítása, a külföldi és 
a hazai magántőke és vállalkozóinak széles 
körű bevonásával, és főként az állami vál- 
lalatok tulajdonlási formáinak, módszerei- 
nek és gyakorlatának a piacgazdasági kö- 
vetelményeknek megfelelő átalakításával. 

Eppen a tulajdonviszonyok átalakításá- 
val függ össze a piacgazdaság kifejlődése, 
ami most már reformtörekvéseink közép- 
pontjába került. Ez a piacgazdaság azon- 
ban - úgy vélem mind az eddigi történelmi 
tapasztalatok, mind az ismert elméletek 

alapján — működésének lényegét tekintve 
nem különbözhet a Nyugat- Európában és a 
világ más részén működő kifejlett és haté- 
kony árutermelő gazdasági rendszerektől. 
Igy alkalmasnak kell lennie arra is, hogy 
hazánk - kellő fokozatossággal — az európai 
gazdasági rendszer, illetve a világgazdaság 
szerves részévé válhasson. Egyúttal min- 
dent meg kell tenni azért, hogy a kifejlett 
és hatékony piacgazdaság anyagi termelőere- 
jére támaszkodva, az eddigieknél eredménye- 
sebben haladjunk előre a szocialista társa- 
dalompolitikai célok megvalósításában. Ez 
annál fontosabb, mivel a kifejlett áruter- 
melő gazdaság müködése, és különösen az 
átmenet és a felhalmozódott gazdasági ne- 
hézségek leküzdése, sok társadalmi konf- 
liktussal fog járni. 

A tulajdonviszonyok átalakítása és az 
ezzel párhuzamosan végrehajtandó gazda- 
sági szerkezetváltás széles körben meg- 
bolygatja az elmúlt évtizedekben kialakult 
hatalmi pozíciókat. Még több problémát 
fog jelenteni, hogy a gazdaság szerkezeti és 
technológiai korszerűsítése a munkások és 
alkalmazottak százezreit fogja érinteni és 
egy részük, átmenetileg, a strukturális 
munkanélküliséget sem kerülheti el. Az eb- 
ből eredő gondokat növeli, hogy a most 
következő néhány évben jelentősen megnő 
az iskolából kilépő fiatalok száma, miköz- 
ben a gazdaság munkaerő-kereslete ezek- 
ben az években valószínüleg inkább csök- 
kenni, mint emelkedni fog. Mindezeket a 
nehézségeket hosszú ideig jelentősen nö- 
velni fogják külföldi adósságunk visszafize- 
tésének terhet. 

A népesség Magyarországon és a többi 
kelet-európai orszagban is változást, hely- 
zetének javulását igényli és sürgeti. A piac- 
gazdaság kifejlesztésére irányuló politikát 
azért támogatják, mivel azokat az előnyö- 
ket várják tőle, amelyeket a fejlett és haté- 
kony árutermelést évszázados kemény 
munkával megvalósító országok dolgozói 
már elértek. Hiányzik azonban annak a 
felismerése, amire legutóbb Rakovwski len- 
gyel miniszterelnök figyelmeztetett: ,A 
piacon mindig vannak olyanok, akik nyer- 
nek, és olyanok, akik veszítenek. Az eddigi 
szocialista rendszer úgy nevelte a társadal- 
mat, hogy annak minden tagja csakis nyer- 


tes lehet. Ezért az emberek úgy tekintenek 
az államra, mint amelynek kötelessége 
mindenkor biztosítani ezt a nyereséget. 
Amikor 1945-ben a gazdasági és politikai 
viszonyok forradalmi átalakításába kezd- 
tünk, vitathatatlanul idealisták voltunk. 
Ezért ma súlyos árat kell fizetnünk. Lénye- 
gében az, ami ma... történik, nem más, 
minthogy leszámolunk egy utópiával." 
(Magvar Nemzet, 1989. márc. 31.) 

Az emberek mindig örömmel szakíta- 
nak a kellemetlen és terhes valósággal, de 
nehezen válnak meg a bennük mélyen élő 
illúzióktól. Talán azért is szeretnék sokan, 
hogy piacgazdaságunk , szocialista" jelle- 
gű legyen, mivel úgy képzelik, hogy ez le- 
hetővé tenné a fejlett és hatékony piacgaz- 
dasággal járó előnyök megszerzését, az eh- 
hez kapcsolódó hátrányok nélkül. Erre 
azonban semmi esély nincs! Ha viszont 
vállaljuk a hatékony és dinamikusan fejlődő 
árutermelés kifejlesztésével járó nehézsége- 
ket és konfliktusokat, akkor fokozatosan 
hozzájuthatunk a piacgazdasággal meg- 
szerezhető előnyökhöz is. Ez az előny min- 
denekelőtt a gazdaság jövedelemteremtő 
képességének növekedésében és ezzel a né- 
pesség anyagi létfeltételeinek fokozatos ja- 
vulásában jelentkezik majd. 

Mindez persze még nem , szocializmus", 
hiszen éppen a gazdasági fejlődésben múl- 
ták felül a kifejlett árutermelő gazdaságok 
az elmúlt évtizedek alatt a , szocialista" 
úton járó országokat. Ezekhez képest a 
szocialista fejlődés azt a többletet jelentheti, 
amit a szocialista társadalmi célokat képvi- 
selő politika megvalósíthat az egyéni sza- 
badságjogok erősítésében, a kultúra és a 
tudomány fejlesztésében, a társadalmi 
egyenlőtlenségek mérséklésében és a fiata- 
lok számára az esélyegyenlőség erősítésé- 
ben, a nemzeti értékek megőrzésében és a 
természeti javak védelmében; egészében 
véve az élet minőségének javításában. 

EI kell ismerni, hogy a , szocialista fejlő- 
désnek" ez az értelmezése eltekint azoktól 
a feltételezésektől, amelyeket a marxizmus 
elméleti tételeire hivatkozó kommunista 
mozgalom a szocializmus immanens attri- 
bútumainak tartott. Az elmúlt 50-70 év 
tapasztalatai azonban arra intenek, hogy 
a termelési eszközök birtoklása és irányítá- 

sa nem lehet önmagáért való társadalmi 
cél; a cél az emberi élet szempontjából vett 
jobb társadalom. Ennek megvalósítása pe- 
dig - legalábbis a belátható jövőben, és 
különösen a centrumon kívüli országok 

számára - csak egy kifejlett árutermelő 
piacgazdaság kedvező gazdasági eredmé- 
nyeire támaszkodó és szocialista társadal- 
mi célok megvalósítására törekvő demok- 
ratikus politikai rendszertől remélhető. 


Tímár János 

és reális lehetőségek 


Az utóbbi időben gyorsuló ütemben tör- 
ténnek lépések az egyetlen ismert, sikeres 
piacgazdaság, a fejlett kapitalizmus piaci 
módszereinek, intézményeinek és mecha- 
nizmusainak átvételére. A kormányzat a 
piacgazdaságra való áttérésnél a fejlett ka- 
pitalizmus mintáira támaszkodik, szinte 
kapitalisták nélküli kapitalizmus felé tart. 
Jól mutatja ezt a tulajdonlás körüli vita is. 
A gazdasági válság elmélyülése azonban 
azt jelzi, hogy a piacgazdasági lépések a 
gyakorlatban eredménytelenek, sőt negtív 
hatásúak, mert a tőkés piacgazdaság intéz- 
ményei, módszerei nálunk másképp működ- 
nek. A kötvény, amely ott a tőkemobilitás 
korszerű eszköze, nálunk állami engedé- 
lyezéssel és garanciával a rossz vállalatok- 
nak adott tőkehitel új formája. Az állami- 
részvény-többségű kereskedelmi bankok 
nem hatékony befektetésre mobilizálják a 
tőkét, hanem az állami irányítás szem- 
pontjai alapján finanszírozzák a gyenge, 
eladósodott nagyvállalatokat. Sőt kide- 
rült, hogy a kereskedelmi bankok a pater- 
nalista irányítás hasznos, új eszközei: 20 
százalék fölé tornázott kamatlábuk a par- 
lament ellenőrzését megkerülő új elvonási 
csatorna, amely a jó vállalatok nyereségét 
a nem hatékonyak finanszírozására cso- 
portosítja át. 

A tőkés országokban szokásos adórend- 
szer (SZJA, ÁFA) bevezetése és ezzel a 
bérek bruttósítása, valamint az ÁFA beve- 
zetéséhez kapcsolódó termelésiár-csökken- 
tés a gyakorlatban sajátos árrendezéssé 
alakult. Az 1988. január 1-jei induló ter- 
melési árakat ugyanis úgy állapították 
meg, hogy az fedezze a gyenge vállalatok 
költségeit a bérbruttósítással együtt. A ha- 
tékony vállalatoknak ezzel szemben nyere- 
ségük terhére kellett elviselniük a bérbrut- 
tósítást és a visszaárazást. Végül is tehát a 
jó és a rossz vállalatok között költségbázi- 
sú  nyereség-kiegyenlítés ment végbe. 
A személyi jövedelemadó ezenkívül ko- 
moly teljesítmény-visszatartó hatást gya- 


korol a hatékony vállalatok magasabb ke- 
resetű kulcsembereinél, anélkül azonban, 
hogy a többletteljesítmény nélküli bérki- 
áramlást az alacsony hatékonyságú nagy- 
vállalatoknál akadályozná. 

A társasági törvény egyelőre a hatékony 
területekre történő tőkemobilizációt, a ter- 
melés profitszemléletű, piacorientált át- 
szervezését nem nagyon tudja beindítani, 
viszont komoly visszaélésekre ad lehetősé- 
get. Így pl. az eladósodott, veszteséges 
nagyvállalatok szanálására részvénytársa- 
sággá, szervezéssel, vagyis a behajthatatlan 
hitelek tőkejuttatássá változtatásával. A tár- 
sasági törvénnyel való visszaélés másik 
módja az, hogy az üzemhalmazként jelle- 
mezhető nagyvállalatok a központot va- 
gyonkezelő vállalattá, gyáraikat önálló 
részvénytársaságokká szervezik. Ezzel a 
vállalati központ és vezérigazgató most 
már nem az állam képviselőjeként lép fel, 
hanem mint a részvénytöbbség tulajdono- 
sa, és mint ilyen vonja el és csoportosítja 
át a nyereséget stb. Így a központ és a 
vezetők külön érdekeiket szabadon érvé- 
nyesítő , kvázi tulajdonosokká", a gyárak 
dolgozói jogtalan bérmunkásokká válnak. 

A monetáris politika a gazdasági irányí- 
tásnak és az egyensúly-biztosításnak a fis- 
kálisénál nem rugalmasabb, korszerűbb 
gyakorlata, hanem új, veszélyes restrikciós 
módszer. Pénzhiányt okoz, mert a hitelek 
megszorítását a költségvetési túlelvonással 
párosítja, és így a gazdaság szűkülését és 
jövedelemtermelésének csökkenését vonja 
maga után, miközben az inflációt nem- 
hogy megakadályozni, de még mérsékelni 
sem tudja. 

Az importliberalizálás igen komoly va- 
lutaszükségletet támaszt, de a várt export- 
többlet nem látszik jelentkezni. Az export- 
többlet érdekében hozott forintleértékelé- 
sek sem élénkítik az exportot, viszont ko- 
moly inflációs hatást váltanak ki. Ezt fo- 
kozza a bér-ár spirál felgyorsulása, amely 
abból ered, hogy a személyi jövedelemadó 

inflációs akcelerátorként hat. Gondoljuk 
meg, hogy 1 forint inflációt ellentételező 
nettó béremelés SZJA-val és TB-járulékkal 
2,89 forintba, béradóval 4 forintba vagy 
többe kerül a vállalatnak, mely ezt áraiban 
áthárítja és így a 4 forint áremeléssel okoz 
inflációt. Nem folytatom a piacgazdasági 
indíttatású reformok és a piackonform 
módszerek, intézmények torz hatásainak 
elemzését. A magyar gazdaság lassan már 
az autós rémálmához kezd hasonlítani, 
akinek autója álmában reagált a kormány- 
ra, gázra, fékre, de a jobbra fordított kor- 
mánytól balra indult, a féktől megugrott, 
a gázpedáltól leblokkolt, a reflektor fel- 
kapcsolásától a lámpa kialudt. 


A piaci torzulások oka 


A magyar gazdaság működési anomáliái- 
nak, az alkalmazott piacgazdasági intéz- 
mények, mechanizmusok, módszerek torz 
hatásainak, sőt csődjének oka, hogy hiá- 
nyoznak az egymással versenyző szereplők. 
A , piacot" a termékek zöménél a monopol, 
oligopol-nagyvállalatok uralják. Vizsgáljuk 
meg ennek bizonyítására, miként is fest 
gazdasági életünk az egyre látványosabb 
piacgazdasági jelmez alatt. 1987-ben a ma- 
gyar ipar 50 972 szervezetből állt,! állami 
(minisztériumi és tanácsi) iparvállalatok- 
ból, ipari szövetkezetekből, GMK-kból, 
szakcsoportokból, kisiparosokból. A fel- 
színen tehát semmi probléma, a piaci sze- 
replők száma jelentős. A valóságban azon- 
ban az 1043 állami iparvállalat és ezen 
belül is a 728 minisztériumi vállalat rendel- 
kezik az állóeszközök, a termelési érték, a 
nyereség és a munkaerő zömével." A mi- 


1 Az adatok forrása az 1987. évi Statisztikai Év- 
könyv és az Iparstatisztikai Évkönyv (Központi Sta- 
tisztikai Hivatal, Budapest 1988). Ez az utolsó megje- 
lent statisztikai adatsor, és azóta jelentős változás nem 
történt, hiszen az 1987 végéig megvalósult vállalati 
önkormányzat megnehezítette mind a spontán, mind 
az állami kezdeményezésű vállalati decentralizálást. 

2 Ugyanis a minisztériumi iparvállalatok adatai 
mutatják igazán meg a problémát, de az állami iparvál- 
lalatok adatai értékes kiegészítő információt adnak. 
Másrészt a statisztikai évkönyvek az adatok egy részét 
csak az állami iparvállalatokra adják meg, és részben 
a minisztériumi iparvállalatok adatait is ebből kellett 
levezetnem. 


nisztériumi ipar 728 vállalatáé (zárójelben 
az 1043 állami iparvállalat adata) az ipar 
állóeszköz-állományának bruttó értékben 
90 (96,9), nettó értékben 89 (96,4) százalé- 
ka; az ipar teljes termelési értékéből itt 
realizálódik 83,5 (90,4), az ipar teljes nye- 
reségéből 80 (87) százalék; az ipar dolgo- 
zói létszámából (beleértve a kisiparosokat 
15) a minisztériumi iparban dolgozik 744 
(80,5) százalék. Azt látjuk tehát, hogy az 
ipar hiába áll 50 972 szervezetből, a 728 
minisztériumi iparvállalat jelenti az ipart. 
Ennek monopol-nagyvállalati jellegét is 
még jobban mutatja, hogy az 1 milliárd 
termelési érték feletti 315 vállalat alkal- 
mazza a létszám 59,5 százalékát, vállala- 
tonként 2952 főt és a 2000 fő feletti 173 
vállalat a létszám 48,6 százalékát, vállala- 
tonként 4390 főt. Ez bizony egyértelműen 
monopolisztikus és túlcentralizált ipari 
struktúra. 

A kép teljességéhez hozzátartozik, hogy 
a gazdaság többi ágazata is nagyjából ha- 
sonlóan centralizált, kivéve a mezőgazda- 
ságot. Meglepő, hogy nálunk nagyipari 
jellegű az egész világon kis- és legfeljebb 
középvállalatok által uralt építőipar is. Itt 
a 29371 szervezetből (kisiparosokkal 
együtt) a 164 állami építőipari vállalatnál 
dolgozik a foglalkoztatottak 55,7 százalé- 
ka, vállalatonként 1164 fő. Hasonló a 
helyzet a kereskedelemben is, az 500 fő 
feletti 306 vállalat alkalmazta 1987-ben a 
létszám 80,5 százalékát, 1081 főt vállala- 
tonként. A kereskedelemben 1988-ban je- 
lentős decentralizálódás indult meg, a szer- 
ződéses üzletek és a magánkereskedők szá- 
ma gyorsan növekszik. Sajnos ez csak a 
kiskereskedelem decentralizációja, és nem 
enyhíti a túlcentralizált kereskedelmi 
nagyvállalatok szerepét a gazdaság általá- 
nos monopolizáltságában. Változatlanul 
megvannak ugyanis a centralizált nagyke- 
reskedelmi vállalatok, a regionális és szak- 
ági kiskereskedelmi vállalatok, és ezek- 
nek egy-egy termékcsoportban vagy régió- 
ban gyakorolt kereskedelmi monopóliuma 
összefonódik az iparvállalatok monopol- 
helyzetével, és tulajdonképpen együtt ala- 
kítják ki a piaci uralmat. Jellemző példa 
erre a cipőipar és -kereskedelem, ahol is az 
iparban 66 vállalat és szövetkezet van és 

jelentős a kereskedelmi vállalatok száma 
is. A kereskedelmi vállalatokat összefogó 


kereskedelmi iroda és az ipart összefogó . 


cipőipari iroda azonban együttműködve 
korlátlan piaci uralmat valósít meg. 

A fentiek tükrében gondoljuk át, hogy 
a népgazdaság normális működéséhez 
több százezer termék folyamatos, megfele- 
lő mennyiségű és minőségű előállítása 
szükséges (a KSH 460 termékfőcsoportot 
figyel). Ugyanakkor ezeket gyakorlatilag 
1043 állami iparvállalat állítja elő, sőt a 
kapacitás 83,5 százalékát a 728 miniszté- 
riumi vállalat jelenti, és ezen belül a 2000 
fő feletti létszámmal dolgozó 173 vállalat 
rendelkezik a kapacitás több mint felével. 

A számok összevetéséből már nyilván- 
való, hogy egy-egy termékfőcsoport előál- 
lításában egy vagy két, legfeljebb néhány 
vállalatnak van döntő túlsúlya, vagyis pia- 
ci uralma. Teljesen érdektelen ezért, hogy 
nemzetközi mértékkel a magyar monopol- 
nagyvállalatok még csak nem is igazi nagy- 
vállalatok. A lényeg monopol-, illetve oli- 
gopolhelyzetük a hazai piacon, az, hogy 
nem kényszerülnek versenyre. Változatla- 
nul igaz, amit 1986-ban, a második decent- 
ralizációs hullám után, Csillag István meg- 
állapít: , A decentralizációk ellenére a ma- 
gyar ipar 460 termékfőcsoportját átvizs- 
gálva, nem akad olyan, amelyben a legna- 
gyobb kibocsátó részesedése kisebb lenne 
51 százaléknál, illetve alig van olyan, ahol 
a két legnagyobb kibocsátó részesedése ne 
érné el a 75 százalékot. Ez a piaci részese- 
dés — a nehézvegyipart kivéve - aligha in- 
dokolható a gazdaságos üzemméretekkel 
vagy a nemzetközi verseny követelményei 
miatt szükséges tőkekoncentrációval".? 

A piacgazdaság lényege a vállalatok ver- 
senye áruterítéssel, minőséggel, szolgálta- 
tásokkal, árral. Az árat természetesen a 
termelési költségek határozzák meg, bele- 
értve a szükséges tőke árát, az átlagprofi- 
tot is. Amelyik vállalatnak racionálisab- 
bak, korszerűbbek a gyártási eljárásai, ter- 
mékei és költséget takarít meg, vagy jobb 
termékkel magasabb árat ér el, az extra- 
profithoz jut. Ebből tudja finanszírozni az 


3 Csillag István: Csak a piac hiányzik. Figyelő, 
1986. január 9. 2. szám. 


innovációt, jobban megfizetni dolgozóit, 
fejleszteni termelőkapacitásait, amit a tő- 
kemobilitás felgyorsít. Így módjában van 
a piac egyre nagyobb részét elfoglalni. Az 
átlagosnál magasabb költségű vállalatok 
átlagprofithoz sem jutnak, ez racionalizá- 
lásra, fejlesztésre kényszeríti őket, mert 
másképp a tőke kivonul és a vállalat 
visszafejlődik, még mielőtt veszteségessé 
válna. 

Egészen más azonban a termékkörük- 
ben piaci uralommal rendelkező nagyvál- 
lalatok magatartása. Ezek költségeikből és 
nyereségigényükből alakítják ki az árat, 
amelyet piaci uralmukkal el tudnak fogad- 
tatni. Es ha az ár a piac szüküléséhez vezet, 
a kisebb mennyiség árába is be tudják épí- 
teni a magasabb nyereséget. Jó néhány 
példa van arra, hogy a monopolvállalatok 
hogyan támasztanak, még szűkülő piacon 
is, termékeikből hiányt, és érvényesítik ár-, 
vagyis nyereségnövelésüket. 

Igy a monopolvállalatok költségei kike- 
rülnek minden kontroll alól, el tudják ismer- 
tetni azokat áraikban, függetlenül attól, 
hogy az egy funkció nélküli, túlméretezett 
vállalati központ, illetve fölösleges belső 
szállítás, anvagpazarlás, rossz beruházá- 
sok , fölösleges létszám stb. többletköltsége. 
Magasabb fokra emelkedik a gazdaság 
belső ellentmondásossága, ha nem néhány 
monopol-nagyvállalat működik a piacgaz- 
daságon belül, hanem a monopol-nagyvál- 
lalatok az egész gazdaságot átfogó rend- 
szerré, monopolstruktúrává válnak, és ösz- 
szefonódnak az állammal, mint nálunk. 
A gazdasági kényszer alól felszabadult 
monopolstruktúrák pazarlóan gazdálkod- 
nak, nem racionalisan fejlesztenek, gátlás- 
talanul valósítják meg megalapozatlan be- 
ruházási elképzeléseiket stb. Többletkölt- 
ségeiket pedig nem egyszerűen monopol- 
piacukon érvényesitik , hanem ha szükséges, 
az állam segítségével juttatják érvényre. 
Ennek magyarázata, hogy egy termék pia- 
cán versenyző több vállalat bármelyikének 
az állami vezetés könnyen mondhatja : old- 
Ja meg problémáit, fejlessze termékeit, 
csökkentse költségeit. Hiszen, ha egyet- 
kettőt a verseny kiszorit, az ellátást a többi 
átveszi, az nem állami probléma. 

Ha azonban egy ágazat gyárai országos 


. 
azt 

, üzembalmaz-nagyvállalat"-ban  centrali- 
záltak, akkor az néhány heti piaci hiánnyal 
térdre kényszeríti az állami irányítást, és 
kiharcolja az áremelést, a bérpreferenciát, 
a hitelt, az importot stb. Látnunk kell, 
hogy ha a monopolstruktúrák rendszerré 
állnak össze és összefonódnak a paternalista 
állammal, akkor már nem egyszerűen a ter- 
mékük piacán uralkodnak, hanem kihasz- 
nálhatják nagyvállalati, illetve a monopol- 
struktúrából fakadó hatalmi helyzetüket. 
Meg tudják zsarolni az államot nemcsak 
egyenként mint nagyvállalatok vagy mint 
egy ágazat nagyvállalatai, hanem mint a 
hatalom politikai-társadalmi bázisa, amely 
biztosítja az ország ellátását, exportját, al- 
kalmazza a munkásosztály zömét. Állam 
általi életben tartásuk az objektív helyzet 
kényszere, egyszerűen nem juthatnak 
csődbe, mivel, ha rugalmatlanul, drágán, 
elavult szerkezetben is, de gyakorlatilag ők 
jelentik a gazdaságot. Így aztán az államot 
alá tudják rendelni érdekeiknek, és való- 
sággal adóbeszedőjükké teszik, amely a 
versenyszférától, a jól működő vállalatok- 
tól, a második gazdaságtól és a mezőgaz- 
daságból elvont társadalmi tiszta jövede- 
lem újraelosztásával, sőt legújabban már a 
lakosság életszínvonalának terhére tartja 
el őket. 

Jól jellemzi ezt a helyzetet, hogy 1987- 
ben a magyar költségvetés gazdasági célú 
kiadásai a GDP 26,9 százalékát tették ki; 
4,3-szeresét a tőkés országok átlagának. 
Az érdekes, hogy míg a közlekedési, hír- 
közlési kiadás 2,3-szeresen, a mezőgazda- 
ság támogatása 2,5-szeresen, addig a mo- 
nopolstruktúrák által uralt ipari, építőipa- 
ri, bányászati, közszolgáltatási (villany, 
gáz, víz) ágazatokban a költségvetési tá- 
mogatások 9,4-szeresen múlták felül a tő- 
kés országok átlagát. Ráadásul a közleke- 
dés, a hírközlés és a mezőgazdaság támo- 
gatására fordított összegekben is nagy sze- 
repet játszik a nagyvállalatok termékeinek 
világpiaci ár fölötti árszintje. A mezőgaz- 
daság esetében közismert, hogy a támoga- 
tások zömmel a mezőgazdasági termékek 
alacsony hatósági árainak és az ipari ter- 
mékek világpiac feletti árainak elérését, a 
nagyra nyitott agrárollót hivatottak visz- 
. szapótolni. Végül pedig nem árt látnunk, 


hogy a gazdaság számára elviselhetetlenül 
magas költségvetési jövedelemcentralizáci- 
ót éppen a gazdasági kiadások okozzák. 
1981-ben a tőkés országok átlagos költség- 
vetési kiadása a GDP 40,1 százaléka volt, 
míg Magyarországé 63,2 százalék, a kettő 
közötti különbség azonos a magyar gazda- 
sági kiadások többletével. 

A probléma lényege, hogy a monopol- 
struktúrák fölszabadultak minden haté- 
konysági, racionalizálási, jövedelemterme- 
lési kényszer alól, és így hatékonyságuk 
folyamatosan süllyed. Ezt jól mutatja az 
állami iparvállalatok és a többé-kevésbé 
versenykényszerben lévő ipari szövetkeze- 
tek eltérő hatékonysága. Így például a 100 
forint erőforrásra jutó nyereség az állami 
iparvállalatoknál 36,5 forint, az ipari szö- 
vetkezeteknél 588 forint; a 100 forint le- 
kötött eszközre jutó nyereség állami ipar- 
vállalatoknál 11,5, az ipari szövetkezetek- 
nél 36,8 forint ; 100 forint lekötött eszközre 
jutó eredeti jövedelem az állami iparválla- 
latoknál 25,2 az ipari szövetkezeteknél 
54,6 forint. Még egyértelműbb a kép, ha 
ehhez hozzátesszük, hogy az állami ipar- 
vállalatok kapták az állami támogatás 97,2 
százalékát és nyereségük 849 százaléká- 
nak volt támogatás a forrása, míg az ipar 
többi részében csak a nyereség 36,8 száza- 
lékának. (Lásd. 1. lábjegyzet!) ; 

A monopolstruktúrák uralkodó szerepe 
okozza gazdaságunk elmaradott világpiaci 
versenyképességét is. A magyar gazdaság 
nyitott, hiszen nemzeti jövedelmünknek 
több mint 50 százaléka realizálódik a vi- 
lágpiacon, és mégis zárt gazdaságként vi- 
selkedik. A világpiac ugyanis nem határoz- 
za meg vállalataink magatartását, gazdál- 
kodásukat, mert a mezőgazdaságon kívüli 
exportunk zömét adó monopolstruktúrák 
nemcsak a hazai piacon, hanem a világpia- 
con is függetleníteni tudják magukat az 
elért ártól, mivel exportjukat az arra rászo- 
ruló állammal finanszíroztatni tudják. 
Helyzetük teljesen más, mint a fejlett kapi- 
talizmusban, ahol a gazdaság igen jelentős 
részét alkotó óriási vállalatok a piacgazda- 
ság szerves részei. Ezeknek is versenyezni- 
ük kell, elsősorban külföldön, de otthon is, 
ahol a külföldi monopóliumok éppen az ő 
exportjukkal kitermelt devizán támaszta- 


FÓRUM 93 


nak számukra konkurenciát. Nálunk a pa- 
ternalista államapparátussal összefonó- 
dott monopolstruktúráknak viszont ala- 
csony az exportteljesítményük. Az ebből 
fakadó devizahiány védettséget nyújt, és 
ezzel meghiúsul a valódi importliberalizá- 
lás, az export és import közvetlen össze- 
kapcsolása, vagyis a forint konvertibilissá 
tételéhez vezető út. 

A monopolstruktúráknak meghatározó 
szerepük van az infláció gerjesztésében Is. 
Nálunk ma az inflációt nem a túl sok pénz 
okozza, hanem az államilag vezérelt ár- 
emelések. Ezek mögött pedig közvetve és 
közvetlenül is a monopolstruktúrák érde- 
kei húzódnak meg. Közvetve, amennyiben 
a költségvetés túlköltekezését az ő finan- 
szírozásuk teszi szükségessé. Az ő javukra 
megy végbe a bruttó hazai termék újrael- 
osztása a lakosság terhére és a költségvetés 
javára, inflációs áremelések útján. De köz- 
vetlenül is inflációt váltanak ki, mint az 
1988-as áremelési hullám idején, amikor az 
áremelés zömét a monopolstruktúrák ma- 
gas költségeinek -— az ÁFA bevezetéséhez 
és a bérbruttósításhoz kapcsolódó - árasi- 
tása okozta. 

Az 1989-es infláció is elsősorban a mo- 

nopolstruktúráktól megvont állami támo- 
gatás árasítása. Erdekes lenne megvizsgál- 
ni, hogy az 1989. I. negyedévi felgyorsult, 
12 százalékos bérkiáramlásban nincs-e ne- 
kik döntő szerepük. Ők tudnak ugyanis 
szinte többletteljesítmény nélkül komoly, 
"néha 50 százalékos béremelést adni, ár- 
emeléssel összekapcsolva, szemben a me- 
zőgazdasággal vagy a versenyszféra válla- 
lataival. Nagy valószínűséggel ugyancsak 
ők állnak az importliberalizálás nyomán 
márciusban mintegy 20 százalékkal meg- 
nőtt import mögött. És köztudottan a mo- 
nopol-nagyvállalatok könnyelmű pénz- 
gazdálkodása a likviditási zavarok elindií- 
tója, melyek egyre újabb vállalatokat ér- 
nek el. Végső fokon tehát a lakossági turiz- 
mus mellett — és messze nagyobb súllyal — 
a monopolstruktúrák állnak a konvertibi- 
lis fizetési mérleg romlása, a költségvetési 
hiány emelkedése és így például az idei 
évben már kétszer szükségessé vált forint- 
leértékelés mögött. 

Végül látnunk kell, hogy a monopol- 


struktúrák a politikai vezetés és akormány 
akarata ellenére szükségszerűen kényszerí- 
tik ki a visszarendeződéseket. A monopol- 
pozíciók alapján végrehajtott áremelések 
szigorú állami árszabályozást tesznek 
szükségessé az infláció megfékezése érde- 
kében. Béremelési hullámuk a bérszabá- 
lyozás kiterjesztését és szigorítását, im- 
portjuk az importliberalizálás korlátozását 
idézi elő. Végül pedig, mivel a piaci koordi- 
náció őket mint monopolstruktúrákat nem 
tudja szabályozni, szükségessé válik az ál- 
lami paternalista gazdaságirányítás helyre- 
állítása. Enélkül ugyanis szabadon folytat- 
hatják pazarló gazdálkodásukat, az ellá- 
tás, az export elhanyagolását, s fűtik az 
inflációt, az államot pedig problémáik 
megoldására kényszerítik. Gondoljunk a 
Ganz-MÁVAG-ügyre, az Ikarus-Csepeli 
Autógyár vitájára, Ózdra stb. 


Szükségszerű-e a monopolstruktúrák 
léte és uralma? 


A piaci verseny új vállalatok tömeges ala- 
pitásával vagy importversennyel való meg- 
teremtése nyilvánvalóan abszurd elképze- 
lés. Az új vállalatok a meglévőt közelítő 
tőkét igényelnének és értéktelenítenének el 
a párhuzamos kapacitások létrehozásával. 
Az importversenyhez deviza kell és ehhez 
exportoffenzíva, amit a monopolstruktú- 
rák lehetetlenítenek. Azt jelenti-e, hogy a 
monopolstruktúrák uralma gazdaságunk- 
ban feloldhatatlan? Ez akkor lenne igaz, 
ha a tőke koncentrációján, korszerű ter- 
melőberendezéseken nyugvó, valódi nagy- 
vállalatok lennének. Megjegyzem, akkor 
nem problémát jelentenének, hanem a gaz- 
daság mozdonyai volnának. Ez bizonyos 
fokig igaz is néhány többé-kevésbé valódi 
nagyvállalatunkra. A monopol-nagyválla- 
latok többsége azonban tőkecentralizáció- 
val mesterségesen létrehozott , üzemhal- 
maz-nagyvállalat". Mutatja ezt, hogy az 
állami ipar 1043 vállalata 4869 ipartelepen 
üzemel, amelyek átlagos állóeszközértéke 
185 millió forint és átlagos létszámuk 244 
fő. Ezen belül a minisztériumi ipar 728 
vállalata 3193 ipartelepen üzemel, átlagos 
állóeszközértékük 283,5 millió forint, állo- 

mányi létszámuk 364 fő. A többi 1676 ta- 
nácsi vállalati ipartelep és kis- és közép- 
üzem, egyenként 20 millió forint állóesz- 
közzel. (Lásd 1. lábjegyzetet!) 

A helyzet magyarázata, hogy a mono- 
polstruktúrák többsége egykori középvál- 
lalatokból és vidéki ipartelepítéssel létre- 
hozott gyárakból összevont üzemhalmaz. 
Legtöbbjük 6-8, sőt néhány 10 gyárból is 
áll, rájuk telepedett, ténylegesen funkció 
nélküli, hatalmas 500-800 fős és még na- 
gyobb központi apparátussal, amely lebé- 
nítja őket saját létezése érdekében. A vál- 
lalati látszategység biztosítására kiszakítja 
ugyanis a gyárakból az anyagbeszerzést, 
-értékesítést, gyártás- és gyártmányfejlesz- 
tést, és reprodukálja a vállalaton belül a 
direkt tervgazdaság minden ellentmondá- 
sát, a tervalkutól a központ és a gyáregy- 
ség éllentétéig, a vállalati autarchiáig. 

Az iparhoz hasonló a helyzet az építő- 
iparban is, ahol a 164 állami építőipari 
nagyvállalat több mint 1000 kisebb- 
. nagyobb építésvezetőséget és specializált 
egységet jelent. A kereskedelem 500 fő fe- 
letti 306 vállalata is sok ezer vagy tízezer 
üzletből és azokat kiszolgáló, ellátó és rak- 
táregységekből stb. áll. 

Az izgalmas kérdés az, hogy mi adja 
mégis az üzemhalmaz-nagyvállalatoknak, 
ezeknek az alacsony hatékonyságú mester- 
séges konstrukcióknak - amelyek egyaránt 
tehertételt jelentenek a nép gnak, 
gyáraiknak, és azok kollektíváinak - az 
ellenálló erejét, mind gyáraik lázadásával, 
mind az állami gazdaságirányítás decent- 
ralizációs törekvéseivel szemben. A titok 
egyik nyitja a paternalista államapparátus 
érdeke, amely csak néhány száz nagyválla- 
lat, ágazatonként néhány monopolvállalat 
irányítására alkalmas és nem sok ezer, egy- 
mással is versenyző, áttekinthetetlen kö- 
zépvállalatéra. A monopolstruktúrák igazi 
ereje azonban abban van, hogy ha egyszer 
létrejöttek, akkor bármennyire alacsony 
hatékonyságúak, mégis rajtuk nyugszik a 
gazdaság. Ök birtokolják a termelési esz- 
közök zömét, biztosítják az ellátást, az ex- 
porto ot, alkalmazzák a dolgozók többségét 

Így érdekeiket dolgozóik érdekének fel- 
túntetve, hatalmas politikai és társadalmi 
súllyal rendelkeznek. 


Másfelől viszont bármennyire csak te- 
hertételt jelentenek is gyáraiknak — ame- 
lyek nélkülük sokkal hatékonyabban gaz- 
dálkodnának és termelnének -, mégis 
hasznosak és nélkülözhetetlenek gyáraik- 
nak és azok kollektíváinak. Mint mono- 
polstruktúrák ugyanis érdekeiket érvénye- 
síteni tudják az állammal szemben bérpre- 
ferenciák, hitelek, fejlesztési források stb. 
megszerzésével. Ha az üzemhalmaz-nagy- 
vállalatot decentralizálják, gyárai védte- 
len, kiszolgáltatott középvállalattá válnak. 
Hiába termelnek hatékonyan, annak ext- 
raprofitját a paternalista állam elvonja, ép- 
pen a monopolstruktúrák eltartására. Az 
állami elvonás, szabályozás rendszere mi- 
att a gyárak és dolgozóik önálló vállalat- 
ként csak a hatékony tevékenység többlet- 
terhét kapják. A vállalatot nem kárpótolja 
a gyors fejlődés, a dolgozókat a magasabb 
jövedelem az extraprofitból. Ezért van, 
hogy a decentralizált trösztöket, országos 
nagyvállalatokat a monopolhelyzet meg- 
mentésére utódvállalataik mint egyesülést, 
közös vállalatot, közös irodát újjászerve- 


A monopolstruktúrák felszámolásának 
lehetséges útjáról 


A piacgazdaság műszaki és közgazdasági 
föltétele, a piaci versenyhez szükséges, ter- 
mékcsoportonként megfelelő számú válla- 
lat ipartelepként tulajdonképpen megvan, 
de eltemetve a mesterséges , üzemhalmaz- 
nagyvállalatokban". A monopolstruktú- 
rák szétverése, a piacgazdaság megterem- 
tése döntés kérdése. Történelmi tapaszta- 
lataink, az eddigi reformhullámok elaka- 
dása, visszarendeződése azonban azt mu- 
tatják, hogy a feladatot nem szabad lebe- 
csülni. A monopolstruktúrákat védi a pa- 
ternalista államapparátussal való összefo- 
nódásuk és politikai hatalmuk. Az, hogy 
saját érdekeiket dolgozóik érdekének fel- 
tüntetve, gyáraiknak kollektíváit, a mun- 
kásosztály 80 százalékát és széles alkalma- 
zotti, műszaki értelmiségi rétegeket képe- 
sek maguk mögé állítani. A decentralizálás 
ezért — még a politikai döntéshozók eltö- 
kéltségét és a rformközvélemény kialaku- 

lását feltételezve — sem lehet egyszerűen 
állami döntés. Ez azt kívánná a paternalis- 
ta államapparátustól, hogy ugorja át saját 
árnyékát. 

Az adminisztratív megoldás azonban fő- 
leg azért nem lenne célravezető, mert nagy- 
vállalataink között, bár kisebbségben, de 
puló, hatalmas termelőberendezéseket mű- 
ködtető, valódi nagyvállalatok is, amelye- 
ket meg kell óvni. A monopolstruktúrák 
felszámolása ezért csak olyan folyamat le- 
het, amely a lehetőséget és érdekeltséget 
adja meg az , üzemhalmaz-nagyvállalatok" 
önállóságra alkalmas gyárainak az önálló- 
sulásra. Egy ilyen folyamat az önállósulást 
választó gyárakat és azok kollektíváit, sőt 
az önállósult gyárakban is szükséges, te- 
hetséges központi szakembereket is a re- 
form híveivé teszi. 


Ehhez a folyamathoz nem elég a mono- 
polstruktúrák önvédelmi állásainak lebon- 
tása, mint például a vállalati tanácsok jelen- 
legi rendszere, ahol is a 49 százalékot kite- 
vő vezetői küldött, együtt a központ és a 
rossz gyárak küldötteivel, mindig meg tud- 
ja hiúsítani a jó gyárak kilépési szándékát. 
Hasonló, de még veszélyesebb az új önvé- 
delmi módszer, a vállalati központok át- 
szerveződése a gyárak részvénytöbbségét 
birtokoló vagyonközponttá. Nem elég te- 
hát a fenti rossz gyakorlat helyesbítése, és 
például annak megengedése, hogy a gyá- 
rak kollektívája 2/3-os szótöbbséggel ki- 
váljon, esetleg nyereségadó-kedvezményt 
is kapcsolva ehhez a lépéshez. 


A piacgazdaság megteremtéséhez az 
alapkérdéssel szükséges szembenézni, 
olyan helyzetet kell létrehozni, amely meg- 
szünteti a gyárak és kollektíváik érdekelt- 
ségét a monopol-nagyvállalat fönntartásá- 
ban, és az önálló vállalati létben teszi őket 
érdekeltté. Ez akkor teremthető meg, ha a 
teljesítményüket javító vállalatok többlet- 
nyereségük zömét megtarthatják és ebből 
finanszírozhatják korszerűsödésüket, to- 
vábbfejlődésüket, és emelhetik dolgozóik 
jövedelmét. Mindez azt föltételezi, hogy 
megszűnik a jelenleg abszurd állami elvo- 
nás, amely az átlagprofitot és az extrapro- 
fitot egyformán vonja el. Jelenleg ugyanis 


az állami tőke vállalati használata ingye- 
nes, vagyis átlagprofit-elvonás nincs. Vi- 
szont ha van nyereség, annak zömét az 
állam elvonja, akkor is, ha az sokkal több, 
mint az állami tökével arányos átlagprofit, 
vagyis az extraprofitot 1s elvonja az állam. 
Ezzel a terheket a jó vállalatok vállára 
rakja. 

A probléma távlati megoldása a vállala- 
tok által kezelt állami vagyon utáni jára- 
dék kivetése mint a társadalmi tiszta jöve- 
delem elvonásának fő módja, és efelett 
csak alacsony nyereségadó, s ezzel az ext- 
raprofit minél nagyobb részének visszaha- 
gyása. A lehetséges azonnali megoldás, ha 
minden vállalat, illetve önállósult gyár azt 
az elvonást viseli, mint eddig, és ha növelik 
nyereségüket, s azt mint extraprofitot zöm- 
mel megtarthatják a fejlesztés költségeinek 
és dolgozóik több és/vagy jobb munkájá- 
nak ellentételezésére. Ezt nyilvánvalóan ki 
kell egészíteni olyan előírásnak, hogy a 

; §; Lt ; e. ? 
társadalmi tulajdonért megfelelő járadékot 
hosszabb idő után sem biztosító vállalatok 
elvesztik az állami tulajdon feletti kezelői 
jogukat. 

Végül rendbe kell tenni a személyi jöve- 
delemadót, hogy a vállalatok a jó munka 
többletmunkabérét elviselhető költségként 
tudják kifizetni, és ez ne legyen meredeken 
progressziv elvonási csatorna. Jelenleg 
ugyanis, mint ez köztudott, éppen a jó 
vállalatok, a versenyszféra nem tudja dol- 
gozóinak  többletmunkáját megfizetni, 
csak a monopolstruktúrák képesek erre, 
mivel a béremelést inflációs áremeléssel át- 
hárítják. 

A monopolstruktúrák felszámolásának 
tehát olyan szabályozórendszer a föltétele, 
amely a gazdaság megélénkülése érdeké- 
ben lemond a vállalatok ebből keletkező 
többletjövedelmének megsarcolásáról. 
A piacgazdaságra való áttérésnek és a 
megélénkülésnek akkor van igazi realitása, 
ha a költségvetés komoly önkorlátozást 
vállal föl, és bátran hozzányúl a gazdasá- 
got megbénító túlelvonás csökkentése ér- 
dekében, a költségvetés kiadási oldalához. 
Ez távlatilag busásan megtérülne, mert a 
monopolstruktúrák felszámolásával meg- 
szűnne ezek különleges helyzete, stagná- 
lással egybekötött gátlástalan pazarlása. 

A belőlük létrejövő versenyvállalatokat 
ugyanis a piac racionalizálásra, fejlesztésre 
tudja kényszeríteni. Ezért viszonylag rövid 
távon ugrásszerűen emelkedne a népgaz- 
daság jövedelemtermelése, elsősorban a 
monopolstruktúrák alacsony teljesítmé- 
nyének, pazarló gazdálkodásának felszá- 
molásával, másrészt a gazdaság általános 
megélénkülésével, amit az önállósult gyá- 
rak az extraprofitért — dolgozóik jobb jö- 
vedelméért és a gyár fejlődéséért — megin- 
duló versenye idéz elő. Ennek menetében 
aztán a jelenleg ki nem használt kapacitá- 
sok - állóeszközök, készletek, munkaerő, 

szellemi tőke — mozgásba jönnének, az el- 
avult gyártmány- és gyártásstruktúra meg- 
újulna. 

Végül, de nem utolsósorban a gazdaság 
felszabadulna a monopolstruktúrák által 
támasztott inflációs nyomás alól. Ezért 
megfontolandónak tartottam az átállás 
egyszeri inflációs hullámának és a költség- 
vetés önkorlátozásából keletkező, átmene- 
tileg növekvő költségvetési hiánynak a vál- 
lalását, még akkor is, ha ezt külső forrás 
bevonásával kell finanszírozni. 


Mocsáry József 

REFLEXIÓK A KÜLÖNSZÁMRA 


Az MSZMP Pécs Városi Bizottsága tudományos vitát szervezett a 
Janus Pannonius Tudományegyetem, az MSZMP Baranya Megyei 
Oktatási Igazgatósága és az MSZMP városi bizottsága képviselőinek 
részvételével. Az eszmecsere tanulságait Radics László filozófia 
szakos előadó, az MSZMP Pécs Városi Bizottságának munkatársa 
foglalta össze. 


Az elmúlt évtizedek történeti útjának felvázolása, fő vonalainak meghúzása komoly, 
tisztességes, tudományos teljesítmény. Egyúttal a téma kutatási előzményei — természe- 
tüknél fogva - rendkívül hiányosak. Mindemellett az elemzés őszintén szembenéz a 
problémákkal, következtetéseiben felszabadító hatású, a tisztázó tudományos feltárás- 
hoz politikai garanciát teremt. 


Hogyan értékelhetők a modernizációhoz, a szocializmushoz és az európaisághoz való 
viszony szempontjából az 1944 decemberétől napjainkig országunkban kibontakozó társa- 
dalmi, gazdasági és politikai folyamatok, a bejárt történelmi út? 

Az elmúlt évtizedekben társadalmunk átfogó modernizálása nem sikerült a kialakult 
rendszer keretei között. Ez szinte törvényszerű volt. Az átfogó modernizáció alapvető 
akadálya a negyvenes évek végére kialakult politikai intézményrendszer lényegi változat- 
lansága volt. 

Az 1944 végétől néhány éven keresztül épülő demokrácia folyamatait, elsősorban az 
adott nemzetközi helyzet hatására, végig átszőtték a demokrácia felszámolására irányuló 
folyamatok (pl. a SZEB beavatkozásai, a szovjet vezetés közvetett és közvetlen befolyá- 
sa, koncepciós jellegű perek már ebben a korai időszakban is stb.). Ezek, valamint ezek 
nemzetközi vonatkozásainak mély és részletes feltárása még előttünk áll. 

A szocializmus ún. sztálini modelljére való áttérés döntő okának a külső pressziót, az 
ország geopolitikai helyzetéből adódó nemzetközi meghatározottságokat lehet tekinteni. 
További kutatás, elemzés tárgya és feladata annak tisztázása, hogy az elmúlt évtizedek 
egyes politikai eseményeiben, fordulataiban pontosan mekkora volt a külső kényszer és 
a magyar vezetés hibás reagálásainak, , túlteljesítései"-nek szerepe, aránya. 

A szocializmus adott modelljében létező magyar társadalom végső soron - ami külö- 
nösen az elmúlt 15 évben vált nyilvánvalóvá — a fő európai folyamatokról leszakadt, 
ezekhez nem tudott kielégítően alkalmazkodni. A felülről vezérelt, a tulajdonos állam 
és a munkavállaló állampolgár kettősségére épített, a nyugat-európai struktúrákat legfel- 
jebb csak fáziskéséssel leképezni tudó társadalom végső soron csak bezárkózó gazdaság- 
politikát, a politika által felemésztett, igazi érdek és tulajdonos nélküli, korszerűtlen 
szerkezetű gazdaságot képes működtetni. Ennek következtében a világgazdasági — s 

ezáltal az európai -— folyamatokba történő beágyazódás az adott politikai, gazdasági, 
társadalmi modellben nem lehetett és nem lehet sikeres. 


Az elmúlt évtizedek magyarországi társadalmi modellje mennyiben belső modell, avagy 
netán egy általánosabb modell megvalósulási formája? 

Az elmúlt évtizedek magyarországi társadalmi berendezkedése egy általánosabb, a 
Szovjetunióban kialakult modell magyarországi megvalósulási formája. Az 1956 utáni, 
Kádár János nevéhez kötödő magyarországi átalakulást, ennek történeti folyamatait a 
szocializmus kompromisszumos, döntően a modell keretein belül maradó, de azt a 
lehetséges mértékben humanizáló, a modell logikájából nem következő értékeket is 
megvalósító megújításának lehet tekinteni. 

Az ún. sztálini szocializmusmodell értékelésekor — az állásfoglalásra is vonatkoztatva 
ezt — az egyes személyek, politikai döntések szerepe még mindig túlhangsúlyos, a létező 
szocializmusok modelljét mint világtörténelmi és világgazdasági értelemben elmaradott, 
tőkehiányos térségek sajátos, végső soron zsákutcába vezető modernizációs útját kellene 
mélyebben elemezni. Az így felfogott szocializmusmodell jellemzői az elmaradott terme- 
lőerők, a bezárkózó, autark gazdaságpolitika, a fejlettebb térségek egy adott állapotához 
kapcsolódó szerkezetváltás elmaradása. Az európai gazdasági, munkamegosztási rend- 
szerbe való integrálódás hiánya, vagy legfeljebb a világgazdasági perifériára jellemző 
megvalósulása, a gazdaságon kívüli kényszer tömeges alkalmazása, a politika gazdasá- 
got, társadalmat , magába szippantó" szerepe a közösségi létformákat szétbomlasztja, 
az egyéneket a hatalomtól egyoldalúan függővé teszi. 


A magyar társadalom és a politika negyvenes évek végi, illetve ötvenes évek eleji úttévesz- 
téséről tulajdonképpen nem lehet beszélni. Magyarország nagy esélyként élte meg az 
1944 végétől néhány évig tartó koalíciós időszakot. Valójában az történt, hogy a társada- 
lom ekkor és ezután nem utat tévesztett, hanem azt egy adott világtörténelmi helyzetből, 
nemzetközi erőtérből fakadó hatások meghatározott útra, az ún. sztálini szocializmus- 
model! útjára terelték. Ezért inkább a szocializmus mint a Szovjetunióban kialakult — 
és a többi szocialista országban leképeződő — modellje által megvalósult úttévesztésről 
lehet beszélni. Ennek kezdő időpontjáról eltérőek a vélemények: vannak, akik 1917 
októberére, mások későbbre, az 1922 utáni időszakra teszik ezt. AZ úttévesztés, a 
szocializmus ún. sztálini modellje kialakulásának fő tartalma a nemzetközi, ezen belül 
az európai gazdasági, munkamegosztási rendszerbe való integrálódás hiánya, s döntően 
ennek következményeként a szocializmus demokratikus fejlődési útjának elvetése, illetve 
ellehetetlenülése. 

Lenin 1917-es koncepciója a politikai hatalom megragadásával és ennek birtokában 
tételezte fel a Nyugat-Európához való felzárkózás megteremtését. A polgári vagy egy 
munkás-paraszt , plebejus" demokrácia politikai tormáját abból a feltételezésből kiindul- 
va tartotta átugorható szakasznak, hogy Nyugat-Európában is munkáshatalmak jönnek 
létre. Mindemellett történtek kisérletek a nemzetközi gazdasági rendszerbe történő 
integrálódásra (pl. koncessziós politika, NEP-korszak), de ezek nem vezettek sikerre. Az 
1920-as években végül is a szocializmus ún. sztálini, tulajdonképpen jórészt Trockij 
akkori elképzeléseit megvalósító — egy vélemény szerint több tekintetben az első világhá- 
borús német hadigazdaságból építkező - modellje szilárdult meg a Szovjetunióban. 
Egyöntetú vélemény volt, hogy 1917 februárja még magában hordozta egy, a világgazda- 
ságba történő integráció alapján álló munkás-paraszt demokrácia perspektíváját, egy 
demokratikus szocializmus esélyét. Vitatott, hogy ez az esély mikortól tűnik el — jó időre 


REFLEXIÓK A KÜLÖNSZÁMRA j KN 799 


- visszavonhatatlanul (1917 októbere; genovai konferencia, 1922; Lenin kikapcsolása 
a politikai életből). 

A szocializmus ún. sztálini modelljéből való kitörési kísérletek (pl. az SZKP XX. 
kongresszusa, a magyar [1953] és a magyar és lengyel események [1956]), bár helyenként 
a rendszer jelentős módosulását eredményezték - adott fejlettségbeli és nemzetközi 
tényezőktől is meghatározottan — a modell tényleges meghaladását nem eredményezték. 


1956 októberének népfelkelésként való értékelése, illetve ennek nyilvánosságra hozatala 
a mai magyar társadalmat, a párttagságot is mélyen érintette, szenvedélyes, megosztó 
vitákat is gerjesztett. A közvéleményben továbbra is a szélsőségektől sem mentes, első- 
sorban a megélt, személyes élményanyagból táplálkozó ellentétes megítélések együttes 
jelenléte, konífrontációja várható. 

A tudományos értékelés szemszögéből 1956 egyoldalú, csak ellenforradalomként való 
minősítése elfogadhatatlan. A népfelkelésként való értékelés — sokak áz sz Aa szerint 
— jól érzékelteti a döntően a szocializmus megújítására irányuló spo 
robbanást. Mások álláspontja arra épül, hogy a népfelkelésként való értékelés pontatlan, 
egyoldalú a folyamat egészére vonatkoztatva, mivel az eseményekben kezdettől kevere- 
dett a forradalmi és az ellenforradalmi vonulat, az utóbbi állandó erősödése mellett. 

Figyelemre méltó és továbbgondolandó az állásfoglalásban a korrektív forradalomként 
való értékelés. Ennek kapcsán két álláspont van kirajzolódóban. Az egyik szerint, bár 
az események során az ellenforradalmi, restaurációs cselekmények elszaporodtak, jobb- 
ratolódási tendencia is érzékelhető volt, a folyamat erőszakos külső megszakításáig nem 
dőlt el végérvényesen, hogy saját belső logikája folytán korrektív forradalomként, vagy 
ellenforradalomként szilárdult volna-e meg. Az ellenforradalmi tendenciák felerősödése 
okaiként ez az álláspont a következőket jelöli meg: a Nagy Imre és Kádár János körül 
tömörülő pártellenzék azáltal, hogy egy tömegmozgalommal találta magát szembe, 
minden magabiztosságát elvesztette, az államhatalom összeomlott. Egy másik álláspont 
szerint a korrektív forradalom és a Nagy Imre-kormány november 3-án tulajdonképpen 
bukott volt, az ellenforradalom — külső beavatkozás hiányában — pár napon belül 
is nyilvánvalóvá vált volna a közvélemény számára is. 

Az események forradalomként való minősítését a vélemények többsége nem tartja 
adekvátnak. Ugyanakkor létező, megfogalmazódó álláspont az is, hogy a magyar 1956 
forradalom volt, ez spontán tömegmegmozdulások létével igazolható. Az eddigi ellenfor- 
radalom minősítés ennek alapján azzal magyarázható, hogy az ún. sztálini típusú szocia- 
lizmusok általában valamilyen forradalomból eredeztetik legitimitásukat, ennek követ- 
keztében minden ellenük fellépő tömegmegmozdulást ellenforradalomként kell minősíte- 
niük. 

Még mélyebben, gazdagabb összefüggésrendszerben kell elemezni az 1956. októberi, 
novemberi események és az 1953 közepétől kibontakozó magyarországi folyamatok 
összefüggéseit. Jelentőségében ennél is fontosabb a vitában 1956, valamint ennek előzmé- 
nyei és következményei, egyes eseményeiben a nemzetközi tényezők szerepének az eddi- 
gieknél jóval világosabb feltárása (például a szovjet vezetésen belüli ellentétek a magyar 
válság megoldási módját illetően, az egyes döntések konkrét mozgató okai, a szuezi 
válság, a jugoszláv vezetés magatartása, ennek változásai, a Szovjetunió és a többi 
szocialista ország, valamint a szovjet-jugoszláv viszony alakulásának szerepe a Nagy 
Imre-perben stb.). 3 

rrókeitsztálái utunk elemzéséből milyen következtetéseket lehet és kell a politika számára 
evonni : 


A politikának, benne elsősorban az MSZMP-nek a tudomány eredményeinek segítsé- 
gével világos álláspontot kell kialakítania történelmi utunkkal, illetve saját múltjával 
kapcsolatban: mi vállalható, mi nem, milyen értékek mentén képzelhető el reálisan a 
válságból való kibontakozás. 

Döntő fontosságú a nemzetközi mozgástér adta lehetőségek reális számbavétele. 
A politikának az európai politikai és a világgazdasági folyamatokba történő integrációt, 
a reformpolitikánkhoz szükséges nemzetközi megegyezés fenntartását, erősítését alapve- 
tő prioritásként kell kezelnie. Történelmi utunkból is levonható tanulság, hogy a politi- 
kai rendszer dinamikusan kibomló reformja előfeltétele a gazdaság reformjának. A gaz- 
daságot illetően a tulajdonreform, valódi tulajdonosok és ezáltal valódi érdekek megjele- 
nése döntő kérdés. 

A szocializmus felé vezető úton nem az ún. sztálmi (posztsztálini) modellben, hanem 
annak elvetésével, új társadalmi, politikai és gazdasági keretek kidolgozásával, minden- 
nek világos ideológiai megfogalmazásával, s a demokratikus szocializmus piacgazdasá- 
gon alapuló rendszerének útján kell keresnie az MSZMP-nek és a többi politikai erőnek, 
a magyar társadalomnak a kibontakozás lehetőségét. 

HOZZASZOLAS 


Szerényi Sándor észrevétele és Hajdu Tibor válasza 


A Társadalmi Szemle ez év áprilisi számában jelent meg Molnár Erik 
kiadatlan tanulmánya: Nemzeti-demokratikus felkelés vagy burzsoá 
ellenforradalom? Hajdu Tibor ehhez fűzött bevezetőt Molnár Erik 
tanulmányának időszerűségéről címmel. 


Molnár Erik tanulmányának minden megállapí- 
tásával egyetértek. Az utóbbi évtizedekben tör- 
téntek alapján ma már én is helyesnek és idősze- 
rűnek tartom megállapításait. Ugyanakkor tu- 
domásom szerint nagyon sokan vannak, akik 
ma már nem értenek egyet Molnár Eriknek a 
most közölt akkori értékelésével. Ezek Nagy 
Imrének ma már nemcsak jogi, hanem politikai 
rehabilitálását is helyeselnék. 

Hajdu Tibor elvtárs rám vonatkozó megálla- 
pításai megalapozatlanok. Én legfeljebb csak 
annyiban lehetek hibás, hogy a Táncsics-köri 
vita során elhangzott felszólalásomban és a Ma- 
gyarország című lapban megjelent bírálatomban 
az akkori ismeretem és meggyőződésem szerint 
szólaltam fel. Ez azonban teljesen megfelelt az 
MSZMP KB akkori, decemberi határozatának. 

Akkori állásfoglalásomnak azonban semmi 
köze sem volt Kálmán Endre vagy Szigeti József 
felszólalásához. Köztudott, hogy én abban az 
időben nem értettem egyet sem Révai József, 
sem Kálmán Endre általam is szektás-dogmati- 
kusnak tartott álláspontjával. Ezt bizonyítja a 
Táncsics-kör lapjában, a Magyarországban 
megjelent cikkem is, amelyben egyebek között 
a következőket állítottam: , A vitában részt ve- 
vők jól emlékeznek rá, hogy nem arról vitatkoz- 
tunk, amiről Molnár elvtárs most beszél. A vita 
arról folyt, hogy Molnár elvtárs az októberi 
ellenforradalmat csak (illetve csaknem kizáró- 
lag) a sRákosi-rendszerc hibáiból vezette le, 
eltérően az MSZMP KB decemberi határozatá- 
tól, amely a fegyveres felkelés okait, illetve ható- 
erőit az alábbi négy csoportban foglalta össze: 

1. A Rákosi-Gerő-féle vezetés hibái; 

2. a Nagy Imre-Losonczy csoport romboló 

tevékenysége ; 

3. a belső reakciós erők aknamunkája ; 

4. a nemzetközi imperializmus működése." 

Mi tehát nem arról vitatkoztunk, hogy az 
ellenforradalmat kiváltó több ok közül melyik 
volt az alapvető, hanem azt kifogásoltuk első- 


sorban, hogy a kérdés sokoldalú elemzése he- 
lyett Molnár elvtárs egyoldalúan a Rákosi-rend- 
szer hibáit tárja fel és ostorozza, ahelyett hogy 
kétfrontos harcot folytatva, rámutatna a Nagy 
Imre-Losonczy csoport hibáira és későbbi áru- 
lására. Hajdu elvtárs egy összefüggésből szándé- 
kosan kiragadott olyan mondatot idéz, amivel 
azt a látszatot igyekszik kelteni, mintha felszóla- 
lásomban én csaleugyan a Rákosiék vezetését 
igyekeztem volna védeni, és egyedül a Nagy 
Imre-csoportot hibáztattam volna az ellenforra- 
dalom kirobbanásáért. 

, Hármuk érvelése lényegében hasonló" — ál- 
lítja Hajdu elvtárs, Kálmán Endre, Szerényi 
Sándor és Szigeti József állásfoglalásáról. Majd 
pedig hozzáfűzi: , már ekkor elavultnak tekin- 
tették a decemberi határozatot". 

Álláspontomnak idézett szövege bizonyító 
cáfolatát jelenti Hajdu Tibor rám vonatkozó 
állításának. Emellett ő nagyon jól tudja, hogy én 
nem tartoztam azok közé, akik az MSZMP KB 
említett decemberi határozatát , már elavult- 
nak" tartották (mint például Révai József vagy 
Kálmán Endre). Ezt egész múltam, akkori és 
későbbi tevékenységem is tanúsítja. Azt is tudta, 
hogy Rákosiék engem 1947 februárjától - a 
sztálinista fegyházakból való hazatérésemet kö- 
vetően - egészen Rákosi Mátyás leváltásáig pár- 
tonkívüliként kezeltek. A rehabilitálásomra is 
azért csak 1956 augusztusában került sor, mert 
Rákosi Mátyás azt addig megakadályozta. Haj- 
du azt is jól tudta, hogy én a Petőfi-kör 1956. 
június 18-i ülésén a Rákosi-féle vezetés ellen 
szólaltam fel, noha az én helyzetemben ez akkor 
nagyon is kockázatos volt. Ezért nem tekinthe- 
tem véletlen tévedésének, amikor, mindezek is- 
meretében, mégis azt állítja rólam, hogy 1957 
március elején ,a központi apparátus vezető 
munkatársa voltam". 

Az igazság ezzel szemben az, hogy 1957 már- 
ciusáig a Marx Károly Közgazdaságtudományi 
Egyetem könyvtárának dolgozója, végül osz- 

tályvezetője voltam, és csak társadalmi munkás- 
ként dolgoztam a KEB-ben. Csupán 1957 már- 
ciusától kerültem a pártapparátusba mint az 
MSZMP akkori egyik titkárának, Kiss Károly- 
nak a referense. Hajdu Tibor azt is elhallgatja 
vagy talán nem 15 tud róla, hogy a Táncsics-köri 
vitában én nem saját kezdeményezésből szólal- 
tam fel Molnár Erik állásfoglalásával szemben, 
hanem a K B-Iroda akkori vezetője, Sagvári Ag- 
nes elvtársnő szólított fel arra, hogy felszólaljak 
a KB határozatának védelmében. 

En tehát akkor nem azért szólaltam fel, mint 
egyes szektás beállítottságú elvtársak, hanem a 
K B-határozat szellemében. Nem hagyható fi- 
gyelmen kívül, hogy felszólalásom idején mind- 
össze egy hete voltam az apparátus tagja, és 
ezért nem ismerhettem még úgy a valóságos 
helyzetet, mintha hosszabb idő óta csakugyan -— 
ahogyan azt Hajdu elvtárs állítja — a pártappa- 
rátus vezető munkatársa lettem volna. Az akko- 
ri ismereteim alapján én meggyőzödésből tartot- 
tam helyesnek a KB decemberi határozatát, és 
ezért vitáztam Molnár Erik elvtárssal, akit 


Többszöri elolvasás után sem értem, mit vitat 
Szerényi Sándor elvtárs. Molnár Erik tanulmaá- 
nyához írt bevezetésemben nem neveztem ,,hi- 
básnak" felszólalását, nem tettem , rá vonatko- 
zó megállapításokat". Csupán ismertettem a 32 
év előtti vita lényegét, és ha ez Szerényi elvtárs- 
nak ma kellemetlen - sajnálom, de nem tehetek 
róla. 

Hogy érvelése hasonló volt Kálmán Endréé- 
hez és Szigeti Józseféhez, azt a Magyarország 
ismertetéséből vettem, mivel az, miután össze- 
foglalta Kálmán Endre mondanivalóját, így 
folytatta: , Szerényi Sándor is hasonló értelem- 
ben bírálta Molnár Erik tanulmányat." Nem 
tudok róla, hogy Szerényi Sándor akkor ez ellen 
tiltakozott volna. Molnár Erik tiltakozott a 
Magyarország ismertetése ellen, de nem Szeré- 
nyi elvtárs felszólalásának torzítását kifogásol- 
ta, hanem másokét. 

Az előbbiekben Szerényi elvtárs hivatkozik a 
Magvarországban megjelent cikkére. Még egy- 
szer átnéztem a Magyarország összes megjelent 
számát, ott Szerényi elvtársnak semmiféle cikke 


HOZZÁSZÓLÁS 


egyébként nagyra becsültem. Mai ismereteim 
tudatában már elismerem, hogy az ő akkori 
álláspontja jobban megközelítette a történelmi 
igazságot, mint a KB határozata és az én ennek 
alapján való felszólalásom. Mentségemre csak 
azt hozhatom fel, hogy ezt a KB decemberi 
határozatát 1988 elejéig nem érvénytelenítették. 
Nem tudok arról, hogy annak idején Hajdu 
Tibor elvtársnak más lett volna a véleménye a 
K B decemberi határozatáról, mint nekem. 

Meg vagyok győződve arról, hogy azok a régi 
kommunisták, akik az elmúlt évtizedek során 
tudomást szereztek azokról a súlyos politikai 
hibákról és törvénytelenségekről, amelyek a 
Szovjetunióban és hazánkban is bekövetkeztek, 
megváltoztatták korábbi álláspontjukat, s ma 
már sok mindent egészen másképpen látnak, 
mint ahogyan arról - az akkori ismereteik alap- 
ján - 1956 végén vagy 1957 elején vélekedtek. 
Ezért nem érthetek egyet Hajdu Tibor elvtárs 
rám vonatkozó említett megállapításaival. 


Szerényi Sándor 


nem jelent meg. Nem is jelenhetett meg, mert 
miután Molnár Erik tiltakozását nem méltatták 
közlésre, nem közölhették Szerényi elvtárs vála- 
szat sem. 

Szerényi elvtárs azt állítja továbbá, hogy ő 
csak később lett ,a központi apparátus vezető 
munkatársa". Én őt múltja alapján mint társa- 
dalmi munkatársat is , vezetőnek" hittem, és ezt 
a minősítést igazán nem szántam sértőnek. Azt 
sem találnám sértésnek, ha valóban Révaihoz 
hasonlitottam volna. Hogy kinek a , kezdemé- 
nyezésére" szólalt fel, nem tudhattam; de nem 
is tartom mentségnek, ha valaki , felszólításra" 
beszél. Miután nyilván saját véleményét mond- 
ta, ennek nincs jelentősége. 

Szerényi elvtárs felszólalása valóban megfe- 
lelt a decemberi határozat szellemének, kivéve 
azt az el nem hanyagolható kitételét, ami ,a 
Nagy-Losonczy csoport árulása" minősítést 
tartalmazza. Hasonló minősítést az 1956. de- 
cemberi határozat nem tartalmaz, későbbi hiva- 
talos dokumentumok annál inkább. 


Hajdu Tibor 


A vita közlésével abbéli meggyőződésünknek kívántunk hangot adni, 
ni, hogy múltfeltárásunk csak akkor lehet értelmes és hiteles, ha a 
birtokba vehető legteljesebb igazság terhét és tapasztalatát vállaljuk. 

Kádár János, 
a jozan értékitélet teoretikusa 


Valamikor a 19. században, amidőn a proletariátus eszmélni kezdett, minden valamire- 
való munkásvezér teoretikusi ambíciókkal lépett társai elé. Elég itt Weitling és Proudhon 
nevét említeni. Azután jött Marx és Engels. 

Azt, hogy már a 19. században mennyire meggyökeresedett a munkásvezér-ideológiai 
vezér elmélet, talán Marx magatartása mutatja legjobban. Ugy vélte, hogy miután a 
kapitalizmus kitermelte a munkásosztályt s vele a munkásmozgalom elméletét, eme 
elméletnek kell hogy legyen munkásreprezentánsa is. Ezzel magyarázható, hogy egy 
munkásgyűlésen így mutatta be a ma már senki által nem ismert tímárt, Joseph Dietz- 
gent, akinek számos elméleti munkája forgott közkézen a mozgalomban: íme, a proleta- 
riátus filozófusa. A Marxra egyébként alig jellemző messianizmus megnyilvánulása volt 
ez: ha mi, , polgárfiak" nem léteznénk, a jövő letéteményese, a munkásosztály akkor is 
képes lenne kitermelni azt az elméletet, amely a világ átalakításához szükséges. 

A munkásmozgalomban, majd 1917, illetve 1945 után az uralkodó munkáspártokban 
vezetőnek lenni annyit jelentett, mint eszmei korifeusnak lenni. Sztálintól Mao Ce-tungig 
minden pártvezér hitt teoretikusi elhivatottságában. 

Erthető módon nem volt ez másként az ötvenes években Magyarországon sem. Sztálin 
legjobb magyar tanítványa, aki — mint az 1949-től 1956-ig terjedő időszak tanúsítja — 
módfelett , praktikus" politikus volt, a szóban forgó hét esztendőben, az akkori állítások 
szerint, , igen jelentős" elméleti eredményeket is produkált. 

Magyarországon, mint más kérdésekben, ebben is vízválasztó volt 1956. A kádári 
politika ideológiai-elméleti téren kezdettől fogva köznapi józanságával különböztette 
meg magát az egyéb szocialista világbéli politikáktól. Gondoljunk csak a mezőgazdaság 
kollektivizálásának egyik alapjelszavára : a falu a legjobb káderes. Vagyis azok legyenek 
a szövetkezetek vezetői, akiket a községek népe akar. Soha jobb gondolatot! Mégsem 
lett belőle valamiféle ideológiai krédó, hanem sokkal inkább amolyan kimondom- 
megcsinálom formula. És így volt ez a többi kádári jelszóval is. Még a legtovább élővel, 
a legnagyobb hatásúval is: aki nincs ellenünk, velünk van. Kádár János egy olyan 
korszakban fogalmazta át a Szent Pál-i szállóigét, amikor a mi régiónkban a vallás- és 
egyházellenes túlbuzgóság virágkorát élte. A két korszak börtönét megtapasztalt politi- 
kus, aki tudta, hogy a megtorlás újabb megtorlást, a testvérharc újabb testvérharcot szül, 
megfellebbezhetetlen természetességgel, szellemes parafrázissal fordított az apostoli 
mondáson. 

Soha nem pályázott teoretikusi babérokra. Kádár János egyike volt ama kommunista 
vezetőknek, akik elsőként álltak a mindentudás mítosza elleni harc sorába, jóllehet olyan 
korban és környezetben élt, amelyre inkább a tévedhetetlenség képzete nyomta rá a 
bélyegét. 

Már a hatvanas években, de még inkább a hetvenesekben napvilágot látott az a vád, 
hogy Kádár elméletellenes. Ebben a vádban volt is igazság, meg nem is. 

Az igazság: Kádár természetéből adódóan gyűlölte a doktrinérséget. Magyarán szól- 

va : gyűlölt mindenféle kimódoltságot, olyasmit, ami a köznapok emberének természeté- 
vel, igényeivel, kívánságaival ellenkezik. Illyés írja egyik munkájában, hogy írásaival 
kapcsolatban arra figyel: tetszik-e Dérynek, Illés Endrének meg Mari néninek Kővágó- 
töttösön, Józsi bácsinak Alsóörsön. j 

Valami ilyenféle attitűd munkálhatott Kádár Jánosban is. Nemigen érdekelték az 
, elméletek", ami távolról sem jelenti azt, hogy nem voltak elvei. Alapelve: a jó az, ami 
jó a népnek. 

Egyúttal a lehető legmesszebbmenően tisztelte az igazi elméleti munkát. Ennek talán 
legmegfoghatóbb és legmeggyőzőbb bizonyítéka, hogy nagyon pontosan tudta önmagá- 
ról, mi az, ami idegen, ismeretlen számára a társadalomelmélet világában. 

Mindazonáltal olyan politikus volt, aki a mindennapi lét tényeit lényegre törően, 
elvileg helytállóan tudta megfogalmazni. Egyebek között ez tette lehetővé számára azt 
is, hogy a világ legkülönfélébb pártállású és gondolkodású politikusaival — meggyőződé- 
séből jottányit sem engedve — meg tudta magát értetni. 

Megjegyzendő: Kádár János kora egyáltalán nem kedvezett az elméleti munkának. 
Elméleteknek és elméletieskedésnek persze bővében voltunk. Emlékezzünk csak : mekko- 
ra energiát emésztett fel olyan fogalmak magyarázgatása, mint kommunista társadalom, 
fejlett szocializmus, sokoldalúan fejlett szocializmus. Kádár talán semmitől sem irtózott 
jobban, mint az efféle álelméleti címkézéstől. A nemzetközi nyomás hatására azonban ezen 
a területen is kompromisszumokra kényszerült. E kompromisszumok - áz adott kort értékel- 
ve — aligha vetnek rá rossz fényt. Amikor mindenki versenyt harsog az állami tulajdon 
fölényéről, a csoporttulajdonnal szembeni előnyeiről s ezen az alapon az államosítás 
továbbviteléért kiált, ő társadalmasításról beszél. Amikor versengve kárhoztatják a 
harácsolást, ő töprengve teszi fel a kérdést: lehetséges lenne, hogy egy egész nép hará- 
csol? Amikor hatalmas privilégiumokat élvező korifeusok az erkölcsi romlást ostoroz- 
zák, ő fellép a , reformellenes sunyiság" ellen. 

Kádár Jánost mindig különlegesen jó viszony fűzte a Társadalmi Szemléhez. Folyama- 
tosan a LÁktígás tb kísérte munkáját, állhatatos, mindig reagálni kész olvasónak bizo- 
nyult. Nem , pártatlanul" olvasta azt, ami a lapban eléje került. A Társadalmi Szemlét 
éppúgy, mint a párt többi sajtóorgánumát a szó legnemesebb értelmében tekintette 
sajátjának. 

A kádári politikát jellemezve akár az elmélet trónfosztásáról is beszélhetnénk. Bizo- 
nyos összefüggésben ennek meglehetősen negatív értelme is lehetne. Itt és most azonban 
szándékunk szerint a trónfosztás pozitív értelemben szerepel. A kádári észjárás ugyanis 
a mi felfogásunkban a doktrinerség trónfosztását jelenti, s éppen pragmatizmusa, életkö- 
zelisége révén a lehetőséget egy valóban szocialista elmélet megalapozásához. 


BEREND T. IVÁN 
Problémak és megközelítések 
felszabadulás utáni törtenelmünkben 


A vizsgált korszak néhány év múlva kereken fél évszázadnyi időszakot ölel fel. Születésé- 
re immár abból a történeti távlatból tekinthetünk vissza, ahogy az első világháború 
kitörésekor a kiegyezésre gondoltak. Egy-egy fordulópontjától is évtizedek választanak 
el, s 1956-ot nagyobb időtávból szemlélhetjük, mint ahogy 1945 után 1918-1919 forra- 
dalmait idézték fel. . 

Ennek ellenére mintha még hiányozna a feloldozó, a múlttal megbékéltető időtáv. 
Mintha még élő szövetbe vágna a bonckés, s túlzottan is erősek lennének az érzelmek 
és KEESTÉRHOSB túl közelinek tűnőek, mert a jelenbe érnek e közel fél évszázados folyama- 
tok. 

A ma élő s a vizsgált korszakot is átélt kutatót, ha ehhez a kényes-érzékeny korszakhoz 
nyúl — éppen jelenidejűsége miatt -, csapdák fenyegetik. Bár jól ismerjük őket, mégis 
nagyon veszélyesek és nehezen elkerülhetők. Ezért is fontos tudatosításuk. Az egyik ilyen 
csa k a determinista apológiát tartom. Ha már régóta nem is a , lehető világok 
legjobbika" Pangloss mesteri végletességében, és nem is a , minden, ami valóban létezik, 
feltétlen szükségszerűséggel létezik, méghozzá úgy, ahogy éppen létezik " fichtei szélsősé- 
éden. de a determinista apológia még nagyon is jelen van, például azokban a szenvedé- 

yes vitákban, melyek az 1956-hoz vezető vagy éppen azt követő út értékelése kapcsán 
szzötták fel. Eszerint minden lényegében csakis úgy történhetett, ahogy megtörtént, mást 
(lényegesen mást) a történelmi feltételek nem tettek lehetővé, s az adottságok közegében 
rejlő lehetőségeket végül is sikerült (nagyjából sikerült) kiaknázni. 

A másik s napjainkban még gyakoribb csapda a történetietlen konjunktúra-vonzás, a 
történeti mérce felcserélése emocionális és etikai mércékkel, utólagos visszavetítésekkel, 
s nem utolsósorban , áthallásos" történeti analógiák historizáló felsorakoztatásával. 
Napjaink válságállapotában retrospektíve így válik minden úttévesztéssé, így veszíti el 
minden a legitimitását. 

Bár e két említett csapda homlokegyenest ellentétesnek tűnik, valójában egy töről 
fakad. Az objektivitásra, elfogulatlan történeti elemzésre törő megközelítés Helyett mind- 
kettő a szokáshoz — igaz, egyik a meggyökeresedett, másik pedig éppen az újdonság 
erejével ható divat szokásához — igazodik. (Max Weber hívja fel figyelmünket, hogy a 
divat is a szokás körébe tartozik, csakhogy a , szokáserkölccsel ellentétben a divathoz 
éppen annak újdonsága miatt igazodik a cselekvés".) 

A csapdák elkerüléséhez egyértelműen tisztázni kell történeti értékrendünk elveit. Egy- 
egy történelmi korszak megítélése, teljesítményeinek mérlegelése természetesen sokféle 
- akár nem is tudatosított, de implicite mégis létező — értékelv alapján történhet. Viszo- 
nyíthatjuk a megtett utat a kiindulópont szintjéhez, megelőző önmagunkhoz, de mérhet- 

1945-1958. Ezt a címet adta az MTA Filozófiai és Történettudományok Osztálya az 1989. május 


4-5-én tartott tudományos ülésének. Az általunk közölt írások az ott elhangzottak alapján készültek. Az előadá- 
sok szövegeit többnyire jelentősen bővített terjedelemben adjuk közre. — A szerkesztőség. 

jük magunkat ugyanezen kor legjobb teljesítményt, legnagyobb sikert elért országaihoz 
is. Ugyanaz az eredmény az egyik összehasonlításban kiemelkedő, a másikban szánalma- 
san szerény. A felszabadulást követő időszak kortárs történeti kutatása hosszú ideig 
alkalmazta az első mércét. Minden lépést mintha mérföldes csizmában tettünk volna 
meg, oly rohamosan távolodtunk előző önmagunktól. Napjaink közhangulata, ezzel 
ellentétben, csakis az utóbbi összehasonlítást tekinti egyedül autentikusnak. A dél-ázsiai 
gazdaság, a finn vagy a spanyol felzárkózás, a skandináv társadalmi és szociális bizton- 
ság, az amerikai vagy angol válságkezelés a hetvenes-nyolcvanas évek fordulóján - 
mintha más nagyságrendekben számoló mércét állítanának teljesítményeink mellé. Mint- 
ha az , elvarázsolt kastély" torzító tükrei között járnánk: belepillantunk az egyikbe, 
magas karcsú alak néz vissza ránk; egyet lépünk, s az újabb tükörben már kövér 
törpeként látjuk magunkat. De hát manipulálhat-e a történetírás ilyen tükrökkel, ilyen 
olcsó vidámparki trükkökkel? 

Megközelítéseink realitása az alkalmazott módszer tudományosságát követeli. Ez pedig 
egyszerre kívánja meg a vizsgált korszak belehelyezését a hosszú távú történeti folyama- 
tokba, a nemzeti történet egész menetébe és az egyetemes keretekbe, az adott időszak 
nemzetközi tendenciáiba. A történeti mérce nem lehet önkényes. Egy-egy korszak telje- 
sítményeit egyszerre határozza meg és méri az adott előzmény és az adott egyetemes 
közeg. A valóságban nincs és nem 15 alkalmazható valamiféle ideáltipikus mérce. 

Az elmúlt közel fél évszázad magyar történelme nem értékelhető a 20. század első 
felének növekedési lassúsága, tömeges szegénysége, autokratikus viszonyai, a Horthy- 
rendszer mércéje alapján, mert a második világháború után egyetemesen új történelmi 
tendenciák bontakoztak ki. Soha nem látott mértékű, negyedszázadot felölelő prosperi- 
tás és a tőkés viszonyok nagyszabású modernizálódása jellemezte ezt az időszakot. Ezzel 
együtt saját múltunk akkor is meghatározó módon velünk élt, s ezért a mérlegelésből 
ki nem kapcsolható. Az addig elért szint, az addig felhalmozott tudás és vagyon, az addig 
kialakult és meggyökeresedett mentalitás mind szerepet játszott abban, ami azóta tör- 
tént. 

Vajon reális történeti mérccként kezelhető-e a magyar változások megítélésekor a 
demokrácia, az emberi jogok, a magas fogyasztási színvonal, a nemzeti integritás és 
gazdasági! felvirágzás nyugat-európai, észak-amerikai és délkelet-ázsiai mintákból össze- 
gyúrható ideáltipikus kortársi modellje? 

Bizonyos szempontból, természetesen, igen. Ez alatt azt értem, hogy a bennük testet 
öltő élenjáró nemzetközi tendenciák feltétlenül beépítendők a mércerendszerbe, mert e 
nélkül egyetlen ország útja sem szembesíthető a kor folyamataival. Ahogy a hazai 
előzmények, úgy a kortársi gazdasági-technikai-társadalmi és politikai viszonyok is 
közrejátszottak mindabban, különösen annak értékelésében, ami Magyarországon vég- 
bement. 

Ugyanakkor irreálisan történettetlen is lenne hazai folyamatainkon számon kérni ezt 
a mintát. A második világháborút követő magyar történelem realitásai, a valódi feltétel- 
rendszer például — más okokból, mint korábban, de nem kevésbé eredményesen — útját 
állta a demokratikus civil társadalom kifejlődésének, a nemzeti integritás és az emberi 
jogok a korszak élenjáróira jellemző érvényesülésének. 

Ebben a vonatkozásban felszabadulás utáni közel fél évszázadunk történelmi hasonló- 
ságokat mutat a kiegyezés utáni Magyarország dualista fél évszázadával. Ez utóbbi 
korszak történeti realitását kiválóan ragadta meg Eötvös József, amikor egy 1870. 
augusztusi naplójegyzetében a következőket írta : , A nemzeti függetlenség ügyét ma nem 
szolgálhatjuk. A nemzet mai helyzete . . . tőlünk azt kívánja, hogy a politikai haladást egy 
időre elnapoljuk és minden törekvéseinket az ország anyagi és szellemi kifejlődésére 
központosítsuk." Ezzel készíthetjük fel az országot -— tette hozzá — arra a boldogabb 
időre, amikor a kényszerűen elnapolt kérdések újra napirendre kerülhetnek, s amikor 
sorsdöntő lesz, hogy felkészületlen vagy felkészült népet talál-e az új történelmi helyzet. 

Elmúlt évtizedeink történelmi értékelése során tehát nem szakadhatunk el azoktól a 
realitásoktól, melyek a korszak számos, máshol napirendre került kérdését nálunk 
elnapolták. Mércénk elengedhetetlen értékelve: mennyire tudtunk élni az adott lehetősé- 
gekkel, mennyiben készítettük fel az országot az új korszakok újonnan megnyiló lehető- 
ségeire, és miben mulasztottunk, tévedtünk az adott lehetőségeken belül. 

A közelmúlt történeti megközelítésein meditálva, elkerülhetetlenül beleütközünk abba 
a kérdésbe is, hogy századunk második felének hazai történetét vajon mindvégig, az 
egész, mintegy fél évszázados periódusban egyazon norma, azonos paraméterek alapján 
kell-e megítélni. Más szóval: egyetemes történeti értelemben egységes korszakról van-e 
szó. (Szeretném aláhúzni, hogy egyetemes történeti szempontból tartom fontosnak a 
kérdést, nem a belső történeti szakaszolás értelmében.) Két emberöltőt felölelő időszak 
ugyanis már önmagában is nagy változások korszaka lehet, amelyen belül az értékelések 
elvei, paraméterei is változhatnak. 

A második világháború óta eltelt időszak megítélésem szerint valójában két, érdemlege- 
sen eltérő szakaszból formálódott. A történelem mélyáramai az ötvenes-hatvanas évek 
konjunktúrájának idején hatalmas változásokat készítettek elő. Ez, csupán két vezérmo- 
tívumát tekintve is, történelmi korszakváltást eredményezett. A változás gazdasági 
alapja, tartalma az a technikai rezsimváltás volt, amely - tudományos hátterét és műsza- 
ki előzményeit tekintve — korábbi időszakokra nyúlt vissza, de amely végül is a hetvenes 
évek robbanásszerű átalakulásában szerkezeti válság formájában tört a felszínre. ÚJ 
technika, új gazdaságszerkezet, új foglalkoztatási arányok jelezték a bekövetkezett for- 
dulatot, lezárva egy fejlődési szakaszt. 

Nem kisebb változások érlelődtek a társadalom egyéb szféráiban, köztük a politikai 
rendszerben. Mondjuk ki: a kapitalizmus átalakulása játszódott le. A gyökerek ez esetben 
is a korábbi évtizedek mélyebb rétegeibe nyúltak. Erdemes felidézni Joseph Schumpeter- 
nek, a korszak egyik legjelesebb közgazdászának az Economic Journal 1928-as évfolya- 
mában A kapitalizmus instabilitása címmel közölt tanulmányát. Ebben a szerző arra a 
következtetésre jut, hogy bár maga a tökés gazdaság rendszere stabil, vagyis a gazdaság 
belső működése a legszélsőségesebb katasztrófából is kilábalást biztosit, mégis , a kapita- 
lizmus. . . — állapítja meg - olyan nyilvánvaló átalakulásban van valami másba, hogy nem 
is maga a tény, hanem csak e tény interpretációja körül lehet nézeteltérés". A kapitaliz- 
mus a saját maga által kiváltott társadalmi-szellemi hatások nyomán, ,,habár ez nem 
gazdasági szükségszerűség... át fog alakulni egy rendszerbe, melyet csupán ízlés és 
terminológia kérdése lesz szocializmusnak nevezni, vagy sem". 

Ezek a szavak 1928-ban meglepő és megalapozatlan próféciaként hatottak. Ötven év 
múltán azonban a szabadversenyes kapitalizmus mai prófétája, Milton Friedman szögez- 
te le, hogy a kapitalizmus rengeteget tanult, sőt vett át a szocializmusból. Beértek azok 
a folyamatok is, amelyeket a két világháború közötti európai szociáldemokrácia nem- 
csak jövendölt, de elő is készített, és számos országban kormányhatalomra jutva, megva- 
lósítani törekedett. 

Ezek a hatalmas társadalmi-politikai változások, fokozatosan utat törve maguknak, 
a hatvanas-hetvenes évek fordulójára váltak igazán jellegzetessé. A hosszan munkáló 
gazdasági-társadalmi változások tehát mintegy két évtizeddel, negyedszázaddal a hábo- 
rút küvetően, új történelmi szakaszhatárt nyitottak. 

A háborút követő és a legutóbbi két évtized tehát történelmileg lényegesen eltérő 
szakaszokat reprezentál. Ez egyben azt is jelenti, hogy az a gazdaság- és társadalompoliti- 
ka, amely az első szakaszban esetleg érvényesnek, felzárkózást szolgálónak volt ítélhető, 
változatlan fenntartása esetén teljesen idejét múlttá válhatott, és újabb leszakadáshoz 
vezetett a második szakaszban. 

A háborút követően még érvényesnek is minősíthetjük például az iparosítás hagyomá- 
nyos - esetleg ennek modernizált változatára alapozott — politikáját. Ezen az úton indult 

el az akkor lemaradott világ zöme, Latin-Amerikától Kelet-Európán át Indiáig. Kérdés 
azonban, hogy a hatvanas évek közepe táján váltottak-e vagy kitartottak e koncepció 
és gyakorlat mellett. Ha a váltás időben bekövetkezett, s a fejlesztési politikát gyökeres 
súlypontváltás, az infrastruktúra és a modern szolgáltatás s nem utolsósorban az új 
technikai rezsim új hordozóágazatainak előtérbe állítása fémjelezte, akkor az új szakasz- 
hoz való alkalmazkodás sem maradt el. A régi út folytatása viszont tragikussá vált, 
hiszen még a gyors, de a régi úton végrehajtott menetelés és előrehaladás is új leszakadás- 
hoz vezetett. 

Hasonlóan szembeötlő a váltás igénye és következménye a társadalom- vagy akár a 
pártpolitika síkján is. Kiragadott példaként hadd utaljak az oktatáspolitikára. Míg a 
háborút követő első szakaszban a világ a tömegoktatás és szakemberképzés korábbi 
vágányain haladt, a felzárkózás is ugyanezeken az utakon indulhatott meg, s ha gyorsab- 
ban haladt, az esélyt adott a sikerre. Csakhogy a második szakaszban, a hatvanas évek 
derekától az oktatás és szakemberképzés régi útjai is elavultak. Az új követelmények erős 
általános alapozást és attól elkülönített, nagyon magas szintű, igen rugalmas, erősen 
specializált, de a szilárd alapozás révén szükség szerint konvertálható, átalakítható 
szakmai képzést igényeltek. Megindult a fizikai és értelmiségi munka összekapcsolódása, 
sőt összemosódása is, ami a tömegek széles körétől a korábbinál jóval magasabb intellek- 
tuális szintet kívánt. A régi utak erőltetése, a mind specializáltabb közép- és felsőfokú 
képzés végül egyik feladat megoldására sem volt alkalmas, tehát oktatási leszakadáshoz 
vezetett. 

Ebben a második korszakban a társadalmi-politikai szerkezetek is olyan átalakulási 
követelményekkel kerültek szembe, amelyek a társadalomban lejátszódott változásokból 
eredtek. A régi osztálykategóriák átalakulásával például a régi osztálypártok a legtöbb 
esetben tudatosan programpártokká formálódtak. Ahol ez nem történt meg, s a 19. 
századi kategóriák szentséggé merevedtek, ott súlyos tünetek jelezték, hogy a korábbi 
pártszerveződés felett eljárt az idő. 

Számos kérdésben látható tehát a gazdaságtól az oktatáson keresztül a pártszervező- 
désig, hogy a hagyományos utakon járó politika -— a felzárkózás szempontjából egy 
ideig — az első szakaszban még időszerű lehetett, de a hatvanas évek közepétől, a második 
szakaszban ugyanezen út további követése már tévutat jelentett. Az ötvenes évek téves 
koncepciói után, a részlegesen és alig hogy megindított korrekciók után a hatvanas- 
hetvenes évek fordulóját követően, de különösen az 1972-1973. évi , visszarendeződés" 
nyomán az említett második szakaszhoz való alkalmazkodás nálunk nem történt meg. Ez 
újabb, tragikus leszakadás forrása lett. A felszabadulást követő történelmünk értékelésé- 
ben ezt a megközelítési szempontot figyelmet érdemlőnek tartom. 


milndin 


Ugyanezen korszak történeti értékelése aspektusából kétségkívül alapkérdésnek tekint- 
hető, hogy milyen volt a hazai politika valódi mozgástere, milyen meghatározottságokat 
kényszerítettek rá a nagyhatalmi megállapodások, az európai érdekszférákra vonatkozó 
megegyezések, illetve a politikai erőviszonyok, s ennek keretében a szovjet beavatkozási 
politika ténye. 

A kutatások jelenlegi lehetőségei ebben a tekintetben még rendkívül korlátozottak, 
hiszen az alapvető források legnagyobbrészt hozzáférhetetlenek. Ennek ellenére igen sok 
közvetett és töredékes forrással rendelkezünk, illetve ilyenek még feltárhatók. Az ezekből 
kirajzolódó kép alapján, megítélésem szerint, a magyar politika mozgásterét limitáltnak, 
a mindenkori nagyhatalmi politika által a legközvetlenebbül meghatározottnak kell 
ítélni. 

Szeretném előrebocsátani : ez esetben nem arról van szó, amit sok évvel ezelőtt talán 
legplasztikusabban Kovács András Falak című filmje fejezett ki. Eszerint a politika úgy 

mozog, mint az. ember egy sötét szobában, ahol a falnak ütközés veszélye miatt, azt 
elkerülni törekedve inkább hamarabb, néhány lépéssel előbb megáll, vagyis nem használ- 
ja ki a lehetséges mozgásterét sem. Anélkül, hogy vitába bocsátkoznék a bizonyítani 
nehéz, sőt talán lehetetlen állítással, minden további nélkül igaz lehet, hogy a magyar 
politika mozgástere időről időre bővíthető lett volna, hogy a , falak" távolabb voltak a 
vélt, a képzelt határoknál, s szervilizmus, túlzott óvatosság, nemegyszer ürügyként 
szolgáló hivatkozások szűkítették a lehetőségeket. 

Ha néhány lépéssel tovább lehetett volna is menni, ha az önálló mozgástér húsz- 
harminc százalékkal tágabb lett volna, ez alapjában mégsem változtathatott a követett, 
a követhető politika vonalán. Fordított fogalmazással: semmiképpen sem vált volna 
lehetővé egy gyökeresen eltérő, alapvonásaiban különböző út követése. Ezzel vissza is 
jutottunk a kiinduláshoz, vagyis: a magyar politika mozgásterét — fogalmazhatom újra — 
limitáltnak, a mindenkori nagyhatalmi megállapodások és a szovjet politika által a 
legközvetlenebbül meghatározottnak kell ítélni. 

De vajon bizonyítható-e ez az állítás? Mint említettem, ma még korántsem a nemzet- 
közi levéltári anyag szokásos történeti feltárása révén. Mégis perdöntő bizonyítékok 
támasztják alá e tézist. Hadd soroljam a legfontosabbakat. A kiindulás természetesen a 
nagyhatalmaknak a világháború éveiben kötött megállapodásai és a háborút követő 
békerendszer, melyről már gazdag eredeti dokumentumanyag és számos tanulmány áll 
rendelkezésre. Az érdekszférák moszkvai nagyhatalmi felosztása, az erre vonatkozó 
megállapodások teremtették meg az alaphelyzetet. Ez biztosította a szovjet hadsereg 
tartós, háborút követő jelenlétét. A Sztálin által kijelölt útról való esetleges letérés 
következményeit ezekben az első években legvilágosabban a jugoszláv ügy, Tito , kiátko- 
zása" s a Jugoszláviára gyakorolt rendkívüli nyomás példázza. Nyilvánvaló — a két 
országban fennálló feltételek gyökeres különbözőségét is számba véve -—, hogy semmiféle 
magyar kormányzat nem tudott volna Titóhoz hasonlóan kiállni egy ilyen erőpróbát, s 
a kísérlet gyors bukásra vezetett volna. 

A közvetlen diktátum egy újabb, jól dokumentált, kézzel fogható mozzanata éppen 
a Sztálin halálát követő hónapokból származik. Ez nem más, mint Rákosiék moszkvai 
kirendelése, az éles önkritika előírása és az , új kurzus" deklarálásának, Nagy Imre 
miniszterelnöki kinevezésének előírása volt. Bár ez esetben: pozitív fordulatról van szó, 
a módszer és a kiszolgáltatottság azonban mit sem változott. 

A mozgástér korlátait természetesen semmi sem világíthatja meg jobban, mint a 
napjainkban oly sokat taglalt 1956-os népfelkelés sorsa. Ami ebben az összefüggésben 
fontos: az a belső folyamatok - a magyar vezetéstől független — megítélése, és a szovjet 
vezetés teljesen önálló, az érdekelt és legitim magyar párt- és kormányzati vezetők 
megkérdezése nélkül hozott döntése a november 4-i beavatkozásról, s ennek gyors 
egyeztetése a szocialista országok pártvezetőivel. Nem mellékes, hogy a nagyhatalmi 
negyeztetés", ha nem is a háború végi mértékben, ez esetben sem hiányzott. Igaz eltérő 
interpellálásokat kiváltva, de rendelkezésre áll az amerikai külügyminiszter üzenete 
Moszkvába, hogy Magyarország esetében semmiféle akciót nem terveznek. Az értesítést 
természetesen úgy is lehet magyarázni, hogy ezzel a , megnyugtatással" az amerikai 
kormány igyekezett hasonló magatartásra késztetni a szovjet vezetést is. Kizárható-e 
vajon az az értelmezés, hogy az esetleges szovjet lépéseket kelet-európai belügyként 
kezelve ez az álláspont éppen háború végi megállapodásokat igazolt vissza? 

Mindezek után hamarosan egy olyan békés, jó prosperitásban telt évtized következett, 
amikor a cselekvési korlátok jórészt mintha láthatatlanná váltak volna. A nemzetközi 
enyhülési folyamatok és a szovjet reformtervek egy időben egyenesen olyan helyzetet 
(még inkább olyan látszatot) keltettek, mintha az önálló magyar mozgástér rendkívül 
kitágult volna. 

A csehszlovákiai átalakulási folyamatok és az azokba való drasztikus külső beavatko- 
zás 1968. évi története (ebből a szempontból mellékes, hogy volt-e mód a magyar 

közreműködés megtagadására, vagy sem) ismét mindennél világosabban húzta meg az 
önálló mozgástér hazai határait is. Ezt csak megerősítették azok a nyílt és még inkább 
a színfalak mögötti súlyos kritikák és nyomások, melyek az időközben részlegesen 
bevezetett magyar reform ellen irányultak. 

Ha mindezt végiggondoljuk s felsorakoztatjuk a minden évtizedre kijutó, legdirektebb 
és legenyomatékosabb beavatkozásokat, akkor nyilvánvalóan megállapíthatjuk, hogy a 
magyar politika képtelen volt valamiféle lényegesen eltérő és önálló vonal folytatására, 
hogy végül is ebben az egész tárgyalt korszakban valóban az volt az alapkérdés, amit 
Eötvös József 1870-ben saját korának kiegyezésére nézve megfogalmazott. Hadd idézzem 
még egyszer, most teljesebben e gondolatot: , Lesz-e főképp a nemzetben elég belátás 
helyzetének felfogására, mely tőlünk azt kívánja, hogy a politikai haladást egy időre 
elnapoljuk és minden törekvéseinket az ország anyagi és szellemi kifejlődésére központo- 
síitsuk ?" 

A cselekvés megítélését, a történelmi út mérlegelését csak ezeknek a kereteknek a 
figyelembevételével tartom reálisnak. 


(] [] (] 


Mindez jócskán összefügg a napjainkban oly gyakorta és sok összefüggésben feszegetett 
történeti legitimitás kérdésével. Legitim-e a sztálini modell politikai struktúrájának 
megfelelő (még ha annak reformált változatát is megtestesítő) választási rendszerben 
született országgyűlés ? Legitim-e a törvényes kormány erőszakos félreállításával létreho- 
zott , Kádár-rendszer"? Legitim-e maga az 1948-as (vagy akár 1945 utáni) fordulat? 

Szeretném előrebocsátani, hogy a kérdésekhez nem az alkotmányjogi legitimitás értel- 
mében s egészében nem a jogi mérlegelés alapján közelítek. A történésznek nyilván 
elsősorban társadalmi-történeti legitimitást kell vizsgálata tárgyává tennie. Nyilvánvalóan 
nem azon a cinikus, bár történetileg nem teljesen kizárható módon, hogy a győztes, erős 
hatalom legitimitása soha, a vesztes vagy gyenge hatalom legitimitása azonnal kétségbe 
vonható. Elindulhatna a kutató a történeti összehasonlító vizsgálódás útvesztőin. Medi- 
tálhatna például azon, hogy milyen különbségeket és hasonlóságokat mutat a mai 
országgyűlést létrehozó monolitikus strukrúrára jellemző választási rendszer és mondjuk 
a húszas évek Magyarországának, esetleg a dualizmusnak a választási rendszere, illetve 
a rendi országgyűlés reformkori intézménye. 

A választott műfajnak megfelelően én mégsem ezt teszem, inkább az emberiség 
úgyszólván egyetemes történeti tapasztalatára építő és azt általánosító történetfilozófiai, 
vagy még inkább történetszociológiai absztrakció megközelítési útját követem. 

A legitimitásról meditálva, ezúttal Max Webert hívom segítségül. Az ő általánosító- 
rendszerező vizsgálatai szerint valamely rend legitimitása fakadhat belső, érzelmi átélés- 
ből, odaadásból, illetve értékracionális, erkölcsi vagy más értékek megtestesüléseként 
felfogott, elfogadott rendből, akár vallásos hitből is. Ugyanígy lehetséges az általa külső 
következményekhez kapcsolt, várakozásból fakadó legitimáció, amikor is a rendszerhez 
fűzött sajátos várakozások, érdekviszonyok biztosítják az elismerést. 

Történetileg mindkét eset létrejöhet az érdekeltek szabad megegyezése alapján, de ezzel 
ellentétben úgy is, hogy rájuk kényszerítik azt, s engedelmeskednek neki. Ebben az 
értelemben a legitimáció alapja végül is a társadalmi engedelmeskedés. Ez nyugodhat 
tradíción, de ugyanúgy alapozódhat a tradíció erőszakos felrúgásán is. Ez utóbbi esetek 
az addigi rend tudatos újjáteremtésének törekvéseit testesítik meg: ilyenkor új legitimitás 
jöhet létre, a prófétai jövendöléshez kapcsolódóan, amikor is az emberek hittek a 
proféciában és engedelmeskedtek neki. Weber ebben a vonatkozásban joggal tekinti az 
antik vagy középkori próféciaforma modern változatának a forradalmakat. (Azóta a 
mai fundamentalizmusok formájában, mondjuk az iráni példán, átéltük a kettő tökéletes 
összekeveredését is.) 

Ez a történeti-szociológiai megközelítés meglehetősen szerény helyet biztosít a csupán 
jogi kategóriáknak. , A legitimitás leggyakoribb formája ma az -— idézhetem Webertől -, 
hogy az emberek valamit legálisnak hisznek, engedelmeskednek a formálisan korrekt, 
szokásos formában létrejött és tételesen lefektetett szabályoknak. A szerződésen alapuló 
és a kikényszerített rend között itt csak viszonylagos ellentét van." 

Azt hiszem, felesleges bizonygatni, hogy az idézett szerzőtől legtávolabb a történeti 
cinizmus állt. Egyszerűen a történeti realitásokat vette figyelembe, amikor nem volt 
hajlandó a legitimitást formálisan összekapcsolni a többségi, ha úgy tetszik, demokratikus 
princípiummal. Hadd idézzem őt ismét : , Fölöttébb gyakori. . . az az eset — mondja -, hogy 
erőszakos vagy legalábbis nagyon kiméletlen és céltudatos kisebbségek erőltetnek rá a 
többiekre valamilyen rendet, amelyet azután azok 15 legitimnek fogadnak el, akik eredeti- 
leg küzdöttek ellene." , A kisebbség azonban - állapíthatja meg joggal Weber —- gyakran 
szavazás útján szerzi meg a formális többséget és a többség engedelmeskedik." 

A legitim uralom végül is szokáserkölcsökre, anyagi, célracionális vagy értékracionális 
érdekekre és hitekre épül. Történetileg úgy tűnik, hogy ezek mindegyikére szüksége is 
van: ,,...a szokáserkölcsök vagy az érdekek éppoly kevéssé lehetnek megbízható alapjai 
az uralomnak, mint a tisztán érzelmi-indulati, vagy tisztán értékracionális motivációjú 
kötöttségek. Ezekhez rendszerint egy további mozzanat csatlakozik -— szögezi le Weber -, 
az uralom legitimitásába vetett hit." 

A rendszerező , német" gondolkodásmód szükségesnek ítélte a legitim uralom , tiszta 
típusainak" meghatározását. Eszerint három ilyen tipus különböztethető meg: a racioná- 
lis, a tradicionális és végül a karizmatikus jellegü. (Emlékeztetni szeretnék arra, hogy 
rend Is.) 

A karizmatikus (forradalmi) uralom legitimitása gyakran egy személyiség nem min- 
dennapi képességein és az abba vetett hiten alapul. E képesség lehet hadvezéri, prófétai 
vagy , bölcs bíró" jellegű vezéri adottság. Ennek viszont egyedüli mércéje az, hogy hívei 
hogyan ítélik meg, s nem valamiféle külső, etikai vagy objektív mérlegelés. A hívek 
elismerése azonban ez esetben nem a legitimitás alapja, hanem kötelesség. (, Nem volt 
kiválasztott király vagy karizmatikus herceg, aki ne kötelességszegőnek tekintette volna 
az ellenszegülőöket" — jegyzi meg Weber.) 

Bár a karizmatikus uralom lényegéhez tartozik , nem mindennapisága" és ideáltipiku- 
san csak ,in statu nascendi" létezik, mégis tartós kapcsolattá, hivők és tanítványok 
közösségévé, valamilyen szervezetté, párttá válik, s ezzel a karizmatikus uralom minden- 
napivá lesz, tradicionális és racionális formát ölt. S bár az ilyen uralom legitimitása 
valójában hiten, bizalmon és várakozásokon alapul, mégsem inog meg mindaddig, mig 
a prófécia, legyen az vallási vagy forradalmi, igazolódni látszik. 

, Ha a beigazolódás tartósan elmarad, ha úgy látszik, hogy a karizmatikus képességek- 
kel megáldott személyt elhagyta istene vagy mágikus, illetve hősi ereje — szögezi le Max 
Weber -, ha sokáig nem tud sikert elérni, s mindenekelőtt: ha vezetése nem hozza meg 
az alávetetteknek a jólétet és a boldogulást, ekkor valószínűleg elveszti karizmatikus 
tekintélyét." (Kínában olyan abszolút szigorú értelemben vették az uralkodó karizma- 
tikus képességét — teszi hozzá -, hogy az mindenféle szerencsétlenség miatt nemcsak 
háborús balszerencse, hanem aszályok, árvizek... stb. miatt is, nyilvános vezeklésre, 
esetleg lemondásra kényszerült. Ha ilyen dolgok történtek, az azt jelentette ugyanis, hogy 
a karizmatikus uralkodó már nem legitim fia a mennynek.) 

Nem folytatom a legitimitásról szóló weberi eszmefuttatás felidézését. Az elmondottak 
is elegendőek alkalmazhatóságuk bizonyítására, figyelembe ajánlásukra a legitimitással 
kapcsolatban ma feltett kérdésekre adandó válaszokhoz. A weberi tézisek elfogadása 
esetén ugyanis társadalmilag és történelmileg értelmetlennek, meddőnek minősíthető az 
elmúlt évtizedek politikai rendszerének, illetve intézményeinek legitimitását jogi vagy 
erkölcsi alapon megkérdőjelezni. Az új rendszert teremtő politikai fordulatok legitimitá- 

sa egy előző jogrend vagy egy más erkölcsi normarendszer alapján többnyire vitatható. 
Az új rend és annak intézményei azonban — akár erőszakos fordulattal és formális 
többségi jóváhagyás nélkül jöttek is létre — legitimmé válhattak, ha elfogadtatták magu- 
kat, ha a tömegek végül is hittek benne, és vártak tőle valamit. 

A kádári - használjuk a weberi terminológiát — karizmatikus uralom legitimitása az 
1960-as évektől a beléje vetett bizalmon és várakozáson alapult, s tartósnak tűnt, hiszen 
a józan prófécia, mely emberibb életet, biztonságosabb létet és — a megszabott keretek 
és limitációk betartása esetén -— nagyobb szabadságot Ígért, igazolódni látszott. Kádár 
János vezetői adottságait a legszélesebb tömegek is elismerték és elfogadták, hiszen úgy 
látták, számukra is elfogadható kompromisszumokat talált a reálpolitika útján. Ezt, 
mintegy másfél-két évtizeden át, nemcsak a megháromszorozódó fogyasztási színvonal 
és utazási szabadság, nemcsak a politikai okokból történő letartóztatások megszűnése, 
egyszóval nemcsak a belső helyzet, hanem a környező szocialista országokkal való 
mindennapi összehasonlítás, a viszonylagos teljesítmény elismerése tartotta fenn s terem- 
tette újjá. 

A kádári korszak és intézményeinek legitimitása tehát történetíleg nem kérdőjelezhető 
meg. S ha napjainkra ez mégis megtörtént, akkor ezt a kádári időszak utolsó évtizede 
idézte elő. Ekkor ugyanis a korábbi prófécia igazolódása — ismét Weber szavaival -— már 
tartósan elmaradt, , a karizmatikus személyt elhagyta istene", a vezetés nem hozta meg 
a jólétet és boldogulást. Talán hasonló súllyal nyomott a latban, hogy a nyolcvanas évek 
második felében a gorbacsovi nyitás és átalakítás kibontakozásától a korábban annyira 
méltányolt kádári reálpolitika és kompromisszumok értéke is megrendült. Hirtelen elég 
lett a , fontolva haladásból" és kompromisszumos reformból, hiszen az elhárulni látszó 
akadályok mögött feltáruló úton a gyors előrehaladás, sőt előreszaladás tűnt új értéknek. 

Társadalmilag és történetileg tehát ilyen alapon jelentkezik a legitimítás oly gyakorta 
emlegetett kérdése. Ha mindez természetszerűleg ölti is magára a jog és erkölcs talárját, 
a legitimitás újrateremtése történetileg mégsem elsősorban jogi vagy erkölcsi kérdés. 
A tömegek bizalmának, a fennálló rend legitimitásába vetett hitének újrateremtése 
csakis a gyakorlatban naponta bizonyított és megmért , boldogulás", az európai értékek 
minél teljesebb érvényesítése, a szabadság és demokrácia intézményesítése és a gazdaság 
új fellendülésének biztosítása révén érhető el. Ehhez az 1988 tavaszán megindult fordulat 
kiteljesítésére van szükség. A napjaink fordulatából születő új rendnek teljesítményével 
kell kiküzdenie legitimitását. 


JUHÁSZ GYULA 
Út a párizsi békéhez 


Ahogy a források mind nagyobb tömege lesz hozzáférhető, úgy válik egyre világosabbá, 
hogy mindazok az érvelések, amelyek a háború befejeződése és a békeszerződés közötti 
nemzetközi politikában, illetve a magyar belpolitikában keresték a magyarázatot az 
elmarasztaló, súlyos békeszerződésre, akarva-akaratlan a későbbi politikai propaganda 
visszavetítését jelentik, vagy pedig a felelősség-áthárítási kísérletekből fakadó idealizált 
igazságkeresés produktumai. Sokszor elmondtuk, hogy Magyarországon nagy hagyo- 
mányai vannak a külpolitikai tájékozatlanságnak ; ama felismerés hiányának, hogy a 
nemzetközi kapcsolatokban is a hatalmi érdekek a döntőek, amelyek ugyan nem szük- 
ségszerűen állnak szemben azzal, amit egyes, főleg kis országok történelmi igazságnak 
éreznek, de ha szemben állnak, akkor vitathatatlanul a hatalmi érdekek fognak győzedel- 
meskedni. Sokan ezt a szemléletet lefegyverző álláspontnak minősítik, holott valójában 
éppen az ellenkezője, mert a fenti érdekek számbavétele segíthet a helyes döntés megho- 
zatalában. Adott történelmi szituációban helyes döntés lehet a nagyhatalmi érdekekkel 
szembeni döntés is, ha az tudatos vállalása valami később gyümölcsöztethető lehetőség- 
nek, s nem pedig érzelmi megközelítésen nyugvó irracionális képzelgés következménye. 

Ha azt az utat vizsgáljuk, amely a Magyarországgal kötött békeszerződéshez vezetett 
1947-ben, akkor mélyen vissza kell nyúlnunk a háború történetébe, s ha ezt megtesszük 
-— mint ahogy magunk egy évtizeddel korábban már megtettük -, világossá válik, hogy 
minden érdemi döntés megszületett már a háború korábbi vagy későbbi, de nem legutol- 
só fázisában a győztes antifasiszta hatalmak részéről, s a háború után csak ezen döntések 
szentesítése történt meg. 

Nem kívánom most mindazt megismételni, amit erről a témáról írtam és publikáltam, 
noha manapság divatossá vált ezek idézése a szerző megjelölése nélkül, saját vélemény- 
ként, persze pontatlanul, összefüggéseiből kiszakítva, de hát miért pont a tudományos 
etika maradt volna érintetlen az elmúlt évtizedekben? 

A feltárt forrásokra támaszkodva néhány új összefüggést kívánunk bemutatni, ami 
bizonyos fokig szükségessé teszi az ismétlést is. Ezek a következők : 

e Miből fakadt az a koncepció, amelyet a hazai, leginkább indulatos-érzelmi megkö- 
zelítések — elutasítóan persze — az , utolsó csatlós" koncepciónak neveznek? 

e Hol az eredője annak a végül is meg nem valósult megoldási javaslatnak, amely 
Erdély egy részének, pontosabban a trianoni békeszerződéssel Romániához került terüle- 
tek egy kis részének Magyarországhoz csatolását lehetségesnek látta? 

e Milyen körülmények között született meg a fegyverszüneti egyezmény néhány, 
főleg a jóvátétellel összefüggő pontja? 

e Van-e valami racionális magyarázata annak a rendkívül kemény politikának, ame- 
lyet a felszabadulás után az ún. háborús bűnösökkel szemben követtek? 

Már az 1978-ban közzétett Magyar-brit titkos tárgyalások 1943-ban című könyvben 
forrásokkal igyekeztem bizonyítani, hogy milyen hatalmi érdekek vezettek Molotovnak 

a brit külügyminiszterhez írt 1943. június 7-i levele megírásához, amely nemcsak a 
háborús kormányokat, hanem többé-kevésbé a magyar népet is felelőssé tette Magyaror- 
szág háborús szerepléséért. Mivel ezt most többen idézik, vagy saját felfedezésként, mint 
a Hitelben, vagy pontatlanul, rossz dátummal, mint legutóbb az Uj időben, ezért talán 
nem szerénytelenség nekem is idézni. Az érintett szövegrész így szól: , A szovjet kormány 
úgy véli, hogy azért a fegyveres segítségért, amelyet Magyarország Németországnak 
nyújtott, valamint azokért a gyilkosságokért és erőszakért, fosztogatásokért és gyaláza- 
tosságokért, amelyeket a megszállt területeken követtek el, a felelősséget nemcsak a 
magyar kormánynak kell viselnie, hanem nagyobb vagy kisebb mértékben a magyar 
népnek is." 

A szöveg, mint látható, nem 1944 őszén a nyilas hatalomátvétel után, hanem 1943 
nyarán a Kállay-féle béketapogatózások kellős közepén, 1941 óta számítva a német-ma- 
gyar viszony mélypontján született. S ezért talán nem érdektelen születésének konkrét 
körülményeit felidézni. 

Mindenekelőtt azt kell tudni, hogy ez nem a nyilvánosságnak szóló állásfoglalás vagy 
propagandaszöveg volt, hanem egy szövetséges nagyhatalom hivatalos és titkos állásfog- 
lalására adott titkos válasz. Válasz a brit állásfoglalásra, amely az 1942 végén, 1943 elején 
intenzívvé vált magyar béketapogatózások értékelését szolgálta. Az értékelés 1943. febru- 
ár 24-én született meg a Foreign Office vezető tisztségviselőinek értekezletén, amely 
hangoztatta, hogy , Magyarországnak minden délkelet-európai csatlósnál nagyobb 
mértékben sikerült függetlenségét megőriznie", s hogy egy , viszonylag erős, demokrati- 
kus ellenzék alakult ki, melynek alapjai főként a paraszt- és szocialista pártok, a szakszer- 
vezetek, amelyek Magyarországon még mindig működnek és végül az értelmiség". 

Maga az állásfoglalás, amelyet a Szovjetunió és az Egyesült Államok kormányával is 
igyekeztek elfogadtatni, így szólt: , Bár Őfelsége kormányának véleménye szerint nem 
valószínű, hogy Magyarország politikájában közeli és döntő változás következnék be, 
az általános háttér kedvezőnek látszik az Őfelsége kormánya részéről Magyarországgal 
szemben eddig tanúsított álláspont némi módosítására. Ennek megfelelően javasolja, 
hogy minden jövőbeli komoly béketapogatózással és a magyarországi propagandával 
kapcsolatban ezután az alábbi álláspont érvényesüljön. Őfelsége kormánya nem vállalhat 
semmiféle kötelezettséget Magyarország jövőjét illetően, és nem hajlandó egyes magyar 
személyekkel tárgyalást folytatni azon az alapon, hogy azok bizonyos időn belül olyan 
helyzetben lesznek, hogy ők alakítják meg a magyar kormányt. De ahelyett, hogy 
továbbra is arra szorítkozzanak, hogy kijelentik, vamíg Magyarország szövetségeseink 
ellen harcol és a tengelyt támogatja, nem számíthat sem rokonszenvre, sem kíméletrex, 
Őfelsége kormánya azt javasolja, a jövőben ehhez hozzáfűzendő lenne, hogy örömmel 
látják a Magyarországon kialakult és a helyes irányba mutató azon fejleményeket, 
amelyekre az előző bekezdésekben történt utalás; de nyilvánvalóan nem lehet semmi 
dolga azzal a rezsimmel, amely a tengellyel lépett szövetségre és kihívás nélkül megtá- 
madta Csehszlovákiát, Jugoszláviát és a Szovjetet, Anglia szövetségeseit." (Itt érdemes 
megjegyezni, hogy a felsorolás Csehszlovákiát is említi, holott az első bécsi döntés és 
Kárpátalja elfoglalása még a világháború kitörése előtt történt. Vagyis Nagy-Britannia 
sem volt hajlandó semmi olyan területi változást elismerni, amely közvetlenül a háború 
előtt történt, s alapja nem a kölcsönös megegyezés volt.) 

Végül a brit állásfoglalás leszögezte: ,A magyarok új és még messzebbre nyúló 
trianoni rendezéstől félnek, aggályaik eloszlatására kijelenthetjük, hogy Magyarorszá- 
got, bár megfelelő jóvátétellel tartozik szövetségeseinknek, Ofelsége kormánya nem 
kivánja megcsonkitani, s nem akarja kormányai ostobaságaiért a magyar népet büntetni. 
Saját és szövetségeseinek állásfoglalását elkerülhetetlenül befolyásolják majd azok a 
gyakorlati lépések, amelyekre a magyarok elszánják magukat, hogy kiszabaduljanak a 
tengely uralma alól, siettessék a szövetségesek győzelmét és azzal együtt saját felszabadu- 
lásukat." 

Emeljük ki most a szövegből azokat a részeket, amelyek Csehszlovákiára és Jugoszlá- 
viára vonatkoznak, s amelyhez a brit állásfoglalás még hozzáfűzte: , Nagy gondot kell 
fordítani a csehszlovákok és jugoszlávok gyanakvására." Nyilvánvaló, e két ország 
vonatkozásában nem lehetett ellentétről szó a magyar megítélést illetően Anglia és a 
Szovjetunió között, noha a szovjet megfogalmazás ezekre az országokra is vonatkozott. 
Hiszen már megkezdődtek az előkészületek a csehszlovák-—szovjet barátsági szerződés 
megkötésére, Jugoszlávia esetében pedig a Tito vezette ellenállás önmagáért beszélt. 
Maradt tehát Románia, amelyre a nép felelősségének szovjet hangsúlyozása vonatkozha- 
tott. 

Nem érdemes arra a nálunk szokásos érvelésre kitérni, hogy Románia a szovjetellenes 
háborúban nagyobb erőkkel vett részt, mint Magyarország, hanem azt kell megjegyezni, 
hogy Sztálin már 1941 decemberében kijelentette Edennek : , Románia nyugati határait 
ki kell terjeszteni a magyarok rovására, mert 1 millió 250 ezer román él azon a területen, 
Magyarországot pedig meg kell büntetni, amiért részt vesz a háborúban." Ezzel összefüg- 
gésben arról is beszélt, hogy a háború után Romániában támaszpontokat kíván elhelyez- 
ni, s jó viszonyt akar vele kialakítani. Mindez persze azt is mutatja, hogy Sztálin ekkor 
még nem úgy számolt Magyarországgal, söt 1943-ban sem, mint amely ország a szovjet 
érdekszférához fog tartozni a háború után. A magyar nép felelősségéről szóló kemény 
megfogalmazásban ez is benne van. Söt az is, hogy 1943-ban még nem látszott kizártnak, 
hogy Magyarországot az angol-amerikai csapatok érik el előbb. Az érdekszférák meg- 
osztásáról van tehát szó, amellyel kapcsolatban később a háború realitásain alapulva, 
bizonyos mértékig a kölcsönös hatalmi érdekeket figyelembe véve, megszületett az 1944. 
októberi moszkvai kompromisszum a százalékos megoszlásról. 

Itt egy másik elemet is ki kell emelni gondolatmenetünkből, nevezetesen, hogy mivel 
kívánták a britek jutalmazni Magyarország esetleges elszakadását a németektől. Két 
dologgal: egyfelől némi területet akartak juttatni a trianoni határhoz képest, mégpedig 
román-magyar viszonylatban; másfelől helyet kerestek Magyarországnak egy kelet- 
közép-európai konföderációban. A brit Politikai Hadviselés Bizottságának 1942 elején 
készített memoranduma, amelyben Magyarország számára egy , konstruktív progra- 
mot" igyekezett vázolni, nagy általánosságban felvetette a konföderáció gondolatát, 
ún ami javithatja majd Magyarország viszonyát szomszédaihoz. 1943-ban a szovjet és 
amerikai kormányoknak küldött javaslatukban már konkrétan megfogalmazták, hogy 
Magyarország csatlakozhatna a csehszlovák-lengyel konföderációhoz, melynek létreho- 
zásáról a két emigráns kormány már 1942 elején bejelentést tett. 

A konföderációval kapcsolatos brit javaslatot 1943. június 7-én a szovjet kormány 
kereken elutasította, mondván: , Ami egy európai föderáció létrehozásának kérdését 
illeti Lengyelország. Csehszlovákia, Jugoszlávia és Görögország, illetve Magyarország 
és Ausztria bevonásával, a szovjet kormány nem hajlandó elkötelezni magát egy ilyen 
föderáció létrehozására és azt sem tartja megfelelőnek, hogy abban Magyarország és 
Ausztria részt vegyen." Igaz, ehhez hozzátette, hogy szovjet részről sincs eképzelés sem 
egy szovjet típusú konföderációra, sem a tagállamként való csatlakoztatásra az érintett 
térségben. A szöveg ebben a vonatkozásban így szólt: ,a szovjet kormány a csatlós 
államok fenntartására törekszik, és nem rejteget terveket ezen államok függetlensége 
ellen". 

Még egy szempontot figyelembe kell venni, amikor az 1943-as Molotov-levelet értékel- 
jük, s ez a leginkább elgondolkoztató szempont. Az antifasiszta hatalmak nemcsak 
háborús győzelemre törekedtek, hanem a fasizmus megsemmisítésére és a csatlós orszá- 
gok rendszereinek megbuktatására is. A Szovjetuniónak emellett már 1941 telén meghir- 
detett szempontja volt, hogy határai mellett olyan rendszerek legyenek, amelyek nem 
ellenségesek, amelyek biztonságát garantálják. Ez magyar szempontból, más országok- 
hoz viszonyítva, súlyosabb dilemmát jelentett: az elmarasztalás a korábbi rendszeré, de 
annak terheit minden bizonnyal egy új, demokratikus rezsimnek kell viselnie. Ez a 
dilemma az angoloknál is fölmerült, amint ez a brit diplomáciai iratokból kitűnik. 

Egy 1943. szeptember 27-i feljegyzés, amelyet Frank Roberts a moszkvai külügymi- 
niszteri konferenciára készített , Magyarország jövőjé"-ről, a következőket tartalmazza : 
u Nem szabad szem elől tévesztenünk, hogy a demokratikus erők, amelyek remélhetőleg 
átveszik a hatalmat Magyarországon a háború után, végzetesen kompromittálnák magu- 
kat, ha a magyar nép véleménye szerint kapcsolatba hozhatók lennének olyan tisztesség- 
telen területi rendezéssel, amely megismételné a trianoni rendezés vhibáitxc." Egy ilyen 
rendezés már akkor is várható volt. Ezt a dilemmát az angolok úgy gondolták feloldani 
— elfogadva Böhm Vilmos tanácsát -, hogy a háborús rendszer viselje a felelősség terhét. 
Ez egy augusztus végén lezajlott beszélgetésből derül ki, ami az előbb említett Roberts 
feljegyzéseiben olvasható : , Böhm úr... attól tart, hogy a jelenlegi rezsim azért nyilvánít 
jóindulatot a demokratikus pártok irányába, mert az a szándéka, hogy ha az ügyek 
rosszabbra fordulnak, nekik adja át a kormányt, s vele együtt annak a felelősségnek a 
terhét, amit a békeszerződés jelent majd, s amely igen nyilvánvalóan sok magyar hazafi 
nemtetszését fogja kiváltani. Véleménye szerint ezért az a legfontosabb: ne sürgessük a 
demokratikus pártokat, hogy lépjenek be a kormányba vagy álljanak a jelenlegi rezsim 
helyébe, mert azt arra kell kényszeríteni, viselje a teljes felelősséget mindazokért a 
következményekért, amelyek Magyarországnak a tengely oldalán történt hadba lépésé- 
ből következtek." 

Nehezen járható út volt ez. A dilemma szovjet feloldása biztosabbnak látszott: ha a 
felelősség nagyobb vagy kisebb mértékben a magyar népé is, akkor nyilvánvaló, hogy 
a következményeket e nép képviselőinek is vállalniuk kell. Ez történt a béketárgyaláso- 
kon. ú 


A szövetséges hatalmaknak elég sok fejtörést okozott a magyar területi problémák 
megnyugtató megoldása. Végül is egyetlen ponton, román relációban látszott valami 
megoldás, amelyet a koalíció mindhárom hatalma elérhetőnek vélt. Ez pedig nem volt 
más, mint egy kisebb területsáv átadása 30-50 mérföld mélységben a trianoni határhoz 
képest, szervezett lakosságcserével kombinálva. A második bécsi döntést mindhárom 
nagyhatalom, mint a fasiszta hatalmak diktátumát, elutasította. A Szovjetunió 1943-ban 
a Molotov-levélben csatlakozott ehhez az állásponthoz, kijelentve: , Nem tekinti teljes 
mértékben igazolhatónak a Németország diktátumával 1940. augusztus 30-án Bécsben 
hozott úgynevezett döntőbírói ítéletet, amely Magyarországnak juttatta Észak-Erdélyt." 
Ez a megfogalmazás még nem zárta ki az említett lehetőséget, ami az 1944 szeptemberé- 
ben Romániával kötött fegyverszüneti egyezményben — mint ismeretes — Így tükröződött: 
Erdély vagy annak nagyobb része Romániát illeti meg, amennyiben azt a békeszerződés 
jóváhagyja. 

Az angol álláspont az 1943-as, a moszkvai külügyminiszteri konferenciára készített 
feljegyzésben így olvasható : ,,. . .ha nem sikerül Erdély kérdését megoldani, akár autonó- 
miával, akár magyar és román zónákra osztásával, amelyet széles körű lakosságcsere 
követne, akkor lehetetlen eltüntetni a magyar revizionizmus rémét és Magyarországot 
a Duna-medence megbízható és békés tagjává integrálni." 

Az amerikaiak jóval később, 1944 októberében fogalmazták meg elgondolásaikat, 
amely szerint az újromán-magyar határ 30-50 mérfölddel húzódna keletebbre a triano- 
ni határtól. S mivel etnikai határokat így sem lehetne létrehozni, szervezett áttelepítésre 
lenne szükség, aminek következtében a székelyeket és a többi erdélyi magyart el lehetne 
helyezni a Királyhágótól nyugatra, a románokat pedig a magyarok által kiürített helyek- 
re lehetne telepíteni. 

Mint látható, ha nem is teljesen azonos, de sok tekintetben hasonló a három álláspont, 
amely a körülmények kedvező alakulásával — azaz egy sikeres magyar kiugrással — 1944 
őszén még megvalósítható lehetett volna. Indokolt fölvetni a kérdést, mi volt az eredője 
ennek az elgondolásnak. A válaszért a második bécsi döntéshez kell visszanyúlnunk. 


Juhász Gyula: Út a párizsi békéhez 17 


Tudjuk, hogy a második bécsi döntést megelőzően Hitler erőteljesen szorgalmazta a 
közvetlen román-magyar tárgyalásokat és a megegyezést. A tárgyalások Turnu Severin- 
ben eredménytelenül végződtek, s augusztus 24-én végleges megszakadásuk után, még 
mielőtt a magyar delegáció elutazott volna a helyszínről, a román delegáció vezetője, 
Valer Pop megjelent a Zsófia-hajón, s váratlanul arról tett nyilatkozatot, hogy a román 
kormány hajlandó konkrét határjavaslatot tenni, amelyet a népességcsere elve alapján 
dolgoznának ki, s amely az összes Erdélyben élő magyar nemzetiségű lakosra vonatkoz- 
na, a székelyek kivételével. A javasolt határvonalat viszont feltétlenül függővé kívánják 
tenni a magyarok Erdélyből való tényleges átköltözködésétől. Nem hivatalosan azt is 
közölte, hogy a székely kérdésre is hajlandóak lennének javaslatot tenni, ami a román 
szuverenitás keretében adott széles körű autonómiából vagy az egész Székelyföldnek az 
áttelepítési akcióban való bevonásából állna. Román javaslat volt tehát eredetileg a 
lakosságcserével kombinált kisebb területátengedés. 

A kérdés most már az: mi késztette a román kormányt egy ilyen javaslat megtételére 
1940-ben, hiszen hiú remény lett volna arra gondolni, hogy a józan belátás vezetett ide. 
A források tanulmányozása alapján erre is választ tudunk adni. Ismert, hogy e koncepció 
első megfogalmazója Hitler volt. Amikor 1940 nyarán Hitler elhatározta a Romániával 
szembeni magyar és bolgár területi igények rendezését, a magyar igényeket túlzónak 
tekintette. Július 21-én, amikor a bolgár kormányfővel tárgyalt, kijelentette, hogy a 
magyar követelések Romániával szemben nem teljesen megalapozottak, és hangsúlyoz- 
ta: , Erdély népessége egyharmad részben magyar és kétharmad részben román. A prob- 
lémát még inkább komplikálja az a tény, hogy a magyarok a terület keleti, a románok 
pedig nyugati részén helyezkednek el. Ezért a problémát csak úgy lehet megoldani, ha 
a terület ésszerű megosztását népességcserével kapcsolják össze." Nem sokkal később, 
a román kormány javaslatot tett a németeknek arra, hogy a magyar határ mentén egy 
kb. 50 kilométer széles területsávot átengedne. 

A bécsi döntés más megoldást hozott, 1944-ben pedig a magyar fegyverszüneti kísérlet 
kudarca vette le a napirendről a most már a szövetségesek által felvetett javaslatot, 
amelyet az előbbiekből már ismerünk, s ami mögött nyilvánvalóan az az elgondolás 
húzódott, hogy ha a románok egyszer ilyen javaslatot tettek, talán most is elfogadnának 
egy hasonló megosztást. 

1944 októbere után a szovjetek már nem foglalkoztak a magyar területi problémákkal, 
s brit részről is elfogadták, hogy a trianoni határ némi módosítását csak a békekötéskor 
lehetne elérni, ezért az átmeneti időre az egyetlen megoldás a trianoni határok visszaálli- 
tása. A debreceni ideiglenes kormánnyal aláíratott fegyverszüneti egyezmény erről intéz- 
kedett, s amint ezt Fülöp Mihály egy tanulmányában szépen dokumentálta: a londoni 
külügyminiszteri konferencián a szovjet külügyminiszter álláspontja az volt, hogy a 
magyar békeszerződés a területi vonatkozásokban is legyen azonos a fegyverszüneti 
egyezménnyel. Volt ugyan még egy amerikai javaslat, amelyik csekély, 4 ezer km? területi 
módosítást javasolt, de ez csak javaslat maradt. Erdemben nem foglalkoztak vele. 
Nekünk sem érdemes itt most tovább boncolgatnunk a területi kérdéseket, csak annyit 
kell megállapítanunk, hogy az út a párizsi békéhez minden részletében elkészült már a 
békekonferencia előtt. Érdemes lenne nyomon követni, miért volt a szovjet álláspont 
hajthatatlan. Számomra nem látszik elfogadhatatlannak az az elgondolás, amelyet elő- 
ször Szamuely Tibor vetett fel 1972-ben, jóval később pedig Vas Zoltán egyik nyilatko- 
zatában, majd visszaemlékezéseiben, miszerint Magyarország státusa, a lengyel kérdés 
függvényében, még nem volt véglegesen eldöntve 1946 nyaráig. S amikor végleg eldőlt, 
hogy a szovjet érdekszférában maradunk, már nem lehetett a korábbi döntéseket módo- 
sítani. Csak reménykedhetünk, hogy az ezzel kapcsolatos szovjet források — ha ilyenek 
vannak - előbb-utóbb nyilvánosságra kerülnek. 

Az a tény, hogy a fegyverszüneti tárgyalások során a szövetséges hatalmak 1944 
októberétől nem foglalkoztak területi kérdésekkel, nem jelentette azt, hogy ne lettek 

volna a magyar fegyverszünettel kapcsolatban vitás kérdések. Ezek között a legfonto- 
sabb a jóvátételi kötelezettség összege volt. Az első szovjet javaslat 400 millió dollár 
jóvátétel fizetését vetette fel a Szovjetunió számára. Ehhez még hozzá volt téve a javaslat 
13. paragrafusában, hogy Magyarországnak jóvátételt kell fizetnie más szövetséges 
országoknak és nemzetiségeinek azokért a veszteségekért, amelyeket az országban, illetve 
a megszállt területeken okozott a háború folyamán. A jóvátétel eme összegét később 
állapítják meg. 

Az angolok 1944. október 17-én — amikor Churchill és Eden már napok óta Moszkvá- 
ban tárgyalt -— ez utóbbival kapcsolatban hivatkoztak Csehszlovákia és Jugoszlávia 
jóvátételi igényeire, de nem értettek egyet azzal, hogy a fegyverszüneti egyezmény konk- 
rét összeget tartalmazzon, s kifejtették ama kétségüket, hogy Magyarország képes lenne 
5 év alatt 400 millió dollár jóvátételt fizetni. Még ugyanaznap, ebéd közben Eden komoly 
kifogásokat emelt a szovjet jóvátételi javaslattal szemben. Este, amikor Sztálin találko- 
zott az angol külügyminiszterrel, maga javasolta — idézem a Londonba küldött táviratot 
—, , hogy az összeget 300 millió dollárral csökkentsék, amelyből 100 milliót kell elkülöni- 
teni a kis országok számára". Hogy mi volt Sztálin engedékenységének oka, források 
hiányában nem tudhatjuk, csak feltételezhetjük. Esetleg a belátás, hogy Magyarország 
képtelen ennyit kifizetni. A kompromisszumra való hajlam kompenzációként azért, hogy 
Edennek és Molotovnak sikerült a 80:20 százalékot elérni a magyarországi szovjet 
befolyás érdekében? Mindenesetre tény, hogy ez maradt a jóvátétel végső összege. S bár 
még sok vita volt a szövetségesek között, az október 17-én kimondott összeg már nem 
változott sem a fegyverszüneti egyezményben, sem a békeszerződésben. 


Végezetül még egy gondolatot szeretnék fölvetni : milyen lehetősége maradt az új demok- 
ratikus magyar kormányzatoknak a békeszerződés döntéseinek befolyásolására? A mi 
számunkra oly fontos magyar ellenállás tényei nem kaptak nemzetközi méltánylást, 
hiszen azok nem vezethettek a Németországtól való elszakadáshoz. A nyilas hatalomát- 
vétel következtében csak frontharcokban sikerült az országot megszabadítani a németek- 
től és a velük együtt harcoló nyilas kormányzattól. Esélyeink, amelyek már 1943-ban sem 
voltak túl nagyok, végképp semmivé váltak abban a vonatkozásban, amelyet először brit 
részről fogalmaztak meg, hogy ti.: a szövetségesek állásfoglalását befolyásolják majd 
azok a gyakorlati lépések, amelyeket a németektől való elszakadás érdekében teszünk. 
Mi maradt hát más, mint bizonyítása annak, hogy az új Magyarország képviselői 
gyökeresen szakítottak a régi renddel, hogy következetesen leszámolnak azokkal, akik 
katasztrófába sodorták az országot. 

Gyakran említett tény, hogy Magyarországon volt a legkeményebb leszámolás az ún. 
háborús bűnösökkel, akik közül 312 személyt halálra ítéltek, s közülük 146-ot ki is 
végeztek, hogy 89 154 embert állítottak mint háborús bűnöst bíróság elé, s közülük 
18 376-ot hosszabb-rövidebb időre el is ítéltek. Az utókor hajlamos mindent csak egy 
politikai párt számlájára írni. (Ugyanígy a Szovjetunióhoz való baráti viszony túlhangsú- 
lyozását is.) Pedig ha figyelmesen tanulmányozzuk a korabeli sajtót s a hivatalos megnyi- 
latkozásokat valamennyi koalíciós párt részéről, akkor alig-alig találunk érzékelhető 
különbséget. Mindez nemcsak s nem elsősorban szervilizmus volt. Mint ahogy az sem, 
hogy Illyés Gyula 1945 májusában, már bevallottan a békekonferenciára is gondolva, a 
nemzet igazi képviselőit a forradalmi magyarság képviselőiben látta. Ady-i értelemben 
persze. 

Vitatható, hogy mennyire volt tudatos mindez, csak az nem vitatható, hogy egyetlen 
olyan országa voltunk a párizsi békekonferencián megítélteknek, amelyet minden vonat- 
kozásban elmarasztaltak. A tények makacs dolgok. Vigaszt annak az útnak a feltárásá- 
ban, amely a párizsi békekonferenciához vezetett — nemigen találhatunk. Csak tanulsá- 
got. Meg kell fogadunk, nem szabad elfelejtenünk. 

BALOGH SÁNDOR 


Politikai reformpróbálkozások 
es kudarcaik 1953 és 1956 között 


A Magyar Dolgozók Pártja Központi Vezetőségének A párt politikai irányvonalában és 
gyakorlati munkájában elkövetett hibákról s az ezek kijavításával kapcsolatos feladatokról 
címmel 1953 júniusában elfogadott határozata a belpolitikai válságból való kilábalás 
programját fogalmazta meg. Az 1953. évi fordulatként vagy az új szakaszként is jellem- 
zett politika az első magyar reformkisérlet volt, amely nem korlátozódott a gazdaságra 
és a kultúrára, hanem kiterjedt a társadalmi-politikai élet egészére. Ez a reformkísérlet 
egyúttal nemzetközi jelentőségű esemény is volt, mivel nem egyszerűen csak az MDP 
korábbi politikájának fölülvizsgálatát célozta, illetőleg tartalmazta, hanem a szocialista 
építés egész sztálini felfogásának és az ezzel összefüggésben kiépített politikai intézmény- 
rendszernek a kritikájához jelentett kiindulópontot. 

Az MDP KV 1953. júniusi politikai követelései között szerepeltek a következők : 

e a megrendült törvényesség helyreállítása ; 

e a törvénytelenségek és törvénysértések felszámolása a rendőrség, az államvédelmi 
és igazságügyi szervek, valamint a tanácsok munkájában; 

e a Legfőbb Ügyészségnek mint a törvényesség egyik legfontosabb biztosítékának 
létrehozása ; 

e az amnesztiatörvény megalkotása és ennek alapján mindazok szabadon bocsátása, 
akiknek bűne nem olyan súlyos, hogy az állam biztonságát vagy a köz- és vagyonbizton- 
ságot veszélyeztetnék ; 

e az internálások rendszerének megszüntetése és az internálótáborok felszámolása ; 

e a rendőrbíráskodás megszüntetése ; 

e annak biztosítása, hogy a kitelepítettek, az összes állampolgárokra egyaránt kötele- 
ző jogszabályok figyelembevételével, szabadon válaszhassák meg lakóhelyüket. 

Az előbbiekben ismertetett célok megvalósításának feltételeként is szorgalmazta a 
határozat a személyi kultusz felszámolását a pártban és az államéletben, továbbá a 
kollektív vezetés elvének érvényesítését, a párton belüli demokrácia kiszélesítését, vala- 
mint a párt első titkára és a minisztertanács elnöke tisztének szétválasztását, a minisztéri- 
umok számának csökkentését, a miniszterek hatáskörének és személyes felelősségének 
egyidejű növelésével. 

A júniusi határozatról az ország közvéleménye a rádióban közvetített kormányprog- 
ram alapján szerezhetett tudomást." Nagy Imre miniszterelnök 1953. július 4-i program- 
beszéde az új politika s ezen belül kivált a gazdaságpolitika fő vonalát és a legfontosabb 
konkrét teendőket illetően egyételműen megfelelt a Központi Vezetőség határozatának. 
Az államszervezet demokratizálásában a programbeszéd határozott előrelépésről tanús- 
kodott. , Biztosan mondhatjuk - hangsúlyozta Nagy Imre -, hogy a most összeült 


1 Propagandista, 1986. 4. szám, 136-170. old. 
2 Országgyűlés Naplója. 1953. június 3.-1955. november 17. Athenaeum Budapest. é. n. 12-25. old. 

országgyűléssel fejlődésünkben új szakasz veszi kezdetét, amelyben fokozottabban kife- 
jezésre kell jutnia a nép szuverenitásának, a parlament nagyobb szerepének az állami élet 
törvényes irányításában, a felelős kormányzás alapelveinek és célkitűzéseinek meghatá- 
rozásában, valamint az országgyűlés alkotmányos jogainak gyakorlásában. 

A kormány feladatai ellátásában fokozottabban az országgyűlésre kíván támaszkodni, 
amelynek bizalmából az országot vezeti és amelynek a kormányzás terén kifejtett tevé- 
kenységéért, a haza jó vagy balsorsáért, dolgozó népünk boldogulásáért teljes felelősség- 
gel tartozik. . . Ezzel lényegében további lépést teszünk előre államéletünk demokratizálá- 
sa terén." Nagy Imre programbeszédében másutt is aláhúzta, hogy ezúttal a szocializmus 
építésének , nagy fordulatá"-ról, , új helyzeté"-ről van szó Magyarországon. 

A kormányprogramot a közvélemény általában kedvezően fogadta. Sokakban meg- 
könnyebbülést, sőt bizakodást és lelkesedést, másokban, így a párttagság jelentős részé- 
ben is, értetlenséget és bizonytalanságot keltett. A közép- és alsó szintű párt- és állami 
vezetők körében kifejezetten komoly zavarokat és elbizonytalanodást okozott. Ehhez a 
pártvezetőség is hozzájárult azzal, hogy felelőtlenül eltaktikázta az MDP KV 1953. 
júniusi határozatának nyilvánosságra hozását, pontosabban elmulasztotta erről a párt- 
szerveket és a párttagságot idejében és megfelelő módon tájékoztatni. Az előző években 
mind a párttagság, mind a közvélemény már , hozzászokott" ahhoz, hogy minden 
fontosabb döntés vagy információ az MDP vezetésétől származik, s az állami szervek, 
az országgyűlést és a kormányt is beleértve, jobbára csak közvetítőként és végrehajtóként 
jutnak szerephez. Ilyen körülmények között a , bevett" gyakorlattól, illetőleg szokástól 
való eltérésnek csak az lehetett a következménye, hogy elsősorban a pártszervek és a 
párttagság nem tudták felmérni a politikai fordulat tényét és horderejét. 

Az alsóbb párt- és állami szervek elbizonytalanodásának és bénultságának feloldása, 
önbizalmuk helyreállítása, valamint nem utolsósorban a pártvezetőség egységének de- 
monstrálása céljából, a Politikai Bizottság határozata alapján, Budapesten pártaktíva 
értekezletet tartottak.? Az 1953. július 11-i aktívaértekezleten Rákosi Mátyás volt az 
előadó és Nagy Imre az egyik felszólaló. Rákosi Mátyás állást foglalt ugyan a nehézipar 
fejlesztésének lassúbb üteme mellett, de nyomatékosan leszögezte, hogy , jövőre is több 
szenet és több acélt akarunk termelni, mint az idén és többet is kell termelnünk". Sőt 
kijelentette, hogy a tervteljesítés érdekében fokozni kell a munkatempót, mert , nem áll 
az, hogy a mi terveink általában túlfeszítettek". Ez a vád szerinte az ellenségtől ered, aki 
, azt hirdeti, hogy most már nem érvényes a terv, hogy most már nem kell tartani a 
normát, hogy most már nincs szükség munkafegyelemre". Rákosi tehát továbbra sem 
mondott le az egyoldalú nehézipar-fejlesztésről, ezen belül is a nyers- és alapanyag-terme- 
lés mennyiségi felfuttatásáról. Ugyanakkor egyetértését fejezte ki azzal, hogy az egyéni- 
leg dolgozó parasztságot gazdaságilag támogatni kell, s főleg , meg kell nyugtatni minden 
téren". Ezzel egyidejűleg éles szavakkal szólt a kulákság elleni harc változatlan időszerű- 
ségéről, hiszen , a kulák kulák marad, listával vagy lista nélkül". Az éberségre és a 
harckészség fokozására utaló szavai pedig kifejezetten a , tegnapot" idézték fel. Rákosi 
Mátyás elismerte, hogy , pártunk és különösen pártvezetésünk, munkája közben súlyos 
hibákat is követett el", amit azonban néhány mondattal később így módosított: ,, Az 
alkotó munka hevében hibákat is követtünk el." Hibaként konkrétan csupán az ötéves 
terv célkitűzéseinek 1951-ben történt felemelését jelölte meg. 

Nagy Imre felszólalásában lényegében a kormány hivatalos programját, közelebbről 
gazdaságpolitikáját képviselte, valamint a pártvezetőség és a kormány szilárd egységét 
hangsúlyozta. Ez utóbbival összefüggésben teljesen egyetértett az elhangzott beszámoló- 
val. Emellett volt érdemleges mondanivalója a párt eszmei-politikai egységével kapcsola- 
tosan is, viszont a reformgondolatokat meglehetősen visszafogottan taglalta Nagy Imre. 

Ily módon a budapesti aktívaértekezlet — mai kifejezéssel élve — inkább a , visszarende- 

ződés" céljait szolgálta, mivel Rákosi Mátyás beszámolóját a további pártmunka alapjá- 
nak és vezérfonalának kellett tekinteni. Ez a kormányprogram ,,baloldali" ellenzőit 
kétségtelenül megnyugtatta, míg a többiek körében a bizonytalanságot fokozta. Nagy 
Imre verbális egyetértése a beszámolóval önmagában kevés volt ahhoz, hogy ennek 
alapján bárki komolyan megkérdőjelezze a miniszterelnöknek a júniusi politikai fordulat 
melletti elkötelezettségét. Így Rákosi Mátyás és Nagy Imre a budapesti aktívaértekezle- 
ten nem annyira a pártvezetőség egységét, mint inkább annak hiányát demonstrálták. 
Arról nem is szólva, hogy az egység látszatának elérése érdekében is feltétlenül arra lett 
volna szükség, hogy a miniszterelnök , visszalépésére" a pártfőtitkár a júniusi határozat 
irányában történő , előrelépéssel" válaszoljon. 


Az MDP KV első ízben az 1953. október 31-i ülésén vette számba, illetőleg összegezte 
a júniusi politika tapasztalatait. A Központi Vezetőség megállapította, hogy a június 
óta foganatosított intézkedéseknek köszönhetően jelentősen megszilárdult a törvényes- 
ség. A minisztertanács július 23-án megszüntette a belügyminiszter helyi tanácsok feletti 
felügyeleti jogkörét. Július 25-én az Elnöki Tanács törvényerejű rendeletet adott ki a 
közkegyelem gyakorlásáról, ami 20 ezer embert érintett, és amit az illetékes hatóságok 
október végéig végre is hajtottak. Július 30-án az Elnöki Tanács újabb törvényerejű 
rendeletével létrehozta a Legfőbb Ügyészséget, és elrendelte az ügyészi szervezet országos 
kiépítését. Ezenkívül a kormányzat megszüntette a rendőrhatósági őrizet alá helyezést 
és feloszlatta az internálótáborokat, valamint feloldotta a fővárosból — és a vidéki 
városokból - kitelepített úgynevezett , osztályidegen" személyek kényszerlakhelyhez 
kötöttségét, és eltörölte a rendőrbiráskodás intézményét. 

A közkegyelem gyakorlása és az internálótáborok feloszlatása után sok ártatlanul 
elítélt és ítélet nélkül fogva tartott, vagy a megérdemeltnél súlyosabban büntetett ember 
szabadult ki, térhetett vissza a polgári életbe. Az ártatlanul elítéltek - bár gyakran 
megkésetten és nem minden esetben elegendő mértékben - anyagi kártérítést is kaptak 
az államtól. Ezzel szemben súlyos ellentmondás, hogy a párt és a kormány vezetői 
nagyon keveset tettek a kommunista és más baloldalit személyiségek elleni nyilt vagy 
titkos politikai perek felülvizsgálatáért. 

A Központi Vezetőség azt is kénytelen volt konstatálni, hogy még mindig előfordul 
törvénysértés, a hatóságok, különösen falun, változatlanul ridegen intézik a lakosság 
ügyeit, s hogy egyes párttagoknál a kapitalizmusból a szocializmusba való átmenet 
elméleti és ideológiai kérdéseiben bizonyos zavar és tanácstalanság mutatkozik. , A 
Politikai Bizottságnak gondoskodnia kell arról — hívta fel a figyelmet a KV határozata -, 
hogy kidolgozásra és tisztázásra kerüljenek azok az elméleti és ideológiai kérdések, 
amelyek az új helyzettel, pártunk és népi demokráciánk fejlődésének új szakaszával 
kapcsolatosak, s amelyeknek tisztázása elengedhetetlenül szükséges a párt helyes politi- 
kájának megvalósításához." Ezenkívül a határozat arra szólította fel a pártszerveket, 
hogy fordítsanak figyelmet a helyi tanácsok munkájának megjavítására; segítsék elő, 
hogy a tanácsok mint az államhatalom helyi szervei erősítsék kapcsolataikat a lakosság- 
gal, törődjenek a lakosság mindennapi érdekeivel, a községfejlesztés és -gazdálkodás 
ügyével; egyúttal biztosítsák a központi feladatok megvalósítását is. A határozat, első- 
sorban a pártszervezeteket illetően, további politikai feladatokat ís megjelölt, de a 
koncepciós perekről változatlanul hallgatott. Így a valóságban csak igen kis mértékben 
járult hozzá a júniusban kijelölt politikai célok valóra váltásához. 

A párt III. kongresszusának előkészületei már 1953 végén megkezdődtek." A Politikai 


4 MSZMP KB Párttörténeti Intézetének Archívuma (továbbiakban PI Arch.) 276/52-25. 

Bizottság december 3-án a kongresszus szervezési és káder-előkészítési ügyeivel foglalko- 
zott. December 23-án külön bizottságot hozott létre a Központi Vezetőség beszámolójá- 
nak előkészítésére. A bizottság munkáját öt albizottság segítette, s ezek egyikének A népi 
demokrácia új fejlődési szakaszának fontosabb problémái című témát kellett kidolgoznia.§ 
1954. május 19-én, tehát mindössze néhány nappal az MDP III. kongresszusának meg- 
nyitása előtt vitatta meg a Politikai Bizottság a népi demokratikus fejlődéssel összefüggő 
kérdéseket. Ekkor fejtette ki Nagy Imre véleményét a tanácsok működéséről, a többpárt- 
rendszerről, a koalícióról, valamint a népfront újjászervezéséről. beleértve az egyéni 
tagság bevezetését is." A vitában Rákosi Mátyás azon nézetének adott hangot, hogy , két 
dolog van, amiben nem engedhetünk". Az egyik, hogy a népfront felelevenítésével 
összefüggésben szó sem lehet a többpártrendszerre való visszatérésről, a másik pedig az, 
hogy az MDP-nek nem szabad a népfronton kívül maradnia. Farkas Mihály felszólalásá- 
ban lényegében megerősítette Rákosi Mátyás álláspontját. 

A népfront felelevenítésének gondolata és a tanácsok önállóságának fokozását szolgá- 
ló javaslatok feltétlenül pozitívak voltak, de az előbb említettek sem takarhatták el azt 
a rendkívül fontos tényt, hogy az MDP vezetői mereven elzárkóznak a politikai intéz- 
ményrendszer jelentősebb átalakítása elől. Ez az állásfoglalás tükröződött azután a 
kongresszus beszámolóiban is.? 

Az MDP III. kongresszusa (1954. május 24-30.) ugyancsak azt igyekezett demonstrál- 
ni, hogy a pártvezetőség egységes, a tagság pedig egyöntetűen felsorakozik a vezetők 
mögé. Rákosi Mátyás a KV beszámolójában vázolta az ország nemzetközi helyzetét, 
számolván egy új világháború kitörésének közvetlen veszélyével. Röviden érintette az 
államélet időszerű kérdéseit is, de a legnagyobb figyelmet ezúttal a népgazdasággal 
kapcsolatos problémáknak szentelte, az előbbiekről lényegében semmi újat nem mon- 
dott. Az , új szakasz" politikai jellegzetességeiről jellemzően csupán az ismert szólamo- 
kat hangoztatta: , A munkásosztály államhatalmának alapja a munkás-paraszt szövet- 
ség. De ez a hatalom a szövetségnél szélesebb népi összefogásra, az összes hazafias és 
békeszerető erők összefogására, a népfrontra támaszkodik, amelynek szerepe megnő az 
új szakaszban. 

A munkásosztály államhatalma további megszilárdításának, a munkás-paraszt szövet- 
ség megszilárdításának, a széles nemzetközi összefogásnak és általában a szocializmus 
építése új szakasza megvalósításának elengedhetetlen feltétele, hogy államunkat, népün- 
ket erős, egységes marxista-leninista párt vezesse." 

Nagy Imre kongresszusi beszédében az államigazgatás és a tanácsok feladatairól szólt. 
Javaslatai a bürokrácia túlburjánzásának megfékezésére, a helyi tanácsok részleges 
önállóságának és demokratikus önkormányzatának helyreállítására irányultak. Emellett 
erősíteni kívánta az állam központi szerveinek a parlamentáris demokráciákra jellemző 
jegyeit. Ő szintén nem mondott újat, de mindenesetre ébren tartotta a figyelmet azokról 
a kérdésekről, amelyeket már a miniszterelnöki programbeszédben is felvetett. Nagy 
Imre azt 15 kifejtette, hogy a , népköztársaságunk alkotmányában lefektetett demokrati- 
kus elvek és a szocializmus építési platformján" új, függetlenségi népírontot kell létrehoz- 
ni, amely ne politikai pártoknak vagy különböző politikai törekvéseknek legyen az 
egyesülése, hanem a Magyar Dolgozók Pártja részvételével és vezetésével a lakosság 
legszélesebb rétegeit felölelő tömegszervezeteké. Nagy Imre tehát messzemenően igazo- 
dott a Politikai Bizottság 1954. május 19-i vonatkozó határozatához. A kongresszus az 
új függetlenségi népfront tervét a fentebbieknek megfelelően hagyta jóvá. 

A pártvezetők a megnyitó beszédben és a zárszóban is dokumentálni kívánták az 
egység meglétét. , Nem kétséges, hogy kongresszusunk minden küldöttét az a feleme- 

lő gondolat és erős akarat vezérli, hogy pártunknak és vezetésének elvi egységét még 
acélosabbá kovácsoljuk, sorait még szilárdabbá forrasszuk. Pártunk elvi-politikai egysé- 
ge az a gránitalapzat, amelyen dolgozó népünk, szép hazánk boldog, szocialista jövendő- 
jeépül" —- mondotta megnyitójában Nagy Imre.? , A konresszus minden megnyilvánulása 
azt mutatta, hogy pártunk és dolgozó népünk egységesen és összekovácsoltan támogatja 
a szocializmus további építésére vonatkozó terveinket... Erőt az egység ad, ezért ápoljuk 
és őrizzük pártunk szilárd egységét, mint a szemünk világát!" — hangoztatta zárszavában 
Rákosi Mátyás.!?9 

A Politikai Bizottság 1954. június 3-i ülésén úgy értékelte a III. kongresszust, mint 
amely világos és gyakorlati útmutatást adott a szocializmus építésének korabeli szaka- 
szában adódó feladatokra és a fejlődés perspektiívájára. Ennek az állításnak azonban 
maga a Politikai Bizottság mondott ellent, amikor ugyanezen az ülésen olyan határoza- 
tot hozott, hogy: , Fel kell lépni minden olyan megnyilatkozással szemben, amely a 
kongresszus határozatait a júniusi KV ülés előtti politikához való visszatérésnek akarná 
beállítani."!! 

Az egység látszatát csak rövid ideig sikerült megőrizni a pártvezetőségen belül. 1954 
nyarán-őszén ugyanis mindenekelőtt az 1955. évi népgazdasági terv előkészítésével és 
részben a rehabilitálásokkal kapcsolatosan már nyíltan felszinre törtek a rejtett, lappan- 
gó érdek- és nézetkülönbségek, a politikai ellentétek. 

A Politikai Bizottság még 1953. november 11-én megtárgyalta a Jelentés Péter Gábor 
és társai ügyében folytatott vizsgálat eredményéről szóló előterjesztést, és megbízta Rákosi 
Mátyást, Gerő Ernőt és Nagy Imrét, hogy készítsenek összegezést, amely tartalmazza 
azokat a tanulságokat, amelyeket az említettek nép- és államellenes tevékenységéből a 
pártnak is le kell vonnia.!? Ennek ellenére a politikai perek felülvizsgálata eleinte megle- 
hetősen lassan, majd a III. kongresszus előkészítésével egyidejűleg valamivel gyorsabban 
haladt előre. A Politikai Bizottság 1954. március 24-i ülésén felhatalmazta Gerő Ernőt, 
hogy Kádár János és társai, valamint mások ügyét a Belügyminisztérium illetékes 
szerveivel vizsgáltassa felül.! 

Május 12-én állásfoglalás történt a jogtalanul elítélt párt- és állami funkcionáriusok 
rehabilitálásának elveit illetően. Egy héttel később pedig külön napirendként tárgyalta 
a Politikai Bizottság a politikai elítéltek ügyeinek fölülvizsgálatára vonatkozó javasla- 
tot.M Gerő Ernő előterjesztésében három csoportba sorolta (I. Fontosabb politikai 
ügyekben elítéltek ; II. Egyéni ügyek, amelyeknek többsége minden valószínűség szerint 
katonai jellegű ; III. Szociáldemokraták ügyei) a politikai elítéltek ügyeit. Javaslata sze- 
rint az I. csoportba soroltak ügyét — idetartoztak a , Rajk László és társai összeesküvési 
és kémkedési ügyében elítéltek" is - a lehető legrövidebb időn belül, a II. csoportba 
soroltakét folyamatosan, mig a III. csoportét az első kettő után kellett befejezni. Az 1954. 
május 19-e után Molnár Eriknek, a Legfelsőbb Bíróság elnökének a vezetése alatt 
megalakult különleges tanács mintegy 300 személy ügyével foglalkozott, és még ugya- 
nabban az évben rehabilitálta Donáth Ferencet, Haraszti Sándort, Kádár Jánost, Kállai 
Gyulát, Losonczy Gézát és másokat. , 

A Rajk-per elitéltjei és a volt szociáldemokrata vezetők (Szakasits Árpád, Marosán 
György, Vajda Imre, Schiffer Pál és mások) sorsát azonban változatlanul homály borította 
A törvénytelenül elítéltek egy részét továbbra is fogva tartották, s ezáltal növelték azt 
a politikai kárt, amelyet a törvénysértő perekkel és más törvénytelenségekkel a bűnös 
pártvezetők okoztak. Ebből is látható, hogy nem csupán a reformgondolatok életbe való 

átültetése haladt lassan és ellentmondásosan előre, hanem a törvényesség helyreállí- 
tása IS. 

1954. július végén a Politikai Bizottság - Nagy Imre távollétében — lényegében elfogad- 
ta az Országos Tervhivatal javaslatát, amely a legszükségesebbnek ítélt beruházások 
megvalósítása és a külkereskedelmi aktívum elérése mellett kivihetetlennek látta az 
életszínvonal emelését. Az ezen az ülésen életre hívott Gazdaságpolitikai Bizottság, Gerő 
Ernővel az élén, magáévá tette a fentebbi álláspontot és — a , régi recept" szerint — az : 
életszínvonal rovására tervezte a gazdaságpolitikai problémák megoldását. A Gazdaság- 
politikai Bizottság szeptember 15-én terjesztette elő javaslatát! A Politikai Bizottság 
ülésén — ahonnan ezúttal Gerő Ernő hiányzott — elsősorban Friss István védelmezte az 
előterjesztést, mely szerint az ipar fejlesztését az életszínvonal visszafogása és a paraszti 
vásárlóerő csökkentése árán kell biztosítani. Nagy Imre ezt az álláspontot élesen elutasí- 
totta, és kijelentette, hogy a pártvezetőségen belül ténylegesen két koncepció létezik. Az 
egyik, amely ragaszkodik a régi iparosítási politikához és csupán a , túlhajtásokat" 
hajlandó nyesegetni. A másik az a júniusi irányvonal, amely az ipar átállításával és a 
mezőgazdasági termelés jelentős fejlesztésével akarja a bajokat orvosolni. Rákosi Mátyás 
tagadta a két koncepció tényét, de a vitában érdemlegesen nem vett részt. A Politikai 
Bizottság végül is az eredeti előterjesztést elvetette, és Szalai Bélát megbízta egy újabb 
javaslat kidolgozásával. 

Szalai Béla a KV 1954. október 1—3-i ülésén a Népgazdaságunk helyzete és feladataink 
című előadói beszédében hangsúlyosan gazdasági és gazdaságpolitikai kérdésekkel fog- 
lalkozott, s elsősorban ebben az összefüggésben elemezte az új szakasz politikáját.!§ Az 
előadói beszéd ugyanakkor érintette azokat a politikai vonatkozásokat is, amelyek a 
gazdaság és a politika kölcsönhatására hívták fel a figyelmet. Szalai úgy vélekedett, hogy 
a nemzetközi helyzet alakulásában egyre nagyobb szerepet játszik a vitás kérdések békés 
rendezésére irányuló törekvések térhódítása. A kedvező belső feltételt az új szakasz 
gazdaságpolitikájának sikere szempontjából az jelenti, hogy megszilárdulóban van a 
népi, nemzeti egység, ami lehetőséget nyújt arra, hogy ,a legszélesebb néptömegeket 
vonjuk be az új szakasz gazdaságpolitikájának megvalósításába". Az új szakasz politiká- 
jának, illetőleg gazdaságpolitikájának támogatása mellett sorakozott fel szinte kivétel 
nélkül a KV minden tagja. Közülük is főként Berei Andor, Horváth Márton, Péter 
György, Szántó Béla és Vas Zoltán támogatta az új szakasz politikai és gazdasági 
célkitűzéseit, s lépett föl az , ellenállók"-kal szemben. 

Nagy Imre felszólalásának jelentőségét fokozta, hogy itt fogalmazta meg először 
átfogóan a szocialista építés sztálini felfogásától eltérő koncepcióját. Az MDP KV 1953. 
júniusi határozata erre vonatkozóan a következőket tartalmazta : , A gazdaságpolitika 
e gyökeres megváltoztatásának, az új gazdaságpolitika irányvonalának alapvető célkitű- 
zése: a lakosság s mindenekelőtt a munkásosztály életszínvonalának lényeges és állandó 
emelése, a dolgozók szociális és kulturális ellátottságának megjavítása, tovább folytatva, 
lassúbb ütemben a szocialista iparosítás politikáját, amely változatlanul a párt fő irány- 
vonala." Ezeket a megállapításokat fejlesztette tovább, pontosabban helyesbítette Nagy 
Imre miniszterelnöki programbeszédében, amikor azt hangsúlyozta, hogy , A szocialista 
építésnek egyetlen helyes, a dolgozó nép számára elfogadható és járható útja a lakosság, 
elsősorban az ipari munkásság életszínvonalának emelése, anyagi, kulturális és szociális 
helyzetének állandó javítása. Ezt kell tennünk egész népgazdasági tervezésünk és fejlesz- 
tésünk központi kérdésévé." 

Egy esztendővel később Nagy Imre arra hívta fel a figyelmet, hogy nem lehet, illetőleg 
nem szabad az iparosítást külföldi erőforrásokra támaszkodva megvalósítani. Ebből 
egyenesen következett a hazai sajátosságok közelebbi számbavételének igénye. Ez még 


15 PI Arch. 276/53-194. 
16 PI Arch. 27652 27. 


Balogh Sándor: Reformpróbálkozások (1953-1956) 25 


akkor is helyes volt, ha a miniszterelnök fejtegetésében a Szovjetunió , tehermentesítése" 
játszotta a főszerepet. , Lehetetlen dolog - mondta -, hogy mi a Szovjetunió gazdasági 
erőforrására építsük fel Magyarországon a szocializmust. Arra építeni a szocializmust, 
amit a Szovjetunió ad, az teljesen helytelen és újabb javaslat van arra, hogy a Szovjet- 
unióhoz forduljunk, hogy segítsen bennünket, további erőforrásait vegyük igénybe."!" 

Nagy Imre a KV-ülésen elhangzott felszólalásában a következőkben foglalta össze a 
szocialista építésről vallott, most már kialakultnak tekinthető felfogását: , Micsoda 
szocializmus lenne az, amely a kenyeret sem biztosítja, amely nem biztosítja az élelmisze- 
rek egyre növekvő mennyiségét. Kit lelkesítene az olyan szocializmus, amely nem tud 
húst, tejet, zsírt vagy szalonnát adni? Mi olyan szocializmust és úgy akarunk létrehozni, 
amely mindezt biztosítja a dolgozó nép számára. A régi gazdaságpolitika a szocializmus- 
nak egészen helytelen értelmezést adott, számításon kívül hagyta az embert, a társadal- 
mat, a szocializmus fogalmát pedig leszűkítette a vas- és acéltermelés maximális növelésé- 
re, a túliparosításra. Ez nem szocializmus, elvtársak!" 

Rákosi Mátyás zárszavában azt állította, hogy a pártvezetőség egységesen itéli meg 
a Központi Vezetőség 1953. júniusi határozatát, az MDP III. kongresszusának állásfog- 
lalását és azokat a kérdéseket is, amelyek az átállásnak és a mezőgazdaság fejlesztésének 
hibáira vonatkoznak, abban a formában is, ahogyan Nagy Imre a hibákat hozzászólásá- 
ban , élesebben aláhúzta". Ez a meghátrálás elegendő volt ahhoz, hogy a Központi 
Vezetőség kiálljon az 1953. júniusi politika mellett, de nem pótolhatta a júniusi politikai 
fordulattal összhangban levő és átfogó gazdaságpolitikai program kidolgozását. 

Nagy Imre - Rákosi meghátrálását kihasználva — fokozta a Rákosi-csoport elleni 
nyomást. A Szabad Nép 1954. október 20-i számában terjedelmes cikket jelentetett meg 
A Központi Vezetőség ülése után címmel, amelyben lényegében felszólalását ismertette. 
Élesen elítélte a , baloldali" ellenállókat, nem hagyott kétséget afelől, hogy a pártvezető- 
ségben s általában az állami és gazdasági szervekben jelentős erők hátráltatják az 1953. 
júniusi politika érvényesülését. Nagy visszhangot keltettek a cikknek a törvénysértések- 
kel és a rehabilitációval foglalkozó sorai is. Nagy Imre határozott igéretet tett arra, hogy 
, kihozzuk a börtönökből ártatlanul elítélt elvtársainkat". Október 23-án az Irodalmi 
Újságban Déry Tibor , Nyílt levél"-ben üdvözölte Nagy Imre cikkét, és kifejezte azt a 
meggyőződését, hogy számos írótársa osztja az ő véleményét. 


A másik nagy jelentőségű belpolitikai esemény a Hazafias Népíront 1954. október 
23—24-i alakuló kongresszusa volt. A Hazafias Népfront megalakításának igénye, mint 
erre utaltam, már az MDP III. kongresszusa előtt felmerült, és utána is többször szóba 
került a pártvezetőség tanácskozásain, ahol a népfront funkciója s főleg jellege volt a vita 
tárgya. A Politikai Bizottság 1954. július 28-i ülésén Gerő Ernő azt az álláspontot 
képviselte, hogy az MDP feltétlenül vegyen részt a népfrontban, a hajdani koalíciós 
pártok, pontosabban vidéki maradványaik viszont semmiképpen se legyenek tagjai 
annak.!§ Ezzel szemben Apró Antalnak - és az ülésről hiányzó Nagy Imrének - az volt 
a véleménye, hogy az MDP ne legyen tagja és a párttagok egyénileg, illetőleg a tömeg- 
szervezeteken keresztül kapcsolódjanak be a népfront tevékenységébe. Hegedús András, 
Kovács István és Komócsin Zoltán egyértelműen Gerő Ernő álláspontját támogatta a 
vitában. Komócsin Zoltán azt is felvetette, hogy sokan nem értik, miért van szükség a 
népfront felélesztésére; Berei Andor viszont azt fejtegette, hogy a párt szerepének olyan- 
nak kell lennie a népfronton belül, hogy ne akadályozza a széles pártonkívüli tömegek 
aktivizálását. 

Rákosi Mátyás javaslatára a Politikai Bizottság Gerő Ernő álláspontját fogadta el. 
A Politikai Bizottság szeptember 8-án tárgyalta meg a Hazafias Népfront nyilatkozat- 
tervezetét, és arról határozott, hogy a tervezett mozgósító, a nép aktivitását erősítő legyen, 
mely kifejezésre juttatja a népfront hazafias jellegét, utalva haladó hagyományaira. !? 
Emellett megfelelően domborítsa ki népi demokratikus államunk erejét, az egyre jobban 
erősödő nemzeti egységet, és ebben az új népfront szerepét, a békéért és a nemzeti 
függetlenségért folyó harc kérdését, valamint a Szovjetunió felszabadító szerepét és 
állandó segitségét. 

A következő hetekben a Politikai Bizottság a Hazafias Népfront működési szabályza- 
tának tervezetével, a helyi bizottságok megválasztásával, majd a kongresszuson elhangzó 
előadói beszéddel foglalkozott. A Politikai Bizottság október 20-i ülésén arra hívta fel 
a figyelmet az előadói beszéddel kapcsolatosan, hogy abban jobban ki kell domborítani 
a munkásosztály jelentőségét, vigyázva arra, hogy amikor a munkásosztály vezető 
szerepéről beszélünk, ne sértsük meg a parasztságot." A párt vezető szerepéről egy 
helyen - lehetőleg az elején -— bővebben kell szólni, meg kell mutatni a párt történelmi 
szerepét, amelyet népünk felszabadításáért és a nemzeti egység megteremtéséért folyó 
harcban mindvégig betöltött, s amiből logikusan következik, hogy a párt a Hazafias 
Népfrontnak is vezető ereje. A beszédből azt a részt viszont, ahol a kommunisták szektás 
magatartását azért birálja, mert nem értik meg a népfront jelentőségét, ki kell hagyni. 
A Politikai Bizottság elé terjesztett javaslatban az is szerepelt, hogy Nagy Imre feltétlenül 
szólaljon fel a Hazafias Népfront kongresszusán, de erre a határozat nem tért ki. 

A Hazafias Népfront létrejöttével — az előbbiekből is kitűnően — korántsem érvényesül- 
tek maradéktalanul Nagy Imre elképzelései, mégis önmagában a mozgalom életre hívása 
személyes sikerének is tekinthető, hiszen ezáltal közelebb jutott azon törekvésének 
realizálásához, hogy a politikai fordulatot a politikai intézményrendszer módosításával 
kell összekapcsolni. 

A Hazafias Népfront szervezésének előkészítése 1954 augusztusában kezdődött el. 
Szeptemberben és október elején egymás után csatlakoztak a népfíronthoz a tömegszerve- 
zetek, ezt követően a városokban és a községekben rendezett gyűléseken közfelkiáltással 
megválasztották a Hazafias Népfront helyi bizottságait. Nagy Imre a Hazafias Népfront 
1954. október 23—24-i kongresszusán elmondott beszédében fogalmazta meg, hogy az új 
feltételek mellett mit vár a mozgalomtól. , A Hazafias Népfrontnak az ország eleven 
lelkiismeretének kell lennie — hangsúlyozta Nagy Imre —, amely őrködik nagy nemzeti 
céljaink megvalósításán. Számon tartja a hazafias kötelességteljesítést, számon kéri a 
mulasztást, éberen őrködik azon, hogy állami és társadalmi életünk minden terén az 
igazság, a törvényesség, az emberiesség érvényesüljön."?! Nagy Imre beszédének és a 
kongresszuson elhangzott felszólalások többségének erősen hazafias hangvétele és stílusa 
egyébként összhangban volt az MDP KV vonatkozó határozatának mondanivalójával 
és szellemével.?? Nyilvánvalóan azt a célt szolgálta, hogy felkeltse a közvélemény érdek- 
lődését a Hazafias Népfront-mozgalom iránt, amely 1949 után lényegében megszűnt 
létezni. 

Az MDP KV októberi ülése és a Hazafias Népfront kongresszusa után érezhetően 
megélénkült a politikai közélet. Növekedett a júniusi politika népszerűsége és ezzel 
egyidejúleg Nagy Imre takintélye és befolyása is. Egymást érték, követték az értelmiségi 
összejövetelek. Mindenekelőtt az írók és az újságírók körében mutatkozott élénk érdek- 
lődés a társadalmi-politikai kérdések iránt. Ez az érdeklődés egyszersmind szinte minde- 
nütt a kritikai hang erősödésével párosult, ami most már nemcsak az érintett szakmai 

terület problémáit vette célba, hanem bírálta egyes pártvezetők korábbi tevékenységét 
és megnyilatkozásait, a DISZ gyenge és erőtlen működését a főiskolai ifjúság körében, 
sőt a személyi konzekvenciák levonásának igénye is felmerült. Szóban és írásban is 
megfogalmazódott, elsősorban írók és újságírók részéről a , kétfrontos harc" követelmé- 
nye.?3 

amely a Szabad Nép 1954. november 21-i számában jelent meg. Darvas bizonyos jobbol- 
dali és kispolgári tendenciák felerősödésétől féltette a júniusi politikát, de valójában írása 
- szándékától talán függetlenül - annak a politikának az , előfutára" lett, amely nemcsak 
az irodalmi vitáknak vetett véget, hanem magával az októberi határozattal is szembefor- 
dult. 

Néhány nappal később ugyanis már a Politikai Bizottság foglalkozott a , túllicitálás" 
kérdésével, majd Rákosi Mátyás hazaérkezése után, aki közel két hónapot töltött a 
Szovjetunióban, a pártvezetőség több ülésen , értékelte át" a párt politikáját. 

Rákosi Mátyás november 30-án tájékoztatta a Magyar Dolgozók Pártja többi vezető- 
jét az SZKP Elnökségének üzenetéről, amely - az első titkár beszámolója szerint — többek 
között azt tartalmazta, hogy Magyarországon erősen növekedőben van a jobboldali 
veszély, amit főleg a népfíronttal kapcsolatos hibás elképzelések és Nagy Imrének a 
Szabad Nép október 20-i számában megjelent cikke táplál." Másnap, december 1-jén 
Rákosi Mátyás a Politikai Bizottság ülésén fejtette ki álláspontját a belpolitikai helyzet- 
ről.?5 Eszerint az a magyar népi demokrácia, amely néhány évvel ezelőtt a szocializmust 
építő tábor egyik büszkesége volt, most komoly gondot okoz e tábornak. A politikai 
helyzet romlásához hozzájárult, hogy a párt szerepe csökkent, részben a népfront túlzott 
előtérbe állításával, részben pedig amiatt, hogy az 1953. júniusi határozat óta szakadatla- 
nul bírálat éri a pártot. A hibákért Nagy Imre igen komolyan felelős, mivel továbbra is 
helytelen nézeteket képvisel a mezőgazdaság szocialista átszervezését illetően. Hibát 
követett el Nagy Imre akkor is, amikor a népfront előkészítését , oly módon vitte", hogy 
a párt akarva-akaratlanul is háttérbe szorult, és helyenként az az illúzió keletkezett, 
mintha Magyarországon tulajdonképpen a népfront volna a döntő, vezető politikai erő. 
Rákosi Mátyás úgy vélekedett, hogy Nagy Imre a rehabilitáció kérdését is helytelenül 
vetette fel októberi cikkében, és hangulatot keltett a párt és személy szerint az első titkár 
ellen. 

Rákosi Mátyás helyzetértékelésére, amint az várható is volt, Nagy Imre nyomban 
reagált. Egyetértett azzal, hogy az SZKP Elnökségének üzenetét nagyon meg kell szívlel- 
ni, s a helyzetet — alapos elemzéssel — őszintén fel kell tárni. A tennivalókat szintén ki 
kell dolgozni politikai, gazdasági és ideológiai téren egyaránt. Nagy Imre úgy látta, hogy 
a Magyar Dolgozók Pártja erősödik, fejlődik, nem esett vissza a befolyása, hanem egyre 
nő, mostani befolyása lényegesen nagyobb, mint a legutóbbi négy-öt esztendőben bármi- 
kor volt. , A párt helyzetét nem tudom másként értékelni, nem tudok egyetérteni azzal 
— hangsúlyozta Nagy Imre -, hogy a párt befolyása csökkent volna, hogy a párt tekinté- 
lye, a vezetés tekintélye kisebb lenne. Ellenkezőleg, az a helyzet, hogy a Központi 
Vezetőség októberi ülése óta állandóan javulás van." 

A párt helyes politikájának köszönhetően a szocializmus építésének feltételei is javul- 
tak Magyarországon. A népi demokrácia társadalmi alapja és tömegbázisa a korábbi 
évekénél szilárdabb. Nagy Imre a fő hibát abban látta, hogy a párt lemaradt a tömegek 
politikai aktivitása és a politikai élet gyorsuló üteme mögött. A júniusi politikát kemé- 
nyen védelmezve azt is leszögezte : nem igaz, hogy a jobboldaliság kerekedett volna felül 
az MDP politikájában. Ezért, ha netán a pártvezetőség általános támadást kezdene a 

, jobboldali veszély" ellen, akkor az tönkretenné az új szakasz politikáját, a népfrontpoli- 
tikát, s azokat az eredményeket is, amelyeket 1953 júniusa óta elértek. A Hazafias 
Népfront a párt politikáját valósítja meg, és a párt körül tömöríti a tömegeket. A nép- 
front akkor jelent veszélyt, ha a párt rosszul dolgozik. , A népi demokrácia semmiképpen 
sem tűrheti azt — folytatta Nagy Imre -, hogy a népi demokrácia ellen, a párt politikája 
ellen használják fel a sajtót, a demokratizmus nem azt jelenti, hogy mindenki azt ír, amit 
akar. Ilyen jelentkezése a demokratizmus félreértésének teljesen helytelen. Minden esz- 
közt fel kell használni, hogy ennek véget vessünk..." Nagy Imre elismerte, hiba volt 
előzetesen nem megmutatni október 20-i cikkét a Politikai Bizottság tagjainak ; egyedül 
és kizárólag az ellenállásról írni, szintén egyoldalúságra vall; a rehabilitációról viszont 
feltétlenül szólni kellett, hiszen , akiket ki kellene engedni, azok ülnek", s ez ma már 
általános szóbeszéd tárgya. 

Farkas Mihály felszólalásában abból indult ki, hogy teljes mértékben egyetért azokkal 
a rövid, de kemény és igaz megjegyzésekkel, amelyek az SZKP vezetői részéről elhangzot- 
tak. Ezután azt taglalta, hogy a Központi Vezetőség októberi határozatának segítségével 
és a helyes népírontpolitikával sikerült elmélyíteni a párt és a tömegek közötti kapcsola- 
tot. Majd újabb fordulattal azt bizonygatta, hogy október után a párton belül erősödött, 
sőt , előretört" a jobboldali veszély, amely kispolgári anarchista és szubjektív idealista 
nézetekben, antimarxista és pártellenes megnyilvánulásokban jelentkezik. Ha ezek ellen 
nem fokozzák a harcot, és nem számolják fel ezeket, akkor az MDP számára fő veszéllyé 
nőheti ki magát. , En nem tudom elfogadni Nagy elvtársnak azt a tételét, hogy a fő 
veszély abban van - mondta Farkas Mihály -, hogy a párt lemarad a tömegek aktivitásá- 
tól. Pártunk fő baja éppen ebben az előretörő jobboldali veszélyben van! Ez a jobboldali 
veszély megmutatkozik ideológiai vonalon, de jelentkezik már gazdasági vonalon is és 
meg kell mondjam, bizonyos elemei feltalálhatók gazdasági vonalon a kapitalista restau- 
rációs törekvéseknek is, valamint abban is, hogy a falun a szocializmus győzelmét 
— szemben a III. pártkongresszus határozatával — a második ötéves tervben akarják csak 
megoldani, vagy még később..." 

Farkas Mihály a jobboldali előretörést illetően az újságíróknál, az íróknál, valamint 
az egyetemi oktatók és hallgatók körében , gátszakadás"-ról beszélt, valamint a naciona- 
lizmus és a szovjetellenesség nyílt és burkolt formában történő jelentkezéséről. Ő is 
aláhúzta, hogy az a propaganda, amely a magyar sajtó és rádió tevékenységére jellemző, 
a testvérpártoknak is súlyos károkat okoz. 

Ács Lajos felszólalásában többségében megismételte Farkas Mihály szavait, minde- 
nekelőtt a jobboldali veszély súlyosságát hangoztatta, és védelmébe vette Gerő Ernőt, 
akinek a lejáratására a közelmúltban , egy igen erőteljes" kampány folyt. Szalai Bélának 
szintén az volt a véleménye, hogy Gerő Ernőnek joggal lehetett olyan érzése, túl sok 
mindenért hárítják rá a felelősséget. Szerinte a Központi Vezetőség októberi határozata 
alapjában helyes, és hibát nem ebben, hanem a végrehajtásban kell keresni, amiért 
elsősorban Nagy Imre a felelős. Bata István és Mekis József még az előbbieken is túltett 
felszólalásában. Mekis külön is méltatta Rákosi Mátyás személyét és tevékenységét, s 
kijelentette, hogy , Rákosi elvtársat a dolgozók - ebben az országban — mindenkinél 
jobban becsülik". 

Apró Antal mondanivalója több vonatkozásban eltért társaiétól. Egyértelműen kiállt 
a Központi Vezetőség októberi határozata mellett. Ugyanakkor ő is egyetértett a , szov- 
jet elvtársak" üzenetével a jobboldali elcsúszás veszélyét illetően, de reális veszélyt látott 
a baloldali túlzások és elhajlások tekintetében is. Apró Antal óvott az adminisztratív 
eszközök meggondolatlan alkalmazásától, és felhívta a figyelmet arra, hogy , a művészet, 
az irodalom, az újságírás területén minden lépésünket jól nézzük meg, mert a nem 
átgondolt intézkedés visszahat a párt politikájára". 

Rákosi Mátyás összefoglalójában, nem utolsósorban a felszólalók többségére támasz- 
kodva, erősítette a kritikai hangot. Kijelentette, hogy , nekünk" nem sokat ér az olyan 

nemzeti egység, amelyet azért támogat a parasztság egy része, mert azt hiszi, hogy nem 
fogjuk a termelőszövetkezeteket fejleszteni, nem fogjuk falun a szocializmust építeni. 
A párt eddig nagyon óvatos volt a jobboldali megnyilatkozásokkal szemben, de most 
már keményebb rendszabályokra van szükség, mert ha itt nem intézkedünk . gyorsan, a 
hiba úgy elharapódzik, hogy nem tudjuk megállítani. Rákosi Mátyás kategorikusan 
elvetette Nagy Imre azon álláspontját, hogy egyformán harcolni kell a jobb- és a baloldal 
ellen. Szerinte ez elfogadhatatlan, mert a vak is látja, hogy a baloldali szektariánus 
maradványok elleni harcban az MDP már komoly sikereket ért el, és most a döntő 
veszélyt a jobboldali nézetek elterjedése jelenti. Ilyen jobboldali nézet a népfronttal 
kapcsolatosan is van, egyesek ugyanis valami nemzeti kommunizmust várnak tőle. 

Rákosi Mátyás azt is megismételte, hogy az SZKP vezetői erősen helytelenítették Nagy 
Imre októberi cikkének megjelentetését, amely tükrözte szerzőjének téves elméleteit és 
jobboldali nézeteit is. , A hibák feltárásánál nemcsak a szovjet elvtársaknak volt szere- 
pük. Én ezeket a dolgokat észrevettem. Az én felszólalásom - jelentette ki a , feledékeny 
és szerény" Rákosi Mátyás - a plénumon, amire előre nem is készültem, már polémia 
volt a Nagy elvtárs helytelen megállapításaival. Az elvtársak nagyon jól ismerik ezeket 
a kérdéseket és az azután előállt helyzetet, amiről az elvtársak beszéltek is. En Moszkvá- 
ból szakadatlanul felhívtam az elvtársakat, hogy lépjenek fel ezen nézetek ellen, mert 
ezek károsak. Amint utólag kiderült, a szovjet elvtársak is ugyanígy ítélték meg a 
helyzetet." Az első titkár befejezésül javasolta, hogy Nagy Imre, Rákosi Mátyás és Ács 
Lajos közösen készítsenek el — a vita alapján - egy dokumentumot, amit azután a 
Politikai Bizottság elé terjesztenek. 

A helyzetmegítélésben a Politikai Bizottság 1954. december 9-i ülésén gyökeres fordu- 
lat következett be. A résztvevők ugyanis egyhangúan elutasították Nagy Imrének azt 
a javaslatát, hogy mielőtt a vitás kérdésekben kikérnék a szovjet elvtársak véleményét, 
a Központi Vezetőség tárgyalja meg azokat és foglaljon állást. A Politikai Bizottság 
december 15-én -— Nagy Imre távollétében — határozat formájában véglegesítette azt a 
dokumentumot, amelyről december 1-jén határoztak.?" A módosító javaslatok úgyszól- 
ván kivétel nélkül a jobboldali veszély nagyságáról vallott nézetek erősítését, illetőleg 
alátámasztását szolgálták. Az elfogadott javaslatokból az tűnt ki, hogy a túlzott, a 
helytelen kritika nemegyszer a népi demokratikus rend alapjait támadta; a jobboldali 
elemek mind jobban felbátorodtak, s a jobboldali nézetek, elméletek és hangulatok 
kezdtek a párt szervezeteiben elterjedni. A jobboldali nézetek különösen a Központi 
Vezetőség októberi ülése után erősödtek meg, elsősorban bizonyos értelmiségi és kispol- 
gári körökben, s a párton belüli kispolgári elemek felléptek a pártvezetés egysége ellen. 
Az egyéni parasztgazdaságok helyes támogatásának túlságos hangsúlyozása mellett 
háttérbe szorult a termelőszövetkezetek támogatása, megszilárdítása és jövedelmezősé- 
gük fokozása. Teljesen egyoldalúan csak a baloldali hibákat bírálták, amelyeket pedig 
a Központi Vezetőség októberi ülése ideológiailag elítélt és szervezeti intézkedésekkel 
nagyrészt leküzdött. A legfőbb feladatnak azt tekintették, hogy a párt biztosítsa teljes 
elvi egységét, mindenekelőtt a Központi Vezetőség és a Politikai Bizottság elvi egységét, 
a III. kongresszus és a Központi Vezetőség októberi ülésének vonala alapján. A határo- 
zat végleges szövegét a fenti szempontok szerint Farkas Mihálynak, Acs Lajosnak és 
Szalai Bélának kellett elkészítenie. A vádirattal is felérő határozat azonban már nem 
elsősorban hazai célokat szolgált, hanem a szovjet elvtársak — úgymond - , tárgyilagos 
és hiteles" tájékoztatását. 

1955. január 8-án Moszkvában a magyar pártküldöttség tagjai (Rákosi Mátyás, Nagy 
Imre, Farkas Mihály, Ács Lajos és Szalai Béla) tájékoztatták az SZKP Elnökségét 


26 PI Arch. 276/53-208. 
27 PI Arch. 276/53-209. 

Magyarország politikai és gazdasági helyzetéről, s különösen az MDP vezetésében 
meglévő ellentétekről és azok okairól." Az SZKP Elnökségének tagjai kivétel nélkül 
erőteljesen bírálták Nagy Imrét, mindenekelőtt a Szabad Nép október 20-i számában 
megjelent cikkéért. Véleményük szerint Magyarországon igen nagy volt a jobboldali 
veszély, elsősorban Nagy Imre pártellenes nézetei és pártszerűtlen magatartása miatt. 
Farkas Mihály szintén nem kevés bírálatban részesült, elsősorban azért, mert nem 
tartotta vissza Nagy Imrét pártszerűtlen megnyilvánulásaitól. Egyik-másik felszólaló 
nemcsak bírálta, hanem egyenesen károsnak minősítette Vas Zoltán és Horváth Márton 
magatartását. Elszigetelten Rákosi Mátyást is illették kritikai megjegyzésekkel az SZKP 
Elnökségének tagjai, de vele kapcsolatos a , pozícióját erősítő" jellemzések domináltak, 
pontosabban egyértelműen Rákosi személye mellett álltak ki. Így Molotov, Kaganovics 
és Bulganyin azt hangsúlyozta, hogy Rákosi Mátyás a Komintern régi vezető gárdájába 
tartozik, tapasztalt ember és az egész világon ismerik. , Jobb vezetés nincs Magyarorszá- 
gon - állította Molotov -, mint a Rákosi elvtársé." 

Vorosilov úgy látta, hogy a Magyarországon bekövetkezett negatív fejleményekért 
elsősorban Nagy Imre a felelős, aki elvileg nem elég szilárd, a földreform végrehajtását 
is későbbre akarta halasztani. Nem helyes, sőt veszélyes az ipart elhanyagolni, állította 
Vorosilov. Molotov a magyarországi helyzetet nagyon súlyosnak ítélte. Ugy vélekedett, 
hogy Nagy Imre októberi cikke nem kommunista pozícióból tárgyalja a kérdéseket. 
A város és a falu közti árucsere-forgalmat a munkás-paraszt szövetség lényegeként 
jellemezni teljesen helytelen. Annak idején Berija adott olyan tanácsot, hogy a tagok a 
termelőszövetkezetből kiléphessenek. Kaganovics a szóban forgó cikket igen veszélyes- 
nek minősítette, és annak a véleményének adott hangot, hogy Nagy Imre - Buharin 
jelszavát kisajátítva — nem érti meg a marxizmust és az osztályharcot. Az előbbiekhez 
csatlakozva Malenkov azt fejtegette, hogy Nagy Imrének helytelen nézetei vannak a 
parasztkérdésben, a népfront pártvezetése, az ipar és a fegyelem kérdésében. Bulganyin 
Nagy Imre , vonalát" tömören pártszerűtlennek minősítette, beleértve moszkvai fellépé- 
sét is. Mikojan óvott az MDP-n belüli frakciózás veszélyétől. Nagy Imrének azt a 
kijelentését pedig, hogy nem tud Rákosival együtt dolgozni, ultimátumnak nyilvánította. 

Az elhangzottakat Hruscsov foglalta össze, aki arról szólt, hogy Nagy Imre pártellenes 
nézeteket képvisel, és az SZKP Elnöksége ezekkel szemben az MDP-t és Rákosit támogat- 
ja. Hruscsov elismerte, hogy Nagy Imrének vannak érdemei, most mégis kemények vele 
szemben, mert ártalmára van a pártnak. Nagy Imre előtt két út áll: a párttal vagy ellene. 
Azt tanácsolta, hogy Nagy Imre gondolkozzon el a bírálaton, az SZKP Elnöksége együtt 
akar vele menni. Az ő tekintélye szintén tőke a párt számára, miként Rákosi tekintélyét 
is védeni kell ugyanebből a szempontból. Valamennyien egyetértettek abban, hogy Nagy 
Imrének önkritikát kell gyakorolnia, felül kell bírálnia helytelen nézeteit. A miniszterel- 
nökségről azonban nem szabad lemondania, mert a nézeteltérések nyilvánosságra kerülé- 
se esetleg pártszakadást vonna maga után. 

Nem ismerjük máig sem egyértelműen hiteles forrásból, hogy a magyar pártdelegáció 
tagjai és személy szerint Nagy Imre hogyan reagáltak az SZKP Elnöksége tagjainak 
észrevételeire, de bizonyos következtetések levonására lehetőséget ad az a határozati 
javaslat, amelyet a magyar pártdelegáció tagjai 1955. január 8-án az SZKP Elnökségével 
folytatott tanácskozás napján kézjegyükkel láttak el.?" 

A határozati javaslat megállapítja, hogy a delegáció helyesli és magáévá teszi mindazt 
a bírálatot és tanácsot, amely az SZKP Elnökségével folytatott tanácskozáson az MDP 
politikájáról elhangzott. Ennek megfelelően az 1954. december 15-i határozatát a Politi- 
kai Bizottság a következőkkel módosítja és egészíti ki: biztosítani kell a párt vezető 
szerepének érvényesülését az állami és társadalmi élet minden területén; a munkás- 


28 PI Arch. 276/62-1. A ránk maradt dokumentum a magyar felszólalásokat nem örökítette meg. 
29 Arch. 276/53-211. 

paraszt szövetségen belül feltétlenül biztosítani kell a munkásosztály vezető szerepét, s 
el kell utasítani azt a helytelen nézetet, amely a munkás-paraszt szövetség lényegét a 
város és a falu közötti árucsere-forgalomra szűkiti le; a népírontban fokozottabban 
biztosítani kell a párt vezetését; el kell utasítani minden olyan kísérletet, mely a pártnak 
1953. június előtti tevékenységét és kivívott nagy eredményeit lekicsinyli ; erőteljes küz- 
delmet kell folytatni minden nacionalista és soviniszta megnyilvánulás ellen, ami az 
ellenség egyik legveszedelmesebb ideológiai fegyvere a néptömegek félrevezetésére ; éle- 
sen el kell utasítani azokat a nézeteket, amelyek lebecsülik a szocialista iparosítást, az 
ipar és benne a nehézipar fejlesztését ; el kell utasítani az olyan nézeteket, melyek pártunk 
III. kongresszusa határozatától eltérően a szocializmus alapjainak lerakását a falun túl 
hosszú időre akarják elodázni; egész szocialista építésünk alapvető követelménye a 
termelékenység állandó emelése és az önköltség csökkentése. 

A Politikai Bizottság 1955. január 13-i ülésén vitatták meg a Moszkvában járt pártde- 
legáció beszámolóját. Nagy Imre vállalta, hogy a Szabad Népben egy cikk keretében 
kifejti álláspontját a Politikai Bizottság 1954. december 15-i határozatában és a jelen 
dokumentumban szereplő kérdésekről. Ugyancsak rögzítette a szóban forgó dokumen- 
tum azt is, hogy még január folyamán összehívják a Központi Vezetőség ülését, amely- 
nek előadója Nagy Imre lesz. 

A moszkvai út után a Politikai Bizottság tagjai, élükön Rákosi Mátyással mindenáron 
igyekeztek rávenni Nagy Imrét az önkritikára, arra való hivatkozással, hogy a Moszkvá- 
ban elhangzottakat maradéktalanul elfogadta. Nagy Imre elhatárolta magát a január 8-i 
határozati javaslat első mondatától, amely meglehetősen sommásan fogalmazott, és 
észrevételeket fűzött a dokumentumhoz. , Voltak olyan kérdések is -— mondta -, amik 
vagy téves tájékoztatáson alapulnak, vagy más okból helytelenül merültek fel." Nagy 
Imre e sérelmesnek tartott helyzet taglalása után így folytatta: , A másik kérdés, amit 
én szóvá akarok tenni, amit én ott nem tettem szóvá, ami engem nehéz helyzetbe hozott. 
Ez a kritika hangja... Részt vettem én sok vitában, sok harcban, de amit én ott tapasztal- 
tam, ilyent én még nem tapasztaltam." 

Az 1955. januát második felében és februárban zajló viták nem hoztak eredményt az 
előbb említettek tekintetében. A viták kimenetelét végül is az módosította, hogy a magyar 
miniszterelnök megbetegedett. Február 17-én az SZKP Központi Bizottsága hivatalo- 
san értesítette az MDP vezetőit Malenkov miniszterelnök lemondásáról, amit a Politikai 
Bizottság egyhangú helyesléssel vett tudomásul.?! Február 22-én a Politikai Bizottság 
határozatot hozott arról, hogy a március elejére tervezett Központi Vezetőségi ülésen két 
napirend szerepel: 1. Nagy Imre elvtárs magatartásának ismertetése; 2. A politikai 
helyzet és a párt feladatai. A napirendek előadója Rákosi Mátyás.?? 

A politikai irányvonal újabb módosítását az: MDP Központi Vezetősége 1955. március 
2-4-i ülésének határozata hozta nyilvánosságra.? A márciusi határozat megállapította, 

30 PI Arch. 276/53-211.; 1955. február 1-jén Nagy Imre megbetegedett. Erről Rusznyák István akadémikus 
február 5-én kelt levelében tett jelentést Rákosi Mátyásnak. A betegséget Rusznyák coronaria trombosisból 
eredőnek tartotta, annál is inkább, mert február 3-ra Nagy Imre vérnyomása is elég jelentékenyen leesett. Nagy 
Imre állandó orvosi felügyelet és gyógykezelés alatt állt, s Rusznyák véleménye szerint közvetlen veszélytől nem 
kellett tartani, hacsak valamilyen váratlan komplikáció nem jön közbe. Nagy Imrének legalább 6 hétig feltétlen 
ágynyugalomra van szüksége, állitotta Rusznyák, és ezalatt nemcsak az izgalmaktól kell tartózkodnia, hanem a 
munkából is teljesen ki kell kapcsolni. 

1955. február 19-én Rusznyák István és Földi Mihály, az orvostudományok doktora — nyilván felkérésre - a 
következő szövegű jelentést adták Nagy Imre egészségi állapotáról: , Nagy Imre elvtárs, a Magyar Népköztársa- 
ság Minisztertanácsának elnöke e hó elején coronaria trombosisban megbetegedett. Egészségi állapota azóta 
lényegesen javult, és előreláthatóan április hó folyamán újra munkaképes lesz." 

Haynal Imre akadémikus, valamint Rusznyák István és Földi Mihály orvosi jelentéséből tudjuk, hogy 1955. 
március 9-én Nagy Imrénél újabb trombózis lépett fel, s betegsége ezzel olyannyira súlyosbodott, hogy az orvosi 
vélemény szerint hónapokig nem lehetett számítani arra, hogy aktivan bekapcsolódjék a politikai életbe. 

31 Pl Arch. 276/53-216. 

hogy az 1953. júniusi határozat teljesen helytállónak bizonyult, de végrehajtásában hibák 
és fogyatékosságok voltak, sőt ,a határozatokat egyesek opportunista, antimarxista 
módon eltorzították, ami káros jobboldali hibákhoz, jobboldali elhajlásokhoz vezetett". 
A jobboldali nézeteket és hibákat a határozat mindenekelőtt a nehézipar elsődlegessége 
elvének tagadásában jelölte meg. Emellett bírálta annak , elhallgatását" is, hogy a 
munkás-paraszt szövetség célja a szocializmus felépítése, és hogy e szövetséget a munkás- 
osztálynak kell vezetnie. A határozat foglalkozott azzal is, hogy a minisztertanácsban, 
több minisztérium munkájában káros, opportunista gyakorlat terjedt el, és nem érvénye- 
sült kellően a párt vezető szerepe. Ez utóbbi vonatkozásban azonban a határozat a 
Hazafias Népírontban látta a legproblematikusabbnak a helyzetet : 

, A megerősödött jobboldali, opportunista elhajlás megmutatkozott a párt vezető 
szerepének lebecsülésében is. Egyesek tagadják a párt vezető szerepét a Hazafias Nép- 
frontban. A Hazafias Népfront létrehozását — amelyet pártunk kezdeményezett — olyan 
jobboldali törekvések kísérték, amelyek a párt jelentőségének és vezető szerepének 
visszaszorítását célozták annak érdekében, hogy a Hazafias Népfront legyen az az erő, 
amely ellenőrzi az állami és tanácsi szerveket is. Hogy a Hazafias Népfront ezt az 
vellenőrző és irányító szerepétx betölthesse, akarták egyesek a népi demokrácia legátfo- . 
góbb tömegszervezetévé tenni, ezzel lényegében a Hazafias Népífrontnak nagyobb szere- 
pet akartak adni, mint a helyi tanácsoknak, amelyek tudvalevőleg a legátfogóbb tömeg- 
szervezetek és az államhatalom helyi szervei is, s amelyeket a választásokon maga a 
dolgozó nép hoz létre. Ezek a jobboldali nézetek lényegében a proletáriátus diktatúrájá- 
ról szóló marxi-lenini tanítást akarták revízió alá venni." 

A Központi Vezetőség kivétel nélkül minden felmerült politikai kérdésben elmarasz- 
talta Nagy Imrét. Ezenkívül hozott egy külön határozatot is, amely Nagy Imre személyé- 
vel, közelebbről magatartásával foglalkozott, kilátásba helyezve, hogy felgyógyulása 
után visszatérnek erre az ügyre. A következő napokban-hetekben a Politikai Bizottság 
a szó szoros értelmében kényszerítette Nagy Imrét, írásban gyakoroljon önbírálatot a 
márciusi határozattal összefüggésben. Nagy Imre 1955. március 25-i levelében a szóban 
forgó határozatot - a párt tagjaként -— magára nézve kötelezőnek ismerte el, és mellékelte 
lemondólevelét is a miniszterelnökségről. 


A , márciusi fordulat" végrehajtását, amelynek tartalmát csak részben tükrözte a határo- 
zat szövege, több körülmény közrejátszása is megkönnyítette Rákosi Mátyás számára. 
1953 júniusa után nem került sor a szükséges személyi konzekvenciák levonására, ami 
azzal járt, hogy Nagy Imre a pártvezetőségben végig kisebbségben volt. Arról nem is 
szólva, hogy a hatalmi harcban az első titkár olyan eszközöket i5 igénybe vehetett, 
amelyek a miniszterelnöknek nem álltak rendelkezésére. A nemzetközi helyzetben idő- 
közben bekövetkezett változások, pontosabban azok értékelése az SZKP és az MDP 
vezetői által, legalábbis átmenetileg, feltétlenül Rákosi Mátyás pozícióját erősítették. 
A , márciusi fordulat" rendkívül súlyos politikai következményeket vont maga után: 
nem csupán a párt egységének szétzilálásához és az ellentmondások kiéleződéséhez járult 
hozzá, hanem ahhoz is, hogy a hatalmi harcban ismét felülkerekedett Rákosi-csoport 
elzárta az útját az MDP vezetősége immár valóban kikerülhetetlen megújításának s ezzel 
együtt annak is, hogy olyan programot lehessen kidolgozni és a politikai intézményrend- 
szert úgy átalakítani, ami nélkül nem volt meg a realitása a szocializmus további 
építésének Magyarországon. Arról már nem is szólva, hogy az SZKP XX. kongresszusa 


.y... 


jában. 


34 PI Arch. 276/62 -I. 


. Balogh Sándor: Reformpróbálkozások (1953—-1956) 33 


: " Nagy Imre leváltását, illetőleg minden funkciójából való visszahívását a Központi 
§ Vezetőség 1955. április 14-én határozta el.:5 A Központi Vezetőség határozatában -— a 
, márciusi fordulat" mintegy igazolásaként — a következőkkel indokolta állásfoglalását: 
Nagy Imre olyan politikai nézeteket képviselt, amelyek éles ellentétben állnak a párt 
t általános politikájával, a munkásosztály, a dolgozó parasztság, a népi demokrácia 
érdekeivel; arra törekedett, hogy fékezze a szocialista építés , motorját", a szocialista 
iparosítást, különösen a nehézipar fejlesztését, a falun pedig a termelőszövetkezeti moz- 
galmat, s mindezzel akadályozta a népjólét emelésének szilárd megalapozását; igyekezett 
háttérbe szorítani, elhomályosítani a párt vezető szerepét, s megkísérelte szembeállítani 
az állami szerveket és részben a Hazafias Népfrontot is a párttal ; antimarxista, antileni- 
nista nézetei összefüggő rendszert képeztek, és kiterjedtek a politikai, a gazdasági és a 
kulturális élet legkülönbözőbb területeire ; jobboldali opportunista politikájának megva- 
lósítása érdekében pártszerűtlen, pártellenes, sőt frakciós módszerekhez folyamodott. 
. Négy nappal a Központi Vezetőség ülése után az országgyűlés Nagy Imrét, mivel , nem 
látta el megfelelően feladatát", felmentette kormányelnöki tisztségéből, és Hegedűs 
Andrást választotta meg miniszterelnöknek.?$ 
z Ag írói és újságírói, sőt a szélesebb értelmiségi körökben is általában negatívan 
fogadták az 1955. márciusi határozatot. Számosan az írók közül passzivitással válaszol- 
tak, Déry Tibor, Zelk Zoltán és mások határozottan elutasították az MDP KV-nak ezen 
újabb irányváltoztatását. 1955 nyarától azonban ismét fellángoltak az /rodalmi Ujság 
hasábjain és másutt azok a viták, amelyek legtöbbször az irodalmi életet akadályozó 
tényezők bírálatából indultak ki, de rövidesen eljutottak a társadalmi-politikai problé- 
mák felvetéséig.?7 
1955. október 15-én több mint félszáz író, újságíró, művész és mások memorandum- 
ban fordultak az MDP Központi Vezetőségéhez és abban, többek között, a kultúrpoliti- 
ka legutóbbi időben elkövetett sérelmes lépéseinek (az Irodalmi Ujság szerkesztőinek 
leváltása, több verseskötet megjelentetésének megtiltása, valamint Az ember tragédiája, 
A csodálatos mandarin és Németh László Galileije bemutatásának megakadályozása) 
jóvátételét kérte, követelte. A memorandum tulajdonképpeni célja az 1953. júniusi 
politikához való visszatérés elérése, illetőleg kikényszerítése volt. 
Az MDP KV azonban november végén határozatában jobboldali elhajlóként, sőt 


35 PT Arch. 276/52-29.: A Központi Vezetőség 1955. április 14-i ülésén Nagy Imrét kizárták a Politikai 
Bizottságból, a Központi Vezetőségből, és visszahívták minden funkcióból, amelyet a párt bizalmából viselt. 
Másnap. aprilis 15-én Rákosi Mátyás levélben tudatta Dobi Istvánnal, az Elnöki Tanács elnökével a központi 
Vezetőség javaslatát Nagy Imre kormányfői poziciójából való leváltására, , mert nem látta el megfelelően a 
Minisztertanács elnökének tisztét". 

36 Hegedűs András 1955. április 18-tól 1956. október 24-ig volt miniszterelnök. 

37 Veres Péter Öregek és fiatalok című írása nyomán (Irodalmi Újság, 1955. július 30.) újabb vita indult az 
irodalmi életet , zavaró tényezők" feltárására és kiküszöbölése érdekében. A vitaindító cikkre Csoóri Sándor : 
Fiatalok és öregek (Irodalmi Újság, 1955. augusztus 6.); Kuczka Péter : Egészen nyíltan (Irodalmi Ujság, 1955. 
augusztus 13.); Sándor András: Egy volt tanítvány válasza (Irodalmi Ujság, 1955. augusztus 13.) című irások 
reagálnak. Lényegében ehhez kapcsolódik még Déry Tibor: Meditáció a fiatalságról (Irodalmi Ujság, 1955. 
augusztus 27.) és Pándi Pál: A kritika felelőssége (Irodalmi Újság, 1955. szeptember 3.) írása. Háy Gyula: 
Szabadság és felelősség (Irodalmi Ujság, 1955. szeptember 10.) című cikke összefoglalót és vitazárót ígért; a 
szabadság és igazság értékeihez való viszonnyal és ragaszkodással kapcsolatos fejtegetései azonban már kétségtele- 
nül túlmutatnak az irodalmon. 

Időközben megjelent néhány olyan vers is, amely mondanivalójával kapcsolódott az irodalmi vitához: Benjá- 
min László: Jóvátenni a jóvátehetetlent és más versei; Tamás Lajos: Most küzdöm végig című verse. 

A vitákhoz utolsóként Erdei Sándor: Köznapi dolgokról című cikkében (Irodalmi Ujság, 1955. szeptember 17.) 
szólt hozzá. Erdei arra hívta fel a figyelmet, hogy a vitázók , a nemzetté váló nép sorsáért érzett felelősséggel" 
végezzék, pontosabban folytassák tevékenységüket. 

A vitára Hermann István: Egy megjegyzés című írása (Csillag, 1955. 9. sz. 1897-1899. old.) negatívan reagált. 
Illés Lajos: Írói magatartás és az új írónemzedék című cikkében (Új Hang, 1955. 9. sz. 55-59. old.) viszont 
üdvözölte azt. Szecsödy László: A burzsoá objektivizmus ellen — a proletár pártosságért című cikkében (Szabad 
Nép, 1955. október 2.) szintén elítélte a vitát és az irodalmi jelenségeket. 

frakciósként ítélte ela memorandum szervezőit, köztük Aczél Tamást, Déry Tibort, Háy 
Gyulát, Méray Tibort és Zelk Zoltánt. , Jelenleg — állapította meg a KV határozata - 
a jobboldali opportunizmus legveszélyesebb, legnyiltabb és legszervezettebb formában 
az irodalmi élet területén mutatkozik. Egyes párttag írók frakciós csoportosulást szervez- 
tek polgári-kispolgári nézetek politikai és irodalmi propagálására és a Központi Vezető- 
ség márciusi határozata elleni harcra. A Központi Vezetőség a leghatározottabban elítéli 
ezt a párt politikájával és szervezeti szabályzatával ellentétes jobboldali csoportosu- 
lást."538 Az aláíró párttagok pártbüntetésben részesültek, Haraszti Sándort és Vásárhelyi 
Miklóst pedig kizárták az MDP-ból. December 3-án -— természetesen az előbbiektől nem 
függetlenül —- a KEB Nagy Imrét is kizárta a pártból.? Ezzel a Rákosi-csoport valójában 
maga teremtett olyan helyzetet, hogy a volt miniszterelnök akarva-akaratlanul is politi- 
kai alternatívát ígérő-jelentő , ellenpólussá" lett. 

Az SZKP 1956. februári XX. kongresszusa Magyarországon is rendkívül mély hatást 
és visszhangot keltett; az MDP tagjai és a hazai közvélemény - a kongresszusról szóló 
tudósítások alapján - azt várták és remélték, hogy a pártvezetőség levonja a szükséges 
következtetéseket, megszünteti a növekvőben levő társadalmi és politikai feszültségeket. 
Az elkövetkező események azonban csakhamar rácáfoltak ezekre a reménykedésekre és 
várakozásokra. Az MDP KV 1956. márciusi ülésén elhangzott beszámolójában Rákosi 
Mátyás azt bizonygatta, hogy az SZKP XX. kongresszusa a Magyar Dolgozók Pártja 
eddig követett irányvonalának helyességét igazolja."! Ezzel szemben a Központi Vezető- 
ség ülésén felszólalók közül többen (Horváth Márton, Kádár János, Kiss Károly, 
Molnár Erik, Révai József, Szántó Zoltán stb.) bírálták a beszámolót és a politikai 
gyakorlatot. A Központi Vezetőség , egyhangúlag jóváhagyott" és nyilvánosságra hozott 
határozata lényegében a beszámoló - és nem a vita — mondanivalóját és szellemét 
tükrözte. 

A határozat kiemelte az SZKP XX. kongresszusának nemzetközi jelentőségét: 
,A kongresszus megállapításai a háború megakadályozásának lehetőségéről, továbbá a 
szocializmusba való átmenet különböző formáiról, nemzetközileg növelik és szilárdítják 
a munkásosztály egységét, a néptömegek összefogását, a béke és a szocializmus híveinek 
hatalmas táborát." A XX. kongresszus tanulságaként szólt a határozat a pártélet lenini 
normáinak helyreállításáról, a személyi kultusz leküzdéséről, a szocialista törvényesség 
megszilárdításáról és a népfrontmozgalom kiszélesítéséről is. Ugyanakkor az MDP 
politikáját illetően azt emelte ki, hogy , pártunk politikai irányvonala, amelyet az MDP 
III. kongresszusa dolgozott ki, helyesnek bizonyult." Néhány mondattal később azon- 
ban a hangsúly már valójában nem is az MDP III. kongresszusán volt, hanem a KV 1955. 
márciusi határozatának jelentőségét hangoztatta a határozat: , A XX. kongresszus új 
lendületet adott annak a helyes politikának a végrehajtásához, amely az MDP III. 
kongresszusára épül, és amelyet megszabadított a jobboldali torzításoktól a Központi 
Vezetőség 1955. márciusi határozata." 

Az SZKP XX. kongresszusa után hosszú hónapok teltek el a Rakosi-csoport politikai 
, agonizálása" jegyében. Így az első titkár felmentéséről csak az MDP KV 1956. július 


38 Irodalmi Újság, 1955. december 10. 

39 1955. december 3-án a Központi Ellenőrző Bizottság — a Politikai Bizottság november 18-i határozatának 
megfelelően - Nagy Imrét kizárta az MDP-ből. 

40 Az SZKP XX. kongresszusa (1956. február 14-25.) Szikra 1956. 44-48. és 551-553. old. 

41 PI Arch. 276/52-33. 

42 Szabad Nép, 1956. március 15. 

43 Azt a tényt, hogy Rákosi Mátyás végig ragaszkodott a szocialista építés sztálini felfogásához és az ennek 
megfelelő politikai gyakorlathoz, mi sem bizonyítja jobban, mint a Politikai Bizottság 1956. július 12-i ülésén 
elhangzott felszólalása, ahol többek között azt fejtegette, hogy .....aki most strukturális változásokról fecseg, az 
lényegében azt követeli, hogy állítsuk vissza a tőkések és nagybirtokosok hatalmát... A szociális forradalommal 
szemben forradalmat követelni annyi, mint ellenforradalmat követelni... Azok, akik olyan könnyen követelik 
nálunk a burzsoá , szabadságjogokat" és egyebeket, lehet, hogy nem gondolják végig a következményeket. De ha 

18-21-i ülésén döntöttek, mégpedig Anasztaz Mikojan ösztönző jelenlétében, amikor 
már mind az SZKP-ben, mind más kommunista pártokban , nyugtalanság" jelentkezett 
a Magyar Dolgozók Pártja , tűrhetetlen" helyzetét illetően. Nemhogy nem sikerült a 
válságból való kijutás programját megfogalmazni, de még azt sem sikerült elérni, hogy 
az MDP új vezetői lélegzetvételi szünethez jussanak a válságból való kijutás programjá- 
nak érdekében. A Központi Vezetőség ülésén Kádár János, Révai József és mások 
változatlanul pártellenesnek ítélték Nagy Imre fellépését a Hazafias Népfront kongresz- 
szusán. Helytelenítették ugyan Nagy Imre kizárását a pártból, de kizárólag taktikai 
okokból. Fel sem merült, hogy a határozati javaslat kidolgozásánál az 1954 őszére elért 
eredményekből kellene kiindulni. 

A határozati javaslat a törvényesség megszilárdítása, a tanácsok önállóságának növe- 
lése, a választott államhatalmi szervek szerepének fokozása, a Hazafias Népfront és a 
tömegszervezetek hatékonyabb működése szempontjából számos, köztük hasznos és 
értékes javaslatokat is tartalmazott, de ezek általában , nem múlták felül" az 1953. 
júniusi-júliusi ígéreteket és reményeket. Nem véletlen, hogy az elfogadott határozat mind 
az előrelépés igényéről, mind az egy helyben topogás sajátos kényszeréről egyaránt 
tanúskodik. Nem egyedül a magyar, de a nemzetközi kommunista mozgalom is évtizede- 
ket veszített el azáltal, hogy a XX. kongresszus után nem sikerült ideológiailag és 
politikailag kimunkálni, pontosabban időszerűen konkretizálni a szocializmushoz vezető 
utak különbözőségéről szóló marxi és lenini felismeréseket. 


Kiss Nagy András: 
Bronz grafika 6 


végig gondolják, megértik, hogy nem a népi demokrácia, nem a szocialista haladás szóvivői, hanem megfordítva, 
lényegében a kapitalizmus restaurációját és ami nálunk ezzel egyet jelent, a burzsoázia véres terrorját készítenék 
elő... Helyes volt a pártból kizárni azt a Nagy Imrét, aki olyan politikai nézeteket képviselt, melyek éles ellentétben 
álltak pártunk összpolitikájával... Nagy Imre... arra törekedett, hogy fékezze a szocialista építés motorját, a 
szocialista iparosítást, benne különösen a nehézipar fejlesztését, falun pedig a tsz-mozgalmat... jobboldali, 
opportunista politikája... érdekében... pártellenes, sőt frakciós módszerekhez folyamodott... A pártot ellenség 
veszi körül... akadnak... akik a szocializmus építésének magyar útja alatt a nemzetközi szolidaritástól való 
eltávolodás útját értik." (PI Arch. 276/53—-223.) 
44 PI Arch. 276/52-35. 

1956 nemzetközi háttere 


A második világháború és a párizsi béke után nem történt meg Közép-Európa új 
helyzetének nemzetközileg szabályozott rendezése — mert túlzás lenne a jaltai megállapo- 
dást ilyennek nevezni. A hidegháborús korszak kezdetét 1947-1948-ban éppen az jelle- 
mezte, hogy mindkét fél tartott attól, a másik , forróvá" változtatja a hidegháborút. Ez 
a félelem az ötvenes évek elejére lényegesen mérséklődött, legalábbis a kormánypolitika 
szintjén. Mindkét , szuperhatalom" cselekedetei azt ígérték, hogy - ha propagandájukkal 
ellentétben is, de -— kölcsönösen egy tartós békeperiódus megteremtésére törekszenek. 
A szovjet hadsereg nem tett kísérletet Jugoszlávia lerohanására, az Egyesült Államok 
nem használta ki atiammonopóliumát, melyről pedig tudhatta, hogy néhány évnél tovább 
nem tarthat. Az 1950 körüli évek legvéresebb eseménye, a koreai háború pedig éppenség- 
gel azt bizonyította: mindkét fél ügyelt arra, hogy ne szenvedjen látványos vereséget, s 
ne vigye át a háborút Korea határain túlra. 

Ezt a ma már nyilvánvaló egyensúlypolitikát akkor csak a világpolitika magasabb 
szintjein láthatták világosan. A kommunista kezdeményezésre létrehozott nemzetközi 
békemozgalom az atomháború rémképével tartotta izgalomban a világot. A másik 
oldalon a nyugati sajtó és rádió olyan nyomatékosan verte hallgatói fejébe napról napra 
egy szovjet támadás állítólagos veszélyét és a Nyugat elszántságát a közép-kelet-európai 
,rab népek" felszabadítására, hogy ennek következtében Magyarországon igen sokan 
hittek egy nyugati intervenció közeli bekövetkeztében. A Szabad Európa Rádió és más 
adások is ilyen értelemben, de csak ilyen értelemben, valóban előkészítői voltak az 
1956-os eseményeknek. 

Sztálin halála után a szovjet vezetés akár bizonyos engedmények árán, de szerette 
volna stabilizálni közép-európai befolyási övezetét. Kivonta csapatait Finnországból és 
Ausztriából, hozzájárult ahhoz, hogy Ausztria, Finnországhoz hasonlóan, semleges 
státust kapjon. (A megenyhült nemzetközi helyzetben nyilván további kölcsönös enged- 
ményekre is kész lett volna.) 

A Nyugat ezeket az engedményeket annyiban honorálta, hogy 1955 decemberében 
hozzájárult Magyarország, Bulgária és Románia ENSZ-beli felvételéhez. Ha figyelembe 
vesszük, hogy erre néhány hónappal a Varsói Szerződés aláírása után került sor, nyilván- 
valónak kell vennünk, hogy a Nyugat célja a kialakult katonai tömbrendszer megszilár- 
dítása volt, nem pedig egy olyan semleges övezet létrehozása, amely végül elvezet a 
tömbök feloszlatásához. 

Magyarországon a Rákosi-féle vezetés negligálta, mások viszont félreértették az 1955- 
ös év jelentős eredményeit az enyhülés terén. Nagy Imre 1956. januári tanulmányában 
felmerült például a bandungi elvek alkalmazásának reménye a szocialista táboron belül, 
beleértve a be nem avatkozást egymás ügyeibe és hangsúlyozva, hogy , a hatalmi tömbök 
politikája ellentétben áll az öt alapelvvel".! Hozzájárulhatott e vélemény megfogalmazá- 


1 Nagy Imre: A magyar nép védelmében. Vitairatok és beszédek 1955-56. Párizs 1984. 235. stb. old. 

sához Molotov szovjet külügyminiszter kijelentése, miszerint az osztrák államszerződés 
példaképpen szolgálhat , más kis államok" részére; ha ez több volt mint frázis, akkor 
sem Magyarországra értette. A nyugati hatalmak számára az osztrák semlegesség olyan 
formula volt, amely lehetővé tette, hogy Ausztria ténylegesen a Nyugathoz tartozzék. Az 
előbbiek még így is nehezen fogadták el az osztrák semlegességet, különösen az Egyesült 
amok. Dulles külügyminiszter - Kreisky akkori külügyi államtitkár tanúsága szerint 
a következőket mondta az államszerződésről tárgyaló osztrák küldöttség tagjainak: 
,Hát nem értik, hogy a semleges Ausztria egy vákuumot képezne, amely mindenkit 
vonzana, hogy belelépjen? Hát nem értik, hogy egy szövetség a nyugati hatalmakkal a 
biztonság nagyobb fokát nyújtaná Ausztriának?" Mire Kreisky azt felelte: ,,de csak az 
egyik felének". Ha számba vesszük Ausztria semlegesítésének nehézségeit, be kell lát- 
nunk, hogy akkor ezt a , vákuumot" nem lehetett Magyarország irányába bővíteni. 

1955 további nagy eredménye volt a Szovjetunió látványos kibékülése Jugoszláviával. 
Jugoszlávia esetében viszont a szovjet vezetés volt az, amely többet akart a semlegesség- 
nél. Naivitás lenne azt hinni, hogy Hruscsov csak azért járt Canossát Titónál, mert jóvá 
akarta tenni az előző években Jugoszláviára szórt rágalmakat. Hiszen, amikor úgy látta 
jónak, 1958-ban ő maga vezényelt ideológiai össztüzet a , jugoszláv revizionizmus" ellen. 

Hruscsov úgy látta: Sztálin nagy hibát követett el, amikor kitaszította Jugoszláviát a 
szocialista táborból, és ezt a hibát jóvá kell tenni. Talán nem véletlen, hogy belgrádi 
útjára alig két héttel a Varsói Szerződés aláírása után került sor. Természetesnek találta 
volna, hogy a kibékülés után Jugoszlávia belép a KGST-be és a Varsói Szerződés tagjai 
közé. Tito és híveinek többsége őszintén örült a kibékülésnek, mert az megfelelt a 
délszláv népek érdekeinek, megszilárdította Jugoszlávia helyzetét és a szocializmus hely- 
zetét Jugoszláviában. De Tito már az első elvtársi öleléseknél tudta : nem lép be a Varsói 
Szerződésbe, és másképp sem korlátozza külpolitikai mozgásszabadságát. Hruscsov ezt 
nem értette meg, és a sikeres kibékülés után mindent megtett a szövetségi kapcsolat 
szerződésbe foglalásáért. Hamarosan ki kellett hogy derüljön; erről szó sem lehet. 
A hruscsovi vezetésnek rendkívül fontos volt Tito beleegyezésének megnyerése minden, 
különösen a közép- és délkelet-európai térséget illető fontos döntéshez. Mikor viszont 
1956 végére kiderült, hogy további közeledésre, csatlakozásra nincs remény, ez értelem- 
szerűen vonta maga után a szovjet-jugoszláv viszony átmeneti romlását a magyarországi 
felkelés után, de nem amiatt, mint ahogy a kortársak hihették. Hruscsov memoárjában 
így meditál efölött : 

A jugoszlávok visszautasították a csatlakozást a Varsói Szerződéshez, a Nyugathoz 
fűződő kereskedelmi kapcsolataik miatt. Ez a visszautasítás bizonyos súrlódási felületet 
hagyott vissza még azután is, hogy 1955-ben kapcsolataink javulni kezdtek. . ., különösen 
miután a kommunista pártok találkozóinak határozatait nem írták alá. Nem tagadom, 
hogy ez az álláspontjuk akkor engem nagyon irritált."? 

Tito nem nagyon titkolta, hogy számára elképzelhetetlen Rákosival akár kezet fogni 
is. Rákosi akadállyá vált a szovjet-jugoszláv közeledés útján, és ez legalább annyira 
elősegítette bukását, mint a XX. kongresszus. Tehát ha Rákosi nem helyezte volna 
személyes hatalma és biztonsága megőrzését a párt, a köz érdeke elé, 1955 nyarán vagy 
még előbb mindenképp távoznia kellett volna. Öt nem érhette meglepetésként Hruscsov 
belgrádi útja : Hruscsov 1954 szeptemberétől folyamatosan tájékoztatta a magyar pártve- 
zetést Titóval folytatott levél- és véleménycseréjéről. Rákosi azonban nemcsak hogy nem 
állt félre, annyival sem könnyítette meg a szovjet vezetés dolgát, hogy legalább a belgrádi 
út előtt visszavonta volna Rajk és sorstársai elleni vádakat. Ez esze ágában sem volt. 
Vajon miért tartott a szovjet vezetésnek még egy évig, hogy ezt az akadályt félretegye 
az útból? A kérdésre konkrét válaszunk nincs, csak logikai következtetés eredményeként 


2 Bruno Kreisky: Zwischen den Zeiten. Erinnerungen aus fünf Jahrzehnten. Berlin-Zürich 1986. 463. old. 
3 Khruschev Remembers. Harmondsworth 1977. 1. kötet 410-411. old. 

mondhatom, hogy e késlekedésnek két oka volt. Az egyik, hogy Jugoszlávia nem tett 
olyan lépést a Varsói Szerződéshez való közeledés irányában -— például ha hajlandó lett 
volna részt venni a pártfőtitkárok találkozóján -, amely halaszthatatlanná tette volna 
a döntést. A másik ok, hogy a szovjet párt- és katonai vezetés nagyon veszélyesnek 
tartotta a magyarországi belső helyzetet már 1953-ban is és később még inkább. Volt 
azonban több ország - az NDK, Lengyelország, Jugoszlávia -, mely mégis jobban 
foglalkoztatta a moszkvai vezetést. Arról szó sincs, hogy ragaszkodtak volna Rákosi 
személyéhez, mint azt ő különböző trükkökkel itthon el tudta hitetni. Sem Sztálin, sem 
Malenkov, sem Hruscsov nem becsülte túl sokra. Csak arra törekedhetett, hogy legyen 
támasza a szovjet vezetésben : ebben az időben Szuszlov és talán Vorosilov. Nem túl sok, 
de Rákosinak "56 nyaráig elég volt. Ami a többi szocialista országot illeti. semmi sem 
mutat arra, hogy az MDP vagy vezetésének helyzete 1956 októbere előtt különösebben 
foglalkoztatta volna őket. Bizonyos azonban, hogy sem Prágában, sem Varsóban, de 
még Bukarestben sem tett szert megkülönböztetett rokonszenvre mint a Tito-ellenes 
kampány, a kirakatperek egykori szorgalmazója. 

Amikor Tito 1956. június elején Moszkvába utazott, világosan megmondta Hruscsov- 
nak: , Kapcsolataink Magyarországgal addig nem javulhatnak meg, amíg Rákosi és 
társai hatalmon vannak." Mire Hruscsov közölte: , Magyarországon a belpolitikai 
szituáció mindinkább kiéleződik, a helyzet egyre nehezebb lesz, és Szuszlov holnap 
(június 8-án - H. T.) Budapestre kell utazzon, hogy a magyar vezetéssel együtt kiutat 
keressen az egyre bonyolultabbá váló belső válságból." Szuszlovnak sikerült utoljára 
megvédeni Rákosi pozícióját, mégpedig a távozását mind nyíltabban követelő ellenzék 
megfélemlítése révén. Tito, mint ismeretes, Románián keresztül tért haza, s Bukarestben 
Dejzsel együtt nagygyűlésen vett részt, ezzel jelezve, hogy még Dej és Rákosi között is 
nagy különbséget lát. 


1956. június 22—23-án Moszkvában csúcstalálkozót tartottak a szocialista országok 
vezetői. Erről az 1956-tal foglalkozó komolyabb memoárok sem tesznek említést, így 
Hegedűs Andrásé sem, pedig ő Rákosival, Gerővel és Berei Andorral együtt tagja volt 
a magyar delegációnak. Micunovié sem említi a találkozót, melyre pedig jugoszláv 
megfigyelőt is meghívtak. Hruscsov a találkozón nyiltan kijelentette: , Folytatni kell az 
erőfeszítéseket, hogy Jugoszláviát áthozzuk a mi táborunkba."" Hruscsov a találkozón 
ismertette Titóval folytatott tárgyalásait: Tito kijelentette, hogy Jugoszlávia nem semle- 
ges, a szocializmus oldalán áll, de nem helyesli, márcsak mint az el nem kötelezett 
országok szóvivője sem, a világ két táborra osztását, és ezért nem hajlandó a szocialista 
tábor tagjának vallani magát. Tito együttérzését bizonyítandó, mindenesetre véleményt 
mondott az egyes népi demokratikus országokról - ezt Rákosi beszámolójából idézem : 

s: ..A jugoszlávok kifejtették, hogy Csehszlovákiával és Lengyelországgal kapcsolat- 
ban nincsenek problémák, a viszony ezekkel az országokkal kielégítően fejlődik. Ezzel 
szemben elégedetlenségüket fejezték ki Albániával, Bulgáriával és Magyarországgal való 
viszonyuk nem megfelelő alakulása miatt. A jugoszláv kérdésről beszélve Mikoján 
elvtárs közbevetette, hogy Tito kifogásolta, hogy a csehszlovák és lengyel pártok nem 
lépnek fel eléggé határozottan a különféle ellenséges megnyilvánulásokkal szemben (igy 
Csehszlovákiában az Írószövetségben történtekkel szemben). Mikoján elvtárs még hoz- 
zátette, hogy ez vonatkozik Magyarországra 15. Hruscsov elvtárs ezt megerősítette és 
hozzátette, hogy e jelen levő elvtársak ne vegyék rossz néven, de a szovjet elvtársak 

4 V. Micunovié: Moskauer Tagebücher 1956-58. Stuttgart 1982. 105. old. 

szolidarizálták magukat Titóval, mert nekik is ez a véleményük. Hruscsov elvtárs kijelen- 
tette, hogy véleménye szerint a helyzet a lengyel pártban a legrosszabb, a legkiélezet- 
tebb."S 

A lengyel párt jelen levő első titkára, Ochab cáfolta ezt az értékelést, ők, úgymond, 
képesek a szocialista rend megvédésére. A szovjet vezetés viszont, különösen a néhány 
nappal később bekövetkezett poznani események után, továbbra is Lengyelországot 
tekintette a szocialista tábor gyenge láncszemének. Rákosi a poznani demonstráció 
drámai kimenetelét kihasználva gyorsan összehívta a KV-t, és ott úgy adta elő a fentie- 
ket, mintha talán Tito tetszését kívánná elnyerni a Petőfi-kör és Nagy Imre hívei elleni 
erélyes fellépéssel. Ebben támogatást kapott Gerőtől, Hegedűstől és más olyan híveitől, 
mint Földvári Rudolf, aki mintegy a magyar-jugoszláv barátság érdekében követelte a 
Petőfi-köri viták résztvevőinek letartóztatását. 

Július 12-én vagy 13-án Hruscsov még azt üzente Titónak : Szuszlov beszámolója után 
a KB elnöksége elhatározta Rákosi további támogatását — végül is amit tett, Sztálin 
parancsára tette. , Rákosi éppannyira felelős, mint én -— nem jobban és nem kevésbé" - 
üzente Hruscsov," hozzátéve: a magyar vezetőkre azért , neheztel, mert Nagy Imrét 
kizárták a pártból. Erről velünk nem konzultáltak. Most nem maradt más választás, 
mint Rákosit támogatni." 

Hruscsov finoman célzott arra : örülne, ha Jugoszlávia nem növelné a zavart Magyar- 
országon. Végül bizalmasan közölte : , Arra az esetre, ha a magyarországi helyzet tovább 
romlik, ők elhatározták, minden eszközt bevetnek a válság megoldására. Még nem állott 
elő olyan helyzet, talán nem is fog; de szeretné, ha Tito tájékozva lenne erről az intern 
határozatról. A Szovjetunió semmilyen körülmények között sem engedheti meg. hogy 
a tábor frontján rés keletkezzen, márpedig a Nyugat éppen erre törekszik."? Az idézett 
szavakkal összecseng Hruscsov pohárköszöntője a szocialista országok vezetőinek júniu- 
si találkozóján: , Az ellenséges törekvésekkel szemben fel kell használni az államvédel- 
met, a bíróságot, az elnyomás szerveit. Ha ezt nem tennénk meg, liberális fecsegőkké 
válnánk és elpusztulnánk."" 

Az idézett kijelentések és más adatok feleslegessé teszik a vitát arról, érkezhettek-e 
Magyarországra csapaterősítések október 23. előtt és miért. Ezért. Ez az elhatározás nem 
változott meg attól, hogy szinte a Titóhoz küldött üzenet másnapján mégis elhatározták 
Rákosi leváltását. 

Miért a hirtelen fordulat, amihez hozzátartozik, hogy Mikojánt küldték Pestre, aki 
addig magyar ügyekkel sohasem foglalkozott, tehát nem gátolták Szuszlov vagy Vorosi- 
lov igéretei. (Hasonlóképpen Mikoján kompromisszumos vonalának csődje után, no- 
vember elejétől Malenkov lesz a magyar ügyek felelőse — más körülmények között, más 
módszerekkel.) Talán azért, mert az SZKP KB június 30-i plénuma lendületet adott 
Hruscsovnak, Mikojánnak, a következetesebbnek mondható desztalinizálás úttöröinek. 
Talán azért is, mert tudomást szerezhettek arról, hogy a június 30-i KV ülésen és azután 
az MDP felső vezetésében lényegében két taktika konfrontálódott: Rákosi, Szalai, 
Földvári, Kovács István, Nonn György, Tausz János - egy ideig Hegedűs 1s — az ellenzék 
hangadóinak jogi felelősségrevonásával, gyors szétverésével kívánták elejét venni annak, 
amit közülük többen már akkor , ellenforradalomnak" neveztek. Gerő a HM és a BM 
több vezetőjével együtt a kiváró politika híve volt, készen kisebb engedményekre abban 
a tudatban, hogy végső esetben számíthat a szovjet katonai segítségre. Ebben a kérdés- 
ben azonban csak a megfelelő szovjet dokumentumok ismeretében lehet határozott 
véleményünk. 

Mikoján Budapesten még ki sem szállt az autóból, mikor közölte Rákosival: , Mi úgy 

gondoljuk a párt elnökségében, hogy neked - betegségre hivatkozva - le kell mondanod, 
Rákosi elvtárs, s Hegedüs elvtársnak kell átvennie az első titkári tisztséget."!"? Hegedűs 
megkínálása Rákosi székével csak gesztus lehetett: Gerő pontosan megfelelt Mikoján 
elképzelésének. Ezt követően Mikoján megkönnyebbülve közölte Hruscsovval, hogy 
Rákosi nem támasztott nehézségeket, és hamarosan továbbutazott Belgrádba, hogy ott 
személyesen közölhesse a jó hírt. 

Ezt megelőzően Mikoján - amellett, hogy valósággal megdorgálta az MDP vezetősé- 
gét, mert , a párt helyzete tűrhetetlen... nincs meg a szükséges egység... a Központi 
Vezetőség tagjai... a határozat elfogadása után nemcsak nem védik meg, hanem ellene 
foglalnak állást. Ennek semmi köze nincs a párt lenini értelmezéséhez..." — személyi 
kérdésekben is véleményt mondott az SZKP nevében. Így kijelentette: , Egyes szociálde- 
mokratáknak a vezetésbe való bevonása nagyon helyes. És ez jó hatást fog gyakorolni 
a pártra, a munkásosztályra. És rendkívüli visszhangja is lesz" külföldön is. Álláspontja 
szerint, általában is fontos megerősíteni a pártot olyanokkal, akiket korábban igazságta- 
lanul leváltottak. Miután a KV számos tagja úgy fejezte ki elégedetlenségét Gerő rájuk 
oktrojált első titkárrá választásával, hogy modorát, vezetési stílusát kifogásolták, Miko- 
ján a plénum előtt közölte: Gerő hibáit ki kell javítani. Jóváhagyta Farkas Mihály 
kizárását a pártból és hozzátette: Farkas megérdemelné, hogy tetteiért bíróság elé 
állítsák, de jobb ettől eltekinteni, mert csak újra felnyitná a sebeket. 

Mikoján felvetette Nagy Imre párttagságának kérdését : , Amikor olyan információkat 
kaptunk, hogy Nagy Ímre súlyos hibákat követett el, antileninista hibákat, akkor mi 
erről meggyőzödtünk. De amikor megkaptuk azt a közlést, hogy kizárták a pártból, 
akkor a személyes véleményem az volt, hogy ez nem helyes, és az SZKP KB néhány más 
tagjának is az volt a véleménye. Nem mintha nem érdemelte volna meg. De a párt érdeke 
inkább azt követelte meg, hogy megtartani a pártban és kézben tartani. De most, hogy 
kizárták, semmi nem köti. Mi ebbe nem avatkoztunk bele, és pártunk Központi Bizottsá- 
ga ezt nem is tárgyalta meg, noha volt beszélgetés erről, hogy nem helyes. Ha Nagy Imre 
okosabb lett volna, akkor a kizárás után másképpen viselkedett volna... Ha kijavítaná 
hibáit, visszatérhetne a pártba... Helyesnek tartanám, ha a PB tagjai beszélnének vele 
alaposan, ilyen értelemben." 

Ennek ellenére egyedül Kádár János jelentette ki a KV tagjai közül: , Nekem személye- 
sen az a nézetem, hogy a múlt évi kizárás helytelen volt", mert ezzel csak elősegítették 
az ellenzéki tömörülés létrejöttét Nagy Imre körül.!! A KV-ülés két napirendje között 
Egri Gyula és Nógrádi Sándor tárgyalt Nagy Imrével, de úgy folytatták a beszélgetést, 
hogy miután engedékenynek mutatkozott, azt követelték tőle: ismerje el helyesnek az őt 
megbélyegző 1955. márciusi határozatot. Erre természetesen nem volt hajlandó, s ezután 
Gerő elégedetten jelenthette be a KV másnapi ülésén: , Egészében véve a beszélgetést 
. pozitívan lehet értékelni. .. A Központi Vezetőségnek szerintem nem lehet más álláspont- 
ja, mint az, amennyiben Nagy Imre rendes, becsületes önkritikát csinál, akkor megnyitja 
számára a párt felé vezető utat. .."!? Ezzel a fordulattal sikerült egészen októberig elhúzni 
Nagy visszavételét, éppen addig, amikor már szükség volt rá tragikus szerepe eljátszásá- 
hoz. 

Még egy érdekes epizódja volt Mikoján jelenlétének. Révai, követelve a megtörtént 
rehabilitálások nyilvánosságra hozását, felvetette: nem lenne-e jó, megnyugtató törvényt 
hozni a halálbüntetés eltörléséről. Javaslata annyira meglepte a KV-t, hogy megkérdez- 
ték Mikojánt, aki azt felelte: bizonyos súlyos bűncselekményeknél nehéz lenne eltekinte- 
ni a halálbüntetéstől, de ők is foglalkoznak azzal, hogy esetleg politikai jellegű ügyekben 
eltörölnék. Révai javaslatának realizálására októberig sajnos már nem került sor. 


10 Hegedüs András: A történelem és a hatalom igézetében. Budapest 1988. 266. old. 
II A. J. Mikoján és Kádár János felszólalása a Központi Vezetőség 1956. júliusi ülésén. PI Archiívuma. 
12 Gerő Ernő zárszava a KV 1956. julius 20-i ülesnapján. 

Még folyt a KV ülése, mikor Gerő kényszeredett hangvételű levelet írt Titónak, 
melyben javasolta az 1948-ban megszakadt pártkapcsolatok újrafelvételét. Erdemi vá- 
laszt feltehetően nem kapott, ezért kellett megrendezni , véletlen" találkozásukat a 
Krimben, amit Gerő és a párt más vezetőinek belgrádi útja követett. Lehetséges, hogy 
Mikoján Belgrádban előkészítette a krími találkozást. Öt és Gerőt egyaránt zavarta, 
hogy a budapesti jugoszláv követségnek jó kapcsolata volt ellenzéki publicistákkal, min- 
denekelőtt Losonczy Gézával. Magával Nagy Imrével nem volt, nem is lehetett kapcsola- 
tuk." 


Választ kell keresnünk arra a kérdésre is : mennyiben volt részük a nyugati hatalmaknak 
az októberi események előkészítésében és kirobbantásában? Megfelelő forráspubliká- 
ciók és feldolgozások hiányában végleges választ erre a kérdésre nem adhatunk. A hazai 
kiadványok propagandisztikus célzata e tárgynál szabadult el legjobban, a nyugati 
kiadványok, memoárok és megemlékezések pedig természetszerüleg elfogultak és befo- 
lyásoltak. 5 

Az elmúlt 30 évben publikált kiadványokban, hivatalos dokumentumokban, ítéletek- 
ben nincs olyan adat, amely tényszerűen bizonyítaná, hogy az 1956. októberi események 
vezetői közül bárki előzetesen kapcsolatban állt volna nyugati politikai körökkel, diplo- 
matákkal vagy hírszerzőkkel. A fegyveres csoportok szervezői között már akadtak egyes 
nyugati vagy emigráns katonai, hírszerző, propagandaszervezetekkel kapcsolatban álló 
személyek, ezek viszont nem állhattak kapcsolatban Magyarországon sem polgári vagy 
szociáldemokrata politikusokkal, sem a Nagy Imre-féle pártellenzékkel. Erre vonatkozó 
dokumentumot senki sem közölt, nem is közölhetett, hiszen ezek az emberek 1956. 
október 28-a előtt nem is álmodtak arról, hogy ők valaha közös táborba kerülnek Nagy 
Imrével vagy Losonczy Gézával. Arról nem 1s beszélve, hogy nyugati politikai kapcsola- 
tokat létesíteni az akkori utazási, kommunikációs körülmények között nagyon nehéz 
volt, nem úgy, mint ma. Vagyis: az "56-os vezetők ügyében megfogalmazott bírói vagy 
más ítéletek idevágó része jogilag megalapozatlan, magyarán szólva hamis. 

Hogyan lehetséges mégis, hogy az elmúlt 30 évben hivatalos és propagandakiadvá- 
nyok irányító szerepet tulajdonítottak a nyugati hatalmaknak és ügynökségeiknek az 
1956-os felkelés előkészítésében? Nincs itt idő részletesen cáfolni e kiadványok idevágó 
állításait, ami egyébként igazán nem lenne nehéz feladat. Tehát csak e módszer alapját 
szeretném jellemezni, ami abban áll, hogy nagy terjedelemben egymás mellett közölték, 
vagyis összecsúsztatták különbségtevés nélkül a politikai vezetés szintjének, valamint a 
propaganda- és kémszolgálatok alsóbb régióinak dokumentumait, az összefüggések 
elemzése nélkül. 

Az ilyen montázs az érzelmekre hat, a fantáziára, mint egy videoklip, és bizonyító 
értéke is hasonló. Tehát végy egy amerikai elnöki nyilatkozatot, melyben reményét fejezi 
ki, hogy a ,rab népek" fel fognak szabadulni. Végy néhány megfelelő idézetet a sok 
felelőtlen locsogásból, amivel a nyugati újságok is tele vannak, különösen választások 
előtt vagy jó pénzért gyártott , politológiai" elemzésekből - ne feledjük, az Egyesült 
Allamok elnökválasztás előtt állt 1956 nyarán és őszén. És ezek után következzenek a 
véresen komoly jelentések kémek küldéséről és elfogásáról, ügynökök vallomásai, a 
Szabad Európa Bizottság léggömbakciója alaposan felfújva. 

Szó sincs arról, hogy ne lenne összefüggés egy nyugati kormány politikája és saját 
rádiójának, saját hírszerzésének irányvonala között. Ez az összefüggés azonban nem 
egyszerű, hanem áttételes. (Az elmúlt években és hónapokban például a nyugati vezető 
körök értékelése hazánkról és kormányunkról sokat változott, de a pénzükön fenntartott 
Szabad Európa Rádió továbbra is élesen bírálja ekormányzatot.) Az 1956 előtti években 

a SZER és más propagandaszervek munkatársai között sokan voltak a Horthy-rendszer 
szellemi neveltjei, mások a háborús pszichózis hatása alatt álltak. 1948 és 1956 között 
a nyugati propaganda - de a szocialista országok propagandája sem kevésbé -— gyakran 
fenyegetődzött, és ezt a hallgatók, olvasók idővel csak félig vették komolyan. Természe- 
tes, hogy abban a feszült, elkeseredett, majd már kifejezetten hisztérikus hangulatban, 
ami hazánkban 1956-ban kialakult, felerősödött az uszítás hatásossága. Miért nem volt 
ez igy máskor? Voltak kémcsoportok, diverziós kísérletek a korábbi években is. Nincs 
adat arra, hogy ezek száma 1956-ban ugrásszerűen megnőtt volna. Propaganda és 
diverzió azért vált hatásossá 1956 őszén, mert a hatalom válságba jutott. Szerepük volt 
a felkelés kirobbanásában más tényezőkkel együtt; de nem lehetett volna ekkora, ha a 
Rákosi-Gerő-féle vezetés politikája nem állította volna szembe az értelmiséget, a munká- 
sok tömegeit az MDP-vel. 

A nemzetközi helyzet feszültségének és a világháború veszélyének csökkenése 
1954-55-ben örömmel töltötte el a tőkés nagyhatalmak vezetőit is, hiszen elég bajuk volt 
a gyarmatok szabadságharcával, belső gondjaikkal. Igyekeztek tartós koegzisztenciára 
törekedni a Szovjetunióval, de ellenérzésük és félelmük a szocialista államoktól nem tűnt 
el. Éppen az egyensúly megőrzése érdekében folytatták a , fellazításra", a szocialista 
országok belső rendjének és összhangjának megbontására irányuló tevékenységüket. 
Céljuk tehát nem a kapitalizmus visszaállítása volt Magyarországon, hanem nehézségek 
okozása a szocialista rendszernek, a Varsói Szerződésnek. 

Az amerikai propaganda kihasználta az októberi lengyelországi és főleg a magyar- 
országi eseményeket a Szovjetunió megbélyegzésére a nemzetközi közvélemény előtt. De 
a budapesti szovjet beavatkozás első menetének sikertelensége csak erősítette Eisenho- 
wer elnök és tanácsadói szándékát, hogy ne bonyolódjanak bele jobban a magyar 
ügyekbe, hagyják, hogy a helyzet magától mérgesedjen tovább -— hiszen feltételezték, 
hogy a Szovjetunió végül is úrrá lesz a kriízisen. Minél nehezebben, annál jobb nekik. 
Eisenhower 1956. október 26-án a Nemzetbiztonsági Tanácsban tartott beszédének 
lényegeként emelhetjük ki a következő JSEKGTÉS , Kétlem, hogy az Orosz vezetők 
nem csábithatja-e a Szovjetuniót arra, . hogy szélsőséges eszközökhöz folyamodjon, 
esetleg a világháború kirobbantásához? Ezt a lehetőséget a leggondosabban szem előtt 
kell tartanunk." 

Másnap, október 27-én Dulles külügyminiszter dallasi beszédében nyilvánosan meg- 
hirdette az amerikai be nem avatkozás politikáját. , Az Egyesült Államoknak nincsen 
rejtett szándéka, mikor a bábállamok függetlenségét kívánja... Nem látunk potenciális 
katonai szövetségest ezekben az országokban. Barátokat látunk bennük és egy új, baráti, 
többé meg nem osztott Európa alkotórészeit. ""§ Hasonló kijelentést tett október 28-án 
az Egyesült Államok ENSZ-képviselője. Dulles utasítására Bohlen moszkvai követ 
október 29-én megfelelő nyomatékkal idézte Dulles beszédét Hruscsov, Bulganyin mi- 
niszterelnök és Zsukov marsall, honvédelmi miniszter előtt. Október 31-én Eisenhower 
választási televíziós beszédében ismét kiemelte az együttérzés és be nem avatkozás 
politikájának gondolatát.!$ 

A budapesti és moszkvai amerikai követek jelentései emellett arra mutatnak, hogy 
október 30-ig nem láttak lényeges differenciát a Nagy Imre-kormány és a szovjet kor- 
mány szándéka között. Október utolsó napjaiban ez az értékelésük meg kellett hogy 
változzon, de akkor már a nemzetközi helyzetben is drámai fordulat történt. 

Egy nappal azután, hogy az ENSZ Biztonsági Tanácsa napirendre tűzte a magyar 


14 Dwight D. Eisenhower: The White House Years: (2) Waging Peace 1956-1961. Garden City, LI. 1965. 67. 
old. 

15 Ugyanott 71. old. 

16 Brian McCauley: Hungary and Suez, 1956: The Limits of Soviet and American Power. Journal of 
Contemporary History, October 1981. 


Hajdu Tibor: 1956 nemzetközi háttere 43 


kérdést, 1956. október 29-én az izraeli, majd 30-án az angol és francia haderő megtámad- 
ta az egyiptomi kormány által nem sokkal előbb államosított Szuezi-csatornát. Az akció 
nem volt igazi meglepetés az Egyesült Allamok és a Szovjetunió számára, hiszen Eden 
angol miniszterelnök már 1956 májusában igyekezett megértetni Hruscsovval, hogy 
nekik éppúgy vannak érdekeik a Közel-Keleten, mint a Szovjetuniónak Közép-Európá- 
ban, és Izraelnek addig kell az ő segítségükkel leszámolni Egyiptommal, amíg katonailag 
erősebb. A szovjet vezetés nem vette figyelembe Anglia érdekeltségét, s Jugoszláviával 
teljes egyetértésben támogatta a csatorna államosítását, sőt szovjet , önkéntesek" küldé- 
sét igérte Egyiptom megvédésére. Hogy ez az igéret komolyabb volt-e, mint a nyugati 
rádiók biztató üzenetei a magyar felkelőknek, azt nem tudhatjuk, hiszen a szuezi táma- 
dást akkorra időzítették, mikor a Szovjetunió a magyar és lengyel válsággal volt elfog- 
lalva. 

Hruscsov azt írja a maga adomázó stilusában: a magyar válság napjaiban , másodran- 
gú angol és francia diplomaták találkoztak londoni és párizsi követségi embereinkkel, 
és egy csésze kávé vagy pohár bor fölött így szóltak : y Úgy látszik, Önöknek problémáik 
támadtak Lengyelországban és Magyarországon. Megértjük mi, hogy van ez. Hiszen 
nekünk is megvan a saját problémánk Egyiptomban. Legyen köztünk egy hallgatólagos 
megállapodás — Önök olyan eszközökkel likvidálják problémáikat, amilyeneket megfele- 
lőnek tartanak és nem lépnek közbe, mikor mi ugyanezt tesszük c. "!" Hruscsov bizonyára 
szimplifikál., de a támadás időzítése legalábbis arra mutat, hogy az angol és francia 
kormány számára nem volt különösebben fontos a magyar népfelkelés gyors megvitatása 
az ENSZ-ben, melyre 28-án összehívták a Biztonsági Tanácsot. 


Az amerikai Nemzetbiztonsági Tanács október 29-i ülésének már Szuez a fő témája. Az 
Egyesült Allamok olyan - hamisnak bizonyult — információkat kapott, hogy a Szovjet- 
unió katonai beavatkozásra készül Szueznél, ami a Nemzetbiztonsági Tanács értékelése 
szerint világháborút jelentett volna. Bár Eisenhower valószínűtlennek tartotta a szovjet 
fenyegetés beváltását, november első hetében nem sok ideje maradt Magyarországra. 
A Szovjetuniónak viszont sokkal több vesztenivalója volt Közép-Európában, mint a 
Közel-Keleten, és természetesen nem akart háborút. Azon a napon, október 31-én, 
amikor Hruscsov Moszkva mellett megkezdte tárgyalásait Liu Sao-csivel, Kína erkölcsi 
támogatását" kérve Budapest megszallásához és a Nagy Imre-kormány megdöntéséhez, 
Egyiptomból kivonták a szovjet bombavetőket és a katonai tanácsadókat. 

A szuezi válság és Eisenhower politikája bizonyára nem kisebb szerepet játszott a 
magyarországi szovjet politika döntő fordulatában, mint az ellenforradalmi erők akciói 
vagy a Nagy Imre-kormány gyengesége. Mikoján és Szuszlov, akik október végéig 
Budapesten tartózkodtak, sok mindennek tanúi lehettek, mégis Nagy Imrét támogatták 
baloldali kritikusaival szemben, biztosítva őt feltétlen bizalmukról és reá bízták a kibon- 
takozás útjának megválasztását. Távozásukig a Nagy Imre-kormány nem ment tovább 
a szovjet csapatok egy ésszerű időpontban, kölcsönös megállapodás szerinti kivonásának 
követelésénél, amit már a Központi Vezetőség október 26-i ülésének határozata kimon- 
dott. Ez még belefért volna a kormány által örömmel üdvözölt október 30-i szovjet 
kormánynyilatkozat által körvonalazott keretekbe. 

A szovjet kormánynak a TASZSZ-hirügynökség által közzétett nyilatkozata először 
általánosságban szögezte le: a szocialista közösséghez tartozó országok kapcsolatai 
csakis a teljes egyenjogúság. a területi integritás tiszteletben tartása, az állami független- 
ség és szuverenitás sérthetetlensége, az egymás belügyeibe való be nem avatkozás elveire 
épülhetnek, elismerve, hogy ezeket az alapelveket 1956 előtt a Szovjetunió megsértette, 
, lekicsinyelve az egyenjogúság elvét a szocialista államok viszonyában".!§ 

A nyilatkozat a jövőre nézve, a XX. kongresszus határozataira hivatkozva kimondta, 
hogy a szocialista országok kapcsolatának a jövőben az egyes szocialista államok szuve- 
renitásának sérthetetlenségén kell alapulnia. A szovjet kormány kész megvitatni a többi 
szocialista ország kormányával, hogyan lehetne a gazdasági kapcsolatokban , kiküszö- 
bölni a nemzeti szuverenitás, a kölcsönös előnyök és az egyenjogúság elve megsértésének 
bármiféle lehetőségét". A szovjet kormány kész visszavonni polgári és katonai tanács- 
adóit azokból a szocialista országokból, melyek ezt így látják jónak. A nyilatkozat 
hangsúlyozza, hogy Lengyelországban (és az NDK-ban) a potsdami megállapodás alap- 
ján állomásoznak szovjet csapatok, míg Magyarországon és Romániában csak a Varsói 
Szerződés és a kétoldalú kormánymegállapodások jogi alapján, majd a továbbiakban 
kilátásba helyezi : a szovjet kormány kész megvizsgálni az utóbbi két országban tartózko- 
dó szovjet csapatok visszavonásának kérdését, miután ott csakis az illető államok 
beleegyezésével tartózkodhatnak. 

A magyarországi helyzetet a nyilatkozat úgy értékeli, hogy a nép jogos és haladó 
mozgalmához ellenforradalmi erők csatlakoztak. Elhárítja a szovjet kormány felelőssé- 
gét : magyar kérésre nyújtottak segítséget, a szocialista vívmányok védelmére. , A szovjet 
kormány kész tárgyalásokba bocsátkozni a Magyar Népköztársaság kormányával és a 
Varsói Szerződésben részt vevő más államok kormányaival a szovjet csapatok magyar- 
országi tartózkodásáról. "!9 

Azért idéztem ilyen részletesen ezt a fontos dokumentumot, mert miután az a szovjet 
vezetés számára szinte a legnehezebb helyzetben készült - Szuez előestéjén és akkor, 
mikor még nem volt nyilvánvaló egység a szocialista államok helyzetmegítélésében - a 
részükről várható engedmények maximumát mutatja. Természetesen nincs szó benne a 
Varsói Szerződésből való kilépésről és a semlegességről. 

A magyar kormány kétségbeejtő dilemma elé került. Az újjáalakuló koalíciós pártok, 
a széles néptömegek a szovjet csapatok kivonását és a semlegességet követelték, mégpe- 
dig azonnal. Ennek megvalósítására nem volt mód, a kormány tehát csak aközött 
választhatott, hogy újra szovjet katonai segítséget kér — hiszen saját erői már végképp 
alkalmatlanok voltak az utca megfékezésére -, vagy vállalva a felkelés minden célkitűzé- 
sét, a nemzetközi közvélemény és az ENSZ védelme alá próbálja helyezni magát, anélkül, 
hogy bármiféle garanciával rendelkezne. 

A Nagy Imre-kormány helyzetét tovább nehezítette, hogy eredetileg lengyel és jugo- 
szláv politikai segítségre számított, hiszen maga az október 23-i tüntetés is a lengyel 
néppel való szolidaritás jegyében indult. De az események már a jugoszláv és az új lengyel 
vezetést is nem titkolt aggodalommal töltötték el. Gomulka és Cyrankiewicz október 28-i 
üzenete támogatja ugyan a magyar kormány akkor ismert programját, beleértve a szovjet 
csapatok kivonását, de felhívja a magyar munkásosztályt: , védje meg a népi hatalmat 
és a szocializmust, védje meg a szocialista tábornak számotokra is és számunkra is oly 
drága egységét".?9 

Tito október 29-i levele az MDP KV elnökségéhez ugyancsak helyesli a magyar kormány 
programját, és hangsúlyozza: , megérti a magyar nép elkeseredését a múlt hibái és bűnei 
miatt", de , meggyőződése, hogy a szocializmus öntudatos harcosai Magyarországon. . . 
nem engedik meg azt sem, hogy különböző reakciós elemek a mai eseményeket saját 
antiszocialista céljaikra használják fel".?! 

Ezek a párttól pártnak küldött üzenetek, legalábbis arra figyelmeztethették volna az 
időközben koalícióssá alakult kormányt, hogy nem számíthat Jugoszlávia és Lengyelor- 
szág feltétlen támogatására, többi szomszédainktól ezt eleve nem lehetett remélni. Szuez, 
a lengyelországi konszolidáció, a Biztonsági Tanács ülésének október 28-i elnapolása 

arra kellett volna hogy intsenek : megváltozott a szovjet kormány pozíciója, és jó, ha az 
október 30-i nyilatkozatban foglaltakhoz tartja magát. De sem Nagy Imre, sem pedig 
a kormányban a koalíciós partnereket egyelőre képviselő Tildy Zoltán nem volt külpoli- 
tikus. A kormánynak nem az volt a hibája, hogy nyugati kapcsolatai lettek volna (mint 
azzal később igaztalanul vádolták), hanem ellenkezőleg, a sajtójelentések, attasék és 
illetéktelenek információi alapján alkotott képet a nagypolitikáról; olyan lépéseket tett, 
melyekhez komoly nyugati támogatásra lett volna szükség, s nem próbált meggyőződni 
arról, hogy vezető nyugati politikusok, kormányok készek-e ilyen támogatásra. 

A kormány elnökségének október 31-i ülésén még csak arról határoztak : a kormány 
, a mai napon forduljon a Szovjetunióhoz a Varsói Szerződéssel kapcsolatban a szovjet 
csapatok kivonása miatt, figyelembe véve a szovjet kormány nyilatkozatát".?? Aznap 
délután azonban Nagy Imre már nyilvánosan bejelentette, hogy tárgyalások kezdődtek 
a szovjet csapatok kivonásáról és a Varsói Szerződésből való kilépésről. Ugyanakkor 
kérte az osztrák követet, az osztrák semlegességnek megfelelően akadályozzák meg, hogy 
Magyarország katonai védtelenségét kihasználva, Ausztrián keresztül emigráns fegyve- 
res alakulatok lépjenek az ország területére. 

A kormány elnökségének november 1-jei reggeli ülésén, tudomásul véve az országba 
érkező szovjet csapaterősítésekről kapott jelentéseket, kimondták : , A szovjet csapatok 
újabb bevonulásával kapcsolatban a kormány haladéktalanul bekéri Andropov nagykö- 
vetet és előtte tiltakozik e lépések ellen. .. Budapest védelmét mind a belső rend helyreálli- 
tása, mind az esetleges külső támadás ellen maximális erővel erősíteni kell. A beavatko- 
zás elleni tiltakozást az Andropov nagykövettel folyó megbeszélés eredményéhez képest 
meg kell küldeni a követeknek, valamint az ENSZ-nek és nyilvános közleményt kell róla 
kiadni."?3 

A kormány elnökségének aznap délutáni ülésén kimondták, hogy miután a csapat- 
mozdulatok kérdésében , Andropov nagykövet nem adott kielégítő választ... A magyar 
kormány azonnal felmondja a Varsói Szerződést és kinyilatkoztatja Magyarország 
semlegességét, az ENSZ-hez fordul és az ország semlegességének védelmére a négy 
nagyhatalom segítségét kéri." Andropov kitérő válasza után, komoly helyről jövő 
nyugati biztatás hiányában ezeket a lépéseket már csak a kétségbeesés diktálhatta. 

A kormány mindkét november 1-jei ülésén jelen volt még Kádár János (továbbá rajta 
és Nagy Imrén kívül Losonczy Géza, Erdei Ferenc, Tildy Zoltán, egy ideig Bognár József 
és Dobi István). Kádár János az ülésen feltehetőleg nem vitázott, mert nem ismerve a 
végleges szovjet választ, nem tudhatta, mit képviselhet. Mikor aznap este a rádió (nyilván 
magnóról) közvetítette az alakulóban lévő MSZMP előkészítő bizottsága nevében tett 
nyilatkozatát, a Parlamentből Münnich Ferenccel együtt már eltávozott -— a szovjet 
követségre. Talán ott hallgatta saját beszédét, mely megfelel az előző napok hangvételé- 
nek - dicsőséges népfölkelésről beszélt és harcba hívott az ellenforradalom ellen, követel- 
te a szovjet csapatok kivonását (a Varsói Szerződés kérdéséről nem tett említést).?5 

A november 1-jei minisztertanácsok határozatait a MSZMP elnökségével nem vitatták 
meg, tagjai közül Lukács György és Szántó Zoltán a rádióból értesült a Varsói Szerződés 
egyoldalú felmondásáról. Szántó Zoltán, akit Rákosi ugyanúgy, mint Münnichet nagy- 
követként tartott távol Budapesttől (Belgrád, Párizs, Varsó) és munkásmozgalmi múltja 
miatt a szovjet vezetés előtt is meglehetős tekintélye volt, 30-án Mikojánt és Szuszlovot 
búcsúztatva ünnepélyes igéretet tett nekik, hogy hűek maradunk a Varsói Szerződéshez 
bármi történjék is. Kinos helyzetbe került tehát, és miután november 2-án reggel tanács- 
kozott néhány hasonló gondolkodású veterán kommunistával, követelte a pártelnökség 


22 Az ülés jegyzőkönyvének másolata PI Archivum 290. f. 

23 Ugyanott 

24 Ugyanott 

25 A forradalom hangja. Magyarországi rádióadások 1956. október 23.-november 9. Budapest 1989. 370-371. 
old. 

összehívását. Kádár már eltünt, Nagy Imre nem ért rá részt venni a pártvezetés ülésén, 
ahol Szántó követelte a semlegességi nyilatkozat visszavonását és annak kimondását, 
hogy egyelőre csak a "45-ös koaliciós pártok alakulhatnak újjá ; a hiányos adatokból úgy 
tűnik, hogy csak Lukács György támogatta.?§ 

A kormány tehát megmaradt azon az állásponton, melyet november 1-jén közöltek 
Andropovval: haladéktalanul tárgyalni kíván a szovjet kormánnyal, és , amennyiben a 
szovjet csapatok visszavonása a katonailag lehetséges legrövidebb időn belül megtörtén- 
nék, az ENSZ-hez intézett táviratot visszavonja".?? 

A távirat a Varsói Szerződésből való egyoldalú kilépést jelentette be, és a szovjet 
csapatmozdulatokra hivatkozva kérte a magyar kérdés napirendre tűzését az ENSZ 
közgyűlésén. Andropov csak azt közölhette Nagy Imrével, aki átvette a Külügyminiszté- 
rium vezetését (Horváth Imre külügyminiszter már korábban az ENSZ közgyűlésére 
indult Bécsen át, sajátos módon azonban Prágába érkezett meg), hogy kormányától 
azonnali választ kér. A kormány kabinetjének november 2-i ülése (Nagy Imre, Erdei 
Ferenc, Losonczy Géza, Tildy Zoltán) Losonczyt bízta meg a szovjet kormánnyal a terv 
szerint Varsóban tárgyaló delegáció vezetésével ; Nagy Imre az ENSZ-delegáció vezetését 
vette át, s mindkét delegáció koalíciós összetételű lett volna. 

Dulles amerikai külügyminiszter aznapi, november 2-i, az amerikai követeket instruá- 
ló körlevelében pozitívan értékelte az október 30-i szovjet kormánynyilatkozatot. , Ma- 
gyarország próbaköve lehet egy ilyen (új) politikának. . . Jelenleg még nem világos, vajon 
a szovjetek oly mértékben fenyegetőnek érzik-e Kelet-Európa kommunista ellenőrzésére 
nézve a magyar fejleményeket, hogy a magyar lázadást le kell verni... a szovjetek 
valószínűleg szeretnék elkerülni a harcot a magyar kormánnyal; remélhetik, hogy a 
magyar kormány, belátva helyzete reménytelenségét, visszavonni kényszerül főbb anti- 
kommunista döntéseit. "28 

Ekkorra már megtörtént a végső szovjet döntés, amely a szocialista országok közös 
döntése volt, beleértve Jugoszláviát is. Hruscsov, miután megkapta a kínai vezetés 
beleegyezését, Malenkov és Molotov kíséretében november 1-jén Bresztbe repült, ahol 
a lengyel vezetőkkel tárgyalt. Másodikán Hruscsov és Malenkov Bukarestbe repült, ahol 
elnyerte a román, a bolgár és a csehszlovák kormány beleegyezését és támogatását a 
katonai megoldáshoz. Onnan még aznap Brioni szigetére érkeztek, ahol egy éjszakán át 
tárgyaltak a teendőkről Titóval, Rankoviccsal és Kardeljjel. Tito teljes hozzájárulását 
adta a tervhez, és megfelelően instruálta a budapesti jugoszláv követséget, amely Szántó 
kérésére , menedéket" nyújtott, de úgy tűnik, nem a kormány, hanem az MSZMP 
vezetőinek, sorsukra hagyva a koalíciós partnereket. Tito azt hihette, hogy ezzel a 
diplomatikus internálással előnyt nyújt az MSZMP tagjainak, erre utal, hogy Miéunovié 
szerint, mikor az új kormány összetételéről volt szó, Kádár mellett Losonczyt és Szántót 
is Hruscsov figyelmébe ajánlotta. 

Bukarestben, mint Hruscsov írja, , a románok és bolgárok azt mondták. részt akar- 
nak venni a katonai segítségnyújtásban. . . Azt feleltük, nem szükséges más csapatokat 
bevonni ebbe a műveletbe, mint a potsdami szerződés értelmében már Magyarországon 
állomásozó szovjet csapatokat. Milyen buzgón szállna most harcba Románia az ellenforra- 
dalommal, mondtuk tréfásan a román elvtársaknak, míg 1919-ben Románia az ellenforra- 
dalmat támogatta Kun Béla magyar forradalmának leverésében. A román elvtársak 
nevettek, aztán sikert kívántak nekünk és azt, hogy cselekedjünk gyorsan."?? Úgy tűnik, 
Dej átadta Hruscsovnak azt a segélykérő levelet, amelyet Nagy Imrétől kapott. 


26 PI Archivum 290. f. (Köböl József visszaemlékezése) - Nagy Imre és bűntársai ellenforradalmi összeesküvé- 
e. Kiadja az MNK Minisztertanácsa Tájékoztatási Hivatala. Budapest 1958. 116. old. (Szántó tanúvallomása 
i Nagy Imre-perben). 

27 A minisztertanács november 1-jei jegyzőkönyvének másolata. PI Archívum 290. f. 

28 McCauley 1. m. (az eredeti távirat alapján) 

29 Khruschev Rcmembers ti. m. 448-449. old. 

November 3-án Hruscsov hazatért. Andropov még aznap komor hangvételű jegyzék- 
ben figyelmeztette a budapesti kormányt, követelései irreális voltára. Hivatkozott arra, 
hogy a szovjet csapatokat lehetetlen 1-2 hét alatt kivonni, sót, erősítést igényelt kivoná- 
suk biztosításához, mert a vidéki támaszpontok egy része őrizetlen maradt, s több 
esetben megtámadták a szállító oszlopokat, lőttek a katonákra, sőt családtagjaikra. 
A jegyzék a kormány szemére veti, hogy , mindenütt meggyalázzák az 1945-ben Magyar- 
országon a német fasiszta betolakodók elleni harcban elesett szovjet katonák emlékére 
emelt emlékműveket". A tervezett katonai akció feltételezését természetesen diplomati- 
kusan tagadta. 

Hogy ezután mi történt, azt mindenki tudja. 


30 PI Archivum 290. f. 

ORMOS MÁRIA 


A konszolidáció problemai 
1956 es 1958 között : 


t 
t ) 
Csakúgy, mint a magyar történelem utolsó közel hat évszázadát, e rövid szeletét : : 
lehetséges önmagában, a külső hatóerők alapos ismerete és figyelembevétele nélkül : 
megnyugtatóan tisztázni. Az ország 16. századi feldarabolásától kezdve, a magyar állani / 
a kisállamiság tényével általában is együttjáró korlátozottságon túl, mindvégig szenvet ; 
dett a szuverenitás kisebb vagy nagyobb mértékű megvonásától, olykor teljes hiányától. 
1956 novembere — számos korábbi sorsfordulóhoz hasonlóan, melyek közül talán elegenr 
dő 1849-re, 1918-19-re, 1944. március 19-re emlékeztetni — csattanós bizonyítéka é 
ténynek. E fordulat indítékait, a hazai politikai tényezők helyzetét, szándékait nem lehet 
a véglegesség igényével megítélni mindaddig, amíg sajnálatos módon hiányzanak a külső 
befolyásoló tényezők mértékét és jellegét értelmezhetővé tevő dokumentumok. 

Mindemellett a hazai kutatás az 1956-tal kezdődő évekre vonatkozóan még csak a 
kezdet kezdetén jár. Az itt olvasható tanulmány mindössze az MSZMP vezető testületeii ; 
nek tanácskozási jegyzőkönyveire és a hozzájuk csatolt iratokra támaszkodik. Ez annyit : 
jelent, hogy további pártiratok mellett a miniszteriális források, a sajtó, a tömegszerveze- : 
tek levéltárainak feltárása még várat magára. Ez az írás tehát mindenképpen megmarad " 
egy olyan első vázlatnak, amely mindenekelőtt a magyar politikai vezetőréteg gondolko- ! 
dásmódjára, terveire, politikai irányultságának megjelenítésére szorítkozik, és amely a ! 
szoros külső meghatározottságot csupán annyiban tudja éreztetni, amennyiben az a 
magyar iratok alapján érzékletessé válik. 

Továbbra is bizonytalanságok övezik a november 2-ról 3-ra virradó éjszaka történetét 
és annak a politikai , formulának" a kialakulását, amely a következő mintegy 30 év 
kiindulási és — számos vonatkozásban — meghatározó pontja. Kérdéses, hogy vajon e 
tanácskozáson, amelyen Kádár János szovjet és jugoszláv reprezentánsokkal tárgyalt, 
legalább részkérdésekben beszélhetünk-e kompromisszumról, vagy pedig minden vonat- 
kozásban egyoldalú diktátumról volt szó. 

Az előzmények ismeretében bizonyosnak tekinthetjük, hogy a szovjet katonai beavat- 
kozás ténye már nem lehetett vita tárgya, hiszen e kérdést Nyikita Szergejevics Hruscsov 
-— háttérben a kemény szovjet sztálinista blokkal -— a magyarokkal való minden előzetes 
konzultáció nélkül addigra már eldöntötte, és elnyerte valamennyi szocialista ország 
vezető csoportjának hozzájárulását. E homályos éjszaka történetéből vajmi keveset 
ismerünk. Annyit azonban igen, hogy Kádár János figyelmeztetett a katonai fellépés 
következményeire, ami egyúttal azt is jelzi, hogy e következményekkel saját szempontjá- 
ból is számolt. A Központi Bizottság 1956. november 11-i ülésén közölte ugyanis,! hogy 


] A Központi Bizottság valamennyi ülésének jegyzőkönyve és iratanyaga a Párttörténeti Intézet Levéltárában 
288.f.4 jelzés, az [deiglenes Intéző Bizottság, illetve 1957. június végétől a Politikai Bizottság anyaga pedig a 288.f.5 
jelzés alatt található. Mivel a rendezés elve az egyszerű kronológia, a szövegbeli időpontok alapján e jelzeten belül 
minden ülés anyaga könnyűszerrel visszakereshető. Ezért nem látszik szükségesnek az egyes ülések , őrzési egység" 
számát külön-külön megjelölni. 

megmondta , a szovjeteknek, hogy napokon belül az egész felkelés átalakul nemzeti 
háborúvá a Szovjetunió ellen, hiszen ahány szovjet egység aktivizálódik a harcban, olyan 
mértékben erősödik a nacionalista pozíció a tömegekben". 

Míg e körülmény a kialakult és a már megvalósuló terven mit sem változtatott, addig 
úgy tűnik, hogy Kádár János két, általa nagyon fontosnak tartott kérdésben szóbeli 
ígéreteket kapott. Elérte, hogy az ekkoriban már Moszkvában tartózkodó néhány sztáli- 
nista vezető legalább egyelőre ott maradjon, sőt lehetőséget kapott arra, hogy az 
országból további kompromittált személyiségeket távolítson el, akiknek hazai politizálá- 
sát a belső béke helyreállítása szempontjából nem tartotta kívánatosnak. Másodszor, 
Kádár elérte, hogy a jelen lévő jugoszláv tárgyalók ígéretet tettek arra, hogy Nagy Imrét 
és körét rábeszélik a lemondásra és a Kádár által megalakítandó új kormány elismerésé- 
re. Kádár később többször is hivatkozott arra, hogy az utóbbit saját vállalkozása 
feltételeként jelölte meg. 

Jóllehet a Rákosi-csoport moszkvai tevékenykedéséhez fűződő veszély csak 1957. 
március végén szűnt meg, amikor a szovjet vezetés vállalta Rákosiék egyszer s mindenko- 
ri távol tartását a magyar politikai élettől, ez az ígéret végeredményben teljesült, még ha 
vélhetően iszonyatosan nagy áron is. 

Másként alakult a helyzet a jugoszláv biztatás esetében. Azt, hogy a jugoszláv kor- 
mány tett-e erőfeszítést Nagy Imre és társai meggyőzésére, csak további ismeretek 
alapján lehet majd megmondani. Akár történt ilyen jugoszláv kísérlet, akár nem, tény, 
hogy a hivatalosan november 4-én megalakult új magyar kormány a külső intervenció 
tehertétele mellett súlyosan szenvedett a Nagy Imre-kormány de jure létezésétől is. 
A következő napok, hetek folyamán az új vezető csoport számára a legsúlyosabb 
politikai problémát a két kormány léte jelentette. Ez — panaszolta Kádár — fokozza a 
kormány , bábkormány" látszatát, s e hiedelem eloszlatásához nem kapja meg a beígért 
jugoszláv támogatást, holott éppen a jugoszláv illetékesek tudják a legjobban, hogy az 
ő kormánya a valóságban nem bábkormány. November 16-án csak az Ideiglenes Intéző 
Bizottság tagjai tartották vissza Kádárt attól, hogy — mint magát kifejezte — , az ország 
elé lépjen", és feltárja e kérdés egész valódi hátterét.? 

Amint Kádár János jósolta, a magyar felkelés valóban átalakult nemzeti küzdelemmé, 
miközben a magyar társadalom széles rétegei, a politizáló közvélemény és értelmiségi elit 
nagy része a beavatkozást magyar szempontból feleslegesnek vagy legalábbis elsietettnek 
tartotta. E körhöz távolról sem csak a Nagy Imréhez közel állók tartoztak, hanem nagy 
tekintélyű marxista tudósok is, közöttük Lukács György." 1956 decemberéig a KB több 
tagja hasonló nézeteket vallott. 

A szovjet katonai fellépés indokolatlanságát magyar szempontból elsősorban azzal 
támasztották alá, hogy november 1-jén még volt esély a politikai megoldásra, hiszen az 
MSZAMP és néhány demokratikus párt éppen csak megalakult, az állam pedig intakt 


2 A jugoszláv vonatkozásokra a legtöbb ismeretet Veljko Miőunovic : Diario dal Cremlino (Milano 1979) című 
naplójellegű kiadványa nyújtja (több nyelven megjelent) ; a Kádárral folytatott beszélgetésről azonban MiCunovic 
nem rendelkezett információkkal. Közvetíti viszont Hruscsov tájékoztatását arról, hogy Münnich Ferenc és 
Kádár János repülőgépen útban volt Moszkva felé. — Kádár Jánosnak a KB számára 1989. április 12-én adott 
tájékoztatásából, amely elsősorban egészségi állapotával foglalkozott, de tartalmazott néhány foszlányt a múltból 
is, valószínűsíthető, hogy a döntő beszélgetésre Kárpát-Ukrajnában került sor. Egyébként Hruscsov megbeszélése 
Titóval Brioni szigetén és Kádár Jánosé időben egybeesett; mindkettő november 2-ról 3-ra virradó éjjel zajlott 
le. - Emiatt némi zavar is mutatkozott abban, hogy a magyar kormány mely nappal datálja a politikai váltást. 
1957. június 24-én, az IB ülésén Kádár azt javasolta, hogy ez a nap november 2. legyen, mivel a tárgyalás a 
szovjetekkel akkor kezdődött. Ismeretes, hogy nem ez a dátum került a köztudatba. 

3 IB-ülés, 1956. november 16. 

4 Lukács álláspontjáról az Eörsi István és Vezér Erzsébet által készített interjú mellett (Társadalmi Szemle, 
1989. április) tudomásunk van Kállai Gyula Lukáccsal folytatott két beszélgetéséről (IB-ülés, 1957. január 29. és 
Kr őzátk július 9.), valamint egy Lukács-levélből (IB 1957. április 2-i ülési anyagához csatolva március 10-i 

tummal). 

fegyveres egységekkel rendelkezett. Az új kormány hatalmi bázisát hónapokon át kizáró- 
lag a szovjet katonai potenciál képezte," s e körülmény volt a legsúlyosabb akadálya 
annak, hogy belső bázisra találjon. A rendkívül szűk bázis a hatalom szempontjából 
rizikóvá változtatott minden olyan társadalmi és politikai nyitást, amilyet az új politikai 
vezető réteg több tagja korábban tervezett, és amiben egy ideig még november 4-e után 
is reménykedett. 

A magyar kormány legnagyob problémáját, a kettős kormány létét végül olyan 
módszerrel , oldották meg", amely a Nagy Imre-csoport sorsát eleve baljós útra terelte, 
és egy legújabb kori magyar drámához vezetett. Többszöri tárgyalás és alkudozás után 
Kádár három és fél órás megbeszélést folytatott Dobrivoj Vidié jugoszláv külügyminisz- 
ter-helyettessel. Az IB előtti, november 23-i beszámolója szerint, szóban többször is 
leszögezte, hogy semmiképpen sem engedheti meg Nagy Imréék hazatérését a kormány 
által elengedhetetlennek tartott lemondónyilatkozat nélkül; a kiúttalan vita végén mégis 
aláírta azt a nyilatkozatot, amely tartalmazta a bántatlan hazatérés biztosítását. Kádár 
az IB előtt (és valószínűleg Vidié előtt i5) hangsúlyozta, hogy , semmiféle örök száműze- 
tésről nincs szó... Nincs bosszúról szó. Nem örök érvényű ez a száműzetés, eltelik három 
hónap, más körülmények között fogunk dolgozni, akkor itt lehetnek Budapesten." 
A hazatérési formulát viszont — mondta - abban a hiszemben írta alá, hogy azt a szóbeli 
megegyezés értelmében nem hozzák nyilvánosságra. Miután azonban e titokról a fátyol 
szinte azonnal fellebbent, a politikai vezetés helyzete tovább súlyosbodott. Amikor a KB 
december 2-án kezdődő ülésén feltették a reménykedő kérdést, hogy ugye a magyar 
vezetésnek nem volt köze a Nagy Imre-csoport elszállításához Romániába, Kádár János 
így válaszolt: , Közük volt a magyar szerveknek, és a jugoszlávoknak, akik tudták, hogy 
végrehajtjuk." 

A dolgok logikája folytán a magyar politikai vezetés kénytelen volt szükségszerűvé 
nyilvánítani a katonai beavatkozást, és e körülmény megkövetelte a szükségszerűség 
indoklását. Ezzel kezdődött el az az elméleti ítélkezési folyamat, amelynek során a még 
november 4. után is jogosnak tartott, a rákosista bűnök által kiváltott népi vagy nemzeti 
demokratikus felkelés fokozatosan ellenforradalommá alakult át. Az első lépést a be- 
avatkozás jogosságának indoklásához az a felfogás jelentette, hogy a kezdetben jó 
szándékú mozgalom október 30. után ellenforradalomba ment át. Itt azonban a magyar 
vezetés több okból nem tudott megállni. Egyrészt indokolhatatlan volt, hogy a demokra- 
tikus tömegmozgalom hogyan és milyen okokból fordult önmaga ellentétébe 2-3 nap 
leforgása alatt ; másrészt, amint ezt Kádár jelezte, a szocialista tábor vezetői e tételt nem 
fogadták el. A decemberi előterjesztés ennek megfelelően a lényeget illetően azt a tézist 
fogalmazta meg, hogy az októberi események, a bennük részt vevők többségének jószán- 
déka ellenére, objektíve egészben véve ellenforradalomnak tekintendők. Ennek alátá- 
masztására szolgált az a történelmileg indokolhatatlan elv, miszerint egy forradalmat 
követően ugyanabban az irányban, vagyis ez esetben a szocializmus érdekében újabb 
forradalom nem fordulhat elő. Ez egyet jelentett azzal, hogy a szocialista eszmét valló 
állam lehet bármi sikertelen vagy bűnös, az ellene irányuló megmozdulás eleve jogtalan 
és a regressziót képviseli. 

Eltérően Marosán György emlékezésétől,S az alaptézist nemcsak hárman, hanem jóval 
többen vitatták. Biszku Béla kitartott amellett, hogy a folyamat csak a végén vált 
ellenforradalmivá. Fock Jenő szerint az , objektív ellenforradalom" tételét még be kellene 
tudni bizonyítani. Fehér Lajos leszögezte, hogy e tétel politikailag hibás, Aczél György 


5 1957. június 22-én e kérdésről Kádár a KB clőtt így nyilatkozott: , Mindig így számolgatom magamban a 
hatalom állását. No, és ha a szovjet csapatokat kivonnák? Akkor állunk a lábunkon? Én azt hiszem, megállnánk 
a lábunkon. De rettenetes harc és véráldozat árán." 

6 Marosán György: A tanúk még élnek. Bp. 1989. 

pedig rámutatott arra, hogy 1948-ban csinálhatott volna a bel- és külföldi reakció amit 
csak akar, felkelést semmiképpen sem tudott volna kiváltani, vagyis szerinte az esemény 
döntő oka a rákosista vezetés volt. Másfelől Aczél hangsúlyozta, , hogy a kormány 15 
pontos programja egyezik azzal, amit a tömegek 23-án követeltek", azaz a kormány 
bázisa és felhatalmazása ebben gyökerezik. Gyenes Antal elsősorban arról beszélt, hogy 
a magyar néppel csak azon az alapon lehet megegyezni, ha jogosnak ismerik el demokra- 
tikus követeléseit. Nógrádi Sándor többek között ezeket mondta az általa ekkor is 
, nemzeti demokratikus mozgalomnak" tekintett folyamatról: ,,...eredmény az, hogy 
elsöpörte a Rákosi- és Gerő-klikk által meghonosított bürokratikus, megcsontosodott, 
kegyetlen vezetési rendszert... és sok újat teremtett helyette. Ezekhez számíthatjuk a 
munkástanácsokat és azokat a könnyítéseket, javításokat, amit a munkásosztály számá- 
ra adtunk. Ezekhez számíthatjuk azokat az intézkedéseket, amelyeket a parasztság 
irányában tett a kormány. Ezekhez számíthatunk egy csomó demokratikus intézkedést. . . 
Lehet, hogy még ezt nem tudjuk pontosan mégformulázni, de hogy a történelem ezt így 
fogja meghatározni, erről én meg vagyok győződve." 

Az idézett megnyilatkozások ellenére, a pártiratokat ettől kezdve az objektív ellenfor- 
radalom tétele határozta meg, de az ideológiai csúszás és csúsztatás e ponton nem állt 
meg. A szubjektív jószándékúság vélelme az úgynevezett , megtévesztettek" esetében 
fennmaradt ugyan, de megjelent mellette a vezetőket illetően a rosszhiszeműség hangoz- 
tatása, rövidesen pedig az előre megfontoltság és ehhez tapadva a nemzetközi összeeskü- 
vés tézise. Mindehhez a Rákosi-csoport már legfeljebb a kedvező alkalmat szolgáltatta. 

Az ideológiai kényszerpálya kifejezője volt a sokkal súlyosabb társadalmi és politikai 
kényszerpályának. Az MSZMP és a munkás-paraszt kormány eredetileg nem véletlenül 
nevezte magát forradalminak. Ezzel a jelzővel maga is mintegy utalt eredetére, miközben 
vezetői azt a reményt táplálták, hogy az új magyar rendszert nemcsak a régi metódusok 
nélkül alakíthatják ki, de elkezdhetik az 1953 óta esedékesnek tartott reformfolyamatot 
is. Az 1953-as gondolatokhoz, éppen 1956 hatására, újak társultak. Felmerült a decentra- 
lizálás lehetősége, beleértve a munkástanácsok rendszerének mint a helyi demokrácia 
kifejeződésének fenntartását, valamint egy megegyezéses alapokon nyugvó többpárt- 
rendszer kialakítását. Megjegyzendő, hogy a munkástanács mint szervezet létének gon- 
dolata túlélte a de facto létező munkástanácsok feloszlatását, és számos vezetőjük 
letartóztatását. 

Az Ideiglenes Intéző Bizottság december 17-i ülésén foglalkozott az új kormányprog- 
ram tervezetével, amelyhez több háttéranyag készült. Közöttük volt egy feljegyzés a 
Magyar Népköztársaság politikai struktúrájáról a kvázi többpártrendszer jegyében (a 
Független Kisgazdapárt és a Nemzeti Parasztpárt, másként Petőfi Párt részvételével). 
Egy másik előterjesztés a munkás-önigazgatás megszervezésével foglalkozott, egy továb- 
bi pedig az MSZMP állásfoglalás-tervezeteként készült , A magyar művelődés fejlesztésé- 
ről". Az utóbbi szövegéből megtudhatjuk, hogy az MSZMP minden eszközzel támogatja 
,a magyar művelődés nemzeti jellegének szabad fejlődését, demokratizmusát, öntevé- 
kenységét és gazdagodását". Ugy véli, hogy a művelődés területén egyedül a demokrati- 
kus, öntevékeny módszerek a kívánatosak, míg , Az állami kormányzati szervek fő fel- 
adata a művelődés területén a serkentés, a támogatás, a koordinálás". A további pontok- 
ban leszögezik, hogy a tudomány és a művészetek világában , nem a világnézeti szempon- 
tok a döntőek, hanem a képesség, a szaktudás és az, hogy milyen mértékben járulnak 
hozzá... az egész dolgozó magyar nép anyagi és kulturális értékeinek növeléséhez, a haza, 
a dolgozó nép boldogulásához". 

A tervezet szerint támogatni kell egyesületek és körök létesítését, meg kell oldani a 
pedagógusok bér- és lakásproblémáit, az ipari tanulók képzését szükséges az üzemekre 
telepíteni, az egyházakat pedig igénybe kell venni , az ifjúság erkölcsi nevelésében, a 
családi élet tisztaságának megerősítésében, a valódi hazafiság érzésének megerősítésé- 
ben". Egyetlen passzus még e gyorsan , korszerűtlenné" vált irományból. Így hangzik : 

s, Rendezni kell az egyetemek autonómiájának kérdését, és végre kell hajtani az egyetemi 
oktatás reformját..." 


A remények gyorsan szertefoszlottak. 1957 elejétől kezdve a rendszer szigorodott, a 
sztálinizmus elleni fellépés elveszítette aktualitását, a decentralizálás gondolatát felvál- 
totta a központi vezérlés biztosítása, és elkezdődött az ellenforradalmároknak nevezettek 
üldözése. 

A korszak értelmezése szempontjából e váltás okainak feltárása tűnik a legfontosabb- 
. nak. Az okok sorában a nemzetközi tényezőt továbbra is számon kell tartanunk, sőt 
lehetséges, hogy ennek elsődleges szerepe volt. A szocialista országok pártjai egyértelmű- 
en követelték az , ellenforradalmi" tevékenység kemény, a történteknél általában véve 
jóval súlyosabb megtorlását, és a jelek arra mutatnak, hogy a Nagy Imre-per és annak 
kimenetele sem Budapesten dőlt el. Állításunk igazolására álljon itt egyetlen idézet 
Gheorghiu-Dej román pártvezető beszédéből, amit az ő kérésére november 24-én összehí- 
vott KB-ülés előtt tartott. Dej azt hangsúlyozta, hogy a reakció , tömeggyilkosságokkal 
mutatkozott be", majd így folytatta: , Meg kell mondjam - ha mi az Önök helyében 
lennénk -, ezt a körülményt, hogy a reakció fegyverrel meg merte támadni a népi 
demokratikus rendet, ezt, mint a legjobban alkalmas pillanatot, felhasználnánk arra, 
hogy sajnálat nélkül szétzúzzuk a reakciót és ne tárgyaljunk arról, hogy demokrácia vagy 
nem demokrácia... Ütni kell!... Ha most nem fogják a munkásosztály erejét érezni, ha 
nem lesznek felelősségre vonva mindazok, akik ezeket az eseményeket szervezték, akkor 
nem lesz semmiféle garancia arra, hogy a reakció nem fog-e újból felemelkedni." 

Kádár válaszbeszéde Dejt aligha nyugtatta meg. Ő ugyanis ekkor még a , demokrati- 
kus forradalom szellemi vezetéséről" beszélt, és ha hibáztatta is, hogy ez a csoport, 
valamint a fegyveres felkelés elleni harc vezérkara elkülönült, saját szerepét e napokban 
mégis így határozta meg: ,,... büszkeséggel mondom, hogy a mostani időszakban én is 
együtt haladtam Nagy Imrével és a többiekkel addig, amíg az volt a meggyőződésem, 
hogy az antidemokratikus vezetési módszerek ellen folytatták a harcot a párt- és az 
állami vezetés területén. Ebben magam is egy voltam az úgynevezett Nagy Imre-csoport- 
tal." Kádár az ezt követő napokban, november végén győződött meg arról, hogy 
álláspontja fenntarthatatlan, mert — amint azt a december eleji KB-ülés értésül adta — 
a szocialista vezetők a magyar pártot a , kesztyűs kéz" politikája miatt súlyosan hibáztat- 
ják. i I 

A szocialista országok vezető rétege azonban nemcsak a megtorlásokat sürgette, de 
felszólalt a többpártrendszer ellen is, kérve-kéretlen osztogatta tanácsait szinte minden 
aktuális magyar kérdésben, beleértve ezekbe például azt is, hogy milyen ifjúsági szerveze- 
tek működjenek Magyarországon. 

Ha a beavatkozás a magyar ügyekbe tagadhatatlan is, ez önmagában nem elégséges 
arra, hogy a kezdeti reformszándékokat egy eléggé hosszan tartó, bár hullámzó retorziós 
és egy konstanssá váló centralizáló tendencia váltsa fel. Első kikerülhetetlen kérdésként 
az merült fel, hogy vajon a magyar kormány valóban annyira elszigetelt és gyenge volt-e, 
hogy csaknem mindenben engednie kellett, vagy a belső erőviszonyok és a hatalom 
megszilárdítására irányuló erőfeszítés logikája haladt abba az irányba, hogy a megtorlás 
és a centralizálás átmenetileg felülkerekedjék az egyébként is eléggé homályos reformel- 


7 Az előterjesztés eredete ismeretlen és mivel az IB-ben nem vitatták meg, előterjesztője sem volt. Nagy 
valószínűséggel egy értelmiségieket is bevonó munkabizottság működésének terméke. Ilyen ebben az időben 
több is tevékenykedett, agrár- és általános gazdasági kérdéseket is vizsgálva a lehetséges reformok jegyében. 

8 E folyamatban nagy szerepe volt annak a szocialista csúcstalálkozónak, amely 1957. január elején Budapes- 
ten zajlott le bolgár, csehszlovák, román és szovjet részvétellel. A róla kiadott kommünikében Nagy Imre első 
ízben szerepelt , árulóként". Ld.: Népszabadság, 1957. január 6. Ezt követően Csou En-laj járt a magyar főváros- 
ban, minden jel szerint hasonló irányban gyakorolva befolyást. 

képzeléseken? Úgy tűnik, hogy a kérdés két oldala szorosan összefonódott, és a magyar 
kormány - ellentétben saját későbbi önmegítélésével — ebben az időben valóban gyenge 
volt. 

A gyengeség egyik oka az anyagi, gazdasági kimerülésben rejlett, ami miatt tevékeny- 
ségét nagy összegű külföldi kölcsönök felvételével kellett elkezdenie. Ezeket az összege- 
ket a kormány elsősorban az életszínvonal javítására használta fel, hogy ennek segítségé- 
vel enyhítse a politikai feszültségeket. Mellesleg ebből keletkeztek az első nagy gazdaság- 
politikai viták," amelyek során Friss István és néhány más vezető súlyos aggályának adott 
kifejezést amiatt, hogy , megesszük" azokat az összegeket, amelyeket a gazdaság fellendí- 
tésére, a szerkezet átalakítására kellene fordítani. . 

A másik oldalon ugyancsak először fogalmazták meg az életszínvonal állandó emelésé- 
nek szocialista követelményét mint elengedhetetlen politikai maximát, valamint a gazda- 
sági kitörés eszközeként a , részleges fejlesztés" elvét. 

Nagyon korán megjelent tehát a politikai-gazdasági vezetés máig megoldatlan dilem- 
mája : a gyorsan kiépült rossz gazdasági szerkezet tehetetlen tömegének passzív ellenállá- 
sa és a politikai nyugalmat (is) szolgáló életszínvonal-emelés követelménye közötti 
feloldhatatlan ellentmondás. Már 1957-ben világossá vált, hogy a további jólét megala- 
pozását szolgáló szerkezetátalakítás nem történhet meg átmeneti korlátozások és az 
életszínvonal stagnálása nélkül, amit a politika már akkor sem mert és nem is akart 
vállalni. 

Az új korszak hajnalán azonban beépült a rendszerbe egy másik belső ellentmondás 
is. Az állami struktúra ismét a hatalmi koncentráció élén álló mindentudó pártállam 
jegyében alakult ki. E tény elkerülhetetlenül maga után vonta, hogy a felelősséget 
mindenért a politikai vezetés viseli. A vezetés ennek értelmében viselkedett, bár valójában 
tisztában volt azzal, hogy a gazdasági vezetésre nem vállalkozhat, mert ahhoz nem is ért. 
Az 1957-es viták hevében Kádár azt követelte, hogy a gazdaság problémáit az arra 
hivatottak (Magyar Nemzeti Bank, Országos Tervhivatal, Pénzügyminisztérium és az 
MSZMP Gazdaságpolitikai Osztálya) oldják meg. Ez nagyon is logikus és jogos gondol- 
kodásnak lenne mondható, ha nem tudnánk, hogy e szervek és tagjaik racionális tevé- 
kenységét viszont a politika saját céljaitól vezérelve és az államszerkezet jellegéből 
adódóan, minduntalan korlátozta. Történt ez végül egészen addig, mígnem a gazdaság 
a politika, a politika pedig — paradox módon - a gazdaság foglyává vált. 

A kölcsönszükséglet anyagi függést hozott létre a szocialista országokkal, de mintegy 
öt hónapon át fennállt egy látens külső politikai fenyegetés is. Rákosi Mátyás egyelőre 
nem mondott le arról, hogy átmeneti pihenőjét követően újra vezető szerepet töltsön be 
a magyar politikai életben. 1957. március 25-én levelet írt Hruscsovnak,!? amelyben 
frontális támadást intézett a Kádár-rendszer ellen. A levélben többek között ez áll: , A 
Szovjetunió és a szocialista világ részéről az új pártnak nyújtott hatalmas politikai és 
gazdasági segítség ellenére is a régi párt tagjainak 75 százaléka nem hajlandó belépni az 
új pártba. E szomorú jelenségnek egyik okát abban kell keresnem, hogy az elvtársak 
egyik része hisz, a másik része pedig nem hisz az ellenem indított kampánynak." A ma- 
gyarországi helyzet e hamis megítélése után Rákosi elfogadja, hogy október 23-ért neki 


9 A KB 1957. február 26-i ülésén Friss többek között idézett a gazdasági tervhez készített OT-bevezetőből: 
v lyen módon ezek a hitelek nem segítenek hozzá ahhoz, hogy a népgazdaság további fejlődése szempontjából 
szükséges struktúra átalakítását megkezdhessük." Így folytatta: , Nem, mi a beruházásainkat minimumra csök- 
kentjük, a kölcsönből még házakat sem építünk, az egész kölcsönt megesszük - egy éven belül, ha így folytatjuk." 
Az érdemi vita a fenti szemlélet és a politika szempontjai között a PB augusztus 6-i és október 29-i ülésén zaj- 
lott le. 

10 A levél az 1958. január 24-i KB-ülés anyagához van csatolva. Mellette található az SZKP KB válaszlevele, 
amelyet a magyar delegáció moszkvai útja után, április 18-án kelteztek. Ebben a szovjet pártvezetés rosszindulattal 
vádolja Rákosit és szemére hányja, hogy , még mindig az ország vezetőjének szerepére tart igényt, pedig azt ő 
örökre elvesztette". Közli egyúttal, hogy moszkvai tartózkodását károsnak véli, ezért egy más városba kell 
átköltöznie. 

is van némi felelőssége, de — folytatja — , még nagyobb a felelőssége Nagy Imrének és 
társainak, Kádárnak, Kissnek, Aprónak plusz Titónak, akik fellázították az ifjúságot, 
s akik lényegében az ellenség kezére dolgoztak". 

E levélből nemcsak az derül ki, hogy az ország hivatott vezetője továbbra is Rákosi 
Mátyás, akit az egykori párttagság mintegy háromnegyede követ, hanem az is, hogy ha 
rajta állna, úgy az ellenséget támogató , árulók" körét alaposan kiterjesztené. A Rákosi- 
csoport sorsa a magyar pártdelegáció 1957. március végi moszkvai útja során dőlt el, 
amikor egyszerre döntöttek Rákosinak a magyar politikai életből való végleges eltávoli- 
tásáról és a Nagy Imre-csoport elleni eljárás megindításáról. A szovjet vezetés kijelentet- 
te, hogy Rákosit és társait a továbbiakban , politikai hulláknak" kell tekinteni. 

Sajnálatos módon Rákosi messze járt az igazságtól, amikor úgy vélekedett, hogy az 
új pártból a rákosisták maradtak ki. A valóságban a pártba eleinte zömmel azok a volt 
párttagok nem jelentkeztek át, akik egy esetleges reformpolitikának hívei és talpkövei 
lehettek volna, és akik nem tudtak megbékélni az októberi felkelés katonai elfojtásával. 
A politikai megoldás hívei voltak, és éppen a katonai erőszak igénybevétele miatt nem 
bíztak a rendszer megújulásában.!! 

Igencsak szűk maradt az első években a rendszer társadalmi bázisa is. Bár a beszolgál- 
tatás eltörlése és a béremelés oldott a feszültségeken, a sorozatos letartóztatások és perek 
fenntartották a bizalmatlanság légkörét. 

A legsúlyosabb belpolitikai tehertételt a szovjet csapatok masszív jelenléte jelentette. 
Érthető, ha a KB ülésein gyakori téma volt, hogy miként lehetne ezen segiteni. Volt, aki 
felvetette a szovjet csapatok felváltását lengyel vagy jugoszláv erőkkel, ez azonban 
nyilvánvalóan nem lehetett járható út, és könnyebbséget sem idézhetett elő. Reálisabb 
irányba tapogatóztak azok, akik sürgették a szilárd és megbízható magyar fegyveres erő 
megteremtését, amely alapot adhatna ahhoz, hogy a szovjet erőket kivonják. A magyar 
állam gyengeségének ugyanis egy további, immár negyedik oka, a fegyveres erő hiánya 
volt. 

A magyar erők felállítása sokkal súlyosabb nehézségekbe ütközött, mintsem azt bárki 
is gondolta volna. Az első karhatalmista osztagok szervezése november 8-án kezdődött 
el, főként honvédtisztekből. December 28-án azonban Münnich Ferenc még azt volt 
kénytelen jelezni, hogy a rend , nem a karhatalmistáknak köszönhető, hanem a szovjet 
hadsereg potenciális erejének". 1957. január 14-én tárgyalta az Intéző Bizottság a fegyve- 
res erők helyzetét. A beterjesztett anyag gyászos képet festett a BM által felügyelt erők 
szerepéről október 23. után. 

1957 elején az IB a befutott jelentések, összeállítások alapján a rendőri, bírói szerveket 
és az ügyészséget zömében , kormányellenes" erőként tartotta számon. Jóllehet az új 
tiszti esküt a volt tisztikar mintegy kétharmada már november 7-én letette, a BM és a 
HM felső apparátusának újjászervezése csak nehezen haladt előre. A rendőri állomány 
java része új emberekből állt, kiképzésük csak akkoriban indult meg. Ezért hoztak létre 
volt honvédtisztekből, AVH-sokból, pártkáderekből rendőri karhatalmi alakulatot is." 


11 Az 1957. május 1-jei adatok szerint az MSZMP 283 390 tagot számlált. A tagság zömét az 1945 előtt, 
valamint az 1946 és 1948 között belépettek alkották. A legnagyobb veszteség a pártot mégis az 1946-48-as 
csoportban érte, mert e rétegben a korábbi tagok mintegy 80 százaléka nem iratkozott át. 

12 Az előterjesztés szövegéből: ,A rendőrség jó része, jellemzően Budapesten, egyes vezetők árulása és 
félrevezetése következtében az ellenforradalmat támogatta. A BM vezetőinek tehetetlensége következtében, 
valamint azért, mert a vezetők egy kivétellel a harc közben megszöktek, a karhatalom szilárd részlegei is csak 
elszigetelt harcokat tudtak vívni az ellenforradalom ellen." 

13 A nehézségeket csak fokozta, hogy a karhatalmisták - amint akkoriban nevezték őket, a , pufajkások" vagy 
, Kádár-legények" - nem élveztek rokonszenvet sem a HM, sem a BM részéről. ezért ellátmányuk rossz volt, nem 
jutottak közlekedési eszközökhöz. Jelentős részük szeretett volna e helyzetből kimenekülni, hivatásos állományba 
azonban a PB többszön fellépése ellenére 15 csak nagyon kevesen jutottak. A fegyveres erők általános helyzetére 
reagált a PB akkor, amikor 1957. január 29-én elhatarozta a Munkásórség felállítását. Megjegyzendő, hogy az 
előterjesztés a polgári fegyveres erő neveként még a Népőrséget tartalmazta. 


, 

A megszüntetett ÁVH helyett létrejött a politikai nyomozó testület, amelyről azonban 
később kiderült, hogy tagjai közt több száz olyan volt ÁVH-s tiszt is van, akik egy 
vélhetően felületes felülvizsgálat után fennmaradtak a szűrőn, de a jelek szerint nem 
felejtették el a régi elveket és a régi módszereket. 

Mindent összevéve, a munkás-paraszt kormány 1956 végén és 1957 elején egy elszegé- 
nyedett és eladósodott, szellemileg, erkölcsileg megrendült ország élén állt. A párttagság 
is megfogyatkozott, a vezető párttestületeket kapkodva szedték össze a nem (vagy nem 
nagyon) kompromittálódott régi tagokból. A korábbi pártvezetés kemény sztálinista 
csoportja Moszkvában, a reformszárny jó része Romániában tartózkodott. Az eredetileg 
megújulásra irányuló tömegmozgalom szovjet- és kormányellenes mozgalommá vált, 
miközben a rendszer saját fegyveres erővel alig rendelkezett. A dolgok belső logikája is 
azt kívánta meg, hogy a hatalom — megszilárdítása érdekében — egyszerre alkalmazza a 
csillapítás és a megtorlás, valamint az újracentralizálás eszközeit. 


Az IB és különösképpen Kádár János azt szerette volna elérni, hogy a megtorlást 
reakciósok, volt horthysta tisztek, imperialista ügynökök és hasonlók ellen irányítsák. 
Amikor erre kisebb-nagyobb mértékben esetleg még mód lett volna, nem volt közeg, 
amely fellépjen. A régi rendőrségből megmaradt egységek letartóztatásokra nemigen 
vállalkoztak, és ha ilyesmi mégis megesett, úgy vagy az ügyészség vagy a bíróság bocsá- 
totta szabadon a , delikvenseket". (A korabeli IB- és KB-jegyzőkönyvekben gyakoriak 
az ilyen panaszok.) 

Az újjászervezett BM gyakorlatilag 1957 márciusában vált működőképessé és a MUK 
megakadályozása érdekében hajtotta végre az első nagy , begyűjtést". (Bár szórványos 
letartóztatások korábban is voltak, azok ettől kezdve váltak rendszeressé.) Szinte azon- 
nal új problémák merültek fel. A kodifikált jog hiánya és az elszabadult revánsvágy 
súlyos zavarokat és igazságtalanságokat szült. Nyilvánvaló, hogy , forró nyomokat" 
ekkoriban már nem lehetett találni, tág tere nyilt tehát a személyes bosszúnak, a feljelen- 
téseknek és manipulációknak. Szinte azonnal felmerült a törvényesség megsértésének 
problémája is. Véletleneken múlt azonban, hogy ezek az ügyek eljutottak-e az IB elé. (Az 
IB felszólalt Obersovszki és Gáli esetében, Obersovszki ügyében a nyomozótiszt ellen 
eljárást is indítottak, más törvénytelenségek viszont ismeretlenek maradtak.) Szénási 
főügyész rámutatott, hogy a bűnösök és az úgynevezett megtévesztettek közötti különb- 
ségtételre nincs jogi alap, és ez az igazságtalanságok sorozatát szüli. Nehezményezte, 
hogy az ítéletek időtartama hosszabbodik, és az egyes megyék gyakorlata között ijesztő 
eltérések vannak, ugyanarra a cselekményre az egyik megyében 2 évet, a másikban 15-öt 
szabnak ki. Egy leendő revíziónál — mutatott rá a főügyész - lutri dolga lesz, hogy ki 
szabadul és ki nem.! 

Ilyen körülmények között nem csoda, ha Kádár János egy 1957. augusztusi politikai 
bizottsági ülésen már úgy vélte, hogy , hatásosabb volna, ha 60 százalékkal kevesebb 
lenne a letartóztatottak száma"!5. Az IB elégedetlensége csak nött, amikor augusztus 
27-én átfogó képet kapott a politikai bűnüldözésről. Megtudták, hogy mintegy 18 ezer 
ember volt letartóztatásban, s az ítéletek száma ekkor 6321-re rúgott. A katonai bírósá- 
gok 57, a polgáriak 13 embert ítéltek halálra, és a 70 halálos ítéletet a másodfok is 
helybenhagyta. (Egy év alatti ítéletet 3581, egy év felettit 2332 fő kapott.) Az Igazságügyi 
Minisztérium szociális szempontból megvizsgálta az utolsó 328 elítéltet és megállapítot- 
ta, hogy közülük 149 volt a munkás, 125 paraszt, 9 az értelmiségi és 45 az egyéb 


14 Az ÍB e kérdéseket 1957. július 2-án tárgyalta: 
15 Augusztus 21-i PB-ülés 

foglalkozású. (A legsúlyosabb ítéleteket elsősorban a 20-30 év közötti fiatalemberek 
kapták.) 

Kádár az adatok alapján leszűrte a következtetést : a politikai vezetés korábbi határo- 
zatát a reakció, a horthysták megbüntetésére nem sikerült végrehajtani. A maga részéről 
továbbra is amellett lépett fel, hogy a rendőrség ezeket kerítse elő. Tiltakozott a letartóz- 
tatottak és elítéltek magas száma ellen. , Ezt így folytatni nem lehet! — mondta. — Ez 
olyasmi, ami behatol a dolgozó kategóriába megint. Ugy néz ki, hogy minden második 
ember ellen folyik eljárás!" 

A belügyi és igazságügyi szervek jószerint végrehajthatatlan feladat elé kerültek. 
Továbbra is meg kellett volna találniuk azt a megfoghatatlan reakciós elemet, amelyet 
addig is hiába kerestek, és egyúttal mérsékelniük az úgynevezett , begyűjtést". Míg Kádár 
János sokallta az ítéleteket, addig a PB más tagjai kevesellték a halálos ítéleteket. Kállai 
Gyula rémülten idézte a német pártvezetőket, akik Kelet-Berlinben jártában megkérdez- 
ték tőle: ,,... no, mennyit végeztetek ki, 20 ezret? Legalább ennyivel biztosan leszámolta- 
tok!" Egy korábbi ülésen mások azt kívánták, hogy a halálos ítéletek száma érje el azt 
a számot, ahányan az ellenforradalomnak áldozatul estek. Ezt a számot az Igazságügyi 
Minisztérium 360 körül adta meg. A hullámzás a megtorlás kérdésében tovább tartott, 
és a halálos ítéletek száma emelkedett. 

A kérdéskörhöz tartozott az új belügyi nyilvántartás megítélése. A nyilvántartandó 
kategóriákra vonatkozó BM-javaslatot a PB 1957. október 22-én vitatta meg. Az előter- 
jesztést többen is túlságosan széles körűnek tartották, majd Kádár János a tervezetet 
részletes indoklással visszaadta a BM-nek. Ő úgy vélte, hogy a javaslat visszatérés a 
rákosista rendszerhez, amely 1 millió 200 ezer embert tartott nyilván. , Ez a rendszer 
—- mondta - bizalmatlanságot és rettegést keltett, és olyan dolgozói kategóriákat állított 
szembe a rendszerrel, akik más körülmények között a rendszer támaszai lettek volna. 
A mi nem helyes államvédelmi munkánk hatása és következményeképpen olyan embe- 
rek, akik 1948-ban szívük mélyéből üdvözölték az államvédelmi hatóságot mint a 
proletárdiktatúra öklét, a múlt évben halált kívántak az ÁVH-sokra." Rámutatott, hogy 
a felnőtt lakosság 20-25 százalékának nyilvántartása lehetetlenné teszi az igazán ellensé- 
ges elemek szemmel tartását. , Olvassák el — mondta — a kormány november 4-i nyilatko- 
zatát. Itt fel vannak sorolva pontosan az olyan emberek, akiknek tevékenységére azt 
mondtuk : fátylat rá, feledjük el... Mi nem vettük az ellenség közé a sztrájkok résztvevőit 
és az ellenünk fegyveresen fel nem lépőket, ha nem volt tervező és nem követett el 
embertelen cselekményeket." 

A továbbiakban Kádár kijelentette, nem megy bele abba, hogy a pártfunkcionáriusok 
névsorát a BM megkapja, nem akar hallani háború esetén , ártalmatlanná" teendő 
emberek listájáról, nem járul hozzá, hogy a volt papokat és apácákat nyilvántartásba 
vegyék, elutasítja azok nyilvántartását, akik a párttal kapcsolatban , bomlasztó" munkát 
végeztek, mert ez az egész volt párttagságot érinthetné. A külföldiek nyilvántartását a 
miniszterektől az újságírókig nevetségessé tette és megkérdezte: , Mit akarunk mi? El 
akarjuk foglalni Amerikát?" 

A nyilvántartási kategórialista átdolgozása után a vita végeredményben úgy zárult,!6 
hogy annak köre elvileg nem haladhatja meg a 300 ezer főt, és a személy szerint 
nyilvántartottaké a 10-15 ezret. Ezt továbbra is lehetett és lehet sokallni, de mindenesetre 
a feltámadó belügyi éberség tervezetével szemben a mintegy 75 százalékos csökkentés 
közel 1 millió ember számára a veszélyeztetettség helyett a nyugodt álmot jelentette. 

A pártvezetésben mutatkozó feszültségek, ingadozások és hullámzások nemcsak a 
megtorlás kérdésében, de a leendő állami struktúra, a Hazafias Népfront és a társadalmi 
szervezetek szerepének megítélésében is megmutatkoztak. A nyitás, a decentralizálás, a 
társadalmi önszervezkedés gondolata a párt vezető testületeiben csupán néhány hétig 


16 Az október 29-i PB-ülésen 

érvényesült. E téren ismét hivatkozhatnánk a külföldi sugallatokra és kifejezett elvárá- 
sokra, de utalnunk kell arra is, hogy a hatalom számára a decentralizálást a belső helyzet 
meghatározó elemei önmagukban sem tették ez idő szerint tanácsossá. Meghatározhatat- 
lan, de minden bizonnyal széles rétegek , másként gondolkodásával" kellett számolni egy 
olyan időszakban, amikor újabb és újabb letartóztatási hullámokra került sor, a vezető 
testületekben tisztogatások zajlottak, köztiszteletben álló személyiségek ellen perek foly- 
tak, az MSZMP-nek egyelőre sem ideológiája, sem ideológusa nem volt, és a humán 
értelmiségből egy marokra valót tudott csak maga mellett megszólaltatni. 

Ilyen körülmények között minden autonómia, minden öntevékenység azzal fenyege- 
tett, hogy előbb vagy utóbb a rendszer radikális kritikáját fogalmazza meg, vagy egyene- 
sen ellene fordul. Szélsőséges, de éppen ezért nagyon is jellemző példa erre, hogy a 
centralizálási hullámmal szemben még egy olyan szervezet sem állhatott meg a lábán, 
mint amilyen a , balos", de kormányhű Táncsics-kör volt. 

A fordulat e téren már 1956 decemberében beindult azzal, hogy az IB elhalasztotta 
a tervezett többpártrendszerű állami szerkezetben működő pártvezetőkkel a megbeszélé- 
seket. A kérdést a KB 28-án vitatta meg. Az előterjesztő Kádár János jelezte, hogy a 
dolgot nem látja sürgősnek, és úgy vélte, hogy mind a párton belüli demokratizálásra 
irányuló sürgetésnek, mind a külső törekvéseknek ellen kell állni. , A konszolidáció 
biztatóan halad előre, az idő újra nekünk dolgozik" — mondta. A haladéktalan nyitás 
mellett csak Aczél György, Földes László és Rónai Sándor szólalt fel. A kérdés ezzel el 
is dőlt, és a továbbiakban a többpártrendszerről komolyan már nem esett szó. 

A december 28-i KB-ülés az , elhalasztás" jelszava alatt megbuktatta a tervezett 
Paraszt Szövetség létrehozását is. Ezt az ideát az előterjesztő Fehér Lajos mellett egyedül 
Apró Antal vette pártfogásába, az összes többi felszólaló vagy ellene volt, vagy a 
szervezést korainak tartotta. Féltek a téesszmozgalom eltemetésétől, az állami jogkörök 
átruházásától, attól, hogy a szövetség kormányellenes szervezetté válik. Gáspár Sándor 
egyenesen úgy vélte, hogy létrehozásával nagy szívességet tennének az ellenforradalom- 
nak. Kádár János taktikusabban nyilatkozott, amikor azt hangsúlyozta, hogy az objektí- 
ve hasznosnak ígérkező szervezkedés szubjektív feltételei hiányoznak. A jelen körülmé- 
nyek között a Paraszt Szövetség politikai szervezetté válhat, és kinőheti magát egy erős 
kapitalista jellegű egységgé — mondotta. 

A paraszti szervezkedés lehetőségének elvetése után hamarosan kijelöltetett a szakszer- 
vezetek helye. Az IB 1957. január 14-én vitatta meg az újítónak szánt előterjesztését. Az 
IB mind a , szakszervezeti függetlenség", mind a tényleges szakmai szervezkedés ellen 
állást foglalt, mondván, hogy a függetlenség , valójában az imperialista vezetés alatt álló 
sárga szakszervezetek követelése. Nálunk az ellenforradalomé" (Kádár). Egyúttal köve- 
telték, hogy a szakszervezetek lépjenek fel a , bérdemagógia ellen" (Marosán). Nyilván- 
való, hogy ezzel az állásfoglalással nemcsak a pártirányítás alatt álló , szervezetileg 
önálló" szakszervezet fából vaskarikája alakult ki, de hosszú időre eldőlt a munkásön- 
kormányzat sorsa is. 

1957. január végétől július elejéig erőteljes keményedés, balratolódás ment végbe szinte 
minden téren, de különösen október és a Nagy Imre-csoport megítélésében. Ennek 
bevezetőjét Kállai Gyula romániai útjáról tartott beszámolója jelentette az IB január 29-i. 
ülésén. 

Eszerint Kállai utazásának az volt a célja, hogy megnézze, kik lennének leválaszthatók 
e csoportról, kiknek a szerepe kívánna más elbírálást, kik jöhetnének haza azonnal vagy 
valamivel később. Konzultációt folytatott , az ott lévő három ország képviselőivel", s ezt 
követően a közös álláspontot az ő, tehát Kállai javaslatai alapján fogadták el. Részlete- 
sen szólt azokról a beszélgetésekről is, amelyeket Szántó Zoltánnal, Vas Zoltánnal, 
Lukács Györggyel, Ujhelyi Szilárddal és Nagy Imrével folytatott. Közülük egyedül 
Szántó Zoltán határolta el magát Nagy Imrétől. A beszámoló szerint Vas akkoriban is 
jogosnak tartotta októbert, mert nélküle a Rákosi-csoporttól nem lehetett megszabadul- 

ni. Ez nem volt ellenforradalom — mondta -, olyan megmozdulás volt, amely nemzeti 
ünneppé válik majd. Vas Zoltán meg volt győződve róla, hogy szükség esetén Nagy Imre 
is behívta volna a szovjeteket. Lukács fenntartotta korábbi álláspontját. Ujhelyi kifejtet- 
te, hogy november 4. szükségtelen volt, úgy vélte, hogy odahaza restauráció folyik, és 
új mesterkélt perekre készülnek. ,,... második Rajk-pert akarunk csinálni" —- mondta, 
ezért a csoportot nem hagyja el, , ezzel szabadságát nem váltja meg". Nagy Imre kitartott 
amellett, hogy lépéseit nem önkényesen tette, a párt vezetésének határozatait hajtotta 
végre, ellenforradalmat pedig nem támogatott, és ilyen szándéka sohasem volt. Az ő 
kivételével egyébként a semlegesség deklarálását mindenki hibás lépésnek tartotta. 

Kállai említést tett a Lukács Györggyel kapcsolatban kialakított megoldásról, misze- 
rint Lukács hazatérte után egy kutatóhelyen dolgozna, valamint arról, hogy Lukácsot 
már el is különítették a csoport többi tagjától. Megállapodott abban is — mondta -, hogy 
az addigi , fejedelmi" ellátás helyett a továbbiakban polgári ellátásban részesítik : a 
csoportot. Végül felvetette: , Nagy Imrével, Jánosival kapcsolatban, akik az egész ellen- 
forradalom szervezésében, vezetésében és eszmei irányításában komoly szerepet játszot- 
tak, később esetleg meg kell nézni, nem kellene-e bírósághoz fordulni. Ezt a csoportot 
véleményem szerint a pártba nem szabad visszaengedni, mert ezek a párttól idegen, 
ellenséges fedőszerveknek lennének szócsövei." 

Ezzel kezdődött meg a Nagy Imre-csoport megítélésének áthangolása, aminek kísérő- 
jelenségeként teljesen elhalványult a Rákosi-Gerő-klikk és a szektásság elleni harc, 
mégpedig a jobboldali elhajlással szemben folytatandó küzdelem előtérbe nyomulásának 
arányában. A február 12-i IB-ülésen többen hangsúlyozták, hogy - bár a kétoldalú 
harcnak elvileg mindig helye van — gyakorlatilag fő veszéllyé a revizionizmus vált (ez a 
szó egyébként akkoriban került forgalomba), valamint, hogy erősíteni kell a hangot és 
a harcot a Nagy Imre-csoport ellen. Gyorsan feledésbe merült mindaz, amit a megelőző 
két hónap folyamán az IB és a KB több tagja e csoport harcának vagy e harc kezdeteinek 
igazságos és hasznos voltáról elmondott. Most már , pártellenes, Szovjetunió-ellenes 
ellenzékről" esett szó, amelynek tevékenysége a szektásságnál is veszélyesebbnek mutat- 
kozott. Biszku Béla követelte e csoport , igazi arcának" bemutatását, és hangsúlyozta, 
hogy a kétfrontos harcot egyenesen veszedelmesnek tartja, amikor az erőket az ellenfor- 
radalommal szemben kell összefogni. Nemes Dezső feltételezte, hogy a fennálló helyzet- 
ben talán nem is minden szektásság ellen kell fellépni. Tőlük eltérően, a szektás veszélyt 
emelte ki Apró Antal és Münnich Ferenc. 

Február 18-án néhányan ismét hangsúlyozták a harc erősítésének szükségességét. Így 
Biszku Béla, aki szerint ki lehetett mutatni, hogy .. széles egységíront alakult ki Walter 
Lippmantól Mód Aladárig", valamint Kállai Gyula, aki messzebb menő elítélést köve- 
telt Nagy Imrével és társaival szemben. Ugy vélte, hogy enélkül nem lehet eszmei harcot 
folytatni az ellenforradalom ellen. Szerinte a párt e kérdést addig , szőrmentén" kezelte, 
csupán hibáról beszélt és arról, hogy Nagyék megnyitották az utat az ellenforradalom 
előtt. , Ennél tovább kell menni. Megmondani, hogy Nagy Imre árulást követett el, és 
arról is beszélni kell, miben nyilvánult ez meg." 

Ezt az irányt a február 26-i KB-ülés szentesítette, amikor minden számottevő vita 
nélkül nyugtázta az IB harcos elemeinek követelését. Előterjesztésében Kádár e kérdést 
két vonatkozásban érintette. Egyrészt hangsúlyozta a revizionizmus elleni eszmei harc 
jelentőségét ; másrészt felhatalmazást kért arra, hogy a Nagy Imre-csoport , pártellenes" 
tevékenységével kapcsolatban felderítsék a tényeket. Az ülésen Sándor József és Marosán 
György helyeselte különösen élénken, hogy a megítélés e téren a december 8-i határozat- 
hoz képest megszigorodott. 

Az ülésen a figyelem nagyrészt a gazdasági kérdésekre és a Friss István által kirobban- 
tott vitára terelődött. Nevezetessége volt még az ülésnek Köböl József és Aczél György 
önkritikája, amit a december 8-i ülésen tanúsított magatartásuk, akkori felszólalásuk 
miatt gyakoroltak. Aczél önkritikája azonban nem ment messzire. Formálisan ugyan 

elismerte, hogy ő is követett el hibát a Nagy Imre-csoport kérdésében, de egy szót sem 
szólt arról, hogy miben, majd fenntartotta magának a vita jogát, kijelentve, hogy ő akkor 
is a saját véleményét kívánja elmondani, ha , egy hónap múlva" azt mások helytelennek 
vélik. Aczél volt az egyedüli a felszólalók közül, aki továbbra is kívánatosnak tartotta 
a szektás baloldal elleni küzdelmet. 

A Központi Bizottság utasította az IB-t, hogy Lukács, Szántó és Vas ügyével elkülöő- 
nítve foglalkozzon, majd határozatában kimondta : , Az eddig ismert tények alapján az 
említett három személy nem tartozik a párt és a kormány politikájával szemben egységes, 
zárt, ellenséges csoportosulás tagjai közé, ezért ügyüket ennek megfelelően - egyéni 
elbírálás alapján - külön kell kezelni." E határozat alapján az IB levelet intézett a Román 
Munkáspárthoz, kérve, hogy tegye lehetővé Szántó Zoltán és Vas Zoltán további egyéves 
romániai tartózkodását úgy, hogy szerződéssel munkát vállalhassanak, s intézkedett 
Lukács György hazahozataláról, a romániai menedékjogot élvező többi kommunista 
ügyét pedig Münnich Ferenc hatáskörébe utalta. A visszaemlékezések szerint, nem 
sokkal később, március második felében kezdődött meg a Nagy Imre-csoport tagjainak 
letartóztatása. Az első a sorban Fazekas György volt, majd öt Tánczos Gábor és Szilágyi 
József követte. Nagy Imrére és közvetlen munkatársaira csak később, április 10. és 14. 
között került sor, a magyar párt- és kormánydelegáció március végi moszkvai útja 
után." I 


Budapesten közben tovább folyt az erők újrarendezése. Hosszú előkészítés és a szovjet 
szervekkel lebonyolított egyeztetések után 1957. március 11-én került az IB elé a KISZ 
ügye. A kérdést Földes László exponálta. Elmondta, hogy a párton belül nagyok az 
eltérések az ifjúság megítélésében. Egyesek a fiatalokat teszik felelőssé az ellenforradalo- 
mért, hálátlanoknak tekintik öket, és messzemenő retorziókat szeretnének alkalmazni : 
tisztogatást, az egyetemek bezárását, kedvezmények megvonását stb. Mások felmentik 
őket, és az , átkos múlt" elleni harcot tekintik a jövő megnyerése feltételének. 

A KISZ körüli vita elméletileg abból indult ki, hogy szükség van-e egységes ifjúsági 
szervezetre, vagy helyesebb lenne bántatlanul hagyni a nagyrészt önmagától kialakult 
sokszínű struktúrát. Az egység melletti legfőbb érv az volt, hogy a sokszínűség manővere- 
zési lehetőséget nyújt a reakciónak. Világos volt azonban, hogy az egységet azonnal nem 
lehet létrehozni, így kérdésessé vált, hogy a KISZ alapokmányában az egység mint cél 
benne legyen-e. Földes szerint ezt be kell venni, mert — így érvelt —: , A proletárdiktatúra 
körülményei között nem engedhetjük meg. hogy olyan ifjusági szervezetek működjenek, 
amelyek nem a mi szocialista világnézetünket tükrözik." 

Kádár János ezt az aggályoskodást és körülményeskedést nem látta indokoltnak. 
Szerinte a KISZ-t létre kell hozni, a többi kérdés csupán abban áll, hogy a fennálló 
rétegszervezetek milyen gyorsan szűnnek meg. Ugy vélte, hogy a KISZ-t falun is szervez- 
ni kell, mert az EPOSZ-t , a kulákok és a csuhások vezetik". A vitában sok szó esett arról, 
hogy a fiatalokat rosszul nevelték, a marxizmus-leninizmust nem tanították meg nekik. 
Szurdi István nehezményezte, hogy egyes tankönyvek kifejezetten szítják a nacionaliz- 
must. Így pl. az iparitanuló-intézmények ben használt történelem-tankönyv ..köntörfala- 
zó módon beszél a trianoni béke kérdéséről, elmondja, milyen igazságtalanság ért ben- 
nünket, ezt a kérdést melegen tartja". A sokszínű ifjúsági szervezet mellett csak Somogyi 
Miklós és a meghivott Kiss Dezső kardoskodott, a többség osztotta a centralizálás elvét. 
Így Kádár János a végszót mondta ki azzal, hogy a Diákszövetségnek azonnal meg kell 
szűnnie, míg a többi szervezetnek lesz 2--3 éve ahhoz, hogy az államilag támogatott KISZ 
mellett eltűnjön. 

17 A letartóztatás napját illetően van némi bizonytalanság. A visszaemlékezők között van, aki e napot ápnilis 
10-re, más aki 14-re teszi. V.6.: Ember Judit: Menedékjog - 1956. A Nagy Imre-csoport elrablása. Bp. 1989, 54., 
153. old. 

A politikai vonal rigiditása fokozódott a március végi moszkvai út után. Moszkvában 
döntés született a Nagy Imre-csoport elleni bűnvádi eljárás megindításáról és az ellenfor- 
radalom elleni harc általános erősítéséről. A továbbiakban már , klasszikus" ellenforra- 
dalomról volt szó, bár Kádár hozzátette még, nem állítja, hogy ennek Nagy Imre a 
tudatában lett volna. Bekövetkezett a román menedékjogot élvező politikai csoport 
letartóztatása, és ezzel nagyjából egy időben idehaza Déry Tibor és társainak őrizetbe 
vétele. Az április 9-i IB-ülésen már olyan vélemények hangzottak el, hogy az internálás 
és a kitelepítés megszüntetése revizionizmus volt, ami az ellenforradalmat készítette elő 
(Biszku, illetve Rónai). Revizionizmussá minősült az a nézet is, miszerint a Rákosi- 
korszakban nem a munkásosztály uralkodott (Biszku), és feltételezésük szerint az ellenség 
terjesztette el, hogy az egyetemisták valójában jobb szocializmust akartak és nem a 
rendszer megdöntését (Nemes D.). Az 1953-as nyitás, az új párt- és kormányprogram 
rombolássá minősült (Friss). 

A párt 1957 tavaszán-nyarán a legjobb úton volt, hogy nyílegyenesen visszasüllyedjen 
az ötvenes évek mechanizmusai közé. Ez idő tájt ráadásul a belpolitikai nehézségek is 
sokasodtak. Ami a szellemi életet illeti, kiderült, hogy az ELTE Jogi Karán , megbízha- 
tatlan" pártalapszervezet alakult, megakadt az együttműködés az Akadémiával, problé- 
mák merültek fel a Párttörténeti Intézetben, ahol ki akarták adni Nagy Imre és Kádár 
János egy-egy október végi beszédét, az egyetemek pedig felbolydultak az ott elkezdett 
tisztogatások miatt, amelyeket néhány politikai vezető szerint is teljesen egyenetlenül 
bonyolítottak le. A frissen szervezett Művelődési Minisztérium tehetetlenül nézte a 
fantasztikus aránytalanságokat, amelyek a helyi szervezetek tevékenysége nyomán az 
egyetemeken kialakultak.!§ (Mondanunk sem kell, hogy az egyetemi autonómia ekkor 
éppen polgári liberális követelésnek számított.) 

Ekkor gyűlt meg az MSZMP baja a párt oldalán keletkezett Táncsics-körrel is. Baja 
volt e szervezetnek, hogy , kör" jellegű, továbbá, hogy a Szabadságharcos Szövetség 
keretében jött létre, ami miatt végleg gyanússá vált, hiszen az ellenforradalmárok részben 
tőlük szereztek fegyvert. A legfőbb baj azonban az volt a Táncsics-körrel, hogy -— ki tudja 
- egy napon politikai szervezetté nőheti ki magát. Kádár János vázolta (április 23.) ennek 
veszélyét. , Nagy Imre hívei fórumot keresnek — mondta. — Ezt fogják tenni az írók is, 
miután végrehajtják az Írószövetség tervezett feloszlatását. Eleinte eljárnak hallgatók- 
nak, majd szépen megnyerik a Táncsics-kör amúgy párthű tagjait. Különben is — fejteget- 
te —, Győrben is alakult egy kör, Szegeden pedig létrejött a József Attila-kör. Mindez 
veszélyes. .. Mire körülnézünk, 60-70 kör lesz az országban, amely a párt és a kormány 
ellen fog harcolni." A vita egy ideig még folytatódott a Táncsics-körről, de a vége nem 
lehetett kérdéses : e kifejezetten pártvonalú, társadalomtudományi és történeti kérdések- 
kel klubszerűen foglalkozó testület is el kellett hogy tűnjön. Legfőbb bűne egyébként az 
volt, hogy felolvasó ülésén helyt adott Molnár Erik tanulmányának, amelynek keretében 
a tudós 1956-ot mint felkelést értékelte. i 

Már említettük, hogy az MSZMP eszmei vonatkozásban támasz nélkül maradt, mivel 
az élvonalbeli marxista tudósok, ideológusok egyikével sem tudott megegyezésre jutni 
az első hónapokban. Ez volt az egyik oka Révai József visszahívásának. Öt Kádár - saját 
szavai szerint — becsületes embernek tartotta, és úgy vélte, hogy képes lesz az átállásra 
és mint tanácsadó segítséget nyújthat ideológiai téren az új vezetésnek. E számítások nem 
váltak be. Révai mit sem változtatott nézetein. Meghívták az IB május 21-i ülésére, 
amelynek tárgya a proletárdiktatúra időszerű kérdéseiről készített előadástézisek megvi- 
tatása volt. Révai itt gyakorlatilag megvédte a sztálini-rákosista modellt, amikor azt 
állította, hogy a proletárdiktatúrának érvényesülnie kell a dolgozókkal, különösen a 
kevéssé öntudatos rétegekkel szemben is, megengedve, hogy ennek nem kell kifejezetten 


18 Egy jellemző adat: az egyetemi tanárok és tanszékvezető docensek közül az országban ötőt bocsátottak el 
fegyelmi úton politikai okokból, ebből négy a szegedi egyetemen történt. 

börtönt jelentenie. Alighanem ez a felszólalás késztetett néhány IB-tagot arra, hogy 
hónapok óta először, a szektásság és a korábban elkövetett hibák ellen fellépjen. Kádár 
János például kirohant e régi, nem kifejezetten börtönt, hanem , csupán" nyilvántartást 
jelentő gyakorlat ellen, aminek - mondta —- nem szabad megismétlődnie. 

A KB június 22-i ülése, amelynek a pártértekezlet előkészítése volt a témája, valójában 
nem felelt meg feladatainak. Az ülést a Köböl-Gyenes ügy uralta, mivel e két KB-taggal 
szemben az ÍB vádakat fogalmazott meg korábbi , ingadozó" magatartásuk miatt. Egy 
vehemens és olykor a jegyzőkönyvvezető által sem követhető vita után a KB mindkette- 
jüket felmentette tagságuk alól, és Köböl Józsefet megrovásban részesítették. 

Csak sajnálni lehet, hogy a pártértekezletre 1957. június 27-29-én és nem néhány 
nappal később, a Molotov-féle csoport leváltása után került sor. Az értekezlet betöltötte 
azt a feladatát, hogy legalizálja az addigi politikát és megválassza a pártszerveket. 
A PB-be beküldte Fock Jenőt, és a titkárságot a következőkből állította össze: Kádár 
János, Fock Jenő, Kállai Gyula, Kiss Károly és Marosán György. Egyebekben a 
pártértekezlet politikailag nem lépett fel kezdeményezően. !? 

Július 3-án viszont Kádár János főtitkár váratlanul összehívta a K B-t, kizárólag azzal 
a céllal, hogy közölje a Molotov-Malenkov-Kaganovics trió leváltását a Szovjetunió- 
ban. Ennek oka az volt — mondta -, hogy összeesküvést szőttek Hruscsov megdöntésére. 
K ommentárja szerint ez Magyarország szempontjából rendkívül fontos esemény, mert 
a XX. kongresszus vonalának megerősödését jelenti, és csapást mér , a mi pártunkban 
jelen lévő, éleződő dogmatikus vagy szektás irányzatra". 

A szektás hajlandóság elleni fellépéshez a PB-n belül új erőt jelentett Fock Jenő. Ez 
először a július 9-i PB-ülésen mutatkozott meg, amikor a tanácsok pártirányításának 
kérdését tárgyalták. A benyújtott határozattervezet leszögezte, , hogy a tanácsok a párt 
politikája helyi megvalósításának eszközei, minden fokon a párt irányítása alatt állnak". 
Ez szó szerint az ötvenes évek gyakorlatának helyreállítását jelentette volna. Fock élesen 
felvetette, hogy ez a lenini elvek súlyos megsértése: , A pártszervek, de még a PB sem, 
semmilyen körülmények között határozatot nem hozhatnak... Mi a kommunistákra 
hozzunk megfelelő határozatot, állami szerveink pedig dolgozzanak mint állami szer- 
vek." A kompromisszum végül is abban a formában alakult ki, hogy a párt vezetésének 
a tanácsi szervekben dolgozó kommunistákon keresztül kell érvényesülnie, ám a válasz- 
tott szervek semmiképpen sem tekinthetők a pártpolitika eszközeinek. 

Módosulások mutatkoztak a személyi kérdések kezelésében is. Az első ilyen módosu- 
lás Mód Aladár ügyével kapcsolatban mutatkozott. A vád alapja egy október 25-i 
memorandum volt, amely lényegében harmonizált a vezetés korabeli hivatalos álláspont- 
jával. Ehhez annyit lehetett hozzátenni, hogy Mód a szocialista demokratizmus alapján 
álló nemzeti forradalomról kialakított nézetét november 4. után is fenntartotta egy ideig, 
s ezért a PB többsége súlyos büntetést kívánt alkalmazni. Az eredeti javaslat arra 
irányult, hogy Mód két évig ne viselhessen párttisztséget, és gyakoroljon önkritikát. Ezt 
a legtöbben - így Friss, Biszku, Marosán, Nemes, Münnich, Kállai — súlyosbítani 
akarták : Fock és Fehér azonban elérte, hogy a döntés előtt kérjenek Módtól nyilatkoza- 
tot, attól függően közöljenek tőle egy cikket a Társadalmi Szemlében, s elégedjenek meg 
a Földes László által beterjesztett és védelmezett javaslattal. (Mód nyilatkozata rövide- 
sen megérkezett, így ő megmaradt a TIT élén.) 

Ugyanezen az ülésen hasonlóképpen zárult két másik személyi ügy is. Ezek az ügyek 
— lévén, hogy egy részükben nem zárultak le az ülésen — e helyen elsősorban a felső 
politikai mezőny vitáinak kiéleződése szempontjából tarthatnak számot említésre. Jel- 
lemző e szempontból, hogy Horváth Márton vezérőrnagyot, honvédelmi miniszterhelyet- 
test minisztere, Révész Géza, valamint Földes László körömszakadtáig védelmezte egyes 


19 Az értekezlet határozata: A Magyar Szocialista Munkáspárt határozatai és dokumentumai 1956-1962 Bp. 
964. 

PB-tagok súlyos vádjaival szemben. Földes többek közt így fakadt ki: , Én magam is 
megszavaztam október 28-án azt a határozatot, hogy október nemzeti forradalom. En 
miért lehetek akkor itt? Mennyiben kisebb ez a hiba, mint amit Horváth elvtárs elköve- 
tett?" Egy másik ügy kapcsán Földes leszögezte, hogy egészében véve kifogásolja a 
személyi kérdések kezelési módját. Kérte e kijelentésének jegyzőkönyvezését és jelezte, 
hogy e kérdést a KB elé kívánja vinni.?? 

Az új szeleket markánsan jelezte Kardos Géza ügye is, akit pénzügyminiszter-helyet- 
tessé terjesztettek elő. Kinevezésével kapcsolatban azonban ketten (Friss, Marosán) 
óvást emeltek, mondván, hogy részt vett az október 23-i demonstráción, s ezért félni kell, 
hogy az ő ügyével a PB még találkozni fog. A vita Fock felszólalásával zárult: , Inkább 
találkozzunk ennek az embernek ügyével, mint hogy az október 23-án délután vörös 
zászlókkal vonuló tömeget — amit az ellenforradalomról készült filmjeink is ábrázolnak 
- áruljuk el." 

Végül az új idők jele volt az is, hogy a PB szó nélkül vette tudomásul Lukács György 
nyilatkozatát,?! amit hazatérése után Kállai Gyula előtt tett. Lukács leszögezte, hogy az 
MSZMP hivatalos értékelését az októberi eseményekről nem fogadja el, októbert to- 
vábbra is népi forradalomnak tartja, amelybe ugyan az ellenforradalom is bekapcsoló- 
dott, de amelynek alapjellege a hibák kiküszöbölésére irányuló megmozdulás volt. 
Fenntartotta azt a véleményét is, hogy november 3-án a helyzetet meg lehetett volna 
menteni beavatkozás nélkül. Mint már korábban, Lukács ekkor is helytelenítette a 
kilépést a Varsói Szerződésből. Az ország legjelentősebb marxista teoretikusa nem 
gyakorolt önkritikát, és kijelentette, bizonyos abban,. hogy előbb vagy utóbb igaza 
elismerést nyer majd. 

A társadalmi szervezetek korábbi kezelésétől eltérően, a Hazafias Népfront újjászerve- 
zéséről folytatott vita nyitottabb szellemben zajlott le. Jóllehet a PB e kérdésben is 
irányelvnek tekintette, hogy a Népírontból se válhasson önálló politikai fórum, és a 
végső ellenőrzést is fenn tudja tartani magának, mégis nagyobb mozgásteret akart 
biztosítani e szervezetnek. Ugy tűnik, egyedül Apró Antal hajlott arra, hogy a Népfront 
szervezetté alakulását lehetővé tegyék ; a vitában felszólaló nagy többség azonban egyet- 
értett abban, hogy maradjon csak mozgalom. Kádár János felszólalása mégis pozitív 
döntést jelentett annyiban, hogy a szervezetek mellett beléphetnek a Népfrontba egyének 
is, továbbá, hogy oda be lehet vonni , a nem következetesen harcoló rétegeket is, például 
a városi kispolgárságot". Elismerte, hogy vannak nézeteltérések e rétegekkel, de hozzá- 
tette: , Többek között a Népfrontnak feladata szerintem az, hogy ezeket a nézeteltérése- 
ket egyetértéssé változtassa át, például baráti megbeszélések alapján." Kérdéses maradt 
azonban, hogy a HNF milyen eszközökhöz, feltételekhez jut e barátságos beszélgetések 
lebonyolítására. Mivel a PB attól visszarettent, hogy a Népfront a falvakban megkaphas- 
sa a régi gazdakörök vagy az új kultúrházak használatát, s szervezeti háttérhez a városok- 
ban sem jutott, így a népfírontmozgalom végeredményben mozgalommá sem vált. Ad hoc 
feladatok - így a választások - lebonyolítása mellett valójában béna maradt, míg az 
ugyancsak társadalmi mozgalomnak szánt tanácsok közigazgatási apparátus voltukban 
merevedtek meg. 

Az 1957 nyarán tapasztalható lazulás a revizionizmus elleni harcban és a szektásság 
elleni küzdelem előtérbe nyomulása távolról sem jelentett egyértelmű vonalmódosulást. 
Hamarosan világossá vált, hogy nem lehet módosítani a Nagy Imre és társai ellen 
elindított per fő irányán. Nem sokkal azután, hogy a novemberi moszkvai szocialista 
összejövetelről a magyar delegáció hazatért, a KB 1958. január 24-én részletes tájékozta- 
tást kapott Fock Jenőtől a Szovjetunióban tartózkodó emigráció helyzetéről és hazatéré- 
sére tett PB-javaslatról. Előterjesztésében Fock többek között azt is latolgatta, hogy 

20 Horváth ügye később elmérgesedett. A BM letartóztatását és elítélését követelte, Kádár János viszont eljárás 


nélkül kegyelmet eszközölt ki számára. 
21 Kállai c nyilatkozatot a PB 1957. július 9-i ülésén ismertette. 

mikorra lenne helyes időzíteni az első moszkvai csoport hazatérését. Ezzel kapcsolatban 
utalt a KB megelőző zárt ülésére, amely - mint magát kifejezte - foglalkozott , egy 
témával". Ez a téma - vélte Fock - intézkedéseket von maga után. Lesznek támadások, 
és egyúttal meg fog erősödni a szektás csoport. Ha a Szovjetunióban tartózkodó régi 
vezetők hamarabb jönnének haza, mintsem e bizonyos , téma" elintézést nyerne, úgy az 
erélyt sokan nekik tulajdonítanák. A visszatérés időpontja — mondta Fock a továbbiak- 
ban - lehetne akár már február is, ám ez a , leendő események" miatt nem lenne tanácsos. 
Javaslata ezért 1958 júliusa volt. 

A homályos fogalmazás ellenére sem lehet kétséges, hogy a fenti összefüggésben a 
készülő Nagy Imre-perről volt szó, amelynek láthatóan ismert volt már a lehetséges 
időpontja. Tekintettel arra, hogy a per iratai jelenleg éppen vizsgálat, mi több, felülvizs- 
gálat alatt állnak," azokkal a meglehetősen sejtelmes és csupán feltételezéseket indukáló 
megjegyzésekkel, amelyek a felső párttestületek anyagaiban találhatóak, nem tanácsos 
foglalkozni. E kérdés megvilágítására annyit mégis emliteni kell, hogy a per elrendelésére, 
majd a lezárására vonatkozó kérdéseket e testületek zárt ülésen vitatták meg, ami azt 
jelentette, hogy erről a kérdésről nem készült jegyzőkönyv. Az egyik jegyzőkönyvvezető 
indiszkréciója jóvoltából annyit mégis tudhatunk, hogy 1958. június 6-án a KB úgy 
döntött, hogy , a Népköztársaság törvényes rendjének megdöntésében bűnös, különleges 
ellenforradalmi csoporttal szemben szabad folyást kell engedni a törvényes eljárásnak". 

Az ítéletek a KB tagjai előtt ekkor még minden bizonnyal ismeretlenek maradtak.?? 
Július 25-én ugyanis Kádár János szükségesnek tartotta, hogy ezeket a KB-tagok számá- 
ra hosszan interpretálja. Magyarázataból az derült ki, hogy az ítéletet a halálbüntetés 
és a börtön között a vizsgálat és a per folyamán tanúsított magatartás értékelése alapján 
határolták el. Halálbüntetést kellett kapnia Szilágyinak, aki azt hangoztatta, hogy 
hasonló helyzetben ugyanúgy cselekedne, mint "56-ban, Maléternek, aki kitartott amel- 
lett, hogy ő kötelességét teljesítő kommunista, és -— mindenekelőtt -— Nagy Imrének, aki 
tagadta bünösségét, és hangsúlyozta, hogy a párt politikáját hajtotta végre. , A többiek 
viselkedése egészen más volt — mondotta Kádár -, és érdemes szót ejteni Kopácsiról, mert 
elég sok ember van, aki nem érti, hogyan lehet, hogy ilyen dolgok voltak korábban és 
őt csak életfogytiglani fegyházra ítélték." Kopácsi, azután Donáth Ferenc és Tildy 
Zoltán esetében ezt Kádár az öszinte megbánással és segitökészséggel hozta kapcsolatba. 

Az utóbbi kérdéskörhöz tartozott, hogy a következő, 1958. októberi KB elé Kádár 
néhány kegyelmi, illetve amnesztiajavaslatot terjesztett. Bejelentette, hogy a belügyi 
szervek eljárást láttak volna szükségesnek Vas Zoltán, Ujhelyi Szilárd, valamint Horváth 
Márton ellen is. Vas és Ujhelyi a romániai csoporthoz tartozott, Horváth vezérőrnagy 
pedig a vád szerint a Néphadsereg dezorganizálásában volt vétkes. Kádár azt javasolta, 
hogy az Elnöki Tanács mindhármuk ügyében gyakoroljon eljárás nélkül kegyelmet, s 
egyúttal az elítélt Zelk Zoltán és Varga Domokos számára amnesztiajavaslattal élt. 

A Nagy Imre és társai elleni halálos ítélet, amely a zárt tárgyalási szakasz után 
váratlanul érte a közvéleményt, nem váltott ki látható felzúdulást az országban. Csend 
volt, megmozdulásra nem került sor. Ugy tünt, hogy a konszolidálás előrehaladt. Kér- 
dés, hogy a megbékélés előrehaladásáról, vagy a belenyugvás félelemmel vegyes csendjé- 
ről volt-e szó. Valószínúleg mindkettőről. Egyrészt világossá vált a párton belüli reform- 
csoport számára, hogy a határozottabb nyitás ideje nem érkezett el, másrészt a széles 
társadalmi rétegek előtt, hogy a november eleji kompromisszummal együtt k.ell élniük. 
Ugyanakkor a kormány és az MSZMP nyilatkozatai, kezdeményezései reményt is keltet- 
tek a jövőt illetően, föként abban a vonatkozásban, hogy a megtorlás nem ölti azt a 
méretet, amitől sokan tartottak, és ami a régi rendszer helyreállta esetén elkerülhetetlen 
lett volna. 


22 Az Igazságügyi Minisztérium közleménye az itéletekről és indoklásukról. Népszabadság, 1958. június 17. 
§ [dőközben a vizsgálat lezárult. Fredmenyet közzétették. - A szerk. 

1958 októberében Kádár János bejelentette, hogy az országos kihatású ügyeket befejez- 
ték, és már csak 600 kisebb ügy vár lezárásra. Mint tudjuk, a vizsgálatokat és pereket 
véglegesen valójában csak 1962-ben zárták le, de tény, hogy a büntetőeljárások és az 
egyéb felülvizsgálatok zöme 1958-ban valóban lezajlott. Végül összesen mintegy 300 főre 
emelkedett a halálos ítéletek száma, és több ezren szenvedtek hosszabb-rövidebb börtön- 
büntetést. Sokan kerestek új egzisztenciát, állást, megélhetést. 

Egészében véve a társadalom ebben az időben már lábadozni kezdett. Ezeket az éveket 
egy, a korábbihoz képest engedékenyebb falusi, mezőgazdasági politika jellemezte, 
aminek köszönhetően a vidék békéje átmenetileg helyreállt. Jelentősen javult a városi 
lakosság, mindenekelőtt a munkásság megélhetése. A november 4. után exponálódott 
írók és újságírók letartóztatása, a MUOSZ és az Írószövetség feloszlatása ellenére a 
kormány igyekezett megbékíteni az értelmiség szélesebb köreit. Ezt szolgálták a már 
említett 1957 eleji pártorogram művelődésről, tudományról, művészetekről szóló passzu- 
sai. Ezt követte, illetve vele szinte egybefonódott az a munkálat, amelynek eredménye 
az 1958-as művelődéspolitikai határozatban öltött testet. A különböző testületi üléseken 
el-elhangzott az a vélemény, hogy a rendszernek múlhatatlan szüksége van egyetértő 
értelmiségi rétegre, és hogy azzal az értelmiséggel kell megtalálnia a hangot, amely 
létezik. Másfelől azonban a PB-ben nem volt olyan vezető, aki e kényes feladatot 
színvonalasan megoldhatta vagy képviselhette volna. 

Valamelyest közelebbről ismerve az említett művelődéspolitikai határozat előzményeit 
és vitáját, valóságos csodának lehet minősíteni, hogy azt végül egy bizonyos tágkeblűség 
jellemezte, és a szigorú intések viszonylag szűk területre szorultak. Egy bizottság munká- 
jára támaszkodva a pártközpontban először nyers vázlat készült, amelyet megküldtek 
a megyéknek és a budapesti kerületeknek vitára. Emellett rendeztek aktívákat e szöveg- 
ről a pedagógusok, írók, művészek, megvitatták az MTA köreiben és több tudományos 
intézetben is. Az ezután átdolgozott szöveg a PB elé került, majd újabb, ezúttal már 
szűkebb körű vitákra került sor párttagokkal és pártonkívüliekkel. Mindez egy új stílus 
jegyeit viselte magán, és nyilvánvaló célja az értelmiségi körökkel való diszkusszió 
megkezdése volt. 

A kor jellemző sajátossága, hogy a tervezetet megküldték 5 testvérpártnak véleménye- 
zésre, és négyüktől az MSZMP részletes választ kapott. Amint Aczél Györgynek, a 
kérdés előadójának ismertetéséből kiderül, Budapesten e tanácsok jó részét megfogad- 
ták. Aczél nem javasolta e tanácsok követését néhány ponton. Így azt, hogy az ötvenes 
évek hibáiról ne beszéljen a dokumentum, továbbá, hogy hangsúlyozza az 1956 novem- 
bere óta megtett utat és annak eredményeit, lévén, hogy véleménye szerint ilyen eredmé- 
nyekre nem lehet rámutatni, mert nincsenek. Elutasította azt a javaslatot is, hogy helyt 
adjanak az ellenséges nézetek , kinyílásának" azzal a céllal, hogy azután az ágakat is le 
lehessen vágni. Az előadó irónikusan azt tanácsolta, hogy , ezt a kínai politikában is jól 
bevált módszert ne kövessük". Meglehetősen sok bekerült azonban e tanácsokból a 
szövegbe a kultúra pártirányítása, az értelmiség marxista-leninista , nevelése", a , tudat 
fejlesztése" stb. vonatkozásában. 

A dokumentum KB-vitája során nem akadt a felszólalók között senki, aki a kultúrát 
és az értelmiséget a maga szerepében és jelentőségében próbálta volna megragadni, mint 
arra egyébként a dokumentum törekedett. A politikusok előtt a kérdés pragmatikus 
problémaként jelent meg, és ki-ki az általa sérelmezett visszásságokat emlegette fel. Volt, 
aki kirohanást intézett a népi írók és az egész népi kultúra ellen, védelmezve a munkás- 
színjátszást és a dalárdákat, amelyeket a kultúrpolitika, véleménye szerint, nem támoga- 
tott. Egy másik felszólaló úgy vélekedett, hogy a kultúrpolitika falu felé fordulása 


23 Az Igazságügyminisztérium 1989. május I0-i közleménye szerint 277 főt végeztek ki, közülük 23 kifejezetten 
közbűntényes volt. A kérdésről nyilatkozó államtitkár, dr. Borics Gyula lehetségesnek vélte, hogy a szám a 
valóságban ennél valamivel nagyobb. -— Magyar Nemzet, 1989. május 11. 

alapozta meg a kulturális NEP-et, ami azután az ellenforradalomhoz vezetett. Egy 
további szónok szerint a kultúrírontot az imperialisták támogatták, amire bizonyság, 
hogy a francia kultúrattasé elő akarta adatni a Jeanne D Arc oratóriumot, ami — mint 
mindenki tudja — , a miszticizmust tartja felszínen és vallásos ideológiát terjeszt". Tilta- 
kozott a Népstadionban rendezett jazzfesztivál ellen, és az ellen, hogy Mesterházi helyett 
Piszkos Fredet adnak ki Magyarországon. Volt olyan felszólaló is, aki a Tojás bemutatá- 
sát (Marcel Aimé darab) nehezményezte, sőt azt is, hogy túlságosan gyakran adják elő 
, Az ember tragédiáját". Végül akadt olyan felszólaló, aki az egyetemek szemére hányta, 
hogy a munkásszármazású jelentkezőket tudatosan lepontozzák, és nem veszik fel őket. 

A vitában Kádár János is felszólalt, és azok véleményét támogatta, akik akár színvo- 
nalsüllyedés árán is a szocialista tartalmú művek támogatását követelték. Major Tamást, 
az egyetlent, aki más értelemben szólalt meg, és elsősorban azt követelte, hogy Móricz 
Zsigmondot, Kodály Zoltánt és mindenekelőtt Bartók Bélát ne pirongassák meg a szöveg- 
ben, Kádár a magas nívó , lelkes rabjának" nevezte." 

Mivel a vita a dokumentum érdemi részeit nem érintette, hanem inkább mellette zajlott 
le, Aczél válaszai sem voltak érdemiek. Egy sor kérdésre rábólintott, a szocialista 
realizmust Solohovra hivatkozva - , Az ördög tudja, hogy mi az..." — elbagatellizálta, és 
írják. 

Szerencsére a dokumentum nívós részeinek átírására nem került sor. A Biszku megkí- 
vánta kategorikus fogalmazás főként az ellenforradalomtól való elhatárolódásban jelent- 
kezett. A szöveg többi részét vegyesen jellemezte a nyitottság és a jóindulatú, bár lekezelő 
nevelő szándék. Megnyugvást e dokumentum sem önmagában véve, sem főleg a perek 
árnyékában nem hozhatott, mégis az első jelentős lépés volt a mélyen csalódott és 
elbátortalanodott értelmiség irányába, sőt nagy jelentőségű szellemi nyitás a szocialista 
tábor egészében. 


Végeredményben 1957-1958-ban a konszolidálás csak elkezdődött, de nem zárult le. 
Meglehetősen széles munkás- és falusi rétegeknek nyújtott anyagi természetű megnyugta- 
tásokkal s a megtorlás mérséklésével kezdődött, egyebekben azonban a rendcsinálás 
szelleme és a hatalmi hierarchia újraépítése jellemezte e rövid korszakot. Az államszerke- 
zet helyreállt, a társadalmi szervek újraalakultak, az utóbbiak mozgási tere azonban a 
korábbi monolitikus berendezkedéshez képest alig módosult. 1956 , pályamódosító" 
hatása abban állt, hogy feledhetetlen emléket hagyott maga után a kiéheztetett és 
bizalmatlansággal nyomorgatott nép haragjáról, s alapul szolgált a milliós nyilvántartási 
rendszer megszüntetésére, a törvényesség céljának kitűzésére és arra, hogy az MSZMP 
a gazdálkodást ne öncélnak tekintse, hanem a néptömegek jóléte eszközének. 

A megbékélés, a fellendülés, a nagyobb tolerancia jegyében formálódó igazi konszoli- 
dáltság még több mint három évet váratott magára, ám nem kétséges, hogy ugyanabból 
a talajból származott, amelyben az 1953-as és az 1956-os reformgondolatok fogantak. 


24 Salamoni megoldásként a nevezettek dicsérete éppen úgy kimaradt a szövegből, mint elmarasztalásuk. Ezzel 
szemben ismeretlen úton-módon bekerült a szövegbe egy passzus Lukács György , különösen ártalmas" nézeteiről, 
ami az előterjesztésben nem szerepelt. - A határozat szövege: Az MSZMP határozatai. . . 231. oldaltól, a Lukácsra 
vonatkozó rész: 244. old. 


FÖLDES GYÖRGY 


A többpártrendszer eselyei 1956—1957-ben 


Rövid hozzászólásban csak a téma néhány, az alábbi kérdésekben összegezhető főbb 
aspektusára szeretnék kitérni. 

1. Miért fogalmazódott meg október 23-a előestéjén a többpártrendszer jelszava? 

2. A gyorsan elmélyülő válság során miért válhatott a többpártrendszerű parlamentá- 
ris berendezkedés megteremtése népszerű politikai programponttá? 

3. Milyen társadalmi erők álltak az újjászerveződő politikai pártok mögött? 

4. Milyen programot alakítottak ki, milyen társadalmi-gazdasági berendezkedést hir- 
dettek, milyen aktuális vonalvezetést igyekeztek megvalósítani a különböző politikai 
mozgalmak ? Az egyes kérdésekben milyen megfontolások hatottak álláspontjuk megfo- 
galmazására ? 

5. Hogyan alakult az MSZMP november 4. utáni magatartása a politikai élet szerkeze- 
tére vonatkozóan? 


Már az október 23-i tüntetés előkészítésekor, tehát abban az időszakban, amikor 

Nagy Imre hívei, a demokratikus szocializmusért küzdők még irányítani tudták az 
eseményeket, az egyetemi gyűléseken felvetődött az olyan választások gondolata, ame- 
lyek módot adnak más pártok részvételére is. 

Nagy Imre és köre - nem alaptalanul - súlyos hibának tartotta az 1947-es választások 
után létrejött koalíció felszámolását. Nagy Imre 1955-56-os írásaiból az a következtetés 
is levonható, hogy a szövetséges pártoknak egyfajta korrekciós és ellenőrző szerepet 
tulajdonított. E funkciók gyakorlását korábban a Hazafias Népfrontra kívánta ruházni. 
Ilyen irányba mutattak az MDP III. kongresszusára készített tézisei is. Kétségtelen tény, 
hogy a magyar politikai-erkölcsi válság 1956. október 6. utáni kiéleződése kedvezett a 
korábban háttérbe szorított, törvényen kívül helyezett csoportosulásoknak. Egykori 
tagjaiknak módjuk nyilt a rendezvényeken megjelenni és fellépni — , kételkedni" abban, 
hogy a kommunisták önmaguk erejéből megújulhatnak. (Nem feledhető, hogy ekkor 
már nemcsak a kommunista gazdaság-, kultúr- és oktatáspolitikát bírálták, hanem a 
lengyel eseményekkel összefüggésben a külpolitika is pellengérre került.) 

Természetesen a többpártrendszer visszaállításának követeléséhez igazán kedvező 
talajt as MDP 1948 utáni , anti" szövetségi politikája teremtett. Már a Függetlenségi 
Front pártjainak erőszakos , elhaláloztatása" is komoly hibának bizonyult, de sokkal 
súlyosabb következményekkel járt az iparosítás, a kollektivizálás mértéken túli és mecha- 
nikus módon történő felgyorsítása, ami törvényszerűen vezetett a munkás-paraszt szö- 
vetség megsértéséhez, a városi középrétegek, a kispolgárság és az értelmiség elidegeníté- 
séhez. Ehhez járult a párt militarizálása, a vezetés belülről-alulról történő bírálatának 
lehetetlenné tétele, ami a munkáspolitikában elkövetett hibákkal összefonódva nemcsak 

a korábbi szociáldemokratákban élesztette újjá a már lezártnak hitt vitákat, hanem a 
kommunisták körében is. Ha egyre több igaznak, megfellebbezhetetlennek vélt tételről 
derül ki bizonytalanságuk vagy hamisságuk, érthető, hogy felvetődik : miért ne kaphat- 
nának mások 15 jogot a kritikára, a bizonyításra? 

Október 22-én és 23-án azonban még a régi, politikai jogaiktól, képviseletüktől meg- 
fosztott erők nem mertek nyiltan, pártként fellépni. A többségében , szocialista töltetű" 
értelmiségiek, diákok és munkások pedig nem ebben az irányban keresték a kibontako- 
zást, hanem a kommunista párt megújulásáért léptek fel. Október 23-án délután azonban 
sem ők, sem a jelen levő párttagság, de még a pártvezetőség sem tudta irányítani az 
eseményeket, megakadályozni a tüntetés radikalizálódását, átfogó jellegűvé válását. 

A többpártrendszer gondolata azzal párhuzamosan került előtérbe, ahogy egyre több 
és differenciáltabb társadalmi, politikai erő kapcsolódott be nyíltan a politikai küzdel- 
mekbe. Erre alkalmat adtak az MDP vezetésének elkapkodott lépései is. 


Október 23-ának éjszakája, a szovjet csapatok bevonulása után a kommunista pártot 

és vezetését már egyértelműen a nemzeti függetlenség és a nemzeti eszmék elárulásá- 
ért érték támadások, a vezető szerepe is legfőképp az e kérdésben tanúsított magatartása 
miatt kérdőjeleződött meg. A fegyveres küzdelem már a kommunista állam és párt 
ellen folyt. A felkorbácsolt nemzeti indulatoktól áthatott tömegektől és az önmaguk 
legalizálására, restaurációra törekvő ellenséges erőktől segitett fegyveres csoportok több 
ponton győztek a megosztottá és tehetetlenné vált hatalommal szemben. Szaporodtak 
az olyan kompromisszumok, amelyekre a kommunista párt vezetősége a stabilizálás 
érdekében kényszerült rá. Nagy Imre és csoportja a szovjet vezetőktől ösztönözve — és 
Igyekezett elejét venni a kommunista katonai-rendőri ellentámadásnak, és tárgyalóasz- 
talnál kísérelte meg megszelídíteni a felkelőket. Ebbe az elgondolásba illeszkedett a 
visszatérés a többpártrendszerhez. Ugy tűnt, hogy a jogos nemzeti követelések elfogadá- 
sával, a koalíciós pártok legalizálásával a fegyveres harc elveszti politikai tartalmát és 
tömegtámogatását, s ezáltal konszolidálni lehet a helyzetet Magyarországon. 

Egyes dokumentumokból kiviláglik: a fegyveres csoportok is érezték a veszélyt. 
Megnyilatkozásaikban végig jelen volt, hogy nem pártérdekekért küzdenek, hanem a 
nemzet egészéért. Október 30-a után elítélték a hirtelen előkerülő, nyüzsgő, önös pozíció- 
kért fellépő politikusokat és mozgalmaikat, akik fel akarták éleszteni az osztályharc 
szellemét. A fegyveres erők képviselői közül többen hangoztatták, hogy a pártok tényle- 
ges működésüket csakis a szovjetek végleges távozása után kezdjék el. 


Az MDP KV október 26-án állást foglal a széles nemzeti összefogás megteremtése 
mellett, és az egész néppel folytatandó eszmecsere (és nem a választások !) szükségességé- 
ről beszél. Október 28-án a pártvezetőség elfogadja a , nemzeti demokratikus" minősítést 
az események jellegét illetően, s így értelemszerűen az azok során létrejött új intézménye- 
ket: a forradalmi bizottságokat és a munkástanácsokat is. Október 30-án, talán azért, 
mert a fegyverszüneti felhívásnak ismételten nem sikerült érvényt szerezni, Nagy Imre 
bejelenti, hogy az ország visszatér a koalíciós kormányzáshoz, s a szovjet csapatok 
kivonulnak. 


Tehát az a nemzeti egységfront, amely azon az alapon kovácsolódott össze, hogy az 
MDP nem akarja és nem tudja a függetlenség normatíváit megteremteni, elérte célját. 
Az előbb ismertetett módon törvényesitett politikai mozgalmak azonban továbbmentek, 
s az új kormány elismerését a Varsói Szerződésből való azonnali kilépéstől és a semleges- 
ség deklarálásától tették függővé. Amikor ezt is sikerült elérniük, elkezdődött a bomlás. 
A skála igen széles volt, a szocializmus demokratikus, nemzeti megújulásáért fellépőktől 
a Horthy-restaurációért harcolókig terjedt. Tény az is, hogy az éppen csak szerveződő 
politikai pártok számára - a hatalomból való részesedésük növekedésének megfelelően 
-— egyre kényelmetlenebbé váltak a terrorcselekményeket végrehajtó, megfegyelmezhetet- 

len fegyveres csoportok. Ezért igyekeztek azokat az új karhatalomba integrálni. Az új 
fegyveres erők parancsnoksága, ha nem is zökkenőmentesen, már megbízhatónak tekin- 
tett személyek kezébe került. Ettől az időtől kezdve a rend, a kilengések megszüntetése, 
a sztrájk felfüggesztése, a munka beindítása lettek a főbb jelszavak, amelyeket minden 
jelentősebb párt hangoztatott. 


Milyen társadalmi támogatásra számíthattak az új pártok? Megalakulásukkal egy- 
3] idejűleg a koalíciós pártok a hatalomból is részesedtek : miniszteri tárcákat kaptak. 
ppen a kisgazdákat képviselő Tildy Zoltán államminiszter feladata lett a pártok műkö- 
dési kérelmeinek elbírálása. Egy-két nap alatt kiderült, hogy nemcsak a koalíciós pártok 
újjászervezése indult meg, hanem sorra születtek a "45 előtti gyökerekkel rendelkező 
keresztény mozgalmak, s kísérleteket tettek a politikai szerveződésre a különböző fegyve- 
res csoportok is. (Ez nemcsak a parlamentbe eljuttatott kérelmekből, programokból 
derül ki, hanem a fegyveres összecsapások után lefoglalt nyomdákban készült újságok- 
ból, röplapokból is.) 

A , bevett" koalíciós pártok mindegyike nagyon gyorsan sajtóhoz jutott: a Szociálde- 
mokrata Párt visszaszerezte a Népszavát, a Kisgazdapárt létrehozta a Kis Ujságot, a 
Petőfi Párt (parasztpárt) Uj Magyarország néven adott ki napilapot. Rövid idő alatt 
orgánumot szerzett a Demokrata Néppárt vagy pl. Bajcsy-Zsilinszky Endre híveinek egy 
csoportja is. 

Az egyes pártok társadalmi bázisát illetően adatok és idő hiányában, kevés közvetlen 
következtetés vonható le. A főbb vonalak azonban megrajzolhatók. Bizonyosak lehe- 
tünk abban, hogy a koalíciós pártok egykori támogatói most is irányukban tájékozód- 
tak, s e vonatkozásban a változás csupán annyi volt, hogy számuk, tekintélyük, szerve- 
zettségük, politikai akcióképességük az 1948 utáni években alaposan csökkent. 1947- 
-1948-ban a tőkések, a középosztály tagjai és a velük kapcsolatban álló értelmiségiek jó 
része elhagyta az országot, többen pedig beilleszkedtek az új rendbe, és ezzel , kompro- 
mittálták" magukat. 

Fontos tényező, hogy rövid idő alatt, a fegyveres harcok és az államhatalom összeom- 
lása következtében szélesebbre nyíltak a politikai élet kapui, mint közvetlenül a második 
világháború után. Ily módon a keresztény-nemzeti polgárság, a kispolgárság egy része 
önállóan jelenhetett meg az események színpadán. Másrészt, a koalíció által cserbenha- 
gyott horthysta katonatiszti, tisztviselői rétegek is lehetőséget kaptak a nyílt szervezke- 
désre. 

A nagyobb pártok arculatát az is befolyásolta, Hogy rendkívül nehéz helyzetbe került 
a koalíciós pártok korábbi, a kommunistákkal együttműködést vállaló baloldala. A pa- 
rasztpárt a diszkontinuitás hangsúlyozása céljából Petőfi nevét vette fel, és nem engedte 
alapítói közé Erdei Ferencet. Igaz ez a tendencia a kisgazdákra és a szociáldemokratákra 
is. Egy-egy helyi példa ennek bizonyítására : a kisgazdák győri szervezete bizalmatlansá- 
gát fejezte ki központi vezetésével szemben, és külön is megfogalmazta, hogy kidolgozott 
programján nem enged változtatni. Csepelen a szociáldemokrata pártszervezet megfon- 
tólás tárgyává tette, hogy felvegyen-e soraiba egyszerű MDP-tagokat. 


A munkástömegek magatartását ebben az időszakban passzivitás, kivárás jellemezte, 
és nemzeti érzelmek alakították. A széthulló kommunista párt hívei védekezésbe szorul- 
tak az üzemekben, kampány bontakozott ki a kommunista vezetők leváltására és eltávo- 
lítására. Az elégedetlen beosztott értelmiségiek, az aktivizálódott ifjúmunkások - a 
többségével elfogadtatták a jelszót, hogy az üzemekben nincs szükség politizálásra, s 
mert a munkástanácsok közvetlen beleszólást biztosítanak, feleslegessé teszik a pártszer- 
vezeteket, amelyek amúgy is a , gyanús" központi hatalom eszközei. 

A szakszervezetek gyakorlatilag minden befolyásukat elvesztették. A józanabb szo- 
ciáldemokraták felléptek a munkásegységért, a szakszervezeti egység megőrzése mellett 


Földes György: A többpártrendszer esélyei 1956—1957-ben 69 


(Justus Pál). De a politikai támasz nélkül maradás fenyegette azt a szegényparaszti 
kisebbséget is, amely a szövetkezetekben megtalálta számításait. 


Nem kevésbé érdekes annak vizsgálata, hogy a régi pártok milyen programot igye- 

keztek megfogalmazni, milyen érdekek képviseletére vállalkoztak, miként akartak 
vonzóvá válni. Figyelmet érdemel az is, hogy a régi, a felszabadulás előtti politikai erők 
hogyan viszonyultak az új körülményekhez, a nagyobbrészt tőlük függetlenül kialakult 
politikai helyzethez. 

Megállapítható, hogy az MDP kivételével Magyarországon 1956. október 30. és 
november 3. között minden működését megkezdő új párt követelte a szovjet csapatok 
kivonását, a kilépést a Varsói Szerződésből, a semlegesség deklarálását. Nagy Imre 
miniszterelnökségét a koalíciós pártok annyiban fogadták el, amennyiben így jobb 
esélyeket láttak külpolitikai elképzeléseik realizálásához. (Világos persze, hogy ezek a 
tervek is belpolitikai indíttatásúak voltak, és a kommunista párt további kiszorítását 
kellett segíteniük.) 

Az újonnan születő pártok politikájának másik közös vonása a kommunistaellenesség, 
a párt és az irányítása alatt álló hatalmi gépezet semlegesítése, megtisztítása volt. Erre 
legalkalmasabb eszköznek a párt nemzeti politikájának bírálata tűnt, szemben az októ- 
ber 23-a előtti idővel, amikor a , szakpolitikai" és az etikai kritika állt előtérben. Ezt 
egészítette ki az 1945 utáni korszak történetének azonosítása az önkénnyel, a törvényte- 
lenségekkel, a begyűjtéssel, az elburjánzó bürokratizmussal. A kommunistaellenesség 
jegyében csak igen visszafogott elhatárolódás jellemezte az új pártvezetők és lapjaik 
megnyilatkozásait a terrorcselekményektől, így pl. a Köztársaság téri eseményektől. 

A harmadik közös vonás a parlamentáris demokrácia visszaállításában mutatkozó 
egyetértés. Bizonyos különbségek persze megfigyelhetők abban, hogy ki mihez : "45-höz, 
a köztársasághoz, a nálunk még soha nem volt nyugat-európai modellhez akar-e vissza- 
térni. 

A negyedik közös vonás, hogy akarva-akaratlanul minden pártnak meg kellett hatá- 
roznia viszonyát a szocializmushoz. Egyfelől, a polgári erők nem hagyhatták figyelmen 
kívül az eltelt évtized korszakot formáló vívmányait: a gazdasági-társadalmi szerkezet 
átalakítását, az átrétegződést, a tömegkultúrában, a szociálpolitikában beállott minőségi 
változásokat. Másfelől, senki sem feledkezett meg arról, hogy a társadalom nagy töme- 
geinek tudatában a szocialista célok és a belőlük fakadó normatív értékek kitörölhetetlen 
nyomokat hagytak. Ezért a szélsőjobboldaliak kivételével minden realista politikai té- 
nyező igyekezett valamiféle összhangot teremteni a szocialista termelési viszonyok és a 
polgári demokratikus rendszer alkotóelemei között. 

Ezen a területen sajátos feszültség vált érzékelhetővé: míg ugyanis a pártok újjászerve- 
zésében korábbi jobboldaluk játszotta a vezető szerepet, addig megállapítható, hogy 
programjellegű megnyilatkozásaik — a körülmények hatásánál fogva - baloldaliak vol- 
tak, mármint társadalmi tekintetben és korábbi önmagukhoz képest. A kompromisszu- 
mos megoldások mellett azért is kellett lándzsát törniök, mert az egyik oldalon jelentkez- 
tek a nyíltan restaurációs erők, a másik oldalon viszont a munkásság ragaszkodott az 
államosításokhoz, a parasztság a földreformhoz. Ráadásul a változtatás a szocializmus 
tökéletesítésének igényével kezdődött el, s a kormányra gyakorolt nyomást munkásköve- 
telésekként jelenítették meg. 

Taktikailag sem tűnt hasznosnak túl hamar kiteríteni az összes kártyát, megosztani 
a függetlenségi és kommunistaellenes alapon frissen született nemzeti egységet. Az egyes 
pártok vezetői, teoretikusai óvatosan és inkább általánosságban mozogva kezdték össze- 
hangolni a polgári liberális politikai és gazdasági eszméket, illetve a szocialista társadal- 
mi tulajdon és egyenlőség elveit. A Kisgazdapárt, a Petőfi Párt, a Demokrata Néppárt 
elfogadta a 45 utáni alapvető vívmányokat, vagy legalábbis nyilvánosan nem kérdőjelez- 
te meg azokat. Megnyilatkozásaikban igényelték a munkásönigazgatás érvényesülését, 

a független szakszervezetek megalakulását, mivel ezek nagy népszerűségnek örvendtek 
az ipari dolgozók körében, s e képződmények beilleszthetőek voltak az állam , túlhatal- 
mának" korlátozását hirdető elképzeléseik be. 

Egyúttal a , centrista" pártok is felléptek a kizsákmányolásmentes magántulajdon, a 
magánvállalkozás pozícióinak megszilárdításáért. Felmerült az igazságtalan kisajátításo- 
kért, tagosításokért, elbocsátásokért nyújtandó kárpótlás igénye, ami a régi polgári, 
közalkalmazotti, paraszti bázis érdekeit fejezte ki. 

A Petőfi Párt teoretikusainak egy része, különösen Németh László, a kistulajdon 
örökidejűségére s mint ilyennek, a szocializmussal való összeegyeztethetőségére építette 
gondolatait. Azt is mondhatjuk, hogy a , harmadik utasok" a polgári demokratikus 
felépítmény gazdasági alapjait a magántulajdon szférájának kiszélesítésében lelték meg. 
Az egyéni-magánvállalkozói tevékenység általánosítását kívánták a mezőgazdaságban 
és kibővítését az ipari, szolgáltatói és áruforgalmazói területen. E gondolatrendszernek 
hagyományos része az állami végrehajtói hatalom közigazgatási tevékenységgé szükítése, 
az állami beavatkozás megszüntetése a gazdaságban, a parlamenti-törvényhozási de- 
mokrácia megteremtése. 

E tekintetben is külön irányzatot képviseltek a jobboldali mozgalmak, amelyek - 
megfordítva - a közérdektől elhatárolt magántulajdon szabadságának jelszavát tűzték 
zászlajukra, s az egyház intézményeinek visszaállításáról beszéltek, illetve minden 1945 
utáni jogszabály érvénytelenségéről. Mindszenty és társai nem egyedi jelenségek voltak, 
hanem a restauráció, az emigráció képviselői, akik nyilt támadásaikat a várható jobbra- 
tolódásra és a hazaérkezőktől, illetve a tőkés államoktól igért támogatásra építették. 


A , realistább" politikusok -— Kovács Béla, Farkas Ferenc, de Kéthly Anna 15 - érzékel- 
ték a jobboldal gyors előretöréséből származó veszélyeket mind bel-, mind külpolitikai 
értelemben. A centristák, a harmadik utasok elvetették a túl korai pártpolitikát, s a napi 
kérdéseket a szovjet csapatok kivonásával kapcsolatos teendőkkel azonosították. Farkas 
Ferenc népszavazást javasolt a semlegességről. Egyéb társadalompolitikai kérdésekről 
nemigen esett szó, kivéve a fegyveres testületek újjászervezésének problémáit. Gazdasági 
feladatokról az egyes pártok csak a nagy célok elérése, október 31-november 1. után 
beszéltek. 


Természetszerűen minden párt ideiglenesnek tekintette a helyzetet, és a szovjet csapa- 
tok kivonulása utáni időpontra általános választások kiírását követelték. A kirajzolandó 
elképzelések szerint a Nagy Imre vezette koalíciós kormánynak a Varsói Szerződésből 
való kilépés lebonyolítása mellett e választások megszervezése lett volna a feladata. De 
olyan elképzelések is felmerültek, hogy hivatalnok-kormányt kell létrehozni az alkotmá- 
nyozó nemzetgyűlés összehívására és a választások előkészítésére. 


A második szovjet beavatkozás után a radikális szocialisták, a , harmadik utasok" 

nemcsak a magyar ügy világpolitikai összefüggéseit érzékelték kénytelen módon, és 
nem csupán azt igyekeztek bizonyítani, hogy a magyar semlegesség elismerése hasznos a 
Szovjetuniónak és a szocializmus ügyének, hanem azt Is, hogy a kommunisták a munkás- 
ság előtt tekintélyüket vesztették, s ezért alkalmatlanok a konszolidálásra. A radikális 
alapról kiutat keresők olyan alkotmányos formulák kidolgozására törekedtek, amelyek 
kommunista hatalom nélkül is garantálhatják a szocialista társadalmi berendezkedés 
fennmaradását. 

Ahhoz, hogy a történelmi hűségnek megfelelően tudjuk értékelni az eseményeket, 
emlékeznünk kell arra, hogy november 4-e után egy paradox - mert kommunista -— 
restauráció lehetősége is fennállott. Hiszen a régi MDP-s vezetőgarnitúra és az általa 
korábban alkalmazott diktatúra nagyon is kézenfekvő eszköznek látszott a kommunista 
párt hatalmának helyreállításához. A Forradalmi Munkás-Paraszt Kormány és az 
MSZMP a kezdet kezdetén elhatárolta magát Rákosiéktól és módszereiktől, a bosszútól. 
Igyekezett megkülönböztetni az újító szándékú kritikusokat az ellenségtől. Az új kor- 

mány vezetői nem kis fontosságot tulajdonítottak a tömegek reális igényeit hangoztató 
októberi követelések felvállalásának. Csakhogy az októberi jelszavak között lényeges 
helyet foglalt el az általános választások kiírása, a többpártrendszer megteremtése, a 
széles körű politikai jogok gyakorlásának szavatolása is. 

Mennyiben volt ezeknek realitásuk november 4-e után? Annyiban, amennyiben a 
munkástömegek felsorakoztak mögéjük. Vagyis, amíg a Nagybudapesti Munkástanács 
befolyásolni tudta az üzemi munkásság magatartását, amíg sokan elhitték, hogy másod- 
szor 15 — a kommunista hatalom helyreállítása nélkül — visszafordulásra lehet kényszeríte- 
ni a szovjet hadsereget. 

A kormány és az MSZMP egy ideig megegyezést keresett a területi munkástanácsok- 
kal, a baloldali paraszti, polgári, értelmiségi csoportosulásokkal, de a lehetséges partne- 
rek nem akarták a kommunisták vezető szerepét elfogadni, mert féltek a sztálinista 
restaurációtól. Azzal, hogy ragaszkodtak a kivonuláshoz, a választásokhoz, a munkásta- 
nácsok , kettős hatalmi" helyzetének rögzítéséhez, lehetetlenné vált a kompromisszumos 
megoldás. A kormány hajthatatlanságára válaszul újabb sztrájkokat hirdettek, nemzet- 
közi támogatást kerestek, ami tovább élezte az amúgy is feszült helyzetet. A kommunista 
vezetőség nem hátrálhatott, igyekezett a munkáskövetelések egy részét kielégíteni, más- 
részt arra az álláspontra helyezkedett, hogy a polgári demokrácia nem vágya a munkás- 
ságnak. 

A potenciális szövetségesek elzárkózása az alárendelt szereptől a lengyel típusú több- 
pártrendszer bevezetését is lehetetlenné tette az adott pillanatban, mivel az alapkérdések- 
ben sem sikerülhetett megegyezni. Az MSZMP vezetése 1956. november végéig, tömeg- 
bázisának szélesítése érdekében, úgy tűnik, késznek mutatkozott mind a jugoszláv, mind 
változott a kép: a megegyezési lehetőségek hiányában és a többi szocialista ország 
nyomására a munkáshatalom diktatórikus oldalainak erősítésére került a hangsúly, amit 
a politikai jogok széles körű korlátozása követett. 

1956 végén lépések történtek haladó személyiségek, szakértők, más pártállású szemé- 
lyek kormányba történő bevonására, közéleti szereplések felkínálására. (Funkciókat 
ajánlottak fel jelentősebb, lojális politikai személyiségeknek, akik végül nem fogadták 
el azokat.) 

Végeredményben 1957-re gyakorlatilag az ötvenes évek elején kialakított politikai 
rendszer állt helyre, mert másképpen a kommunista párt nem tudta megszilárdítani 
hatalmát. A politikai pluralizmus hosszú időre lekerült a napirendről, mindez azonban 
nem jelenti azt, hogy minden úgy folytatódott, ahogy a negyvenes évek végén elkezdő- 
dött. 

Tézisek 


Az utóbbi néhány év vitái az ideológiáról, az ideológiai válságról és megújulásról, 
a mai változások fényében, döntő többségükben érvényüket veszítették. 

Igaz, nem minden tanulság nélkül való annak az erőfeszítésnek a kudarca, hogy egy 
mélyülő politikai válság kitörését ideológiai , konszolidációval" próbálják elkerülni. Ez 
a próbálkozás az ideológiának még teljesen azt a régi felfogását és szerepét tükrözte, 
amely a politikai monopóliumhoz kapcsolódva totális igénnyel igyekezett , lefedni" a 
társadalmi élet egész területét, pontosabban uralni (, kézben tartani") annak szellemi 
folyamatait. Az ideológiai tézisek előkészítő testületi vitáiban ugyan éles kritika érte az 
ilyen törekvéseket, mindez azonban nem tudta érdemben befolyásolni a bürokratikus 
igazgatás szellemében való , ideológiai karbantartás" szorgalmazóit. A közrebocsátott 
ideológiai tézisekről folytatott pártviták azonban már e téren is tükrözték a radikálisabb 
változás igényét és az ideológia régi szerepének és felfogásának tarthatatlanságát. 

Az azóta eltelt változások fényében tudatosítani kell, hogy teljesen új helyzet alakult 
ki. Ennek érzékeltetésére csak két tényt említenék. Először is a politikai rendszer folya- 
matban lévő reformjával párhuzamosan az általános ideológiaellenes hangulatot — amely 
a párt megkövesedett ideológiai monopóliuma elleni tiltakozás ideológiai formája volt 
— egy nyilvános, felfokozott ideológiai aktivitás váltotta fel. Másodszor: a marxizmus-le- 
helyt. Az tehát nemcsak tartalmilag erodálódott, hanem formálisan sem biztosítható 
többé — feltételezve, hogy a párt következetesen végrehajtja az általa elhatározott, vagy 
mások kezdeményezésére elfogadott demokratikus reformokat. 

Ezzel teljesen megváltozik az ideológiának (ideológiáknak!) a politikai rendszerben 
elfoglalt helye, s gyökeresen átalakul az ideológiai tevékenység egész funkciója és jellege. 
Az MSZMP-nek is le kell vonnia ebből a megfelelő következtetéseket saját ideológiai 
tevékenységére nézve, újra kell gondolnia annak stratégiai céljait, tartalmát és egész 
értelmét. 


Az új helyzetre való felkészülés érdekében nyíltan és határozottan szakítani szüksé- 
ges ideológiai téren is a (szovjet típusú) szocialista fejlődésnek azzal a monisztikus- 
monolitikus modelljével, amely a sztálini despotizmus torzulásainak felszámolása után, 
a hellyel-közzel igen jelentős módosulások ellenére is fennmaradt. A hazai fejlődés a 
sztálini korszak lezárultával e modell egyre több elemét módosította, anélkül, hogy 
ideológiailag kimondta-kimondhatta volna a diszkontinuitást. Igaz, a politikai rendszer 
változatlan alapszerkezete maga volt a kontinuitás legfőbb hordozója. Ezen belül azon- 
ban jelentős tartalmi változások zajlottak le. Épp ez üresítette ki a változatlan helyzetű 
és részben tartalmú ideológiát, amely egyre inkább ellentmondott a valóságos életfeltéte- 
leknek. 
Az ideológiai megújulás feladatainak meghatározásához szükség van annak tárgyila- 

gos feltárására, hogy konkrétan milyen szerepet is töltött be az ideológia — értve ezen 
a hivatalos ideológiát - a szocialista országok reform előtti, hagyományos politikai 
rendszerében. Ennek megítélésében ugyanis rendszerint két véglettel találkozunk, amely 
mind a kritikai, mind az apologikus irodalomban előfordul. 

Az egyik szerint a szocializmus lényegében pánideologikus rendszer, amelynek mind 
létrehozásában, mind folyamatos fenntartásában a marxista-leninista ideológiának ki- 
tüntetett szerepe van. Áthatja az egész társadalom működését, s a gazdasági, politikai 
és egyéb döntések egyben ideológiai értékválasztások eredményei. Apologikus oldalról 
ezt úgy ítélik meg, hogy a szocializmus ideológiavezérelt társadalom, amelynek teleoló- 
giáját, iránymutató eszméit a marxizmus-leninizmus adja. Kritikai oldalról a szocializ- 
must ideokratikus társadalomként írják le, amelyben az ideológia uralma korlátozza a 
racionális döntéseket, s általában gátolja a szellemi szabadságot. 

A másik nézet szerint viszont az ideológia e rendszerekben is alapvetően epifenomén, 
másodlagos jelentőségű ; nem vezérli a cselekvést, inkább csak utólagosan racionalizálja 
az egészen más indítékokból, érdekekből meghozott döntéseket. Az ideológiát a politika 
legjobb esetben pragmatikus cselekvésének igazolására szolgáló, tetszés szerint hajlítható 
manipulatív eszközként használja fel. E nézet összefér az előzővel is, amennyiben a 
fejlődés folyamatát úgy írja le, mint haladást egy forradalmi ideológiai fanatizmustól 
vagy fundamentalizmustól egy pragmatikus politikai technika eluralkodása felé, amely 
az ideológiát már csak a politikai manipuláció eszközeként kezeli. 

(Az összeegyeztetésnek van egy másik válfaja is, miszerint az ideológia kezdetben 
valóban felülről, egy élcsapat által oktrojált módon, politikai célokra felhasznált eszköz 
volt, időközben azonban a viszonyok fejlődésével megerősödött a rendszer legitimitása, 
s így a hivatalos ideológia széles tömegek gondolkodására hatva, , természetes" tudatfor- 
mává és a létviszonyok kifejezőjévé válik. A Szovjetunióval kapcsolatban ez a nézet 
plauzibilis, de kelet-európai viszonylatban csak korlátozottan érvényes.) 

E végletek reális tendenciákat nagyitanak fel, s kiragadott példákkal érvelnek igazuk 
mellett. Az ideológia túlságosan homogén felfogása és az egyoldalú megközelítés vezet 
egyrészt az ideológia túlértékelésére (amikor például az ideológia nyakába varrják a 
reformok elgáncsolását, összetévesztve a reformellenes erők reális érdekeit azoknak egy 
szentesített ideológiára való hivatkozásával). Másrészt az ideológia lebecsülésére, a — 
kontextusából kiragadott - tengi mondás szellemében: mindegy, hogy milyen színű a 
macska, csak megfogja az egeret. 

Valójában arról, hogy miként és milyen mértékben hat a rendszer hivatalos ideológiája 
a politikára, a politikai döntésekre, semmilyen tudományosan igazolt ismeretünk nincs, 
csak a tapasztalat által megerősíthető vagy cáfolható feltevésekkel élhetünk. Az ideológi- 
ának ugyanis nagyon különböző rétegei vannak, amelyek nem egyformán fontosak e 
tekintetben. A normatív-értékjellegű eszmék és a végső világnézeti-filozófiai elvek példá- 
ul eredményeznek ugyan egy általános beállítódást a valóság szelektív észlelésében, de 
nincs okvetlenül közvetlen politikai relevanciájuk. Az ideológia teoretikus-doktrinális 
sikja már közös fogalmi nyelvezetet teremt, s a valóság elemzésének módszerét és a 
kommunikáció eszközét nyújtja, elsősorban és döntően a politikai elit számára. Ennek 
kétségtelen politikai integráló hatása van, és szerepet játszhat a politikai stratégia kialakíi- 
tásában. Ettől mégis különbözik az ideológia , operatív" síkja, amely a politikai cselekvés 
számára irányadó stratégiai koncepciókat és alapelveket képviseli (pl. a párt vezető 
szerepe; a békés koegzisztencia.) 

Végül léteznek a mindenkori politikai szükségletek napi megideologizálásai, amelyek 
leggyakrabban párthatározatokban öltenek testet, és taktikai mivoltuk ellenére a hivata- 
los ideológia mindenkori hiteles értelmezését definiálják. Nem szabad megfeledkezni az 
ideológia kvázi-mitikus eleméről sem, amely a történelmi múlt, a progresszívnek tekintett 
tradíciók rögzítésének és ébrentartásának folyton felidézhető szimbólumrendszere, s 
amely főként a politikai közösség ünnepi rítusaiban játszik szerepet. 

Az ideológiának ezek a különböző szintjei más-más ritmusban változnak ; a nemzeti 
kultúra formáló hatására és a történelem nyomására, és nagyon eltérő hatással vannak 
a politikára. Az ideológiáról mint a politika iránytűjéről vagy puszta kiszolgálójáról 
beszélni a fentiek alapján csak roppant elnagyoltság árán lehet; ideológia és politika 
viszonyának felbontatlansága pedig félrevezető általánosításokhoz vezet az ideológia 
tényleges szerepét, funkcióját illetően. 


Az ideológia ún. terjedelmi felfogása, vagyis azonosítása a hivatalos ideológiaként 

az egész szellemi életben érvényesített — vagy legalábbis érvényesíteni kívánt — 
marxizmus-leninizmussal, maga is a történelmi fejlődés terméke. A szocialista országok 
extenzív iparosítási korszakában uralkodó tervutasításos gazdaságnak és monolitikus 
politikai berendezkedésnek természetes velejárója és kiegészítője egy ilyen univerzális 
vagy totális igényű ideológia megléte, és az ennek megfelelő ideológiai aktivitás formái 
(az irányított tudatformálás, a széles körű világnézeti , nevelés", az agitáció és propagan- 
da monopóliuma). A politika, a gazdaság és az ideológia itt egymásra utalnak, kölcsönö- 
sen megerősítik és alátámasztják egymást, s lényegében egyetlen struktúrát alkotnak. 


Az ideológia ilyen tág, a szellemi élet egészét lefedő értelmezése és működtetése 
paradox módon ugyanúgy megszünteti a tulajdonképpeni ideológiát, mint ahogy a 
tervutasításos gazdaság is megszünteti a gazdálkodás, a monolitikus politikai rendszer 
pedig a politika eredeti sajátosságait. Egyetlen rögzített ideológia hivatalos monopóliu- 
ma ugyanis korlátozza az ideológiai tevékenység eredeti funkcióját, hogy ti. a társadalmi 
ellentmondások, konfliktusok tudatosításának, tudati feldolgozásának és kihordásának 
eszköze legyen. 

Még Lukács György is úgy gondolta, hogy a szocializmusban nem egy tagolt politikai 
rendszer, hanem a marxista-leninista ideológia lehet a társadalmi problémák és konfiik- 
tusok tudatosításának közege. Saját sorsa a tanú rá, hogy egy pluralisztikusan tagolt 
politikai intézményrendszer nélkül a marxizmus-leninizmuson belül sem fogalmazódhat- 
nak meg legitim módon a nézeteltérések, mert a hatalmi központ az interpretációs 
monopólium birtokában kirekeszti az elhajlókat a nyilvánosságból, és ebben semmilyen 
demokratikus kontrol! nem gátolja meg. Ezért tehát az ideológia fő szerepe legfeljebb 
csak legyengítve, az uralkodó ideológia rabszolganyelvén megfogalmazva teljesülhet, s 
a benne kifejezett konfliktusokat csupán a beavatottak szűk köre érzékelheti. Mivel 
azonban a toleranciaküszöb az elhajlásokkal szemben igen alacsony, konzervativizmus 
és szellemi immobilizmus e struktúra természetes következménye, különösen az ideológia 
elméleti-doktrinális elemében. (Ez a fő tartalma Lukács állandó panaszának, hogy az 
agitáció megeszi a propagandát, a propaganda pedig az elméletet, és hogy teljesen feje 
tetejére állított viszony jön itt létre. Taktikai hajlékonyságban sohasem volt hiány, a 
dogmatizmus legsúlyosabb éveiben sem.) Csak - a holnapunkat mindinkább felemésztő 
— extenzív iparosítás tartalékainak teljes kimerülése, a szocializmus eddigi működési 
modelljének fokozatos ellehetetlenülése és a gyökeres reformok elkerülhetetlen napirend- 
re tűzése szabadíthatja fel a gazdaság, a politika és az ideológiai szféra öntörvényű 
logikáját, s ez adhatja vissza eredeti értelmüket. 


Az ideológia kifejezés sokértelműsége miatt szükséges itt rögzíteni, milyen értelem- 
ben is használjuk. Ideológián, röviden szólva, olyan viszonylag konzisztens eszme- 
rendszert értünk, amely valamely társadalmi csoport érdekeit s ennek megfelelő világlá- 
tását fejezi ki. Ebből eleve következik az ideológiák többes száma, az ideológiai pluraliz- 
mus mint az ideológia természetes létezésmódja (ameddig legalábbis a társadalmi tagozó- 
dás eszmei-politikai kifejezésére lehetőség nyílik). 
Az ideológiák természetes sajátossága az eszmék és érdekek, az elmélet és gyakorlat 
szoros összekapcsolódása. Ebből merítik meggyőző erejüket és cselekvésre mozgósító 

hatásukat. Ez a közvetlen egzisztenciális kötődés, az, hogy emberek széles csoportjai 
általuk megtalálják alapvető szellemi orientációjukat és identitásukat a világban, sajátos 
érzelmi töltést és hitszerűséget kölcsönöz az ideológiáknak, s a vallással rokonítja őket. 
Alapvető különbség azonban, hogy ez a hitszerűség az ideológiákban világi jellegű, s 
fedezetét nem utalják a transzcendenciába. A hitszerűség itt csak azon alapul, hogy a 
gyakorlati cselekvés sürgető igényei nem teszik lehetővé az alapvető meggyőződések 
folytonos felülvizsgálatát. 


Az ideológiát azonban a tudománytól is meg kell különböztetni. Bármennyire a 
tudományra hivatkozzék és bármennyire tudományosan feltárt tényekre és racionális 
elméletekre épüljön is egy ideológia, sohasem lehet azonos a tudománnyal, mivel e két 
tudatformának más a funkciója. A tudomány ugyanis, szemben az ideológiával, a 
gyakorlati szükségletek felfüggesztésén alapuló elméleti-megismerő tevékenységen nyug- 
szik ; az igazság feltárásának és a megállapítások igazolásának itt szigorú módszertani 
ismérvei vannak. Továbbá a tudomány nagyfokú logikai konzisztenciát és a terminusok 
használatának egyértelműségét követeli meg; végül kötelezően szkeptikus a feltárt igaz- 
ságok bármilyen végérvényességével kapcsolatban. A tudomány ezért is specializált 
tevékenység, rendszerint specialisták köréhez szól, s eredményei csak sokszoros közvetí- 
téssel válnak közkinccsé; a széles körű ideológiai hatás számára is csak interpretációk 
révén hasznosíthatók. 

" Az ideológia ellenben, épp a gyakorlati hatás kedvéért, közügyekről közérthető nyelven 
kell szóljon ; amelyik ideológia erre nem képes, az szűk értelmiségi körök birtoka marad, 
és soha nem lesz tömeghatása. A kétely hangjait a bizonyosság igénye hallgattatja el, a 
sokértelműséget és nyitottságot a valóság bonyolultságának valamilyen gyakorlati célból 
szükséges redukciója, leegyszerűsítése váltja fel. Ez elkerülhetetlen — az ideológia nem 
kertelhet. Egyértelmű bizonyosságokra kell törekednie, amelyekre a gyakorlati cselekvés 
orientálódhat, megfogható módon tagolnia kell a cselekvési mezőt, egyértelműsítenie egy 
egyébként sok bizonytalansággal terhelt , szituációt". 


Mindez semmiképpen sem jelenti azt, hogy az ideológia a köznapi gondolkodással 
azonos szinten állna ; éppenséggel sokat meríthet a korszak tudományosságából, s elmé- 
leti felismerései és eszméi révén refókuszálja, újrarendezi a köznapi tapasztalatot, és igy 
átalakítva képes az emberek köznapi tudatát befolyása alá vonni. Mindamellett nemcsak 
az ideológia és a köznapi gondolkodás, de az ideológia és a tudomány között sem létezik 
kínai fal. Még a természettudományokra is hatnak a korszak uralkodó eszméi, a valóság- 
értelmezés egy általánosan érvényes paradigmáját meghatározva ; a társadalomtudomá- 
nyokban pedig az ideológiai értéktételezések végképp konstitutív elemei az elméletalko- 
tásnak, és vezetik a kutatói érdeklődést is. Az ideológia így a társadalomtudományok 
állandó belső határproblémája is marad, nem kizárólag rajtuk kívül eső tartomány ; az 
ideológiaellenes, pozitivista-szcientista beállítódás pedig általában csupán maga Is ideo- 
lógiai reakció valamely ideológia nemkivánatos dominanciájával szemben. 


Mindezeket akár trivialitásnak tekinthetnők, amit fölösleges itt megismételni, ha a 
közelmúltunkban nem uralkodott volna el egyfelől a marxizmusnak mint tudományos 
— az egyetlen tudományos - ideológiának a felfogása, amelynek nevében megpróbálták 
a tudományok fejlödését is korlátok közé szorítani; s ha másfelől, ennek reakciójaként 
nem terjedt volna el a dogmatikus és mindjobban kiüresedő marxista-leninista orthodo- 
xiával szemben egy radikálisan ideológiaellenes tudományos ethosz kutatóink széles 
körében. Le kell szögezni ezzel szemben, hogy tudomány és ideológia megkülönbözteté- 
sére szükség van - de nem mint a tudás egy magasabb és alacsonyabb rendű, racionális 
és nem racionális, vagy éppen hasznos és haszontalan típusa közötti különbségtételre, 
lönböztetésére, melyek a valóság szellemi elsajátításának különböző formáit képviselik, 
s egyaránt lehetnek racionálisak és progresszívek (de nem szükségképpen azok). 

Történetileg az ideológiák mint átfogó, szerves gondolati építmények Európában 

a polgári korszak kibontakozásával, a tradicionális társadalmak felbomlásával és 
uralkodó tudatformájuknak, a történeti vallásoknak fokozatos térvesztésével párhuza- 
mosan léptek fel. A kifejlődő polgári nyilvánosság, a kommunikációs forradalom és a 
tudományos racionalizmus térhódítása teremtette meg az előfeltételeit annak, hogy 
széles embercsoportok új, közösen vallott és hirdetett társadalmi-politikai eszmék jegyé- 
ben integrálódjanak politikai és szellemi közösségekké. A politikai pártok és az ideológi- 
ák kölcsönhatása nyilvánvaló volt e folyamat során. Az ideológiák kora par excellence 
a 19. század - ekkor születtek vagy erősödtek meg azok az alapvető eszmei orientációk 
(liberalizmus, marxizmus, a konzervativizmus válfajai, különböző előjelű nemzeti ideoló- 
giák), amelyek még a 20. század történelmében is meghatározóak. Mivel az ideológiák 
a részérdek és a közérdek (a különös és az általános érdekek) közvetítése jegyében 
állanak, ezek mozgását és a taktika és stratégia eszerint változó viszonyát mindig újra 
kell fogalmazniok, tehát minden esetleges , fundamentalizmus" ellenére is nyitottaknak 
kell maradniok a további interpretációk számára. Ellenkező esetben mítosszá, illetve egy 
részérdeket igazoló államvallássá válhatnak. 


A marxizmus fejlődése igen tanulságos abban a tekintetben, hogy miként válhat 
egy , minden fennálló kíméletlen kritikáját" hirdető eszmerendszer maga is minden 
fennálló kíméletlen apológiájává, aláásva önmaga tudományos tartalmát és hitelét is. 
Eltekintve az ideológia felfogásában végbement fordulattól a marxizmuson belül, tény, 
hogy a marxizmus mint kora kapitalizmusának tudományos-kritikai elmélete egyszer- 
smind a szocialista munkásmozgalom domináns ideológiájává is lett, sőt eszméi a fejlődő 
világ antikapitalista-antiimperialista harcaira és törekvéseire is kihatottak. Ezenközben 
a marxizmus természetesen a politikai konstellációktól és kulturális kontextustól függő- 
en jelentős változásokon ment át. Számunkra ezek közül a legjelentősebb a szovjet-orosz 
fejlődésben betöltött funkciója és tartalmi módosulása. A bolsevizmus forradalmi ideo- 
lógiája igen nehéz helyzetbe került azt követően, hogy az orosz forradalom győzelme 
után a világ fejlettebb régióiban elmaradt vagy elbukott a forradalom. Leninnél a 
marxizmus kritikai, tudományos elemző módszere és ideológiai mozgósító szerepe még 
egyensúlyban volt. A későbbiekben azonban a gyakorlat égető legitimációs szükségletei- 
nek hatására, az újonnan kialakult tekintélyi viszonyok és a politikai hatalomkoncentrá- 
ció nyomására ez az egyensúly felborult, s a marxizmus kritikai elemét fokról fokra 
felszámolták. A , szocializmus egy országban" történelmileg indokolható programjában 
mindinkább eltüntették a különbséget a konkrét feladatok és a széles történetfilozófiai 
jövőtávlatok között, s a szocializmus akkor kiépülő szovjet modelljét annak megvalósu- 
lásaként és egyetemesen érvényes modelljeként tüntették fel. 


A feszített ütemű iparosítás korszakában az ideológiát teljesen alárendelték a totális 
mozgósítás feladatainak. Ekkor rögzítették és rendszerezték a marxizmus-leninizmus 
elméleti tartalmát, amely maga is a marxizmusnak egy kulturálisan és politikailag 
meghatározott, erősen determinista, már-már fatalista felfogását képviseli. Ezt a tanítást 
használták fel a kultúrforradalomban a kulturális örökség ideológiai átértékelésére és az 
új kultúra kiépítésének ideológiai orientálására, továbbá a tömeges káderképzés, a 
politikai agitáció és propaganda céljaira. Ezze! a tőkés centrumban született marxizmus 
— a leninizmus, tágabban a bolsevizmus módosításaival és interpretációjában — jelentős 
ideológiai húzóerő szerepét kezdte betölteni a periférián, a fejletlen régiók (egyelőre 
egyetlen, birodalmi méretű ország) forradalmasításában és társadalmi-gazdasági moder- 
nizálásában. Racionalitása, vonzó utópikus elemekkel átszőtt történelmi távlatossága, 
forradalmi radikalizmusa, sőt fokozott gazdaságcentrikussága is funkcionálissá vált az 
idott körülmények között, és széles körű meggyökereztetése biztosította a sajátos szocia- 
ista iparosítás és társadalomfejlődés szubjektív-tudati előfeltételeit. 

A sztálini korszak voluntarista politikája és monolitikus, tekintélyuralmi jellegű hatal- 
mi struktúrája azonban rányomta bélyegét a totális igényűvé vált ideológiára is. Alighogy 
létrehozták , mindjárt fel is függesztették ennek az ideológiának az érvényességét. A régi 
bolsevik gárdának (az ideológia , fundamentalista" képviselőinek) megsemmisítése töb- 
bek között épp annak kierőszakolását szolgálta, hogy az ideológia mindenkori interpre- 
tációja egyetlen személy, a vezér kizárólagos joga legyen, s az ő kinyilatkoztatásaitól 
tegyék függővé. Ezzel megteremtették mind a dogmatikus megmerevedésnek, mind az 
önkényes értelmezhetőségnek (az ideológia felülről való politikai manipulációjának) a 
kettősségét. Az ideológiai tevékenység egy rögzített és kanonizált tanításnak a minden- 
kori helyzetre való alkalmazásában s a gyakorlat hézagtalan elméleti levezetésének, 
igazolásának kimunkálásában és propagandájában merült ki. Egy széleskörűen kiépített 
ideológiai apparátus gondoskodott erről, valamint ennek a helyzetnek - és vele saját 
szükségességének - folytonos reprodukciójáról. 

Az ideológia lényegévé tehát nem annyira a valóság konkrét elemzését, ellentmondá- 
sainak feltárását és a megoldás érdekében való tudatosítását tették, mint inkább a 
valóságnak egy rögzített és a vezér által szentesített , Tan" szellemében való folytonos 
újraértelmezését, s egyúttal az ellentmondások, viták elfojtását, a vélemények egyenirá- 
nyítását. Az egységes tanítás követése természetesen integráló hatású. Az integráció 
azonban itt nem feltétlenül gondolati belátásból és meggyőződésből fakadt, inkább az 
új helyzethez való igazodás külső kényszeréből és belső szükségletéből, a régi értékrend 
felbomlása nyomán előállt anomikus társadalmi állapotban. Jelentősen hatott továbbá 
az elhajlástól való félelem pszichológiája, amelyet a sztálini terror gerjesztett. A kritika 
kiiktatása, minden elhajlás súlyos büntetése, az újjal szembeni gyanakvás nemcsak mély 
konzervativizmust szült, de megbénította magának a társadalomtudománynak, sőt a 
természettudomány fontos ágainak fejlődését is. 


A hazai fejlődésben a népi demokratikus közjáték után az , ötvenes években" a 

szovjet modell mechanikus másolása az ideológiai szférában is megtörtént, a 
szellemi élet erőteljes központosításával és ideológiai egyenirányításával, a marxizmus- 
leninizmus átvételével és intézményes monopóliumának biztosításával. Közismert, hogy 
ez a progresszív hagyományok egész sorának kirekesztésével járt, beleértve a marxizmus- 
nak nem dogmatikus, népi demokratikus (népfrontos) orientációját is. Ezenkívül elő- 
idézte a múlt kulturális örökségének egyoldalú értékelését és az ideológiai konkurensek 
adminisztratív korlátozását és megrendszabályozását is. Mivel a hatalom ennek során 
egyre tovább szűkítette saját bázisát és elidegenítette nemcsak potenciális szövetségeseit, 
de saját szellemi segédcsapatait is, a válság kialakulása elkerülhetetlen volt. Minthogy 
ennek tudatosításában a szellemi élgárda jelentős szerepet kellett hogy játsszon, később 


a marxizmus-leninizmus érvényességét eleve bizonyos értelmiségellenes éllel állították 
helyre. 


Az 1956 utáni konszolidációs időszakban, főként a hatvanas évektől kezdve, fokozato- 
san kialakultak a reformpolitika és nyitás feltételei ezen a területen is. Ideológiailag ez 
mindenekelőtt a marxizmus hegemóniájának tételében fejeződött ki, szemben a korábbi 
monopólium igényével. Ez látványos eredményekhez vezetett a kulturális és a szellemi 
életben, még ha voltak visszaesések is az ideológiai offenzívák régi reflexeibe, a társada- 
lom totális ideológiai átnevelésének vízióiba. (Így például az 1965-ös ideológiai irányel- 
vekben, vagy az 1974-es munkásosztály-határozatban.) 

Sajnos a politikai intézményrendszer megfelelő reformja híján nem volt intézményes 
biztosítéka az ily módon megnyilvánuló kulturális és szellemi pluralizmusnak, s így 
ennek érvényesülése nagymértékben a politikai hatalomban részes reformerők minden- 
kori befolyásának függvénye volt. Ezen túlmenően is megvoltak a korlátai, hiszen a 
politikai rendszer változatlan monolitikussága folytán e pluralizmus a megengedő libera- 
lizmus és tolerancia s nem az elismert partnerség és szellemi autonómia jegyében allt. 

A , nemzeti közmegegyezés" határai így nehezen definiálhatók és megragadhatók, továb- 
bá igen változékonyak voltak, s a hatalom toleranciaküszöbét átlépő megnyilvánuláso- 
kat marginalizálták, a második nyilvánosság körébe szorították. A , marxizmus rene- 
szánszának" programját, amely a sztálini kényszerzubbonyból kivetköztetett marxizmus 
eredeti szellemét volt hivatva feltámasztani, és a magyar reformpolitika népszerű és 
elfogadott legitimáló ideológiája lehetett volna, a reformok berekesztését követő 
1972—73-as ideológiai rendcsinálás hiúsította meg. E programot pedig nemcsak az akkor 
elbocsátott társadalomkutatók és filozófusok képviselték. Az általuk felvetett és más, 
hasonló elvi kérdések tisztázó vitája nélkül nyilvánvalóan nem bontakozhatott ki a 
marxizmus megújulása, és így nem őrizhette vagy teremthette meg valódi szellemi hege- 
móniáját sem. 

A reformpolitika nemzetközi elszigetelődése és a beÍpolitikai erőviszonyoknak a kon- 
zervatív ellenreformerek javára történő módosulása időszerűtlenné is tette a magyar 
reformpolitika, különösen pedig bármiféle , magyar modell" elvi-ideológiai szintű általá- 
nosítását. A Kádár-korszak fénykorának ideológiai arculatára ezért egyértelműen a 
markáns ideológiai állásfoglalások kerülése volt a jellemző. Az, amit az ideológia ural- 
maként szoktak emlegetni, mint a reform megakasztásának egyik okát, valójában éppen 
az ideológiai szintű kérdésfelvetések visszaszorulását jelentette, egy gondolattalan orto- 
doxia védőbástyája mögé húzódást -— a reform megakasztásának valódi okai másutt 
rejlenek. Ez az ideológiai defenzíva, amelyből már egy ellenoffenzíva látszatára sem 
futotta, a társadalomtudományokban erőteljes szaktudományosodáshoz, a politikában 
pragmatizmushoz, az ideológiában pedig egy konzervatív marxista-leninista ortodoxia 
kényelmes állóvizének kialakulásához vezetett, amelyet csak a részleges elhajlásokkal 
szembeni nagyfokú tolerancia tett elviselhetővé. 

Mindez rendkívül sokat ártott a marxizmus tekintélyének és népszerűségének. Amikor 
végül a nyolcvanas években erősödni kezdtek társadalmunk válságjelenségei, ezek tuda- 
tosításához az elméleti muníciót a legtöbben már nem is egy bármilyen autentikus 
marxizmusban keresték, hanem részint modern nyugati társadalomtudományi (gyakran 
középszintű) elméletekben, részint a magyar eszmetörténet egymással is vitázó, hagyo- 
mányos vonulatainak feltámasztásában (a népies-urbánus tradíció felelevenítésében). Így 
veszett el a marxizmus hegemóniája a válság erősödésével párhuzamosan, amelyre a 
marxizmus-leninizmus keretében semmilyen teoretikus választ vagy elfogadható magya- 
rázatot nem lehetett találni — meg sem igen próbálták, még a magyarázkodás is csak a 
politikai propaganda szintjén mozgott. 


8 Az utóbbi egy-két évben elkezdett gazdasági és politikai reformokhoz ezért elkerül- 
hetetlenül egy ideológiai reformnak is társulnia kell, hiszen teljesen nyilvánvaló, 
hogy a párt jellegének megváltozása ideológiáját sem hagyhatja érintetlenül — mégpedig 
nemcsak tartalmilag, hanem strukturális pozícióját, szerepét illetően sem. 

A párt egy alkotmányos parlamenti többpártrendszer keretében működve nemcsak a 
társadalom ideológiai átnevelőjeként nem léphet fel többé (mint tette még pl. az 1965-ös 
ideológiai tézisekben ; de a totális ideológia-felfogás még a legutóbbi tézisekben is kísért), 
tehát nemcsak ideológiájának hivatalos monopóliumára nem tarthat számot, de már az 
ideológiai hegemónia igényét is nagyon szőrmentén kell megfogalmaznia. Hiszen ezután 
minden szervezett társadalmi érdek és törekvés részéről természetessé válik, hogy eszméit 
propagálni igyekszik; s hogy mely eszmék tesznek szert tömegbefolyásra és kerülnek 
hegemón szerepbe, az jórészt tevékenységük (s ezen belül ideológiai aktivitásuk) színvo- 
nalán és sikerességén fog múlni. A hegemóniaigény túlságos hangsúlyozása ebben a 
helyzetben egyelőre inkább csak az ideológiai monopólium burkolt átmentési kísérleté- 
nek tűnik, s ennek megfelelő gyanakvást kelt a politikai versenytársakban. 

Az ideológia reformjának érintenie kell mind ideológiánk struktúráját, a politikai 
rendszerben betöltött funkcióját, mind pedig annak tartalmi elemeit. Ideológiánk struk- 

túrájának és politikai funkciójának megvá Itozása azért elkerülhetetlen, mert a politikai 
pluralizmus elfogadásával együtt megszűnik a félelem a herézistől (ideológiai elhajlástói) 
is, tehát tarthatatlanná válik egy felülről a z egyedüli é érvényesség és hitelesség pecsétjével 
ellátott ideológiának az elképzelése. 

Az ideológia pusztán tételes-tartalmi változásai nem elegendőek, ha szerkezete és furik- 
ciója változatlan marad. Hiszen addig, amíg a párt ideológiai arculata nem egy valódi 
politikai mozgalom sokszínű tudatosod;ási igényeiből és törekvéseiből alakul ki, "egy 
bármilyen tudományosan helyes, autentikus marxizmus is ugyanolyan dogmatizrriust 
szülne és ugyanazokhoz a hibákhoz vezetne, mint a régi tartalom. Mindennek két 
elkerülhetetlen következménye van: egyrészt fel kell adni a kötőjeles marxizmus-leniiniz- 
must mint az egy acélból öntött, "egysége: s világnézetnek . az elképzelését, mint a mar:cista 
fogadni a marxizmuson belüli irányzaitok létének jogosultságát. Az utóbbit újal sban 
minden berzenkedés nélkül elfogadjuk, :xnélkül, hogy tudatosítanánk az előbbire vi ssza- 
ható következményeit. Sokan változatlanul ragaszkodnak a marxizmusnak ehtiez a 
, fundamentalista" értelmezéséhez. Tudományos és politikai érvek azonban egy:aránt 
indokolják a váltást. 

A kötőjeles marxizmus-leninizmus a sztálini korszak uralkodó ideológiája volt, és 
annak struktúráival együtt végképp le kell tűnnie. Univerzális igényével óhatatlanul 
magában foglalja a monopólium igényét. Bár a tudományra hivatkozott, korlátozta a 
szabad kutatást, s föleg a társadaloritudományok fejlődését gátolta. S végül, de: nem 
utolsósorban, súlyosan kompromittá lódott a sztálinizmus politikai gyakorlata irévéri. 
Egy ideológia megítélése nemcsak állításainak helyességén múlik ; azon is, hogy nailyen 
gyakorlatért áll helyt, milyen gondolkodásmódot és attitűdöt sugall az embereknek. 
Amennyire történelmietlen és igaztalan Marxot és a marxizmust a Gulag forrásán:ak 
tekinteni, ahogy egyes antikommunirsták teszik, annyira elháríthatatlan az a kérdés, ho gy 
milyen szerepe volt a marxizmus- leninizmusnak a sztálini terror kialakulásában és 
fenntartásában. Annyi legalábbis elmondható. hogy egyoldalúan determinista törté ne- 
leminterpretációja, vulgármaterialista elemei és kombattáns, intranzigens magabizt .os- 
sága nem emelt semmifele gátat a sztálini terrorral szemben, söt olykor még szitott a is 
a hatalmi pozícióból folytatott indokolatlan, térítői buzgalommal űzött politikai boszzor- 
kányüldözést, politikai és történelini szükségszerűségként igazolva azt. 

A búcsú a marxizmus- leninizmustól — ami kétségkívül ütközik más szocialista or szá- 
és a leninista hagyomány feladásával. Igaz viszont, hogy a frarzmusáák a periféria 
viszonyaira szabott lenini módosításai és továbbfejlesztései veszítenek relevanciájulkból 
a világgazdasági centrumhoz való felzárkózás mértékében. Így például a káderpárt, 
illetve a világnézeti párt koncepccióját meghaladta a fejlődés a mi viszonyaink között. 

A marxista irányzatok pluralrzmusára itt nem kell részietesen kitérnünk ; elég utalni 
arra, hogy ezt az élet teremtette meg, éppen az elmélet és a gyakorlat világméretekben 
szoros kapcsolata folytán. Az, hogy a marxizmus csak a folytonos újrainterpretációk : 
közegében maradhat élő hagyománya a baloldali gondolkodásnak, olyan evidencia, amely. - 
ből még nem vontuk le a szük:séges következtetéseket. A marxizmus tudományos és 
politikai relevanciájának megör zéséhez egyszerre kell építeni a változó valóság tudomá 1- 
nyos elemzésére, valamint tudatosítani a cselekvő emberek érdekeit és bekapcsolni őket 
a politikába. Ez megköveteli azt, hogy maguk az alapkérdések is állandóan vita és szabcad 
interpretáció tárgyai lehessenek, hogy a marxizmus alapjait illetően se legyenek tabvik. 
Ellenkező esetben reménytelen akár a marxizmus korhoz kötött és utópikus elemeinek 
elválasztása tudományosan ér:vényes tartalmától, akár az általa inspirált társadalmi-poli- 
tikai gyakorlat tudományos és kritikai átvilágítása. A párt támogathatja ugyan egyi!x 
vagy másik interpretációt, illetve vitathatja őket, de nem tilthatja meg fellépésük et 
anélkül, hogy ezzel hosszabb távon önmagának és az egész mozgalomnak is ne árts" an. 

Ennek a fordulatnak megvannak a következményei az ideológiai apparátus átszerve- 
zésétől kezdve az oktatási intézményekben folyó társadalomtudományi oktatásig bezá- 
rólag. A marxizmus szellemét ki kell szabadítani abból a szellemi gettóból, amibe a 
m arxista-leninista ortodoxia bezárta, szabályos tudományos karanténbe zárva az egye- 
terneket, kirekesztve a kor tudományosságával való termékeny dialógusból. Ez szándé- 
kolt világnézeti nevelő hatását is a visszájára fordítja. Továbbá: a marxizmus hegemó- 
niá jának adminisztratív úton való biztosításáát szolgáló összes intézkedést felül kell 
viz:sgálni és meg kell szüntetni, így például a tudományos minősítések területén. 


[9 A pártnak következésképp fokoznia és nem elhagynia kell ideológiai aktivitását, 

- de ezt nem szabad a régi módon folytatnia. Nem egy világnézeti párt stílusában 
kell ágálnia, amelyben nevelési-oktatási kampá nyok és az igaz hit őrzése helyettesíti az 
elmé:leti-ideológiai alkotást és stratégiai útkeressést. 

M inden heterogén társadalmi bázisra támaszkodó néppártra jellemző saját ideológiai 
arcu.latának elmosódása. Az, hogy az MSZMP-ben ez még nem vezetett a világnézeti 
kötö ttségek felszámolásához, csupán annak köszönhető, hogy eddig még nem volt kitéve 
egy sszavazóbázis ítéletének egy politikai versenyhelyzetben. A demokratikus politikai 
eljárétsok bevezetése most jelentős részben tehermentesíti a pártot hatalmi szerepe világ- 
giai izzazolás igénye soha nem szűnhet meg.) Ez lehetővé teszi, hogy a párt ideológiai 
tevékiznységének súlypontját áthelyezze a konkrét politikai ideológia — s mindenekelőtt 
a politikai programok - megfogalmazásának területére. Nem a filozófiai-világnézeti 
ortod oxia lesz a döntő a párt eredményes működése szempontjából, hanem az, hogy 
mennyire képes elfogadható középtávú politikai programok megfogalmazására és képvi- 
seletére, s ehhez cselekvő támogatás elnyerésére. Ennek számos következménye közül itt 
csupán egyet említenék : az ideológiai ellenfél képének megváltozását. Nem feltétlenül a 
világnézeti ellenlábasok jelentik többé a fő ideológiai ellenfelet. Ma, amikor a vallásosság 
nem jelent már szignifikáns politikai beállítódást, mindazon párttagoknak, akik saját 
mairxista-szocialista azonosságukat csak egy vallásellenes ateista propaganda keretében 
tuciták értelmezni, szembe kell nézniük azzal, hogy mennyire vallásos jellegű még maga 
ez a beállítódás is; mennyire foglya még annak, amit támad (ahogy az ateizmus még 
foglya a teizmusnak). Ennek szervezeti szabályzatig ható következményei vannak a 
párttagság világnézeti kötöttségeinek felszámolásában. 

[10] A párt számára tehát politikai ideológiájának (stratégiájának, programjának) 
kialakítása a legfontosabb (ezt jelenti a programpárt jelszava) : ennek kialakítása 
pedig a párton belüli platformok szabad, demokratikus vitájában folyhat csupán. Ami 
az ideológia elvontabb szintjeit illeti, minden néppárti jellegű fejlődésben megfigyelhető 
az értékek jegyében álló ideologizálás előtérbe kerülése. Ennek oka az, hogy az értékek 
alapján elég nagy konszenzus érhető el, s elkerülhetők :3 heterogén tömegbázisból eredő 
:konfliktusok, amelyek nagyobb konkrétság esetén szükségképpen fellépnének. A párt 
ziltal felvállalt és hirdetett alapértékek rögzítése és interpretációja körül koncentrálódik 
e zért az ideológiai tevékenység, amelyet a gyakorlati politikában igyekeznek azután a 
k onkrét érdekekkel összeegyeztetni. Ez meglehetősen nagy mozgásszabadságot nyújt az 
ic leológiai tevékenység számára, és megfelel egy pluralisztikusabb kulturális-szellemi élet 
ki vánalmainak. 


Korántsem kell azonban ezzel beérni. Ellenkezőleg, a stratégiai újratájékozódás érde- 
kében szükség van elméleti kutatómunkára és tudományos elemzésre a szocializmus 
fejlődésének alapvető kérdéseiben. A párt nem engedheti meg, hogy a szocializmusról, 
. amelyet képvisel s amelynek eddigi útja megkérdőjeleződöttt, ne mondjon valami tartal- 
n tit és újat. E célból szükség van a párt értelmiségi bázisának: reorganizációjára a legtelje- 
se. bb tudományos autonómia és a partnerség elvének elismerése alapján. Egyáltalán nem 

monstre tudományos tanácskozásokra van szükség, amelyek a tudományos értelmiség 
párt melletti felsorakozását vannak hivatva demonstrálni. A műhelyviták sorozatát kell 
elkezdeni a szocializmus reformjának szükséges és lehetséges irányáról, annak tisztázása 
érdekében, hogy mi az, ami illúziónak bizonyult hagyományos elvárásainkból, s mi az, 
ami egy baloldali, szocialista orientációnak tartós alapját és konszenzusra képes közös 
elemét adhatja. 

Erre annál is nagyobb szükség van, mert a szocialista fejlődés eredményeihez és 
kudarcaihoz való önkritikus viszonyulás nélkül a párt nem tehet szert ideológiai hitelre 
a jövőt illető elképzeléseiben sem. A kérdéssé ek sora, amely az MSZMP ideológiájának 
tartalmi változásához vezet, hosszú, s nem gyömöszölhető bele egy vitára szánt tézissoro- 
zatba. Jelzésszerűen utalnék olyan problémá kra, mint a szocializmusnak a világfejlődés 
egészébe való visszaillesztése (tehát egy formációtévesztés koraérett elvárásaival szemben 
visszatérés a tőkés korszak ellentmondásain:ak felszámolására irányuló, világtörténelmi 
szélességű mozgalom marxi koncepciójáhozz); a társadalmasítás hatékony formáinak 
kérdése az árutermelés kifejlesztésének kikerülhetetlen fejlődési szakasza és a világgazda- 
sági reintegrálódás közepette ; egy baloldali alternatíva mibenléte a világrendszer globális 
átrendeződése és a regionális integrációk kialakulása időszakában ; az ökológiai problé- 
mák jelentősége a szocializmus fejlődése szempontjából; a demokratikus szocializmus 
működőképes, konszenzusképes modelljének kialakítása stb. 

A tartalmi kérdések definiálása maga is az elméleti és ideológiai alkotás körébe 
tartozik, és a problémák pusztán taxatív számbavétele is már egy első lépés lehet az 
ideológiai megújulás útján. Jelen téziseimmel csupán a fordulat tudatosításához való 
hozzájárulás volt a célom; ez az a feladat, amelynek szolgálatára egyébként ma - 
megítélésem szerint — a párt egész ideológiai apparátusát át kell szervezni, illetve át kell 
állítani. 


TA NEMZETKÖZI BALOLDALI FÓRUM 


, Aki a gyengéknek segiteni akar, 
az erősek körében legyen erős" 


Interjú Peter Glotzcal 


Dr. Peter Glotz (1939) a Német Szociáldemokrata Párt vezető ideológu- 
sai közé tartozik. A hetvenes évek végén és a nyolcvanas években Mün- 
chenben, majd az SPD bonni központjában töltött be vezető funkciókat, 
a párt ügyvezető titkára, programbizottságának: és ifjúsági bizottságának 
egyik vezetője volt. Jelenleg Münchenben él, az SPD dél-bajorországi 
zervezetének elnöke, a szövetségi parlament k épviselője. Az SPD folyó- 
iratának, a Neue Gesellschaft/Frankfurter Hleftének a főszerkesztője. 
Szerkesztőségünk képviseletében Hovanyecz László és Radics Katalin 
kérdezte a nyugatnémet szociáldemokrata politik ust. 


.fep 


beszéltek. Túlhaladott-e ma ez az elmélet? 


Az elmélet abból indult ki, hogy a kommunista és a tőkés rendszer a gazdasági és 
világpolitikai fejlődés nyomására közeledni fog egymáshoz, mégpedig úgy, hogy félúton 
találkoznak. Erről így szó sem lehet. Valójában az történt, hogy az ún. létező szocializ- 
mus két gondolati pillére és cselekvési kiindulópontja, a pártmonopólium és a központi- 
lag irányított gazdasági rendszer egyértelműen megbukott. Az az elképzelés, hogy egy 
párt bonyolult nagy társadalmak egész fejlődését egy kézből irányítani tudja, merev, 
kevéssé reakcióképes és bürokratikus rendszerhez vezetett, amely igazságtalanságok 
egész sorát termeli ki. Az a kisérlet, hogy egy ilyen bonyolult társadalom gazdaságát 
egyetlen központi terv alapján próbálják működtetni, már csak információelméleti okok- 
ból is kudarcra van ítélve. Minden hozzáértő tudja, hogy egyetlen központi tervhatóság 
sem képes annyi munkaórát végigdolgozni, mint amennyit alsóbb szinteken adott idő- 
pontban több ezren töltenek piacelemzéssel, termékfejlesztéssel és a forgalmazás moder- 
nizálásával. 

Minden társadalomnak szüksége van olyan emberekre, akik tudnak vállalkozó módjá- 
ra gondolkozni. Elméletileg teljességgel elképzelhető volt, hogy léteznek ún. tisztviselő- 
vállalkozók, akiknek elsődleges hajtóerejük nem a profitszerzés; a termelőeszközöket 
birtokló állam alkalmazottaiként ugyanazt a funkciót töltik be, mint a menedzserek a 
tőkés gazdaságban. Jeles nyugati közgazdászok is állítottak fel ilyen elméleteket: pl. 
Josepf A. Schumpeter vagy John Kenneth Galbraith. A , létező szocializmus" évtizedekig 
tartó nagy kisérlete azonban elég következetesen bizonyította, hogy a piac sokkal teljesí- 
tőképesebb koordinációs rendszer, mint bármilyen központi tervezés, és hogy a nagy 
tőkés részvénytársaságok menedzserelitje egészen másképp cselekszik, mint az államszo- 
cializmus menedzserelitje, annak ellenére, hogy a tulajdon a tőkés rendszer nagy rész- 
vénytársaságaiban szintén meglehetősen anonim. Az a motivációs rendszer, amelyet a 

kapitalizmus használ a menedzserréteg megnyerésére, szemlátomást sokkal hatéko- 
nyabb, mint a létező szocialista társadalmak motivációs rendszerei. 

Azzal, hogy a létező szocializmus központi koncepciójának és gondolatrendszerének 
összeomlásáról beszélek, nem az a célom, hogy a kapitalizmus problémáit kisebbítsem. 
A kapitalizmus nyomort szül a harmadik világban, sok modern, iparilag magasan fejlett 
társadalmat , kétharmados társadalommá" alakít át, amelyben a lakosság egyharmadát 
lealacsonyítják és megalázzák, és nagymértékben veszélyezteti saját létének természeti 
alapjait. A decentralizáció gazdaságilag hatékony elvének természetesen van hátránya 
is, mégpedig a kisebb irányíthatóság. Amilyen hatalmasak a multinacionális vállalatok 
és mindenekelőtt a finánctőke nagy intézményei, a nemzetközileg tevékenykedő bankok, 
annyira kevéssé képesek arra, hogy társadalmakat tervszerűen irányítsanak és a globális 
problémákat - a környezetszennyeződést, az éghajlati katasztrófákat vagy a nagyfokú 
fegyverkezést — megnyugtatóan oldják meg. Ennek ellenére elmondhatjuk, ha a létező 
szocializmus innovációs erejét összehasonlítjuk a nyugati demokráciákéval, az utóbbi e 
tekintetben magasan vezet. Mint demokratikus szocialista a mai tőkés társadalmak 
status guójával nem lehetek elégedett. De a létező szocializmus egyikünk számára sem 
jelentheti saját rendszerünk valóságos alternatíváját. 


Ma már Magyarországon is általános a felfogás, hogy a piaci mechanizmu- 
soknak nincs alternatívájuk . Mégis, hol lehet és kell megvonni a piac határait? 


Például az iparpolitikánál. Teljesen világos, hogy egy átfogó, mindenre kiterjedő moder- 
nizálást az állam nem tud megvalósítani, erre csak a piac képes. A struktúraváltás korai 
formáit nem lehet ellenőrizetlenül , szabadjára engedni", különösen akkor nem, ha az 
illető állam, így pl. a Német Szövetségi Köztársaság, olyan országokkal áll éles verseny- 
ben, mint Japán, az Egyesült Államok, Franciaország, de még Anglia is, s különböző 
iparágait célirányosan és sok pénzzel támogatja. A modern ipari államnak az információ, 
a motiváció és az ösztönzök egyfajta keverékével meg kell ragadnia bizonyos kulcstech- 
nológiákat, meg kell szerveznie a kapcsolatot az ipar, az egyetemek, a kutatóintézetek 
és a szakfőiskolák között. Az állam hatalmát a kereslet terén új termékek és gyártási 
eljárások támogatására kell kihasználni, valamint az érintetteket, legyenek azok mene- 
dzserek vagy munkások, úgy kell kiképezni, hogy azok meg tudjanak birkózni az új 
követelményekkel. Ezt nevezzük iparpolitikának. A Nyugat neoliberális doktrínái ezt az 
iparpolitikát elutasítják, mondván, hogy ez vét a , piac" vagy a , rend politikája" ellen. 
Ez képtelenség. A piac nélkülözhetetlen, de nem mindent gyógyító csodaszer. Megfelelő 
elképzeléseket kell kialakítanunk magunk számára a jövő olyan területein, ahol növeke- 
dés várható, célokat kell meghatározni, elemezni kell a termékek életciklusát és koordi- 
nálni az állam, a gazdaság és a szakszervezetek tevékenységét. Aki a piacot abszolútum- 
ként értelmezi, ugyanúgy bukásra van ítélve, mint az, aki a piaci folyamatokat a bürokrá- 
cia eszközeivel akarja helyettesíteni. 


A ,kizsákmányolás" kifejezést ma ritkábban használjuk, jóllehet a jelenség 
— ha eltérő erősséggel is — mindenütt fellelhető. Milyen különbségek állapítha- 
tók meg e tekintetben a szocializmus és a kapitalizmus között? 


Nyugaton a kapitalizmusban , kétharmados társadalmak" jönnek létre. Ez más szavak- 
kal azt jelenti, hogy a gazdaságilag vezető rétegek a munkásság egy részét , kooptálják". 
A törzsgárdát felemelik magukhoz, s ezeknek általában kiválóan megy a soruk. Gond 
a társadalom alsó harmadában jelentkezik : a munkanélküliek és családjaik, a szakiskolá- 
kon kívül maradt fiatalok, a kisnyugdíjasok és a vándormunkások körében. Nem kerül- 
nek ugyan nyomorba, nem kell éhen halniuk sem, de megalázzák és lealacsonyítják őket. 
A szocialista társadalomkritika régi formulája, amely szerint a kizsákmányolók szűk 

rétege áll szemben a kizsákmányoltak széles tömegével, mára már nem igazolódik. 
A tőkés társadalmakban a lakosság széles rétegeiben komoly tulajdonszerzésnek lehe- 
tünk tanúi. A demokratikus szocialista pártok és a szakszervezetek fő problémája, hogy 
miképp tudják fenntartani a szolidaritás érzését a törzsgárda és a peremre szorult 
dolgozó rétegek között. Ez gyakran nem jár sikerrel. A legjobb példa jelenleg a kéthar- 
mados társadalomra Anglia, de az NSZK-ban és más nyugati ipari államokban is 
kialakulóban van ez a jelenség. Ezekben a társadalmakban természetesen létezik a 
kizsákmányolás. 

A , létező szocializmusban" a helyzet más, de semmiképpen sem jobb. Először is 
általában alacsonyabb az életszínvonal, kisebb a növekedés, kevesebbet lehet elosztani, 
és így az egész szociális légkör sokkal durvább, kevésbé árnyalt. A brutális nyomor nem 
válik ugyan oly módon láthatóvá, mint az Egyesült Államok nagyvárosaiban, ám a 
, nómenklatúrának", ennek a viszonylag szűk, kiváltságos rétegnek az életkörülményei 
rendkívül sokban különböznek a széles tömegek életkörülményeitől. 


Ez nem úgy fejezhető ki, mint a kapitalizmusban ; nincsenek kiugró jövedelemkülönb- 
ségek, mint pl. az NSZK-ban, ahol a menedzserek két-hárommillió márkát is kereshet- 
nek egy évben, ezzel szemben sok nyugdíjas nő egy munkával eltöltött élet után mindösz- 
sze évi tíz-tizenkétezer márkából vagy akár annak a feléből kénytelen megélni. Léteznek 
azonban más mechanizmusok, más privilégiumok és egyúttal a kizsákmányolás tényei 
is. Szociális tekintetben a két társadalmi formáció közötti legfontosabb különbség az, 
hogy a kapitalista társadalmakban sokkal szélesebb , középréteg" alakult ki. Ezt a 
fejlődést egyébként Eduard Bernstein már a múlt század kilencvenes éveiben előre látta. 
És igaza 1s lett. 


Véleménye szerint a szocializmusnak a tőke gyors giobalizálódása és nemzet- 
közivé válása milyen esélyeket ad? 


Nemcsak esélyeket hordoz magában, hanem veszélyeket is. Az esélyek a fejlődési lehető- 
ségekben rejlenek. Sok tőke áll rendelkezésre, és ez a tóke nagyon mozgékony. Esélyt 
ad arra, hogy nagy terveket valósítsunk meg és fejlesszük azokat a régiókat, ahol jelenleg 
éhség és nyomor uralkodik. Természetesen azonban egyidejűleg fennáll a veszély is, hogy 
az új terveket egyszerűen e profittörekvések fogják diktálni, és a , fejlődő országokban" 
a formálódó társadalmi struktúrákat szét fogják zúzni. Gondoljanak csak a Világbank 
és a Nemzetközi Valutaalap politikájára : a harmadik világ némely országát a hitelezők- 
nek fizetendő kamatok majdhogynem megfojtják. Az euro-dollárpiacok és a transznacio- 
nális bankok, a hitelpiramis és az innovatív pénzügyletek világa egyenrangúvá vált a 
termelési és foglalkoztatási szférával. A javuló válságmenedzselés ellenére is jelentős a 
monetáris spekulációs válságok veszélye. Vagyis a fejlődés ambivalens, de semmiképpen 
sem tudjuk visszafordítani. Az, amit , nemzeti keynesianizmus"-nak nevezünk, halott. 
A munkanélküliség például, amely a nyugati társadalmakat fenyegeti, a nemzetállamok 
keretei között már nem küzdhető le. A válaszunk erre a kihívásra az európaizálódás. 


Én azt mondom önöknek : ahogyan mi fokozzuk az integráció intenzitását az Európai 
Közösségben, ugyanígy kell tenniük önöknek saját gazdasági közösségükben, a KGST- 
ben. Eddig ez nem volt egy hatékony szövetség. Ha azonban meg akarnak maradni a 
, tőke globalizálódásának és nemzetközivé válásának" korszakában, nagyobb piacokra, 
konvertibilis valutára stb. lesz szükségük. Gyors és hatékony döntések kellenek ; szeret- 
ném remélni, hogy ezek a döntések lehetségesek lesznek. 


Véleménye és tapasztalatai szerint van-e jelentős különbség a baloldal fő 
áramlatai között? 

Ezt a kérdést jelenleg sokkal nehezebb megválaszolni, mint néhány évvel ezelőtt. Akkor 
a kérdésre hűvösen így válaszoltam volna: természetesen hatalmas különbség van a 
baloldal fő áramlatai között. Azokat, akik a proletárdiktatúrát, a párt vezető szerepének 
elvét, a központi gazdasági irányítást, valamint a brezsnyevi értelemben vett , proletár 
internacionalizmus"-t képviselik, egyértelműen és világosan meg kell különböztetni 
azoktól a demokratikus szocialistáktól, akik a pluralizmus, a vegyes gazdaságok és - a 
nagyhatalmakkal szemben - az egyes népek szuverenitásának szószólói. Mihail Gorba- 
csov világpolitikai színre lépése óta azonban a helyzet megváltozott, bár még fellelhetők 
sztálinista vagy akár neosztálinista maradványok is. Gondolok például Nyugaton a 
Francia Kommunista Párt vezető csoportjára, a Német Kommunista Pártra (DKP), az 
önök térségében az NSZEP és a CSKP fontos köreire. Ha ezeket a csoportokat nézzük, 
még ma is léteznek jelentős, nem elmosható ideológiai különbségek. 

Sok azonban az új fejlemény is. Az Achille Occhetto vezette Olasz Kommunista Párt 
időközben az európai baloldal integráns részévé vált, a demokratikus szocializmus 
oldalán áll, a dogmatikusok párton belüli aránya kisebb, mint öt százalék. Lengyelor- 
szágban, a Szovjetunióban és az önök országában fontos erők vannak jelen, akikkel az 
ideológiai kérdésekről részletes, eredményes párbeszédet lehet folytatni. És a határok 
elmosódnak. Beszéltem például Magyarországon az újjáalakuló Magyar Szociáldemok- 
rata Párt vezető politikusaival és az MSZMP reformerőivel, pl Nyers Rezsővel és Pozsgay 
Imrével. Mindkét csoporttal nagyon termékeny és előremutató megbeszélést folytattunk. 
Nem akarom azt mondani, hogy nincsenek közöttük felfogásbeli különbségek, természe- 
tesen sok ilyen van. És mindenekelőtt azt kell látni, hogy a demokratikus szocializmus 
gyors változásokon megy át. A Német Szociáldemokrata Pártban, az angol Munkáspárt- 
ban vagy a Spanyol Szocialista Munkáspártban, a PSOE-ben folyó programviták na- 
gyon élőek és a tabuk előtt sem állnak meg. De közben - ellentétben az elmúlt évtizedek- 
kel — Közép-Kelet-Európában is megjelentek olyan erők, amelyek a demokratikus 
európai baloldalhoz sorolhatók. Nagy, átfogó párbeszédet kellene folytatnunk ennek a 
baloldalnak a jövőjéről, Magyarországon éppen úgy, mint az NSZK-ban. 


Ön szerint a társadalmi rendszerek között a fő határvonalak a szocializmus 
és a kapitalizmus vagy a demokrácia és a diktatúra között húzhatók meg? 


Hadd utaljak arra, amit elméleti összefüggésben a pártmonopólium és a proletárdiktatú- 
ra kapcsán, illetve a központilag irányított gazdaság és a vegyes gazdaság közötti 
konfliktusra mondtam. Még mélyebbre szeretnék azonban hatolni, és — mivel elméleti 
folyóiratról van szó -— az ismeretelméletre is hivatkoznék. Ernst Machtól és Lenintől kell 
kiindulnunk. A marxizmus-leninizmus és a demokratikus szocializmus között az egyik 
leglényegesebb különbség abban az elgondolásban van, hogy létezik-e olyasmi, mint 
,tudományos világnézet". Aki azt hiszi, hogy az igazság nyilvánvaló, aki ragaszkodik 
ahhoz a posztulátumhoz, hogy a , világ megismerhető", soha nem válhat igazi pluralistá- 
vá; hiszen az már szinte vétkes dolognak számít, hogy valaki - az igazság ismeretében 
— azokat, akik ezt az igazságot nem követik, nem akadályozza, hanem , békén hagyja". 
Ebben az ismeretelméleti kérdésben van a fő határvonal a szociáldemokrácia és a 
demokratikus szocializmus, valamint a marxizmus-leninizmus között — és ezzel az 
általuk létrehozott rendszerek között is. 


A baloldali pártok némelyike , osztálypártnak", mások ,programpártnak" 
tekintik magukat. Elvi, gyakorlati vagy más megfontolásokra vezethető-e 
vissza ez a különbség? 


A kérdést a Nyugat perspektívájából kívánom megválaszolni, ott élek és az ottani 
viszonyokat ismerem. A politikai pártoknak mindig a valóság empirikus mozgásait kell 

követniük, és a valóságban az osztályképződések az elmúlt évtizedekben nagyon megvál- 
toztak. Amikor az SPD ügyvezetői tisztségét láttam el, másként fogalmazva, szervezőtit- 
kára voltam, megbíztam a , Sinus Intézetet", hogy egy széles körű vizsgálat keretében 
újra térképezze fel a társadalmat. 

A tudósok az NSZK társadalmát hét , közegre" osztották fel; volt közöttük két 
munkásközeg (egy , hagyományos tudatú" és egy hagyományok nélküli), egy nagypolgá- 
ri és egy kispolgári, egy technokrata-liberális és két alternatív közeg. Természetesen ez 
a ,közeg" fogalom nem az érintettek objektív osztályhelyzetéből indul ki, hanem a 
tudatukból. A régi jó marxista értelmezés szerint mindig mondhatjuk: még ha hamis 
tudatban élnek is ezek a személyek, azért ők mégiscsak kizsákmányoltak, munkaerejüket 
bocsátják áruba, tehát proletárok. A parlamenti demokrácia valóságában azonban ez 
a megállapítás már egyáltalán semmit sem mond. Ha keresztül akarom vinni politikai 
céljaimat, meg kell nyernem a választók többségét, és az emberek nem egy társadalomtu- 
dományi intézet által felállított , objektív osztályhelyzet" alapján választanak, hanem 
aszerint, hogy ők maguk hogyan ítélik meg helyzetüket. A Nyugat kétharmados társa- 
dalmaiban pl. a legfontosabb feladat arról gondoskodni, hogy a gazdaság vezető rétegei 
ne kerüljenek olyan helyzetbe, hogy a műszaki értelmiség nagy részét és a törzsgárdák 
szakmunkás tagjait magukhoz vonhassák, , kooptálhassák". Szocialistaként éppen az 
kell, hogy a fő feladatunk legyen, hogy sokakat, akiknek gazdaságilag pompásan megy 
a soruk, meg tudjunk nyerni a munkanélküliek érdekeinek. Az én jelszavam a következő : 
aki a gyengéknek segíteni akar, az erősek körében legyen erős. És ezekkel a bonyolult 
feladatokkal a mai demokráciában nem lehet a régi osztályfogalom alapján megbirkózni. 

A programpárt fogalmánál mindenesetre megmaradnék. A Szociáldemokrata Párt, 
mint minden más demokratikus szocialista párt, egyértelműen különbözik az olyan 
, nép-" vagy ,gyűjtőpárt"-tól, mint amilyenek pl. az Egyesült Államokban léteznek. 
Gyakran igencsak nehéz megkülönböztetni a demokratákat a republikánusoktól. Egy 
szociáldemokratát azonban akkor is, ha már régen kinőtt a marxista elemi iskolából, 
mindig határozottan meg lehet különböztetni egy konzervatívtól. Éppen ezért én azt 
mondom, hogy még mindig léteznek osztályproblémák, mégpedig a világ minden társa- 
dalmában. A politikai harcot azonban már semmiképpen sem lehet egyetlen osztályra 
vagy rétegre korlátozni. A klasszikus példa az ökológia. Az ökológiai rombolás minden- 
kit egyformán fenyeget ; nem indulhatok ki abból, hogy csak a munkásokat kell megnyer- 
nem az ökológiai modernizációért vívott harc számára, ebben ugyanúgy szükségem van 
minden más szakmai csoportra és rétegre. Az osztálypártok, programpártok és a gyűjtő- 
pártok között tehát elvi különbség van. Mi, szociáldemokraták megmaradunk program- 
pártnak. 


Van-e lehetőség egy nemzetközi baloldali stratégia kialakítására? 


E tekintetben különböző feladatokat kell megkülönböztetni. Először is: én úgy gondo- 
lom, hogy közös leszerelési stratégia kidolgozására kényszerülünk még akkor is, ha 
hogy váltsa a közös biztonság stratégiája. Ideológiailag egymással ellentétben álló rend- 
szereknek is együttesen, közösen kell megszervezniük a békét, mert egyébként saját 
magukat röpitik a levegőbe. A , közös biztonság" (common security) gondolata, amely 
olyan államférfiaktól származik, mint Olof Palme, Egon Bahr és Helmut Schmidt, időköz- 
ben Nyugaton és Keleten egyaránt elfogadottá vált. Itt tehát megfoghatóan létezik és 
valóban lehetséges egy közös stratégia. 

Másodszor: hasonló esélyeket látok a globális problémák elleni harcban. Gondolja- 
nak csak a világméretű környezetszennyezésre, az éghajlati katasztrófára. Az elkövetke- 
zendő években el kell jutnunk odáig, hogy meg tudjuk valósítani Willy Brandtnak egy 
összeurópai környezetvédelmi hatóság felállítására tett javaslatát. A folyók és a levegő 

szennyeződése nem áll meg az országhatárok előtt. Ez a szennyeződés marxista-leninis- 
táknak, kapitalistáknak, demokratikus szocialistáknak és bárkinek az egészségét egy- 
aránt fenyegeti. Itt is vannak nagyon is elfogadható kiindulási pontok egy , nemzetközi 
stratégia" kialakítására, mégpedig a baloldali erőkön túlmutatóan. 

Harmadszor: lehetségesnek tartom azt is, hogy az európai baloldali demokratikus 
erők közös stratégiát alakítsanak ki, mégpedig kifejezetten a legfontosabb közép-kelet- 
európai erők bevonásával. Uj európai öntudatra, új európai együttműködési képességre 
van szükség. Az utópikus cél egy új európai tájkép lehetne: az alacsony szintű fegyverze- 
tek és megsokszorozódott kapcsolatok Európája; a szabad városi hagyományok és az 
ironikus individualitás Európája; a keletről nyugatra és nyugatról keletre egyaránt 
szabad utazást biztosító Európa ; egy olyan Európa, amelyben nagyon kevés a szöges- 
drót. Igenis érdemes vitatkozni az európai baloldal egy ilyen víziójáról. 


Glotz elvtárs, köszönjük az interjút. 


Németh Ágnes: Isteni színjáték I. 

GAZDASÁGI FÓRUM 


Szocialista piacgazdaság — elméletben és gyakorlatban 


FÖLDES KÁROLY 


Tőkegazdasag vagy rablógazdálkodas 


A tőkének a piac a természetes működési 
közege. A piac nem azonos az egész gazda- 
sággal, de a termelést, az elosztást és a 
fogyasztást ez a szféra szervezi egységbe. 
A piaci folyamok, áramlások közvetítésé- 
vel működő árutermelés a gazdaság társa- 
dalmi organizációjának általános megha- 
tározottsága. Az elsajátítás önálló alanyai 
közötti munkamegosztás megköveteli a pi- 
aci viszonyok aktív működését. Mivel pe- 
dig jelenleg és a belátható jövőben szük- 
ségszerű, hogy az egyének és csoportjaik 
legyenek az elsajátítás önálló alanyai, a 
modernitás magába foglalóan feltételezi az 
árugazdaság piaci szabályozási rendszerét. 

A magába foglalás nem jelenti azt, hogy 
a piac kimeríti a gazdaság, még kevésbé a 
társadalom fogalmát. Magának a piacnak 
a zavartalan működéséhez is szükség van 
az állami tevékenységre, mindenekelőtt 
törvényhozásra, de az igazgatási tevékeny- 
ség jól körülhatárolt mértékére is, hogy 
gazdája legyen egyes nélkülözhetetlen nem 
üzleti funkcióknak, csak országosan meg- 
oldható feladatoknak, és gátat szabjanak 
az egyeduralmak kialakulásának. Ma 
azonban még az állam rátelepszik a piacra, 
agyonkorlátozza és vérszegénnyé torzítja 
azt. Ehelyett az állam és a piaci vállalkozá- 
sok sokrétű együttműködésére lenne szük- 
ség. A megoldás itt sem a konfrontáció, 
hanem a szintézis. Egészségesebb társadal- 
mi-gazdasági kultúrában is van szocioló- 
giai értelemben vett bürokratikus ellenőr- 
zés a piac felett. De itt ezt a fajta bürokrá- 
ciát a hatalommegosztási kultúra és a de- 
mokratikus közélet veszi a maga ellenőrzé- 
se alá. A piac közjóléti ellenőrzése a viszo- 


nyok humanizálását tételezi fel, ami embe- 
ri rendet és prioritásokat kényszerít a gaz- 
daságra, csakúgy, mint a hivatalokra, és 
kellő ellensúlyt jelent a piac és a bürokrá- 
cia elidegenítő automatizálásaival szem- 
ben. A társadalmi lét humánus és demok- 
ratikus struktúrái az ember személyiségé- 
hez kötődő kreatív aktivitás kifejlesztésé- 
nek fő feltételei. A tárgyi feltételekkel ösz- 
szekapcsolódó szellemi tőke hasznosításán 
alapul a fejlett országok modern technikai 
civilizációja. 


A gazdaság keringési (folyam-) 
és állományi (gyűjtő, felhalmozó) 


rendszere 


A gazdaság szűkebb területén maradva, 
abból, hogy a piacon elsősorban folyam 
jellegű hatóerők működnek, az is követke- 
zik, hogy a hatóerők másik csoportja, az 
állományi tényezők (például a meglévő 
eszközök) közvetlenül nem értetődnek be- 
le a piac fogalmába. A piac a forgalom 
szféráját jelöli, a , piaci" gazdaság ezzel 
szemben az állományi dinamikákat is ma- 
gában foglalja. E tényezők (tőke, munka- 
erő) piacai nélkül a közvetlen árupiac sem 
fejlődhet ki. Maguk a tényezők nem azo- 
nosak a piaccal, hanem az általános terme- 
lési feltételek piacgazdasági (árugazdasági) 
formáit jelentik. A tőke mint állományi 
hatóerő a modern társadalmi létezés egyik 
legfontosabb hatóereje. 

A gazdasági mozgás tehát folyam jellegű 

és állományi hatóerők eredménye.! Fo- 
lyam jellegű működés a termelés, az elosz- 
tás és a fogyasztás. Ilyen jellegű a csere is, 
amely az egyes ágazatok, gazdasági egysé- 
gek, szakmák termékeit vagy szolgáltatá- 
sait juttatja el a felhasználókhoz. Keringési 
vezetékein különböző rendeltetésű tevé- 
kenységek áramlanak. A piac folyam jelle- 
gű működés, amely az egymásra utalt, de 
elkülönült elsajátítók közötti munkameg- 
osztást közvetíti, azt befolyásolja és szabá- 
lyozza. - 


Az állományi tényezők közül itt minde- 


nekelőtt a tőkeprobléma történeti feltéte- 
leivel foglalkozom, előrebocsátva a követ- 
kező fogalmi meggondolást. A tulajdon 
állományi köréből azt sorolom a tőkéhez, 
ami monetáris többletet eredményez. 
A gondolatmenet a vagyoni jellegű tulaj- 
donra szorítkozik, tehát a munkaerőre, a 
képzési beruházásra, a személyiséghez kö- 
tőödő jövedelemszerzési esélyekre, vagyis az 
emberi tőkére nem terjed ki. A jövedelme- 
ző vagyonban megtestesült holtmunka 
(Marx , A tőke" első kötetében leírtakhoz 
hasonlóan) a hazai körülmények között is 
egyenlőtlen csereviszonyok egyik pólusát 
képezi: önmagánál több élőmunkát vásá- 
rol. 

A tőke anyagi tartalmát itt most mint a 
közbenső termékek készletét értelmezzük, 
és ebben az értelemben a gyár is ennek a 
készletnek a része. A. C. Pigou példáját 
használva, a közbenső termékek állomá- 
nya egy tóhoz hasonlít, amelyet a végső 
felhasználás táplál és amelyből a termelő- 
felhasználáshoz szükséges ráfordítások 
egy része, például az értékcsökkenési leírás 
és a készletcsökkenés kiáramlik. A tó és a 
befolyó, illetve a belőle kibocsátott áram- 
lások közötti mennyiségi összefüggést itt 
nem részletezzük. 

Előbbre való az a kérdés, hogy az embe- 
rek közötti viszonyok területén is talá- 
lunk-e állományi jellegű adottságokat. 
Igen, és mindenekelőtt a tulajdon tartozik 
ide. A tőke mint közbenső készletállomány 
egydimenziójú a tulajdonnal, ami ponto- 
sabb kifejezéssé válik azáltal, hogy éppen 


1 Vö.:J. Tobin: Pénz és gazdasági növekedés. Köz- 
gazdasági és Jogi Könyvkiadó 1984 

a termelési javak tulajdonát vesszük tekin- 
tetbe. Ez állományi adottság, de mélyebb 
struktúráját tekintve elsajátítási viszony. 
A tőke lényege természetesen nem a köz- 
benső készletek létezésében, hanem a ter- 
melési eszközök elsajátításában keresendő. 
Elsajátítás, mint ahogyan a termelési kész- 
let is, létezhet tőke nélkül. Kell lennie még 
legalább egy feltételnek, amely miatt a ter- 
melőeszközök elsajátítása éppen a tőke 
funkciójává lett. Ilyen feltétel a kifejlett 
áru- és pénzgazdaság. A tulajdon az áru- 
termelésben funkcionálhat tőkeként. 


Az elsajátítás és az árutermelés 
közötti összefüggés tartalma 


Fejlett áruviszonyok között az elsajátítást 
a tőke működése valósítja meg. A tőketör- 
vény abban rejlik, hogy valamely értékösz- 
szeg hozama éppen ezen értékösszeg elsa- 
játítóihoz kerül. Az elsajátítók gazdasági 
létezése és terjeszkedése pedig a hozam és 
az eredeti érték közötti aránytól függ, va- 
gyis ebben az értelemben hatékonysági 
kényszer érvényesül. 

A tőke rendszerspecifikus lényege a ter- 
melőeszközökkel nem rendelkező bérmun- 
kások által termelt értéktöbblet elsajátítá- 
sa. Felfogásom szerint a tőke enélkül is 
létezhet mint különös összefüggésrendszer, 
amely nem a munkások kizsákmányolá- 
sán, hanem az áru- és pénzmozgás bizo- 
nyos fejlettségi szintjén alapul. Az egyik 
rendszerspecifikus tartalmat egy másik 
válthatja fel, de léteznek átmeneti állapo- 
tok, és gyakori a lényegi módosulás. Mind- 
ebből következik, hogy a modern értelem- 
ben vett tőke nemcsak egészében kapitalis- 
ta jellegű társadalmi berendezkedés alko- 
tóeleme lehet, továbbá, hogy a tőke transz- 
szociális értelemben is több, mint áru- és 
pénzviszony. Ezt a tartalmi többletet fejezi 
ki a tőkegazdaság fogalma. 

A tőkegazdaság nem feltétlenül tökés 
gazdaság, a fentiek értelmében nem azonos 
a kapitalizmussal. A tőke különös műkö- 
dése nem azonos a bérmunkások kizsák- 
mányolásával; ezzel ellentétes rendszer- 
specifikus tartalmat is hordozhat. Tőke lé- 

tezhet tökések nélkül is, amikor ezek tulaj- 
donosi és vállalkozói szerepét különböző 
közösségek veszik át. Ekkor (a magántulaj- 
donosi alapokon működő kistőkések, to- 
vábbá a külföldiek tevékenységén túl) a 
közösségi szektor is tőkegazdaságként 
funkcionál. A tőke különös jellemzője az 
üzleti hatékonyság kényszere, nem pedig 
valamely társadalmi formáció alapminő- 
sége. 

A tőkés-bérmunkás polarizáció viszont 
egy rendszerspecifikus alapminőség, amely 
a mai kapitalizmusban is fokozatosan - 
bár korlátosan - háttérbe szorul. E polari- 
záció ennek a társadalomnak sem az egyet- 
len ismérve, de tartós létét a tőke haté- 
konyságnövelő, dinamizáló szerepének 
köszönheti, amivel a tőke végeredményben 
a kizsákmányoltak jólétének távlati emel- 
kedését eredményezte. 


A tőke negatív és pozitív eltörlése 


Az elsajátítás feletti tőkés uralom megsem- 
misítése a szocialista országokban minden- 
féle elsajátítás különös tőkemódját is igye- 
kezett felszámolni. A fürdővízzel együtt a 
gyereket is kiöntötték! A tőkésektől egy 
másik elkülönülő vezetőréteg vette át a 
gazdaság ellenőrzését, ami az uralom és 
alárendeltség, a privilégium és diszkrimi- 
náció elidegenedett viszonyait hozta létre. 
Ebben kizsákmányolás is jelen volt, de a 
legnagyobb kárt az okozta, hogy háttérbe 
szorult a tőke különös törvénye, a haté- 
kony gazdálkodás. 

Amikor a termelést és az értékesítést 
szigorú kötöttségek irányítják, amikor 
nem működik az áru-, a pénz- és a tőke- 
piac, a gazdasági berendezkedés a tőke 
sommás megszüntetésének jegyeit viseli 
magán. De meg lehet-e szüntetni magát a 
tőketörvény követelményét egy iparoso- 
dott és szükségképpen árutermelő társada- 
lomban? Természetesen nem. Itt a termelé- 
si és érintkezési kultúra kapcsolatrendsze- 
rének egymástól elválaszthatatlan elemei 
az áru, a pénz és a tőke; egyikük sem 
maradhat fenn a másik kettő nélkül. 

Együttes létkényszerük viszont egy folyó- 
hoz hasonlítható, amelyet medréből ki le- 
het téríteni, de amelynek áramlását nem 
lehet megszüntetni. Amikor ezt megpró- 
bálják, egy természeti folyamattal helyez- 
kednek szembe. A társadalom természeti 
folyamatait sem lehet megsemmisíteni. 
A kelet-európai hatalmi önkény éppen ez- 
Zel kísérletezett, akár a gazdasági szervezet 
szükséges létfeltételeinek és létezési mód- 
jainak elpusztítása árán is. 

A múlt eltörlésének irrealitását a töke 
negatív megszüntetésének fogalmával feje- 
zem ki, amelyet ennek reflexiós párjával, 
ellentétével, a pozitív megszüntetéssel 
együtt lehet meghatározni. Az utóbbi fo- 
galom a következőket jelenti : 


e megőrizve megszüntetést, nagyjából 
a német bölcselet értelmében ; 

e civilizációs többletet, amelyben egy 
új történeti szakasz haladó és nem retrog- 
rád módon (plusz és nem minusz előjellel) 
változtatja meg a társadalom dinamizmu- 
sát, fejlődőképességét ; 

e a tárgyi előfeltételekkel összhangban 
álló emberi aktivitást, önérdekű tömegcse- 
lekvést; 

e általában olyan döntést és cselekvést, 
amely nem törekszik meghaladni a lehető- 
ségek határait. 


A negatív megszüntetés elveti a megőr- 
zést, nélkülözi vagy feléli (megsemmisíti) 
saját civilizációs többletét, nem rendelke- 
zik elégséges előfeltételekkel, és a szubjek- 
tív tevékenységet az objektíve lehetséges 
döntési alternatívákon túlmenő tartomá- 
nyokban folytatja. 

A fenti megkülönböztetéssel a folyto- 
nosság jelensége is legalább két összetevőre 
bontható. Először is, van egy része, amit 
semmilyen szubjektív tevékenység, reform, 
forradalom sem tud megszakítani, mert az 
emberi létezés tartós ismérveihez, vagy az 
adott szakaszon még szükséges feltételei- 
hez tartozik. (Az emberrel együtt persze el 
lehet pusztítani.) Másodszor, van egy túl- 
haladott része, aminek megszüntetése a ré- 
gi minőség újjal való felváltásának fő tar- 
talma. 

A töke negatív eltörlése egy még szüksé- 
ges folvtonosság durva megszakítását is 

tartalmazta. Ez négy évtized alatt sem hoz- 
hatott sikert, mert a rezsim váltásoktól füg- 
getlenül, az államnál erősebb, tartósabb 
hatalmú és mélyebb társadalmi szövedék 
objektív struktúráinak ellenállásába ütkö- 
zött. Az állam mindenhatósága téves esz- 
me: bármennyire akarja, képtelen meg- 
szüntetni a civil társadalmat, bár egy ideig 
elfojthatja annak dinamizmusát. 

A tőke negatív megszüntetése a tőke ne- 
gatív fennmaradásával volt egyértelmű. 
A múltat végképp eltörölni" szándéka pe- 
dig a jelenben fonák módon érvényre jutó 
összefüggések felszámolásának hiú re- 
ményeit és illúzióit fejezte ki.? 

A folytonosság durva megszakításának 
kísérletei sehol sem hozhatnak sikert, ezzel 
szemben az ilyen fajta , negatív megszünte- 
tés" felszámolása éppen a szerves fejlődés 
folytatásához tisztítja meg a terepet.? 

A töke és a nagybirtok szövevényes mű- 
ködésének következményei ismertek Ma- 
gyarországon. Ennek a szövevénynek a 
megszüntetése történelmi előrelépés volt, 
ezzel semmi esetre sem érte kár az orszá- 
got. Az viszont nagy kár volt, hogy a tőke 
leegyszerűsítő és durva , tagadása" társa- 
dalmi és gyakran fizikai pusztulásra ítélt 
kiváló vállalkozókat, vezetőket és szakem- 
bereket, elpazarolt nagy anyagi és szellemi 
értékeket, megszüntette a kis egzisztenciák 
százezreit. 

A magántőkés tulajdon és ennek külön- 
böző korporatív változatai uralkodó szere- 
pet játszanak a kapitalizmus társadalmi 
összfolyamatában. A vulgáris tökeellenes- 


2 Kelet- és kelet-közép-európai tapasztalat, hogy a 
folytonosság durva megszakítását rendszerint a zsar- 
noki hajlamú rezsimek kezdeményezik es annak szük- 
ségességével legitimálják diktatórikus törekvéseit. 
A hatalom megszilárdításának követelményei miatt 
később, suba alatt, olykor helyreállítják a régebbi müű- 
ködési módok egy részét. Először antagonizáljak, majd 
megbékitik a folytonosság hordozótt. Így lesznek a nép: 
ellenségeiből nemzeti hősök és viszont. 

3 Magyarországon a . terep megtisztítása" nem azt 
jelenti, hogy vissza kellene térni az 1947-1948-as álla - 
potokhoz, elvetve mindazt, ami azóta — többek között 
a hatvanas években - történt. Némelyek 1945-höz?, 
mások (ne áltassuk magunkat), éppenséggel az 194.5 
előtti állapotokhoz szeretnének visszatérni. De ezeket 
az állapotokat nyomasztó társadalmi polarizáltság. és 
a tömeg alacsony életszínvonala jellemezte. 

ség leküzdése nem vezet a kapitalizmust 
mint társadalmi berendezkedés restaurálá- 
sához. Más dolog, hogy egy vegyes gazda- 
ság a magántőkés szektor működését is 
magában foglalja. 

A viszonylag elmaradott magyar kapita- 
lizmus is tartalmazta a tőke negatív korlá- 
tozását, ti. az azt megelőző történelmi kép- 
zödmények által. A nagybirtok, az olcsó 
munkaerő, a tőkehiány, az összefonódá- 
sok folytán - jóllehet az innováció egyes 
területeken gyors volt - a termelési és piaci 
kultúra korlátozottan fejlődött, és ha nem 
is mindenben, de hasonló jelenségeket pro- 
dukált, mint később a múltat végképp eltő- 
rölni próbáló szociopátia. Kosztolányi De- 
zső egyik ismert regényhőse egy , becsüle- 
tes városba" tévedt, ahol a cégtáblák a 
portékákat a következőképpen árulták. 

, Lábrontó cipők. Tyúkszem, tályog sza- 
vatolva... A ruházaton ez a hirdetés lár- 
mázott: Drága és rossz ruhák. . . A vendég- 
lőn: Ehetetlen ételek, ihatatlan italok... 
Egy könyvesbolt kirakatában: ...Olvasha- 
tatlan szemét. Az agyalágyult öreg író 
utolsó műve..." 

, Rengeteg újság volt itt. Ezúttal csak a 
Hazugság-ot, az Önérdek-et, a Gyáva 
Utonálló-t és a Bérenc-et emelem ki." 

Az egyik hirdetés szerint: , Rovottmúl- 
tú, többszörösen büntetett, fegyházviselt 
pénztáros állást keres..." Egy leendő tiszt- 
viselő így szólt követőihez: , Semmiféle 
mesterséghez, tudományhoz nem értek, a 
világon semmire sem vagyok alkalmas, 
legföljebb arra, hogy az élet értelmét ma- 
gyarazzam nektek, s vezesselek benneteket 
a cél felé." 

Ejszaka neonbetük hirdették: , lopunk, 
csalunk, rablunk. - Mi ez? - kérdeztem 
Estitól. - Egy bank fényhirdetése — szólt 
közönyösen. "5 

A hasonlóság az utóbbi évtizedekben 
tapasztalt jelenségekkel kézenfekvő és arra 
utal, hogy a hazai kapitalizmus torzultsá- 


4 Az ilyen általános rendszerfogalmaknak egyébként 
sincs magyarázó erejük a konkrét helyzetelemzés szem- 
szögéből, nem határozzák meg a követendő magatar- 
tás tartalmát. 

S Esti Kornél, IV. fejezet Kosztolányi Dezső elbe- 
szélései. Magyar Helikon, 1965. 

gát nem lehetett egy bornírt antikapitaliz- 
mus torzultságaival kiküszöbölni. 

A tőke anullálása (annihilációja) így ve- 
zethetett az eredeti felhalmozás dekapitali- 
zációs, sőt dekapitációs pusztításaihoz. Így 
a progresszívnak indult változás egyfajta 
negatív kollektivizmusba torkollott, amely 
a régi rend negatív individualizmusából 
eredő regressziós mozgásokat is folytatta, 
sőt némely tekintetben erősítette. 


A modern gazdaság alapismérve : 
a tulajdonosi és a vállalkozói szerep- 
megosztás 


Korunkban a vállalkozó a tőketörvény 
végrehajtója : ő éri el, hogy az érték hoza- 
dékot eredményezzen, amelyből egy rész 
tulajdonosi jövedelemmé válik. A másik 
rész a vállalkozói kockázatviselést és üzleti 
tevékenységet honorálja (amely haszon a 
vállalkozó saját tőkéjére vetítve bizonyos 
megszorításokkal tulajdonosi jövedelem- 
. nek is tekinthető, bár a vállalkozó esetében 
a tisztán tulajdonositól eltérő viszonyokról 
van szó). Az elkülönült tulajdonosi jöve- 
delmek - a spekulatív tevékenységet nem 
számítva - bizonyos fokig kötöttebbek, 
kevésbé függnek az üzleti ingadozástól, il- 
letve a jövedelemek csökkenése esetén a 
tulajdonosi jogcímek eladása révén a tőkét 
más vagyontárgyba lehet átmenteni. (A 
kistulajdonosok kiszolgáltatottsága azon- 
ban fennáll.) 

A piacgazdasági innováció rendszeres 
megvalósítása ma is a vállalkozóktól re- 
mélhető, akiknek tevékenysége gazdasági 
adottságokból és nem csupán, vagy nem 
főként egyéni hajlamokból ered. Az egyik 
fő adottság: idegen töke felhasználása 
bankkölcsön, részvény és kötvénykibocsá- 
tás, egyéb értékpapírok forgatása útján. 
Ezekben az esetekben jelenlegi pénzt cse- 
rélnek jövőbeli pénzre. Ez pedig, szemben 
egy elképzelt prompt gazdasággal, határ- 
idős gazdaság, amelyben a bizonytalan jö- 
vőre való tekintettel a várható kockázatok 
adásvétele is folyik. 

A jövő bizonytalanságát, de a kockáza- 
tot sem lehet kiküszöbölni központi terve- 
zés útján, míg a határidős ügyletek lehető- 
vé teszik a várakozás és a vállalati tervek 
(legalábbis — részleges) koordinálását. 
Mindez a dinamikus gazdaságtan tárgya, 
amely hicksi" értelmezésben kitüntetett fi- 
gyelmet fordít a forrásbevonás, az eszköz- 
kombináció és a kibocsátás között elmúló 
időre. Méghozzá ennek nem stacioner kö- 
rülményeire, mivel nála a szükségletek, a 
technika és az erőforrások is változnak. 

A vállalkozó - ebben a minőségében - 
mások tőkéjével gazdálkodik, az utóbbiért 
adózott jövedelemből hitelkamatot, köt- 
vénykamatot, osztalékot vagy más jöve- 
delmet fizet, a neki maradó vállalkozói 
nyereségből fejlesztéseket hajt végre, új 
kombinációkat alkalmaz. Nem minden 
adós vállalkozó, de rendszerint minden 
vállalkozó adós, ha ezt a kifejezést saját 
részvényeseivel szembeni kötelezettségeire 
is alkalmazzuk. Egyidejűleg a vállalkozó 
hitelt nyújt: a saját likvidálása erejéig az 
államnak, folyószámla és betét formájá- 
ban a bankoknak, tárcaberuházásaival pe- 
dig más vállalkozóknak. Kockázatviselő 
tevékenységének ez a háttere. 

Az általam helyeselt gyakorlat társult 
gazdasági aktorok - a tulajdonos és a vál- 
lalkozó - egyenrangú viszonyán alapul. 
Ugyanaz a gazdasági alany különböző vo- 
natkozásokban akármelyik szerepet be- 
töltheti. 

A fentiekre figyelemmel az 1981—1983- 
as években azt javasoltam, hogy az állami 
szektor vállalatai fokozatosan társasági 
vállalkozásokká alakuljanak át. E társasá- 
gok többsége változatos formában társult 
portfolio-üzletekhez tartozna, miközben 
ezen utóbbi üzletek értékpapírjainak ellen- 
őrző kötegét a legfontosabb gazdasági 
kulcspoziciók esetében kellene állami in- 
tézményeknél tartani. A tulajdonos fő ha- 
talma itt ií5s többlépcsős részesedési rend- 
szerben, szektorsemleges körülmények kö- 
zött érvényesül, miközben a magántőke és 
a külföldi működőtőke tulajdonosi szerepe 


6 Lásd erről J. R. Hicks: Érték és tőke. Közgazda- 
sági és Jogi Könyvkiadó 1970. 171. o. 

a jelenleginél összehasonlíthatatlanul je- 
lentősebb lehet. 

E szerepmegosztás lényege az, hogy - 
különösen a nagyobb gazdasági egységek- 
nél — a vállalkozó és a tulajdonos nem egy 
gazdasági alany (alanyon itt egyént vagy 
kollektívát kell érteni). A vállalkozó és a 
tulajdonos megkülönböztetésének lényeg- 
meghatározó, problémadöntő jelentősége 
van." 

A vállalkozó lehet tulajdonos a saját 
cégénél, de itt két, minőségileg különböző 
szerepkörről van szó. Kisebb cégeknél ez 
a különbségtétel is kisebb jelentőségű, de 
a kiterjedt hitelviszonyok miatt a kettős 
szerep mindenképpen fennáll. 

A vállalkozó szubjektuma és a tulajdo- 
nos szubjektuma különválik. Mi a vállal- 
kozó funkciója ? Elsősorban az idegen tőke 
bevonása, a vezetők alkalmazása, a terme- 
lésirányítás, az innováció, a marketing, és 
az ezekkel kapcsolatos kockázatok viselé- 
se. A vállalkozóval, mint tőkeműködtető- 
vel szemben áll a tulajdonos mint tőkebe- 
fektető: a részvényes, a kötvénytartó, a 
bank, a portfolio intézmény (befektetési 
társaság, holding), az anyavállalat stb. 

A vállalkozói szféra a piacgazdaság tár- 
sadalmi tagozódásának önálló, a munka- 
megosztásnak funkcionálisan elkülönült 
része. Társadalmunkban tehát mélyreható 
átrendeződésre van szükség, aminek során 
a gazdasági élet egy új vezető réteg, a vál- 
lalkozók. irányítása alá kerül. A vállalko- 
zókat nem a közigazgatás nevezi ki, e réteg 
összetételét nem politikai hatásköri listák 
szabályozzák. Tagjai versengés eredmé- 
nyeként kerülnek a helyükre, alkalmassági 
szempontok szerint választódnak ki, és a 
célszerűség által indokolt ideig töltik be 
funkcióikat. Ez az új gazdasági vezetőréteg 
nem képvisel uralkodó elitet, többségük 
egy új középosztályhoz tartozhat. A na- 


7 Ez a reform egyik legfontosabb szakmai elméleti 
feldolgozásra váró kérdése. A végső tulajdonos és a 
mások tulajdonával gazdálkodó tulajdonos megkülön- 
böztetése a legkevésbé sem sikeres megoldási kisérlet. 
Elsősorban azért, mert elkeni a vállalkozó mint önálló 
gazdasági alany funkcióit. Másodszor, mert a tulajdo- 
nos már egy végső elsajátító, így a végső tulajdonos 
zavaros fogalom marad. A mások tulajdonával pedig 
a vállalkozó gazdálkodik. 

gyobb és közepes jelentőségű gazdasági 
egységek vezetői inkább a középosztály 
felső, a kisegzisztenciák tömegei annak kö- 
zépső csoportjában helyezkednek el. 


A tőkepiac kifejlesztése 


A tőkepiac kibontakoztatása közvetlen 
feladat avégett, hogy a társadalom megta- 
karítási hajlandóságát, befektetési készsé- 
gét és a beruházások hatékonyságát a mai- 
nál lényegesen magasabb szintre lehessen 
emelni. A jövedelmezőségi és értékőrzési 
várakozásoktól befolyásolt megtakarítók- 
nak és befektetőknek a helyettesítési korlá- 
tok között hozott döntései áramoltatják a 
tőkét, ami a gazdasági teljesítmény javulá- 
sát eredményezi. Ebben kulcsszerepe lehet 
az üzleti banktevékenység kibontakozásá- 
nak, a korszerű értékpapír-forgalomnak, 
egyebek között a külföldi működőtőke be- 
vonása érdekében. Ez utóbbi szerepét nem 
elsősorban a pótlólagos erőforrások bevo- 
násában látom, hanem abban, hogy az in- 
novatív gazdálkodás a versenyképes ter- 
melési és piaci kultúra hordozója. A valu- 
takonvertibilitás lehetőségei a külföldi tő- 
kebevonás folyamatát is új dimenzióba he- 
lyezik. A piacgazdaság működéstípusát 
meghatározó közvetett feladatok a követ- 
kezők. 

mu 4 deregulálás és a liberalizálás. Ezek 
az általánosság szintjén helyes törekvéseket 
fejeznek ki, de a térben rendkívül összetett 
és időben szorosan egymáshoz kapcsolódó 
gazdasági történések világában a kiraga- 
dott , feladatmegoldások" több kárt okoz- 
nak, mint hasznot. A makroökonómiai 
irányítás receptúrájának főbb összetevőit 
megfelelően kell adagolni. Bármelyik 
szükséges tényező túladagolása vagy hiá- 
nya esetén hiábavaló lehet az egész terápia. 
A tőkegazdaság s az épülő piac feltételeit 
befolyásoló főbb komponensek : a pénzki- 
bocsátás, a kamatláb, az adó, a valutaárfo- 
lyam, a költségvetési deficit. Kívánatos a 
nyíltpiaci műveletek és a tartalékráta- 
szabályozás kifejlesztése. Helyzetünkben a 
külső adósság menedzselése az egyik meg- 
oldandó egyenlet független változója. 

A belső és külső körülmények a 
vállalkozásélénkítő kínálatösztönzést sem 
teszik elhanyagolhatóvá. A vállalkozók 
várakozásaira épülő döntések racionalitá- 
sa az államok mozgásterét meghatározott 
intervallumra korlátozza. 

u A gyors infláció letörése. A piacgazda- 
sági várakozások legérzékenyebb tartomá- 
nya az infláció. Az inflációt a maga forrásvi- 
dékén, tehát nem hömpölygő és önmagát 
gyorsító folyamatában, hanem keletkezé- 
sében kell megfékezni. A gazdaságstraté- 
gia egyik legsúlyosabb hibája ezen a terüle- 
ten: ha anélkül akarja fékezni az árszínvo- 
nal emelkedését, hogy a nominális pénz- 
özön áradását gazdasági korlátok közé szo- 
rítaná. Nem kevésbé súlyos hiba az infláció 
szabadjára engedése. A megoldás a fő inf- 
lációkeltő tényező megszüntetése. Ez a fő 
inflációkeltő tényező pedig abban áll, hogy 
a versenyképes, gazdaságos kibocsátás 
rendszeresen elmarad a  kereslettől. 
A hangsúly a hiány rendszerességén, va- 
gyis az újratermelési és növekedési folya- 
matok strukturális egyensúlyhiányán van. 
Ez a tőkeelosztás funkcióját végző köz- 
ponti intézményrendszer eredménykorlá- 
tozó működésével és egyidejűleg túlzott 
szerepvállalásával függ össze. Mindez pe- 
dig a gazdaság működési rendszerében 
gyökerezik. 

A gyors infláció dezorganizálja a tőke- 
gazdaságot: a piaci szabályozók reálérté- 
két kiszámíthatatlan módon változtatja, a 
nyereséget bizonytalanná teszi, a befekte- 
tési törekvéseket pedig a vállalkozásoktól 
értékőrzők (ingatlanok, nemesfémek) irá- 
nyába hajtja. Nálunk nem kereslethiányos 
gazdaság van, ahol a mérsékelt infláció 
ösztönzi a termelési kapacitások mozgósí- 
tását és ezzel a növekedést! Ezért az inflá- 
ció újraelosztó hatása nálunk szükségsze- 
rűen csökkenti a végső felhasználók reáljö- 
vedelmét. Ha ezt az állam újraelosztó tevé- 
kenységével ellensúlyozni próbálja, növel- 
ni kell szerepét a tőkeelosztásban, amivel 
az előzőekben leírtak szerint tovább ser- 
kenti az inflációt, anélkül, hogy annak nö- 
vekedést előmozdító hatásaira számíthat- 
nánk. 

u A tőkegazdaság kifejlesztése, az ennek 
természetéhez igazodó makroökonómiai 


Földes Károly: Tőkegazdaság vagy rablógazdálkodás 


szabályozás és a stabilizálás a mi körülmé- 
nyeink között egymást feltételezik. A fo- 
lyamatos gazdálkodás és növekedés struk- 
turális-dinamikus egyensúlyhiányát mind 
az utasításos, mind a szabályozáson alapu- 
ló állami irányítás eddig fokozottan repro- 
dukálta. Már régen időszerűvé vált egy 
olyan makroökonómiai befolyásolási 
rendszer kifejlesztése, amely alkalmas arra, 
hogy az egyensúlyhiányt megadott korlá- 
tok között tartsa. Persze ehhez a makro- 
ökonómiát egy decentralizált piacgazda- 
ság összegződési folyamatának kel! tekm- 
teni, amely nélkülözhetetlen a tőkeműkö- 
dés kibontakozásához. 

A tőkegazdaság először azzal szorítja 
vissza az inflációkeltő tényezőket, hogy 
nagyrészt visszaveszi az államtól a megta- 
karítás, a felhalmozás és a beruházáselosz- 
tás funkcióit, és ezeket a tartós üzletek 
jövedelmezőségének rendeli alá. 

Másodszor azzal, hogy a tőke profit- 
szükségletét hatékony módon kell kielégi- 
teni. Ez negatív visszacsatolást teremt a 
piaci igények és a vállalkozói döntések, a 
jövedelemtermelés és a beruházási volu- 
men között. E negatív visszacsatolás prog- 
rammintája a dinamikus egyensúly, ame- 
lyet azonban a piac automatikusan nem 
hoz létre. Ezért is szükség van állami befo- 
lyásolásra. A tőkeműködés a keresleti di- 
namikát mikroökonómiai szinten kapcsol- 
ja össze a hatékonyságnövelési ütemmel. 

Harmadszor, az áru- és tényezőpiacok 
hiány jellegű feszültségeit a tőókeműködés 
kínálatösztönzéssel és keresletkorlátozás- 
sal segíti levezetni, a túltermelés jellegű 
feszültségeket ezek fordítottjával. A lényeg 
az, hogy az összegeződő mikroökonómiai 
folyamat a makroszintű egyensúly irányá- 
ba hat. Végül, ha a tartós belső egyensúly- 
hiány nem az infláció, hanem a vele össze- 
függő eladósodás folyamatát gyorsítja fel, 
a tökeműködés serkentése ebben a vonat- 
kozásban is jótékony hatást gyakorol. 

Természetesen a tőkegazdaság kifejlesz- 
tésének célja nem csupán az egyensúlyi 
feladatok megoldásának elősegítése. An- 
nak átfogóbb célját abban látom, hogy 
olyan gazdálkodási rendszert honosítsunk 
meg, amelyben a döntéshozók gazdasági 
egzisztenciája a döntésekkel érintett folya- 

matok hatékonyságától., üzleti tevékenysé- 
gük jövedelmezősségétől függ. 


Összegezve : a tökemiűködést piacgazdasá- 
gi hatótényezőn ek és nemcsak a tőkés-bér- 
munkás viszoníinyai eltűnő alapösszefüg- 
. gésnek tekintern. A. tőkét többletet fiadzó 
értékként fogom fel, a termelés tárgyi felté- 
teleinek sajátcis, rJenaturalizált létezési és 
mozgási módjáiát érrtve alatta. Végül: az élő 
és a tárgyiasult munka nem egyenértékű 
cseréjének tekiinttem, amely csere a munka- 
erő eladója és; :a vállalat között zajlik, és 
szerves, jóllehet nem meghatározó része a 
magyar viszonyoknak. 

A termelési tényezők a mi körülménye- 
ink között is íirukapcsolatok révén mozog- 
nak a tőkepi: 1c és a munkaerőpiac közvetí- 
tésével. A m.unkaerő árujellegéből logiku- 

san következik, hogy a tiszta jövedelem 
bizonyos értelemben a vállalat és dolgozói 
közötti egyenlőtlen csere eredménye. 
A vállalat a szocializmusban is nagyobb 
értéktermékhez jut, mint amennyi munka- 
bért kifizet, és mint korábban írtam, ez , az 
egyenlőtlenség a munkás által adott és ál- 
tala közvetlenül kapott munkamennyiség 
között mindvégig megmarad" .? 

A különböző részfolyamatokra vonat- 
kozó döntések általános vezérfonala csak 
a létfenntartásért küzdő néptömegek hely- 
zetének stabilizálása, távlatilag pedig a tár- 
sadalom növekvő jóléte lehet. Ennek esz- 
közeként a tőkegazdaságban rejlő dinami- 
kus erők működését is hagyni kell kibonta- 
kozni. 


8 Földes Károly: Szocialista tulajdon és áruterme- 
lés. Kossuth Könyvkiadó 1968. 253. old. 


Németh Ágnes: Isteni színjáték IV. 

SZEKERES LÁSZLÓ 


A tőkepiac restaurálása : 
válsagkiuút vagy megfutamodás ? 


Szocializmus alatt — már csak az elnevezés 
jelentéstartalma miatt is — közösségi ala- 
pon álló társadalmat kell értenünk. Ez ak- 
kor válhat valósággá, ha a társadalmi fo- 
lyamatokban a társadalmat alkotó közös- 
ségek érdekei a közösségek cselekvése által 
jutnak érvényre. A közösségek érdekei pe- 
dig csak akkor és olyan mértékben érvé- 
nyesülhetnek, amennyiben ezek megfelel- 
nek a közösségeket alkotó egyének érde- 
keinek is. Emiatt a közösségek működése 
és maga a szocializmus is csak demokrati- 
kus lehet. Ebből:is következik, hogy az 
eddig megvalósult központi irányítású 
(centralizált) politikai, gazdasági rendszer 
nem tekinthető szocializmusnak. 

A szocialista demokratizmusnak ki kell 
terjednie nemcsak a politikai, hanem a 
gazdasági területre is, mivel a közösségek 
politikai érdekei nem juthatnak érvényre 
gazdasági érdekeik érvényesülése nélkül. 
Ezért a közösségeknek nemcsak politikai, 
hanem gazdasági szabadságot is élvezniük 
kell, amely csak akkor lehetséges, ha ren- 
delkeznek e szabadságjogok érvényesítésé- 
hez szükséges eszközökkel is. Ezért a szo- 
cializmusban a termelőeszközöknek döntő- 
en közösségi tulajdonban kell lenniük. Az 
elosztási viszonyok meg kell hogy felelje- 
nek a tulajdonviszonyoknak. A termelő- 
eszköz-tulajdon közösségi jellege azt jelen- 
ti. hogy a közösség minden tagja egyfor- 
mán tulajdonos, és ezért azonos jogokat 
élvez azok használatában és a felettük való 
rendelkezésben. Az elosztás tárgya azon- 
ban nem a termelőeszköz-tulajdon, hanem 
a vele előállítható javak tömege, amely a 
termelőeszközök használata során végzett 
munka eredménye. Ezért a szocializmus- 
ban munka szerinti elosztás érvényesül (a 
munka mértékét a munkaérték-elmélet 
alapján értelmezve). 


Szocializmus és piac 


Az alábbiakban a piac és síltalában az áru- 
termelés kérdéseit kell tiszt ázni a szocializ- 
musban. Az én értelmezésetmiben a piac a 
(gazdasági) csere társadalniilag meghatá- 
rozott rendszere. Korunk termelési rend- 
szereit a széles körű specializ: íció és koope- 
ráció jellemzi. Ennek megfele. lően a terme- 
lés egymástól elkülönült speci; alizált egysé- 
gekben (vállalatok stb.) folyik. A létrejövő 
termékeket a cserefolyamat juttatja el a 
fogyasztókhoz áruk formájába n. Ezért a 
specializáció keretében nem sajá t szükség- 
letekre termelés, hanem áruterme lés folyik. 


A szocializmus átmeneti rends zer. Át- 
menet a kapitalizmusból a kommu. nizmus- 
ba. Az áru történelmi kategória, a:? őstár- 
sadalmakban még nem létezett árt, s el- 
képzelhető, hogy nem is létezik örrökké. 
Csak olyan jószág válik áruvá, amel y em- 
beri szükséglet kielégítésére alkalmas, . em- 
beri munkával lehet előállítani, és korl áto- 
zottan áll a társadalom rendelkezés ére. 
E szükségletkielégítésre alkalmas áruikat 
ezért csak más árukért (pénzért) cserében 
lehet megszerezni. Ezek a meglévő vagyy 
felkeltett szükségletek így arra késztetik a z 
embereket, hogy egyre növeljék az áruk: 
termelését. 


Az áru olyan történelmi kategória, 
amely gyorsuló tempóban hajszolja az em- 
beriséget a termelés fokozására, és ezen 
keresztül a szükségletek kielégítéséhez 
szükséges feltételek megteremtésére. Min- 
den olyan esetben tehát, amikor hatalmi 
beavatkozás korlátozza vagy eltorzítja az 
árugazdaságot, a társadalmi fejlődés lelas- 
sul, stagnál, esetleg visszaesik. Az áruter- 
melés történelmi léptékű fejlődése azonban 

odavezet, hogy az emberi szük ségletek ki- 
elégítéséhez szükséges áruk egy re nagyobb 
mértékben állnak a társadalomi rendelke- 
zésére, egészen addig, hogy - s zélső eset- 
ben - az áruk korlátlanul állnak rendelke- 
zésre. 

A korlátlan mértékű javak pedi g elves z- 
tik áru jellegüket, hiszen ilyen esetben 
nincs értelme ezeket megvásárolru. Más 
kérdés, hogy megvalósulhat-e a gya korlat-. 
ban ez a szélső állapot. Én nem t udom. 
Annyi azonban biztos, hogy az aszimiptoti- 
kus közelítéshez hasonlóan történelmileg 
megközelíthető. A szélső állapot elérése 
ugyanis a társadalmi-gazdasági fejlődés 
ma ismert típusának végét jelentené, hi szen 
mint fentebb láttuk, az áru elvesztemé a 
társadalmi-gazdasági fejlődést befolyás.oló 
szerepét. Ez esetben olyan új, m:a még es et- 
leg nem ismert, fejlődést hajtó tényező be- 
lépése szükséges, amely az áru helyére lép, 
és betölti annak fejlődést ösztön:ző szerepét 
(ilyen lehet az emberi kíváncsisáig, a mun-- 
ka elsődleges szükségletté válás;a stb.). 

Az áru történelmi szerepe telhát abban 


áll, hogy a gazdasági fejlődésre kifejlett " 


hatásával képessé teszi az emberiséget ar- 
ra, hogy az ínség viszonyaiból eljusson a 
bőség viszonyai közé. A szocializmus tehát 
olyan társadalom, ahol az árutermelés szük - 
ségszerű. Az áru gazdasági fejlődést megha- 
tározó szerepe ma még beláthatatlan ideig 
fennmarad. 

A továbbiakban azt kell vizsgálni, hogy 
van-e szocialista árutermelés és szocialista 
piac, vagy csak árutermelés vari és piac. 
Jelző nélkül, vagyis ez utóbbi szerint nincs 
különbség kapitalista és szocialista áruter- 
melés és piac között. 

Az árutermelést elsősorban a tulajdonosi 
érdekek határozzák meg. Ennek megfelelő- 
en a kapitalizmusban a tökeérdekel tség ját- 
szik döntő szerepet, ami elsősorban a pro- 
fitérdekeltségben jut kifejezésre. ,A szük- 
ségletek kielégítése itt másodlagos sszerepet 
játszik, és csak akkor és olyan mértékben 
befolyásolja a termelést, amikor és ameny- 
nyiben az profitot biztosít. Ezze: szemben 
a szocializmusban, ahol a terrnelöeszkö- 
zök közösségi tulajdonban vannak, ott a 
közösségi szükségletek kielégítése az elsőd- 
leges cél. Itt olyan termelésnek is van értel- 

me, amely nem hoz profitot, de kielégít 
meghatározott közösségi szükségleteket. 
Ha mélyebben vizsgáljuk a munka szerinti 
elosztás elvét, akkor azt 15 állíthatjuk, hogy 
a szocializmusban egyáltalán nincs profit. 

Mint tudjuk, eszközök nélkül termelni 

sem lehet. A kapitalizmusban a tőke képvi- 
seli a termelőeszközöket. A tőke olyan be- 
fektetett vagyon, amely a termelési ciklu- 
sokban megnöveli eredeti értékét. A tőke- 
érték növekedése azonban csak a munka- 
folyamatban megy végbe, amelyben egye- 
sülnek a termelés objektív és szubjektív 
feltételei (termelési eszközök és a munka- 
erők). Az állandó töke értéke munka nél- 
kül egyáltalán nem növekedhet. Ezért ér- 
véktöbbletet csak a munka képes létrehoz- 
ni, ha és amennyiben a dolgozóknak nem 
fizetik meg a munka hozadékának megfe- 
lelő bért (leszámítva a leszámítandókat). 
Ez tökés termelési viszonyok mellett telje- 
sen reális és jogszerű, hiszen ott a tőkés az 
általa befektetett (állandó és változó) tőke 
alapján kisajátítja a termelés teljes eredmé- 
nyét, de csak a munkaerő (piaci) értékét 
fizeti meg a dolgozóknak, nem azt az érté- 
ket, amelyet a munka az állandó töke érté- 
kéhez: hozzáadott. 

A szocializmusban a tulajdonviszo- 
:nyokból fakadóan mindenki egyenjogú tu- 
liajdonos, ezért a dolgozókat a hozzáadott 
érrték teljes egészében (levonva a levonan- 
dókat) megilleti. Ezért itt kifizetik a dolgo- 
zóiknak a hozzáadott értéknek a levonások 
utá. n megmaradó részét. Emiatt nincs pro- 
fit. L:bből következik, hogy a szocializmus- 
sal a profit (nyereség) összeférhetetlen fo- 
galon2. Társadalmunk tehát nem szocialista 
társaa alom, hiszen itt a nyereség a központi 
érdeke. Itségi mutató, amelynek realizálását 
az állan 1 minden vállalattól megköveteli. De 
mint lát, iuk, a nyereségérdekeltség jellegze- 
tesen tők -és tulajdonosi érdekeltség. 

Teljese n téves az a széltében-hosszában 
hirdetett vés általánosan elfogadottnak te- 
kinthető n ézet, amely szerint nálunk nincs 
tulajdonosi érdekeltség. Persze tőkés tulaj- 
donosi érdekeltség valóban nincs, mivel 
tőkések sincsszenek, akik hordozói lehetné- 
nek a tőkés tulajdonosi érdekeltségnek. 
A tulajdonnal ténylegesen rendelkező álla- 
mi bürokrácia képviselői sem tőkések, ha- 

nem végeredményben dolgozók. Nem le- 
hetnek a tőkeérdekeltség hordozói. 

Nemcsak töketulajdonosi érdekeltség lé- 
tezik azonban! Van szocialista tulajdonosi 
érdekeltség is. Csakhogy ez egybeesik a 
dolgozói érdekeltséggel (bér-, keresetérde- 
keltség). Ezen nem volna szabad csodál- 
kozni, mivel a szocialista tulajdonos egy- 
beesik (azonos) a dolgozóval. A bérérde- 
keltség és a tulajdonosi érdek nem lehet 
egymással ellentétes. Az embernek a szo- 
cialista tulajdonosi érdeke abban áll, hogy 
mint egyenjogú tulajdonos, egyrészt gya- 
korolhassa a termelőeszközök használatá- 
hoz fűződő jogát (tehát ne fenyegethesse a 
munkanélküliség), másrészt megkapja a. 
termékekhez általa hozzáadott értéket tel - 
jes egészében (levonva a levonandókat ), 
vagyis, hogy ne zsákmányolják ki. Dolg.o- 
zói érdeke, hogy keresete minél magasa bb 
legyen, ami ugyanaz. 

Az állami tulajdon működése során re ali- 
zált nyereség ellentétes a szocialista tuilaj- 
donosi és dolgozói érdekeltséggel. Ell.ent- 
mondás jön létre a nyereségérdekeltsérg és 
a szocialista tulajdonosi érdekeltség: kö- 
zött, s ez rombolóan hat a gazdasiágra. 
A kisajtolt profitot pedig valódi tőke:tulaj- . 
donosok hiányában gazdaságilag nem ra - 
cionálisan használják fel. Másfajta ellentr- 
mondások 15 következnek a tulajdonvisz: o- 
nyok hibáiból (bérmunkásviszony, mu.:n- 
kanélküliség, az erkölcs fellazulása st!o.), 
de ezeket itt nem tárgyaljuk. 

A mai tulajdonosi érdekeltség nem tisz- 
tán szocialista, és nem is tőkés tulajd" onosi 
érdekeltség. Az állami bürokrácia azzal, 
hogy hatalmi eszközökkel kisajátíto" rt min- 
denfajta rendelkezési jogot a tulaj don fe- 
lett és kizárta abból a (vállalati, Sz zövetke- 
zeti stb.) közösségeket, lényegéb en tőkés 
jellegű tulajdonviszonyokat hozrott létre. 
Tőkés tulajdonosok nélkül azor iban ezek 
a tulajdonviszonyok sem érvénye csülhettek. 
A tulajdont ezért a gazdátlansíag jellemzi. 
Az állami bürokrácia letörte (a tőke kisajá- 
tításával) a magántőkés tulaj: donosi érde- 
keltséget, ugyanakkor mega kadályozta a 
szocialista tulajdonosi érdek eltség érvény- 
re jutását is a gazdaságban. Így a gazdaság 
tulajdonosi érdekeltség né Iikül működött 
(és működik ma is). Ebbő is következik, 


hogy ennek a gazdaságnak előbb-utóbb 
válságba k-ellett jutnia. 


A. válsá.gból való kijutás első lépése csak 
az lehet, hogy a tulajdonosi érdekeltséget 
helyre kell állítani. A tulajdonosi érdekelt- 
ség hely reállításának elvileg két, egymással 
ellentét es módja lehetséges : vagy töketulaj- 
clonosi érdekeltséget, vagy pedig szocialista 
tulajdonosi érdekeltséget hozunk létre. És 
ennek . megfelelően nyilvánvalóan vagy ka- 
pitali sta, vagy pedig szocialista kibontako- 
zás k ezdődik el. Most már visszatérve fel- 
tett "kérdésünkre, kétségtelen, hogy az áru 
önmiagában se nem kapitalista, se nem Szo- 
cialista áru. Olyan jószág, amelynek van 
haszsználati értéke, értéke és csereértéke. 
Ily en tulajdonságokkal minden áru rendel- 
ke:zik, függtetlenül attól, hogy milyen társa- 
d alomban állították elő. 


Az árutermelés azonban nem ilyen. Az 
árutermelétss függ a termelési viszonyoktól, 
ezért létezi k szocialista árutermelés (termé- 
szetesen csszak akkor, ha majd egyszer lesz 
szocializm.us is), melynek fő vonásai közé 
tartozik, hogy közösségi tulajdonon alap- 
szik, és a közösség szükségleteinek kielégí- 
tésére irányul. Ezzel szemben a kapitalista 
árutermelés a tőkés magántulajdonon 
alapszik, és profit termelésére és realizálá- 
sára irányul. Ennek megfelelően van (illet- 
ve lesz) szocialista piac, ahol a csere és a 
jövedelemi realizálása lebonyolódik. Ezzel 
szemben létezik kapitalista piac, ahol a 
csere folyamán realizálják a profitot, mely 
utóbbi a szocialista piacon nincs. 


A kapitalista piachoz szorosan hozzá- 
tartozik az értékpiac (tőzsde) is, ami a kö- 
zösségi tulajdonon alapuló szocialista pia- 
con nern létezik. Nem azért, mint ha a 
termelő eszközök nem kerülhetnének piaci 
forgalormba, hanem azért, mert az értékpa- 
pírok b irtoklásának és forgalmának lénye- 
ge, hogy így tisztán, a tulajdonosi jogosít- 
vány allapján részesedni lehet a profitból. 
Mivel :a szocializmusban nincs profit, így 
az értékpapírpiac a szocialista piacon nem 
jöhet szóba. Ilyenformán tehát a szocialis- 
ta áruterrnelés és piac önálló specifikum- 
mal rendelkező kategóriák, amelyek lénye- 
gesen eltérnek kapitalista megfelelőjüktől. 

Gazdasági demokrácia 
— de kinek ? 


Szót kell ejteni a gazdasági demokráciáról 
is. A fentiek után beláthatjuk, hogy gazda- 
sági demokrácia csak a szocializmusban 
lehetséges, ahol a termelőeszközök közös- 
ségi tulajdonban vannak, tehát ezen az 
alapon mindenkinek egyformán joga van 
beleszólni a gazdaság és a gazdálkodás 
kérdéseibe. A tulajdonszerzés és a profit- 
szerzés szabadsága azt jelenti, hogy a tulaj- 
donhoz való viszonyuk tekintetében diffe- 
renciálódás megy végbe az emberek kö- 
zött. A megszerzett tulajdon kizárja mások 
jogát az e tulajdonnal kapcsolatos gazda- 
sági kérdések eldöntéséből. Ezért a kapita- 
lizmus a gazdasági demokráciával össze- 
férhetetlen, a szocializmusban pedig korlá- 
tozni kell a tulajdonszerzés szabadságát. 
Valahogy úgy, hogy minden személy vagy 
közösség csak olyan tulajdon felett rendel- 
kezhet, amelynek működtetésére maga ké- 
pes. Az ezen túlmenő tulajdonosi rendelke- 
zés alapján szerezhető jövedelme (profit) 
mások kizsákmányolását vonná maga 
után, ami csorbítaná mások szocialista tu- 
lajdonosi jogait. 

A fentebb felsorolt rendellenességek ar- 
ra utalnak, hogy megvalósult termelési vi- 
szonyaink ellentétben állnak a szocializ- 
mus alapvető követelményével. Ennek az 
ellentétnek a feloldása, egyszerűen kifejez- 
ve, csak a szocializmus bevezetésével volna 
lehetséges. Létre kellene hozni tehát a szo- 
cialista tulajdoni és elosztási viszonyokat, 
nagy vonalakban az alábbiak figyelembe- 


vételével. : 
A szocialista tulajdon nem azonos az 


állami tulajdonnal, hanem közösségi tulaj- 
don, ami lehetővé teszi a közösségek szá- 
mára a felelős önálló gazdálkodást, azt, 
hogy saját sorsuk, életük alakítását atyás- 
kodó állami gondoskodástól mentesen sa- 
ját kezükbe vegyék. Mintha felnőttek vol- 
nának. A szocialista tulajdon azonban az 
egész nép tulajdona. A gyakorlatban az 
össznépi tulajdont egészében kezelni, üze- 
meltetni nem lehet. Csak tulajdonegysége- 
ket (például vállalat) lehet racionálisan ke- 
zelni, üzemeltetni. Erre alkalmasak a mun- 
kahelyi, például a :vállalati közösségek. 

Ezért itt azt az ellentmondást kell felolda- 
ni, hogy egy vagyonegység egyszerre nem 
lehet tulajdona a helyi kollektívának és az 
egész népnek. Az össznépi tulajdont pedig 
nem lehet (jogosan) kisajátítaniuk sem 
egyes kollektíváknak, sem egyes szemé- 
lyeknek, mert ez az össznépi tulajdon meg- 
szüntetését jelentené. Emellett a szocialista 
vagyonkezelés nemcsak azt feltételezi, 
hogy a termelőeszközök össznépi tulajdo- 
na fennmaradjon, hanem azt is, hogy a 
helyi (vállalati) kollektíva tulajdonaként 
rendelkezzen vele. Ezt az ellentmondást 
úgy lehet feloldani, ha állami tulajdonkeze- 
lő szervezet kezeli az össznépi tulajdont. Ez 
a szervezet azonban nem gazdálkodik, ha- 
nem csak meghatározott törvényes feltéte- 
lek mellett bérbe adja egységenként a helyi 
vállalkozó (vállalati) közösségeknek a tu- 
lajdont. 

A vállalkozó közösségek teljes önálló- 
sággal gazdálkodnak, mindenféle közpon- 
ti irányítás, gondoskodás stb. nélkül. Vál- 
lalják a szerződésben meghatározott bérle- 
ti díj fizetését (járadék) a vagyonkezelő 
szervezet számára (ebből lehetne fedezni 


például az infrastrukturális fejlesztések 


költségeit stb.) és azt, hogy az általuk hasz- 
nált vagyon értékét megőrzik, és legalább 
meghatározott mértékig bővitik, valamint 
tevékenységük költségeit fedezik (beleértve 
ebbe az adókat is a járadék és egyéb költsé- 
geik mellett). Termékeiket a piacon értéke- 
sitik, és ezáltal jövedelmet realizálnak, 
melynek fent említett kötelezettségeik tel- 
jesítése után fennmaradó része a közösség 
tulajdona mindenfajta korlátozás nélkül. 
Ez lenne a fedezete a dolgozók személyi 
jövedelmének és egyéb, a közösség érde- 
keit szolgáló műveletek költségeinek. Az 
állami vagyonkezelő szervezet ellenőrzi a 
szerződéses feltételek teljesítését, és csak 
ezek nem teljesítése esetén avatkozik közbe 
(például felmondhatja a bérleti szerző- 
dést). 

Mint látható, egy ehhez hasonló konst- 
rukció mellett megmarad az össznépi tulaj- 
don, megvalósul a helyi közösség korlátlan 
rendelkezése az általa üzemeltetett tulaj- 
don felett, és biztosított a közösség számá- 
ra a munka szerinti elosztás anyagi fedeze- 
te. A gazdálkodás ilyen rendszerében nincs 

nyereség, mert a szabad rendelkezésű jöve- 


delemrész teljes mértékben a dolgozóké a. 


közösségi jövedelemhez való hozzájárulá- 
suk arányában. Nyilvánvaló, hogy más in- 
tézkedések is szükségesek lennének (árre- 
form, finanszírozási feltételek, restrikciós 
pénzpolitika megszüntetése, gazdaságélén- 
kítő intézkedések, szocialista piacszabá- 
lyozás, tervezés stb.), melyeket most nem 
részletezünk. 


A reform válaszútján 


A ma fennálló politikai-gazdasági rend- 
szert többféle módon értékelik. Egyesek 
szerint ez a szocializmus sztálini modellje, 
mások szerint a létező szocializmus vagy 
államszocializmus. Kétségtelenül sokat 
nyom a latban, hogy a rendszer saját ma- 
gát szocializmusnak nevezte, másrészt a 
tőke kisajátításával több tekintetben elha- 
tárolódott a hagyományos kapitalizmus- 
tól. A rendszer jellegzetességeit meghatá- 
rozó állam vezetői és jórészt alkalmazottai 
is (legalábbis egykor) szocialista elkötele- 
zettségű emberek (voltak). Ennek ellenére 
az előbbiek figyelembevételével megvaló- 
sult rendszerünket én nem tekintem szocia- 
lizmusnak. Mert a megvalósult állami tu- 
lajdon kizárja a közösségi tulajdont, nem 
valósult meg a munka szerinti elosztás. 
Szocialista tulajdonviszonyok és szocialis- 
ta elosztási viszonyok hiányában rendsze- 
rünket nem tekinthetjük szocialista rend- 
szernek. E szerint nincs létező szocializ- 
mus, a válság nem a szocializmus válsága. 

Szerintem rendszerünk sajátos államka- 
pitalizmus: az állami tulajdonra támasz- 
kodva szorítja ki a tömegeket a tulajdon 
feletti rendelkezésből, sajátítja ki, csopor- 
tosítja át, osztja el a jövedelmet; mint 
munkaadó bérmunkásként foglalkoztatja 
a tömegeket, nyereséget realizál, centrali- 
záltan gazdálkodik stb. Az alapviszonyok 
tekintetében kapitalizmus, de sajátos, mert 
több jellemző vonása eltér a kapitalizmu- 
sétól. Nincsenek tőketulajdonosok, korlá- 
tozott a piac, a gazdasági döntéseket gyak- 
ran nem a profit, hanem a közérdek hatá- 
rozza meg stb. Ezek a jellemzők azonban 
nem teszik szocialistává az alapjaiban ka- 


pitalista jellegű viszonyokat. Szerintem 
ezért a rendszert gyökeres reformnak kell 
alávetni: be kell vezetni a szocializmust ! 

A mai reformmozgalmak egészen más 
irányba haladnak. A fenti elemzésből kitű- 
nik, hogy a forgalomban lévő reformirány- 
zatok szerintem majdnem kizárólag a 
(most már sajátosságoktól mentes) kapita- 
lizmus irányába mutatnak. Beleértve ebbe 
az MSZMP reformirányzatát is. A sajátos 
államkapitalizmust fokozatosan magántő- 
kés kapitalizmussá kívánják fejleszteni. 
Mármost ez elvileg bizonyosan jobb az 
eddigi se szocializmus, se kapitalizmus álla- 
potnál, de nagy kérdés, hogy az odavezető 
úton várható életszínvonal-csökkenés, lét- 
bizonytalanság, munkanélküliség elvisel- 
hető lesz-e a lakosság számára. Elérkezhe- 
tünk-e emiatt egyáltalán egy konszolidált 
kapitalizmusba ? 

Látni kell, hogy a dolgozók nem kifeje- 
zetten szocializmust vagy kapitalizmust 
akarnak. Olyan rendszert szeretnének, 
amely biztosítaná részükre a megélhetést 
elfogadható színvonalon és a létbiztonsá- 
got. A mi rendszerünk ezt nem biztosította 
(eltekintve egy viszonylag rövid átmeneti 
időszaktól). A tömegeknek elegük van, 
nem tudják, mit várhatnak a reformoktól, 
mégis támogatják, vagy legalábbis nem el- 
lenzik, mert ha változik a helyzet, bár rosz- 
szabb is lehet, de ki is kerülhetünk a vál- 
ságból. A tömegeknek az is egyre megy, 
hogy az állam vagy a magántőkés társasá- 
gok zsákmányolják-e ki. Tehát nem sokat 
veszíthetnek (legalábbis feltételezik ezt). 
Ezért a kapitalizmus restaurálása minden 
valószínűség szerint be fog következni. 
Csak idő kérdése. E folyamatot pedig nem 
más, mint az MSZMP kezdeményezte és 
viszi végbe. Az , alternatív" pártok és tár- 
saságok enélkül nem érhettek volna el 
ilyen sikereket e téren. 

Van-e más kiút? Vezetőink állítják, 
hogy nincs. A gyakorlatban vagy a , sztáli- 
nista" vagy a kapitalista modellt tudják 
elképzelni. Meg sem fordul a fejükben egy 
emberi és szocialista modell lehetősége. 
A kibontakozáshoz szerintük tőke kell. 
Ezzel ellentétben szerintem van más kiút, 
mégpedig a szocialista kiút. Nem a tőkére, 
hanem a tömegekre kell támaszkodni, kö- 

zösségeiknek szocialista bérleti kezelésbe 
kell adni a termelőeszközöket, bevezetni a 
következetes, munka szerinti elosztást, 
megengedni és ösztönözni a tömegek alko- 
tóerejének kibontakozását, megengedni és 
ösztönözni a szocialista piac kialakulását 
és szabad működését stb. Vagy ez demagó- 
gia? Lehet, hogy annak hat azok számára, 
akik nem ismerik a tömegek alkotóerejét, 
nem tudják, mire képesek, ha hagyják őket 
dolgozni. Ez nem is csoda, hiszen 1948- 
1949 óta a gyakorlatban ilyet nem lehetett 
látni. Ha azonban az életszínvonal 20-40 
százalékos csökkenésének szükségességét, 
a munkanélküliség elkerülhetetlenségét, az 
adósságállomány szükségszerű növekedé- 


sét hirdetjük, az kétségtelenül nem dema- 
gógia. Az biztos! Ezért úgy látszik, abban 
kell versenyeznünk, hogy ki tud rosszab- 
bat ajánlani a népnek. Ez ma a helyzet. 
EI kell ismerni, hogy a szocialista kiút 
csak elvi lehetőség. Ma ennek nincs tö- 
megbázisa. Megvalósult államkapitalizmu- 
sunk, mivel magát szocializmusnak nevez- 
te, teljesen lejáratta a szocializmust. Az 
MSZMP már nem ébred fel, képtelen arra, 
hogy felismerje hibáit, felkészüljön arra, 
hogy ezt az elvi lehetőséget valósággá vál- 
toztassa. Így eljön a kapitalizmus, és 
megpróbáljuk elősegíteni a békés átmene- 
tet. Bár a történelem tanulságai ellentmon- 
danak a békés átmenet lehetőségének. 


Németh Ágnes: Isteni színjáték HIT. 

ANDRÁSSY GYÖRGY 


DOSSZIÉ 


Marx és az emberi jogok 


Ha válaszolni akarunk a kérdésre, hogy 
milyen szerepet játszanak az emberi jogok 
Marx gondolkodásában, értelmeznünk, 
rekonstruálnunk kell úgyszólván az egész 
életművet. Sokkal fontosabb, sokkal ben- 
sőbb problémáról van tehát szó, mint 
ahogy az első pillanatban tűnhet. Ennek 
érzékeltetésére két tárgykör elemzése lát- 
szik különösen alkalmasnak. Az egyik az 
emberi jogok és a marxi materializmus, a 
másik az emberi jogok és a marxi jövőkép 
összefüggése. A továbbiakban az első ösz- 
szefüggést fogom vizsgálni. 

Amikor meghalljuk a szót, materializ- 
mus, rendszerint a transzcendenciaproblé- 
mára asszociálunk. Isten létére vagy nem- 
létére. S evvel kapcsolatban anyagelvűség- 
re, immanens világmagyarázatra. Ehhez 
képest a marxi materializmus bizonyosan 
különleges materializmus. Különleges, 
mert — mint látni fogjuk — nem ez a kérdés 
áll a centrumában. 

De miből nő ki és végső soron mit jelent 
akkor Marx materializmusa ? Ő így ír erről 
1859-ben: , Az első munka, melyhez a rám 
zúduló kétségek megoldása céljából hozzá- 
fogtam, a hegeli jogfilozófia kritikai felül- 
vizsgálata volt... Vizsgálatom abba az 
eredménybe torkollt, hogy a jogi viszo- 
nyok, valamint az államformák nem érthe- 
tők meg sem önmagukból, sem az emberi 
szellem úgynevezett általános fejlődéséből, 
hanem éppenséggel azokban az anyagi 
életviszonyokban gyökereznek, melyeknek 
összességét Hegel, a 18. századi angolok és 
franciák példájára, vpolgári társadalomc 
néven foglalja össze, a polgári társadalom 
anatómiáját pedig a politikai gazdaságtan- 
ban kell keresni." 


Mint látjuk, Marxot mindenekelőtt ko- 
rának nagy politikai és jogi kérdései foglal- 
koztatták. Ezekkel kapcsolatban zúdultak 
rá bizonyos kétségek, s materializmusa 
voltaképpen ezeknek a megválaszolása. 
Hogy konkrétan mik voltak ezek a kétsé- 
gek, azt Marx nem mondja meg. Megmu- 
tatkoznak azonban magából a megoldás- 
ból és a körülményekből.? 

Az 1830-as és az 1848-as európai forra- 
dalmak között Németországban is egyre 
inkább utat tört magának a gondolat, 
hogy a meglévő állam- és jogintézmények, 
az adott politikai keretek túlélték magu- 
kat, s hogy azokat újjá kell alakítani vagy 
újakkal kell fölváltani. A gondolat tudato- 
sulása és tudatosítása változatos, a politi- 
kai körülményekhez igazodva gyakran ál- 
cázott és közvetett formákban ment végbe. 
Egyik formája a hegeli iskola, majd az 
ebből kifejlődő ifjúhegeliánus mozgalom 
volt, az a mozgalom, melyből Marx gon- 
dolkodói pályája elindult.? 

A kritika elemei már Hegelnél föltűn- 
nek. persze elég óvatosan, , alkalmazkod- 


l K. Marx: A politikai gazdaságtan bírálatához. 
MEM 13. kötet. Bp. 1965. 6. old. 

2 A dolgozatnak természetesen nem lehet feladata 
sem ezeknek a körülményeknek, sem a megoldásnak a 
részletes tárgyalása; ez nyilvánvalóan egy önálló mo- 
nográfia tárgya lehetne. Amire tehát itt vállalkozom, 
az csupán a lényeg kiemelése. 

3 Marx és az ifjúhegeliánus mozgalom kapcsolatáról 
részletesen ir. A. Cornu. Vö. A. Cornu: Marx és Engels 
1818—1846. Kossuth Kiadó 1968. 1969. 1970. Vö. még 
pl. 5. Hook: From Hegel to Marx (1936) Michigan, 
1966: Lukacs György: Adalékok az ifjú Marx fejlődé- 
séhez. Magyar Filozófiai Szemle 1957/1. szám, vala- 
mint Moses Hess és az idealista dialektika problémái. 
In: Utam Marxhoz. Magvető Kiadó 1971. I. kötet. 

va" a politikai realitásokhoz. Jellemző, 
hogy Fr. W. Carové, aki 1917-ben Hegel 
hallgatója volt Heidelbergben, 1841-ben 
megjelentetett egy könyvet, melyben azt 
állítja, hogy Hegel a Jogfilozófia előadása 
során, a fejedelmi hatalomról szóló rész 
előtti paragrafushoz a következő monda- 
tot diktálta le: , Egy olyan népben, amely 
a polgári társadalomig, egyáltalán a sza- 
badság végtelenségének tudatához fejlő- 
dött, csak az alkotmányos monarchia le- 
hetséges."" 

A fogalmi megismerésnek vagy a dialek- 
tikának ezt a kritikai oldalát bontja ki 
azután a hegeli iskola, s később az ifjúhe- 
geliánus filozófia. Hegel legkiválóbb tanit- 
ványa, Eduard Gans, a neves büntetőjo- 
gász 1833-ban a következőket írja a korról 
s a kor gondolatairól : ,,. . . megértésük nem 
csupán a már megtörténtnek belső össze- 
függéséről, hanem szinte már a jövő elvá- 
rásairól is tanítást ad"." 

Maga a szorosan vett ifjúhegeliánus is- 
kola D. Fr. Strauss Jézus élete című művé- 
nek megjelenése (1835) után alakul ki, s a 
harmincas évek végén, a negyvenes évek 
elején elsősorban a vallás kritikájával hívja 
föl magára a figyelmet. A mozgalom azon- 
ban nem áll meg itt. A. Ruge, a kör egyik 
prominens alakja pl. 1839-ben így fogal- 
maz: , Mi az abszolút monarchiának nem 
tagadjuk a történelmi jogosultságát, de ép- 
pen története miatt, mely kitöltötte idejét, 
felszólítjuk, hogy fogadja el, hogy magá- 
nak az életnek az érdekében nem kellene 
tovább szembeszegülnie a saját magasabb 
életformája ellenében." 


v 


Marx, aki 1835-től a bonni, majd 1836-tól 
a berlini egyetemen tanul, úgyszólván bele- 
nő ebbe a problémavilágba. Annál is in- 


4 Fr. W. Carove: Hegel und Preussen. Frankfurt am 
Main 1841. 31. old. Idézi Czirjak József: Történetiség 
1987. 214. old. (Kézirat). 

5 E. Gans: Vorlesungen über die Geschichte der 
letzten fünfzig Jahre. In: Raumers Historisches Ta- 
schenbuch. Leipzig 1933. 288. old. Idezi: Czirják Jó- 
zsef: I. m. 50. old. 

6 A. Ruge: In: Hallische Jahrbücher für deutsche 
Wissenschaft und Kunst. 1939. november 1. 2103. old. 
Közli: Czirják József: I. m. 213. old. 


kább, mivel joghallgató, akinek ezek a kér- 
dések egyúttal szakmai kérdések is. Berlin- 
ben pl. egyaránt hallgatója Savignynak és 
Gansnak, azoknak a professzoroknak, 
akik az ún. történelmi jogi iskola és a hege- 
li iskola között a jogfejlődésről folyó vita 
prominens egyéniségei, s a kor nagy jogtu- 
dósai. Kapcsolatba kerül Marx az ifjúhe- 
geliánusokkal is; doktori disszertációjá- 
nak megszületése pl. nem kis részben Bru- 
no Bauer ösztönzésének köszönhető. 

Marxot rendkívüli mértékben foglal- 
koztatja a politikai és jogintézmények ese- 
dékes újjáformálása. Tulajdonképpen ez 
vezeti el a szűkebb jogtudománytól a filo- 
zófia, mindenekelőtt a jogfilozófia felé. Ér- 
zi, látja, tudja, hogy a szabadság megvaló- 
sítása korkérdés, amely messze túlmutat 
Németország határain, s hogy az a Dpoliti- 
kai-jogi átalakulás, amiről itt a vita folyik, 
másutt, így Hollandiában, Angliában és 
Franciaországban már végbement. Éppígy 
tudja, hogy bár a modern rabszolgaság 
intézményével terhelten, de eleve a szabad- 
ság és egyenlőség eszméi alapján szervező- 
dött meg az európai eredetű civilizáció 
Észak-Amerikában is. 1842-ben sziporká- 
zó cikkeket ír a cenzúra ellen és a sajtósza- 
badság mellett. Nem mintha csak a sajtó 
szabadságát kívánta volna. Tökéletesen 
tisztában volt azzal, hogy: , Iparszabad- 
ság, a tulajdon szabadsága, lelkiismereti 
szabadság, sajtószabadság, a bíróságok 
szabadsága -— ezek mind fajai egy és ugyan- 
annak a nemnek, a családi név nélküli sza- 
badságnak."" Ennélfogva: , Valahányszor 
egy meghatározott szabadság kérdésessé 
válik, a szabadság válik kérdésessé. Vala- 
hányszor a szabadság valamelyik formáját 
elvetik, a szabadságot vetik el..." 

Marx tehát konzekvensen szabadság- 
párti. Meggyőzödését röviden így fogal- 
mazza meg: ,,. . . a filozófia az emberi jogo- 
kat tolmácsolja, azt kívánja, hogy az állam 
az emberi természet állama legyen".? 


7 K. Marx: A 6. rajnai Landtag tanácskozásai. Vi- 
ták a sajtószabadságról és az országos rendek tanács- 
kozásainak közzétételéről. MEM 1. köt. Bp. 1957. 69. 
old. 

8 K. Marx: I. m. 76. old. 

9 Vö. K. Marx: A , Kölnische Zeitung" 179. számá- 
nak vezércikke. MEM 1. köt. 101. old. 

Az emberi jogokért Marx egzisztenciális 
kockázatot is vállal. Cikkei miatt egyre 
forróbb a talaj a lába alatt. A porosz kor- 
mányzat végül be is tiltja a szerkesztésében 
megjelenő  Rheinische Zeitungot, ami 
egyúttal állásának elvesztését is jelenti. Ek- 
kor vonul vissza dolgozószobájába, hogy 
a rázúduló kétségekre választ találjon. 

Ezek után nyilvánvaló, hogy Marxot 
mindenekelőtt jogbölcseleti problémák 
foglalkoztatják. Nem véletlen, hogy éppen 
Hegel Jogfilozófiáját veti vizsgálat alá. 

A rázúduló , kétségek" logikailag abban 
a kérdésben összpontosulnak, hogy egyál- 
talán miként kerülhetnek társadalmak ab- 
ba a helyzetbe, hogy kérdésessé válik egész 
addigi jogrendjük és politikai berendezke- 
désük. S ha már egyszer ebbe a helyzetbe 
kerültek, miért pont most, s nem mondjuk 
600 évvel korábban. Vajon nyűg volt-e 
korábban is az a jogi és politikai berendez- 
kedés, amely ellen most lázadoznak vagy 
sem? Ha nem, akkor hogyan lehetséges, 
. hogy ami korábban természetesnek és — a 
felvilágosodás szóhasználatával — ésszerű- 
nek látszott, az később kérdésessé és éssze- 
rűtlenné válik ? Ha igen, akkor miért nem 
lázadtak ellene akkor is? Végül is miből 
érthetők meg ,a jogi viszonyok és az ál- 
lamformák", miben gyökereznek, mi legi- 
timálja, és viszont, mi kérdőjelezi meg 
őket? 

Hegel mindezt a világszellem fejlődésé- 
vel, önmegismerési folyamatának előreha- 
ladásával magyarázza. Eszerint az alkot- 
mányokat, a törvényeket az legitimálja, 
hogy összhangban vannak a szellem elért 
fejlődési fokával, vagy másként kifejezve, 
hogy megfelelnek ,a kor szellemének". 
A szellem fejlődése persze előbb-utóbb túl- 
haladja őket, s ekkor új alkotmányoknak 
és új törvényeknek , jön el az ideje". Az 
átmenet a régi jogrendről az újra természe- 
tesen nem megy konfliktusok nélkül. 

Marx eleinte elfogadja Hegel e magyará- 
zatát, sőt a korabeli porosz államberen- 
dezkedés bírálata során alkalmazza, konk- 
retizálja is a hegeli gondolatot. 1842—1843 
fordulóján pl. ezt írja a Rheinische Zeitung- 
ban: ,,... az állami formák éppen mint 
formák szemben állnak még a tartalom- 
mal, és a népszellem nem érzi magát ottho- 

nosan bennük mint saját formáiban, nem 
tekinti őket saját élete formáinak."!9 

Hegelnek evvel az elméletével Marx a 
későbbiekben sem szakít teljesen. A kon- 
cepció magva, a fejlődés eszméje mellett 
mindvégig kitart. A fejlődés , hordozója", 
az önálló alannyá alakított világszellem 
azonban egyre inkább zavarja, egyre in- 
kább misztikusnak s megfoghatatlannak 
tűnik számára. S ebben a Jogfilozófia hibás 
elméleti megoldásai csak megerősítik. 

Az tehát egy pillanatig sem kétséges 
Marx előtt, hogy a jogi viszonyok és az 
államformák egy fejlődési folyamat függ- 
vényei. Ez a folyamat egy idő után kinövi 
a meglévő politikai és jogi kereteket, azo- 
kat a kereteket, melyek korábban a folya- 
mat természetes közegét képezték. Ilyen- 
kor új eszmék jelennek meg a politikai és 
a jogi gondolkodásban, a filozófiában, a 
művészetben és a vallásban. Olyan eszmék, 
amelyekben egy új politikai és jogi beren- 
dezkedés, egy új alkotmány szükséglete és 
képe fogalmazódik meg. E nézetek föltű- 
nése és elterjedése tehát a fejlődés megnyi- 
latkozása. Ebből fakad az új eszmék tar- 
talma s ereje egyaránt. 

Marx a negyvenes évek elején, a Rheini- 
sche Zeitung munkatársaként benne él egy 
ilyen szituációban. Nagyon jól látja ezért, 
hogy az új eszmék kikristályosodása és 
elterjedése maga is konfliktusos folyamat; 
tévedések, illúziók, túlzások stb. kísérik. 
Emellett azt is tapasztalnia kell, hogy az új 
eszméknek ellenzői, ellenfelei is vannak. 
Változatos harcmodorukkal s a rendelke- 
zésükre álló eszközökkel a Rheinische Zei- 
tungnál egészen közelről megismerkedhe- 
tett. Az élettapasztalat erejével hat tehát 
számára, hogy az ellenfeleket nem egy- 
könnyen lehet meggyőzni. Az emberi szel- 
lem előrehaladásának bemutatása s az új 
eszmék felvázolása legalábbis nem látszik 
elégségesnek ehhez. 

Miként lehet most már közelebbről és 
egzaktabban megfigyelni, kézzelfoghatób- 
ban kitapintani azt a fejlődést, amely a 
viták s az egész konfliktus mögött áll? Ho- 
gyan lehet pl. kimutatni, hogy a korabeli 


10 Vö. K. Marx: A , Leipziger Allgemeine Zeitung" 
betiltása. MEM. 1. köt. 161. old. 

porosz jogrend és politikai berendezkedés 
valóban túlélte magát, hogy a fejlődés túl- 
jutott rajta? Konkrétan mi az, aminek a 
meglévő jogi és politikai formák már nem 
felelnek meg? Marx arra a következtetésre 
jut, hogy ezt a bázist a megváltozott anyagi 
életviszonyok képezik. A jogi viszonyok és 
az államformák ezek szerint , azokban az 
anyagi életviszonyokban gyökereznek, 
amelyeknek összességét Hegel, a 18. száza- 
di angolok és franciák példájára vpolgári 
társadalomk néven foglalja össze..." 
Nem vitás, hogy ezzel Marx materializ- 
musához érkeztünk el.!! Nyilvánvaló az is, 
hogy e materializmus középpontjában va- 
lóban nem a transzcendencia-probléma, 
nem isten léte vagy nemléte, hanem egy 
jogbölcseleti kérdés áll. Az, hogy végül is 
miben gyökereznek a jogi viszonyok és az 
államformák, hogy mi legitimálja és mi 
kérdőjelezi meg őket. Mindezek fényében 
úgy tűnik, a jognak sokkal nagyobb szere- 
pe van Marx gondolkodói fejlődésében, s 
egyáltalán, egész munkásságában, mint 
ahogy azt általában feltételezik. A többi 
között ebből érthető meg, hogy miért for- 
dul Marx figyelme egyre inkább a politikai 
gazdaságtan felé. Mert a felismerést, hogy 
a jogi viszonyok és az államformák az 
anyagi életviszonyokban gyökereznek, 


igazolni kell. Ehhez pedig mindenekelőtt - 


az anyagi életviszonyokat, a , polgári tár- 
sadalmat" kell vizsgálat alá vetni, , a pol- 
gári társadalom anatómiáját pedig a politi- 
kai gazdaságtanban kell keresni". 

A Marx-kutatásban természetesen kiter- 
jedt irodalom foglalkozik Marx tanulmá- 
nyainak e materialista , vezérfonalával". 
A jogbölcseleti indíttatás, a jogbölcseleti 
tartalom, nemkülönben az ebből adódó 
implikációk azonban eléggé elmosódnak 
az interpretációkban. 


v 


Ami most már a szabadság és az egyenlő- 
ség nagy eszméit illeti, ezek anyagi bázisát 


11 A Bevezetés szóban forgó eszmefuttatását ké- 
sőbb, A tőkében maga Marx nevezi materialista nézete 
összefoglalásának. Vö. K. Marx: A tőke I. MEM 23. 
köt. 16. old. 

Marx egészen konkrétan és határozottan 
megjelöli. Eszerint a szabadság és az 
egyenlőség, s velük az emberi jogok a 
fejlett . csereviszonyokban gyökereznek. 
Ahogy a Grundrissében írja: , Az egyenlő- 
séget és a szabadságot nemcsak tisztelet- 
ben tartják a cserében, amely a csereérté- 
keken nyugszik, hanem a csereértékek cse- 
réje a termelő, reális bázisa minden egyen- 
lőségnek és szabadságnak. Mint tiszta esz- 
mék, ezek pusztán eszményített kifejezései 
a cserének ; jogi, politikai, társadalmi vo- 
natkozásokban kifejtve nem egyebek, mint 
ez a bázis, más hatványon. Ez történelmi- 
leg is igazolódott. "!? 

Hogy ezekben a sorokban távolról sem 
valamilyen mellékes, a marxi életmű peri- 
fériáján megbúvó gondolatról van szó, az 
egészen bizonyos. Ez már abból is követ- 
kezik, hogy itt maga a marxi materializ- 
mus tűnik elő, csak egy újszerű, a Marx- 
interpretációban legalábbis szokatlan ösz- 
szefüggésben. Nem kevesebbről van szó, 
mint hogy e helyen Marx materializmusa 
egybeesik a szabadság és az egyenlőség s 
velük az emberi jogok filozófiai megalapo- 
zásával. A marxi materializmus úgy jelenik 
meg, mint az emberi jogok filozófiai meg- 
alapozása. Az emberi jogok elméleti-filo- 
zófiai megalapozásai között a marxi kon- 
cepció egy egészen különleges elgondolás- 
nak tekinthető. Nem csupán a korabeli 
természetjogi felfogáshoz vagy pl. J. St. 
Mill haszonelvű magyarázatához képest, 
hanem a legkülönbözőbb mai kísérletekkel 
egybevetve is. Ennyiben Marx az emberi 
jogok egyik legeredetibb és egyben legke- 
vésbé ismert gondolkodójának tekinthető. 

Az emberi jogok filozófiája természete- 
sen nem korlátozódik a jogok megalapo- 
zására. Állandó téma a jogok , katalógusá- 
nak" kérdése, az egyes jogok értelmezése, 
a szabadság határainak, valamint újabb és 
újabb alkalmazási területeinek problémá- 
ja, a jogok egyetemessége és érvényesülé- 
sük akadályai, az emberi jogok és a polgári 
(állampolgári), illetve politikai jogok elha- 
tárolása, az emberi jogokkal szembeni in- 
toleráns nézetekhez való viszony stb. 


12 K. Marx: A politikai gazdaságtan bírálatának 
alapvonalai. Kossuth Kiadó, 1972. I. köt. 150. old. 

A jogok elméleti-filozófiai megalapozá- 
sa mindenesetre rendkívül fontos. Hiszen 
ez avatja a szóban forgó jogokat emberi 
jogokká, s ekképp a pozitív jog mércéjévé, 
adott esetben bírájává. E megalapozásnak 
kell kimutatnia, hogy az állam jogalkotó 
akarata nem korlátlan, hogy a törvény - 
hozzák bár a legdemokratikusabb eljárás- 
ban - csak formailag törvény, ha ellent- 
mond az emberi jogoknak. A jogok meg- 
alapozása során kell tehát igazolni, hogy 
van egy mérce, hogy van egy viszonyítási 
pont, egy értékforrás, amely még magát a 
formailag legkifogástalanabbul megalko- 
tott pozitív jogot is törvényesíti vagy meg- 
kérdőjelezi. Itt kell bizonyítani, hogy eb- 
ben az értelemben nem törvény pl. az 
olyan törvény, amely előírja, meghatároz- 
za, hogy az állampolgárok miben higgye- 
nek. Nem törvény, mert ellentmond az em- 
beri jogoknak, végső soron pedig e jogok 
forrásának, , az emberi természetnek", , az 
emberi személyiség alapvető tulajdonsá- 
gainak", , az emberi méltóságnak", , a jó- 
zan észnek", a hasznosság elvének, ,az 
emberi közösségek alapvető szükségletei- 
nek" vagy ,a kifejlett csere öntörvényei- 
nek". A jogok különböző megalapozásai- 
tól függően. (Megjegyzem, előfordul, hogy 
egyes szerzők több bázist jelölnek meg. 
Közéjük tartozik Marx is. A kifejlett csere 
viszonyai mellett Marx az emberi termé- 
szetre és más tényezőkre 15 hivatkozik.) 

Nagy előnye Marx koncepciójának, 
hogy - szemben pl. a természetjogi elméle- 
tekkel - empirikusan igen jól ellenőrizhető. 
Ahol ugyanis az árutermelés, a csere elér 
egy bizonyos fejlettséget, ott Marx elméle- 
te szerint meg kell jelenniük a szabadság és 
az egyenlőség eszméinek a politikai és a 
jogi gondolkodásban, a filozófiában, a mü- 
vészetben stb., és előbb-utóbb ezekhez kell 
igazodnia a jogrendnek és az államberen- 
dezkedésnek is. 

A jogrend és az államberendezkedés át- 
alakulását persze késleltethetik a körülmé- 
nyek, így nagypolitikai összefüggések és 
döntések, vagy a már átalakult országok- 
hoz képest mutatkozó gazdasági elmara- 
dás stb. És lehet az átalakulást tudatosan 
is hátráltatni, húzni-halasztani. Viszont 
mindezekben az esetekben kimutatható- 

nak kell lennie, hogy az adott társadal- 
makban az anyagi életviszonyokkal, vala- 
mint az ezeket kifejező filozófiai, jogi, poli- 
tikai stb. eszmékkel nincs összhangban 
a meglévő jogi és politikai berendezkedés. 

Marx elméletének vannak egészen ak- 
tuális implikációi is. Magyarországon 
hosszú ideje - talán 1953 óta — vajúdik egy 
folyamat, amelynek döntő szakaszához, 
úgy látszik, most érkeztünk el. A cserevi- 
szonyok kiépüléséről és megerősödéséről, 
a piacgazdaság létrejöttéről van szó. Ez a 
folyamat az utóbbi hónapokban érezhető- 
en fölgyorsult. Hozzátenném, nem először 
az ország történetében. De ne kalandoz- 
zunk most el a század első felének, a tizen- 
kilencedik század egyes szakaszainak, 
vagy az ország még távolabbi múltjának 
történelme felé. Maradjunk a mánál, a 
piacgazdaság gyorsuló (újbóli) kiépülésé- 
nél. 

A marxi elmélet szerint, ahol a cserevi- 
szonyok megerősödnek, ott evvel párhuza- 
mosan fől kell tűnniük és el kell terjedniük 
a szabadság és az egyenlőség eszméinek a 
szellemi életben, így a politikai és a jogi 
gondolkodásban, az irodalomban, a mű- 
vészetben, a filozófiában stb., majd előbb- 
utóbb ezekhez a csere logikáját kifejező 
elvekhez kell igazodnia a jogrendnek és a 
politikai intézményrendszernek is. 

Szétnézve az országban, épp e folyamat- 
nak lehetünk a tanúi. Egyre többet írunk 
és beszélünk az emberi jogokról, a lelkiis- 
meret és a vallás szabadságáról, a sajtósza- 
badságról, az egyesülés, a gyülekezés, a 
vállalkozás stb. szabadságáról, egyszóval a 
szabadságról, s arról, hogy ez egyformán, 
egyenlően illessen mindenkit. Emellett 
megkezdődtek és egyre nagyobb ütemben 
haladnak azok a törvényalkotási munká- 
latok, melyek révén a magyar jog és a 
magyar politikai intézményrendszer a cse- 
reviszonyok logikájához, a szabadság és az 
egyenlőség eszméihez idomul. Pontosan az 
történik tehát, aminek a marxi materializ- 
mus szerint történnie kell. 

Mindez természetesen azt jelenti, hogy 
az országban zajló folyamatok leírhatók, 
igen jól interpretálhatók a marxi elmélet- 
ben. A politikai és a jogi reformok sürgős- 
sége, az új alkotmány szükségessége és tar- 

talma, más szóval a reform elmélete esze- 
rint Marxból is jól levezethető, illetve ki- 
munkálható. Innen természetesen követ- 
keztetések egész sora fakad. Nyilvánvaló 
azonban, hogy kibontásuk nem lehet en- 
nek az írásnak a feladata. 

Térjünk most vissza Marxhoz. Annál is 
inkább, mert a jogi viszonyok és az állam- 
formák általa kidolgozott materialista 
megalapozásában nem az anyagi életviszo- 
nyok jelentik a végső pontot. Szerinte az 
anyagi életviszonyok maguk is meghatáro- 
zottak az anyagi életfeltételek, illetve a ter- 
melőerők által. Marx e nézete azon a gon- 
dolaton nyugszik, hogy a tárgyak , norma- 
hordozók". A pohár megmutatja, hogy 
inni lehet belőle, a vonat, hogy utazni lehet 
rajta stb. Ezenfelül a tárgyak, amennyiben 
ember alkotta tárgyak, maguk is az emberi 
szubjektum kifejeződései, emberi gondola- 
tok, képességek, szükségletek, ötletek, em- 
beri kreativitás és ízlés tárgyi megjelenései. 
Meghatározott emberek tartoznak tehát 
hozzájuk. A tárgyi világ egészének így van 
egy belső logikája, mely végső soron körül- 
írja azt a közeget, melyben az elemek 
adekvátan funkcionálnak, reprodukálód- 
nak, változnak és fejlődnek. Ez a közeg 
lényegében azonos a termelési viszonyok 
összességével. 

Mindez természetesen a kifejlett csere 
viszonyaira is áll. A fejlett csereviszonyok- 
nak mint termelési viszonyoknak ilyenfor- 
mán szintén megvan a tárgyi hátterük, tár- 
gyi normaképző bázisuk. Végső fokon ez 
az, amiért nem lehet őket bármikor és tet- 
szés szerint korlátozni, megszüntetni vagy 
más kapcsolatokkal helyettesíteni. Illetve 
nem lehet mindezeket büntetlenül tenni. 
Ebben az esetben ugyanis a tárgyi világ 
nem önnön közegében létezik, nem saját 
közegében reprodukálódik és fejlődik, 
amiből különféle zavarok és egyre komo- 
lyabb fejlődési rendellenességek támad- 
nak. E zavarok és konfliktusok pedig csak 
akkor oldódnak föl, ha a termelőerők s 
ezen belül a tárgyi normaképzők ismét ki- 
kényszerítik a nekik megfelelő termelési 
viszonyokat. 


13 Vó. Márkus György: Marxizmus és antropoló- 
gia. Akadémiai Kiadó 1971. 16. old. 

Magyarországon, mint tudjuk, a negyve- 
nes évek végétől erőteljesen korlátozták a 
csereviszonyokat. A tendencia 1953-ban 
megállt, majd elindult az a gyötrelmes fo- 
lyamat, amelynek ma is részesei vagyunk. 
A termelőerők, s ezen belül a tárgyi nor- 
mahordozók, lassan, de biztosan újraal- 
kotják, kikényszerítik a nekik megfelelő 
termelési viszonyokat: a kifejlett csere Vvi- 
szonyait. Ezzel párhuzamosan viták kez- 
dődnek előbb az irodalom és a művészet 
, Pártosságáról", a művészi kifejezés sok- 
színűségének igényéről, majd az irodalmi 
és művészi szabadságról ; előbb a társada- 
lom , világnézeti egységéről", a hivatalos- 
tól eltérő vallási és nem vallási meggyőző- 
dések létéről, sorsáról és jövőjéről, aztán a 
világnézeti pluralizmusról, majd a lelkiis- 
meret, a meggyőződés és a vallás szabadsá- 
gáról, de éppígy az , egyéniségről", az indi- 
viduum újrafölfedezéséről és önértékének 
elismertetéséről, a vállalati , önállóságról", 
a társadalom , túlszabályozottságáról" 
stb. Azaz: a csereviszonyok erősödésével 
párhuzamosan föltünnek, különféle for- 
mákat öltve megjelennek, elterjednek, erő- 
södnek a szabadság és az egyenlőség 
eszméi. 

Végezetül az alkotmány, a jogi és a poli- 
tikai intézményrendszer megreformálásá- 
ra, átalakítására, a csereviszonyok logiká- 
jához való hozzáigazítására kerül sor. 
Most ezen a ponton tartunk, ez van napi- 
renden. A reform persze ma Is, ezen a pon- 
ton is megállítható - mint halljuk, erre 
vannak is törekvések. A marxi materializ- 
musból mindenesetre az következik, hogy 
egy ilyen kísérlet csak átmenetileg tartóz- 
tathatja fel vagy fordíthatja meg a folya- 
matot. Az átalakulás a termelőerők, a tár- 
gyi normahordozók, valamint az ezeknek 
megfelelő termelési viszonyok normakép- 
ző ereje folytán előbb-utóbb elkerülhetet- 
len. 

A marxi materializmus alapgondolatát 
— eloldozva most már a konkrét szituáció- 
tól -— a következőképpen lehet összegezni. 
Marx szerint az emberi társadalom volta- 
képpen egy rendszer, mely a termelőerők 
egy adott fejlődési fokán nyugszik. A ter- 
melőerők e rendszerben mint saját köze- 
gükben működnek. A termelőerők - s kö- 

zelebbről a tárgyi normahordozók - köz- 
vetlen közegét a termelési viszonyok adják. 
A termelési viszonyok összessége alkotja 
viszont azt a reális bázist, azt az alapot, 
amelyen egy jogi és politikai felépítmény 
emelkedik, s amelynek meghatározott tár- 
sadalmi tudatformák felelnek meg. 

Egy társadalom jogi és politikai beren- 
dezkedése akkor válik kérdésessé és éssze- 
rűtlenné, amikor az adott társadalom át- 
alakulófélben van egy új, magasabb rend- 
szerbe. Ebben a folyamatban a termelő- 
erők és a termelési viszonyok átalakulása 
- nemkülönben az ezeket kifejező eszmék 
megjelenése és elterjedése — megelőzi a jogi 
és a politikai berendezkedés átalakulását. 
Ez magyarázza az új eszmék kiirthatatlan- 
ságát és növekvő erejét. 

A tudományos feladat, melyet ez a felfo- 
gás implikál, nem kevesebb, mint a terme- 
lőerők különböző fejlettségén nyugvó tár- 
sadalomalakulatok olyan tárgyalása, ami 
az egyes történelmi formák elemeit, így 
jogi és politikai berendezkedésüket, politi- 
kai és jogtudatukat, művészetüket, vallá- 
sukat, filozófiájukat, egyszóval felépítmé- 
nyüket az alappal, a termelési viszonyok 
összességével való összefüggésükben ábrá- 
zolja, majd kifejti az így ábrázolt egyes 
alakulatok történelmi egymásra követke- 
zését. 

Marx, aki nem kapott egyetemi kated- 
rát, nem jutott el e grandiózus program 

közelítő megvalósításáig sem. Az viszont 
tény, hogy konkrét írói tervei átfogták a 
program nagy részét. Először — a Deutsch— 
Französische Jahrbücherben - meghirdette 
a jog- és államtudomány kritikáját. Ké- 
sőbb a Gazdasági-filozófiai kéziratok elő- 
szavában kifejtette, hogy , önálló brosú- 
rákban" fogja a nemzetgazdaságtan, az 
állam, a jog, a morál, a politika, a polgári 
élet és más területek kritikáját sorra venni, 
s hogy befejezésül egy külön munkában 
megkísérli megadni , az egésznek az össze- 
függését", az egyes részek viszonyát, végül 
pedig az egész anyag spekulatív feldolgo- 
zásának kritikáját." 

Az impozáns tervet kommentálva talá- 
lóan jegyzi meg David McLellan, hogy 
Marx végül is az egész életét ezzel az , első 
brosúrával" volt kénytelen eltölteni.!5 
Hozzátehetjük, hogy ezt az első , brosú- 
rát", A tőkét sem tudta befejezni. Evvel 
együtt Marx óriási életművet hagyott hát- 
ra. Ennek a hatalmas anyagnak túlnyomó 
része a csereviszonyok logikájával, illetve 
történelmi evolúciójával foglalkozik. 
Azoknak a viszonyoknak a logikájával te- 
hát, melyek szerinte a szabadság és az 
egyenlőség s velük az emberi jogok forrá- 
sát képezik. Ebből a nézőpontból Marx 
életműve úgy tűnik föl, mint a szabadság 
és az egyenlőség s az emberi jogok egyik 
nagyszabású elmélete. És minden bizony- 
nyal a legkevésbé ismert elmélete. 


Pálffy Katalin : 
Nagyalakú érmek II. 


14 Vö. K. Marx: Gazdasági-filozófiai kéziratok 1844-ből. Kossuth Kiadó, 1970. 3. old. 
15 Vő. D. MeLellan: Marx" Grundrisse. London, 1972. 4. old. 

Európa szellemi örökségéből 


Az Emberi és Polgári Jogok Nyilatkozata 


A francia forradalom után egy évtizedig 
tartó folyamat (1789-1799) nemcsak a 
kortársakra volt óriási hatással, hanem az 
egész 19. századi fejlődést áthatotta, s je- 
lentős örökséget hagyott korunkra is. 
A kérdés csupán az, hogy az utókor mikor 
mit tart fontosnak önmaga számára ki- 
emelni e 18. század végi történések bonyo- 
lult láncolatából. J. Solé! francia történész 
példáját . követve — elgondolkodhatunk 
azon, hogy mi is történt valójában: a felvi- 
lágosodás eszméi diadalmaskodtak, a bur- 
zsoázia győzött vagy egy népi forradalom? 
Az eredményeket számba véve vannak, 
akik az új államhatalom létrehozását, má- 
sok egy új társadalom alapjainak megte- 
remtését tartják a legfontosabbnak. De 
megközelíthető ez a kor a kultúrtörténet 
nézőpontjából is, ez esetben olyan kérdé- 
sekre kell választ adni, hogy milyen mér- 
tékben volt kreatív ez az időszak, átalakí- 
totta-e az emberek gondolkodását és er- 
 kölcseit. 

A történetírás szinte a kezdetektől szem- 
benézett a felsorolt (és az itt nem említett) 
szempontokkal, amelyek nyilvánvalóan a 
különböző korokban nem egyszerre és leg- 
főképpen nem egyenlő súllyal merültek fel. 
Ha a kiválasztás döntő szempontjára ke- 
ressük a választ, egy roppant egyszerű ösz- 
szefüggésre kell rámutatnunk : a 19. század 
elejétől egészen napjainkig mindig a fennál- 
ló politikai viszonyok határozták meg azt, 
hogy e gazdag örökségnek melyik része bi- 
zonyul időszerűnek. 

Ebből a gondolatmenetből logikusan 
következik, hogy legalább jelzésszerűen fel 
kell vázolnunk azokat a tágabban értelme- 
zett politikai tényezőket, amelyek érthető- 
vé teszik számunkra a francia forradalom 
értékelése során kibontakozott heves szak- 


1 J. Solé: La Révolution en guestions. Párizs, 1988. 


mai vitákat és sajtópolémiákat, s ezzel ösz- 
szefüggően az európai szellemi örökség 
egyik legértékesebb elemének tekintett Az 
Emberi és Polgári Jogok Nyilatkozatának 
mai megítélését. 

Ha magát Franciaországot, illetve a fej- 
lett (ipari) demokráciát tekintjük, nyilván- 
való, hogy számos súlyos gazdasági-társa- 
dalmi problémájuk ellenére, többé-kevés- 
bé a politikai stabilitás állapotában van- 
nak, és a forradalom mint a társadalom 
átalakításának eszköze lekerült a napirend- 
ről. Ennek köszönhetően mindenütt, így a 
franciák körében is csökkent a hajdani lel- 
kesedés a forradalom óriásai iránt. Jelen- 
tős változások következtek be az emberek 
gondolkodásában és érzelemvilágában, 
ennek megfelelően más lett az érdeklődés 
iránya. Egyetlen példát említek. A közel- 
múltban egy rádióműsor keretében párizsi 
történészek arról számoltak be, hogy a 
múlttól eltérően, ma a közvélemény-kuta- 
tások eredményei Szerint a franciák nem a 
forradalom politikai vezetőit, hanem a 
szellem embereit: J. A. Condorcett-t, 
G. Monge-t és H. B. Grégoire abbét kíván- 
ják elhelyezni a nemzet nagyjainak Pan- 
teonjában. Filozófus, matematikus és a 
Francia Akadémia megalapítója; s bár 
döntés nem született ebben az ügyben, ezt 
a névsort szimptomatikusnak tekinthetjük 
az 1989-es újraértelmezés szempontjából. 

Számot kell vetnünk egy másik tényező- 
vel, a gazdasági fejlődéssel is, amelynek 
szintén jelentős szerepe van a mai kor em- 
berére jellemző mentalitás kialakulásában. 
Az Egyesült Államok és Japán túlontúl jól 
ismert példáját éppen csak említve, Euró- 
pában maradva egyetlen, de annál érdeke- 
sebb példára hivatkozom: Svédország sa- 
játos történelmi útjára. Mint nagyhata- 
lom, ez a skandináv ország már a 18. szá- 
zad elején letünt az európai nagypolitika 

színpadáról, miután XII. Károly a hadszin- 
tereken döntő vereségeket szenvedett Nagy 
Pétertől. Am a 18. század bölcsen pragma- 
tikus svéd uralkodói a nagyhatalmi pozí- 
ció elvesztését az ország javára tudták for- 
dítani oly módon, hogy a század közepétől 
kezdve a belső reformokra helyezték a 
hangsúlyt. Elfogadták a királyi hatalom 
korlátozását, fokozatosan felszámolták a 
parasztok jobbágyi terheit, és minden esz- 
közzel ösztönözték az ipari és kereskedel- 
mi tevékenység felvirágzását. A ma élő ge- 
nerációk rendkívül sajátos nemzettudatát 
azonban nem annyira a távoli múlt, mint 
inkább a 19. század végén megkezdődött 
gazdasági felzárkózás valóban tekintélyt 
parancsoló tényei befolyásolják. 

Személyes tapasztalataim is arról győz- 
tek meg, hogy a svédek 1890-től számítják 
a modern ipari hatalom megszületését, 
amikortól kezdve ez a kis lélekszámú or- 
szág, többek között a fogalommá lett mi- 
nőségi acél feltalálásával, felelni tudott a 
századforduló nagy kihívására. Napjaink- 
ra pedig már olyan fejlett ipari hatalommá 
vált, hogy maga a népnév is a kiváló minő- 
ség szinonimájává lett. Arról nem is szól- 
va, hogy a több évtizedes szociáldemokra- 
ta kormányzásnak köszönhetően, a gyak- 
ran emlegetett , szociális háló" sűrű szövé- 
sét és teherbírását tekintve Svédország a 
világelsők között foglal helyet. Mindeze- 
ket az eredményeket forradalmak, sőt 
nagy megrázkódtatások nélkül, de komoly 
erőfeszítéssel érte el. 

A végkövetkeztetés nem lehet kétséges : 
akár Nyugat-Európát, akár a kontinens 
keleti felét vesszük alapul, azt állapíthatjuk 
meg, hogy kortársaink jelentős részében 
erős kétkedés alakult ki a forradalom 
szükségességét és hatékonyságát illetően. 
Az pedig végképp elfogadhatatlan az euró- 
pai gondolkodás számára, hogy a , más- 
ként gondolkodó" állampolgárokat üldöz- 
zék, bebörtönözzék, a legsúlyosabb eset- 
ben pedig fizikailag megsemmisítsék. Egy- 
szóval az intézményesített terrort többé 
már senkivel sem lehet elfogadtatni. Talán 
nem tűnik olcsó zsurnalisztikai fogásnak e 
helyütt a közös , európai házra" hivatkoz- 
ni, mert tény, hogy a kiegyenlítődés Euró- 
pa régiói között csak az európaiság jegyé- 

ben valósulhat meg, mégpedig úgy, hogy 
ez utóbbi alatt mindenekelőtt az elidege- 
níthetetlen és demokratikus szabadságjo- 
gok feltétlen tiszteletben tartását értjük. 
Ily módon 1789, pontosabban Az Emberi és 
Polgári Jogok Nyilatkozata ma olyan esz- 
mei örökség , melynek megvallása és vállalá- 
sa európai létünk integráns részének tekint- 
hető. 

Az egyik francia történész által , nemzeti 
katekizmus"?-nak nevezett kiáltvány for- 
rásait a felvilágosodásban és az angol politi- 
kai gondolkodásban kell keresnünk. A je- 
lenkori fÍrancia történetírás erőteljesen 
hangsúlyozza azt is, hogy a legközvetle- 
nebb hatást az amerikai függetlenségi há- 
ború gyakorolta a francia törvényhozókra. 
Nem véletlen, hogy elsőként La Fayette 
javasolta — 1789. július 11-én — egy ünnepé- 
lyes nyilatkozat közzétételét. Meg is fogal- 
mazta a maga tervezetét, figyelembe véve 
a Függetlenségi Nyilatkozat szerzőjének, 
Jeffersonnak a tanácsait, aki akkor az 
Egyesült Allamok párizsi nagykövete volt. 


A jól ismert történelmi előképek azonban 
nem homályosíthatják el azt a rendkívül 
fontos körülményt, hogy a francia nyilat- 
kozat merőben új szellemi teljesítmény, 
amelynek rendkívülisége mindenekelőtt 
abban áll, hogy egy tömegméretű népi 
mozgalom és egy hallatlanul művelt, a fel- 
világosodás eszméin nevelkedett és az ame- 
rikai politikai koncepciókat is kitűnően 
ismerő szellemi elit találkozásából született 
meg. 

Már maga a cím 15 megérdemli, hogy 
alaposabb elemzésnek vessük alá. A Íran- 
cia eredeti megfogalmazás szerint , az em- 
ber és a polgár" jogait kívánták összefog- 
lalni. Ez az első olyan kiáltvány, amelynek 
szerzői nem kevesebbre vállalkoztak, mint 
arra, hogy minden idők és valamennyi or- 
szág számára , alaptörvényt" alkossanak. 
Az egyetemesség és az időtlenség igényével 
fellépni: ehhez nem kevés bátorságra volt 


2 M. Gauchet: Droits de Phomme. In: Fr. Furet- 
M. Ozouf: Dictionnaire critigue de la Révolution 
Francaise. Párizs, 1988. 685. old. 

szükség. Lényeges összefüggés továbbá, 
hogy a szerzők, akik egy meghatározott 
társadalmi csoporthoz, egészen pontosan 
a vagyonos burzsoáziához tartoztak, az 
egész társadalom nevében léptek fel. Nem 
szabad persze elfeledni, hogy ezt csakis 
azért tehették meg, mert a harmadik rend 
heterogenitása a forradalom legkezdetibb 
szakaszában még nem mutatkozott meg a 
maga teljességében, így feljogosítva érez- 
ték magukat arra, hogy az egész emberiség 
képviselőinek tartsák magukat. Amilyen 
mértékben elmozdult a forradalom erről a 
pontról, olyan mértékben vált nyilvánva- 
lóvá az egyes társadalmi csoportok elkülö- 
nülése, sőt szembekerülése. 

Még mindig a címnél maradva: a Ssor- 
rendiség sem közömbös a gondolatiság 
szempontjából. A dokumentum az embert 
kettös minőségében vizsgálja. Előbb mint 
önálló individuumot, aki szabadságjogait 
a természettől kapta, amely időben meg- 
előzte a társadalomnak mint mesterséges 
képződménynek a kialakulását. Az utóbbi, 
a , cítoven" pedig a társadalomban élő em- 
ber, akinek a politikai jogait a természeti 
lény jogaiból lehet levezetni. Ezt fejezi ki a 
nyilatkozat híres első cikkelye. , Az ember 
szabadnak és egyenjogúnak születik és az 
is marad." Közvetlen politikai mondani- 
valóját tekintve ez a deklaráció a születési 
kiváltságok végleges eltörlését jelentette, s 
a természetjogra épült. 

A második cikkely szerint , az ember 
természetes és elévülhetetlen jogai" a sza- 
badság. a tulajdon, a biztonság és az elnyo- 
mással szembeni ellenállás. Ez utóbbiak 
közül a , tulajdon"-t szükséges megmagya- 
rázni. A mai szem és fül számára e szó 
jelentése egyértelműen az anyagi javak bir- 
toklására szűkül le. A 18. század végén 
azonban ez a fogalom magában foglalta a 
szellemi birtoklást is, igy a szabadságot, az 
egyenlőséget és a polgárjogot. Ugyanúgy, 
mint az egyénnek, a társadalomnak is vol- 
tak ilyen javai, a népszuverenitás és a kor- 
mányzás közösségi tulajdonnak számított. 
Joggal mutatnak rá a legújabb francia ku- 
tatások arra a veszélyre, hogy a , tulajdon" 
leszűkített értelmezésén alapuló olvasat- 
ban ellaposodik a mondanivaló, és elvész 
a történelmi pillanat nagyszerűsége, az al- 

kotók nagylelkűsége. (Más kérdés, hogy a 
korabeli társadalomnak nem minden tagja 
rendelkezett vagyonnal, így a következő 
években az anyagi javak egyenlőtlen meg- 
oszlása komoly társadalmi konfliktusok 
forrásává lett. Az 1791-es alkotmány, 
amelynek bevezetését pedig épp a nyilat- 
kozat indokolta, az elképzelhető legtelje- 
sebb nyiltsággal zárta ki a politikai jogok 
gyakorlásából a , passzív" polgárokat, vagy- 
is a nincsteleneket.) 

A népszuverenitás elvének leszögezése 
után (, Minden főhatalom lényegénél fog- 
va a Nemzetben gyökerezik"), hat cikkely 
a törvénnyel, a törvényesség biztosítékai- 
val foglalkozik. Az ismert megállapítások 
szerint : ,a szabadság abban áll, hogy min- 
dent megtehetünk, ami másnak nem árt" ; 
, amit a törvény nem tilt, nem szabad meg- 
akadályozni" ; ,,a törvény a közakarat ki- 
fejezője". Minthogy a királyi elfogatópa- 
rancsok segítségével 1789 előtt bárkit bör- 
tönbe lehetett juttatni, a hetedik cikkely 
kimondta, hogy , senkit sem lehet vád alá 
helyezni, letartóztatni vagy fogságban tar- 
tani, csak a törvény által előírt esetekben 
és a törvényben előírt módon". Szigorú 
büntetéseket helyezett kilátásba azok szá- 
mára, , akik önkényes intézkedéseket szor- 
galmaznak, hoznak, végrehajtanak vagy 
végrehajtatnak". A törvénynek abból kell 
kiindulnia, hogy minden ember ártatlan, 
ennélfogva ha valakit el kell fogni, a tör- 
vénynek meg kell torolnia minden olyan 
szigort, , amely túlmegy az illető letartóz- 
tatásához szükséges rendszabályokon". 

Megkülönböztetett figyelmet kell szen- 
telnünk a tizedik és a tizenegyedik cikke- 
lyeknek. Az előbbi értelmében: .. Senkit 
sem szabad meggyőződése, még vallási 
meggyőződése miatt sem zaklatni, feltéve, 
hogy ezek megnyilvánulása nem zavarja a 
törvény által előírt közrendet." 

A vallásszabadság kérdése az egyik leg- 
kényesebb és legtöbb vitát kiváltó problé- 
ma volt. A klérus tagjai közül jó néhányan 
azt követelték, hogy mondják ki: az eljö- 
vendő alkotmány alapja a vallás. Ennek 
elfogadása egyet jelentett volna azzal, 
hogy a katolikus vallást államvallássá nyil- 
vánítják. Mások az állam semlegességének 
elvét védelmezték, végül az idézett for- 

mában deklarálták a lelkiismereti sza- 
badságot. 

A tizenegyedik cikkelyt teljes terjede- 
lemben idézem. , A gondolatok és vélemé- 
nyek szabad közlése az ember egyik legér- 
tékesebb joga, ennélfogva minden állam- 
polgár szabadon beszélhet, írhat, Ávomtat- 
hat, a törvény által meghatározott esetek- 
ben; azonban az e jogával való visszaélés 
miatt felelnie kell." 

A következő cikkelyek a közhatalomra, 
az ennek fenntartásához szükséges köz- 
adóra s a polgároknak ama jogára vonat- 
koznak, hogy szabadon beleegyezzenek az 
adóztatásba és ellenőrizzék az adók fel- 
használását. A tizenötödik cikkely például 
kimondja, hogy ,a társadalomnak joga 
van arra, hogy minden tisztviselőtől szá- 
mon kérje sáfárkodását". 

A nyilatkozat egyik legfontosabb cikke- 
lye a tizenhatodik. , Nincs alkotmánya 
egyetlen olyan társadalomnak sem, mely- 
ben a jogoknak nincs biztosítékuk, sem 
pedig, melyben a hatalom megoszlása 
nincs megszabva." Vitathatatlan, hogy ez 
az alapelv Montesguieu felfogására vezet- 
hető vissza, mely ott munkált az Alkotmá- 
nyozó és a Törvényhozó Gyűlés képvise- 
lőinek, valamint az alkotmányjogászok- 
nak a fejében. A jobb megértés végett, úgy 
vélem, emlékeztetni kell XVI. Lajos abszo- 
lút monarchiájának politikai képletére, 
amely roppant egyszerű volt: a politikai 
hatalom mindhárom szféráját, tehát a tör- 
vényhozó, a végrehajtó és a bírói hatalmat 
egy kézben, a királyéban összpontosította. 
Az idézett cikkely viszont az alkotmányos 

. monarchia szerkezeti sémáját rögzítette. 

A nyilatkozat utolsó, tizenhetedik cik- 
kelye a tulajdont , sérthetetlen és szent jog- 
nak" minősítette a következőképpen: 
, Minthogy a tulajdon joga szent és sérthe- 
tetlen, azt senkitől sem szabad elvonni, 
kivéve, ha a törvényben megállapított köz- 
érdek elkerülhetetlenül megköveteli, ez 
esetben is csak előzetes és igazságos kárta- 
lanítás ellenében." 

E ponton meg kell állnunk egy pillanat- 
ra. Az olvasó nyilván észrevette, hogy az 
idézett vagy ismertetett gondolatok, mon- 
datok az elmúlt hónapokban gyakran visz- 
szaköszöntek napi- és hetilapjaink hasáb- 

jairól, a kommunikáció zuhatagából. Sőt 
sok esetben kurziválták, divatos tantéte- 
lekké formálták azokat. Az alkotmányo- 
zás jelen stádiumában gyakorta történik 
utalás felelős politikusok részéről is arra, 
hogy a hatalmi ágak megosztása nélkül 
nem képzelhető el egy valóban demokrati- 
kus államrend kiépítése. Mindez azonban 
úgy nyer értelmet, ha nyilvánvalóvá válik, 
hogy a modern, vagyis a 20. századi zsar- 
noki rendszerek, totális diktatúrák a lénye- 
get tekintve a 18. századi abszolút monar- 
chiák példáját követték, következésképpen 
a velük való végleges szakítás sem mehet 
végbe másként, csak a nyilatkozat által 
megjelölt módon, azaz a hatalom megosz- 
tásával. Ezért tekinthető eza dokumentum 
az egyetemes demokrácia máig el nem 
évült alapokmányának. 

Egy ilyen univerzális történeti doku- 
mentum elemzése nem szorítkozhat a ben- 
ne foglaltak értelmezésére, számba kell 
venni azt is, ami hiányzik belőle. Sokat- 
mondó hallgatás övezi a társadalom ki- 
szolgáltatott, , gyenge" csoportjait: a rab- 
szolgákat, a nőket és a szegényeket. Nem 
mintha a szerkesztők teljesen mellőzték 
volna a szociális szempontot, ellenkezőleg. 
A legjobb példa erre Sieyés fellépése, aki 
egy kiegészítő cikkely felvételét indítvá- 
nyozta, amely szerint: , Minden állampol- 
gárnak, aki képtelen kielégíteni szükségle- 
tét, vagy nem talál munkát, joga van a 
társadalom segítségére, ha aláveti magát ez 
utóbbi rendjének."? Ez tulajdonképpen a 
munkához való jog kimondása, hiszen 
nyilvánvaló, hogy Sieyes kizárólag olyano- 
kat kívánt segélyezni, akik önhibájukon 
kívül nem tudtak munkához jutni. A kép- 
viselők többsége azonban az 1790-től 
kezdve egyre inkább eluralkodó liberaliz- 
mus jegyében elutasította ezt a kiegészítést. 
Törvényszerűnek tekinthetjük, hogy ezt a 
hiányt majd csak a jakobinusok pótolták 
1793-ban. Az Emberi és Polgári Jogok Nyi- 
latkozatának jakobinus változatában a 
21. cikkely a közsegélyt , szent tartozás"- 
nak nevezve kimondta, hogy , a társada- 
lom köteles fenntartani a szerencsétlen 


3 Idézi M. Winock: 1789. L"année sans pareille. 
Párizs, 1988. 197. old. 

polgárokat vagy munka juttatásával, vagy 
pedig a munkaképtelenek számára a lét- 
fenntartási . eszközök biztosításával". 
A következő cikkely hasonlóképpen lénye- 
ges felismerést tükröz: , a tanulás minden- 
kinek szükséglete. A társadalom köteles 
teljes hatalmával pártolni a közértelem ha- 
ladását és valamennyi polgár számára elér- 
hetővé tenni a tanulást." A két nyilatkozat 
közötti döntő különbség, vagyis a közsegély 
bevezetése, valamint a műveltségi esély- 
egyenlőség biztosítására irányuló akarat 
azzal a távolsággal mérhető, amely 1789 
mérsékelt forradalmárait a radikális jako- 
binusoktól elválasztja. (Köztudott, hogy 
az 1793-as demokratikus alkotmánynak 
egyetlen szépséghibája az, hogy a rendkí- 
vüli körülményekre történő hivatkozással 
sohasem vezették be.) 


9 


Az 1789-es törvényhozók rendkívüli szelle- 
mi teljesítményét megítélésem szerint két 
aspektusból lehet vizsgálni. Egyrészt két- 
ségkívül lezárás, vagy inkább betetőzés 
volt abban az értelemben, hogy mintegy 
foglalatává vált annak a szellemi közkincs- 

nek, amelyet e nagy nemzedék tagjai fel- 
halmoztak. Egyúttal kiindulópont is az 
egyes jagok továbbgondolásához, s ez 
szükségképpen a történeti fejlődés által lét- 
rehozott új társadalmi-politikai feltételek- 
hez való szüntelen adaptációban valósul 
meg. 

Az ENSZ főtitkára, Pérez de Cuellar 
joggal emlékeztetett arra, hogy , folytató- 
dik az emberi jogok tömeges megsértése, 
fennmarad az apartheid rendszere Dél- 
Afrikában, a rasszizmus még mindig meg- 
nyilvánul különböző formákban a világ 
egyes régióiban és az etnikai, továbbá val- 
lási előítéletek továbbra is szedik áldoza- 
taikat. A kínzást mint a megtorlás eszközét 
továbbra is alkalmazzák. Iskoláskorú 
gyermekeket arra kényszerítenek, hogy 
maguk keressék meg a kenyerüket. Több 
országban a nők még mindig nem kapnak 
egyenlő bért az egyenlő munkáért. Végül 
a hajléktalanok száma világszerte növek- 
szik, és a menekültek száma sem csökken." 

Mindaddig, míg a világ számos területén 
durván megsértik az ember elévülhetetlen, 
demokratikus szabadságjogait, ez az 1789- 
es nyilatkozat nem merülhet feledésbe, esz- 
méinek valóra váltása változatlanul eléren- 
dő célt jelent. Ebből ered mozgósító ereje. 


Nyirő Gyula: Einstein 

KISS KÁROLY 


Hol tart ma a szovjet reform? 


Gyakran hangoztatott megállapítás szerint a gorbacsovi demokratizálás korszakos jelen- 
tőségű változásokat hozott, a gazdasági átalakulás eredményei azonban még mindig nem 
érzékelhetők. Ha a megállapítás utóbbi részét a gazdasági szerkezetre, a hatékonyságra, 
az életszínvonalra vonatkoztatjuk, helytállósága vitathatatlan. És így volt ez — értékelé- 
sem szerint 1987 közepéig — a gazdasági rendszerrel, a mechanizmussal is. Az intézkedé- 
seket a tettek és szándékok megszokott, széles divergenciája jellemezte. Azóta azonban 
olyan, sokszor váratlan, sőt meghökkentő lépések sorozata zajlott le, amely - ha a 
konkrét gazdasági eredményekben még nem is érezteti hatását, de — a gazdaságelmélet- 
ben és a gyakorlatban már áttörést jelent, s valószínűleg a gazdaság működési rendszeré- 
ben is hamarosan beváltja a radikális reform ígéretét. 


Reformeszkaláció 


Gorbacsov fellépése kezdetben Andropov rendteremtési kampányához kapcsolódott, 
melynek hátterében az a megfontolás állt, hogy a meglévő rendszer még életképes, csak 
mozgósítani kell tartalékait. A technokrata szellem nyomta rá bélyegét az 1985. júniusi, 
a műszaki-tudományos fejlődésről tartott pártplénumra. Adminisztratív megközelítésről 
árulkodik az átszervezések kezdeményezése, csúcsminisztériumok és csúcskormányhiva- 
talok kialakítása. A 2000-ig szóló 15 éves hosszú távú fejlesztési terv az utópisztikus, 
voluntarista, eröltetett tervek sorába illik, ahol a vágyak kinyilvánítása mellől még 
hiányzik a megvalósításhoz szükséges közgazdasági eszközrendszer. 

Az 1984 és 1986 között folytatott (még Andropov idején elkezdett) gazdasági kísérle- 
tek kísértetiesen hasonlítottak a 20 évvel azelőttiekre. 1965-ben is fokozatosan, ágazatról 
ágazatra haladva szándékoztak kiterjeszteni a vállalati önállóság egyes kezdeti elemeit, 
külön elbírálásban részesítve a résztvevőket (egyfajta , zöld utat" teremtve előttük): a 
sajtó világraszóló eredményekről számolt be, és mire az egész gazdaság áttért az új 
módszerekre, akkorra már teljes mértékben visszaállt az előző működési rendszer. 1986- 
ban azonban vezető közgazdászok határozott fellépésére beszüntették a kísérletezést. 
(Egy zsurnalisztikai hasonlat szerint a kísérletek ahhoz foghatók, mintha a jobbra tarts 
elvén működő forgalomban egyes járműveket kísérletképpen a bal oldalon közlekedtet- 
nének.) 

Ezen adminisztratív-technokrata megújítási hullámnak utolsó gyermeke az 1987 elejé- 
től bevezetett állami minőségátvételi rendszer volt, mely — a régi módszerekhez hasonló- 
an — gazdaságon kívüli kényszerrel próbálta kicsikarni a kívánatos minőséget és műszaki 
szinvonalat. 

A gazdaság szférájában 1987 közepéig előremutató intézkedésnek számított a magán- 
gazdasági tevékenység megengedése és a külkereskedelem decentralizálása. A magángaz- 

dasági tevékenység végzését kezdetben csak állami főállás mellett, kisegítő jelleggel 
engedélyezték, s nemsokára represszív kampány követte. Megítélése és szabályozása 
mára enyhült, de a visszavonuló ideológia itt húzta fel egyik mentsvárát : idegen munka- 
erő nem alkalmazható. (A kérdés kezelésére jellemző, hogy mivel a jelenlegi szovjet 
törvények szerint a magántevékenység — csasztnaja gyejatyelnoszty — üldözendő, ezért 
az új szabályozások az , individualnaja" jelzőt használják.) 

A külkereskedelmi tevékenység decentralizálása 1986-ban kezdődött el, 1987 elejétől 
pedig megjelentek a vegyes vállalatok alapítására vonatkozó rendelkezések is. Ezek — a 
külföldi kötvénykibocsátásokkal együtt — a külgazdaság szférájában ideológiai áttörés- 
nek számítanak. (A külföldi kötvénykibocsátás nyitányául az a két évvel ezelőtti — s 
akkor még csak a vájtfülüűek által értelmezhető — bejelentés szolgált, hogy a Szovjetunió 
visszafizeti Nagy-Britanniának a cári állami kölcsöntartozásokat.) Sok vonatkozásban 
— különösen kezdeti formájukban - nem voltak eléggé vonzóak, de a szovjet hatóságok 


a konkrét tárgyalások során engedékenységet és rugalmasságot tanúsítanak, s így megin- - 


dult a nyugati műüködőötöke beszivárgása. Idő kérdése, hogy érezhető mértékben hozzájá- 
ruljon a gazdaság műszaki szinvonalának korszerűsítéséhez. 

A külkereskedelmi tevékenység vállalati joggá történő kiterjesztése 1989. április 1-től 
újabb, nagy horderejű lépés. Számomra a radikális reform ígéretének beteljesülésére 
először azoknak az ideológiai tételeknek a megfogalmazása utalt, melyek már egy újfajta 
gondolkodásról, a sablonok és dogmák elvetéséről árulkodnak. Ide sorolhatók : a terme- 
lőerők és termelési viszonyok szocializmusbeli automatikus összhangjának tagadása; 
annak kimondása, hogy a különféle (régi és új) termelési viszonyok mentén társadalmi 
érdekellentétek jelentkeznek, ezért az új viszonyok megvalósításához társadalmi harcra 
van szükség; hogy az értéktörvény alaptörvény jellege a szocializmusban is vitathatatlan, 
s ezért a szocializmus - a kapitalizmussal együtt -— az árutermelő társadalmak specifikus 
válfaja ; ezzel együtt túlhaladottá vált a hetvenes évek avítt vitája a direktív tervezés hívei, 
illetve a továrnyikok és rünocsnyikok (áru- és piacpártiak) között, megszűnt az utóbbiak 
és a piaci szocializmus ideológiai megbélyegzése; végül kimondták, hogy az állami 
tulajdon - de a szövetkezeti is — a Szovjetunióban kialakult formájában elidegenit, új 
tulajdonosi formák kialakításával újra fel kell ébreszteni a dolgozókban a gazdatudatot. 

A közgazdasági viták középpontjában ekkor az a kérdés állt, hogy a gazdaságnak mely 
ágazatai maradjanak meg a direktív központi irányítás alatt és hol vezessék be az indirekt 
szabályozást. Az uralkodó nézetek szerint az energia- és nyersanyagtermelést, a nehéz- 
gépgyártást, nehézvegyipart meg kellett volna hagyni a közvetlen állami beavatkozás 
szférájában, az élelmiszer-termelésből, könnyűiparból és a gépgyártás nagyobb részéből 
álló , versenyszektorban" viszont az indirekt szabályozásnak kellett volna érvényesülnie. 
Megfogalmazódtak ezzel szemben kritikus vélemények is, vitatva, hogy vajon elképzel- 
hető-e egy kétféle logika alapján működő gazdaság? A versenyszféra hatékonysági prés 
alá helyezése nem hiábavaló-e, ha a közvetlen beavatkozások szférájában a feltételek 
, puhák" maradnak? (Egy orosz közmondás szerint hiába ép a vödör oldala, ha lyukas 
a feneke; másfajta hasonlattal: vajon átugorható-e a szakadék két lépéssel?) 

Az 1987. előtti közgazdasági viták másik vezető vonulata a szocializmus modelljét 
érintette. A nézetek közeledtek abban, hogy mind az indirekt (magyar típusú), mind a 
hagyományos tervutasításos rendszer valójában egy és ugyanannak a központosított 
tervezési modellnek az alváltozatai. A hiányról folyó viták ekkor már túljutottak azon 
a megítélésen, hogy annak oka az elégtelen termelés. (Nem számítjuk itt most azt, hogy 
a hiány jelenségét Novozsilov már a húszas évek közepén a szocialista gazdaság jellemző, 
szisztematikus tünetének tekintette.) De még nem értek el a politikai szférában rejlő 
végső okokig; azt a bérezés és hitelezés fegyelmezetlenségeivel magyarázták. 

A szovjet gazdaság külföldi szakértőit azonban ekkor még mindig nagyfokú kétkedés 
jellemezte. A szemünk előtt lebegett a hruscsovi szovnarhoz-reform, az 1965-ös ,,K oszi- 
gin-reform" és 1979-es felújításának kudarca, s a kombinátreform irányába tett kitérők 

a hetvenes években. Az 1987 közepéig hozott konkrét intézkedések még nem zárták ki 
egy - a korábbiakhoz hasonló - visszarendeződés veszélyét. A folyamat — megítélésem 
szerint — az 1987. júliusi vállalati törvénnyel vált visszafordíthatatlanná. Ez volt az első 
konkrét kísérlet arra, hogy a termelési eszközök központi elosztását kereskedelmi ala- 
pokra helyezzék (az áttérés fokozatonkénti előírásával). Azóta pedig már több olyan 
intézkedés is napvilágot látott, amely egy ideológiai és gazdaságelméleti radikalizmus és 
megújulás jegyében fogant. Ilyen az 1988. májusi szövetkezeti törvény, s nyomában az 
alulról szerveződő kisszövetkezeti mozgalom fellendülése ; a mezőgazdasági haszonbérle- 
ti kampány Gorbacsov által is deklarált célja, hogy az élelmiszergondok megoldása 
mellett a mezőgazdaság szervezeti struktúrájának új alapokra helyezéséhez vezessen. 

Ujabban a haszonbérleti szerződéseket az iparvállalatok körében is alkalmazzák, 
összekapcsolva a szövetkezetté alakulással. (Ez oly módon kezdődött, hogy egyes veszte- 
séges vállalatok kollektívái a felszámolást elhárítandó kérték maguknak ezt a lehetősé- 
get.) Nagyjából 1988 eleje óta pedig már rémhírszerűen keringtek a levegőben utalások 
kereskedelmi jellegű bankok létrejöttéről, kötvények kibocsátásáról, részvények, osztalé- 
kok megjelenéséről, egyebekről, melyek később igaznak bizonyultak. Szó van adótörvé- 
nyek alkotásáról is. 


Közép-európai prototípus 


Talán nem a túlzott nemzeti büszkeség beszél belőlünk, ha a közép-európai szocialista 
gazdasági reformok ideáltípusának a magyart tekintjük. Emellett szól sikeres kezdete (a 
hatvanas évek derekán felcsapó és a Szovjetunióból kiinduló reformhullámból csak a 
magyar maradt talpon), s az oda-vissza (inkább vissza-) rángatások is azt kímélték meg 
a leginkább, a repríz is itt sikerült a legjobban. I 

A hazai és más tapasztalatok alapján e reformevolúció első szakaszhatárát én ott 
vonnám meg, amikor megszületik a felismerés: a piac nem tekinthető csupán a terv 
instrumentumának. A "66—67-es csehszlovák és a "68-as magyar reform alapképlete a 
központi terv keretein belül szabályozottan működő piac volt. (A , liberalizmus" és az 
arra épülő "65-ös szovjet reform nem ment el idáig: a nyereség elismerése és az abból 
képzett ösztönzési alapok máig jól megférnek az utasításos tervezés rendszerében.) 

A "60-as évek magyar és csehszlovák reformjainak szellemi atyjaként tisztelt Wlodzimi- 
erz Brus nézetei Oskar Lange piaci szocializmusából erednek. Langénak a piacról vallott 
mechanisztikus felfogása a meghatározója tehát a közép-európai reformok első szaka- 
szának (bár mint később látni fogjuk, nehéz ettől elszakadni a harmadik szakaszban is). 

Az instrumentalista piackezelés félretolására utal, amikor sorban megszületnek a 
felismerések : nem elég az áruforgalom szféráját piaci alapokra helyezni ; meg kell terem- 
teni a munkaerő és a tőke piacát is. Ez már törvényszerűen szüli a következtetést: a piac 
keretei között kell működtetni a tervet. Mindezzel együtt jár a vállalkozási szellem 
élénkítése, a magántulajdonnal szembeni tolerancia és a tulajdonosi szempontból több- 
szektorú gazdaság szükségességének elfogadása. 

E második szakaszban érlelődik meg ugyancsak a felismerés, hogy az eddigieknél 
sokkal nagyobb mértékben lehetővé kell tenni a gazdaság szereplőinek a saját érdekeik- 
ből kiinduló autonóm cselekvést, a gazdasági érdekek piaci mechanizmusok által közve- 
igényét : megjelenik a gazdasági és politikai reform egyidejűségének követelése. (Magyar- 
országon e szakasz a reformgondolkodásnak a hetvenes évek végén történt felújításával 
kezdődött el, most pedig befejezéséhez közelít.) 

Valahol - nagy tűréshatárokkal - ide illeszthető be az önigazgatási eszme felkarolása 
is. Leszámítva Jugoszlávia esetét (ahol a rendszer primátusává tették), az önigazgatás 
bevezetése inkább arra szolgál, hogy segítségével a vállalatot kiszabadítsák a központi 

és a helyi szervek politikai és adminisztratív befolyása alól, de többnyire nem ezt tartják 
a perspektivikus fejlődés fő útjának. (Ez volt a helyzet 1968-ban Csehszlovákiában, és 
ez motiválta az önigazgatás 1985-ös magyarországi felkarolását, majd napjainkra , ejté- 
sét".) 

A reform gondolati evolúciója mindeddig töretlen. Egyik lépés logikusan követi a 
másikat. A gyakorlati megvalósítás (ahol ez megtörténik) igazolja az elgondolások 
helyességét. A leszámolás a korábbi intézményekkel és ideológiai alapjaikkal szinte 
fájdalommentes, világnézeti megtisztulást és újjászületést ígér. Ezután azonban elbizony- 
talanodásokkal és kínzó dilemmákkal terhes szakasz következik. Ezt a tulajdonviszo- 
nyokról folyó viták vezetik be (pontosabban ebben a tekintetben már egybecsúszik az 
előzővel). Az elméleti tanácstalanságból hamarosan az alkalmazandó gazdaságpolitika 
egyik legterhesebb dilemmája kerekedik ki, és összekapcsolódik a rendszer működésének 
alapkérdéseivel. 

A gazdasági és politikai rendszerjellemzők okozta krónikus túlkereslet állapotában 
működő hiánygazdaságon - az okok mentén visszafelé elindulva — első megközelítésben 
a túlkereslet megszüntetésével, a vállalati gazdálkodási korlátokat puhává tevő állami 
költségvetési dotációk leépítésével lehetne segíteni. A támogatások megszüntetésének 
ismert nehézségei (inflációs hatás, a szocialista export nyugati viszonylatú átterelésének 
lehetetlensége, munkanélküliség stb.) miatt - és bizonyára a nyugati piacgazdaságokban 
alkalmazott monetarista módszerek hatására - azonban a kormány a túlkereslet vissza- 
szorítására ez utóbbiakat nagyobb súllyal alkalmazza. Ez egyrészt a jól ismert ellentmon- 
dáshoz vezet: a még sikeres vállalatok kettős pénzügyi prés közé kerülnek, s fejlődési 
lehetőségeik beszűkülésével számuk egyre csökken. Másrészt a hiánygazdaságra alkal- 
mazott restrikciós pénzpolitika visszásságát veti fel: a hiánygazdaságban — mely megha- 
tározásánál fogva alacsony költségérzékenységet jelent — a pénz és a deviza árának 
emelése nem vezet egyértelműen keresletük visszafogásához; legalább annyira költségnö- 
velő és igy árfelhajtó hatású. 

De ha fel is tételezzük, hogy a kormánynak sikerült felszámolnia a túlkeresletet, máris 
előjönnek az annál mélyebben fekvő problémák: vajon keletkezik-e elegendő impulzus 
a gyarapodáshoz, a műszaki fejlődéshez a keményebbé tett gazdálkodási közegben? 
A hiánygazdaság tűrhetetlenné vált társadalmi és gazdasági anomáliáitól így ugyan 
feltételezhetően megszabadulhatunk, de elegendő-e ez egy korszerű, dinamikus gazdaság 
megteremtéséhez? Még ha erkölcsi-világnézeti felfogásunk alapvetően szocialista érté- 
kekre épül is, sejtelmeink mélyén ott lapul a kétség: vajon nem a magántulajdon azon 
képességeire van-e szükség, melyek a szigorúbb feltételek, az esetleges sikertelenség 
következményeinek terhe mellett is mernek befektetni, kockáztatni? És nem a magántu- 
lajdon-e a pazarlás nélküli költekezés, a restriktív gazdálkodási közeg megteremtésének 
leghatásosabb , eszköze"? 

E dilemma másfelől megközelítve: vajon létezhetnek-e, létrehozhatók-e piaci viszo- 
nyok a magántulajdon jelentős, meghatározó aránya nélkül? A modernizálódásunk 
érdekében követett úton megállhatunk-e a munkaerőpiac, a tőzsde megteremtésénél? 
Képesek vagyunk-e olyan, egyszerre ösztönző és teljesítményt kikényszerítő piaci viszo- 
nyokat szimulálni, amelyekre egyébként a magántulajdon puszta léténél fogva képes? 
Reális-e ez a törekvésünk, vagy csupán a langei instrumentalizmus továbbélése? Én 
mindenesetre azt javasolnám, hogy kipróbálás nélkül ne lépjünk át rajta. 

Meggyőzőnek látszik ma az az érvelés, hogy kemény piaci feltételek a közvetlen 
magántulajdonosi érdekeltség meghatározó jelenléte nélkül nem hozhatók létre. A mai 
modern piacgazdaságokban azonban - amint az jól ismert — állami és magán, közösségi, 
csoportos és személyes, gazdasági és társadalmi tulajdonosok olyan, kibogozhatatlanul 
összekuszált rendszere jött létre, HOGY szinte anak ronisztikusnak tűnik a közvetlen 


.?.. 


hogy a magántulajdonosi érdekeltség evolúciója révén jussunk el a tulajdonosi viszonyok 

ilyen állapotához, semmint a mai köztulajdon fokozatos reformjával. (Az előbbi esetben 
a privatizálás, a külföldi kiárusítás és egy igen hosszúnak ígérkező belső magánfelhalmo- 
zás nehezíti a folyamatot, a másodikban pedig a részvénytársasággá alakulás, a vállalati 
kereszt-tulajdonlások bonyodalmai, a különféle vállalatvezetési jogkörök és érdekeltsé- 
gek, hatalmi viszonyok ellentmondásai.) 

Nyugati gazdaságelméletekben és szabályozástechnikákban gondolkodva pedig úgy 
is fölvetődik a kérdés, hogy az, amit ott az inflációs hatású keresletpumpáló keynesiániz- 
mussal szemben a monetáris restrikció csodafegyvere mellett kínálatbővítő politikaként 
bevetettek, az hogyan honosítható meg nálunk számottevő magántulajdon nélkül? (A 
nem magántulajdonosi érdekeltségre épülő gazdaságban ugyanis nincs garancia arra, 
hogy a kisebb adóelvonás miatt a vállalatoknál maradó összeget beruházásra és fejlesz- 
tésre, nem pedig a bérek növelésére fogják felhasználni.)- 

Hasonló tanácstalanság alkotja kérdéseink vázát, amikor dereguláció és szabályozás, 
liberalizáció és kötöttség között vergődünk, bizonytalan kihatásaikról töprengünk : 
hogyan reagál majd ezekre a technikákra a közösségi tulajdon? 


Bukdácsoló peresztrojka 


Ha a fent leírt közép-európai evolúciót általánosként, viszonyítási alapként elfogadjuk, 
s annak tükrében vizsgáljuk a szovjet gazdaság rendszerének átszervezését, bonyolult, 
felemás kép tárul elénk, mely több vonatkozásban saját logikáját követi. Ahhoz képest 
többnyire lemaradás tapasztalható, de utoléréseket, sőt váratlan irányból bekövetkező 
hirtelen felzárkózásokat is regisztrálhatunk. 

Egyelőre költőinek bizonyul a kérdés, hogy a meghozott intézkedések elegendőek-e 
a szovjet gazdaság megújításához, ottani kifejezéssel élve, a , válság előtti" állapotából 
való kibontakozáshoz. Gyakorlati megvalósításuk ugyanis igen erős ellenállásba ütkö- 
zik. A reform fő csapásán, ahol a döntő áttörést végre kell hajtani, a termelési eszközök 
kereskedelme kialakításának útjában változatlanul magas akadályok tornyosulnak. 
A vállalatoknak a deklarált szándékok szerint 1988 elejétől már az önelszámolás alapján 
kellene működniük. (A mi fogalmaink szerint ez a saját erőforrásokkal való rendelkezést 
és az állami támogatások nélküli fejlődést jelenti.) Ez mindeddig két irányból is lehetetle- 
nül: egyrészt nem hajtották végre a vállalati törvényt (a vállalatokat továbbra is a 
tervbürokrácia tartja a markában), másrészt nem valósult még meg az árreform, melynek 
hiányában - pontosabban az irreális árarányok mellett — a vállalati önelszámolás nem 
helyezhető egészséges. működőképes alapokra. 

A szovjet sajtó egyik központi témája a bürokrácia, az apparátus reform-ellenszegülésé- 
nek bírálata. Az állami megrendelések az az eszköz, mellyel (a központ reformszándékát 
visszájára fordítva) a csinovnyikok, bürokraták és apparátcsikok 18 milliós hada, e 
makacs, szívós hatalom befolyását még mindig érvényesíteni képes. Az orosz csinovnyik- 
hagyományok a mindent megoldó központi irányítás, a tervezés mindenhatóságának 
igézetével és az egyenlősítés demagógiájának ígéretével ötvöződtek, és szinte megbontha- 
tatlan, masszív közeggé váltak. 

Eredetileg a vállalati törvény azért vezette be az állami megrendelések intézményét, 
hogy a központi vezetés stratégiai súlyú gazdasági érdekeinek a vállalati érdekek megjele- 
nése közepette is érvényt tudjon szerezni. A valóságban ez a bürokrácia mentőövévé vált, 
melyet még találékonyan a , pótlólagos állami megrendelések" rendszerével is kiegészí- 
tett. A legkülönfélébb minisztériumok apró-cseprő fogyasztási cikkek hosszú listáira 
adnak fel állami megrendelést, nem engedve ki ezáltal karmaik közül az ellenőrzés, 
irányítás hatalmát, és megteremtve saját létük rezonját, funkcióik jogosultságát. Ürügyül 
erre a folyó XII. ötéves terv teljesítését hozzák fel. 

Ez a kérdés a reformközgazdászok kritikájának középpontjában áll: Abalkin, Gavril 

Popov, Smeljov, V. Popov, Bunyics és még sokan mások látják úgy, hogy a voluntarista 
módon és hibásan összeállított (azaz gyors gazdasági növekedést és minőségi áttörést 
egyformán és egyszerre előíró) ötéves terv megvalósítása szolgál hivatkozási alapul a 
bürokrácia számára ahhoz, hogy a korábbi, meghaladni kívánt gazdaságirányítási mód- 
szerekkel éljen. Erre hivatkozva bontják le a minisztériumok a kezdetben egységesnek 
szánt normatívákat egyedi vállalati szintig (a tervalkut ott is törvényszerűen felváltja a 
normatívaalku), s csoportosítják át az ágazaton belüli jövedelmeket mindaddig, amig 
nem érik el a megszokott, elszürkítő egyenlőséget. 

Az, hogy az állami megrendelések a tervezett 50-70 százalék helyett a feldolgozóipari 
termelés 82 százalékára kiterjedtek (egyes ágazatokban több mint 100 százalékára!), a 
vállalatok nagy részének szándékával is egybeesik : az állami megrendelések birtokában 
látják kielégíthetőnek a termelésieszköz-igényeiket. Ugyanezzel magyarázható az is, 
hogy miért nem a vállalati törvény által ugyancsak lehetővé tett maradványelvű (a mi 
szóhasználatunkkal bruttó) érdekeltség alapján működnek: a normatívák szövevényé- 
ben nagyobb a manőverezési lehetőségük. Sokatmondó tünet ez: a közismerten rövid 
távú, fogyasztásmaximáló érdekeknek kedvező önigazgatás a szovjet tervgazdaság jelen- 
legi közegében még mindig a keményebb feltételeket támasztó variánsnak számít. 

Míg a vállalati törvény elszabotálásában a bürokrácia és az apparátus önérdeke a 
meghatározó, az árreform körüli viták közgazdasági jellegűek. Általánosan osztott nézet, 
hogy az árakat , rendbe kell tenni". Korábban ez a termelői árarányok módosítása 
mellett a fogyasztói árkiegészítések (vagy legalábbis jelentős részük) felszámolását jelen- 
tette. A reformközgazdászok előszeretettel hivatkoztak Magyarországra, ahol a fogyasz- 
tói ártámogatásoknak a kiskereskedelmi árakba történő beépítése a hetvenes évek vége 
óta módszeresen megy végbe. Az utóbbi időben azonban a kiskereskedelmi, különösen 
az élelmiszerárak változatlansága mellett kardoskodók javára billen a mérleg. A fordulat 
Satalin akadémikus látványos önkritikájának hatására következett be (aki nem kis 
mértékben a Szovjetunióba látogató Wassily Leontief tanácsai alapján változtatott 
véleményt). 

A jugoszláviai, a lengyel, de különösen a magyar infláció láttán fölerősödött a félelem. 
(A magyar modell a leginkább elfogadott hivatkozási alap, fénye azonban elhomályoso- 
dóban van.) Az érvelések gyakran kitérnek a nyugati világban fantasztikus méreteket 
öltött mezőgazdasági dotációkra is. Satalin akadémikus álláspontja szerint a termelői 
árarányokat ki kell igazítani, de a fogyasztói ártámogatásokhoz nem szabad nyúlni, mert 
a kiskereskedelmi árak megemelése megfékezhetetlen inflációs lavinát indit el. 

Az inflációtól Gavril Popov 15 jobban tart, mint a mára már 80 milliárd rubel körüli 
fogyasztói ártámogatástól. Ő is óva int egy áremeléssel bemutatkozó gazdasági reform 
politikai következményeitől: , A pénznek csinovnyikok által történő egyik zsebből a 
másikba való átcsoportosításat a nép nem fogja reformnak elfogadni!" Azt javasolja, 
hogy csökkenteni kell a mezőgazdasági termékek állami felvásárlását: feleannyi termék 
felvásárlása csak feleakkora költségvetési dotációt igényel, a termelő pedig rákényszerül, 
hogy szabadpiaci értékesítését, s így termelését is növelje, hogy bevételei ne csökkenjenek. 
(Jobbik esetben - teszem én hozzá. Rosszabbikban csupán csak a kolhozpiaci árakat 
növeli; a magas piaci árak eddig sem ösztönöztek egyértelműen a termelés fokozására, 
ahhoz egyéb feltételek is szükségesek.) Popov azonban jobban bízik a piaci mechanizmus 
működésében: , Ha nő az ár a piacon, a pénz a termelőhöz vándorol; ha az államilag 
szabott kiskereskedelmi ár emelkedik. a pénz a bürokratáé lesz." (Az idézetek forrása : 
G. Popov: Pobeszeduem v duhe glasznosztyi. Ogonyok 1988/33.) 

Mindaddig tehát, amíg az állami megrendelés képes felváltani az elhagyni szándéko- 
zott tervutasítást, az indikatív tervezés orientációs funkciójának betöltésére szánt , ellen- 
örző számok" kötelező tervmutatókká válhatnak, a minisztériumok pedig abban a 
pozicióban vannak, hogy az ágazatukhoz tartozó vállalatok jövedelmét átcsoportosítsák 

és nivellálják, s az árreform nem valósul meg, a vállalatok gazdasági önelszámolásáról, 
mint a reform elengedhetetlen alapeleméről, nem beszélhetünk. 

A reform első szakaszának tehát már megvannak az egyes szükséges — bár még nem 
elégséges — elemei, s érvényesítésükhöz kifejezetten hatalmi harcra is szükség van. 

Az árreformon kívül a pénzügyi és hitelreformnak van még hasonló súlya. A tervek 
szerint ezt is végre kell hajtani még az új ötéves terv beindulása előtt (tehát 1990-ig). 
A termelőeszköz-kereskedelem tényleges kialakítása mellett ezek lennének az előfeltéte- 
lei, hogy a XIII. ötéves terv új alapokról induljon és a reform ötéves tervévé váljon. 

Az előfeltételeken túl azonban az új ötéves tervnek megfelelő koncepcióval is kellene 
rendelkeznie. Smeljov az apparátus létének táptalajául szolgáló tervezés mai rendszerét 
megszüntetné, s csak a legfontosabb néhány száz (max. 200) termék mérlegével váltaná 
. fel a jelenlegi több tízezret. Ezzel Valovoj is egyetért. Ha azonban újból a gyorsítást tűzik 
a 91-ben induló új ötéves terv zászlajára, ha a vezetés még mindig mennyiségi célok 
bűvöletében fog élni, s képtelen lesz megérteni mennyiség és minőség, hiány és felesleg 
összefüggését, a bürokráciának — a mostanihoz hasonló módon - újból lehetőséget fog 
adni a túlélésre, hiszen újból funkciókat rezervál számára, ahelyett, hogy lenyesegetné 
azokat. (Abalkin a tervbürokrácia és az apparatcsikok mellett az ideológiai intézménye- 
ket és a jól kereső, szakképzetlen dolgozók rétegeit sorolja a fő visszahúzó erők közé.) 
A XIII. ötéves terv tehát történelmi esélyeket kínál, de az összefüggések meg nem értése 
történelmi kihatású bukáshoz is vezethet. 

A Szovjetunióban még nem folynak a magyarországihoz hasonló viták a tulajdonról. 
Liszicskin érvelése, hogy a magántulajdon jogi-adminisztratív kisajátítása (azaz elkobzá- 
sa) a bolsevikok által még nem egyenlő a tulajdon társadalmasításával, elfogadottnak 
tekinthető (ez a tétel valójában már Gorbacsov szájából is elhangzott a pártkongresszu- 
son), de az elméleti vita még nem jutott el a tulajdonosi funkciók betöltésére alkalmas 
ágensek szisztematikus kereséséhez és a tulajdonnak a gazdálkodási közeg alakításában 
játszott szerepe felismeréséhez. Vannak próbálkozások a munkásrészvények bevezetésére 
(amely valójában a nyereségrészesedésnek egy továbbfejlesztett változata, a forrásbevo- 
nás a munkásoktól - Ivovi kísérlet), de ez az elméleti vita még ideológiai indíttatású : 
összeférnek-e a részvények a szocialista gazdasággal, nem a kizsákmányolás hordozói-e. 

A szövetkezeti reneszánsz elméleti visszanyúlást is jelent Leninhez. A gyakorlatban a 
legfelső szintű ösztönzés és a közép- és helyi szintű akadályoztatás eredőjeként ma még 
termelésük a nemzeti jövedelem 1 százaléka alatt van. A kilencvenes évek közepére 10-12 
százalékos, 2005-re pedig 10-18 százalékos részesedés elérése a cél. (Forrás : Abalkin-De- 
niszov: Kljucsevüe szilü. Szovjetszkaja Rosszija 1988. júl. 27.) 

A szövetkezetek alakulása, a haszonbérlet propagálása, ipari üzemek árendába adása, 
a magántevékenység élénkülése, az igazgatóválasztás a feldolgozóiparban, a munkás- 
részvények bevezetése a reformok terén élenjáró szocialista országokhoz képest gyakor- 
lati felzárkózásra utaló fejlemények, bár elméletileg még kidolgozatlanok, és egy általá- 
nos gazdaságelméleti, gazdaságideológiai stratégia hiányára utalnak. Ezek mind jelentős 
bürokratikus ellenállásba ütköznek. A kolhozok modernizálására vonatkozó elképzelé- 
sek szinte egybeesnek a mieinkkel (szakcsoportok, brigádok, magánbérlők szerződéses 
rendszerben kapcsolódjanak a központhoz), s a még 1990-ig kiadni szándékozott pénz- 
ügyi és hiteltörvény valószínűleg létrehozza az iparvállalatok részvényesi formában való 
működésének lehetőségét is. A munkaerő effektív kihasználásáról s ennek érdekében 
átcsoportosításáról gyakorta szó esik (sajátos módon ennek egyik akadályaként az 
ingatlan-magántulajdon hiányát, s így a lakóhelyváltozás nehézségét említették - bár 
legutóbb már az állami lakások megvásárlása is lehetővé vált), részvénytőzsdéről azon- 
ban még nincs szó. 

Visszautalva a közép-európai reform ideáltípusára vonatkozó fejtegetéseinkre: miköz- 
ben a fő vonalon még mindig nem történt meg az áttérés a második szakaszra, a tulajdon 
hasznosításában a gyakorlat már itt-ott előbbre jár. Gazdaság és politika szétválasztásá- 
nak igénye, ha nagy erővel is, de a legutóbbi időkig redukált formában jelent meg: a 
vállalatokat, termelési egységeket a helyi és középszintű beavatkozástól kívánják védeni. 
(Ezek gyakorta szinte középkori szolgáltatásokat rónak a vállalatokra : dolgozók küldé- 
sét hóeltakarításra, mezőgazdasági begyűjtésre, útépítésre, gyermekszállításra stb., és 
elsősorban az újonnan alakult, fokozottabban hatékonysági követelmények közepette 
működő kisszövetkezetekkel szemben visszaélésekre adnak módot.) Ez év februárjában 
azonban már a Szovjetunióban is megjelent a politikai pluralizmus igénye, de egyelőre 
még csak a demokratizálás részeként; még nem kapcsolódik össze a puha vállalati 
költségkorlátok végső okát jelentő paternalizmus visszaszorításának követelésével. 

Ertelemszerűen nem jelentkeznek azok a dilemmák sem, amelyek elsősorban nálunk, 
de részben már Jugoszláviában és Lengyelországban is kialakultak a gazdaságpolitika 
és a tulajdonviszonyok kapcsolata körül. (Azaz: az igényes és ösztönző gazdálkodási 
közeg megteremtésében a tulajdonosi érdekeltséget milyen mértékben helyettesítheti a 
restrikciós politika, a kínálati politika, a liberalizáció, a deregulálás stb.) 

Egyedül talán a rubel konvertibilitásáról és árfolyamáról folyó vita az, amely mögött 
már fölsejlik a liberalizáció és a központi szabályozás dilemmája. Ezt a vegyes vállalatok 
működtetésének konkrét igényei és a hatékonyabb világgazdasági kapcsolódás követel- 
ménye hozta felszínre, de a vitában ma még - a fenti dilemmával szemben - inkább a 
nemzeti gazdasági függetlenség és a külgazdasági interdepedencia ellentmondása domi- 
nál. (A nyugati eladósodásnak is inkább ilyen, nem pedig a külföldi hitel hasznosításának 
módjára vonatkozó felhangja van.) 

A nyilvánosság elmúlt éveiben a szovjet társadalom környezettudata erőteljesen kifej- 
lődött, s mára már közérzetmeghatározó politikai tényezővé vált. Ez érthető is, hiszen 
a gigantomániás természetátalakító tervek évtizedei talán sehol a világon nem okoztak 
akkora károkat a természetben, nem rendelték annyira alá a természetet a gazdaságnak, 
mint itt. Egy Mihail Antonov nevű mérnök nagy hatású írásaiban környezetvédő, vala- 
mint a társadalom erkölcsi arculatát, kulturális színvonalát és egészségi állapotát féltő 
Kíméletlenül kritizálja a vezetés reformvonalát kialakító, nagynevű közgazdászok körét 
( Aganbegjánnal és Abalkinnal az élükön), védekezésre szorítva őket. Azt a vádat hozza 
fel ellenük, hogy szétválasztják, ami az emberi létezés, a kultúra összetettségét, sokdimen- 
ziójúságát egységben alkotja. Nem törődnek a társadalom természeti létfeltételeivel, 
erkölcsével, kultúrájával, egészségi állapotával, hanem csak egy elemet, a gazdaságét 
kiragadva teszik meg kártékony javaslataikat. Kizárólag gazdasági szabályozásban, a 
rubel mindenhatóságában gondolkodnak, holott a mai problémák már nem kizárólag 
gazdaságiak, s az ember nem tekinthető csupán homo oeconomicusnak. 

A pangás fő okát Antonov tudati és nem gazdasági tényezőkben látja: , az emberek 
elvesztették azt az érzést, hogy a haza az övék, maguknak építik". Értékelésében tolszto- 
jánus és szellemtörténeti, karakterológiai elemek is vannak : , Az orosz nemzeti jellemre 
nem jellemző a kupec eszménye." Lenin nevezetes bírálatát felújítva azzal érvel, hogy , a 
mai vezető közgazdászok még mindig csak a szűk ökonomizmus zsákutcájában bukdá- 
csolnak, megtérüléseket és fejlődési ütemeket számolnak, nem rendelkeznek az egészre 
vonatkozó elmélettel... De a valóságos életben egy és ugyanazon ember az, aki naponta 
8-tól 5-ig termelő, aztán fogyasztó, a kultúra befogadója vagy alkotója, családfő, közéleti 
ember stb... Ha az emberre kizárólag a munka területén próbálnak hatást gyakorolni, 
ráadásul csupán a fizetés eszközével, az olyan, mintha az anya kizárólag 8-tól 5-ig 
szeretné gyermekét. (Mellesleg a közgazdászok ebben az intervallumban az embert nem 
szeretik, hanem csak elemzik.)" -— teszi hozzá. (Forrás: M. Antonov: Na perelome, 
Moszkva 1988/3. és: Kogda szosztoitszja prorüv? Szovjetszkaja Rosszija 1988. aug. 7.) 

Itt tehát már a nyugati világ alternatívjainak gondolkodásmódját fedezhetjük fel, mely 
— ismereteim szerint — a közép-európai szocialista országokban többnyire még nem 
bontakozott ki ilyen erővel. (Az alternatíva a köztudatban még nálunk is inkább a 
piacosítás kisebb vagy nagyobb fokának megcélzását jelenti.) Ez utóbbi témára a szovjet 
vitatkozók már megalkották sajátos frazeológiájukat a , lovasság" (nyilván a bolsevikok 
katonás rohamaira utaló) és a , kereskedők" képében. A Szárszó óta közép-európai 
viszonylatban némi intellektuális fölényérzettel rendelkező magyar értelmiség bizonyára 
meg fog lepődni, ha meghallja, hogy nevezik a kettő között állók gondolkodását: 
,harmadikutasnak". 

bj 


Magyarországon az egyes politikai erők más-más módon ítélik meg, hogy a megújulás 
milyen mértékben támaszkodhat az elmúlt 40 év eredményeire, és milyen mértékben van 
szükség újrakezdésre. A Szovjetunióban a visszatérés a NEP elhagyott útjához a történe- 
lem 20 évvel hosszabb és göröngyösebb szakaszán át vezet, és valószínűleg szűkebb körre 
korlátozódik a fejlődés szerves folytatásának lehetősége. A vajúdás ezért is lesz hosszabb 
és gyötrelmesebb. Egy általánosabb megközelítésben szerepet játszik a két ország eseté- 
ben eltérő történelmi fejlődésből és hatásokból kialakult modernizációs készség-képes- 
ség, a Szovjetunió azon hátránya, hogy a szövetségi felépítés miatt minden reformlépés 
centrifugális erőket is felszabadít mindaddig, amíg a politikai és gazdasági együttélést 
nem helyezték teljesen demokratikus alapokra, és még sok más egyéb tényező. 

Tarsadalomszerkezet — politikai tagoltság 
Borsod-Abaúj-Zemplén megye példáján 


Sokrétüen tagolt társadalomban élünk, 
amelyben a hatalom, a tudás és a tulajdon, 
így a társadalmi felemelkedés lehetőségei 
egyenlőtlenül oszlanak meg. 

A Társadalmunk szerkezete a 80-as 
években címü országos elméleti tanácsko- 
záson Pataki Ferenc vetette fel a kérdést, 
hogy vajon a társadalom struktúrájához 
hozzárendelhetők-e tömeges méretű ma- 
gatartásformak. Ez a kérdés késztetett ar- 
ra, hogy megfogalmazzam azt a sokakat 
izgató felvetést, hogy képesek vagyunk-e a 
politikai magatartások tömeges méreteit, 
ezek irányát, politikai tartalmát előre fel- 
becsülni. Ma, amikor az MSZMP új pályá- 
ra tér s a hatalom megosztásával néz szem- 
be, egyáltalán nem mellékes tudnia, hogy 
milyen, politikailag ís átstrukturált társa- 
dalmi csoportok léteznek, s ezeknek mi- 
lyen politikai orientációik és aspirációik 
vannak. 


A Borsod-Abaúj-Zemplén Megyei Pártbi- 
zottság az elmúlt évben szükségesnek tar- 
totta, hogy elkészítse a megye regionális 
fejlesztési koncepcióját, amely egyben az 
MSZMP megyei választási programja 1s. 
A megyei szerkezetátalakítást célzó re- 
gionális fejlesztési koncepció kidolgozásá- 
val egy időben, a korábbi kutatások tanul- 
ságait figyelembe véve, a politikai vélemé- 
nyek megismerése érdekében, illetve ezek 
birtokában nagyobb eséllyel lehet az ál- 
lampolgárok integrációs szándékára és cso- 
porttudatuk formálódására hatni. Az ily 
módon megjelenő csoporttudat - mint 
közvélemény - viszont már valóságos poli- 


tikai aktorként képes működni. A helyi 
politika a funkcióját ezáltal teljesítheti az 
érdekek feltárásával, majd a konfiiktusba 
kerülő érdekek ütköztetésével és azok fel- 
oldására hozott akcióprogramokkal. Ezért 
vizsgáltuk meg 1987 októberében és egy 
évvel később, 1988 őszén azt, hogy mit 
tennének a borsodiak megyéjük gondjai- 
nak megoldására, ha - történetesen — dön- 
tési jogot kapnának. Mennyire bizonyul jó 
tanácsadónak a megye népessége egy több 
szempontból is válságokkal küzdő terület 
gondjaiért felelősséget vállaló vezetés szá- 
mára? 

A tipikus közvélemény-kutatási eredmé- 
nyeken túlmenően — melyek a munkanélkü- 
liség, az átképzés, az áttelepedés, vagyis a 
munkaerő térbeli és strukturális mobilitási 
szándékai feltárására vonatkoztak - a 
részletes szöveges válaszok szemantikai és 
tudásszociológiai elemzésével az emberek 
beállítódását öt politikai irányultságnak 


. megfelelő csoportba sorolhattuk : 


1. A , hivatalos" (az MSZMP- és a kor- 
mány-) állásponthoz igazodó, illeszkedő 
politikai orientáció, melyben politikai 
konformizmus fejeződik ki. Megnyilvánul- 
hat ezekben a véleményekben a meggyőző- 
désen alapuló egyetértés, a bizalmon ala- 
puló elfogadás, vagy egyszerűen az ilyen 
típusú vizsgálatoknál óhatatlanul előfor- 
duló óvatosság Is. 

Mivel számos kérdésben nincs a közvé- 
lemény számára is értelmezhető, észlelhe- 
tő, felfogható hivatalos álláspont (ez a 
vizsgálat időpontjára még sokkal inkább 
igaz volt, mint e tanulmány közreadása- 
kor), ennélfogva ez a politikai orientáció 
meglehetősen egyoldalúan csupán a ma- 

gyar gazdaság helyzetének stabilizálását, 
illetve az elmúlt időszak visszásságainak 
felszámolását érinti. Ilyen orientáció a tel- 
jes szöveg 5 százalékában volt található. 

2. , Balos" politikai orientáció." Ez a po- 
litikai magatartás napjainkra heterogénné, 
sokszínűvé vált. Ide sorolhatók azok, akik 
az 1956 után kialakult politikai mechaniz- 
mus minden elemét többé-kevésbé válto- 
zatlan formában meg és fenn akarják tar- 
tani, a status guo megmaradását, a ,,Szo- 
cializmus vívmányainak megvédését" te- 
kintik alapvető politikai célnak. Ez a gya- 
koribb álláspont. Van egy másik, markán- 
sabb , balos" beállítódás, amelyik egyértel- 
műen a legmerevebb parancsuralmi mód- 
szereket és a legszigorúbb tervutasításos 
gazdálkodást állítaná vissza. 

Két dolgot azonban hangsúlyozni kell. 
Egyrészt a válaszokban ezek a konzerva- 
tívnak is nevezhető vélemények mindig 
vagy majdnem mindig összekapcsolódnak 
az elmúlt korszak morális bírálatával és a 
reformok negatív értékelésével. Ennek a 
politikai beállítódásnak másik jellegzetes 
vonása, hogy vakon hisz az adminisztratív 
eszközök, a központi irányítás, a diktató- 
rikus módszerek eredményességében. 

Megyénkben meglehetős nagy számban 
találhatók az ilyen állásponton levők; 26 
százalékuk fejezett ki ilyen orientációt. 

3. , Jobboldali" politikai orientáció. Az 
alapvető különbség a balos beállítódású 
egyénhez képest az, hogy nem a fennálló 
politikai kurzust kritizálja, hanem magát a 
. rendszert, azt a formációt, amelyet a kelet- 
és közép-kelet-európai társadalmak szo- 
cializmusnak tekintenek. 

Olyan nézetek is idetartoznak, melyek 
főleg társadalmi problémáinkkal kapcsolat- 
ban nacionalista, diszkriminatív orientáció- 
kat fejeznek ki, és aproblémák megoldását 
rendszerváltozással képzelik el. A szöve- 
gek 9 százalékában találtunk ilyen politi- 
kai orientációt. 

4. , Alternatív" — politikai irányultság. 
Olyan, meglehetősen heterogén politikai 


§ Az általunk balosnak vagy jobbosnak minősített 
véleményeknek, beállítódásnak lényegüket tekintve 
közös a gyökerük, és mind a két nézet a fennálló irány- 
zatnak valamilyen radikális meghaladását, tagadását 
jelenti. 

beállítódásokról van szó, amelyeket a nap- 
jainkban egyre-másra jelentkező alternatív 
mozgalmak szólamai, törekvései, elképze- 
lései formáltak ki. Ennek a meglehetősen 
eklektikus nézetrendszeren alapuló politi- 
kai álláspontnak lényegében két olyan vi- 
lágosan megragadható pillére van, amely 
a párt hivatalos politikájának elemét is 
tartalmazza ; az egyik a minden jelző nél- 
küli piacgazdaság és az ehhez kapcsolódó 
illúziók és várakozások sokféleségében va- 
ló hit, a másik pedig egy kontúr nélküli 
politikai demokrácia vagy egy tartalom- 
mal meg nem töltött demokratikus politi- 
kai rendszer követelése. Mindezekhez 
mintegy kiegészítésképpen adódik azután 
egy morális töltésű szembenállás az elmúlt 
10-15 év politikai gyakorlatával, a vezetési 
módszerekkel, a közéletünkben tapasztal- 
ható visszásságokkal, az összefonódáso- 
kon alapuló hatalmi struktúrával, a kijárá- 
sok rendszerével és számos más közismert 
problémával. Amennyiben ezt a meglehe- 
tősen széles körben elterjedt politikai ori- 
entációt egyetlen mondatban summáz- 
nánk, akkor azt mondhatjuk, hogy itt va- 
lami olyasmiről van szó, hogy ezeknek az 
embereknek a párt és a kormány program- 
ja már , kevés", és ezzel együtt a legéleseb- 
ben szemben állnak mindennel, ami az el- 
múlt időszak szocializmusát vagy politikai 
gyakorlatát jellemezte. 

A válaszok 19 százaléka volt ilyen. 

5. A borsodiak által tett javaslatok 41 
százaléka semmiféle politikai orientációt 
nem fejezett ki. Egyszerű háborgást, elége- 
detlenséget jelentett, a , kisember" lázadá- 
sát egy sor, valóban meglévő feszítő társa- 
dalmi jelenséggel kapcsolatban (lakáshoz 
jutás nehézségei, pályakezdők elhelyezke- 
dési gondjai, a bűnözés növekvő aránya, a 
munkanélküliség fenyegető réme, a megél- 
hetési nehézségek fokozódása stb.). Ez a 
riasztóan magas - határozott politikai ori- 
entáció nélküli — háborgó tömeg komoly 
figyelmet érdemel a politika részéről. 
Akármilyen szociáldemagógia által aktivi- 
zálódhat, és kiszámíthatatlan, hogy milyen 
politikai irányultságú lesz fellépése. 

Külön elemeztük, hogy a gazdaságról, a 
politikai-ideológiai rendszerről s a társadal- 
mi gondokról, problémáinkról milyen direkt 

politikai irányultsággal szólaltak meg a 
kérdezettek. A legalapvetőbb összefüggés 
abban vált kimutathatóvá, hogy ott jelent- 
keznek az emberek leginkább haladóként, 
ahol a legtöbb készen vehető válasz áll 
rendelkezésükre, és ott terjed az antihumá- 
nus, nacionalista vélekedés, ahol a politika 
leginkább magára hagyja az embereket. 
A legnagyobb tanácstalanságot, illetve a 
legtöbb eltorzult véleményt épp a társadal- 
mi problémákra vonatkozó javaslatoknál 
tapasztaltuk - ott, ahol a legnagyobb szük- 
ség volna humanitárius eszmékre és érzel- 
mekre. A mindennapi tudatra itt, e témák- 
kal összefüggésben hatnak leginkább az 
előítéletek, rémhírek, hiedelmek. 


Megyénk politikai közvéleményét is- 
merve, égetően fontossá vált az MSZMP 


részéről egy határozott karakterű társada- - 


lompolitikai program kidolgozása, és ezzel 
összefüggésben a szociális kérdések megol- 
dása: a szegénység, a cigánylakossággal 
kapcsolatos konfliktusok, nemzeti kisebb- 
ségi kérdéseink őszinte és reális tisztázása. 

Fontos következtetések rajzolódnak ki 
a megye lakosságának nézetrendszerére vo- 
natkozóan. A közvéleményben a társada- 
lom különböző létszféráival kapcsolatban 
— természetesen meglévő - egymásnak el- 
lentmondó, politikailag össze nem illeszthe- 
tő frázisok, vélemények hatnak. A vélemé- 
nyek nagyfokú rendezetlen öőrvénylése 
pusztán visszatükröződése annak, ami a 
politikai propagandát, a politikai retori- 

kát, a tömegközlési eszközök tájékoztatá- 
sát jellemzi az egész országban. 

A rendelkezésünkre álló szöveg egyne- 
gyede volt viszonylag konzisztens struktú- 
rájú, vagyis ott, ahol a nagyjában-egészé- 
ben azonos tartalmú panelekből és az eh- 
hez illeszkedő orientációkból épülnek fel a 
szövegrészletek. (Ha pl. a kormánypropa- 
ganda . szólamait hivatalosan elfogadott, 
vonalas orientációval juttatta az illető kife- 
jezésre, vagy ha a konzervatív sztálinista 
szövegeket balos politikai orientáció kí- 
sérte.) 

Ezzel együtt a többségre az ellentmondá- 
sosság a jellemző. Az emberek háromne- 
gyed része úgy fejezi ki magát, ha arról 
kérdezzük, hogy mit is kellene tenni nap- 
jaink helyzetének megjavítása érdekében, 
hogy pl. a reformretorikával vagy a helyi 
sajtópropaganda által kampányszerűen 
hangoztatott szólamokkal válaszol, ami 
végső soron akár progresszívnek is tekint- 
hető, de más vonatkozásban, pl. az általá- 
nos politikában, a társadalompolitikában 
éppúgy lehetnek balos, jobbos, mint , hiva- 
talos" politikai irányultságúak. Ugyanez 
igaz a konzervatív sztálinista propaganda 
fordulatait használókra is. Fele arányban 
ők is inkább balosak voltak, de ugyanők 
más vonatkozásban adhattak progresszív, 
hivatalosan elfogadott vagy jobboldali 
orientációjú javaslatot is. 

A teljes szövegkészletekben az eklektikus 
szövegelemekből álló nézeteket tükrözi (szá- 
zalékos megoszlásban) táblázatunk. 

A legeklektikusabb nézetrendszerek jel- 
lemzőek azokra az emberekre, akik a helyi 
sajtópropaganda elemeiből és a kormány 
kibontakozási programját propagandasze- 
rűen sugárzó, tömegkommunikációs hí- 
rekből átemelt szövegkészletekkel vála- 
szolva adtak javaslatot a megye helyzeté- 
nek- megoldására. Ezeknek a javaslatok- 
nak vagy egyáltalán nincs semmiféle politi- 
kai irányultságuk, ha a kibontakozás lehe- 
tőségeit sorolják, vagy lehetnek éppúgy ra- 
dikálisan progresszívek, mint balosok, de 
akár jobboldali indulattal teliek is. Min- 
denesetre ezekre a véleményekre jellemző 
a legkevésbé a hivatalosan elfogadott poli- 
tikai konformizmusnak megfelelő orientá- 
ció. 

Amikor az emberek saját szavaikkal fe- 
jezik ki magukat, tehát semmiféle határo- 
zott politikai tartalmat nem hordoz a véle- 
ményük azzal kapcsolatban, hogy mit kel- 
lenne tenni a megyében, akkor elsősorban 
ösztönösen balos — ún. szocializmust féltő — 
politikai nézeteket tükrözött véleményük 
(40 százalék). Közel azonos arányban 
(20-20 százalék) követte ezt a radikálisan 
haladó, illetve politikai irányultság nélküli 
kifejezési mód is ugyanazon szöveges vála- 
szon belül. 

Akik a reformretorika szövegkészletével 
fejezték ki magukat, döntően progresszív- 
nak tekinthetők (50 százalék), de más vo- 
natkozásban, pl. a politikában, társada- 
lompolitikában éppúgy lehetnek balos, 
jobbos, mint vonalas politikai irányultsá- 
gúak. Ugyanez igaz — mint említettem - a 
konzervatív sztálinista propagandát hasz- 
nálók körére is. Amiben itt lényeges kü- 
lönbség van a többiekhez képest, hogy aki 
sztálinista propagandapanelokat használ 
önmaga kifejezésére, majdnem biztos, 
hogy az valamilyen határozott politikai ori- 
entáció szerint szólal meg. 


A vélemények sokszínűsége és az ezt ki- 
fejezésre juttató megyei politikai tagoltság 
korántsem követi a megye lehetséges társa- 
dalomszerkezetét. 


A politikai tagoltság sem egyik, sem má- 
sik változata nem feleltethető meg egyetlen 
nagy társadalmi csoportnak sem. Vizsgála- 
taink az eltérő módszerek ellenére is sok 

vonatkozásban közel azonos eredményre 
vezettek. 

Azonos arányban fordult elő a népi ha- 
gyományokat, a hagyományos közösségi 
értékeket, a szociális biztonságot legfonto- 
sabbnak tartók tábora és a főleg elégedet- 
lenségének hangot adó, az ún. kisember 
lázadását kifejezésre juttató vélemények 
köre, mely végső soron minden különö- 
sebb határozott politikai orientáció nélkül 
szólalt meg. Ez a legnagyobb tömeget al- 
kotó politikai jellegű strukturális csoport 
a legkülönfélébb társadalmi csoportok 
képviselőit foglalja magában, értelmiségit 
éppúgy, mint a legegyszerűbb tsz-parasz- 
tot. Bár kétségtelen, hogy e csoporton be- 
lül határozottabban van jelen a humán ér- 
telmiség, mint a műszaki és gazdasági ér- 
telmiség, valamint a falun élő kétlaki mun- 
kás és a nem nagyiparban dolgozó alkalma- 
zott, betanított és segédmunkás, mint a 
, klasszikus" munkás. 

Népes csoportot alkottak azok, akik a 
központi kormányzati beavatkozásokat 
sürgetik, a kollektív értékek primátusát 
hangsúlyozzák és a szocialista vívmányo- 
kat féltik. Második vizsgálatunkban őket 
a balos orientációt kifejezésre juttató sztá- 
linista jelzővel illettük. E csoport sem felel- 
tethető meg valamely társadalmi rétegnek. 
Jelen van itt is az értelmiség és főleg a 
vállalati vezető állású műszaki és gazdasá- 
gi vezetők, a pártban magasabb funkciót 
betöltők köre. A munkások közül főként 
a nagyüzemi szakmunkásréteg és a nagy- 
üzemi vállalatok alkalmazottai tartoznak 
e körhöz, de sokan számítanak ide az ál- 
lamigazgatás, — pénzintézetek magasan 
képzett diplomásai közül is. Sokan vannak 
közöttük továbbá általános iskolai peda- 
gógusok is. 

A politikai reformokat hangsúlyozók, : 
akik főleg az állami élet átalakulását sürge- 
tik s egy alulról szerveződő demokratiku- 
sabb politikai struktúrát kívánnak, itt a 
második  vizsgálatunkban a reformer- 
alternatív szárny képviselőivel rokonítha- 
tók. E politikai csoport összetétele is sok- 
színű, a városi humánértelmiség köréből 
főleg a középiskolai, főiskolai tanárok, a 
jó munkaerő pozíciójában lévő közép- és 
kisüzemi vállalatok szakmunkásai, a köz- 

ségek és kisvárosok államigazgatási appa- 
rátusának dolgozói tartoznak ide. 

A gazdasági elemeket hangsúlyozó , neo- 
liberális" reformerek a második vizsgála- 
tunkban szereplők közül leginkább a hiva- 
talosan elfogadott kormányzati szintű po- 
litikai orientációt képviselők soraival hoz- 
hatók párhuzamba. Mindkét esetben ők 
képviselik a legkisebb csoportot. A kor- 
mányzati politika gazdaságot átalakító 
igyekezetét, a pénzügy- és költségvetési po- 
litikán keresztüli mozgását, a gazdaságnak 
egyféle etatista államirányítását, a válság- 
ágazatok esetében pedig az erőteljes állami 
központi beavatkozást tartják szükséges- 
nek. Ennél a csoportnál a demokrácia fő- 
leg eszköz értékű. Soraik elsősorban az, 
államigazgatásból és pártapparátusból, a. 
magasabb pártfunkciót betöltőkből rekru- 
tálódnak. De a pénzintézetekben dolgozók 
viszonylag széles tábora, a nagyüzemek 
középvezetői, üzemvezetők, művezetők, 


tehát a termelést közvetlenül irányítók, a 
középüzemek vezetői, a kis- és nagyvállal- 
kozók ma még viszonylag létező szűk köre 
is idetartozik. 


A politikai magatartást és ezen belül a 
politikai tudatot leginkább a társadalom 
strukturális elemei kondicionálják. Ez leg- 
általánosabban a társadalom mindenkori 
osztály- és rétegtagozódásának felel meg, 
noha a politikai magatartásban és annak 
alakulásában rendszeresen megfigyelhető 
az ettől való eltérés is. Lehetséges, hogy a 
jelenlegi társadalmistruktúra-kutatás kere- 
teibe helyezve még nem vagyunk birtoká- 
ban a megfelelő társadalmi szerkezeti mo- 
dellnek. Megtörténhet, hogy a politikai 
magatartás vagy esetünkben ennek szóbeli 
kifejeződése elszakad és függetlenedik át- 
menetileg az alapvetően meghatározó 
strukturális tényezőktől. 


Soltra E. Tamás: Előhívás IV. 

V. P. FILATOV 

Hogyan lett a genetikából 
burzsoa áltudomány? 
Egyedül a biológiát érte utol a szomorú sors? 


A tudományos megismerés története azt bizonyítja, hogy normális társadalmi-kulturális 
környezetben a tudomány elegendő immunitással rendelkezik a vulgarizálási folyama- 
tokkal szemben. Még ha a vulgáris tudomány jelenségei népszerűek is a tudományon 
kívüli közegben (mint pl. Malthus tanai esetében), magán a tudományon belül, a tudo- 
mányos közösségben ezeket állandóan bírálják, kiszorítják a tudomány perifériájára, és 
deviáns vagy áltudományos irányzatként értékelik. Az a társadalmi és kulturális humán 
, infrastruktúra" azonban, amelyben a liszenkói tanítás létrejött és elterjedt, lényegesen 
eltért a normálistól, és vészesen csökkentette az említett immunitást. 

. A liszenkói tanítás kialakulását nem szabad csupán tudományon belüli folyamatnak 
tekinteni. Többek között gyakorta szem elől tévesztik azt a körülményt, hogy a liszenkói 
tanok megjelenését megelőzték a húszas évek végén és a harmincas évek elején a kultúra 
és a társadalmi-humán gondolkodás legkülönbözőbb területein kibontakozó, pusztító 
folyamatok. Ezek a folyamatok előkészítették a Liszenko-jelenség számára a szervezeti 
mintákat, a nyelvi és eszmei forrásokat. Irodalmunkban a társadalmi-humán gondolko- 
dásnak ez a tönkretétele még nem kapott elég megvilágítást és értékelést, ezért néhány 
mozzanatáról említést kell tenni. 

gy már a húszas évek felé kezdtek háttérbe szorulni az eladdig intenzíven fejlődő 
kutatások : az általános szociológiai és a konkrét szociológiai kutatások (a munkaszocio- 
lógia, az életmód-szociológia, a szociálpszichológia, a demográfia stb. terén). A szocioló- 
giát , burzsoá áltudománynak" kiáltották ki, amely összeegyeztethetetlen a társadalom- 
ról szóló egyetlen igaz tanítással, a történelmi materializmussal. 1928-1929-ben közgaz- 
dasági vita bontakozott ki, amely a politikai gazdaságtanban megvetette a , kétfírontos" 
harc alapját — egyfelől a , marxizmus gépies revíziója" ellen, másfelől a (később , mensevi- 
keskedőnek" nevezett) idealizmus ellen. Ez a harc gyakorlatilag leállította a kutatásokat 
az átmeneti időszak közgazdaságtana és az egész szocializmus politikai gazdaságtana 
terén (még olyan tézis is felmerült, hogy a szocialista tervgazdálkodás — a tőkéstől 
eltérően — nem lehet elméleti elemzés tárgya); szétzúzták A. V. Csajanov (mellesleg 
N. J. Vavilov közeli barátja) nagyszerű agrárközgazdasági iskoláját. A kollektivizálás 
költségei, az 1932—-1933-as éhínség és más tényezők ürügyül szolgáltak a közgazdasági 
statisztika szétzúzására, pedig annak gazdag hazai hagyományait még V. I. Lenin is 
méltányolta. 

Ugyanebben az időben zajlott le a történelemtudomány lezüllesztése. Elbocsátottak 
munkahelyükről ismert történészeket, folyóiratokat állítottak le, beszüntették az ország 
történelmének oktatását, felszámolták a sok műemlék-tanulmányozó és műemlékvédő 
társaságot. Sztálinnak a , Proletárforradalom" című folyóirathoz intézett levelében 
(1931) megfogalmazódtak a proletár történetírás új elvei, amelyeknek az volt a lényege, 
hogy a munkás- és szocialista mozgalomnak a bolsevizmustól (a húszas évektől pedig 
gyakorlatilag a sztálini állásponttól) eltérő minden irányzata az árulás tűzfészke. Ezek 
az elvek váltak a történelmi kutatások kánonjává, később az Összorosz Kommunista 
(bolsevik) Párt rövid történetének sémájává fejlődtek ki, és kizárták a történelem kritikai 

kutatásának bármilyen lehetőségét. Ugyanekkor zúzták szét a pedológiát, aminek a 
következményeit a mai napig érezzük. Elvágták az utat a hazai nyelvtudomány nagysze- 
rű hagyományai és iskolái elől, helyükre pedig betelepedett az úgynevezett , új tanítás 
a nyelvről". Ennek létrehozója N. J. Marr (akinek az eszméjét a kommunista társadalom 
egyetlen nemzetek fölötti nyelvéről Sztálin 1930-ban nyilvánosan támogatta) és követői 
már a húszas évek végétől olyan módszerekkel harcoltak ellenfeleikkel, amelyek nagyon 
emlékeztetnek a Liszenko által később alkalmazott módszerekre. 

Ezt a felsorolást nyilván lehet bővíteni, de az eddig felsoroltak is elegendők annak 
a megértéséhez, ami a húszas és harmincas évek fordulóján lezajlott és amit a kultúra 
és a társadalmi-humanitárius gondolkodás Írontális szétzúzásának nevezhetünk. 
A , Természetismeret és marxizmus" című folyóirat vezércikke így jellemzi és indokolja 
ezt a harcot: , Az elmélet területe sohasem volt semleges, sohasem veszítette el osztály- 
alapját. Most, az osztályharc élesedésének időszakában az elméletben ugyancsak meg- 
mutatkozik a proletariátussal szemben ellenséges osztályerők ellenállása." 

Bár az események nagyon gyorsan és sok tekintetben párhuzamosan mentek végbe a 
tudomány különböző területein, a , sanyarú sors" — érthetően - először a társadalom- 
és humán tudományokat és a filozófiát érte el. Ritkán gondolkoztunk el arról, milyen 
következményekkel járt a tudomány számára ennek a szellemi kultúrának a tönkretétele. 
Hiszen ez nem maradhat nyom nélkül a természettudományokban sem, még ha a 
, Sanyarú sors" elkerüli vagy csak futtában érinti is őket. A kultúrának, a társadalmi- 
humán gondolkodásnak az a tönkretétele, amelyet társadalmunk a sztálinizmusnak 
,köszönhet", megmutatkozott az egész tudomány fejlődésében, és csak ilyen légkörben 
jöhetett létre és létezhetett a tudomány vulgarizálásának az a végletes formája, amelyet 
Liszenko , alkotó agrobiológiája" képviselt. 


A mechanicizmus és a mensevizáló idealizmus harapófogójában 


A húszas évek második felében, amikor az alig ismert Liszenko Azerbajdzsánban , kor- 
szakos" kísérleteit végezte az őszi gabonafajták tavaszivá alakítása végett, Moszkvában 
és más nagy tudományos központokban már megkezdődött a biológia , szocialista 
átépítésének", , fő vonala" , kiigazításának", , dialektikus módszerrel" való ellátásának 
munkája. E munka első szakaszában tevékeny szerepet játszott a filozófia, amelyen belül 
szintén heves vita és harc folyt a , filozófiai front" vezető szerepéért. Ennek az 1930-ban 
befejeződött harcnak a végkimenetele a sztálini korszak filozófiájának osztatlan uralma 
lett. Annak a Marxtól megtisztított, szélsőségesen ideologizált és vulgarizált marxizmus- 
nak az uralma, amely tulajdonképpen minden alapvető pontjában a marxi-lenini tanítás 
leegyszerűsítése és revíziója volt. Amikor viszont feladattá vált az ilyen dialektikus 
materializmus , beépítése" a természettudományba, gyorsan kiderült, hogy az igazi 
tudománynak kevés esélye van arra, hogy megfeleljen egy ilyen filozófiának ; az olyan 
szörnyszülöttek viszont, mint a , liszenkói agrobiológia", könnyen kaptak helyet ez 
utóbbi Prokrusztész-ágyában, és ezért erőteljes ideológiai, majd pedig politikai támoga- 
tást élveztek. 

A húszas évek második felének filozófiai vitáiban a központi helyet a , mechanisták" 
(I. I. Szkvorcov-Sztyepanov, A. K. Tyimirjazev és mások), illetve az A. M. Gyeborin 
által vezetett , dialektikusok" csoportja közötti vita foglalta el. Ezeknek a vitáknak az 
elméleti színvonala meglehetősen alacsony volt,! ráadásul gyorsan megjelentek benne a 
politikai címkék: a felek kezdték machizmussal és likvidátorsággal, idealizmussal és 
vitalizmussal vádolni egymást, szemére vetették egymásnak, hogy elszakadnak a szocia- 
ki. Egészében véve a , mechanisták" a természettudományos materializmus álláspontjára 


1 Lásd pl.: A. Gyeborin: Dialektika és természettudomány, Moszkva-Leningrád, 1929; I. I. Sztyepanov: 
A dialektikus materializmus és a gyeborini iskola. Moszkva-Leningrád 1928. 

helyezkedtek, és az empirikus, fizikai-kémiai kutatási módszerek jelentősége mellett 
törtek lándzsát. Gyeborin és hívei a dialektika nevében ezt a hozzáállást, majd ennek 
nyomán a , formális logikai, metafizikus" természettudományt is élesen bírálták. Olyan 
téziseket védelmeztek, amelyek azután sajátos, nemritkán ma is idézett dogmákká váltak. 
Egészében véve új, dialektikus tudományt követeltek a tudósoktól és a filozófusoktól, 
azokat pedig, akik nem értettek egyet ezzel a a követeléssel, , metafizikusoknak", a 
burzsoá ideológia híveinek stb. kiáltották ki. 

A biológusok társaságának 1931. évi munkatervében ez szerepelt: , A marxista bioló- 
gusok társaságának legfontosabb feladata a biológia bolsevik átalakításának kimunkálá- 
sa közösen a Kommunista Akadémia Biológiai Intézetével. Ez az alapvető feladat hassa 
át a társaság és valamennyi brigádja munkájának teljes tartalmát, azét a munkáét, 
amelyet az igazi kollektivitás széles körű kibontakoztatása, a szocialista verseny és az 
élmunkás-mozgalom alapján végeznek."? Egyáltalán nagyon tanulságos a Kommunista 
Akadémia biológustársaságának 1931. évi közgyűlésén lezajlott vita, amely a biológia 
területén szinte prototípusául szolgált minden további vitának és fejleménynek. Előre 
meghatározták mindazokat a feladatokat, amelyeknek megoldásán Liszenko dolgozott: 
a , weissmannizmus" és a , morganizmus" bírálata, harc a , burzsoá", sőt , szociáldemok- 
rata" (!) természettudomány ellen, a főbb hazai biológusiskolák leleplezése, különleges 
szocialista biológia létrehozása azon az alapon, amelyet a , mi kollektivizált mezőgazda- 
ságunk nyújt az elméleti biológia minden ágának." 

Mindezek arra a gondolatra ébresztenek rá, hogy a probléma forrásai jóval széleseb- 
bek a genetika és a mechano-lamarckizmus (amelyhez leginkább sorolják Liszenko 
álláspontját) szembenállásánál és a biológiai iskolák közötti harcnál. A társadalmi-ideo- 
lógiai és tudományos politikai összefüggésekről, a tudomány átszervezésének, a tudomá- 
nyos társadalom szervezése új mechanizmusainak, a régi káderektől való megtisztításá- 
nak stb. feladatairól van szó. A kialakult helyzetben maga az események logikája jutott 
el addig, hogy Mendel genetikájának , mechanisztikus", , metafizikus", , formális", bírá- 
latnak és tiltásnak alávetendő tudománnyá kellett válnia. Igaz, a Mendel által elkezdett 
és követői által a húszas, harmincas években többek között a Szovjetunióban is folytatott 
genetikai kutatások bizonyos értelemben valóban , mechanisztikusak" voltak, ha ennek 
a fogalomnak nem csupán negatív értelmet tulajdonítunk. Mendel kezdte el elsőként a 
biológiában azt a tudományos kutatási programot, amelyben sikeresen valósult meg a 
, galile1i—newtoni" (ilyen értelemben mechanisztikus) gondolkodási stílus: az analitikus- 
ság, a pontosan ellenőrizendő kísérletek, a matematikai nyelv használata stb. 

A fizikában a 20. század elején a gondolkodás , mechanisztikus stílusa" egy sor 
tekintetben már kezdte felfedezni saját korlátozottságát (mindenekelőtt a kvantumelmé- 
let fejlődése kapcsán), a biológiában viszont ez a stílus lényegében még csak kialakulóban 
volt. és ezért az ellene folytatott harc nem előre vitt, hanem egy korábbi fejlődési szintre 
vetette vissza a biológiát. Liszenko ún. , micsurini agrobiológiája" pedig az archaikus, 
tudomány előtti típusú gondolkodást képviselte. Nem véletlen, hogy 1939-ben , A mar- 
xizmus zászlaja alatt" című folyóirat által szervezett vitában N. I. Vavilov joggal vádolta 
Liszenkót azzal, hogy a genetikának , formális", , mechanisztikus" koncepcióvá nyilvá- 
nításával visszafelé húzza a biológiát a Darwin előtti, a 19. századi állapotokhoz. 


A burzsoá genetika és a szocialista agrobiológia 


Bárkinek, aki olvasta V. I. Vernadszkij: , A tudományos gondolkodás mint planetáris 
méretű jelenség" című munkáját, valószínűleg szemébe ötlött az a pátosz, amellyel e 
nagyszerű tudós a tudomány egyetemességét, világméretű jellegét és nemzetköziségét 
hangsúlyozta. A tudomány - emeli ki Vernadszkij -— , azonos minden idők, minden 


2 , A mechanikus materializmus és a mensevizáló idealizmus ellen a biológiában". Moszkva -Leningrád, 1931. 
92. oldal (oroszul) 

társadalmi közeg és minden kormányzat számára, nincsen benne vsem spártai, sem 
hellénc, benne lelhetők fel és rajzolódnak ki a tudományos testvériség új formái — a 
tudományos világközeg államon kívüli szervezeti formái, benne van az a vvázc, amelyet 
általánosan kötelezőnek és elengedhetetlennek lehet tekinteni mindenki számára, amely 
nem kelthet kétséget, amely a tudomány általánosan kötelező és tudományosan igaz 
része. Ebben élesen eltér az emberiség bármely más ismeretétől és szellemi megnyilvánu- 
lásától -— nem függ sem korszaktól, sem társadalmi és államrendtől, sem nemzetiségtől 
és nyelvtől, sem egyéni különbözőségektől."? 

Semmi kétség sem fér ahhoz, hogy ezt a pátoszt nemcsak az a szerep magyarázza, 
amelyet Vernadszkij a tudománynak tulajdonított az általános emberi nooszféra kiala- 
kulásában, hanem az a destruktiv légkör is, amely a harmincas években alakult ki a 
tudományban, a filozófiában, a szellemi kultúrában. A legvulgárisabb és leggroteszkebb 
formában beszéltek az előadói pulpitusokról, illetve írtak a folyóiratokban és könyvek- 
ben a , burzsoá matematikáról" és a , proletár fizikáról", a , szociáldemokrata tudo- 
mányról" és a , szocialista biológiáról" stb. A tudomány ellen indított ilyen , lovassági 
roham" nem hagyhatta keserű és negatív reagálás nélkül a becsületesen gondolkozó 
tudósokat. 

Ebben a zavaros helyzetben Liszenko és a szellemi élet más hátramozdítói (különösen 
az olyanok, mint I. I. Prezent) úgy érezték magukat, mint hal a vízben, maguk is aktívan 
sajátították el és dolgozták ki ezt a vulgáris retorikát, föként pedig cinikusan alkalmazták 
mind ellenfeleik megtámadására, mind tevékenységük ideológiai és politikai támogatásá- 
nak megszerzésére. Különös jelentőséget kapott e retorika az , osztályharc éleződése", 
az összeesküvések és kártevések leleplezésének egymásra zúduló hullámai közepette. 

Hogyan jöhetett létre ilyen retorika, és miért volt az agrobiológia , szocialista", a 
genetika pedig , burzsoá"? Ennek megértéséhez egy kis kitérőre van szükség. Általáno- 
san elfogadott (többek között a , burzsoá" ismeretszociológiában is), hogy itt 15 a Marx 
által jellemzett tudati és a szellemi termékek különböző formáinak társadalmi természe- 
téről, társadalmi determináltságának bonyolult és kiterjedt koncepciójáról van szó, 
mégpedig konkrét történelmi feltételek között. Marx szerint burzsoá vagy szocialista 
lehet a mindennapi gyakorlati tudat meghatározott szintje, az osztálytudat, az ideológia. 
A tudomány mint olyan, legyen az természet- vagy humán tudomány, nem formája az 
ideológiának vagy az osztálytudatnak. A tudomány a , szabad szellemi termelés", az 
váltalános munka" formája, amelynek saját társadalmisága van, s amely lényegét tekint- 
ve másként kapcsolódik a társadalmi-kulturális szférához, mint a korábban említett 
tudatformák. Ezért az ideológia lehet német", , burzsoá", , proletár" stb., de a szó 
pontos értelmében nem létezhet , burzsoá", , szociáldemokrata", , proletár" vagy 
,Orosz" tudomány; a tudomány egyetemes jellegű, benne valóban , nincs sem spártai, 
sem hellén". 3 

Lenin is élesen elveti a vulgáris szociologizmust, amit V. Suljatyikov könyvéhez írott 
széljegyzeteiben követhetünk nyomon. A szerző megkísérelte a nyugat-európai filozófiát 
(nem is beszélve a tudományról) a burzsoá társadalom közvetlen ideológiai tükröződése- 
ként ábrázolni. Ezt Lenin állandóan ilyen megjegyzésekkel illeti : , Micsoda badarság!" , 
a végén pedig levonja a következtetést: , Az egész könyv a materializmus mértéktelen 
lealacsonyításának a példája."" De a harmincas évek különböző filozófiai és biológiai 
vitáinak anyagaiból tetszés szerinti mennyiségben meríthetők ilyen példák a tudomány 
és a marxizmus lealacsonyíitására. 

Szemben a marxi-lenini felfogással, a proletkultos szellem és a vulgáris szociológia 
kezdi megtölteni azokat a cikkeket és könyveket, amelyeket a tudomány problémáinak 
és a társadalom, a gyakorlat elvi kérdéseinek szenteltek. 3 

3 V. I. Vernadszkij: Egy természettudós töprengései. 2. könyv. A tudományos gondolkodás, mint planetáris 


méretű jelenség. Moszkva 1977., 60., 68., 77., 85 -86. old. (oroszul) 
4 V. I. Lenin: Összes művei, 29. kötet, 445. old. Kossuth Könyvkiadó, 1979. 

E folyamatban külsőleg nem nagyon észrevehető, de nagyon lényeges szerepet játszott 
annak a lenini tételnek a revíziója, amely szerint a tudósok legnagyobb többségének a 
világnézete nem egyéb, mint ösztönös materializmus. Pedig ez a tétel a marxista filozófia 
és természettudomány szövetsége lenini programjának az alapja. Mellesleg ezt a tételt 
már a húszas évek vége felé lényegesen eltorzították, kiadványról kiadványra kezdett 
előbújni az a gondolat, hogy a külföldi tudósok — és nyomukban a , burzsoá" tudósok 
elméleteit el nem vető szovjet természettudósok is - legnagyobbrészt átpártoltak az 
idealisták táborába. 

Míg a világ tudományos életében, különösen a fizikában, a biológiában és a velük 
határos tudományágakban a húszas évek közepétől megindult az elméleti előrehaladás 
folyamata, addig a , szocialista természettudománynak" ezek a harcosai azt állították, 
hogy folytatódik és mélyül a , burzsoá tudomány" válsága, hogy a , burzsoá tudomány" 
képtelen valóságos tudományos választ adni a felmerülő tényekre stb. Ez a demagógia 
kihatott a gyakorlatra is: összezsugorodtak a nemzetközi kapcsolatok (a még meglévő- 
ket pedig, amint az például N. I. Vavilovval történt, bűnül rótták fel), szűkült a külföldi 
irodalomhoz jutás lehetősége, egyik-másik tudományágat kiemelték az oktatásból stb. 
Az igazi tudósok természetesen felismerték a világ tudományától való növekvő elszigete- 
lődésnek, valamint számos kiváló külföldi tudóstól származó nézetek , idealista", , áltu- 
dományos" minősítésének egész szörnyűségét. 1939-ben a genetikáról és a szelekcióról 
tartott vitán pl. N. I. Vavilov hozzászólásában felvázolta a genetika törvényeit igazoló 
óriási tényanyagot, és ezzel fordult a hallgatósághoz: , Nekünk, a tudomány munkásai- 
nak, akiknek drága az igazság, és akik a tudománynak szenteltük magunkat, nem 
könnyű lemondanunk nézeteinkről. Megérthetik a helyzet egész bonyolultságát, hiszen 
amit mi védelmezünk, az egy óriási munka, pontos kísérletek, a szovjet ki a külföldi 
gyakorlat eredménye." 

Eközben a politikai nyomás is, a konjunktúralovagok hangulatkeltése i is, különösen 
pedig az akkori évek tudományos közösségeinek belső gyengeségei deformálták sok 
biológus álláspontját. 

A tudománynak ez a vulgáris, osztály-, ideológiai és nemzeti ismérvek szerinti szétta- 
golása, ennek megfelelően pedig az , alkotó szovjet darwinizmus" politikai támogatása, 
közvetlen felkarolása a legtisztább formában 1948 augusztusában, a tudósok egyik 
összejövetelén nyilvánult meg. Ekkor már a , természettudomány osztályjellege és pár- 
tossága" a tudósok nézeteinek közvetlen ellenőrzésévé alakult. 

Az eddig elmondottak mégis csupán részben magyarázzák, miért éppen a liszenkói 
agrobiológia lett ideológiailag és osztályszempontból elfogadható, a genetika pedig 
osztályidegen, , burzsoá" a harmincas-negyvenes évek társadalmi viszonyai között. Hogy 
ezt a magyarázatot teljesebbé tegyük, figyelmet kell fordítanunk a probléma még egy 
síkjára, amely rendszerint homályban marad. A liszenkói agrobiológia , népiségéről" van 
itt szó. 


A kolhoz-szovhoz rendszer , népi tudománya" , 
szemben a professzori kasztgenetikával 


Nem könnyű huzakodni az írókkal és a közírókkal, akik nevetség tárgyává teszik T. D. 
Liszenko , népi akadémikus" hamis népiségét. Nem is óhajtjuk ezt tenni, bár nehéz 
visszatartani magunkat attól a megjegyzéstől, hogy 40-50 évvel korábban éppen elég 
irodalmár volt, aki olvadozva ömlengett ennek a , népi" tudósnak a harcáról, mondván: 
újszerű utat rakott le a kolhoz-szovhoz front élharcosai számára, s példájával az ifjú 
. micsurinisták megszámlálhatatlan csapatát lelkesítette. Azt is kérdezhetjük: a tollak 
, mestereinek" szerepe kevésbé jelentős-e, mint Mityiné, Prezenté és másoké? Szép szám- 
mal lehetett olvasni olyan könyveket és nézni olyan filmeket, amelyek tele voltak , lélek- 


5 ,A marxizmus zászlaja alatt". 1939. 11. szám, 139. old. (oroszul) 

emelő" történetekkel arról, miként arattak győzelmet a mezőn menetelő, nyitott gallérú 
legények a laboratóriumokba zárkozó nyakkendős és cvikkeres konzervatív tudósok 
fölött. j 

Van azonban a , népiségnek" más vonása is, amely összefügg a tudomány és a 
gyakorlat, az alaptudomány és alkalmazott tudományok, az intézményrendszer és a 
kutatás folyamatai, valamint a különböző ismerettípusok, mint pl. a tulajdonképpeni 
tudomány és az úgynevezett népi tudomány (azaz a népi földművelés és az állatszelekció 
tudományon inneni művészete) viszonyának, illetve ezek kölcsönhatásának társadalmi- 
. filozófiai problémáival. Liszenko hívei ügyesen játszottak rá ezeknek a bonyolult össze- 
függéseknek az ideológiai és politikai vonatkozásaira, aminek következtében a , kolhoz- 
szovhoz rendszer micsurini népi agrobiológiája" a harmincas évek társadalmi és politikai 
viszonyai közepette kezdett előnyösebbnek látszani, mint a , laboratóriumi", , professzo- 
ri" genetika. 

Mindenekelőtt figyelembe kell venni, hogy azoknak az éveknek a vitáiban (az ideoló- 
gia mellett) az ismereteknek három olyan típusa találkozott, amelyek forrásuk, megjele- 
nésük és struktúrájuk tekintetében eléggé eltértek egymástól. Először ott volt a darwiniz- 
mus, a leíró, szintetikus természettudománynak a 19. század klasszikus naturalizmusától 
megóvott stílusa. Mellesleg, hála számos kommentátornak és propagandistának, a 20. 
században a darwinizmus sok tekintetben a szó szoros értelmében , népi tudománnyá" 
vált, és a társadalom tudatában szerencsére szorosan összekapcsolódott a marxista 
fejlődéstannal mint annak egyik természettudományos alapja. Másodszor ott volt a 
szelekcióval foglalkozók gyakorlati tudása, akik munkájukban nem alkalmazták a geneti- 
ka módszereit, és akik mindenekelőtt a növények és állatok szelekciójának sokéves 
tapasztalataira támaszkodtak. Az ilyen gyakorlati szelekciónak (amely — igaz, nagy 
engedményekkel - , népi tudománynak" minősíthető) egyik képviselője I. V. Micsurin 
volt (1855-1935). Harmadszor pedig ott volt a genetika, amely — mint már említettük — 
a biológiában az első olyan tudományos program volt, amely a gondolkodás pontos, 
kisérleti matematikai, elemző stílusát valósította meg. Ebben az összefüggésben Liszenko 
stanítása", mint a vulgarizált darwinizmusnak az átfogalmazott és , elméleti" szintre 
emelt micsurini módszerekkel és a hagyományos népi mezőgazdaság néhány fogásával 
összezagyvált, ideológiailag orientált vegyüléke jött létre és fejlődött ki. 

Annak a megértéséhez, hogy egy ilyen , tanítás" miért lehetett úrrá a genetika fölött, 
figyelembe kell venni néhány körülményt. Lényeges, hogy a korai genetika legkiemelke- 
dőbb képviselőinek többsége — de Vries, Johansen, Batson és mások - antidarwinista 
álláspontra helyezkedett, ami a , marxista biológusok" szemében beárnyékolta szovjet 
kollégáikat is. Fontos az is, hogy a genetikát a 20. század első harmadában tulajdonkép- 
pen mint alapkutatást dolgozták ki: a kísérleteket főként gyakorlati jelentőségtől mentes 
kísérleti alanyokon végezték (pl. drosophilákon), és még nem jött létre azoknak a gyakor- 
lati orientáltságú elméleteknek és módszereknek a szerteágazó hálózata, amely összekap- 
csolja a genetika alaptörvényeit a szelekciót végzők valóságos munkájával. 

A harmincas évek körülményei között, amikor az elmélet és a gyakorlat egységét mint 
az elmélet közvetlen és gyakorlati megtestesülésének a lehetőségét szó szerint és vulgári- 
san értelmezték, amikor a mezőgazdaságban meghonosult a , munkaverseny" légköre, 
amely a szántóföldeken és az állattenyésztésben a termés megsokszorozását és egyéb 
csodákat követelt, a genetika helyzete fölöttébb sebezhetővé vált. Hátrányára vált az is, 
hogy mint minden igazi tudomány, nemcsak meghatározott gyakorlati vívmányokat 
ígért, hanem bizonyos tilalmakat fogalmazott meg az élő természet megváltoztatását 
illetően, és óvta az embereket az alaptalan csodavárástól. 

A tudományos gondolkodásra oly jellemző realizmus idegennek és gyanúsnak tűnt fel 
azok számára, akik azonnali sikerekre szomjúhoztak, a tudósoktól pedig egyszerű és 
csodatévő technológiákat követeltek, s akik a szocialista terv szerint a természet nagysza- 
bású átalakításának agyszüleményét prédikálták. Ezzel összefüggésben már a húszas 


134 V. P. Filatov: Hogyan lett a genetikából burzsoá áltudomány? 


években kezdett fel-felbukkanni az akadémiai tudományok alternatívájaként kezelt 
ismeret- és gyakorlatformák túlhajtott felkarolása. Az utóbbiak közé tartozott I. V. 
Micsurin gyakorlati szelekciós művészete is. 

Micsurin gyümölcstermő növényekkel végzett hosszadalmas és kitartó munkája ered- 
ményeként kétségkívül létrejött a tudás és a gyakorlati mesterség eredeti ötvözete, amely 
eltér a megszokott tudományos ismerettől, és közelit ahhoz, amit napjaink , népi tudo- 
mányának" lehet nevezni." A húszas-harmincas években felfigyeltek Micsurin tevékeny- 
ségére, erős társadalmi-politikai támogatásban részesítették, és még életében elnyerte a 
, természet nagy átalakítója" címet. Szubjektív indítékai nyilván nemesek voltak, objektíi- 
ve azonban munkáiban, felszólalásaiban, üdvözlőbeszédeiben stb. fokozatosan elhatal- 
masodott a tudomány arculatának vulgarizálását célzó tendencia, amelyeket Liszenko 
felhasznált a genetika elleni harcban. Az eltúlzott támogatás akarva-akaratlan arra 
ösztökélte Micsurint, hogy gyakorlati szelekciós mesterségét mint igazi, , minden pa- 
rasztházba bejutni" képes , népi tudományt" szembeállítsa a szűk , laboratóriumi" kísér- 
letekre támaszkodó professzoroknak a természettől elszakadt tudományával. Micsurin 
és követői azon szorgoskodtak, hogy a , népi szelekció" irányzata utánozza egy akadé- 
miai tudományág struktúráját egyetemi szemesztereivel és tankönyveivel, aspirantúrájá- 
val és tudományos fokozataival. Az így kialakított irányzat tiszteletre méltó tudományos 
formájával alkalmassá vált arra, hogy szembeállítsa elveit a mendelisták és morganisták 
, borsótörvényeivel". Egyértelmű itt a rokonság a tudománynak azzal az irányzatával, 
amelyet egyfelől a radikális (mindenekelőtt narodnyik), másfelől az utópista-konzervatív 
gondolkodás képviselői védelmeztek. 

A hagyományok e keretei között a természet ésszerű tervek szerinti átalakításának és 
szabályozásának kozmografikus pátosza szorosan összekapcsolódott a , nyugati", ,,pro- 
testáns" kultúra gyümölcsének tekintett és a nép életétől elszakított , dolgozószobai", 
, városi" szaktudomány bírálatával. Azt állították, hogy a , falusi" ismeretnek nem a 
szűk laboratóriumi kísérleten kell alapulnia, hanem a természeti jelenségek természetes 
folyamatában minden ember által megvalósított megfigyelésen és tapasztalatán. Olyan 
tudomány ez, amelyet nem a zárt, a néptől elszakadt , tudósréteg" hoz létre, hanem a 
,studósokat és nem tudósokat" egyesítő nagy közös ügy: a természet és az ember 
átalakításának folyamata. Ez ráadásul kiegészült az értelmiségnek a nép előtti bűnössé- 
géről szóló korábbi elképzelések terjesztésével, a tiszta kulturális alkotás értékességét, 
többek között a , tiszta tudomány" jelentőségét állandóan kétségbe vonó propagandával. 
Elképzelhető, hogy a forradalom utáni légkör bizonyos mértékig hozzájárult egy ilyen 
beállítottság reaktiválásához és aktualizálódásához, miáltal a tényleges tudományt és 
szervezetének intézményes formáit kezdték úgy tekinteni, mint a régi társadalom és 
kultúra termékeit ; az új tudományt pedig a forradalom által felemelt széles néptömegek 
tevékenysége szinterének látták. 

Nem könnyű egyértelműen értékelni ezt a világnézeti beállítottságot. Ez ugyanis 
egyrészt aktivizálja az , alsóbb szintű" kulturális alkotást; olyan légkört teremt, amely- 
ben a hivatalos tudományon kívül álló tudományos és műszaki eszmék a megvalósulás 
esélyéhez jutnak (ilyen példákkal tele vannak a húszas évek) és valóban fontos produktu- 
mokban testesülnek meg. Ilyen volt például a húszas évek széles körű , népi tájismereti" 
mozgalma, amely tudósokat és nem tudósokat egyesített, óriási irodalmat és még kevésbé 
kiértékelt eredményeket adott. Viszont egy deformálódott társadalmi-kulturális össze- 
függésben ez a beállítottság vulgarizálódhat, és a hullámain született , popkultúra" és 
, poptudomány" álnépi jelenségei mozgalommá válhatnak a magas kultúrával és az igazi 
tudománnyal szemben. 

Valami hasonló történt a harmincas években a biológiában, és nem csupán abban. 

6 Micsurin tanítása magától értetődően észrevehetően különbözik a népi földműveléstől mint olyantól. Az 
utóbbi sok évszázados közös tapasztalat eredménye, amellett elszakíthatatlanul összekapcsolódik a vallásos 
világnézettel, a hagyományos paraszti élet szertartásaival, a népi földművelési technológiák egész rendszerével. 

Emellett a helyzet vulgarizálódásához hozzájárult az a körülmény is, hogy a harmincas 
évekre a népiség eszméjével eredetileg egységes kozmografikus pátosz már kifulladóban 
volt, s ez az ötvözet fokozatosan megmerevedett a társadalom és a természet általános 
tervezésének és ellenőrzésének bürokratikus pátoszában, a népi építkezések gyakorlatá- 
ban, a természet átalakításának azokban a terveiben, amelyeket akkoriban a tömeges, 
, népi technológiák" bázisán a Nagy Volga Bizottság stb. állított össze. I 
A dolgot még az is bonyolultabbá tette, hogy országunkban (mint különben minden 
tudományosan fejlett országban) kibontakozott a két háború közötti időszakban a 
tudomány intézményi átalakításának bonyolult folyamata - az áttérés a tudományos 
tevékenység szervezésének akadémiai formáiról (amelyek tipikusak voltak a 19. század- 
ban és a 20. század elején), a , nagytudomány" új formáira, amelyek szervezetten kapcso- 
lódtak az iparhoz, a haditechnikai fejlesztésekhez, a mezőgazdasági termeléshez. Eköz- 
ben nemcsak a tudomány intézményi struktúrái változtak meg, hanem lényegesen bővült 
az a társadalmi bázis is, amelyekből a tudományos káderek kiválogatódtak. Ebben a 
helyzetben mind az akadémikus típusú tudóskép, mind a tudomány hagyományos 
akadémiai etikája kezdett régimódinak látszani a fiatalok szemében, akik azokban az 
években tömegesen kezdtek özönleni a tudomány területeire. Mindez ugyancsak csök- 
kentette a tudomány belső immunitását a tudományos fiatalságot demoralizáló liszenkói 
és hozzá hasonló retorikával szemben, amely a tudomány népiségét hirdette, benne a 
konzervatív professzorok és a fiatal újítók harcáról szónokolt. Ilyen helyzetben a , népi- 
ség" jelszavával - Liszenko és hozzá hasonló , sztálini tudósok" által kitaposott ösvénye- 
ken - a tudományba a rosszul képzett, a tudományos tevékenység lényegéről torz 
elképzeléseket valló , újítók" sokasága került be; kiszorította az igazi tudósokat, támo- 
gatva a , népi akadémikust", illetve annak , tudományos" és politikai ténykedését. 
Ebben a szakaszban (1931-1936) Liszenko új szövetségeseket és új — már kész - 
támogatási csatornákat talál. Méghozzá ezek a csatornák nem tisztán tudományosak, 
hanem az akkori körülmények között jóval lényegesebbek : ideológiaiak, tudománypoli- 
tikaiak és , összkulturálisak". Áttérve ezekre az új csatornákra és körülvéve magát 
híveivel, Liszenko már az 1936. évi vita során is megmutatta, hogy kész rohamot indítani 
az egész genetika ellen, megvádolva képviselőit egész sor módszertani, ideológiai és 
gyakorlati politikai vétséggel. 
E fejlődés során a , micsurini agrobiológia" naturalista koncepcióból gyorsan átnőtt 
a , kolhoz-szovjet rendszer" vulgáris tudományává. Elhatalmasodott benne a tevékeny- 
ség , vállalkozói" stílusa, vagyis kész volt vállalni a hatóságok kedvére való bármilyen 
feladatot az ágasbúza-fajták kikisérletezésétől a tudomány tervesítésének tudománypoli- 
tikai feladatáig, a tudománynak a , kártevőktől" való megtisztításáig stb. Ennek megfele- 
lően növekedett a támogatás tisztán politikai mechanizmusainak a jelentősége. Ez a 
biológiában a már a háború előtt elkezdődött , ördögűzéshez" vezetett, amelyet megsza- 
kított a háború, s amely teljes szélességében bontakozott ki a negyvenes évek végén. 
Összefoglalva: Liszenko agrobiológiája eltorzult és vulgarizált szellemi légkörben 
született meg, aktívan magába szívta azt, és maga is rányomta a vulgarizálás bélyegét — 
mindenre, ami éppen befolyása alá került. Ide sorolhatók a tudomány eszményei és 
módszerei; a dialektika és a marxizmus alapelvei; a népiség eszméi és a tudomány 
kapcsolata az élettel ; a forradalmi és utópisztikus tudat emlőin nevelkedett és az akkori 
körülmények között egészükben megérthető eszmék a tudomány, az ember, a természet 
átalakításáról stb. Mindez a liszenkói tanokban groteszk és alantas formát öltött. Valaki 
megjegyezte: az, ami a liszenkói tanításban igaz, az banális, ami pedig új, az nem igaz 
és áltudományos. A liszenkói tanok , eredményei" : tudósok félbeszakított és megnyomo- 
ritott sorsvonala ; szétzúzott tudományos iskolák és hagyományok; a tudós fiatalok 
demoralizálása és becsapása ; a szovjet tudomány tekintélyvesztése és sokéves elszakítá- 
sa, elszigetelése a világ tudományos életétől ; a tudományos etika deformálódása, amely- 
ből tudományunk a mai napig sem gyógyult ki teljesen. 

Részletek a II. Internacionálé alakuló 
kongresszusának jegyzőkönyvéből" 


1889. július 1-jén, a nagy francia forradalom 100. évfordulóján Párizsban 
gyűlt össze hosszas előkészítés után az a nemzetközi szocialista munkáskong- 
resszus, amelyen végül is megalakult a II. Internacionálé. Az egybegyűltek 
nagyon sok országból érkeztek, különböző erejű szervezeteket és elgondoláso- 
kat képviseltek. Valamennyiük közös alapgondolata volt, hogy a tőkés társa- 
dalom adott keretei között javítsanak a munkásság és általában ,,a negyedik 
rend" helyzetén, de ezen túl célul tűzték ki a tőkés termelési rend meghaladá- 
sát, s egy jobb, humánusabb, kizsákmányolástól mentes szocialista társadalmi 
rend kialakítását. Az Internacionálé ilyen értelemben hatalmas munkát vég- 
zett, valóban összeurópaivá vált, sok tíz- és százezres tömegpártot hozott létre, 
többmilliós választói tábort állított maga mögé ; politikai és szociális reformo- 
kat harcolt ki. Sikerült elérnie azt, amiről a korszak elismert alkotóművésze 
és írója, az angol William Morris ezen a kongresszuson azt mondta: ,a 
szocializmus divat lett" . Ismeretes, hogy az Internacionálét végül is az 1914-es 
világháború sodorta el. A háborús katasztrófa minden más humanista és 
racionális törekvésnek is kudarca volt. Az Internacionálé e születésnapján 
azonban úgy véljük, tanulságosabb a szárnybontás ,közelebb hozása", a 
célkitűzések és erőfeszítések megelevenítése, hiszen éppen ez az, amiért ezen 
a 100. születésnapon Amszterdamban és Moszkvában, Budapesten és Auszt- 
riában egyaránt nemzetközi tudományos konferenciákon fognak foglalkozni 
a II. Internacionálé történetével. Ez volt az a ,közös ház" , amelyben minden 
szocialista találkozott, együtt harcolt, s amelynek történelmi érdeme volt, 
hogy a szocialista törekvéseket, gondolatot az egyetemes történetből immár 
kiiktathatatlanná tette. 


Július 14. 


A La Selle Petrelle vörössel dekorált gyűlésterme 9 órára megtelt. A színpad vörös 
hátfalán aranybetűs felirat Marx szavait idézi: Világ proletárjai egyesüljetek !.. . 
. Középen egy tábla a következő felirattal: 1848. június és 1871. március, április és 
május Párizsa és Babeuf, Blangui és Varlin Franciországa nevében üdvözöljük a két 
világrész szocialista munkásait. 

A párizsi szervezőbizottság nevében, amelynek nyomtatott jelentését kiosztották, Paul 


s Forrás: Protokoll des Internationalen Arbeiter-Kongresses zu Paris. Abgehalten von 14. bis 20 Juli. 1889 
Nürnberg. 1890. Magyarul részletesen először kerül közlésre az ez év őszén megjelenő dokumentumkötetben. 

Lafargue polgártárs 10 órakor szívélyesen üdvözli a megyék és a külföld küldötteit, 
különösen a németeket, akik a hazájukban uralkodó súlyos viszonyok ellenére nagy 
számban jelentek meg, hogy bebizonyítsák: a szocialista Németország és a szocialista 
Franciaország között szó sincs arról az ostoba gyűlölködésről és vak szenvedélyről, 
amelyet a két ország sovinisztái annyi buzgalommal tartanak magas hőfokon. 

Az 1889-es nemzetközi szocialista kongresszus küldöttei puszta megjelenésükkel azt 
bizonyítják, hogy valami mást akarnak véghez vinni, nem az 1789-es forradalom művét: 
nem hajolnak meg az 1789-es , emberi és polgári jogok" előtt, amelyek amúgy is csak 
a polgári pénzszerzés jogai... Végül Lafargue általános tetszésnyilvánítás közepette 
megnyitottnak jelenti ki a kongresszust és felhívja a jelenlévőket, válasszanak elnököt. 
Liebknecht, a német Birodalmi Gyűlés képviselője és Vaillant, párizsi városi tanácsos 
nevét említették. Lafargue javasolta, válasszák meg mindkettőjüket, és az első ülést 
közös elnökletükkel tartsák meg... 

Vaillant elfogadja a társelnökséget Liebknechttel, és a következő beszédet intézi a 
kongresszushoz: 

, Köszönöm a megtiszteltetést, amelyben azáltal részesítettek, hogy a nagy nemzetközi 
szocialista kongresszus megnyitása napján elnökké választottak és társul ádták mellém 
barátomat, Liebknechtet, a mindannyiunk által ismert Reichstag-képviselőt. Egyúttal 
arra is felhatalmaztak, hogy a nemzetközi szocializmus nevében üdvözöljük a különböző 
országokból idesereglett küldötteket, akik azért jöttek, hogy a népek nevében megpecsé- 
teljék azt a szocialista egyesülési szerződést, amely közös cselekvésük és felszabadulásuk 
kezdete lészen ; felhatalmaztak arra, hogy Franciaország minden forradalmi szocialistája 
szellemében üdvözöljem az idegenből idesietett testvéreket, aki azért jöttek, hogy kezet 
nyújtsanak nekünk. Örömömet fejezem ki, amiért oly sokan, oly zárt sorokban jöttek 
el, s külön üdvözöljem Németország imponáló küldöttcsapatát, amely itt a világ legna- 
gyobb szervezett seregét képviseli. . . 

Szilárd eltökéltségünk, hogy a hatalom és a tőke uraitól megszerezzük a munka és a 
munkás védelmének biztosítékait, amelyeket ezek az urak, mint előjogaik csorbítását, 
mindig megtagadnak. Urainkat haladéktalanul rá kell bírnunk arra, hogy egy nemzet- 
közi törvény segítségével kevésbé szörnyű, sokkal emberibb létfeltételeket rendeljenek el 
a munkások számára; minimális bérrel azonnal meg kell védeni a proletariátust az 
éhezéstől, a munkanap korlátozásával pedig az agyondolgoztatástól — ezen első és 
elengedhetetlen reformok révén a proletariátusnak legyen módja előkészíteni az eszközö- 
ket ahhoz, hogy a magántőke előjoga és uralma elleni szervezett hadjárattal valóban 
felszabadítsa önmagát. 


Vitáink folyamán még éppen elég más követelést is meg kell fogalmaznunk, mert az 
a cél, amelyre törekszünk, világos a világ osztálytudatos proletárjai előtt, a szocialisták 
előtt, akiknek küldöttei itt egybegyűltek és akik mind, akárhogyan alakulnak is útjaik, 
végül szeretnének eljutni odáig, hogy a társadalom veszi tulajdonába a munkaeszközö- 
ket... 


Leibknecht polgártárs megköszöni a bizalmat: Életem legbüszkébb pillanata, hogy itt 
állhatok és láthatom annak az eszménynek a megvalósulását, amelyet ezek a szavak 
fejeznek ki: Világ proletárjai, egyesüljetek ! És külön öröm számomra, hogy én, a német 
szociáldemokrácia képviselőjeként itt állhatok, közvetlenül barátom, Vaillant, a francia 
szociáldemokrácia képviselője mellett. A szörnyű testvérháború után, amelyben mindkét 
nemzetünk felőrlődött, a mi szemünkben bizonyos fokig a két nép nyújt kezet egymás- 
nak: a szociáldemokrata Németország és a szociáldemokrata Franciaország... Ez a 
kongresszus a világ proletariátusa nemzetközi együttműködésének kiindulópontja. 

...ez a kongresszus nyitva áll a proletariátus felszabadításának minden becsületes 
harcosa előtt. Senkit nem rekesztünk ki innen, aki együtt akar dolgozni velünk a 
felszabadítás művén. 

Július 17., szerda. Délelőtti ülés 


. .. Bebel, a Reichstag képviselője, miután a kongresszus több ízben felzúgó tapssal 
köszöntötte, körülbelül a következőkben teszi meg jelentését Németországról : 

Fejlődésünk egyik legfontosabb jelensége, hogy ma megvitathatjuk a nemzetközi 
munkásvédelmi törvények kérdését. Alig húsz esztendővel ezelőtt még lehetetlen lett 
volna ilyen programmal vitát nyitni. A munkásmozgalom akkoriban még nem annyira 
a gyakorlattal, mint inkább az elmélettel foglalkozott. Az elvi kérdések vitája azt az 
elképzelést sugallta, hogy a társadalom átalakítása közvetlen küszöbön áll. Azóta belát- 
tuk, hogy a dolgok polgári rendje visszavonhatatlanul pusztulásra van ítélve ugyan, de 
pillanatnyilag még elég ellenállóképes ahhoz, hogy bizonyos ideig fennmaradjon... Ne 
ringassuk magunkat abban a hiú reményben, hogy Németországban szabad lenne előt- 
tünk az út a cél felé. Ellenkezőleg! Harcunk a jövőben még hevesebb és nehezebb lesz, 
mint eddig bármikor, de mivel elhatároztuk, hogy elérjük célunkat, nem kételkedünk 
végső teljes győzelmünkben. 

De a német szociáldemokrácia nemcsak arra törekszik, hogy tulajdonképpeni eszméit 
terjessze, azt a feladatot is maga elé tűzi, hogy a törvényhozás útján javítsa a munkás 
munka- és életkörülményeit, hogy olyan egzisztenciát teremtsen neki, amelyben köny- 
nyebben és a siker nagyobb reményével harcolhat felszabadulásáért. Ebből a megfonto- 
lásból a párt Reichstag-képviselői hosszú évek óta újra meg újra olyan törvények 
alkotását kezdeményezték, amelyek célja a normál munkanap bevezetése, az éjszakai és 
ünnepnapi munka eltörlése, női munka eltiltása, munkáskamarák felállítása, amelyek 
módot adnak a munkásoknak jogaik érvényesítésére, a nagy- és kisipar, valamint a 
háziipár felügyelete stb. Ezeket a javaslatokat eddig a nagy többség természetesen mindig 
elvetette, de annyit már elértünk velük, hogy valamennyi többi párt kénytelen - hogy 
úgy mondjam - versenyt futni velünk a dolgozó osztályok kegyeiért. . . 

. ..A szónok saját szakállára kidolgozott egy határozati javaslatot, s ezt a kongresszus 
elé terjeszti azért, hogy minden küldött a vita során kiegészíthesse vagy módosíthassa. 
Ez a határozati javaslat — félreértés ne essék -, nem akarja korlátozni a különböző 
országok szocialistáinak akcióit, csupán megmutatja, milyen irányban kell haladniuk. 
Minden országban az illető ország helyzete és sajátos viszonyai a mérvadók a közvetlen 
teendők szempontjából. Ahol egyelőre lehetetlen a 8 órás normál munkanapot elérni, ott 
meg kell elégedni a 9 vagy 10 órás munkanappal. A fontos az, hogy mindenütt elvben 
ragaszkodni kell a 8 órás munkanaphoz, mint olyan célhoz, amelyet már a jelenlegi 
termelési viszonyok között el lehet érni... 

A népesség nagy rétegeinek szomorú helyzetét végre napvilágra kell hozni. Mekkora 
szégyen, hogy humanitásával kérkedő századunk megtűri a gyermekmunka barbárságát. 
Németországban persze van olyan törvény, amely a gyermekek munkáját 14 éven alul 
napi 6 órára korlátozza, de ezt a törvényt sem a kisiparban, sem a háziiparban nem 
alkalmazzák. Pedig éppen ott uralkodnak a legszörnyűbb viszonyok... 

A proletariátusnak ugyanúgy azon is kell fáradoznia, hogy tökéletesítse szervezeteit. 
Tisztában kell lennie azzal, hogy a kormányok és a burzsoázia jóakaratától úgyszólván 
kslke sem várhat, de a jogaiért vívott harcban mindent elérhet, mégpedig a saját 
erejéből. 

A kongresszus ezután elfogadja a belga küldöttek azon indítványát, hogy a határozati 
javaslatokat kinyomtassák, az elhangzott jelentéseket pedig tegyék közzé... 


Július 17., szerda. Esti ülés 


Anseele polgártárs (Genf) bejelenti, erélyes intézkedéseket tettek, hogy a kongresszus az 
eredményes befejezésig zavartalanul folytassa munkáját. 

A német küldöttek 1000 frankot jegyeztek a St. Etienne-i (Franciaország) bányaka- 
tasztrófánál szerencsétlenül járt bányászok javára. (Taps)... A francia küldöttek azt 
kívánják, hogy a befolyt összeget felezzék meg a wesztfáliai sztrájkoló bányászokkal... 
A kongresszus közfelkiáltással elfogadja a német küldöttek indítványát, hogy együtt 
vonuljanak ki a Pére la Chaise temetőbe, és ott helyezzenek el koszorút a kivégzett 
1871-es kommünárok sírjánál... 

A beérkezett táviratok és rokonszenv-nyilatkozatokat tartalmazó levelek ismertetése 
után Lavrov polgártárs taps közepette kezdi felolvasni jelentését a szocializmus helyzeté- 
ről Oroszországban. 

Első izben történt meg, hogy orosz szocialisták delegációt küldhettek egy nemzetközi 
szocialista kongresszusra. A mindannyiunkat egyesítő szocialista eszme szellemében 
vívott tizenhat esztendős harc, ennek a eszmének a börtönökben, Szibéria pusztaságain, 
a vérpad árnyékában való tizenhat évi bátor terjesztése talán mégis feljogosítja az orosz 
szocialistákat arra, hogy egyesült testvéreiknek elmondhassák : küldetésünk teljesítésével 
kivívtuk a magunk helyét a világ szocialistáinak szövetségében. Abban a jelentésben 
tehát, amelynek előterjesztésével meg voltam bízva, biztosíthatom a kongresszust, hogy 
az orosz szocializmus a már 16 éve tartó harcban nem maradt alul... 

Néhány anarchista többször félbeszakította Lavrov beszámolóját; az elnök ismételten 
kénytelen volt figyelmeztetni őket arra, hogy kötelesek tiszteletben tartani az orosz 
nihistákat és a kongresszust. Minthogy az első figyelmeztetésnek nem tettek eleget, 
Anseele polgártárs kénytelen volt kijelenteni, hogy két világ proletárjainak küldöttei nem 
azért utaztak sok száz mérföldet, nem azért adtak ki sok ezer frankot, hogy munkájukat 
néhány fickó megzavarja, és azután felszólította a francia küldötteket, hogy távolítsák 
el a teremből a rendbontókat. Ez néhány pillanaton belül meg is történik. 

A nyugalom helyreállítása után Vaillant polgártárs kijelentette, hogy nézetei miatt 
senkit sem akarnak eltávolítani, de el vannak szánva arra, hogy a leghatározottabban 
megakadályozzanak minden szándékos provokált rendbontást. 

Az elnök Jules Guesde polgártársnak adja meg a szót, hogy terjessze elő Franciország- 
ról szóló jelentését. Amint az emelvényre lép, élénk taps köszönti... Ezen a kongresszu- 
son három fő csoport van képviselve: A Munkáspárt, amelyhez a szónok tartozik; a 
Forradalmi Központi Bizottság és a Franciaországi Munkásszervezetek Országos Szó- 
vetsége. 

E különböző szervezetek különböző talajon mozognak, amennyiben az egyik inkább 
szakszervezeti, a másik inkább politikai jellegű. De mindegyiket ugyanaz a szellem hatja 
át, ugyanazt a célt követik... ; 


Július 18., csütörtök. Délelőtti ülés 


Morris polgártárs áttekintést nyújt az angliai szocialista mozgalomról, nem térve ki 
részletesebben a munkásosztály ottani helyzetére, lévén az, mint máshol is, a magántőke 
rabszolgája. Angliában alig hat éve beszélhetünk a szocializmusról, habár valami fenn- 
maradt a chartista mozgalomból és Owen kommunizmusából 1s. 

Anglia szocialista mozgalma figyelemre méltó irodalmat teremtett. Több, naponta 
megjelenő munkásújság mellett két szocialista hetilapot is találunk, a Justice-t, a Szociál- 
demokrata Föderáció lapját és a Commonwelth-t, a Szocialista Liga lapját. Szocialista 
vitairatokat, brosúrákat, röpiratokat is kiadnak, de nagyobb fajsúlyú művek sem hiá- 
nyoznak. Jellemző, hogy regényíróink szívesen teszik némi szocializmus hozzáadásával 
könyveiket időszerűvé. A szocializmus divat lett! 

A szocializmus tehát Angliában erős növény, amely élettől duzzadó rügyeket hajt, 
természetesen fiatal még, oly fiatal, hogy még sem virágokat, sem gyümölcsöt nem 
hozott. 

Dr. Adler, az ausztriai szocialisták küldötte jelentést terjeszt elő az ausztriai szocialista 
mozgalom helyzetéről. Ausztriában, mondja, igen életképes párt van, amely fáradhatat- 
lanul dolgozik és semmiféle nehézségtől nem riad visza. Átadom Ausztria-szerte élő sok 
ezer munkás testvéri üdvözletét. Az volt a szándékuk, hogy hivatalos megbízást 
adnak nekem, de ez lehetetlen volt. A szabadság Ausztriában valami vegyes dolog, az 
oroszországi és a németországi szabadság között. (Nagy derültség.) Formáját tekintve 
német, végrehajtásában orosz. Franciaországtól és Angliától eltekintve talán Ausztriá- 
ban vannak egész Európában a legliberálisabb törvények, csakhogy a gyakorlatban nem 
úgy járnak el, ahogyan azt a törvény előírja... Ausztriában van munkástörvény, amely 
- eltekintve az angliaitól és a svájcitól — a legjobb volna egész Európában, ha nem szinte 
csak papiron létezne! Ausztriában a normál munkanap 11 óra, a nők és a gyermekek 
éjszakai munkája el van tiltva... Elismerjük, hogy a , törvényes törvénytelenségek" 
ellenére a Munkástörvény javította a nagyipari munkásság helyzetét. . . 

Keir Hardie, 56 000 szervezett skót bányász képviselője emelkedik szólásra. . . A megbí- 
zók elismerik az osztályellentéteket és a kapitalizmus felszámolására törekszenek... 
Szerintük ez a cél elérhető, ha egy sor olyan törvényt bocsátanak majd ki, amely komoly 
munkástörvényhozásnak tekinthető. Hosszú idő óta, mint megdönthetetlen hitvallást, 
egyre csak azt ismételgették, hogy a walesi és a nagy-britanniai munkás mindössze napi 
9 órát dolgozik. Szó sincs ilyesmiről. Az igazság az, hogy néhol pl. a gyárakra vonatko- 
zóan ezt írja elő a törvény. Ott a megállapított heti munkaidő 56 óra ; ugyancsak napi 
9 óra névleg a nagyipari munkások munkaideje. Ugyanakkor minden kínálkozó alka- 
lommal, amikor valamely iparág fellendül, a munkanap gyakran 12, sőt 14 óráig tart! 
Ehhez megjegyeznénk, hogy munkásaink jobbjai között hatalmas mozgalom indult a 
törvényben előírt nyolcórás munkanapért, aminek áthágását feltétlenül be kell tiltani. De 
ezt még korántsem értük el... 

Nagy-Britannia 10 millió munkása közül egymillió a trade-unionok (szakszervezetek) 
tagja. A trade-unionok többnyire szakmunkásokat tömörítenek, akik keveset törődnek 
a szervezeteiken kívül álló munkásokkal. A szakképzetlen munkásoknak úgyszólván 
semmiféle szervezetük sincs. 

A nyolcórás munkanapról szóló törvény előterjesztése nagyobb hatást tenne minden- 
nemű forradalomnál, vagyis maga a forradalom lenne, mégpedig a leghathatósabb. . . 

Ihrlinger polgártárs a magyarországi munkáspárt küldötte tömör áttekintést ad hazája 
helyzetéről. . . megállapítja, hogy Magyarországon, akárcsak Ausztriában is, a szabadság 
csak papíron létezik. Minden szolgabíró tetszése szerint gazdálkodik. A magyar reakció 
a német reakciót majmolja, és középkori rendeletekhez folyamodik, hogy a szocialistákat 
sújthassa. 

A munkásmozgalom főleg az egyletek útján terjed. Míg szakszervezetek csak Budapes- 
ten léteznek, munkásegyletek szinte mindenütt találhatók, a kisebb városokban éppen 
úgy, mint a falvakban. A magyar munkáspárt hosszú ideig a polgári radikális párt 
uszályában haladt; de az utóbbi párt képviselői nem tartották meg ígéreteiket. ezért a 
munkáspárt elhatározta, önállósítja magát s mindent a maga erejéből fog kiharcolni. 

Domela Nieuwenhuis polgártárs kapja meg a szót; amint az emelvényre lép, dübörgő 
tapssal köszöntik. Nieuwenhuis vázolja a hollandiai munkásosztály helyzetét : egy nem- 
zet gazdasági élete nagyrészt a politikai helyzettől függ. Mivel Hollandiában a munkás- 
. osztálynak szavazati joga nincs, törvényes befolyása sincs a politikai ügyekre. Egyszóval 
Hollandia osztályállam, a plutokrácia kormányozza, amelynek végzetes jellege minden 
intézményben világosan kifejezésre jut. 

Az igen nyomasztó adókat az adófizetők teljesítőképességével é éppen fordított arány- 
ban vetették ki. Kétötöde részben a munkások számára nélkülözhetetlen fogyasztási 
cikkeket sújtotta. Túlzás nélkül elmondhatjuk, hogy egy munkáscsalád keresetének 10 
százalékát az államkasszának áldozza, nem számolva a kommunális és egyéb terheket. . 

Az oktatás ugyan nyilvános, de nincs kielégítően megszervezve; sem nem kötelező, sem 

nem ingyenes. Szakmai oktatás Hollandiában úgyszólván egyáltalában nincs ; ahol mégis 
van, ott teljesen felesleges luxusnak tekintik... A női és a gyermekmunka nagyon elter- 
jedt. Megtaláljuk nemcsak az áruházakban, boltokban és szabóműhelyekben, hanem a 
szövőiparban, cukorgyárakban, a dohányiparban, a nyomdákban... A holland munkás 
átlag 12 órát dolgozik naponta, a textiliparban 11 órás a munkanap. . . 

Plehanov polgártárs, az orosz szociáldemokraták képviselője a következőket mondja : 
. . . Bizonyos közgazdászok, akiknek túlságosan is élénk a fantáziájuk, akik inkább jóaka- 
ratukkal, mint tényismeretükkel tűnnek ki, Oroszországot valamiféle európai Kínának 
állították be, amelynek helyzete merőben különbözik a Nyugat-Európától. Ez egyáltalán 
nem igaz... Végül ismétlem és hangsúlyozom: Oroszországban a forradalmi mozgalom 
mint munkásmozgalom fog győzedelmeskedni, vagy sohasem fog győzelemre jutni. . . 

Zetkin polgártársnő, a berlini munkásnők képviselője élénk taps közepette emelkedik 
szólásra a női munka kérdésében. .. Megbízónőivel egyetértésben elvi álláspontról fogja 
megvilágítani a női munka kérdését. Minthogy ez a kérdés nem tisztázott, szükség van 
arra, hogy egy nemzetközi kongresszus röviden és érthetően állást foglaljon ebben a 
kérdésben. Nem lehet csodálkozni azon, fejti ki a szónok, hogy a reakciós elemek 
felfogása a női munkáról, reakciós. De igen meglepő, hogy a szocialista táborban is 
találkozunk téves felfogással, amely a női munka megszüntetését követeli. A nők felsza- 
badításának kérdése, vagyis végső fokon a női munka kérdése gazdasági kérdés, és a 
szocialistáktól gazdasági kérdésekben joggal várhatunk több megértést. . . 

De Paepe polgártárs, belga küldött... vissza kíván utasítani a nemzetközi munkástör- 
vényhozás ellen felhozott néhány kifogást. Különböző kritikákban azt állítják, hogy ez 
nem vezet anyagi eredményekhez, mert a kormányok nem teljesítik a kérdéses követelé- 
seket; meg kell tehát elégedni a követelések agitációs eredményeivel és éppen ezért 
helyesebb, ha azokat radikálisabban fogalmazzuk. A szónok nem találja megalapozott- 
nak ezeket az ellenvetéseket. Véleménye szerint azoknak a követeléseknek, amelyeket 
közvetlenül meg lehet valósítani, lassanként meg kell valósulniuk. Mi sokat követelünk 
a kormányoktól és kétségtelenül lassan és keveset kapunk, de lépésről lépésre mégis 
elérjük azt, amit akarunk. 


Határozatok 


A munkásvédelemmel kapcsolatos követelések megvalósításának útjai — a nemzetközi 
munkavédelmi törvényhozás. A munkanap törvénye és szabályozása. Nappali munka, 
éjszakai munka, vasár- és ünnepnapi munka, a fiatalok munkaideje, női és gyermekmun- 
ka. A nagyipar és kisipar — beleértve a háziipart is — felügyelete. 

A párizsi nemzetközi munkáskongresszus : 

abban a meggyőződésben, hogy a munka és az emberiség felszabadítása csak az 
osztályként és nemzetközileg szervezett proletariátustól indulhat ki, amely kivívja a 
politikai hatalmat, hogy megkezdje a kapitalizmus kisajátítását és a termelési eszközök 
társadalmi tulajdonba vételét; 

tekintve, 
hogy a viharosan fejlődő tőkés termelési mód lassanként felölel minden modern kultúrá- 
jú országot... 

a kongresszus kimondja : 
Szükség van hathatós munkavédelmi törvényhozásra minden olyan országban, ahol a 
tőkés termelési mód az uralkodó. 

E törvényhozás alapjaként követeli a kongresszus : 
a) legfeljebb 8 órás munkanap megállapítását az ifjúmunkások számára ; 
b) a 14 éven aluli gyermekek munkájának betiltását és a 14-18 éves korúaknál a munka- 
nap hat órára való leszállítását, mindkét nembeliek számára ; 

d) a női munka betiltását minden olyan iparágban, amely különösen ártalmas a női 
szervezetre. . . 
f) hetenként legalább 36 órás megszakítás nélküli pihenőidőt minden munkás számá- 
ra...; 
m) az összes műhelyek és ipari üzemek, beleértve a háziipart az állam által fizetett és 
legalább felerészben a munkások által választott gyárfelügyelők útján történő ellenőrzé- 
sét. 

A kongresszus kijelenti, hogy a szociális viszonyok megjavításához szükséges mind- 
ezen rendszabályokat nemzetközi törvényekbe és szerződésekbe kell foglalni. . . 


Nemzetközi tüntetés 1890. május 1-jén 


A kongresszus elhatározza : 

meghatározott időpontban nagy nemzetközi tüntetést kell szervezni, mégpedig oly mó- 
don, hogy egyidejűleg minden országban és minden városban egy meghatározott napon 
a munkások követelik a hatóságoktól a munkanap 8 órában való megállapítását és a 
párizsi nemzetközi kongresszus többi határozatának megvalósítását. 

Tekmtettel arra, hogy az Amerikai Munkásszövetség (AFL) 1888 decemberében St. 
Louisban rendezett kongresszusán már úgy határozott, hogy 1890. május 1-jén rendez 
ilyen tüntetést, a kongresszus ezt az időpontot fogadja el a nemzetközi tüntetés napja- 
ként. 


Kiss Nagy András: 
Bronz grafika III. 

TÖRTÉNELMI UTUNK 


A vita folytatódik 


Szerkesztőségi zárszó helyett 


Mint ismeretes, folyóiratunk februári kü- 
lönszámában tettük közzé az MSZMP 
programalkotó munkabizottságának tör- 
ténelmi albizottsága által készített doku- 
mentumot, amely közelmúltunk felszaba- 
dulástól napjainkig terjedő szakaszának 
elemzésére vállalkozott. 

A dokumentum megjelenését igen nagy 
várakozás előzte meg, s hogy a várakozás 
mögött valós érdeklődés volt, azt mi sem 
mutatja jobban, mint az, hogy a Társadal- 
mi Szemle eme különszáma két kiadásban. 
összesen háromszázhúszezer példányban 
jelent meg és kelt el, ami egy tízmilliós 
országban szinte példátlan dolog. 

A legkülönfélébb jelzések tömege bizo- 
nyítja. hogy az anyag körül országos vita 
bontakozott ki. Olyan vita, amelynek 
alaphangját az afölötti megelégedés adta 
meg. hogy a dokumentum tanúsága szerint 
felszabadulás utáni történelmünkben - ha 
vannak is még tisztázatlan mozzanatok - 
immáron nincsenek tabukérdések. Egyút- 
tal - mivel igazi vitáról van szó — természe- 
tesen éppen a történések azon csomópont- 
jai körül alakult ki heves polémia, amelyek 
eddig homályban voltak, vagy sommás 
itélkezések tárgyát képezték. 

Feltehetőleg nem tévedünk, ha úgy véle- 
kedünk, hogy az országos vitát meglehetős 
hűséggel tükrözik azok a levelek, amelyek 
a különszámmal kapcsolatban szerkesztő- 
ségünkbe érkeztek. 120 levélről van szó. 
Ismerve a folyóiratok levélforgalmát. 
számba véve továbbá, hogy egy kisebbfaj- 
ta történelemkönyv elolvasása nyomán 
fordultak hozzánk olvasóink, egyáltalán 
nem lehetünk elégedetlenek. 

Kaptunk rövid, kézzel írott néhány sort 
és 20-30 oldalas tanulmányt is. Erkeztek 
személyes emlékekről szóló írások és do- 
kumentumokból építkező elemzések. 

A tollat ragadók szinte egyöntetűen a 
tanulmány egyetlen fejezetéhez, az 1956-os 
októberi események előzményeihez és az 
októberi-novemberi napokhoz, a népfel- 
kelés vagy ellenforradalom kérdéséhez 
szóltak hozzá. Ez természetes, hiszen 1945 
utáni történetünk olyan időszakával kel- 
lett szembenézni, amely közel 33 éven át 
nemigen volt vitatható. 


Az írások szerzőinek többsége lényegé- 
ben egyetértett azzal, hogy "56-ot nem le- 
het sommásan ellenforradalomnak nevez- 
ni, s kevesen vélekedtek úgy, hogy az anti- 
kommunista, ellenforradalmi jellegű folya- 
matok hiányoztak a vészterhes napokból. 
Erkeztek viszont olyan levelek is, amelyek 
írói még az , ötvenes" évek tudományos és 
politikai vizsgálatának szükségességét is 
elvetik. Nem kívántuk közölni azokat a 
hozzászólásokat, amelyek az érvek súlya 
és meggyőző ereje helyett az indulatokra 
építettek. 


A hozzászólások közlését lezárjuk, a vi- 
tat azonban nem. A közéletben és a társa- 
dalomtudományi kutatások műhelyeiben 
tovább folyik a kor részletes feltárása. 
Ujabb dokumentumok kerülnek napvilág- 
ra. A zárszót minden bizonnyal az utókor- 
nak kell megfogalmaznia. 


Szerkesztőségünk a beérkezett írásokat 
kötelességének megfelelően továbbította a 
történelmi múlttal foglalkozó albizottság- 
hoz, ezáltal azok a további kutatást segít- 
hetik, de egyben a jövő számára dokumen- 
tummá is válnak. 


Ezúton is köszönetet mondunk mind- 
azoknak. akik gondolataikat. ismereteiket 
megosztották velünk. 


A szerkesztőség 

ERÉNYI TIBOR 


Gondolatok a trockizmusról 
Krausz Tamás könyve alapján" 


Krausz Tamás kitűnő válogatásában viszonylag 
kis terjedelmű kötet jelent meg Trockij emigrá- 
ciós írásaiból. Lev Trockij személyisége és a 
nevéhez fűződő tradíció — hadd jegyezzük meg 
bevezetésképpen - különleges helyet tölt be a 
nemzetközi munkásmozgalom történetében. 
A bolsevikok - Lenin után -— második embere 
1917 októberének és az ezt követő oroszországi 
polgárháborúnak a hőse, a szovjethatalom 
egyik megalapítója helyzetéből következően kü- 
lönbözött a régi bolsevik gárda ugyancsak Sztá- 
lin áldozataivá vált tagjaitól — és természetesen 
a diktátor környezetétől is. 

Trockijjal nem a Szovjetunió területén szá- 
moltak le: miután a húszas évek végén emigrá- 
cióba kényszerítették, 1940-ben, Mexikóban lett 
politikai gyilkosság áldozata. A sztálini hatalom 
tulajdonképpeni kiépülése idején tehát már csak 
emigránsként tevékenykedhetett. Mint a sztálini 
rendszer könyörtelen kritikusa, tartósan magá- 
ra vonta a sztálini vezetés ádáz gyűlöletét. 
A , trockizmus" szó olyan szidalmazó gyűjtöfo- 
galommá vált, amelybe minden belefért. A vá- 
dak szerint a ,júdás" Trockij arra törekedett, 
hogy visszaállítsa a kapitalizmust a Szovjetunió- 
ban; lepaktált az imperializmussal, a fasiszták- 
kal, szélsőségesen jobboldali és baloldali elhajló 
volt egyszerre, sőt közönséges kémfeladatokat is 
vállalt. Mindezek a vádak természetesen képte- 
lenek és alaptalanok voltak. Tény azonban, 
hogy Trockij esetében mutathatók ki leginkább 
az elvi-politikai ellentétek az áldozat és a gyilkos 
között. Fontos szempont ez; ismeretes, hogy az 
önkény áldozatainak jelentős részét nem válasz- 
totta el alapvető elvi ellentét a hatalom birtoko- 
saitól, illetőleg ha korábban elválasztotta is, az 
évek folyamán csökkent. 

A , Trockij-jelenség" megértéséhez természe- 


" A száműzött Trockij. Szerkesztette és a bevezető 
tanulmányt írta Krausz Tamás. (Kolibri Könyvkiadó 
1989) 


OLVASÓLÁMPA 


tesen bele kellene bocsátkozni a sztálinizmus 
egész problematikájába, amire itt aligha van 
lehetőség. Mindössze arra utalunk, hogy a kö- 
rülményeken túlmenően az áldozatok egy részét 
is -— az említett okokból - bizonyos felelősség 
terheli a végzetes elfajulásért. Trockijt illetően 
annyiban más a helyzet, hogy ő a legfelsőbb 
vezetésből már a húszas évek közepén , kikap- 
csolódott". 


v 


Lev Trockij óriási irodalmi örökséget hagyott 
maga után; számos elméleti-történeti-politikai 
önéletrajzi írása van; mindehhez hozzájárul a 
róla szóló könyvtárnyi irodalom. Életét és élet- 
művét tehát jól ismerjük. Írásaiból kitűnik, 
hogy Trockij fiatal korában az európai szociál- 
demokrácia neveltje volt. Ez így persze nem 
sokat mond. A II. Internacionálé soraiban szá- 
mos szocialista-szociáldemokrata irányzat tevé- 
kenykedett — nem lényegtelen eltérésekkel. 

A fiatal Lev Davidovics elsősorban az Inter- 
nacionálé legerősebb pártja, a német szociálde- 
mokrata párt felé tájékozódott; annak kiemel- 
kedő teoretikusához, Karl Kautskyhoz igazo- 
dott, jóllehet személyes szimpátiát nem érzett 
iránta. Mint ismeretes, Kautsky tevékenységé- 
nek az egész európai szociáldemokrata mozga- 
lomra, így a kialakuló orosz szociáldemokráciá- 
ra is nagy hatása volt. Ez alól az induló bolsevi- 
kok sem mentesek. A pályakezdő Lenint Kauts- 
ky radikális nézetei erőteljesen befolyásolták. 
Ugyanez volt a helyzet Trockij esetében is. Mi 
az, amit a bolsevik gondolkodás Kautskytól 
átvett? Elsősorban elméleti radikalizmusát, a 
bernsteini revizionizmus minden formájával va- 
ló éles szembenállást. Kautsky a hagyományos 
marxi osztálykategóriákban gondolkodott, a 
történeti fejlődés útját lényegében a Kommunis- 
ta kiáltvány alapján értelmezte, azt az álláspon- 
tot képviselte, hogy a kapitalizmus bukása, a 

szocializmus győzelme , elkerülhetetlen", s eb- 
ben a folyamatban az ipari proletariátusnak 
különleges történeti missziót kell teljesítenie. 
Annak az ipari proletariátusnak, amelynek szá- 
ma - a népesség polarizációjának előrehaladtá- 
val - állandóan növekszik, s amely belátható 
időn belül (a mezőgazdasági proletariátussal 
együtt) a tőkés országok lakosságának nagy 
többségét alkotja majd. 

Van egy fontos tényező azonban, amely Le- 
nint és Trockijt már viszonylag korán megkü- 
lönbözteti Kautskytól. Jóllehet Trockij 1917 
nyara előtt nem volt bolsevik, az európai szo- 
ciáldemokráciához szorosabban kapcsolódott, 
mint Lenin; mindketten fokozatosan szembe- 
fordultak Kautsky azon felfogásával, amely 
már a századelőn is heves vitákat váltott ki. 
A Kautsky-féle Marx-interpretáció túlságosan 
központba helyezte a történelmi szükségszerű- 
ség gondolatát, és ezáltal bizonyos determinista 
jelleget öltött. 

Nem arról van szó, mintha Kautsky nem tu- 
lajdonított volna jelentőséget a munkásosztály 
és a munkáspártok történelmi szerepének. 
Hangsúlyozta a szervezkedés, a munkásság ön- 
tudatosodásának fontosságát, elismerte az álta- 
lános politikai sztrájkot mint harci eszközt, sőt 
úgy vélekedett, hogy - megfelelő körülmények 
között - a tömegakcióknak, fegyveres felkelé- 
seknek nagy jelentőségük lehet. (Ismeretes, 
hogy az 1905-ös orosz forradalommal Kautsky 
teljes mértékben szolidáris volt.) Azok a szociál- 
demokratak viszont, akik Kautskytól balra he- 
lyezkedtek el (így például Rosa Luxemburg vagy 
éppenséggel Trockij) a történelem szubjektív té- 
nyezőit jóval fontosabbnak tartották. Ugyanez 
vonatkozik Leninre és a bolsevikokra is. 

Nem állíthatjuk azt, hogy az utóbbiak eseté- 
ben kifejezetten orosz sajátosságról lenne szó. 
Hiszen számos európai ország munkásmozgal- 
mában - különböző jellegű — antikautskyánus 
irányzatok érvényesültek. Az oroszországi kö- 
rülményeknek és az orosz történelmi hagyomá- 
nyoknak mindazonáltal mind Lenin, mind 
Trockij gondolkodásában már a kezdeteknél 
nagy jelentősége volt. Oroszország századfordu- 
lós jelene és történeti múltja erősen különbözött 
más európai országokétól. A századfordulón a 
cári Oroszország volt az egyedüli autokratikus 
politikai hatalom Európában. A tőkés fejlődés 
előrehaladt ugyan, a polgárosodás is számos 
tekintetben megnyilvánult, sőt bizonyos politi- 
kai reformokra is sor került, mindez azonban a 
cári hatalom autokratikus jellegén lényegében 
nem változtatott. Sokan vélték úgy, hogy ez 
ellen a hatalom ellen nem lehet nyugat-európai 
módszerekkel küzdeni. Nem véletlen, hogy az 
orosz  marxisták-szociáldemokraták jelentős 


részben narodnyikként kezdték forradalmi pá- 
lyafutásukat, és bizonyos affinitást mutattak a 
blanguista hagyományok iránt. (Vonatkozik ez 
a fiatal Plehanovra éppen úgy, mint Trockijra.) 
A narodnyikságon és a hozzá kapcsolódó esz- 
meáramlatokon túlmentek ugyan, de - leg- 
alábbis ami Trockijt illeti — sohasem váltak or- 
todox kautskyánusokká. 

Karl Kautsky és az általa képviselt szociálde- 
mokrácia jelentős része végül is a parlamentáris 
demokráciánál kötött ki. Maga az 1917-es 
oroszországi forradalmak után már erőteljesen 
antibolsevista kautsky is úgy látta, hogy Európa 
nagy területein lényegében evolúciós jelleggel is 
alapvető politikai változásokat lehet elérni; 
olyan változásokat, amelyek a tőkés társadalmi 
rend felszámolásához vezethetnek. Természete- 
sen mindehhez szükségesnek vélte a munkásosz- 
tály politikai és gazdasági erejének növelését, az 
osztályharc különböző eszközeinek alkalmazá- 
sát, tudva azt, hogy a burzsoázia , belátására 
aligha lehet számítani". 

Ehhez még egy igen fontos tényező járult. 
Kautsky - akárcsak az európai szociáldemokrá- 
cia szinte egésze — a demokratikus centralizmus 
elvét mindig is elutasította. Bizonyos leegysze- 
rűsítéssel azt mondhatnánk, hogy a Kautsky- 
féle felfogás szerint, ha a szocialista átalakulás 
történetileg időszerűvé válik, akkor minden bi- 
zonnyal meg is valósul. Viszont, míg nem idő- 
szerű, meddő és ártalmas mintegy erőszakot 
elkövetni a történelmi folyamatokon. A marxi 
tanításoknak ez az elsősorban Nyugat- és Kelet- 
Európára vonatkoztatott értelmezése nemcsak 
az új, a bolsevik irányzatot megalapító Lenin, 
hanem a hagyományos szociáldemokráciához 
nálánál 1917 előtt közelebb álló Trockij számá- 
ra is mindinkább idegen volt. A bolsevikok és 
a szociáldemokraták közötti szakadás elkerül- 
hetetlenné vált. 

Trockij a forradalmas és polgárháborús évek- 
ben mint a pétervári szovjet elnöke, majd a 
Vörös Hadsereg szervezője, irányítója és külön- 
böző más, fontos tisztségek betöltője kérlelhe- 
tetlenül radikális politikai irányvonalat képvi- 
selt. A fegyveres harc és ezzel egyidejüleg a , ha- 
dikommunizmus" gazdaságpolitikája nagyon is 
megfelelt hajlamainak. Ő is - akárcsak Lenin — 
azt várta, hogy a szocialista forradalom hullá- 
mai hamarosan egész Európát elborítják. Nem- 
csak a , munkáshadseregek szervezője", hanem 
- korábbi mensevizmusával szöges ellentétben — 
a , gazdaság militarizátora" volt. 1921-től azon- 
ban már az új gazdasági politika, a NEP alapján 
állott. 1923-tól a tervgazdálkodást és az erős 
iparosítást szorgalmazta; a , szocializmus egy 
országban" elvet viszont képtelenségnek minő- 
sítette. Élesen szembekerült — a korábban általa 

meglehetősen lebecsült — Sztálinnal, aki 1927 
végén kizáratta a pártból, majd emigrációba 
kényszerítette. Életében új korszak kezdődött. 

Az emigráns Trockij — és ennek bemutatása 
a kötet szerkesztőjének érdeme - a sztálini rend- 
szer kérlelhetetlen kritikusának bizonyult. 
A forradalom elkorcsosulását kérte számon 
Sztálintól. Tevékenységéből az önkritikus ele- 
mek nagyrészt hiányoznak, nem utal Sztálin 
azon intézkedéseire (pl. a gazdasági és társadal- 
mi élet militarizálására), melyeknek kezdemé- 
nyezője — igaz, jobbára a polgárháború viszo- 
nyai közepette - tulajdonképpen ő volt. Ez valós 
történeti probléma! Sok szempontból joggal 
hozhatták fel ellene, hogy 1918 és 1922 között 
közel sem gondolkodott olyan demokratikusan, 
mint a harmincas években. De arra maga Troc- 
kij is rámutatott, hogy a két időszak között 
valóban nagy történeti különbségek voltak. 
Egyébként az kétségtelen, hogy a párton belüli 
demokrácia elvét — akárcsak Lenin - a legnehe- 
zebb években sem adta fel. 

Birálatában Trockij megállapítja, hogy a sztá- 
linizmus társadalmi bázisát a bürokrácia, az 
, újsütetű kispolgárság", az államapparátus és 
az óriási titkosrendőrség alkotja (1929). Eltor- 
zultnak tekinti nemcsak Sztálin politikai mód- 
szereit, hanem gazdaságpolitikáját is. Ennek 
kapcsán írja : , Az a pénz, amelyet az árucikkek- 
re adminisztratív úton megállapított árak szabá- 
lyoznak, elveszti azt a képességét, hogy maga 
legyen az árak, következésképpen a terv szabá- 
lyozója. A mai szovjet gazdaság nem pénzgaz- 
daság, és nem is tervgazdaság, hanem a bürok- 
ratikus gazdaság csaknem tiszta formája." 
(1933). Ami pedig a kulturális politikát illeti: az 
irodalmilag tájékozott, jó izlésű Trockij a , szoc- 
reál" elvét mindig is elutasította. Akkor azon- 
ban már eltávolodik a valóságtól, amikor a Ko- 
minternt ,a világforradalom legnagyobb féke- 
zőjének" minősíti; megállapítván: , Sztálin nél- 
kül nem létezne Hitler". 

S itt felvetődik a legfontosabb kérdés : hogyan 
látja Trockij a bolsevizmus és a sztálinizmus 
kapcsolatát? Hadd idézzünk viszonylag terje- 
delmesebben egyik, a kötetben közölt, 1937-ben 


publikált tanulmányából. , Miután a politikai 
szintérről eltávolították az összes többi pártot, 
a lakosság különböző rétegeinek ellentmondá- 
sos érdekei és törekvései többé-kevésbé a hatal- 
mon lévő pártban kellett hogy kifejezésre jussa- 
nak. Annak arányában, ahogy a politikai súly- 
pont a proletár élcsapatról a bürokráciára tevő- 
dött át. a párt megváltozott mind szociális ösz- 
viharos ütemének köszönhetően az elmúlt 15 
évben jóval radikálisabb degenerálódást szenve- 
dett el, mint a szociaáldemokrácia fél évszázad 
leforgása alatt. A mostani tisztogatás a bolseviz- 
mus és a sztálinizmus közé nemcsak véres vona- 
lat húz, hanem egész vérfolyammal választja el 
öket... A sztálinizmust a bolsevizmusból vagy a 
marxizmusból levezetni tökéletesen ugyanaz, 
mint tágabb értelemben az ellenforradalmat a 
forradalomból eredeztetni." A sztálini rendszer 
föleg terrorral fenntartott államszocializmus- 
nak minősíthető, hiszen mindenfajta demokra- 
tizmust és társadalmi önigazgatást nélkülöz. 


v 


Megválaszolja-e Trockij a kontinuitás-diszkon- 
tinuttás nehéz kérdését ? Aligha. Mint az esemé- 
nyek egyik alakítója, nem is teheti ezt kielégítő- 
en meg. De írásai a történész és a történelem 
iránt érdeklődők számára fontos kiindulópon- 
tokkal szolgálnak. 

Az értő, az életműben jól kalauzoló bevezető 
tanulmány címe: ,A klasszikus forradalmár". 
Találó cím! Mégis egy szóval bővítenénk: , A 
klasszikus értelmiségi forradalmár". Trockij 
ugyanis imponáló és történelmet formáló forra- 
dalmi-gyakorlati tevékenysége mellett is mind- 
végig jellegzetesen értelmiségi alkat. Innen szár- 
mazik alapos és széles körű műveltsége, de dokt- 
rinérsége, sót messianizmusa is. Politikailag — a 
közölt irások tanúsítják - szinte kényszerű 
az idő. Irásai azonban — ezért ís volt időszerű a 
kötetet megjelentetni — fontos történeti tanulsá- 
gokat hordoznak. 

LOVASSY TAMÁS 


Láng Imre: Az Egyesült Államok gazdaságpolitikája 


és külpolitikája 1933—1939 


Bármennyire közhelynek és elcsépeltnek tűnik 
is: Láng Imre könyve igazán időszerű és izgal- 
mas olvasmány napjainkban. Az Egyesült Álla- 
mok 20. századi történelmének kimagaslóan 
fontos korszaka a republikánus kormányzati 
politikát felváltó demokrata párti , új irányvo- 
nal" vagy New Deal bevezetése. Az 1980-as évek 
végén, amikor a Szocialista Internacionálé szá- 
zadik, jubileumi kongresszusán részt vevő pár- 
tok a többé-kevésbé sikeres neokonzervatív 
megn szalok meghradásanak új prógranijal és 
ta párti vezetés, amely a legutóbbi három elnök- 
választás során nem találta meg a köztársaság- 
párti elnökjelöltek legyőzésének ellenszerét, ak- 
tuálissá teszi a harmincas évek fejleményeiből 
levonható következtetések figyelembevételét. 

Időszerű az Egyesült Allamok gazdaság- és 
külpolitikáját elemző könyv amiatt is, hogy a 
vizsgalt időszak több paradoxona - mintegy 
áthúzódó kérdőjelként — némileg módosult for- 
mában ugyan, de továbbra is megválaszolásra 
vár. Csak egy ilyen sajátos paradoxonként em- 
líthető, hogy mig az amerikai választópolgárok 
szövetségi (országos) szinten republikánus je- 
löltre voksolnak (Reagan, Bush), addig helyi 
szinteken inkább a demokrata párti képviselő- 
ket részesítik előnyben. (Ezt jól kifejezi, hogy a 
legutóbbi időszakban mind a Képviselőházban, 
mind a Szenátusban a Demokrata Párt élvez 
többséget.) Végül egy sajnálatos további aktua- 
litást ad a könyvnek a U.S. News and World 
Report 1989. június 12-i számának az az írása, 
amely hosszabb cikkben méltatja a nemrégiben 
88 éves korában elhunyt, utolsó , régi vágású 
liberálisként" emlegetett Claude Pepper szená- 
tor életútját. A veterán törvényhozót úgy említi, 
mint a New Deal utolsó washingtoni képviselő- 
jét, akit 1936-ban választottak először a Szená- 
tusba, és aki aktív résztvevője volt a könyvünk- 
ben érintett időszaknak. 

Feltétlenül egyet kell értenünk a szerző indító 
megállapításával: az 1933-tól 1939-ig tartó né- 
hány esztendő az Egyesült Államok történeté- 
nek egyik legvitatottabb időszaka. Éppen ezért 
is üdvözlendő vállalkozása, melyben megkísérli, 


hogy saját széles körű elemző munkáján keresz- 
tül hozzájáruljon e fontos korszak amerikai po- 
litikájának jobb megértetéséhez. Az 1929—33. 
évi gazdasági világválság hatásainak új alapo- 
kon való leküzdése páratlanul nehéz feladatok 
elé állította az 1933-ban hivatalba lépő Roose- 
velt-kormányzatot. 

Láng Imre munkájának nagy erénye, hogy 
átfogóan és mindvégig lényegre koncentráltan 
mutatja be, a New Deal valójában milyen átfo- 
gó módon keresett újszerű választ egy sor prob- 
lémára, miközben korszakos vállalkozásba kez- 
dett: a gazdasági válságból való talpra álláson 
keresztül célul tűzte ki az amerikai kapitalizmus 
megszilárdítását, amelynek elengedhetetlen kö- 
vetelményeként jelentkezett az Egyesült 
mok külpolitikai és világgazdasági szerepének 
újraértékelése is. 

Ertékes része a könyvnek az , új irányvonal" 
kibontakoztatását felvezető helyzetelemzés. Ta- 
lán számunkra sem lényegtelen társadalmi- 
gazdasági megújulásunk jelenlegi viszonyai kö- 
zepette mélyrehatóan elemezni a régi és az új 
harcát, egymásra hatását. A , hooveri hagya- 
ték" terhe, illetőleg annak párhuzamos tovább- 
élése nehezítette a New Deal gondolatkörébe 
tartozó intézkedések és törvényhozási kezdemé- 
nyezések elfogadását, lassította annak térnyeré- 
sét. "A gazdasági válság megszüntette az ameri- 
tések és a valóság közti ellentmondást. Véget ért 
a prosperitás időszaka, amelyben anakroniz- 
musként hatott a változás szükségességének 
hangoztatása. Időszerűvé vált az új keresése." 

A szerző szemléletes feldolgozásban állítja 
elénk: a hosszan tartó válság, a Hoover- 
kormányzat államvezetési elveinek és gyakorla- 
tának kudarca elkerülhetetlen szükségszerűség- 
ként helyezte középpontba a nemzetgazdaság 
talpra állítása és a társadalmi struktúra reform- 
ja céljából az állami beavatkozás átfogó prog- 
ramját. Jól érzékelteti, hogy az elnök és környe- 
zete a New Dealt hosszan tartó folyamatként 
fogta fel, amelynek különböző szakaszai más- 
más célok priorizálásával járultak hozzá a gaz- 
dasági-társadalmi struktúra megreformálásá- 
hoz. Mindez természetesen igen bonyolult, átté- 
teles formákban jutott-juthatott érvényre, a vég- 
rehajtó, a bírói és a törvényhozó hatalom közöt- 

ti mindenkori erőviszonyoknak megfelelően. 


A kitűnő logikával végigvezetett elemzés olvasá- 


sakor sokszor úgy érezzük: a döntéshozatali 


mechanizmus működése jól emlékeztet a mai . 


amerikai politikai döntések sokszor számunkra 
nehezen áttekinthető fordulataira. 


y 1 


Az amerikai gazdasági problémák kezelése mel- 
lett kiemelt figyelmet kapott a roosevelti prog- 
ramban a nemzetközi környezet alakítása, azaz 
a világgazdaság és a külpolitika néhány sarkala- 
tos kérdésének újszerű megközelítése. A kor- 
mányzat a New Dealt mindenképpen össze- 
egyeztethetőnek kívánta feltüntetni a világgaz- 
dasági problémák orvoslására irányuló nemzet- 
közi erőfeszítésekkel. Számos, napjainkban jól 
ismert fogalom bontakozik ki előttünk : nemzet- 
közi valutarendszer, vámkorlátozások, koordi- 
nált pénzügyi és költségvetési politika stb. 
Vagyis olyan jellegű változásokat sürgetett, 
amelyek , megalapozása a 30-as évek tapaszta- 
latainak felhasználásával a II. világháború alatt 
megindított úgynevezett, )háború utáni gazda- 
sági tervezése munkálatainak feladata lesz". 
Külön figyelmet érdemelnek azok a fejtegeté- 


sek, amelyek a New Deal korának amerikai . 


külpolitikájáról szólnak. Habár e gondolatsor 
egy-egy megállapításával vitába lehet szállni, az 
összkép mégis meggyőző. Rendkívül átgondolt, 
lényegre törő módon sorakoztatja fel a külpoli- 
tika előtt sokszor megoldhatatlan feladatként 


tornyosuló ellentmondásokat: egyrészt a nyitás 
szükségességét motiváló tényezők és kényszerítő 
erők jelenlétét, másrészt pedig a semlegességi 
pozíció mögé bújó izolacionista törekvések ha- 
talmas belső támaszát. S bár időnként úgy lát- 
szik, mintha az amerikai politika menthetetlenül 
zátonyra futna az ellentétek szirtjein, ám közben 
félreérthetetlenül kirajzolódik: a japán-kínai 
háború kitörésétől csaknem egyenesen vezet az 
út az 1939. november 4-én hatályba lépő negye- 
dik semlegességi törvényhez. Ez egyúttal azt is 
jelentette, hogy az Egyesült Államok a Pearl . 
Harbor-i japán támadásig nem hadviselő fél- 
ként is nyíltan vállalta az agresszió elleni küzde- 
lem támogatását. Ez alatt az is egyértelművé 
válik Láng Imre munkájában, hogy a Roose- 
velt-kormányzat mind bel-, mind külpolitikájá- 


. ban egyfajta jól átgondolt fogatókönyv szerint 


cselekszik, és lépésről lépésre halad előre a maga 
választotta úton. 


v 


Láng Imre könyve szervesen kapcsolódik az 
amerikai politikatörténetet bemutató örvende- 
tesen gyarapodó hazai munkák sorába. Haszon- 
nal forgathatják mindazok, akik hivatásszerűen 
kívánnak közelebbről megismerkedni a vizsgált 
időszak nagyszabású fejleményeivel, de azok is, 
akik csupán ismereteik bővítéséhez kívánják fel- 
használni e világhatalom fejlődésének meghatá- 
rozó korszakáról szóló ismereteket. 
( Akadémiai Kiadó 1988.) 


Kiss György: Lépcsők IV. 


SUMMARIES 


The noted representatives of the present time 
history-writing examine the past four decades" 
most exciting and debated period in their here 
published studies. The problems of the process 
running from the Second World War up to 
1968, and particularly the fifties, the basic gues- 
tions of the power arrangements in the process 
of formation were present on a decisive manner 
in the spiritual and political struggles, therefore 
the objective examination of the recent past is 
not only in the interest and that of a task of the 
specialized branch of science. Berend T., Iván 
singles out the most dangerous traps form those 
which prevent the objective examination : that is 
the approach that changes the determinist apol- 
ogy and the historical evaluation for predomi- 
nant, emotional and retrospective view of his- 
tory. The author uses an original comparison, 
when the almost half a century long period after 
1945, from the view of the development Oof a civil 
society, that of the national integrity and of the 
effectiveness of the human rights 15 compared to 
the decades following the Compromise of 1967. 
As far as the space of manouvering of the Hun- 
garian policy is concerned, he is on the opinion 
that it was extremely limited and has always 
been directly determined by the prevailing great 
power policies and the borders of its limits were 
best illuminated by 1968. The author defines not 
only a broader but also a differing from the 
usual definition for the social-historic legiti- 
macy, which serves as an explanation, why does 
the legitimacy of a power lost its charisma dis- 


appear. 


Methodologically Juhász, Gyula follows the 
same way, when introduces the international 
determination of the 1947 peace treaties. On the 
first place he points on some important, 
previously "sensitively" treated connections: 
where did the concept of the "last satellite" 
come from; what did the proposal contain 
about the possible reannexation of certain parts 
of Transylvania; how were some reparations 
related points of the armistice born; what was 
the real reason of the unusually severe punish- 
ments for the war criminals. 


Hajdu, Tibor examines the international back- 
ground of 1956, above all the steps of the Soviet 
and Yugoslav leaderships are analized. By re- 
jecting the previous propagandistic approaches 
he looks for answer, how far the Western pow- 
ers were involved into the outbreak of the 1956 
events. Calls the reader"s attention on an in- 

teresting document, in which the Soviet leader- 
ship recognizes the restriction and the violation 
of some basic international legal norms. Hajdu 
deals with the judgement of the withdrawal of 
Soviet troops and that of the neutrality and 
provides an insight into the international script 
of the tragical "settlement" of the guestion. 


Balogh, Sándor analizes the reform attempts 
between 1953 and 1956 on the basis of an ex- 
tremely rich documentation. The deep divisions 
of the political leadership in almost all substan- 
tial guestions of the development of the Hun- 
garian society led to the fatal conseguence of the 
failure of reforms and brought into a dead-end 
of the democratic development. The article dis- 
closes an important connection from the genesis 
of the Imre Nagy case, by suggesting the then 
not foreseeble tragedy. 


Földes, György in his co-statement sums up the 
chances of a multi-party system in 1956, weighs 
the programs and the basis of the parties being 
under organization. Ormos, Mária examines the 
period between 1956 and 1958 which was recog- 
nized by the official history-writing as the years 
of consolidation. She asks: "Is it a compromise 
or a dictate what was born on the eve of Novem- 
ber 2, 1956?" By these kind of sharp and sub- 
stence-oriented guestions she takes into due 
consideration the circumstances of the birth of 
the Kádár-system, its legitimacy, the political- 
ideological contents of the judgement of pop- 
ular uprising or counter-revolution. In the study 
the outlines of a peculiar consolidation come up 
to the surface, which in the same time could be 
characterized by the expectation of consolida- 
tion and by the fears of acguiescence. 


Bayer, József: 


Political party—turning-point in the ideology 
(thesises) 


Following the democratic reforms in Hungary 
which take place these days there is a significant 
change in the place of ideology at the political 
system. The change has already begun in the 
60s and it was expressed in the thesis of the 
hegemony of marxism. In the lack of an appro- 
priate reform of the political institution system, 
there could not have been an institutional 
safeguard of cultural and spiritual pluralism. 
This caused a lot of damages in the Hungarian 
ideological life and when the crisis ssmptoms 
were strengthened, most researchers did not re- 
gard marxism as the source of solution, but 

instead of that certain Western civilian and 
traditional Hungarian system of views were 
prefered. This clearly shows that besides the 
economic and political reforms launched in the 
recent years, the reform of ideology is also indis- 
pensible. 


Földes, Károly : 


Socialist market : economy of capital or wasteful 
management 


The author makes a distinction between market 
and market-economy, because in case of the 
preceding definition primarily filow-like, while in 
the latter stock-like active forces do operate. 
The capital as a stock category and as such, is 
important active force of modern economies. 
Therefore the socialist economy can not elimi- 
nate the capital (but seeking for its elimination 
it could destroy the economy). An other basic 
characteristic of a modern economy 15 the share 
of roles of ownership and that of entrepreneur- 
ship (namely: the preceding term relates to the 
inventor, while the latter is valid for the opera- 
tion of the capital). As a conseguence, there 15 


a need for the market of capital to put forth a 
real market. Szekeres, László, the author of the 
other article arrives to an opposite conclusion. 


Szekeres, László: 


The restoration of the market of capital: a way- 
out from the crisis or escape? 


According to the view of Szekeres, László the 
realized "socialism", because the state-owner- 
ship is also an alienated ownership and as such, 
could be regarded as a specific capital-owner- 
ship lacking a capitalist can not operate rationa- 
Ily, therefore there is a need for reform, which 
could be done on two ways: firstly, through the 
restoration of the personality of the capital- 
owner, that is the restoration of capitalism; or 
secondly, through an up-to-now not known 
way: by the establishment of a collective (name- 
ly: not state) ownership and a real economic 
democracy (because in case of a capital-owner- 
ship broad social strata are excluded from the 
exercising of their rights connected with owner- 
ship). The author submits a proposal! for the 
later mentioned collective-type ownership. 

KOPÁTSY SÁNDOR 


Az alulról epitkező reform 


Az ipari forradalom óta a világ azon országaiban, amelyek civilizációjukban és gazdasági 
fejlettségükben tradicionális kapcsolatban álltak Nyugat-Európával, természetszerűleg 
vetődik fel az utolérés feladata. Ezeket az országokat Wallerstein találóan a világgazda- 
ság félperifériájához tartozóknak nevezi, mivel se nem centrumok, azaz nem olyan 
fejlettek, mint az élenjárók, se nem perifériák, hiszen azoknál fejlettebbek gazdasági 
tekintetben, és nem azokkal, hanem a centrummal van sok közös civilizációs, történelmi, 
sőt politikai kapcsolatuk. Ebbe a félperifériába tartozott Közép-Kelet-Európa minden 
országa éppen úgy, mint a mediterrán és a skandináv országok vagy Japán. Ezekben a 
térségekben a 18. század közepe óta állandó célként szerepel az utolérés igénye. Egyesek- 
nek sikerült, másoknak nem. Először a poroszok vezette Németország zárkózott fel 
gazdaságilag a centrumhoz még a 19. század végén, majd a skandinávok a jelen század 
elején, végül a japánok a második világháború után. A félperiféria minden más országá- 
ban kudarcot vallottak az erőfeszítések, sőt a relatív lemaradás fokozódott. Felvetődik 
a kérdés: mi volt a sikerek és a kudarcok oka? 


Történelmi horizont: utolérők és elmaradók 


A 19. század végén, amikor a Német Birodalom sikerrel zárkózott fel a centrum országai- 
nak színvonalához, a világgazdaság olyan szakaszba jutott, amelyben az iparosítás 
jelentős mértékben támaszkodhatott a belső piacra, a magas ipari importvámok biztosí- 
tották a kezdő ipar számára is a védelmet, és a helyi nyersanyagok, mindenekelőtt a szén 
és a vasérc stabil iparfejlesztési bázist jelentettek ; a vasút pedig lehetővé tette a nemzeti 
piac egységesítését. Ezen a bázison született az a gazdaságpolitika, amelynek Bismarck 
volt a politikai, List a közgazdasági vezéralakja. Ez az időszak azonban nemcsak 
Németország gazdasági fejlődése szempontjából volt kedvező, hanem Európa egész 
keleti felében tanúi lehettünk a gazdasági felzárkózás beindulásának : ez az az idő, amit 
mi a kiegyezést követő negyven év gazdasági csodájának tekinthetünk, és lényegében 
hasonló sikerek ideje ez Oroszországban, Romániában vagy Szerbiában. A Monarchián 
belül Csehországnak ennél is sokkal több sikerül, gazdaságilag a centrum színvonalára 
emelkedik, tehát eléri ugyanazt, amit a németek. Ennek a gazdasági fellendülésnek az 
az elsődleges oka, hogy a világgazdasági centrum számára a vasút segítségével feltárul 
a félperiféria mezőgazdasága mint az iparcikkek ellenében elérhető élelmiszerforrás. 
A centrumban még nem indul meg az agrártechnikai forradalom, ezért mezőgazdasági 
termelése drága, az óceánokon keresztül történő élelmiszer-szállítás lehetőségeit korlá- 
tozza a hűtőtechnika fejletlensége. Ez az a kor, amikor a félperiférián a mezőgazdaság 
és az élelmiszeripar jelentős komparatív előnyöket élvez. Ezen előnyök kihasználása 

megköveteli a piacgazdaság és a szállítási hálózat gyors kiépülését. E korszaknak azon- 
ban vannak a térségre kiható komoly hátrányai is. 

Egyrészt a komparatív előny elsődleges élvezője a nagybirtokos osztály, másrészt az 
új tőkés réteg is a mezőgazdasághoz kapcsolódik, ezért nem a nagybirtok ellenfeleivel, 
hanem a nagybirtokosokkal köt politikai szövetséget, s a maga számára előnyösnek 
tartja a feudális maradványokat, amelyeket a nagybirtokosok történelmi és gazdasági 
érdekből őriznek. Ebből fakadóan a viharos gazdasági növekedéssel nem jár együtt a 
megfelelő ütemű politikai átalakulás. A Nyugathoz képest ugyan csökken a gazdasági 
elmaradottság, de növekszik a politikai lemaradás. 

Másrészt ez a számukra kedvező világgazdasági konjunktúra rövid életű ahhoz, hogy 
a térség lassú politikai fejlődése kibontakozhasson. A századfordulóra beindul az agrár- 
technikai forradalom, a félperifériák mezőgazdaságának komparatív előnye csökkenni 
kezd, egyúttal egyre versenyképesebb lesz a tengerentúli mezőgazdaság. A század elejére 
a félperifériák konjunktúrájának vége szakad, a spontán utolérési folyamat kifullad, 
nőnek a politikai feszültségek, és újra hangot kap a külön út keresése. A skandináv 
országok számára valamivel később valósul meg az utolérés, de annál sikeresebben, ők 
még a centrumon belül is az élre kerülnek. Az utolérés útja azonban egészen más, mint 
a német és a közép-európai út volt. Ők nem zárkóznak be, éppen ellenkezőleg, aktívan 
bekapcsolódnak a világpiaci forgalomba. Gyorsabban történik meg a politikai integráló- 
dás, mint a gazdasági. Nálunk nem köztudott, hogy a svédek száz évvel ezelőtt szegé- 
nyebbek voltak, mint a magyarok. 

Japán felzárkózásának okaira még visszatérek később, amikor a legutóbbi negyven év 
felzárkózási sikereit elemzem. Itt csak annyit jegyzek meg, hogy Japán is a világgazdaság- 
ba való szoros integrálódással és nem valamiféle külön út keresésével valósította meg az 
utolérést. 

A sikereseknél nagyobb számúak voltak a sikertelen utolérési kísérletek. Az első nagy 
nekibuzdulást a felvilágosodás váltotta ki, a másodikat a diktatúrák, a fasizmus és a 
leninizmus. A felvilágosodás a társadalom és a gazdaság jó vezetésével, felülről történő 
megváltással akarta felszámolni az elmaradottságot. Azt tartotta, hogy a nép még 
elmaradott, ezért a nyugati típusú önszerveződés a félperifériákon nem járható. Az 
elitnek kell korlátlan hatalmat biztosítani. Így született meg a felvilágosult abszolutizmus 
a félperifériák minden országában, Portugáliától Oroszországig, Svédországtól a Monar- 
chiáig. Ezen országokban a kezdeti sikerek ellenére mindenütt kudarcba fulladtak a nagy 
utolérési tervek, sőt a korábbinál is erősebb lett a konzervativizmus, a társadalmi 
megmerevedés. Ezt a kort követte a vasút, a szén és az acél diadalmas fél évszázada, 
amiről már fentebb szóltam. 

A félperifériák országai a jelen században újra a régi felvilágosodott eszmékhez 
nyúltak, legalábbis abban a tekintetben, hogy az utolérésre a nép még éretlen, azt a 
társadalmi elit korlátlan hatalmára lehet csak építeni. Viszont ellentétben a felvilágoso- 
dással, a centrumot dekadensnek, halálraitéltnek, fejlődésképtelennek deklarálták. A fa- 
sizmus és a leninizmus tehát közös abban, hogy az elit diktatúráját és a centrum 
társadalmainak életképtelenségét hirdeti. Ez a közös vonás sokkal jelentősebb, mint a 
mesterségesen hangsúlyozott ideológiai ellentét. A módszerek hasonlósága az ideológiák 
mögött meghúzódó valóság hasonlóságát bizonyítják. Jó volna tudatosítani, hogy a 
fasizmuson, a leninizmuson vagy a sztálinizmuson átment a világ minden, a félperifériá- 
hoz tartozó országa. Ez nem lehet véletlen, ezért hamisak azok a magyarázatok, amelyek 
az egyik vagy a másik rezsim létrejöttének okát akár karizmatikus történelmi személyek- 
ben, akár a világpolitikai erők játékában keresik. Ebből fakadóan ideje volna az elmúlt 
száz év magyar történelmét is ezen objektív folyamatok szemszögéből újravizsgálni. 
A 20. században ugyanúgy nem hozott sehol sikert az elit vezetésére épülő megoldás, 
ahogyan a 18. században a felvilágosult abszolutizmus sem. Azt, hogy miért nem hozha- 
tott, nem kívánom bővebben elemezni, hiszen most ezt rágja mindenki. Indokoltabbnak 

tartom annak elemzését, hol és miért következett be századunk második felében az 
utolérés. 

A jelen század közepéig igaznak látszott az a tétel, amelyet Max Weber ismert fel : ipari 
társadalommá, azaz a világgazdaság centrumává csak az az ország válhat, amelynek 
civilizációja a puritanizmus. Ezt Weber, nem valami szerencsésen, protestáns etikának 
mondta. A valóságban az ipari társadalom 19. századi igényeinek megfelelő civilizáció 
nem a valláshoz kötött, annál is mélyebb gyökerei vannak. A félreértések elkerülése 
érdekében: e téma során civilizáció alatt értem mindazokat a magatartás- és megítélés- 
formákat, amelyek a társadalom gazdasági teljesítőóképességével vannak összefüggésben. 
Ilyenek a takarékosság, a tisztaság, a rendszeresség, a fegyelmezettség, a segítőkészség, 
az individualizmus, a vállalkozási hajlam stb. Ezeket a tulajdonságokat minden nép 
évszázadokon keresztül alakítja magában, és rajtuk csak nagyon lassan változtat. Azzal 
tudom ezt szemléltetni, hogy egy dán hiába gazdag már generációk óta, úgy lát vendégül, 
mintha szegény volna ; egy magyar bármennyire szegény, úgy akar vendégül látni, mintha 
gazdag volna. 

Ha a 20. századi gazdasági csodákat nézzük, akkor látnunk kell, hogy ezek már 
kiléptek a nyugat-európai puritanizmus köréből. A finnek felzárkózását még lehet úgy 
tekinteni, hogy csatlakoztak a többi skandináv országhoz, de a svábok utolérése már 
ezzel nem magyarázható, ők nemcsak hogy nem protestánsok a weberi értelemben, de 
még kevésbé puritánok, azaz takarékosak, kollektívak, fegyelmezettek. Ezen népek 
gazdasági felzárkózását az tette lehetővé, hogy az utóbbi évtizedekben az ő civilizációs 
tulajdonságaik váltak előnyössé. Az a civilizáció ez, amely a felvilágosulásban élen járt, 
majd az iparosításban lemaradt. Mi is jellemzi ezt a civilizációt? Az individualizmus, az 
igényesség, a vállalkozószellem, az önállóság értékelése. Mondhatjuk, éppen ellentétes 
vonások jellemzik, mint a puritánokat. A legutóbbi évtizedek tudományos és technikai 
eredményei olyan követelményeket támasztanak, amelyeknek ez a civilizáció felel meg 
a legjobban. Minél több a kisvállalkozás, minél több az egyedi termék, minél választéko- 
sabb a fogyasztói igény, annál értékesebb lesz az ilyenre fogékony társadalom. Ezt két 
gyakorlati példán illusztralom. 

Még a hatvanas években is olcsó tömegterméket kívánt a piac. Ezért volt ennek a 
kornak az autóideálja a Volkswagen, amit a német puritanizmus központjában, Alsó- 
Szászországban gyartottak. Ma a választékos igények uralják a piacot, ezért lett a 
Mercedes és a BMW a két legdivatosabb és legnagyobb jövedelmezőséggel eladható 
autó. Ezeket viszont a svábok és a bajorok gyártják. A világ szerszámgépiparának közel 
száz éven keresztül a Ruhr-vidék volt a központja, tehát a protestáns németek voltak a 
gyártásra a legmegfelelőbbek. Jelenleg az egyedi szerszámgépek uralkodnak. Ezek gyár- 
tása a zömmel katolikus svábok lakta Baden-Württemberg területén összpontosul. 

A japánok felzárkózása azon az alapon magyarázható, hogy ők a nyugat-európaiak- 
nál is puritánabbak, azaz szorgalmasabbak, fegyelmezettebbek, takarékosabbak, kollek- 
tívebb szelleműek, jól képzettek, azaz a jelenkor tömeggyártására minden más civilizá- 
ciónál alkalmasabbak. Ez a magyarázata a négy távol-keleti kis ország csodálatos 
fejlődésének is. Az olyan munkással, amelyik évi 2300 órát nagyon magas intenzitással 
dolgozik a munkahelyén, azzal még a jelenkorban is versenyképes lehet a nagyvállalati 
exportszektor. 

Az elmondottak arról tanúskodnak, hogy csak ott volt az elmúlt évtizedekben gazdasá- 
gi utolérés, ahol a népesség civilizációja megfelelt a termelőerők szabta követelményeknek. 
Ez azonban csak szükséges, de nem elégséges feltétel. Erről győz meg néhány ország 
esete. Az észtek legalább annyira skandináv civilizációjúak, mint a finnek, a kelet-néme- 
tek tipikus puritán civilizációt képviselnek, az észak-koreaiak sem különböznek déli 
testvéreiktől. Mindegyikük olyan, világhatalmi konstelláció által determinált helyzetbe 
került, ami lehetetlenné tette potenciális képességeik kibontakoztatását. Mégsem vitatha- 
tó, hogy rossz politikai struktúrában és mechanizmusban is kiderül a civilizációk kompa- 

ratív értéke közötti különbség. A Szovjetunión belül a balti országokban, Grúziában és 
az Örmény Köztársaságban magasabb az életszínvonal, mint az Orosz Szovjetköztársa- 
ságban, de ennél is lényegesen alacsonyabb viszont Kazahsztánban és Üzbegisztánban. 
Jó példa a szomszédos Jugoszlávia is, ahol az évtizedeken keresztül megcsodált nemzeti- 
ségi politika ellenére ma nagyobb a gazdasági különbség Szlovénia és Koszovó között, 
mint korábban. 

De nemcsak a szocialista országokban tapasztalhatók a civilizációs előnyök és hátrá- 
nyok hatásai. Olaszországban minden áldozat és erőfeszítés ellenére nő a különbség. 
A legélesebben ez a tényező ott jelenik meg, ahol nincsenek tradicionális gyökerei a 
különböző civilizációknak. Kaliforniában a bevándorló távol-keletiek életszínvonala öt 
év után meghaladja az angolszász eredetű őslakosságét, a mexikói bevándorlóké pedig 
a felét sem éri el. Ez a gyakorlat nyelvére lefordítva azt jelenti, hogy egy távol-keleti 
puritanizmussal bevándorló gazdasági értéke négyszer nagyobb, mint egy mexikói civili- 
zációból érkezőé. Még nagyobb a két civilizáció közötti különbség, ha a következő 
generáció képzettségét hasonlítjuk össze. A távol-keleti eredetűek szinte elárasztják a 
legjobb egyetemeket, és ott kiváló teljesítményt nyújtanak, a mexikóiak pedig alig 
vannak a felsőoktatásban részt vevők között képviselve. 

Súlyos hiba ezért, ha a szocialista országok jelenlegi helyzetüket kizárólag azzal 
magyarázzák, hogy Jaltában nem jó helyre kerültek. Eppen a legutóbbi pár év tapaszta- 
latai mutatják, hogy a sok tekintetben determinált sorsok között is lehetnek jelentős 
eltérések. Mi magyarok viharsebesen használtuk ki a másodgazdaság kiskapuilt, a lengye- 
lek alig éltek vele, őket szinte csak a politikai reformok foglalkoztatták, míg nálunk a 
lakosság nagy többsége a legnagyobb politikai viharban is másodgazdaságában sürög. 
A sokkal fegyelmezettebb cseheknél lassabban érnek a dolgok, annak ellenére, hogy ők 
nálunk sokkal polgárosultabbak, ott sokkal gyengébbek a nacionalista és félfeudális 
erők. Aki látta a grúzokat a távoli orosz városokban maszekolni, aki tudja, hogy átlagos 
méretű háztáji gazdaságuk közel hatszor annyit termel, mint az oroszoké, annak be kell 
látnia, hogy nem minden múlik a rendszeren. Ez sokkal kevésbé állt a sztálinizmus 
virágkorában, és sokkal inkább érvényes ma. 

A társadalom gazdasági potenciáljának kibontakoztatását megbéníthatja választott 
politikai és gazdasági struktúrája. Hiába születnek politikai reformok, ha nem valósul 
meg a politikai decentralizáció, ez utóbbi pedig mindaddig csak látszat, amíg nem 
decentralizáltak a helyi szervek gazdasági forrásai. Ennél is könnyebben belátható az, 
hogy a deformált ár- és bérrendszer, a deformált vállalati struktúra esetében béna a 
gazdaság. Például amíg a mezőgazdaság sok munkással dolgozó, sokprofilú nagyüze- 
mekbe van szervezve, addig elviselhetetlenül drágán fog termelni. 

Az elmondottakból az derül ki, hogy korunkban a gazdasági utolérésnek három 
elengedhetetlen feltétele van : 

e megfelelő legyen a civilizáció ; 

e legyen kedvező a világpolitikai helyzet; 

e a politikai és gazdasági decentralizációnak ne álljanak útjában politikai akadályok. 


A gazdasági utolérés feltételei Magyarországon 


Vegyük sorra az utolérés három feltételének alakulását hazánkban. 

1. Magyarság és civilizációs adottságok. Ami a civilizációs feltételeket illeti, szerencsé- 
sebb helyzetben vagyunk, mint valaha. A jelenkor követelményeinek megfelel az a 
civilizáció, amellyel mi leginkább rokonságban vagyunk. Ezt a civilizációt felvilágosult- 
nak neveztem a korábbiakban. Kik tartoznak ide? Bizonyos részben a franciák, a 
svábok, a bajorok, az osztrákok, a csehek, mi magyarok, a szlovének és az észak-olaszok. 
Természetesen nem homogén ez a civilizációs kör, a gazdasági követelmények szempont- 


Kopátsy Sándor: Az alulról építkező reform 7 


jából azonban egyértelmű a rokonság. Ha városokkal akarnám körülhatárolni a civilizá- 
ciót, Lyon, Strasbourg, München, Prága, Bécs, Pozsony, Budapest, Ljubljana, Velence, 
Firenze, Milánó és újra Lyon szerepelne a térképemen. A közepén Svájc egy kis puritán 
sziget. Melyek témánk szempontjából a legjellemzőbb civilizációs vonások? Az indivi- 
dualizmus, a humán értékek hangsúlyozása, a vállalkozószellem, a kezdeményezőkész- 
ség, a jó stilusérzék, az egyéni szabadság nagyra értékelése, az igényesség. Természetesen 
vannak nem ennyire időszerű tulajdonságok is. Gyenge a fegyelmezettség, a rendszeretet, 
a kollektív felelősség, hogy csak néhányat soroljak fel. E civilizáció karakterét akkor 
látjuk a legjobban, ha a nyugat-európai puritánokéval hasonlítjuk össze. A puritán és 
az individualista civilizáció leegyszerűsített szembeállítását szolgálják az alábbi párhuza- 
mok: az előbbiben a munkás nagyvállalati keretek között is úgy dolgozik, mintha 
maszek volna, az utóbbiban a maszek többet, a nagyvállalati munkás kevesebbet dolgo- 
zik. 

A kor és az előttünk felgyülemlett nehézségek támasztotta követelménynek megfelelő 
civilizációs magatartásunkat mutatja az is, hogy a csökkenő reálbérekre és a bevezetett 
szabad szombatra úgy reagált a lakosság jelentős hányada, hogy a szombat és a vasárnap 
lett a leghosszabb, legintenzívebb munkanap. Ugyanazok az emberek, akik rossz minő- 
ségű munkát végeztek a lakótelepi építkezéseken, kiváló teljesítményt nyújtanak a ma- 
gánépítkezéseken. Nincs tehát igazuk azoknak, kik attól félnek, hogy az elmúlt években 
elveszett, erodálódott a szorgalom, a szaktudás, s az értelmiségiek többsége bürokratává 
torzult. Napról napra tapasztalhatjuk, hogy sokkal jellemzőbb az ellenhatás. Korábban 
a magyar nép nagy többségét, mindenekelőtt a parasztokat és a munkásokat az jellemez- 
te, hogy igyekeztek kiadásaikat csökkenteni, ma az igényekben versenyeznek. Elég ebből 
a szempontból azt megnézni, mekkora házakat építenek, és hogyan rendezik be azokat, 
milyen a kereslet a presztízst jelentő javak iránt. 

Ezzel kapcsolatban is el kell oszlatni egy, a múltból itt maradt felfogást: a politikusok 
és a közgazdászok egyaránt azon keseregnek, hogy kicsi a pénzben jelentkező megtakaríi- 
tás. A modern világban a gazdaság dinamikus fejlődését mozgató motor a fogyasztói 
igények feszítése, ez teremt új munkahelyet, nagyobb jövedelemszerzési lehetőséget, s 
nem a takarékoskodás. Ha az emberek elköltik a pénzüket, keresletet teremtenek, ami 
azt eredményezi, hogy nő a termelés, az oda befektetett töke hatékonysága, tehát 
érdemes befektetni. Nagy a fordulat abban a tekintetben is, hogy a fentebb hangsúlyo- 
zott civilizációs rokonságunk ellenére korábban elítélő véleményt alkottunk a nálunk 
fejlettebb rokonokról. Az országon belül elítéltük a pénzszerző szakmákat, a vállalkozá- 
sokat, de még inkább azokat a nemzeti kisebbségeket, amelyek a polgárosodásban 
előttünk álltak, a zsidókat és a svábokat. Megkülönböztetett antipátia uralkodott egé- 
szen a legutóbbi évtizedekig az osztrákokkal és a csehekkel szemben. Most az osztráko- 
kat jobban szeretjük, mint bármelyik más népet, és a hozzájuk fűződő viszonyunk jobb, 
mint valaha. 

Az elmondottakból következik, hogy a kis népek számára fontos partnerkeresésben 
hagyjunk fel a szomszéd népek összefogásának papolásával. A velünk hasonló mentalitá- 
sú, civilizációjú népekkel kell összefognunk, azok közül is elsősorban azokkal, akik 
előttünk járnak és közelebb vannak. 4 jelenkor világában nem a gazdaságföldrajzi vagy 
a történelmi szempontok , hanem a civilizációs rokonság a fő integráló tényező. Az 15 a múlt 
század igazsága volt, hogy a nyelvi és történelmi rokonság a fontos. Ma kimondottan 
hátrányos, ha a különböző civilizációjú népek egy államon belül élnek, vagy akár csak 
integrálják azokat. Ezért van válságban déli szomszédunk, ezért nem működhet megfele- 
lően a KGST. 

Más dolog az integráció és más a gyümölcsöző gazdasági együttműködés. Számunkra 
a keleti szomszédok, mindenekelőtt a Szovjetunió óriási gazdasági potenciált jelent. 
E téren példát jelentenek az osztrákok és a finnek. A Szovjetunióval mindkét oldalról 
rendkívül kedvező a gazdasági kapcsolatuk, mert kereskednek, de nem akarnak integrá- 

lódni. Számunkra is aranybánya lehet a szovjet piac, ha a gazdaságunk megfelelő szintre 
emelkedik. E téren az is nagy előnyünk lehet, hogy nemcsak civilizációnkkal, hanem az 
elmúlt évtizedek együttműködési tapasztalatai alapján is mi állunk a Szovjetunióhoz a 
legközelebb. Nagy kárt okozhatunk magunknak azzal, ha a szovjet viszonyt nem ápol- 
juk, ha teret engedünk valamiféle ostoba érzelmi alapon való ellenségeskedésnek. 

E tanulmány elején arról írtam, hogy a gazdasági utolérés szempontjából kedvező 
helyzetben voltunk a kiegyezést követő néhány évtizedben. Ekkor a kedvező oldal csak 
a mezőgazdaság és az élelmiszeripar volt, a civilizációs rokonság azonban lényegében 
csak a hazai németségre és zsidóságra korlátozódott, akiket annál jobban gyűlöltünk, 
minél nagyobbak voltak sikereik. Amit ez az ország a kiegyezés után elért, abban a 
kiemelkedő szerep a németeké, a zsidóké és a cseheké volt, akik ellen a haragunk fordult, 
amikor a konjunktúrának vége szakadt. 

Most az ország lakosságának nagy többsége civilizációjában sokkal közelebb áll 
Nyugaton élő civilizációs rokonaihoz, mint valaha. Nemcsak egy szűk polgárosodott, 
illetve arra hajlamos elit számára adott a civilizációs lehetőség, hanem az egész nép 
számára. Most nem a nemzet lelkiismeretét jelentő Ady érezte, hogy Dévénynél kell 
betörni az új időknek, hanem az egész nemzet. 

A visszafordíthatatlan demokratizálódás legfontosabb garanciáját azonban azokban 
a változásokban látom, amelyek az elmúlt évtizedben a magyar társadalomban lejátszód- 
tak. A közvélemény, de még a politikai szakma is elsősorban csak a politikai változáso- 
kat látja, de alig vesz tudomást azokról a nagyon mély és nagyon széles társadalmi 
változásokról, amelyek a felszin alatt játszódtak le. 

A magyar társadalom, gazdasági fejlettségéhez és múltjához képest, rendkívül homogén 
lett. Sokkal kisebb a klasszikus értelemben vett osztályok közötti különbség nemcsak a 
jövedelmeket illetően, hanem a fiatalság pályakezdésében is. Ezen a téren sem lehetünk 
ugyan megelégedettek, de ha arra gondolunk, hogy a hozzánk hasonló fejlettségű orszá- 
gokhoz viszonyítva hogyan állunk, nem kell attól félnünk, hogy ez lesz a fejlődés fékje. 
Még nagyobb eredményeket értünk el a városi és falusi életforma közötti különbségek 
felszámolásában. Talán sehol a világon nem élnek az emberek a falusi életforma mellett 
relatíve ilyen jól a városok lakosságához viszonyítva. Ha a hasonló viszonyokat például 
a sikerországnak számító Spanyolországban meglévőkkel állítjuk szembe, joggal lehe- 
tünk megelégedettek. 

A demokratizálás visszafordíthatatlanságának legfőbb zálogát abban látom, hogy a 
magyar társadalomban rendkívül széles körű a gazdaságilag autonóm családok száma. 
A modern társadalom tipikus autonóm szereplőjéből, a kisvállalkozóból nagyon kevés 
van, de a kvázi kisvállalkozóból minden valószínűség szerint nálunk van a legtöbb. 
Jelenleg a magyar családoknak legalább a felében a másodgazdaságból vagy valamiféle 
vállalkozásból származó bevétel jelentős jövedelemforrás. Külön súlya van ezen belül 
annak, hogy ez a családon belüli tényezőkön múló jövedelem. Azzal, hogy a magyar 
társadalom többsége a csökkenő reálbérekre és nyugdíjakra másodgazdaságának kibőví- 
tésével válaszolt, történelmi mértékű lépést tett a demokrácia alapjainak megteremtésé- 
ben. Nincs ugyanis kivétel az alól, hogy mindenütt előbb valósul meg ennek az osztálynak 
a gazdasági autonómiája, mint politikai szabadsága. Erre a tényre maga Marx sem figyelt 
fel, nem vette tudomásul, hogy a tőkés társadalomban azért lehetett demokrácia a 
tőkések számára, mert előtte már gazdaságilag autonómmá váltak. 

Demokrácia társadalmi szinten csak ott jöhet létre, ahol a társadalom tagjainak 
többsége már gazdaságilag autonómmá vált. Ma a gazdasági autonómia alatt nem azt 
a korlátlan gazdasági függetlenséget kell érteni, ami csak addig volt lehetséges, amíg az 
állam nem játszott szerepet a gazdasági életben, nem volt jelentős a költségvetés súlya, 
valamint a gazdasági törvénykezésnek és mechanizmusnak a vállalkozások eredményére 
gyakorolt hatása. A termelőerők jelenkori világában nagyfokú gazdasági autonómiát jelent 
már az is, hogy a jövedelmek jelentős része független a munkaadótól. 

Nálunk nemcsak az a helyzet, hogy a munkaviszonyból származó jövedelmek kicsik, 
hanem az is csökkenti a munkaadótól való függőséget, hogy könnyű az újra elhelyezke- 
dés, hogy az adott mellékkereseti lehetőségek mellett nem a munkaviszonyból származó 
jövedelmet kell a munkavállalóknak maximalizálniuk, hanem az ott töltött időt, az ott 
teljesített energiát minimalizálni. Ezért nálunk sokkal nagyobb a munkavállalóknak a 
munkaadóktól való függetlensége, mint a fejlett tőkés országokban. Ezt a függetlenséget 
— legalábbis eddig - fokozza a munkanélküliség hiánya, helyesebben nyugati mértékkel 
elhanyagolható szintje. Gondoljuk meg, hogy a hozzánk hasonló fejlettségű tőkés orszá- 
gokban 20 százalék körül mozog a munkanélküliek száma, az esetleg elérhető mellékjö- 
vedelem pedig sokkal kisebb, mint az elvesztett munkabér. 

Az egyén és a család gazdasági autonómiája meggyőződésem szerint az adott történel- 
mi helyzetben mindennél fontosabb pozitív jelenség nálunk: először mondhatjuk azt, 
hogy társadalmunk érett a politikai és gazdasági felzárkózásra. 


2. Kedvezőbb nemzetközi környezet. Könnyebb annak bizonyítása, hogy rendkívül 
kedvezőek számunkra a világpolitikai adottságok. Történelmünk eddigi tragédiája, hogy 
népünk forradalmi nekirugaszkodásai soha nem estek egybe a kedvező világpolitikai 
konstellációval. A haladás belső ellenségei mindig találtak készséges külső szövetségese- 
ket. Most szinte az egész világ nekünk szurkol. Politikai és gazdasági sikerünk minden 
nemzetnek segít. Számolni kell azonban a szovjetellenes demagógiával. Mindenkinek 
kötelessége tisztában lenni azzal, hogy mekkora veszély rejlik ebben. Meg kell győzni 
nagy keleti szomszédunkat, hogy ez a hang nem a népé, nem a hivatalos magyar 
politikáé, hanem egy szűk értelmiségi kisebbségé. 

Az internacionalizmust harsogó frázisok mellett elhalványult az a körülmény, hogy 
a jelenkorban más a helyzet, mint előtte évszázadokon keresztül, amikor minden, ami 
az egyik népnek jó volt, az a szomszédoknak rossz, s a népek csak egymás rovására 
tudtak gazdagodni, terjeszkedni. Ma minden népnek annál jobb, minél gazdagabbak, 
erősebbek szomszédai. A megváltozott helyzetet az idősebb falusiak tudják a legjobban 
megérteni, ha az ő múltjukra hivatkozom. Korábban mindegyik falusi család szeretett 
volna több földet, de ezt csak egymás rovására lehetett megszerezni, tehát örvendetes 
cselekedet volt a falu lakosai számára, ha valamelyik család tönkrement, kihalt. Most 
akár egyetlen kertnyi területen lehet milliomos valaki, ha ő a legügyesebb fóliázó. Ezzel 
szemben a nagy terület sem garantál nagy jövedelmet, ha nem megfelelő a szakértelem, 
a szorgalom, ha sikertelen a megválasztott termelési szerkezet. Ma a fóliások jobban 
élnek, mint valamikor a kulákok, és annak örülhetnek, ha minél többen vannak, mert 
így jön több kereskedő, így racionálisabb megszervezni az értékesítést. Az egymással 
szemben irigykedő falusi lakosságból í így válhat egyre jobb, közös érdekű kollektíva. Így 
van ez nemzetközi síkon is. Minden népnek előnye származik abból, ha a szomszédai 
jobban élnek, korszerűbb társadalmi struktúrát alakítanak ki. j 

Ennek ellenére nem problémamentes szomszédaink némelyikével a viszony. Ennek a 
kisebbségben élő magyarság romló helyzete az oka. Az érettük vállalt felelősség soha 
félre nem tehető kötelesség, de nem lehet ok arra, hogy erőre kapjon a nacionalizmus. 
A magyar nacionalizmustól több országban (közel és távol) még mindig erős a félelem. 
Ezt érezhettük 1956-ban és legutóbb éppen 1956 helyretételekor. Nekünk itthon semmi- 
vel sincs kevesebb okunk félni a nacionalizmus felerősödésétől, mint szomszédainknak. 
Ezt azért többször kell hangsúlyozni, mert a sajtóban, politikában kevés a figyelmeztető 
hang. 


3. A magyar politikai struktúra és a gazdasági mechanizmus : az eladósodással megvá- 
sárolt szabadság. Erről bővebben lesz szó a következőkben. Most csak röviden: a 
közvéleményben még mindig jellemző a vezetés szerepének túlértékelése, az egység 
fetisizálása. A politikai decentralizáció területén szinte semmi nem történt, és a politikai 

pártok is alig nyilatkoznak ebben a tekintetben elképzeléseikről. Vannak ugyan hangok 
a nagyobb tanácsi önkormányzatról, de a valóságban minden terület másra akarja 
vonatkoztatni a demokráciát, s a maga területén szorgalmazza a centralizált szakmai 
irányítást. 

Optimizmusom azért tűnhet meglepőnek, mert a reform hívei is tele vannak pesszimiz- 
mussal. Amíg a hatalmuk elvesztését érző korábbi hatalmasok pesszimizmusa teljesen 
érthető, neltéz magyarázatot találni arra, miért beszélnek állandóan válságról a reform- 
közgazdászok. Érthető, de nagyon hibás taktika ez, ha azért teszik, hogy további 
reformra sarkallják a hatalmat, attól több engedményt csikarjanak ki, mert ezzel párhu- 
zamosan sikerül a közvéleményben is válsághangulatot kelteni. Márpedig a reform 
sikerének egyik elengedhetetlen feltétele a realitásokon alapuló optimizmus. Ha a tömegek 
nem hisznek abban, hogy igen jelentősek a viszonylag rövid idő alatt elérhető eredmé- 
nyek, ha nem láthatják életkörülményeik javulásának lehetőségét, passzivitás lesz a 
jellemző, ami mellett a maximális külföldi segítség, a legjobb gazdaságpolitika és mecha- 
nizmus sem hozhat eredményeket. Azt természetesen el kell kerülni, hogy megalapozat- 
lan optimizmus alakuljon ki, tehát őszintén meg kell nevezni azokat a teendőket, amelyek 
nélkül nem várható eredmény. 

Mire alapozzák a reform hívei pesszimizmusukat? 

Mindenekelőtt a felgyülemlett adósságállomány leküzdését látják olyan súlyos teher- 
nek, ami hosszabb időre lehetetlenné teszi a dinamikus fejlődést. Ez a meggyőződésük 
azon is alapszik, hogy túlságosan az operatív, napi teendők, a hitelezőkkel folyó tárgya- 
lások hatása alá kerülnek. Azt hiszik, hogy a nemzetközi pénzügyi szervek itt tartózkodó 
tisztviselőinek követeléseit még a közvélemény bőszítése árán is ki kell elégíteni. 

Jó volna belátni, hogy hitelképességünk a népbosszantás árán elért törlesztgetések 
ellenére romlik, azon csak a társadalom demokratizálása és a gazdaság dinamizálása 
segíthet. Annak megfelelően kellene cselekednünk, hogy tudatában vagyunk, egy stagná- 
ló, bizonytalankodó gazdaság hitelképessége akkor is romlik, ha az esedékes kamatköte- 
lezettségeit maradéktalanul kifizeti. A hitelképesség elsősorban attól függ, milyen stabil 
társadalom és gazdaság áll a hitelek mögött. Hitelképesebbek lennénk, ha az elmúlt év 
során szerveztünk volna pár százezer kisvállalkozást, ha már nyakig benne lennénk az 
agrárreformban, előbbre tartanánk a helyi költségvetési szervek, mindenekelőtt a taná- 
csok önállósításában. 

Mi azonban a tényleges reformok helyett a hitelek kezelését helyezzük mindenek elé. 
Adósságállományunk megítélésében abból kell kiindulnunk, hogy jelenleg a világon 1600 
milliárd dollár olyan nemzetközi tartozás van, aminek visszafizetése legalább akkora 
nehézségekkel jár, mint a miénk. Mi ebben az adósságállományban 1 százalékos súllyal 
szereplünk. Ennél is fontosabb azonban, hogy a magyar gazdaság még a jelenlegi 
állapotában is feltétlenül a legjobb tizedbe tartozik az eladósodott országok között. Az 
sem vitatható, hogy azok között vagyunk, akiken már politikai okokból sem fogják 
kezdeni a fizetésképtelenség kimondását. Ez természetesen nem jelenti azt, hogy nem kell 
nagyon komolyan foglalkozni az adósságproblémával, sőt az újabb hitelek felvételében 
én még az illetékeseknél is óvatosabb lennék. A magyar népgazdaság mindaddig , amíg nem 
valósítja meg a máig elérteknél sokkal messzebb menő gazdasági reformjait, képtelen lesz 
a kapott hiteleket úgy felhasználni, hogy azok jövedelmezősége meghaladja, de akár csak 
elérje a fizetendő kamatok fedezetét. 

Ha azt kérdeznék tőlem, hány milliárd dollárral ér ma többet hazám, mint tíz eszten- 
dővel vagy akárcsak másféllel ezelőtt, bátran százmilliárdot mondanék. Ez az értéknöve- 
kedés azonban aligha következett volna be, ha nem adósodunk el, ha nem válik nyilván- 
valóvá, hogy elfogyott az állam pénze, s a kamatokat és a törlesztéseket csak úgy tudja 
viselni, ha csökkenti a reáljövedelmeket. Ezért a hatalomnak előbb a másodgazdaságok 
szabadságát, másrészt a nagyobb demokráciát kell cserébe adnia. Nem ismeri a politikai 
valóságot az, aki azt hiszi, hogy eladósodás nélkül is így beindulhatott volna a reformfo- 

lyamat. Történelmi mértékkel mérve: olcsón vásároltuk meg a hatalomtól a nagyobb 
szabadságot, a jövő zálogát. 


Hiányoznak az egyensúlyteremtés feltételei 


Szinte minden reformanyagon vörös fonalként húzódik végig az egyensúly megteremté- 
sének sürgetése. A kínálatot meghaladó keresletnek csak a negatív hatásait látjuk. Nem 
vagyunk képesek megszabadulni a marxizmusra olyan jellemző hittől, hogy a társada- 
lomban az egyensúly az egészség jele, hogy a tökéletes társadalmat az egyensúly jellemzi, 
hogy a fejlődés nemcsak egyensúlyt ígér, hanem feltétele az egyensúlyhoz közeli állapot. 
Ez a célok elérése utáni céltalan boldogság az egyik legősibb emberi tévedés. Mindenki 
egyénileg, s a vezetők társadalmi szinten is úgy érzik, hogy jelenleg csak azért van 
feszültség, mert valami hiba csúszott a gépezet működésébe, ha ezt a hibát ki lehet 
küszöbölni, akkor minden rendben lesz. Ezzel szemben áll viszont minden egyéni és 
társadalmi tapasztalat. Minél több vágy, kívánság teljesül, annál több új jelentkezik. 
Minden kor minden társadalmában a legkevesebb kielégítetlen igénye, vágya a szegé- 
nyeknek volt, a legtöbb a gazdagoknak. A jóléti, tehát a szegénységet a korábbi értelem- 
ben már nem ismerő társadalmak magas jövedelmű rétegeiben a legnagyobb az elégedet- 
lenség. 


Az sem igaz, hogy a fejlődés, a gazdagodás dinamizmusa csökkentené az igények és 
a kielégítettségük közötti feszültséget. Ezt éppen a közelmúlt nemzetközi eseményei 
bizonyítják : ma a politikai feszültség talán abban a Dél-Koreában a legnagyobb, ahol 
a gazdasági fejlődés és a reálbérek növekedése a leggyorsabb. 


Demokratikusan választott kormányzópárt még talán soha sehol nem bukott akkorát, 
mint legutóbb Törökországban. Történt ez annak ellenére, hogy ez a párt az elmúlt évek 
alatt csodálatos gazdasági teljesítményt produkált. Spanyolországban a gazdasági csoda 
sem gazdasági egyensúlyt, sem politikai stabilitást nem hozott. A kormányzó párt 
népszerűsége csökken, a munkanélküliség hivatalosan is 20 százalék körül van, a falvak 
relatív elmaradottsága fokozódik. A történelmi mértékkel mérve is kiemelkedő sikerek 
sem hoznak feszültségcsökkenést, nem jelentenek minden tekintetben megoldást. A so- 
kak által vágyott egyensúly csak a stagnáló világ stagnáló társadalmában jöhet létre. 
A szédületes sebességgel változó környezetben mindenképpen növekednek a feszültsé- 
gek, az aránytalanságok, de természetesen akkor a legjobban, ha egy társadalom roha- 
mosan lemarad. 


Az elmondottakkal nem azt akarom állítani, hogy nem kell mind az egyénnek, mind 
a hatalomnak a feszültségek csökkentésére törekednie. E téren akkor is állandó a 
lemaradás, ha a feladatot nagyon komolyan veszik. Azt viszont szem előtt kellene 
tartani, hogy az öncélként kezelt egyensúly szüli a legnagyobb egyensúlytalanságokat, 
feszültségeket. Különösen veszélyes az egyensúlyteremtésnek az utóbbi időben nálunk 
általánossá váló azon formája, amely az egyensúlyt a nadrágszíj meghúzásával akarja 
javítani. Ez ugyanis rontja a termelési kedvet, csökkenti a kinálatot, vagyis tovább ront 
azon, amin javítani akart. Ebben is az a hibás szemlélet él tovább, amely nem bízik az 
alulról jövő kezdeményezésekben, amely a népgazdaságot valamiféle gépezetnek tekinti, 
és nem szerves egységnek, amelynek életképessége, dinamizmusa az emberek munkaked- 
csak az eredője. A makroszintű feladat elsősorban és mindenekelőtt az, hogy biztosítsuk 
az alulról jövő, ott realizálódó kezdeményezések minél szabadabb és koordináltabb 
érvényesülését. Ezzel eljutottam mondanivalóm lényegéhez: a modern társadalomban 
minden reformnak , minden nagy teljesítménynek alulról kell kiindulnia. 

Reformot — de alulról építkezőt 


Minden általam ismert reformkoncepció, régebbiek és a legújabbak egyaránt, a felülről 
való megváltás koncepciójára épülnek. Ebben az értelemben tehát nem szakadt el a 
kétszáz éves tradíciótól, amelyet csak a kiegyezés utáni néhány évtized tört meg. Márpe- 
dig a felülről való megváltás ígérete csak akkor indokolt, ha a természetes társadalmi 
fejlődés nem ígér megoldást. A jozefinizmus és a leninizmus, azaz a vezetők bölcsességén, 
az általuk kimunkált célok szolgálatán alapuló stratégia csak a reménytelen társadalmi 
helyzetben indokolt. 

E tanulmányban a történelmi elemzéssel azt kívántam bizonyítani, hogy amint megte- 
remtődnek az utolérés feltételei, helyet kap és eredményességével is igazolja önmagát az 
alulról történő társadalmi és gazdasági szerveződés. A továbbiakban azt kívántam 
bemutatni, hogy az utolérés feltételei hazánkban adva vannak, tehát levonható a követ- 
keztetés : a reform legfő bb feladata az alulról történő szerveződés feltételeinek megteremté- 
se, javítása, egyengetése. 

Azt már az 1968-as reform is elismerte, hogy teret kell biztosítani az áruk piacának. 
Azt még nem, hogy éppen ilyen elengedhetetlen a munkaerő és a tőke piaca is. A keserű 
tapasztalatok és a szakmai fejlődés hatására ma már elismerik, hogy mindhárom piac 
léte objektív szükségszerűség, de még mindig nem adták fel spkan e piacok befolyásolásá- 
nak igényét. A piacot csak a felülről kitalált, a csúcsokon megfogalmazott gazdaságpoli- 
tika eszközének tekintik, amit ennek megfelelően manipulálni kell. Itt az ideje, hogy 
végre kimondjuk: nem a piacot kell a gazdaságpolitikának irányítania, hanem a piacnak 
kell a gazdaságpolitikát alakítania. A fogyasztók döntéseinek százmilliói alakítsák a 
gazdaságpolitikát, s ne fordítva. A hatalom ne akarja manipulálni a fogyasztókat. Sajnos 
ez a szemlélet eddig egyetlen reformkoncepcióra sem volt jellemző. Ma már nem tagadja 
ugyan senki a fogyasztók szuverenitását, de a logikai lánc mindig felülről indul el. Erről 
tanúskodik a reformanyagok szerkezete, struktúrája : a terjedelem 90 százaléka makro- 
szintű feladatokkal foglalkozik. A bankokkal vagy a veszteséges vállalatokkal foglalko- 
zó rész terjedelme sokszor nagyobb, mint a kisvállalkozásokat, a másodgazdaságot 
taglaló rész. Ma már a kisegítő mezőgazdaság több nettó értéket termel, mint a földterü- 
let 90 százalékán dolgozó nagyvállalati szektor, az utóbbival azonban mind a gazdaság- 
politika, mind a közgazdasági elemzések tízszer többet foglalkoznak. 

Mindezekből kiindulva én az alábbiakban egy fordítottan építkező reformkoncepciót 
igyekszem kifejteni, amelynek főszereplője az egyén, a család, a lakóhelyi tanács, a helyi 
költségvetési szerv, nem pedig a nagyvállalati szektor, az ágazati érdekképviselet, a 
minisztérium és a kormány. Az előbbiek határozzák meg a fejlődés tempóját, irányait, 
ezért az ő akaratukat kell hogy kifejezze a makroszintű szabályozás, a kormány gazda- 
ságpolitikája. 

Ebben a szándékunkban nemcsak a nemzetközi történelem, hanem az elmúlt két 
évtized hazai tapasztalatai is megerősítenek. Mindazt, amire az elmúlt évtizedek során 
joggal büszkék lehettünk, a kisemberek spontán tevékenységének köszönhetjük. 

Inkább csak tűrte, mintsem támogatta a gazdaságpolitika a kisegítő mezőgazdasági 
tevékenységet. Ez utóbbi ma tizednyi területen századnyi tőkével, ezrednyi dotációval és 
nagyon kevés főfoglalkozású munkaerővel több nettó értéket termel, mint a mezőgazda- 
ság szocialistának deklarált része. Ma az ország legmeggyőzőbb kirakatai a vásárcsarno- 
kok, azokat nemcsak a szocialista, de a tőkés látogatók is megcsodálhatják. Aki kételke- 
dik a kisvállalkozói mezőgazdaság óriási lehetőségében, nézzen annak utána, hogy hol 
van a falusi lakosságnak a legtöbb gépkocsija az országban. Ezt tartom járható útnak, 
mert a hivatalos statisztikák erre a célra nem használhatók. Ekkor kiderül, hogy az 
országban a legnagyobb autósűrűség Pusztaszeren van, itt érték el az osztrák szintet. 
Miért? Mert sem az első, sem a második kollektivizáláskor nem tartották az ottani 
homokot alkalmasnak a szocialista nagyüzemi gazdálkodásra. Ennek köszönhető, hogy 

autósűrűségben Kiskőrös vezet a városok között, pedig ott van aránylag a legkevesebb 
vezetőnek állami, vállalati vagy szövetkezeti tulajdonú kocsija. 

A lakásépítésben is bebizonyosodott a családi döntés előnye a házgyári technológiára 
alapozó állami lakásellátással szemben. Ezek a családi erőből épülő lakások még egyszer 
akkorák, felébe kerülnek és jól érzik magukat benne az emberek. Azt már egy, a hatvanas 
években készített felmérés igazolta, hogy a házépítő bányász nemcsak terhet vesz le a 
költségvetés válláról, hanem többet is termel, többet ad a társadalomnak. Arról sajnos 
nincsenek adataink, hogy mennyivel egészségesebb az élet, hogy kisebb az alkoholizmus, 
és több a gyermek a családi házas, mint a lakótelepi életforma mellett, de joggal 
feltételezhető, hogy nagyok a különbségek. Az is könnyen belátható, hogy a családi kert 
a legjobban hasznosított terület. Sok terem rajta, egyúttal játszótér a gyerekeknek, 
sikerélményt nyújt a benne dolgozóknak. 

Importálni is jobban tud a lakosság, mint a kormányzat. Ezt bizonyítja az a mód, 
ahogyan a lakosság , visszaél" a világútlevelek adta lehetőségekkel. A lakossági import 
két árucikkre korlátozódott: a mélyhűtőkre és az elektronikai cikkekre. A nálunk még 
mindig nagyon általános falusi, családi házas életforma mellett kevés racionálisabb, 
értékéhez képest hasznosabb berendezés van, mint a mélyhűtő szekrény. Ezt a kormány 
évtizedekig nem volt hajlandó tudomásul venni, s építette sorra a nagy állami hűtőháza- 
kat. Csak most, miután a lakosság , kioktatta" az illetékes szakembereket, derült ki, hogy 
mennyi munkát, élelmet, takarmányt lehet egy mélyhütővel megtakarítani, mennyivel 
egészségesebbé válhat a vidékiek étkezése. A kisszámítógépek importjával is rápirított 
a lakosság a kormányzatra. Az illetékes szakemberek nagyzási hóbortjukban vásárolták 
a nagyszámítógépeket, amiket aztán alig használtak valamire. Ők nem tudják, bár 
nemzetközi tapasztalatuk alapján tudhatnák, hogy egy ország gazdaságában az elektro- 
nikának csak akkor lehet komoly, önköltségcsökkentő, racionalizáló szerepe, ha a 
lakosság kiskapacitású gépekkel rendelkezik. 

A szakoktatásban is ésszerűbbnek bizonyult a lakossági viselkedés a hivatalos oktatás- 
politikánál. Erre két példát hozok. A legjobb építőipari szakképzést a családi házak 
sajáterős építése hozta magával. Az elmúlt tíz év során legalább egymillió ember fejlesz- 
tette építőipari szaktudását, tanult meg mázolni, burkolni, villanyt, vízvezetéket szerelni, 
s egyáltalán: egy nap alatt sokat dolgozni. 

Az állam időt és pénzt nem sajnálva oktatta az orosz nyelvet, és elképesztően kevés 
az eredmény. Ezzel szemben a nyugati nyelvek tanulása legfeljebb csak megtűrt volt, 
ehhez a lakosságnak a zsebébe kellett nyúlnia, mégis imponáló eredményeket ért el. Azt, 
hogy az adott viszonyok között melyik nyelvet kell megtanulni, sokkal jobban tudja a 
népakarat, mint a kormány. Ez utóbbi csak akkor nem dönt hibásan, ha nem dönt, ha 
ezt a lakosságra bízza. 

Az alulról történő gazdaságszerveződés koncepciójából fakad, hogy a reformjavasla- 
toknak nem azt kell tartalmazniuk, melyek legyenek a kiemelt gazdasági célok; viszont 
segítséget kell nyújtaniuk annak a politikai és gazdasági miliőnek és mechanizmusnak 
a kialakításában, amelyben az alulról fölfelé történő szerveződés simán, nagyobb ellenál- 
lás nélkül megvalósulhat. Tegyük lehetővé és tanítsuk meg a népet arra, hogy maga 
alakítsa ki céljait az egyén, a család és a helyi közösségek szintjén. Biztosítsuk, hogy ezek 
a célok közép- és felső szinten integrálódhassanak. 

Az alulról építkezésnek a politikai életben is meg kell valósulnia. Egyelőre az ellenkezője 
történik. A politikusok nyakig el vannak merülve a többpártrendszer, az alkotmányozás, 
az országos politikai platformok, a pártok közötti harcok kérdéseiben, de szinte szó sem 
esik arról, hogyan kell a helyi tanácsok, az iskolák, a kórházak önállóságát, önkormány- 
zatát megvalósítani, hogyan kell biztosítani, hogy a megfelelő emberek kerüljenek a 
megfelelő helyre. Pedig ez az előzőnél százszor fontosabb. Ha egy országban jó a tanácsi 
rendszer, erősek a helyi önkormányzatok, akkor ott biztosítva van a jó, működőképes 
parlament is. Fordítva ez nem áll. A legjobb parlamenti rendszer is csödre van kárhoztatva, 

ha nem az erős önkormányzatokra épül. Már csak ezért is szembetűnő, hogy a parlamenti 
képviselők gyakrabban vetnek fel helyi és helyileg megoldható ügyeket, mintsem hogy 
érdemben befolyásolnák az országos döntéseket. 

Nálunk az országos politikai szerepre vágyók azt hirdetik, hogy fent kellenek a 
garanciák ahhoz, hogy majd később alul is létrejöjjenek a demokrácia erős intézményei. 
Ez a szemlélet nem új, nem is a sztálinisták hozták be, hiszen ez jellemezte a századfordu- 
a legnagyobb parlamentünk, de mellette — nemzetközi mértékkel mérve — nagyon törpe 
demokráciánk, s alig valamiféle helyi önkormányzatunk. Ma még annyi sincs, mint 
amennyi ötven évvel ezelőtt volt; akkor a falusi elöljáróknak, a bírónak helyi tekintélye 
volt, a községeknek volt legelőjük, voltak erdeik. Mi még addig sem jutottunk el a nagy 
reformhullámban, hogy ezeket visszaadjuk. Már sokan felvetik a polgárokkal szembeni 
törvénysértések korrekcióját, de fel sem merül az önkormányzatoktól elkobzott vagyon 
visszaadásának igénye. Arról alig esik szó, hogy a sztálinizmus nemcsak a személyek 
gazdasági autonómiáját számolta fel, hanem — méghozzá annál is következetesebben - 
az önkormányzatokét is. Sztálin tudta, hogy a helyi önkormányzatok vagyon nélkül csak 
papíron léteznek, az erős anyagi fedezettel rendelkező önkormányzat pedig összeegyez- 
tethetetlen a diktatúrával. A sztálinizmus ebben a tekintetben is sokkal következeteseb- 
ben kiépített diktatúra volt, mint a fasizmus. 

Ha eddig a gazdaságilag autonóm, önálló család, lakóhely, iskola politikai szempont- 
jait hangsúlyoztuk is elsősorban, akkor is jelentősebb a jelen reform szempontjából az 
a felismerés, hogy a decentralizáció annál fontosabb, minél fejlettebbek a termelőerők. 
A falanszter a lét határán még lehet gazdaságilag racionális, de még ez esetben sincs sok 
okunk általános érvényű elfogadására. Minél fejlettebbek a termelőerők , annál fontosabb, 
hogy a társadalmi kérdések lent dőljenek el. 


Múltunk fő bűne — a kollektivizálás 


A fogolytáborban, az internálótáborban nemcsak az erőszak jelenléte indokolja az egyén 
teljesen függő helyzetét, hanem az is, hogy ez jelenti a , legracionálisabb" gazdasági megol- 
dást. Az emberi lét másik végén az anyagiakban és kultúrájában gazdag élet áll. Ebben 
a létformában óriásivá nő az irracionalizmus, ha az egyén szuverenitása csorbát szenved. 
Ez alig szorul bővebb bizonyításra a pályaválasztás és a szellemi vagyon képzése terüle- 
tén. Egy hatóság hiába ad valakinek akár jól megválasztott szakmát a társadalom 
jövőbeli szakemberigénye vagy az egyén képességei alapján, ha az egyén ezt nem érzi 
magáénak, a potenciális esélyek nagy része elvész. 

Arról egészségügyi tanulmányaim győztek meg, hogy csak ott lehet egészségügyi 
szempontból megfelelő magatartás a jellemző, ahol e téren is érvényesül az egyén felelős- 
sége, ha elsősorban az egyén érzi magát felelősnek egészségi állapotáért. Azzal sem 
foglalkozunk kellően, hogy az egyén jövedelmének reálértéke attól is függ, hogyan 
használja azt fel. Azt hiszem, minden tapasztalt családtag tudhatja, hogy egy beosztani 
tudó, a kiadás struktúráját okosan alakító háziasszony felügyeletében a kisebb családi 
jövedelem is sokat érhet. Minél magasabb az életszínvonal, annál fontosabb, hogy a 
család racionálisan gazdálkodjon a jövedelmével. Gondoljunk arra, hogy a deklasszáló- 
dottak milyen nagy hányada esetében nem a jövedelem kevés, hanem annak felhasználá- 
sa ésszerűtlen. Alacsony életszínvonal mellett alig van a fogyasztónak szuverén döntése 
abban a tekintetben, hogy mire fordítsa jövedelmét, mert a létfeltételek biztosítása nem 
tűr halasztást, azt kell megvennie, amiből megélhet. Minél magasabb az életszínvonal, 
annál nagyobb a döntésszabadság, és hatványozottan fontosabbá válik a szabadsággal 
való élni tudás. 

A gyakorlati marxizmus nagyot tévedett akkor, amikor minél több fogyasztási igényt 

akart közvetlenül közös forrásból kielégíteni. Évtizedeken keresztül abban láttuk a . 
szocializmus építését, ha minél többminden válik ingyenessé. A fejlődés éppen az ellenke- 
ző tendenciát követelné meg. Az ingyenességnek csak az elmaradott gazdasági és tudati 
feltételek mellett van létjogosultsága, de ekkor is látni kell, hogy az ingyenesség mellett 
nemcsak a gazdasági irracionalizmus válik egyre súlyosabbá, hanem a tudati fejlődés is 
lemarad. Az még érthető, ha egy társadalom ingyen biztosít bizonyos ellátást mindaddig, 
amig a fogyasztó a saját jövedelméből nem volna hajlandó arra áldozni. Ilyen például 
egy elmaradott országban az alapvető orvosi ellátás vagy az alapfokú oktatás. Itt a 
lakosság nem volna hajlandó megfizetni a védőoltásokat, a legszükségesebb orvosi 
ellátást sem; a társadalomnak azonban fontos érdeke fűzödik ahhoz, hogy ezeket a 
szolgáltatásokat a lakosság igénybe vegye: nincs tehát egy ideig más megoldás, mint az 
ingyenesség. Ez annál inkább indokolt, mert ezen a szinten az egészségügyi szolgáltatá- 
sok relatíve nagyon olcsók és nagyon hatékonyak. Minél gazdagabb azonban egy 
társadalom, annál nagyobb az egészségügyi szolgáltatások iránti igény, és a szolgáltatá- 
sok növekvő hányada lesz drága és egyre kisebb hatékonyságú az árához, a költségéhez 
viszonyítva. A védőoltásokkal, az antibiotikumokkal nem kell egy társadalomnak taka- 
rékoskodnia, hiszen költsége a hatékonysága mellett eltörpül, ugyanakkor egyre több 
esetben képes ma már az orvostudomány megoldani olyan feladatokat, amelyek rendkí- 
vül drágák, ehhez képest az életmentő, élethosszabbító képességük kicsi. Ezeknek a 
szolgáltatásoknak az ingyenessége egyszerűen elképzelhetetlen pocsékolást, irracionális 
gazdálkodást vált ki. 

Még egyértelműbb az ingyenes oktatás indokoltságának vizsgálata. Amikor az ingye- 
nességet bevezették, az írás és az olvasás elsajátítása sokkal inkább a társadalom, mint 
az egyén érdekeit szolgálta. A szegény proletár és paraszt a század elején maga nemigen 
használta az iírástudását, nem olvasott, de a közigazgatásnak és a hadseregnek, azaz a 
hatalomnak az adminisztratív irányítás érdekében szüksége volt az olvasni tudó állam- 
polgárokra. Az a szegény proletár, aki napi 12 órát dolgozott olyan munkában, amihez 
szellemi képességeire, olvasni tudására nem volt szükség, nem áldozott volna az iskolára, 
inkább elitta volna az annak megfelelő pénzt. A modern társadalomban azonban a tudás 
megszerzése legalább akkora mértékben az egyén közvetlen érdeke, mint a társadalomé. 
Természetesen a bürokraták által szabályozott bérezés ezt az érdekeltséget rejtheti, 
torzíthatja, de a nem deformált munkaerőpiacon kiderül, hogy a legjobb egyéni befekte- 
tés a tanulás, a továbbképzés. 

Napjainkban szinte árad a kritika az elmúlt negyven esztendőben történtekről, de még 
e kritika mögött is a felülről való megváltás szemlélete húzódik meg. Ennek illusztrálására 
csak egyetlen példát: több kritika hangzik el a kor politikai főszereplőit, az egyházak 
vezetőit ért sérelmekről, mint a milliókat tragikusan érintő kollektivizálásról; többet 
olvashatunk Zwack úr gyárának kisajatításáról, mint a borbélyüzletek ezreinek államosí- 
tásáról. Nem az a baj, hogy a mártirok végre igazságot kapnak. Még az sem baj, ha ma 
úgy ítélik meg egyesek, hogy a gyárak államosítása is hiba volt, hanem az, hogy nem 
ismerik fel, ennél sokkal nagyobb hiba, sőt bűn volt a kisvállalkozások felszámolása, a 
kollektivizálás. 

Arra még a tőkés országokban 15 van példa, hogy egészen jól működnek nagyvállala- 
tok állami tulajdonban is, de arra nincs, hogy a kisvállalkozásokat a gazdaságban 
nélkülözni lehetne tragikus következmények nélkül. A régi társadalmi kövületek eltávoli- 
tásának legfeljebb néhány ezer ellenségét érintette a bankok és gyárak államosítása, de 
az új, szebb világ legszorgalmasabb, rendkívül hasznos, vállalkozó szellemű építőinek 
millióit érintette a kollektivizálás és a kisvállalatok felszámolása. Ezért én elsősorban az 
emberek millióinak rehabilitálásán, a kollektivizálás által okozott gazdasági kár felszá- 
molásán gondolkodom. Természetesen a rehabilitálást nem jogi, formai értelemben 
értem, kollektíve az érintett osztályt, réteget kell újra rangossá tenni. Ezt nem az igazságté- 
tel parancsolja, hiszen az érintettek többsége már vagy nem él, vagy hallani sem akar az 

újrakezdésről. A társadalom érdeke követeli meg, hogy újra legyen erős a kisvállalati 
szektor, annál is erősebb, mint amilyent ostobán és embertelenül felszámoltunk. 

A kisvállalkozások felszámolása történelmileg is a legrosszabb időben történt. Még 
1945 előtt is vitatkozhattak a világban, hogy a mezőgazdaságban a családi gazdaság vagy 
a tőkés nagybirtok a jövedelmezőbb. Az iparban és a szolgáltatások területén azonban 
mindenki a nagyvállalatok végső győzelmét várta a kicsikkel szemben. Tehát a termelés 
szakbarbárai is helyeselhették, modernizálásnak is felfoghatták a kollektivizálást és az 
államosítást, de azóta ezen a téren a fordulat annyira kiteljesedett, hogy éppen az 
. ellenkezője vált általánossá. A fejlett tőkés országokban a mezőgazdasági termelés 
. 90 százaléka családi vállalkozásokban és másodgazdaságokban történik, a bérmunkások 
százait foglalkoztató mezőgazdasági nagyüzemek eltűntek, napjainkban már csak a 
tulajdonos maga termelhet olcsón a mezőgazdaságban. 

Az elmúlt tizenöt évben a nagyvállalatokban dolgozók és az ott lekötött tőke aránya 
minden fejlett tőkés országban csökken, a legtöbb országban a csökkenés abszolút 
számokban is jelentkezik. Egy példa : az Egyesült Államokban az olajválságot követő 15 
év alatt közel 30 millió munkahely született, ezen belül 5 millióval csökkent az 500 főnél 
többet foglalkoztató vállalatoknál és 35 millióval nőtt a tíz fő alatti létszámmal dolgozó 
kisvállalkozásokban. , 

A magyar társadalom számára a kisvállalkozások mellett a legfőbb érv, hogy ezek 
jelentenék a reform visszafordíthatatlanságának fő zálogát is. Alapvetően idealistának 
tartom azt a megközelítést, amely csak, vagy legalábbis elsősorban jogi, szervezeti 
garanciákat követel a visszarendeződés ellen. En csak akkor leszek nyugodt, ha még 
erősebb lesz a másodgazdaság a családok többségében, ha több százezer családi vállalkozás 
születik , ez teremt gyors gazdasági fellendülést és milliónyi katonát a reform szolgálatában. 

Napjainkban nem divatos ideológiai érveket felhozni, mégis megteszem. Az elmúlt 
évtizedek során a családi kisvállalkozásokat a marxi kisárutermelő fogalmával azonosi- 
tottuk, ami azt jelentette, hogy politikailag reakciós, legalábbis visszahúzó, tudatilag 
elmaradott, a termelőerők által túlélt feudális maradvány. Marx idejében, ha ideológiai 
merevségből eltúlozva is, de ez igaz volt. Akkor nemcsak Marx, de a kor minden 
szakembere és haladó politikusa, ha kevésbé kiélezett formában is, de egyetértett ezzel. 
Azóta nagyot változott a világ. A családi kisvállalkozás a mezőgazdaságban és számos 
gazdasági szektorban legyőzte, illetve egyre jobban legyőzi a nagyvállalatot. A győzelmet 
annak köszönheti, hogy éppen úgy alkalmazni tudja és alkalmazza is ezeken a területe- 
ken a legkorszerűbb technikát, ugyanakkor rugalmasabban képes alakítani a termelés 
szerkezetét, sokkal nagyobb a motivációja, ezen túlmenően sokkal jobb a kisvállalkozó 
közérzete, több a sikerélménye, nem fenyegeti az elidegenedés. Amíg a 19. században a 
nagybirtok győzte le a kisárutermelést, a nagyvállalat a kisvállalkozókat, addig ma a 
családi farm győzi le a nagybirtokot, a kisvállalkozás a nagyot. Ezt az örvendetes 
tendenciát a kommunistáknak kellett volna először felismerniük és politikailag, gazdasá- 
gilag ebből tőkét kovácsolni. Sajnos a sztálinizmus éppen az ellenkező végletbe hajszolta 
a társadalmat. 

Végül a kisvállalkozások egy másik előnyéről : ebben nem válik el egymástól mereven 
a szellemi és a fizikai munka, a tulajdonos és a dolgozó, a vállalkozás és a család, tehát 
spontán fejlődés következtében megoldódnak a 19. század kapitalizmusában és a mi 
szocializmusunkban olyan végletes szélsőség felé ható alapvető ellentmondások. 


Kisvállalkozásokat — százezrivel 


Az alábbiakban nem valamiféle receptet kívánok adni, mert azt magam is ellenzem, csak 
illusztrációnak szánom elképzeléseimet. Abból, hogy mindent lent kell kezdeni, követke- 
zik az is, hogy nem fent kell megmondani, hogy lent mi és hogyan történjen. Ugyanakkor 

kötelességünk fent megteremteni azokat a feltételeket, amelyek kiküszöbölik azokat a 
társadalmi-gazdasági deformációkat, amelyeknek létrejöttét felülről erőszakkal kénysze- 
ritettük ki, és biztosítani kell a kor követelményeihez igazodó alkalmazkodást. 

A legfontosabbnak és a legnagyobb ellenállásba ütközönek az agrárreformot tartom. 
Legfontosabbnak mind politikai, mind gazdasági szempontból. Bennünk magyarokban 
nem eléggé tudatosult, hogy mi évszázadok óta Európa agrárnépe vagyunk. Nálunk csak 
a földesúr és a jobbágy, később az úr és a paraszt volt a magyar, az iparosok és a 
kereskedők mindig más nemzet fiaiból, az itt élő kisebbségek soraiból kerültek ki. Ennek 
nemcsak történelmi, hanem gazdaságföldrajzi adottságai is vannak. Ady például zseniá- 
lisan felismerte, hogy csak az erdélyi magyarság alkotott komplex magyar társadalmat, 
mert ott valóban a magyarok közül kerültek ki az iparosok, a kereskedők, a városlakók 
is. Ennek az az egyszerű magyarázata, hogy ott a mezőgazdasági adottságok nem voltak 
olyan kedvezőek, hogy csak abból megélhetett volna a nép. 

Az ország jelenlegi területét évszázadok óta mezőgazdasági területnek tekintették a 
nyugati utazók. Kevesen tudják, hogy tőlünk nyugatra nincs olyan ország, ahol évszáza- 
dok óta legalább fele akkora mezőgazdasági terület, redukált szántó jutott volna egy 
lakosra, mint nálunk. Ezt nem -ártana, ha tudnák azok az agrársoviniszták, akik a jó 
ellátást a szocialista mezőgazdaság érdemének könyvelik el. De a történelmi okoknál 
maradva : ezekkel magyarázható, hogy nálunk az agrárpolitika nemcsak a mezőgazda- 
ságban dolgozókat, az abból élőket érinti, hanem az egész országot, különösen pedig az 
értelmiséget. Ha a politika jó a mezőgazdaság szempontjából, akkor szinte szó sem lehet 
tömeges elégedetlenségről. Ezért elsőrendű politikai kérdés az agrárreform. Nem kisebb 
a gazdasági érdek sem. Egyetlen ágazatban sem lehet olyan gyorsan és olyan sokat elérni, 
mint a mezőgazdaságban. A nagyüzemi mezőgazdaság korunkban olyan anakronizmus, 
hogy korrekciója gyors, látványos eredményekkel járna. 

Azt nem tartom reálisnak és célravezetőnek, ha a jelenlegi szövetkezeti és állami 
tulajdonban lévő földeket tulajdonosoknak osztják szét. Ez nemcsak milliónyi jogi 
zűrzavart okozna, és sok vélt vagy tényleges sérelmet, hanem gazdaságilag is fékezőleg 
hatna. Ezért azt tartom a legjobb megoldásnak, ha a szocialista tulajdonban lévő földet 
és ingatlanokat a területileg illetékes tanácsok kapnák meg. Természetesen az erdőket 
is. Annak adnák bérbe, aki megítélésük szerint a legkedvezőbb bérleti feltételeket ajánlja. 

En a földtulajdont tőkés viszonyok között sem tartom ideális megoldásnak mindad- 
dig. amíg az agrártechnikai forradalom állandóan változó üzemnagyságot kíván. A tár- 
sadalmi érdek az, hogy minél kevesebb akadály álljon az optimális birtoknagyság kiala- 
kulásának útjában. Ezért a közösségi tulajdon bérbeadása sokkal jobb megoldás, mint 
a magántulajdon. Ez a megfelelő átmenetet is jól biztosítaná, hiszen a tanácsok mindad- 
dig a nagyüzemeknek adnák bérbe a földet, ameddig nem volna náluk többet ígérő 
jelentkező. Ez a földreform egyúttal a tanácsok számára működésük anyagi megalapozá- 
sát ís jelenthetné. Vagyonhasznosítási feladatot és jelentős, a felső hatalomtól független 
bevételi forrást biztosítana. 

A kisvállalatok szervezésének másik gyors és hatékony területére jó példa a közúti 
szállítás. A fejlett tőkés országokban ezen a területen is folyik a tőkések kisajátítása. 
Egyre több tehergépkocsit, kamiont a tulajdonosa vezet, azzal a vezetője vállalkozik. 
Minél nagyobb és korszerűbb a jármű, annál inkább így van. Ebben már leckét adott 
nekünk a taxizás reprivatizálása. Mivel nincs elég vásárlóerő és drágák a járművek, itt 
is a bérletbeadást tekintem a jobb megoldásnak. 

A kisvállalatok szervezésében a leggyorsabb és leglátványosabb eredményt a benzinku- 
tak bérbeadásával lehet elérni. Hetek alatt jelentősek lennének a változások. Ezen a 
területen is a tökés gyakorlat mutatott iskolapéldát. Sikeresen összekapcsolta az óriás- 
vállalatot és a kisvállalkozásokat. A nagy olajvállalatok cégtáblái alatt az általuk előálli- 
tott termékeket az általuk megállapított áron árulják a benzinkutak, de azok tulajdonosa 
vagy bérlője szinte kivétel nélkül az, aki működteti. A tőkések előbb rájöttek, mint a 

szocializmus építői, hogy ez a feladat nem nekik való, ezt jobban és olcsóbban elvégzik 
a kisvállalkozók, akik képesek a változó munkaerőigényeket kisegítő családtagokkal, 
barátokkal, diákokkal áthidalni, mellette esetleg más kiskereskedelmi feladatokat is 
ellátni. 

Arra már nem is kell megoldásokat javasolni, hogyan lehet a kisvállalkozásokat a 
kiskereskedelemben és a vendéglátásban beinditani. Legfeljebb ennek is még nagyobb 
lendületet kell adni. Nagyon keveset tudnak nálunk arról, hogy az értelmiségi szakmák - 
ban a leggyorsabb a kisvállalkozások térhódítása. Megszünnek a nagyvállalatok jogi 
irodái, és ügyvédi munkaközösségeket bíznak meg. Ez olcsóbb és jobb. Megszünnek a 
személyzeti osztályok, munkájukat erre specializált kisvállalkozások, munkaközösségek 
végzik. Megszűnnek a vállalatok belső ellenőrzési osztályai, helyettük külső szakértőket 
alkalmaznak. Ma több tucat, korábban nagyvallalati munka válik ki, és lesz önálló 
vállalkozás. Gondoljunk a mérlegellenőrzésre: azt mindenki tudja, hogy megbizható 
mérleget csak külső szakértő készíthet. Nálunk mégis a gazdasági igazgatóra bizzák. Az 
adóbevallást is külsőkkel kell végeztetni, mert csak ez jelent garanciát a társadalomnak 
arra, hogy megbizhatók lesznek. 

Az meg egyenesen meghökkentőnek tünik, hogy a szellemivagyon-képzésben, azaz a 
tanulásban és tanításban is egyre nagyobb teret kell adni a kisvállalkozásnak, az önkép- 
zésnek. Már a jelen, de a jövő társadalmának teljesítőképességet 15 mindenekelőtt a 
rendelkezésre álló szellemi vagyon fogja meghatározni. Ennek jelentősége ma már sza- 
vakban mindenki által elismert. A termelés módja azonban még szerte a világon túlságo- 
san nagyüzemi, kevés figyelmet forditanak e téren a kisvállalkozásra, a másodgazdaság- 
ra, vagyis az önképzésre és a magántanítások különböző formáira. A mi oktatási 
rendszerünk legalább annyira túlcentralizált, mint a termelés. Ezen a téren elsősorban 
szemléleti fordulatra van szükség. 

Be kell látni, hogy nemcsak az iskolában lehet tudást szerezni. Sőt a modern termelő- 
erők a korábbinál sokkal nagyobb követelményt támasztanak az önképzéssel szemben. 
Ennek ellenére még a polgári közgazdászok is csak az iskolában megszerzett tudást mérik 
szellemi vagyonként, pedig mindenki tudja, hogy az iskolában megszerzett tudás csak 
a nélkülözhetetlen alap, az gyorsan elavul, értékét veszti, ha nem tartják karban. Ennél 
is nagyobb hiba, ha a szellemi tudást a ráfordítások költségeivel mérik. Az is nagy hiba, 
ha egy gyárat olyan értékesnek tartanak, amennyibe létesítése került ; azaz minél drágáb- 
ban, több pocsékolással építették meg, annál értékesebbnek tüntetik fel. Ez a módszer 
még nagyobb hiba a tudás esetében. Szinte nevetséges azt mondani, hogy ma az orosztu- 
dás ötvenszer annyit ér hazánkban, mint az angol, mert arra a költségvetés ötvenszer 
annyit fordított. A tudás értékét még inkább csak a piaci ítélet mérheti, mint az árukét, 
a tőkejavakét. Ebben a tekintetben az önköltség szinte másodlagos. 

Egy példát arra, mennyire nem lehet azonosítani az iskolában szerzett tudást az életben 
hasznosulóval : minden pedagógiai, szakmai felmérés azt bizonyítja, hogy a japán oktatá- 
si rendszer több klasszissal jobb, mint az észak-amerikai. Ez igaz a bizonyítványosztásig. 
Az élet azonban azt igazolja, hogy nem jobb, legfeljebb nagyon eltérő, mert a gyakorlat- 
ban ebből a kisebbnek mért tudásból magasabb életszínvonal és több kimagasló szellemi 
teljesítmény születik. A mi szemléletünkre azonban jellemző, hogy az amerikai képzést 
rossznak, a japánt kiválónak tartjuk. Ez lehet a pedagógus véleménye, de nem a társada- 
lomé. Mert a hasznosítás során nem mutatható ki a hatékonyságkülönbség, arról nem 
is szólva (mert ez a technokraták számára nem szempont), hogy mennyivel boldogabbak 
az amerikai gyerekek iskolaévei, mint a japánoké. Pedig a modern társadalomban már 
harmadannyi évet töltenek az emberek iskolákban, mint munkahelyen, tehát nem mellé- 
kes, milyen a résztvevők közérzete. A mi technokrata szemléletünkre nagyon jellemző, 
hogy az oktatási rendszerben csak a betáplált ismeretmennyiség szempont, s a tanulók 
közérzete nem veendő figyelembe. 

Arra is volt a reformereknek gondjuk, hogy az egyházi és a leendő magániskolák 

megkapják az állami iskoláknak folyósított normatív költségeket. Az senkinek sem jutott 
az eszébe, hogy ezt kellene tenni a magántanulókkal is. Miért nem jár annak a fiatalnak 
a képzés költségtérítése, aki munka mellett, önszorgalomból szerzi meg azokat az ismere- 
teket, amit mások szervezett keretek között. Az oktatásban is a teljesítményt fizessük 
meg, s akkor lesz teljesítmény is! 


Nem vállalkozhattam többre, mint hogy megkíséreljem jellemezni azt a reformgyakorlat- 
tól eltérő szemléletmódot, amit én a siker egyetlen útjának vélek. Tekintve, hogy ebben 
látszólag nagyon egyedül állok, nemigen támaszkodhattam mások munkáira. Talán 
sikerült rávilágítanom arra, hogy a sikert csak az biztosíthatja, ha aktivizáljuk a lakosság 
minél nagyobb hányadát az élet szinte minden területén. Ennek gazdasági oldala és 
egyetlen biztos alapja a milliónyi másodgazdaság és a több százezer kisvállalkozás. Ez 
a döntő láncszem. Ha ezt elérjük, beindul a csodát teremtő automatizmus ; a nép egésze 
formálja a társadalmat, teremti meg szintetizáló felső szerveit és nem fordítva. Ha ez 
sikerül, akkor megvalósul Ady álma : 


, Ez az ország a mi országunk, 
Itt most már a mi kezünk épít..." 


Bálint Endre: Sirkövek télen 

ENYEDI GYÖRGY 


Települespolitikak 
Kelet-Közep-Europában 


A településpolitika a közeli múltig kevés politikai érdeklődést keltett - szakkérdésnek 
tekintették, ami településtervezők vagy igazgatási szakemberek dolga. Ujabban a romá- 
niai településszisztematizálás vagy a magyar településfejlődés egynémely anomáliája 
(például az aprófalvak elnéptelenedése) ébresztett figyelmet. A politikai pluralizmus — 
amelynek keretében a település lakója , mennyiségi mutató"-ból szavazóvá lép elő -— 
divatba fogja hozni a településpolitikát, hiszen egy kormánnyal vagy politikai irányzattal 
kapcsolatos elégedettség sokban függ a településkörnyezet által nyújtott tapasztalatok- 
tól. Ami hirtelen divatba jön, a körül mindig sok a felületesség, félreértés, túlzó egyszerű- 
sítés. E dolgozatnak az a célja, hogy egyrészt bemutassa az európai szocialista országok 
településpolitikáinak közös ideológiai elveit, másrészt jellemezze e településpolitikák 
végrehajtását, és végül értékelje a településpolitikák szerepét a térség településformáló 
folyamataiban. 

Elöljáróban annyi leszögezhető, hogy konzisztens településpolitikák csak az 1960-as 
és 1970-es években kerültek kidolgozásra és alkalmazásra. A szocialista rendszerek első 
évtizedében - a szocialista urbanisztika néhány demonstrációját leszámítva — a település- 
rendszer fejlődésével nemigen törődtek. Az iparosítás és a társadalom átalakítása volt 
a mindenekfeletti érték. Nehéz is lett volna a településfejlesztést beilleszteni az ágazatok 
direkt tervutasításos rendszerébe. A település termelőhelyként jelent meg a tervezők 
előtt: fejlődése attól függött, hogy képes-e ipart befogadni. Ha igen, akkor az ipar 
működtetéséhez és az ipari munkások letelepítéséhez feltétlenül szükséges infrastruktúrá- 
val is bővült. 

Az iparosítás első évtizede egy sor települési egyenlőtlenséget és feszültséget hozott 
felszínre. Az iparosított körzetekbe, főleg a nagyobb városokba bevándorlók tömegei 
zúdultak, lakáshiányt és szolgáltatási gondokat idézve elő, míg az országok nagy rurális 
térségei hanyatlottak. Az urbanizáció előnyeiből kirekesztődött a térség lakóinak többsé- 
ge — az iparosodott városi zónák lakossága pedig a túlzsúfoltság és az infrastruktúra 
elhanyagolása miatt a városi előnyöket kevéssé tudta élvezni.! Mérsékelni kellett a 
városba áramlást, csillapítani a regionális egyenlőtlenségeket, s valami programot kellett 
elkészíteni a be nem váltott ígéretek (pl. a teljes foglalkoztatottság és a lakáshoz jutás) 
hosszú távú menetrendjére, a jelentős részben kollektivizált mezőgazdaságú falvak jövő- 
jére. 

A nyolc európai szocialista ország településhálózata jelentős földrajzi különbségeket 
mutatott. Csehország és az NDK déli része fejlett városhálózattal rendelkezett. Kevéssé 
fejlett, de meglehetősen sűrű volt a kisvárosi hálózat a Kárpátok és a keretező alföldek 
találkozásának vásárvonalán. A Balkánon néhány szigetszerűen kiemelkedő várost (Bu- 


1 Ez egyébként eléggé természetes folyamat volt: az ipari elrugaszkodás (take-off) polarizált regionális fejlődést 
indit el. 

karest volt a legjelentősebb) falusi világ vett körül. 1950-ben Albánia, Bulgária, Jugoszlá- 
via és Románia lakosságának mindössze 20-25 százaléka volt városlakó. A szocialista 
társadalomépítés elveit azonban egységesen? alkalmazták mindenütt. Érvényes ez a 
szocialista urbanisztika, illetve településpolitika elveire is. 


A szocialista településpolitika ideológiai alapjai 


A kelet-közép-európai országok településpolitikái a szocialista urbanizáció elveit fejezték 
ki. A szocialista urbanizációnak azonban nincs összefüggő elméleti rendszere, és az elvek 
részben téves feltételezéseken alapulnak. A téves feltételezések egyrészt, hogy a szocializ- 
mus kapitalizmus utáni társadalmi korszak? (tehát a bőség egyenlősége jellemzi), más- 
részt, hogy a szocialista társadalom egyre homogénebbé válik (valójában rétegzettsége 
egyre finomabb lesz, tehát a településkörnyezettel kapcsolatos rétegigények is egyre 
változatosabbak).t 

A szocialista urbanizáció ideológiai alapjainak három forrása van: 

e a klasszikus marxi elmélet; 

e a különböző hátterű utópisztikus urbanisztikai elképzelések ; 

e a településtervezők és politikusok pragmatikus intézkedései, amelyeket később 
elméletté fogalmaztak. 

Meglehetősen eklektikus tehát ez az ideológia, amelynek forrásai hol csak lazán 
függenek össze, más esetben egymásba fonódnak. Paradox helyzet, de ezt az ideológiát 
inkább a pragmatizmus, a politikai racionalitás uralja. Az elmélet gyakorta csupán 
hivatkozási alapul szolgált, s megfordítva : gyakorlati intézkedéseket emeltek nemegyszer 
az elmélet rangjára. i 

A klasszikus marxi elmélet nem sok útbaigazítást ad az urbanizáció, föleg nem a 
szocialista urbanizáció megítéléséhez. Marx és Engels nem fejlesztett ki urbanizációs 
elméletet. Néhány szétszórt utalást lelhetünk munkáikban az urbanizációval kapcsolatos 
elképzelésekről - ezek elsősorban a falvak elmaradottságával, a falu és város különbsé- 
geivel, a városi földre vonatkozó járadékelmélettel" foglalkoztak. A megfogalmazások 
arról tanúskodnak, hogy az urbanizáció konkrét folyamata a marxizmus klasszikusait 
kevéssé érdekelte, továbbá, hogy elégtelen ismeretekkel rendelkeztek a mezőgazdaságról 
és a falusi életről. A nyugat-európai falu korántsem volt oly elmaradott, elzárt és 
évezrede mozdulatlan. A 18. században olyan alapvető műszaki-genetikai forradalom 
játszódott le a mezőgazdaságban, ami a későbbi ipari forradalomnak is előfeltétele volt : 
munkaerőt szabadiított fel az iparosítás számára, és elegendő élelmiszert termelt piacra. 

K onzisztens marxista urbanizációs elméletet a nyugat-európai és észak-amerikai új 
baloldal neomarxistái dolgoztak ki az elmúlt két évtizedben." Ehhez a marxi újratermelé- 
si elmélet és osztályelmélet eszközeit használták fel, s ennek alapján elemezték a jelenlegi 
tőkés országok urbanizációs jelenségeit. E jelenségek élénken foglalkoztatják a mai tökés 


2 Jugoszlávia — szövetségi államrendszerével és az önigazgatással - sok szempontból eltér a többi szocialista 
országtól, de korántsem annyira, mint külpolitikai különállása alapján feltételezik. A szocializmus sztálini modell- 
Je Jugoszláviaban is sok szempontból érvényesült. Az , egységes alkalmazás" csak az alapelvekre értendő. Köze- 
lebbről vizsgálva az egyes országokat rengeteg helyi változatra lelünk, a történelmileg kialakult településhálózat- 
tól, a nemzeti tradicióktól és az államszocializmus működési technikájától függően. E dolgozat a közös vonásokat 
vizsgalja. 

3 Ez nem feltetlenül téves ; ez esetben azonban a , létező szocializmus" nem felel meg a szocializmus ismérveinek. 

4 Kolosi Tamas: Tagolt társadalom. Gondolat Könyvkiadó 1984. 

5 Bovebben lasd Enyedi György: Van-e szocialista urbanizáció? Tér és Társadalom 1989. 3. évf. 2. sz. 

6 Néhány , klasszikus" példa : Castells, M. 1979. City, Class and Power London : Macmillan Harvey, D. 1985. 
The Urbanization of Capital. Baltimore: Johns Hopkins Univ. Press. Lajoine, J. 1977 Le marxisme, !" état et la 
guestion urbaine, Paris: PUF Pahl, R. E. 1971 Whose City? Harmondsworth : Penguin Peet, R. (ed.) 1977 Radical 
Geography : Alternative Viewpoints in Contemporary Social Issues, Chicago: Mooronfa Press 

rend bírálóit, hiszen a társadalmi egyenlőtlenségek markánsan kifejeződnek a nagyvárosi 
szegregációban, s a társadalmi devianciák is erősen településtipushoz kötöttek. 

A szocialista urbanizációval e szerzők nem foglalkoznak. Az azonban kiolvasható 
munkáikból, hogy az urbanizáció során keletkezett társadalmi hátrányok — amelyek az 
épített környezetben, a településfunkciókban is megmutatkoznak - a piaci egyenlőtlen- 
ség és az osztálytársadalom termékei. Ebből következne, hogy a piaci gazdálkodásnak 
a tervgazdálkodással való felváltásával, az osztálvyantagonizmus megszűnésével a települé- 
si társadalmi egyenlőtlenségek is megszűnnek." 

Ez a feltételezés az egyik kiindulópontja a szocialista urbanisztikának. A szocialista 
urbanizáció alapvetően egalitáriánus. Az egaliítariánizmusnak három térbeli szintje van. 
A településen belül a nem szegregált társadalmi térben fejeződik ki: a lakóterületeken 
belül nincs foglalkozási, vagyoni, presztízs jellegű elkülönülés, minden lakókörzet azonos 
infrastrukturális ellátottságú. A településhálózaton belül a falu és a város közötti társadal- 
mi kiegyenlítődés a fő egalitáriánus cél. Végül regionális szinten a különböző régiók 
azonos típusú települései közötti különbségek eltüntetése a cél, ezzel szolgálva az életkö- 
rülmények területi kiegyenlítődését. 

Az egalitariánizmus nem a marxizmus találmánya. A társadalmi egyenlőtlenségek 
erkölcsi alapú elutasítása Európában minden történelmi korban értékként fogalmazó- 
dott meg; hol vallási tételek, hol regényes jövöképek (utópiák), hol politikai ideológiák 
formájában." A 19. századi kapitalizmus egyenlőtlenségeivel -— közöttük a települési 
egyenlőtlenségekkel - is több egalitariánus, szocialisztikus elképzelés szembeszállt. Ezek 
adják a szocialista urbanisztika másik elméleti forrását. 

Az utópisztikus jövöképeknek többnyire volt egy egalitariánus településelképzelésük Is. 
A múlt század végétől a modern urbanisztikán belül is kifejlődött egy olyan elméleti 
irányzat (amely később konkrét politikai programokat 15 megfogalmazott), amely város- 
építészeti és városrendezési válaszokat keresett a tökes városfejlődés egyenlőtlenségeire.? 
Az irányzat képviselői különösen az 1920-as években fejtettek ki nagy aktivitást: 1928- 
ban a nyugat-európai avantgárd urbanisták, mint Le Corbusier, a német Gropius és Mav, 
nemzetközi szervezetet alapítottak, a CIAM-csoportot. 

A társadalmi érzékenységű urbanistákat olyan települési egyenlőtlenségek foglalkoz- 
tatták, mint a munkáslakónegyedek rossz lakás- és közegészségügyi viszonyai, a tömeges 
bevándorlástól hirtelen felduzzadt nagyvárosok társadalmi beilleszkedési zavarai (bünö- 
zés, alkoholizmus, a települési szolidaritás hiánya stb.). Ezekre különböző építészeti 
válaszokat kerestek : kertvárosokat, tömegesen épített, de jól felszerelt és tervezett lakóte- 
lepeket terveztek, amelyek a munkásosztály életkörülményeit megjavították volna, egy- 
szersmind közösségi életének is szintereivé váltak volna. Ezekben a tiszteletre méltó 
törekvések ben is felbukkantak olyan elemek, amelyek , belekövesedtek" napjaink szocia- 
lista urbanizációjának, településpolitikájának ideológiájába. Az egyik az a feltételezés, 
hogy a társadalom építéssel formálható, !9 ami megfordította az okot és okozatot. Hiszen 
a munkásosztály nem azért szegényedett el, mert rossz lakásokban élt, hanem fordítva; 
a városi egyenlőtlenségek a társadalmi egvenlőtlenségeket újratermelő tőkés újratermelé- 


7 Szelényi Iván írta le először. hogyan teremt a bürokratikus elosztás piac jellegű egyenlőtlenségeket. (Szelényi, 
I. 1983 Urban Inagualities Under State Socialism. Oxford: Oxford University Press) 

8 Haskó Katalin: Szocialisztikus elképzelések : a szocializmus gondolattörténeti elképzelései. INFO Társada- 
lomtudomány 1989, 7. szám, 11-17. old. 

9 Az európai avantgárd urbanisztikaelméleti irányzatainak reprezentáns írásait olvashatjuk a Vidor Ferenc által 
szerkesztett Urbanisztika című kötetben (Gondolat, 1979); a Szelényi Iván összeállította Városszociológia (Köz- 
gazdasági és Jogi Könyvkiadó, 1973) is közöl néhány. a témakörbe illő tanulmányt. Ujabban Meggyesi Tamás 
A városépités útjai és tévútjai (Műszaki Kiadó, 1985) és Szirmai Viktória , Csinált" városok (Magvető Könyv- 
kiadó, 1988) című munkáiban olvasható értékelés az avantgárd urbanisztikai felfogásokról. 

10 Ezért nevezem utópistáknak az avantgárd építészeket, jóllehet rengeteget építettek, koncepcióik épületekben 
öltöttek testet. A társadalomatalakító célok azonban utópisztikusak maradtak: a kertvárosokat a középosztály 
lakja, a Bauhaus világos, jól funkcionáló lakásait a nagypolgárság vette birtokba. 

si folyamatban keletkeznek. Az építészet társadalomformáló erejének feltételezéséből 
következett a települések normatív tervezése és a településpolitika városközpontúsága 
(hiszen az idézett urbanisztikai elvek falusi kivitelezése nem volt lehetséges). 

A szocialista urbanizáció elveinek első megfogalmazására a Szovjetunióban a nyugat- 
európai avantgárd urbanisták erős hatására és személyes közreműködésével került sor 
az 1920-as években. Ez időben a Szovjetunióban igen eleven vita folyt a leendő szocialista 
társadalom minden kérdéséről, többek között a szocialista településekről, a jövő szocia- 
lista emberének városáról is. Ezekben a vitákban kifejeződött a frissen diadalmaskodott 
forradalom lelkes feltételezése, hogy új lapot nyit a történelemben, a korábbi település- 
formáló folyamatok megszakadnak s újak kezdődnek. Így hát nem a létező szovjet 
településhálózat valamilyen irányú fokozatos átformálása volt a cél, hanem új település- 
hálózat létrehozása. Érdekes, hogy az 1920-as évek szovjet urbanisztikája nem volt 
nagyvárospárti : az urbanisták is középméretű (30-50 ezer lakosú) kertvárosokban kíván- 
ták a lakosságot elhelyezni, viszonylag kisméretű (3-4 szintes) kollektív házakban. 
A dezurbanisták a városokat meg kívánták szüntetni, a munkahelyeket és a lakóegysége- 
ket egyenletesen elosztva az ország - lakható és megművelhető - területén. 

Természetesen ezek a viták elméleti síkon maradtak, az 1920-as években a településál- 
lomány még kevéssé alakult át. A létező nagyvárosok új épületeiben, átalakuló városne- 
gyedeiben más elvek érvényesültek : nagyméretű, több száz embernek otthont adó háza- 
kat építettek. A kollektív ház koncepciója az volt, hogy az egyéneknek (családoknak) 
csak kis egyéni lakóterekre van szükségük, hiszen a házat bőséges közösségi terekkel és 
intézményekkel (étkezdével, klubszobákkal, üzletekkel, moziteremmel, könyvtárral stb.) 
szerelik fel. Ez a CIAM-csoport és a szovjet konstruktivisták eszméinek nyilvánvaló 
, keresztezése" (ezt a koncepciót alkalmazta Le Corbusier marseille-i , napházá"-ban, 
vagy az izraeli kibuctelepülések építészeti tervezése 15). 

1931-ben Kaganovics kijelentette, hogy minden szovjet város szocialista, ennélfogva 
a szocialista város feletti vitatkozgatás értelmetlen. A viták ezzel megszűntek, ám az 
1920-as évek nem egy elképzelése beépült, olykor eltorzított formában a későbbi szovjet 
várostervezésbe is.!! Az európai avantgárd és a szovjet urbanisztika eszméinek ötvözete 
némiképpen Kelet-Közép-Európában 15 érvényesült..-A második világháború előtt az 
európai avantgárd Kelet-Közép-Európában is hatott, bár inkább a várostervezők gon- 
dolkodásában, mint a városkép átformálásában vagy a közönség izlésében. Ez persze 
attól is függött, mennyire voltak a két háború közötti évek konjunkturálisak a térség 
valamely országa számára, s a kormányok mennyire toleráltak különböző művészeti 
irányzatokat. 

Csehszlovákiában például, ahol az építkezésre — Ausztria- Magyarorszag teljes ipari 
kapacitásának háromnegyedét megörökölvén - tellett is, s ahol a polgári józanság 
elkerülte a parvenü hatalom demonstrációs kényszerét, jelentős modern urbanisztikai 
eredmények születtek. A munkáskertvárosok gondolata is — német közvetítéssel — építé- 
szeti kifejezést nyert Budapesten (már az első világháború előtt), Bukarestben és Szófiá- 
ban. A Bauhaus funkcionális stílusa a magyar főváros építészetében az 1930-as évek 
válság utáni fellendülési szakaszában nem volt ritka (bár a Bauhaus formái, bútorai, 
eszközei ekkor már a nagypolgári fogyasztás státusszimbólumaivá váltak, avantgárd 
tartalmuk kiürült). 

A Balkánon - Jugoszláviának Ausztria-Magyarországon kívüli részein, Albániában 
s Bulgáriában -— erősen érvényesült a paraszti egyenlőségeszmény, amely a városok 
túlzott kiemelkedését korlátozta (az említett térség lakóinak 80 százaléka még 1950-ben 
is falusi lakos volt). A fél évezredes török megszállás következtében az európai feudális 
viszonyok nem alakultak ki, a 19. század során függetlenedő Szerbiában, Bulgáriában 

II Afanaszjev, K. N.: Eszmék. tervek, épületek. Szovjet építészet 1917-1931, Corvina Kiadó, 1977; French, 


T. Changing spatial patterns in Soviet cities planning ore pragmatism? Urban Geography 1987. vol. 8. no 4. p. 
309 - 320. 

a családi parasztgazdaságok általánosan elterjedtek, nem voltak nagybirtokok, még 
gazdag parasztbirtokok is alig akadtak, s hiányoztak a föld nélküli paraszttömegek is. 
A városi egyenlőtlenségek idegenek voltak e társadalmaktól; a városokon belül is 
működtek a falusi szolidaritás intézményei. 

A második világháborút követő újjáépítési szakasz kezdetén ismét érvényesültek — a 
térség fejlettebb országaiban -— az avantgárd urbanisztika elvei, de a nagy gazdasági 
veszteségek következtében igen korlátozottan. Rövidesen a szovjet urbanisztika — az 
eredeti forradalmi gondolkodás maradványainak, a pragmatizmusnak és a , szocialista 
realizmus" esztétikájának keveréke - jelentkezett egyedül üdvözítő példaként. Ebben 
már nem volt érzékelhető az 1920-as évek kapcsolódása a nyugat-európai avantgárd- 
hoz; Kelet-Közép-Európában a szovjet urbanisztika elterjedését az európai urbanizáció- 
val való szakításként érzékelték. 

A pragmatizmus nem csupán az ideális tervek gyakorlati végrehajtásához szükséges 
kompromisszumokat jelentette, hanem a politikai érdekű döntések beépültek a szocialis- 
ta urbanisztika elméletébe is. A .politikai döntések általában a központi hatalmat s az 
ellenőrzést voltak hivatottak erősíteni, így a településpolitikában a települési koncentrá- 
ciónak, a nagyobb településeknek kedveztek. (E témára még visszatérünk.) A tervezők 
is szerettek tévedhetetlenek lenni — a maguk szakterületén , képezték le" a csalhatatlan 
párthatalmat. Így, ha a tervek nem az eredeti elképzelések szerint valósultak meg (s 
többnyire ez volt a helyzet), akkor a végeredményhez igazították az elveket. A pragma- 
tizmus teoretizálása különösen Zűrzavarossá tette a szocialista urbanizáció eszmerend- 
szerét. A gyakorlati döntések mindig az éppen felmerülő problémákra reagálnak, az ilyen 
beavatkozásoknak nincs összefüggő rendszerük, az urbanizáció társadalmi folyamatára 
véletlenszerű hatást gyakorolnak. 

Az eklektikus ideológiai háttérből Kelet-Közép-Európában az 1960-as é és 1970-es évek 
fordulóján eléggé hasonló nemzeti településpolitikák alakultak ki. A retorikájuk részle- 
tekben eltérő lehetett, jellemvonásaik azonban közösek. A térség nagyobb - későn 
iparosodó - részén a településpolitika által kezelendő problémák is hasonlóak voltak: 
a modern városhálózat kiépülése egybeesett a szocialista időszakkal. 

Ez a városfejlődési szakasz minden ipari társadalomban hasonló térbeli jelenségekkel 
és feszültségekkel jár. Mint másutt részletesebben kifejtem, a sok önkényes beavatkozás 
és településfejlesztés centralizált irányítása ellenére, torzulásokkal s felesleges keservek- 
kel, de az európai urbanizációnak egy szabályos szakasza játszódott le Kelet-Közép- 
Európában is." A településpolitikák szakmai megalapozásába - nyiltan be nem vallottan 
- ismét beszüremkedtek a nyugat-európai urbanisztika megoldásai. 


- 


A kelet-közép-európai településpolitikák közös jellemzői 


A szocialista országok településpolitikájának közös jellemvonásait elsősorban a telepü- 
léshálózat átalakítására vonatkozó törekvéseik s ezek ideológiai és szakmai indokolása 
szerint állapítottuk meg. A fő jellemvonások a következők. 


D A településpolitikák célja különböző - hol erősebben szakmai, hol erősebben politi- 
kai - indokolással alapvetően kiegyenlítő jellegű. Arányosan kívánják fejleszteni a tele- 
pülésállományt; tehát, hogy ne legyenek városhiányos területek, a városi népesség ne 
koncentrálódjon néhány nagyvárosba, ne legyenek tömegesek az interregionális vándor- 


12 Enyedi György: Településformáló folyamatok és településpolitika Magyarországon (kézirat, 1989). Az ipari 
elrugaszkodaáshoz tartozó valamennyi településhálózati elem és átalakulás (a városi agglomerációk s más település- 
együttesek kiformálódása, a falusi népesség csökkenése, a városközeli faluállomany stabilizálódása, előbb a 
nagyvárosi növekedés, majd ennek átváltása a kis- és középvárosok hálózati kiterjedésére stb.) megjelent Kelet- 
Közép-Európában is. A korán iparosodott cseh és keletnémet városi régióknak urbanizációs folyamata megakadt, 
nem tudott átlendülni a posztindusztriális szakaszba, időlegesen eltérült a szabályos menettöl. 

lások ; törekszenek a falu és város közötti (Kelet-Közép-Európában igen jelentős) civili- 
zációs különbségek mérséklésére ; az ingyenes vagy erősen támogatott társadalmi juttatá- 
sok elterjesztésére. Ezek a célok tiszteletre méltóak, s egyeznek a nyugat-európai telepü- 
léspolitikák - más politikai szóhasználatot alkalmazó - célkitűzéseivel, még jobban 
aláhúzva a társadalmi egyenlőség szempontjait és állami feladatait. 

A településpolitikák érvényesítésének kelet-közép-európai sajátossága, hogy előtérbe 
helyezte a települések gazdasági (főleg ipari) funkcióinak fejlesztését, és beillesztette a 
központi tervutasításos rendszerbe, központilag, a településeken élők egyéni jogainak 
figyelembevétele nélkül vezérelte a települések életének alakulását. E mechanizmusban 
az eredeti célok eltorzultak, súlyos települési diszfunkciók léptek fel, és újfajta (a piaci 
egyenlőtlenséghez hasonló, de eltérő genezisű) társadalmi egyenlőtlenségek keletkeztek. 

DO A településfejlődés központosított irányítása. A megfogalmazott településpolitikák 
magas szintű jogi megfogalmazást kaptak - törvénybe iktatták vagy minisztertanácsi 
határozattal erősítették meg őket. A településfejlesztés nem illett bele az ágazati tervezés 
és az ágazati minisztériumok rendszerébe, ezért többnyire minisztériumok feletti szerve- 
zet — tervhivatal, minisztertanács — rendelkezett ügyükben. A tervutasításos rendszernek 
megfelelően a tervutasítások címzettjei a helyi tanácsok voltak (akár közvetlenül, akár 
megyei közvetítéssel), amelyek számára a fejlesztési és fenntartási forrásokat a központi 
költségvetésből allokálták. A központi források felhasználhatóságát előírták, a helyi 
tanácsok (amelyek saját pénzforrással nem vagy csak alig rendelkeztek, a helyben 
keletkező erőforrásokat a költségvetés elvonta) a helyi igényeket csak tervalkuk vagy 
kijárás útján közvetítették. 

A központi irányítás többnyire két tárcán keresztül érvényesült: a tanácsi (közigazga- 
tási) kormányzati szervezeten és az építésügyi minisztériumon keresztül. A településfej- 
lesztés gyakorlata jórészt műszaki, építési feladatként jelent meg. 

A központi, bürokratikus erőforrás-elosztásnak a településpolitika általános céljait 
kellett szolgálnia. A településpolitikák kettős célt fogalmaznak meg: a településfejlesztés- 
nek a gazdaság hatékony működését kell szolgálnia (tehát a település termelőhelyként 
került elsősorban a központi elosztás mérlegére) ; a településfejlesztés során a különböző 
települések lakossága életkörülményeinek ki kell egyenlítődniök. Ezt a kiegyenlítődést a 
társadalmi igazságosság követelte ; a kiegyenlítődés állt a nyugat-európai jóléti államok 
nemzeti településpolitikájának homlokterében. 

Ez a kettős célkitűzés szakmai és társadalompolitikai szempontból is jogosnak lát- 
szott. Hogyan valósulhatott ez meg a központi tervutasításos rendszerben?? Eléggé 
nehezen, ha figyelembe vesszük, hogy a gazdasági hatékonyság nem volt mérhető. 
A gyakorlat az volt, hogy a nagy befolyású és a politikai hatalommal személyileg is 
összefonódott nehézipari-nagyvállalati lobby az üzemei működéséhez szükséges települé- 
si (infrastrukturális, lakossági szolgáltatási) fejlesztéseket ki tudta csikarni. Az életkörül- 
mények fejlett vagy elmaradott állapotát pedig országos átlagnormák alapján állapítot- 
ták meg (egy központosított településtervezés nem lehet figyelemmel a helyi társadalom 
tényleges állapotára és szükségleteire), s e normák hol túl sokat ígértek (pl. elismerték 
minden család igényjogosultságát állami lakásra), hol meg gyakorlatiasan szűkkeblűek 
voltak (amikor egy négytagú család lakásszükségletét 45 vagy 50 négyzetméterben 
határozták meg, vagy amikor a távközlési kapcsolatot nem sorolták az alapellátás 
körébe). 

Az hsssáú tervek eredményei mozaikszerűen és összehangolatlanul jelennek meg az 
egyes településeken. Az ipartelepítés, az állattenyésztő telepek létesítése vagy az útépítés 


13 A központi tervutasításos rendszer még az ún. reformgazdaságokban (Magyarország, Lengyelország) is 
jellemző volt. Mivel a reformokat az jellemezte, hogy a gazdaság módosítását a politikai rendszer változatlanul 
hagyásával kívánta elérni, ez nem terjedhetett ki a tanácsi intézményrendszer megreformálására, a helyi hatalom 
létrejöttére. 

különböző ágazati (minisztériumi) döntések alapján, az ágazat belső érdekeit követve 
megy végbe a településeken. A helyi tanácsoknak nincs gazdasági függetlenségük és 
politikai erejük sem az ágazati döntések összehangolására, sem következményeik - pl. 
egy iparbővülés által megnövekedett vízigény — kezelésére. A helyi tanácsoknak nincs 
érdekképviseleti szervük, s az ágazatoknál történő egyenkénti érdekérvényesítésre legfel- 
jebb a nagyvárosok képesek. A településfejlődés tehát jórészt olyan szférában dől el, 
amelynek nem a településfejlesztés a feladata, s döntéseikben ez nem szempont. 

A helyi tanács a központból allokált forrásokat két módon bővítheti ki. Az egyik mód 
a lakosság pénzeszközeinek, de főleg társadalmi munkájának bevonása az infrastruktu- 
rális fejlesztésbe, a másik a helyi gazdálkodó szervek bevonása a lakásépítésbe, gyermek- 
intézmények fenntartásába stb. Különösen a kisebb települések fejlődése függ jelentős 
mértékben a helyi gazdálkodó szervezetektől. Mindezek szabályozása is központilag 
történik, a vállalati támogatások is bekerülnek a tervbe, az irányítás központosított 
jellegén nem változtatnak. Ez a központtól való függés egyúttal fel is menti a helyi 
tanácsokat a felelősség alól (ahogyan a tanácsrendszer is kirekeszti a lakosságot települé- 
se kormányzásából). A döntések végül is ott születnek, ahol a legkevesebb a szükséges 
információ. I 

D Az ideális állapot tervezése. A pragmatizmus és az utópizmus bevezetésének egyik 
megjelenési formája, hogy a tervek (általában is, a településhálózat fejlődésében is) a 
szakadatlan fejlődést, a gondok eltűnését, az ideális szocialista településhálózat teljes 
kibontakozását tartalmazzák, amely konfiiktusmentesen fog végbemenni. A pragmatiz- 
mus az ideálállapot szerény ismérveiben jelentkezik. 

A valóság persze messze van az ideális állapottól (amely a tervezők ideáit s nem a 
lakosság elképzeléseit tükrözi). Ez könnyen belátható, hiszen még nem értük el a fejlett 
szocializmus beteljesülését. Az eltérések ideológiai magyarázatai eléggé ismertek, íme 
néhány példa. 

Jelentősek eredményeink , de a múlt örökségét még nem sikerült felszámolni. Ötven évvel 
ezelőtt Kelet-Közép-Európa településállományának nagy része igen elmaradott állapot- 
ban volt ; ehhez képest az előrehaladás általában valóban jelentős. A siker demonstrálása 
érdekében a lakásállomány, úthálózat stb. jelen színvonalát az ötven vagy negyven év 
előtti állapotával — s nem Európa más régióinak színvonalával — szokták összevetni. Ez 
a fölfogás tagadja a szocialista korszakban keltett új konfliktusokat - s ezért különösen 
ingerülten zárkózik el ama konfliktusok nyilt megvitatásától, amelyeket, mint például 
a környezetszennyezést, nehéz lenne az átkos múlt nyakába akasztani. 

Terveink jók, csak végrehajtásuk tökéletlen. Fegyelmezetlenek és lusták vagyunk a 
végrehajtás során, meg kellene hát minket nevelni; addig is, míg megjavulunk, jobban 
a körmünkre kell nézni. 

Céljainkat ésszerűen és hatékonyan kell megvalósítani. Mindenkinek joga van állami . 
lakásra, de ezeket hatékonyan kell felépíteni, tehát nagy lakótelepen, nagy városokban. 
A hatékony a nagyméretűnek lett a szinonimája. Az ésszerűség pedig a — mindig szűkös - 
források felhasználásának központi ellenőrzését indokolja ; a helyi döntések nem lenné- 
nek képesek a népgazdasági érdekeket szolgálni. A meg nem valósított célok és ígéretek ? 
Ezek valamilyen szempontból ésszerűtlennek bizonyultak. Amikor a célkitűzés megszü- 
letett, helyes döntés volt, de időközben a körülmények megváltoztak. A hatékony 
településfejlesztés kérdésére még visszatérünk. A felsorolt és hasonló ideológiai magyará- 
zatok a központ tévedhetetlenségét igazolják. 


DO A településpolitika várospárti és faluellenes. A deklarált — s társadalmilag vonzó - 
cél a falu és a város közötti különbség kiegyenlítése. Hogy milyen különbségről van szó, 
az nem mindig egyértelmű: életszínvonal, társadalmi szerkezet, alapellátási mutatók ? 
Általában azonban a falun élésből adódó társadalmi hátrányok felszámolása a program. 
A valóságban a településpolitikák nem is titkolják, hogy a város felsőbbrendű település, 

mivel ez a munkásosztály - az új társadalom uralkodó osztályának - lakóhelye, és az 
ipari termelés, vagyis a szocialista társadalom gazdasági alapjának települési kerete. Az 
NDK-ban a szocializmus alaptörvényéhez tartozónak vélik az alacsonyabb falusi jöve- 
delmeket. Az 1974-ben törvényerőre emelt román településszisztematizálási terv a város- 
hiányos térségek városfejlesztését jórészt a munkásosztály egész országban egyen- 
letes elosztású jelenlétének kivánatos voltával magyarázta. A hazánkban 1971-ben mi- 
nisztertanácsi határozattal jóváhagyott Országos Településfejlesztési Koncepció (OTK) 
a falusi alapellátas elérendő színvonalát a városi alapellátásnál eleve alacsonyabban 
szabta meg - pedig alapellátásnak azt az ellátási minimumot nevezzük, melyet minden 
állampolgárnak meg kell kapnia. 

A várospártiság indokolása persze maszlag. Nem is igaz: amunkásosztály - országon- 
ként változó mértékben, de — jelentős arányban (pl. Magyarországon, Csehszlovákiában 
és Lengyelországban kb. a /ele) falun él; a városokban az értelmiség s föleg az állami és 
pártbürokrácia összpontosul. A várospártiság az uralkodó politikai elit érdekeit szolgál- 
ja. Vannak persze más okok 1s, mint például az alábbiak. 

e A városnövekedés az ipari elrugaszkodás természetes velejárója. A város a szocialis- 
ta iparosítás, a haború utáni felzárkózási kisérlet szimbóluma 15 lett. A mai nagyvárosok 
zöme jelentőségét az elmúlt 40 év alatt érte el, tehát már a mi korszakunk terméke, 
eredménye. 

e A központosítás a nagyszervezeteket - könnyebb irányításuk és ellenőrzésük okán 
— előnyösebb helyzetbe hozza. A települési nagyszervezet — a nagyváros — is nyújt ilyen 
előnyöket, amellett még a politikai és gazdasági nagyszervezeteknek is székhelye. 

e A településfejlesztési források központi elosztásánál a nagyvárosok alkupozíiciója 
a legerősebb. 

e A nagyvárosok a hatalmi stabilitás szempontjából elsőrendű fontosságúak. Az 
európai szocialista országok mindegyik, nyíltan kirobbant társadalmi válsága nagyváro- 
sokban zajlott le — felkelés, tüntetés, tömeges sztrájk formájában. A lakossággal szemben 
gyanakvó, a településeket felkelésveszély szerint is osztályozó pártállam ezért az ellátási 
hiányosságokból, alacsony jövedelemből keletkező társadalmi feszültségeket a nagyvá- 
rosokban igyekszik elsősorban mérsékelni." 

e Az infrastruktúra-fejlesztés elhanyagolása 15 tartósította a falu és a város kettéválá- 
sát -— a tömegközlekedés főleg a munkába járást (a városokban szükséges munkaerő 
részben falusi biztosítását) szolgálja ki. A jó közlekedés és távközlés hiánya miatt a falusi 
népesség nehezen tud igénybe venni városokba települt szolgáltatásokat — a falusi alapel- 
látási intézmények szama pedig (nagyszervezetekbe koncentrálásuk miatt) drasztikusan 
csökkent. 

A falvak hátránya nemcsak a városoknak juttatott előnyökből fakad. Az európai 
kommunista pártok hagyományosan faluellenesek.!S A második világháború után az új, 
kommunista hatalom nem remélhette a falusi lakosság támogatását az iparosítási politi- 
ka számára (amelyet jórészt a mezőgazdasági felhalmozás elvonásából finanszírozott), 
különösen nem a kollektivizálás számára. A legtöbb kelet-közép-európai országban a 
falusi lakosság a teljes népesség nagy többségét jelentette (1950-ben csak az NDK-ban 
és Csehszlovákiában volt arányuk 60 százalék alatti), ezért a hatalom szükségesnek vélte 
a falusi társadalom szétzúzását, kegyetlen alávetettségét. A falu az elmaradottság szim- 
bóluma lett, a falusi lakos társadalmi diszkriminációt szenvedett el — amit egyébként a 
gyengén polgárosult országokban korábban is elszenvedett. 

u A településpolitika támogatta a településhálózat erőteljes koncentrációját. Ez a vá- 


14 Szállóigévé vált a ,. ha rend van Budapcsten, rend van az országban" kifejezés, amit különböző politikusok- 
nak tulajdonítanak. Ez a rendőrállam üpikus fólfogása. Egy demokratikus állam pártjai már abból a tényből 
indulnának ki. hogy a választásra jogosultaknak csak kb. egyötöde él a fővárosban. 

15 Polónyi Peter: Városiasodás vagy falusiasodás? Valóság 1978. 2. szám, 17-33. old. 

rosközpontúságból és a településfejlesztés központosított irányításából logikusan követ- 
kezik. 

Hangsúlyozni kell, hogy a koncentrációs folyamatok - egyrészt a városhálózat kibő- 
vülése, másrészt a városi népesség jelentős aránynövekedése — az iparosítási korszak 
természetes velejárói. A Nyugat-Európát utolérni szándékozó növekedési programok- 
ban nemcsak gazdasági célok szerepeltek, de az urbanizációs szint utolérése is. A városi 
népességarány ma is jóval alacsonyabb Kelet-Közép-Európában, mint Nyugat-Európá- 
ban, s még inkább úgy volt néhány évtizede.!§ Konrád és Szelényi másfél évtizede -— a 
városi infrastruktúra súlyos elmaradottságát vizsgálva — az ország , alulurbanizáltságát" 
(a gazdaság szinvonalához képest elmaradott urbanizációt) állapította meg."" A telepü- 
lésformáló spontán folyamatokba jótékony beavatkozások is történtek a kisvárosi háló- 
zat bővítése vagy a nagyvárosi növekedés fékezése érdekében. Nem az a gond, hogy 
régiónkban túlzottan nagy lenne a városi népességarány, tömegesen eltűntek volna a 
falvak - inkább a koncentráció központilag vezérelt, önkényes beavatkozásoktól hem- 
zsegő módja okozott szükségtelen emberi szenvedést és társadalmi károkat. 

A települések fejlődési alkalmasságát vagy életképtelenségét központi irányelvek szab- 
ták meg - s nem a spontán folyamatok. A településtervezés nem elégedett meg azzal, 
hogy a kiemelkedésre kiválasztott településeknek előnyt nyújtson, s a népesség területi 
átrendeződését így ösztönözze - hanem az , életképtelennek" minősített települések 
erőszakos elnéptelenítésére is törekedett (pl. építési tilalmakkal, az alapellátást nyújtó 
intézmények megszüntetésével), vagy a kijelölt központokba történő előírt letelepülést 
ösztönözte. 

A szabad lakóhelyválasztás jogát sokoldalúan csorbítják Romániában, de a diploma 
utáni első munkahely kijelölésével, a népgazdasági érdekekből történő áthelyezés kötele- 
ző jellegével, a letelepedési és építési korlátozások sokféle válfajával valamennyi szocia- 
lista országban találkozunk. A népesség koncentrációjánál jóval nagyobb mértékű volt 
a funkciók települési koncentrációja : általában a közszolgáltatási ellátási funkcióké, de 
a kollektivizált mezőgazdaságú országokban a gazdálkodási funkcióké is. A funkcióju- 
kat veszített falusi településekben, ha népességük jórészt fenn is maradt, a lakosság 
ellátása viszonylag romlott, életkörülményeik távolodtak a városi lakosságétól (amit a 
hivatalos településpolitika általában tagad). A funkciók távozásával a falu szakképzett 
és értelmiségi rétegét is jórészt elveszítette, így e falvak társadalma marginalizálódott. 
Csonka, önérvényesítésre képtelen társadalmaknak kell elszenvedniük fokozódó hanyat- 
lásukat, az alapellátástól való megfosztottságukat. Én ezt is az emberi jogok megsértésé- 
nek vélem. 

A koncentráció kelet-közép-európai módja tehát nem integrálta, hanem - legalábbis 
a városi vonzásterekbe közvetlenül be nem tagolt rurális térségekben -— kettészakította 
a településállományt, jelentős részét társadalmilag diszkriminálta. 

Az iparosítással járó települési koncentráció elkerülhetetlen folyamat, s ennek során 
települések emelkednek ki vagy süllyednek el. A piacgazdaságokban e szelekciót a piac 
értékítélete végezte el, attól függően, hogy a település gazdasága, társadalma, helyi 
erőforrásai (beleértve a földrajzi fekvést és térkapcsolati rendszert) mennyire alkalmasak 
a modern gazdaságba való bekapcsolódásra. A szocialista gazdaság- és településirányí- 
tásban a szelekciót a bürokrata központi hatalom végzi. Ebben is van természetesen 


16 Az ilyen összehasonlítások meglehetősen csalókák, hiszen a , város" definiciója országonként eltérő. A Nyu- 
gat-Európában általános (de nem kizárólagos) ismérvet, hogy a városi népességhez a 2000 lakosnál népescbb 
települések lakóit sorolják, az európai szocialista országok közül csak az NDK alkalmazza. 

17 Konrád György Szelényi Iván: A késleltetett városfejlődés társadalmi konfliktusai. Valóság 1971. 12. szám, 
19-35. old. Később Szelényi - P. Murray-vel — a szocialista urbanizációs modell általános sajátosságaként írta 
le az , alulurbanizáltságot" (Murray, P. és Szelényi I. 1984 The city in the transition to socialism. International 
Journal of Urban and Regional Research 1984, 1. szám, 90-107. old. A szerzők a szocialista rendszert városellenes- 
nek tartják, a városnövekedés korlátozása, az elővárosok falusias jellege miatt. 

szaktartalom, és a piaci értékítélet több módon.pótolható. A szelekciót végző központ 
- amint erről már szó volt -— természetesen nem rendelkezhet kellő információkkal 
minden település sorsáról, hanem olyan általános normákat dolgoz ki, amelyek alapján 
a közigazgatás (vagy pártapparátus) kampányszerűen hajt végre településfejlesztő vagy 
településsorvasztó intézkedéseket. Az országos normák alkalmazása az egyes országok 
sokszínű településhálózatában — bármilyen objektív mércének tűnnek ezek is — szükség- 
képpen mesterségesek, szubjektív vezetői döntésekkel alapvetően befolyásolják települé- 
sek s lakóik sorsát. 


DO A hatékony településfejlődés. A települési funkciók koncentrálásának és a település- 
fejlődés központi irányításának gyakori érve volt — legalábbis azokban az országokban, 
ahol gazdasági érveket is alkalmaztak a településpolitika igazolására — a hatékonyság. 
Könnyen belátható, hogy bizonyos intézmények csak viszonylag nagyszámú népesség 
számára üzemeltethetők (pl. kórházak, középiskolák, áruházak stb.). A műszaki infra- 
struktúrának -— szennyvíztisztítónak, transzformátorállomásnak - szintén van egy mű- 
szakilag vagy gazdaságilag elfogadható minimális mérete, amelynél kisebb berendezés 
nem üzemeltethető. Így a korszerű infrastruktúrával és teljes körű alapfokú intézmény- 
hálózattal rendelkező településnek van egy minimális fogyasztó (igénybe vevő) sűrűsége. 

Az is tapasztalat, hogy bizonyos méreten felül a településüzemeltetési költségek na- 
gyon megnőnek. Egyes méretküszöbök új típusú infrastruktúrát (pl. földalatti vasutat) 
igényelnek, a nagyváros belső térkapcsolatrendszerének fenntartása is ugrásszerűen 
emeli a költségeket." Az 1960-as évek nemzetközi urbanisztikai szakirodalma ezért 
élénken foglalkozott a hatékony településméret kérdésével. Természetesen sokféle véle- 
mény volt, ám néhány tézist általában elfogadtak. Ezek a következők. 1. A nagyvárosok 
hatékonysága rossz, magas fenntartási költségeik miatt. 2. A néhány százezer lakosú 
középvárosok a leghatékonyabbak, mivel üzemelési költségeik alacsonyabbak a több- 
milliós metropolisokénál, ám rendelkeznek a nagyvárosok minden előnyével. Eme elő- 
nyök között szerepelt az ún. agglomerációs előny, ami az egy településben lévő iparválla- 
latok, bankok, kereskedelmi társaságok könnyű kapcsolatfelvételéből adódott. Ez az 
előny azóta, a telematika elterjedésével jelentéktelenné vált. 3. A korszerű alapfokú 
ellátás — tehát a falusi népességnek a városiéval azonos szintű alapellátása — néhány ezres 
fogyasztóegységekre telepíthető, tehát új falusi ellátási modell dolgozandó ki." 

Ezek a vizsgálatok gyorsan kimentek a divatból, a , hatékony településméret" Kelet- 
Közép-Európában nyert menedékjogot, mert kiválóan illett a központosító törekvések- 
hez. Miért bizonyult a hatékony településméret-vizsgálat tévútnak? Elsőnek is azért, 
mivel a településműködés gazdasági hatékonysága egyszerűen nem számítható ki. A tele- 
pülés nem csupán villamoshálózatok, gyárak és vízvezetékek szövete, hanem mindenek- 
előtt a társadalom térbeli szervezete, amely nemcsak gazdasági működést folytat. A haté- 
konyság alatt ugyanis minden esetben vagy gazdasági, vagy műszaki hatékonyságot 
értettek, a társadalmi hatékonyság kérdése fel sem merült. Pedig egy iskolának az a 
hatékony mérete, amely az oktató-nevelő munkának kedvez, egy kórházé az, amely a 


18 A Budapesti Közlekedési Vállalat 1988-ban 9 milliárd Ft költségvetési támogatást kapott. Ilyen körülmények 
között arcpirító volt egyes vasútvonalakat gazdaságosságra hivatkozva bezárni (néhány százezer vagy 1-2 milliós 
támogatási igény miatt). Ezzel egész kistérségek (pl. a Bodrogköz) lakóit fosztották meg gazdasági kapcsolataik- 
tól. i 

19 Egy, az 1950-es években kidolgozott svéd ellátási modell szerint ez 3000 fő. Nincs rá adatom, hogy közvetlen 
kapcsolat volt-e a modell s a kelet-közép-európai falu modernizációs elképzelései között, mindenesetre a 3000 fő 
felbukkan mint ,.a legkisebb szocialista faluméret" az 1964. évi magyar Településhálózat-fejlesztési Kerettervben 
és tíz évvel később a román település-szisztematizációs törvényben. A skandináv ellátási modellekben azonban 
szó sem volt arról, hogy e 3000 lakosnak egyetlen csoportos településen kellett volna élnie - ellenkezőleg. nagy 
területen, magános farmokon (tanyákon) élt az agrárnépesség, s a szolgáltató központ néhány száz lakosú 
kisváros volt. A szolgáltatások igénybevehetőségét nem a lakosság összeköltöztetése, hanem az egyéni motorizá- 
ció, a lakossági igényeket rugalmasan követő tömegközlekedés és távközlés kiépítése biztosította. 

humánus és szinvonalas gyógyítást biztosítja - s nem az, amely 1! hektáron vagy 1000 
légköbméterben a legtöbb diákot vagy beteget helyezi el. 

Mivel egy nem gazdálkodó szervezet gazdasági hatékonysága nem számítható ki (az 
önkényesen megállapított árrendszerű szocialista tervgazdaságokban a gazdálkodó szer- 
vezeteké sem) - egyszerűen a , nagyméretű" vált a , hatékony" szinonimájává. A hagyo- 
mányos alapanyag-termelésben és a gépipari ágazatokban érvényes méretökonómiát 
alkalmazták primitív módon a települések nem gazdasági funkcióira is. A , hatékonyság" 
mögött a nagy igazgatási vagy közszolgáltatási szervezet érdekei húzódtak - a szolgálta- 
tást igénybe vevők érdekei nem jelentek meg. A nagyszervezetek vezetőinek a növekedés 
volt az érdekük, hiszen a nagyobb szervezet nagyobb hatalmat jelentett — a társadalmi 
pozíciókat pedig a hatalmi centrummal való kapcsolat határozta meg. 

Ez a hatékonyságfölfogás azt is elvetette, hogy különböző tevékenységek különböző 
méretekben működhetnek hatékonyan. A monolit állami tulajdon (és fokozódó mérték- 
ben az állami tulajdonként viselkedő szövetkezeti tulajdon 15) csak nagyszervezetekben 
volt képes működni. A falvak hátrányos helyzetét külön fokozta, hogy egy sor ellátó 
intézmény csak magántulajdonos vagy helyi szövetkezeti formában lett volna eredmé- 
nyes - az állami vállalati tevékenységre rátelepedő hatalmas gazdasági bürokráciát nem 
viselte el. Az élelmiszer-kereskedelem, építőipari és javító kisipar például szinte teljesen 
eltünt Kelet-Közép-Európa falvaiból. 

E jellemzők még folytathatóak lennének - tipikus például az állami lakáspolitika 
szerepe az urbanizáció irányításában -, de ez már szétfeszítené e cikk kereteit. A jellem- 
vonások konzisztens rendszerré állnak össze. Ennek a rendszernek jellemzője a település- 
politika központi, centralizált irányítása, amelyben sem egyes településeknek, sem tele- 
püléscsoportoknak nincs szabályozott érdekérvényesítési lehetőségük. 

E településpolitikákból hiányzik az ember, föleg az egyén — csupán mennyiségi érte- 
lemben fordul elő mint munkaerő vagy mint fogyasztási mutatók nevezője. A helyi 
társadalom szervezetei megszüntek, ezeket részben országos szervezetek központból 
irányított helyi képviseletei pótolták. A település depolitizálódott, a szocializáció, a 
politikai1-társadalmi tevékenység szintere a munkahely lett. Az egyén kiszolgáltatottsága 
lakóként talán még erősebb, mint munkavállalóként. 

A települési környezet sokban modernizálódott az elmúlt negyven év alatt. Megterem- 
tödött Kelet-Közép-Európa modern városhálózata - a térség lakóinak 60 százaléka 
városlakó. A települések egy részének politikai vezetői sajátos helyi érdekeket voltak 
képesek érvényesíteni — ám ez is a politikai rendszer hierarchiáján belül maradt, a 
lakosság ebben akaratának kinyilvánításával nem vett részt. A település lehetne a kerete 
az egyének sokoldalú tevékenysége és érdeklődése kibontakozásának - a munkahely 
szükségképpen egyoldalúbb tevékenységet enged meg. A települések e szerepet a szocia- 
lista rendszerben csak korlátozottan tudták betölteni. 


A településpolitikák hatása a településformáló folyamatokra 


Ha befejezésül mérlegre tesszük, hogy a településpolitika milyen mértékben szabta meg 
a régió településhálózatának átalakítását, azt kell konstatálnunk, hogy eléggé szerény 
mértékben. A településpolitikai célok csak korlátozottan valósultak meg. A településpo- 
litika korlátozott érvényesülésének három oka van. 

e A települések életét (amint erre már utaltam) alapvetően ágazati érdekek és dönté- 
sek formálják. Az ágazati döntések — a központosított politikai-gazdasági rendszerben 
— a szervezetnövelést ösztönzik, s ezzel közvetve erősítik a településkoncentráló folyama- 
tokat. A magyar ipari vállalatok kétharmadának központja 20 városban található: a 
feldolgozóipari nagyvállalatok 60 százalékának a fővárosban van a központja. A gazda- 
sági ágazatok monopolhelyzetre törekvése, hatalmuk erősítése a minél nagyobb szerveze- 

tek létrehozását kívánta. Az agrártechnokrácia ösztönözte a termelőszövetkezeti össze- 
vonásokat is. Általában a szocialista országokban mindenütt lejátszódott szervezeti 
koncentrációt ágazati érdekek diktálták, s ágazati döntések alapozták meg. E döntések 
településhálózati hatásokat nem mérlegeltek. 

e A településpolitika — a társadalom- és gazdaságpolitikához viszonyítva - igen 
gyenge részpolitika. Nem állanak mögötte hatalmi lobbyk; a , helyi érdek" mint a 
szűklátókörűség elítélendő elhajlása szerepel. A településpolitika felelőssége így csak 
abban áll, hogy mihez szolgál hivatkozási alapul. 

e Fölfogásom szerint mindennemű szakjellegű politikának korlátozottak a beavatko- 
zási lehetőségei. Különösen ez a helyzet a településfejlődés estében, ami igen hosszú távú 
folyamat. Egy-egy adott település vagy városrész életében nagy változás érhető el néhány 
év alatt, ám a nemzeti településállomány módosulása már nem gyors. A településpolitika 
nem mindenható, legfeljebb arra vállalkozhat, hogy a spontán településformáló folyama- 
tokon okos korrekciókat hajtson végre. Ha beavatkozásai —- tudatosan vagy csak szeren- 
csésen - egybeesnek a természetes fejlődési folyamatokkal, akkor segiti ezeket, ha ellene 
hatnak, akkor zavarokat kelthetne — településformáló folyamatok azonban tetszés sze- 
rint nem vezethetők be. 

Mi a végső mérleg? A kelet-közép-európai településpolitikák magukon viselték a 
központosított, a fejlett tőkés országok gyors utolérését célul kitúzó gazdaságpolitika és 
az osztálymentes társadalom megvalósítására törekvő politika következményeit. Az 
eredmény: egy formájában modern városhálózat létrejötte a közelmúltban még rurális 
K elet-K özép-Európában, ahol a klasszikus városfunkciók rosszul működnek, s amely- 
ben a termelés infrastrukturális feltételei fontosabbak az emberi életkörülményeknél. 
A műszaki haladás kétségtelen: a falvakat villamosították, tömegesen építettek lakáso- 
kat, új utak épültek stb. A társadalmi ár sem volt csekély: a felbomlott településközössé- 
gek. a nagyvárosokban gyökeret ereszteni nem tudó bevándorlók, az egyéni sorsokba 
történő állandó és erőszakos hatalmi beavatkozás. 

A településpolitika szakmai megalapozói a hatalom kezére játszottak. gyakran akarat- 
lanul ís. A településtervezést föleg építészek végezték, a társadalomtudományoknak 
csekély volt a szerepük. Az építészek szakmai ambicsióikat csak a nagy léptékű városter- 
vezésben vagy a falvak tömeges átépítésében lelhették meg. A települési funkciók kon- 

lett ipari országok" példájával indokolták. Eme ellátási modell bevezetése, annak alapve- 
tő részét képező egyéni motorizáció és távközlés nélkül, a modellt azonnal diszfunkcioná- 
lissá tette. 

K elet-Közép-Európában véget ért egy korszak. Véget ért a gyors iparosítás, a szaka- 
datlan növekedés korszaka. Véget ért az életszínvonal érzékelhető javulásának periódu- 
sa. Kifogytak a növekedés tartalékai. Véget ért a gyors városnövekedés, a települési 
koncentráció időszaka 15. A településpolitika korszakváltását a településformáló folya- 
matok fordulópontja is indokolja. E korszakváltás a politikai rendszer új működési 
modelljének megszületésétől függ. 


PÁLNÉ KOVÁCS ILONA 


A helyi önkormányzatok 
es a településpolitika 


Napjaink történései erősen feszegetik a hatalom korábban szilárdnak hitt egységét. 
A pártállam lebontása az állam és a párt viszonyát formálja újra. A klasszikus hatalmi 
ágak elválasztásának igénye a közigazgatás-centrikus állam demokratikus és ellenőrzött 
súlypontmegoszlására irányul. A civiltársadalom eszménye viszont az állam és társada- 
lom hierarchikus viszonyát kívánja felszámolni. A pluralizmus a megjelenő új pártok 
politikaformáló esélyeit helyezheti alkotmányosan rögzített igazságos alapokra. 

A párt által bekebelezett állami, társadalmi (, népszuverenitás") és gazdasági hatalom 
feletti osztozkodásban egyelőre a helyi (területi) önkormányzatok vannak talán a leg- 
gyengébb pozicióban. Márpedig politikai mechanizmusunk nemcsak szélsőségesen auto- 
riter (értem ez alatt a hatalom horizontális alanyainak kiiktatását,) hanem erőteljesen 
centralizált is. A hatalmat azonban nemcsak horizontálisan, hanem területileg is meg kell 
osztani. Ez a gondolat jelenik meg a területi-helyi irányítás önkormányzati jellegének 
szorgalmazásában. 


A hatalom területi megosztása 


A hatalom egységének államszervezeti elve, a demokratikus centralizmus egyértelműen 
kijelölte a tanácsi mechanizmus helyét az irányítás területi-helyi szervezetrendszerében. 
A tanácsok az egységes államhatalom végrehajtó ágában intézményesültek, nem rendel- 
kezvén eredendő, el nem idegeníthető önkormányzati jogokkal. Hatáskörük delegált, a 
központtól a normaalkotás útján származtatott, kapott cselekvési tér. Beér János ezt az 
alkotmányos, pontosabban fogalmazva tényleges politikai helyzetet a következőképpen 
definiálta: , A tanácsok nem a helyi hatalom szervei, hanem a hatalom helyi szervei. "! 

A formálisan deklarált önállóságot, a kijelölt keretek közti mozgás viszonylagos 
szabadságát (melyet lényegében a hatáskörelvonás általános tilalma volt hivatott biztosí- 
tani) a forráselosztás központosítottsága, a gazdálkodási szabadság költségvetési korlá- 
tozása, valamint az államiság legitim falait semmibe vevő , elvi", informális pártirányítás 
illuzórikussá tette. 

A kiépített tanácsi mechanizmus tehát szerkezetében, illetve tényleges cselekvési terét 
és módját tekintve is alkalmatlan volt a központi hatalmat ellensúlyozni, a vidék számára 
hátrányos döntéseket megakadályozni, azok végrehajtását szabotálni. A tanácsrendszer 
szükségszerűen vált a központi döntések szolgai végrehajtójává, ennek következtében 
távolodott el a helyi társadalmaktól, s törvényszerűen került napjainkban legitimációs 
krizisbe. Márpedig a helyi politizálás szerveinek legitimációs krízise a központi hatalmat 
Is fenyegeti, s a központtal összefonódott helyi hatalom képviselőinek kicserélése csak 


! Beér János: Helyi tanácsaink államhatalmi jellege. Állam és Igazgatás, 1951. 7. szám, 595. old. 


Pálné Kovács Ilona: A helyi önkormányzatok és a településpolitika 33 


látszólagos eredményekhez vezet. A hatalom egészségesebb, decentralizáltabb területi 
megoszlásának esélye éppen szükségszerűségében rejlik. A hatalom pluralizációja és 
decentralizációja egymást feltételező folyamat, bármelyik korlátozása, elhanyagolása a 
másik esélyeit rontja. 


Településpolitika és tanácsrendszer — mint cél és eszköz 


A magyarországi egyenlőtlen területi fejlődés számtalan összetevő eredménye. A múltból 
örökölt differenciák, az urbanizáció világszerte megmutatkozó következményei, az ipari 
termelés megváltozott területi szerkezete mellett azonban fontos szerepet játszott a 
terület- és településfejlesztés túlsúlyosan politikai karaktere, azaz a területi fejlődésbe 
való mesterséges beavatkozás , szubjektív" indítékrendszere. A magyar településpolitika 
önálló célrendszeréről csak azzal az alapvető korláttal számolva lehet beszélni, amit a 
mindenkori gazdaság- és társadalompolitikai célkitűzések jelentenek. Ebben az értelem- 
ben leszögezhetjük, hogy a területi politika soha nem tudott , gazdaságpolitikai" rangra 
emelkedni. Sorsa, érvényesülése - eltekintve a szűkebb értelemben vett műszaki-termelő 
infrastruktúrától — mindig az életszínvonal, illetve a szociálpolitika súlyától függött. 
A hetvenes évek elején megfogalmazott terület- és településfejlesztési koncepcióra ezen 
általános korlátok között az az erősen technicista mérnöki szemlélet hatott, amelyik 
lényegében a , központi hely" elméletre vezethető vissza. 

Az Országos Településfejlesztési Koncepció (OTK) bírálata során e szemlélet kárhoz- 
tatása mellett elhanyagolódott az a tény, hogy politikai berendezkedésünk, az irányítás 
centralizációs igénye legalább ilyen fontos tényező volt a településfejlesztési stratégia 
kialakításában. Valamennyi centralizált és az így kialakult újraelosztással operáló hata- 
lomra jellemző ugyanis, hogy törekszik az igazgatás, irányítás centrumait akár a többi 
település stagnálása árán is fejleszteni. A magyar területi politika erősen politikus — bár 
a hatékonyság és célszerűség köpönyegébe burkolózó - karakterét az elosztási mechaniz- 
mus s az önállótlan területi irányítás táplálta. Az erős, központosított újraelosztás az az 
eszköz, amelynek segítségével eltéríthető egymástól egy-egy térség-régió, település tényle- 
ges fejlődési potenciálja és fejlődési dinamizmusa. 

A hatalom centrumában vagy perifériáján való elhelyezkedés kialakítja a térségek, 
települések olyan sajátos függelmi rendszerét, amelyet elsősorban nem a formalizált 
irányításban, s különösen nem a társadalmi — nemzeti — munkamegosztásban elfoglalt 
hely, hanem a hatalommal való szubjektív kapcsolat határoz meg. Így válik a hatalom 
megoszlása, jellege s az egyenlőtlen területi fejlődés egymást magyarázó tényezővé. 

Az egyenlőtlen területi fejlődés tehát sok tekintetben a hatalmi törekvések, erőviszo- 
nyok tükörképe, s nem a település saját erőforrásai attraktivitásának függvénye. A tele- 
püléshálózat-fejlesztési koncepció által felállított településhierarchia tehát pontosan visz- 
szatükrözte egyrészt a gazdaságpolitikai (ipar), másrészt a politikai (hatalmi központ) 
prioritásokat, s lényegében ezen prioritások köré rendezte a társadalom egésze számára 
az életesélyeket. A felgyorsuló társadalmi mozgás, területi mobilitás alanya a gazdasági- 
lag, illetve politikailag aktív népesség volt, célpontja pedig a város mint a gazdasági és 
politikai hatalom székhelye. E tekintetben is persze szigorú hierarchiát alkotva a főváros 
és az alsó fokú központként működő önálló kisváros, nagyközség között. 

A települések közötti , természetes" hierarchiát az egymás irányában gyakorolt funk- 
ciók száma, fontossága jelöli ki.? Olyan gazdasági-politikai mechanizmusban azonban, 
ahol a településüzemeltetés intézményeitől kezdve, a gazdasági egységek irányításán és 
telepítésén át, az igazgatás központjainak kijelöléséig minden döntés egyetlen (vagy 


2 Hawley, A. H.: , Human Ecology" in. STINS, D. (Szerk.) International Encyclopedia of the Social Sciences 
Vol. 4. New York. Crowell Collier and Macmillan. 328-337. old. 

legalábbis kevés) központba koncentrálódik, ott ezen hierarchia a központ saját prioritá- 
sai szerint alakulhat, s mesterségesen előidézhető a települések egész sorának elsorvasz- 
tása. 

Ez történt nálunk is a falvak jó részével. A körzetesített ellátás, igazgatás intézmény- 
rendszerével egymásra fűzött települések többsége a kiemelt központ , csatlósává" vált.? 
Így már nem egy autonóm közösséggel, hanem egy strukturálisan kikényszerített munka- 
megosztás alárendelt egységével kellett számolni. 

Sajátos paradoxon azonban, hogy a településfejlesztés prioritásai alapján kedvezmé- 
nyezett központi települések fejlődése sem tekinthető optimálisnak, hatékonynak. 

A fejlesztési források központi és megyei elosztásával nemcsak az volt a baj, hogy az 
OTK-ban nem szereplő településeket a fejlődésből kiszorította, hanem az is, hogy a 
forrásokból való részesedést szubjektív feltételektől tette függővé, s ami még fontosabb, 
felhasználásukat az esetek nagy többségében célhoz kötötte. Miután az igazgatási, 
ellátási és termelőfunkciók általában kumulálódnak a kedvezményezett településeken, 
ezért fejlesztési forrásul szolgálhatott még a helyi gazdálkodó szervek, illetve dekoncent- 
rált állami szervek támogatása, pénzeszközátadása. Ám ezek felhasználása ugyanúgy 
kötött volt, s elérése úgyszintén elvtelen, sokszor illegitim, gerinchajlító magatartásra 
kényszerítette a tanácsokat, megtanulván a szabályt: , aki fizet, az rendel". 

Ebben a szisztémában tehát a tanácsok mindegyik szintje, illetve típusa abban volt 
érdekelt, hogy a fejlesztési forrásokból az elosztó centrumokban minél többet kicsikarjon 
a maga számára. E magatartás sajátos módon, de szükségszerűen a források szűkössége 
ellenére pazarláshoz vezetett, mert a megszerzett pénzt az értelmes felhasználás feltételei- 
nek hiányában is el kellett költeni. Ugyanakkor egy tökéletesen uniformizált településfej- 
lődést eredményezett, amelyik képtelen volt alkalmazkodni a helyi sajátosságokhoz és 
igényekhez. A falupolitika torz szimbólumaként is felfogható például a hetvenes évek 
ravatalozóépítési kampánya, amikor a falvak a kapott támogatás kiegészítésére kénytele- 
nek voltak átcsoportosítani az esetleg óvodaépítésre szánt saját erőforrásokat is. 

További példák sorolása nélkül is megáll a summázat, a településpolitika lényegében 
egy központi célrendszert jelentett, amelynek végrehajtásában a tanácsok kizárólag 
eszközszerepet töltöttek be. Még arra is csak igen kevés településnek volt lehetősége, 
hogy a fejlesztési célokat és döntéseket legalább valamelyest a maga fazonjára szabja. 

Felvetődik persze a kérdés - különösen napjaink felbátorodott közéletének légköré- 
ben -, miért nem álltak ellen a tanácsok a nyilvánvalóan ésszerűtlen és igazságtalan 
elosztó gyakorlatnak, miért nem próbálták településük érdekeit harciasabban érvényesí- 
teni. Azon túl, hogy a tanácsi szférán belül is az alkalmazkodás elengedhetetlen feltétele 
volt a politikai karriernek, s a kiválasztás nem volt mentes a kontraszelekciótól, szá- 
munkra most a strukturális okok fontosabbak. A tanácsrendszer ugyanis - ha a központi 
hatalom célkitűzéseit vesszük alapul -— zseniálisan volt kiépítve. A formailag csúcsra 
helyezett tanácstestületek mint képviseleti szervek egyrészt a választási mechanizmus 
által teremtett összetételük, másrészt működésük eljárási és szervezeti szabályai, harmad- 
részt a hatáskör-telepítés és -átruházás gyakorlata miatt szükségszerűen szorultak ki a 
tanácsi döntési folyamat perifériájára. A tanácsi végrehajtó bizottságok és a szakigazga- 
tási szervek viszont részben a testületi döntések előkészítésében betöltött szerepük, 
részben a legfontosabb hatáskörök birtoklása, továbbá működésük folyamatossága, s 
nem utolsósorban a felettes irányítási szinttel alkotott szimbiózis folytán a tényleges 
hatalmat jelentették helyi szinten. Egzisztenciális függésük a központi döntéseknek való 
megfelelésre predesztinálta őket. 

Míg az egyes tanácsszinteket az elosztás, a törvényességi és célszerűségi felügyelet, a 
direkt utasítás lehetősége, az egzisztenciális és személyes függés fonta össze, addig a 


3 Lincoln, J. R. (1977) Organisational Dominance and Community Structure in. Liebert, K.-Imershein, A. W. 
(Szerk.): Power, Paradigms and Community Research. SAGE Studies. 19-49. old. 

tanácsokat a helyi társadalommal a rosszul szabályozott visszahívás, a formálisan előírt 
beszámoltatás, a döntési jogkör nélküli falugyűlés, az individualizált, éppen ezért erélyte- 
len közérdekű bejelentés intézménye volt hivatott összekötni. S eközben hiányoztak a 
helyi nyilvánosság, a közvetlen demokrácia fórumai, a tényleges ellenőrzés lehetősége, 
s egyáltalán, a szervezett, aktív közösségek, amelyek a helyi tanácsokat önállóbb műkö- 
désre késztették volna. 

A tanácsrendszer területi szerkezete is úgy épült ki, hogy a döntési centrumok elkerül- 
jék a központtal való konfrontáció lehetőségét. 

A megyét szemügyre véve, szükségtelen belemenni abba a szinte állandósult vitába, 
hogy a megye szerves gazdasági egység, avagy sem, szükség van-e rá, avagy sem. 
Meggyöőzödésem, hogy szerepe, jellege, politikai hatalmi súlya döntően a neki juttatott 
szereptől, a függelmi viszonyok rendszerétől függ. Ebben az értelemben a tanácsrendszer- 
ben a megyék mindig is elsősorban a kormányzat kihelyezett hivatalaiként, az állami 
feladatok területi közvetítőiként, semmint a települések érdekképviseleti szerveiként 
működtek. Ezért volt kulcsfontosságú kérdés a Nemzeti Parasztpárt közigazgatási re- 
formtervezete és a Magyar Kommunista Párt koncepciója közötti döntésnél a megyék 
fenntartása, illetve városmegyékkel való bővítése. A megyék irányítási jogosítványai, 
elosztó funkciója, a kormányzattal, pontosabban az ágazatokkal kialakult szoros kap- 
csolatok a települési önállóság legfőbb akadályainak minősültek. 

Az sem véletlen, hogy a megyék regionális együttműködése soha nem ölthetett szerve- 
zeti formát, hiszen a központosítás számára egy regionálisan szervezett érdekszövetség 
ellenfélnek bizonyulhatott volna, míg az érdekeikben megosztott, egyenként lobbyzó 
megyékkel szemben az ágazatok mindig könnyen keresztülvihették céljaikat. 

A járások megítélése is folyamatos viták kereszttüzében állt. Talán csak mostanság 
derül ki igazán, hogy - különösen aprófalvas megyékben - a járások a megyei elosztás 
során sajátos érdekkijáró funkciót töltöttek be.! Az 1984-ben létrehozott városkörnyé- 
kek ugyanis csak elnevezésükben emlékeztetnek az Erdei-Bibó féle modellre. Lehet, hogy 
az átmenetiség deklarálása, lehet, hogy az elosztási mechanizmus bezárkózásra, autar- 
kiára késztető müködése miatt a városok nem váltak érdekeltté a környékkel való 
együttműködésben, s igazgatási közvetítő funkciójuknak is csak hellyel-közzel tettek 
eleget. 

A központosítás talán leglátványosabb s egyben legmegrázóbb bizonyítékai a közigaz- 
gatási integrációk. A falvakban végrehajtott egyesítések és közös tanácsba szervezések, 
valamint a nagyvárosokon belüli érdektagozódás szervezeti kereteinek felszámolása azt 
idézte elő, hogy olyan érdekképviseleti , deficit" keletkezett, amely megakadályozta a 
folyamatosan jelentkező érdeksérelmek felszinre kerülését. Az érdekképviseleti szerveze- 
tek hiányát csak tetézte az az ellehetetlenült közlekedési és kommunikációs hálózat, 
amely lényegében a falusi társadalmak nagy részét a politikai vérkeringésből egész 
egyszerűen kikapcsolta. 

A településhálózat-fejlesztési koncepció hatályon kívül helyezése, illetve az 1985-ben 
hozott új országgyűlési határozat, az elosztási arányok kisméretű módosítása, a részese- 
dés normatívabb rendjének bevezetése, az elöljáróságok megalakítása — úgy tűnik - 
tüneti kezelés csak. Kozmetikai eljárásokkal ugyanis csak apróbb ráncokat, szeplőket 
lehet eltüntetni, de nem mélyen tátongó sebeket. 


Településpolitika és önkormányzat. Alulról tervezés és partnerség 


A civiltársadalom megjelenése, az alattvalóiról gondoskodó omnipotens állam hanyatlá- 
sa, a gazdasági hatékonyság és a termelési volumen, illetve szervezetnagyság közötti 


4 Szoboszlai György: Területi igazgatás és érdekközvetítés. in. Raft Miklós (szerk.) A helyi területi közigazga- 
tás. Közgazdasági és Jogi Könyvkiadó 1982. 

direkt összefüggés hitének szertefoszlása, mind-mind megkérdőjelezi, hogy megfogal- 
mazhatók-e a településfejlesztés céljai egyetlen központban, elvont statisztikai mutatók, 
ideológiákból derivált társadalompolitikai stratégiák alapján. Eldönthető-e az íróasztal- 
ra kiterített térképen tollvonással a települések életesélye, , csinálhatók-e" városok, és 
kivégezhetők-e falvak? I 

Egyáltalán ki tudhatja jobban, hogy egy település számára mi fontos, hogy mit jelent 
számára a , fejlődés", mint az a helyi társadalom, amelyik ott él. Helyi igényekhez és 
sajátosságokhoz mérten optimális fejlesztési (vagy éppen visszafejlesztési) döntést csak 
akkor lehet hozni, ha a döntést hozó település és helyi társadalma egyrészt birtokolja a 
döntés végrehajtásához szükséges javakat, másrészt, ha fejlődési perspektíváit általa 
kiszámítható, tervezhető forrásokra alapozhatja. A szabadság tehát nem a fejlődés 
egyetlen hiányzó garanciája (hisz tudjuk, a szabadság nem más, mint felismert szükség- 
szerűség), ám nélkülözhetetlen feltétel ahhoz, hogy a fejlődés mértéke és tartalma a 
közvetlenül érintettek igényeihez igazodjon. 

Az autonómia nem más, mint képesség arra, hogy a rendszer a környezetével való 
kapcsolatait egy saját kritériumrendszer alapján maga határozza meg." Nem autarkiát 
jelent a települések esetében sem, hiszen az autonómiának feltétele a környezettel való 
cserekapcsolatok harmonikus rendszere. Ha tehát a társadalommal, gazdasággal, a 
települési környezettel való cserefolyamatban a kívülről érkező hatások, források a hely 
érdekei szerint szűrhetők, formálhatók, akkor relatíve autonóm a település. Az autonó- 
mia egészséges mértékű lokalizmust feltételez, ami megakadályozza, hogy a települést a 
környezeti orientáció felszippantsa, feloldja mint egységet. A lokalizmus pedig nem más, 
mint a települést vezérlő szimbólumrendszer és a sajátos helyi érdekekre szerveződő 
csoportok, személyek. Tehát azon hatalmi potenciál, amelyik az adott helyből, annak 
forrásaiból táplálkozik, ahhoz kötődik.9 

A gazdálkodás és irányítás nyelvére átfordítva, autonóm településpolitika nem képzel- 
hető el a településgazdálkodás önálló szintje s az irányítás önkormányzati modellje nélkül. 
Az önálló településgazdálkodás feltételezi, hogy léteznek olyan javak, források, amelyek 
értékelhetők, számba vehetők helyi szinten, ezt biztosíthatná a kommunális tulajdon 
intézménye. Szükségessé tesz továbbá egy érdekeltségi kapcsolatot a helyi fejlesztési 
döntések és a település jövedelemtermelő képessége között. Ezt biztosíthatja a település 
üzemeltetője, fejlesztője s a települési szolgáltatásokat fogyasztó termelő-, illetve lakossá- 
gi szféra közti adózási és vállalkozási kapcsolat. A mégoly önálló településgazdálkodás 
sem létezhet természetesen a szűkebb-tágabb települési-gazdasági környezettel és az 
állami költségvetéssel való intézményesített kapcsolatok nélkül. E kapcsolatok kölcsö- 
nössége és kiszámíthatósága hiányában, valamint a helyhez való kötődés szerepének 
teljes visszaszorulása esetén lényegében felszámolódik a településgazdálkodás terepe, 
átadva a helyet az ágazati és állami költségvetési orientációknak, amelyek már nem 
képesek sem felfogni, sem beépíteni a hely igényeit és sajátosságait. 

E kényes egyensúlyt csak egy önkormányzati típusú irányítás képes megteremteni. 
E típus lényegét már rég nem lehet leírni az állam kontra önkormányzat képlettel. 
Fogalmilag ugyanis nehezen választhatók le a településfejlesztés és üzemeltetés köréből 
a tisztán önkormányzati és állami funkciók, hiszen az ellátás-termelés rendszerei nagyon 
: gyakran túlnőnek a település határain. Az állami mechanizmus pusztán végrehajtó 
igazgatási végtagjaiként intézményesített tanácsrendszer viszont a másik véglet, amelyik 
hatalmi, bürokratikus és költségvetési láncokkal lemerevítve nem képes a központi és 
helyi érdekek között -— a kölcsönösség értelmében - közvetíteni. 

Offe szerint a helyi hatalom, helyi irányítás akkor autonóm, azaz akkor van saját helyi 
értéke, ha a központtal szemben képes stabilizáló erőként hatni, tehát ha ellenállása a 


5 Luhmann, N.: Soziologie des politischen Systems. Opladen, Köln, 1971. 
6 Savelsberg, J. J.: Kommunale Autonomie. Haag — Herchen. Frankfurt/Main 1980. 

stabilizációt fenyegetheti." A helyi önkormányzatok , rendszerstabilizáló" szerepe vi- 
szont csakis a helyi társadalmakkal való szoros kapcsolatként biztosítható. Állam kontra 
társadalom képletben az önkormányzatok ugyanis nem képesek a közvetítő, konfliktus- 
feloldó szerepet betölteni, ambivalens hatalmi-politikai helyzetük egyik vagy másik 
oldalra taszítja őket. Így függ össze a politikai berendezkedés makro- és mikroszerkezete. 

Nem véletlenül irányul nagy figyelem a nyugati politológiai irodalomban a közvetítő, 
vhatáron álló" egységekre." Minél kisebb egy település autonómiája, annál erőteljesebb 
a határon álló, közvetítő igazgatás szerepe a belső döntési folyamatokban. Minél több 
helyi döntés függ a közvetítőktől (tehát a hierarchikus lánccal összekapcsolt szervezetek 
helyi szintjeitől), annál kevésbé képes a helyi politika a helyi érdekeknek megfelelni. Az 
önkormányzati irányítási mechanizmusban tehát minél több helyi feladat függ külső 
feltételektől, s minél több funkció gyakorlása felett valósul meg külső célszerűségi 
felügyelet, annál szűkebb körre húzódik vissza az önkormányzati tevékenység, annál 
kevésbé képzelhető el a helyi döntéshozás demokratikus rendje. Az önként vállalt, saját 
eszközökkel teljesíthető, állami irányítást nélkülöző önkormányzati s az állam által 
meghatározott és finanszírozott, valamint felügyelt feladatok egymáshoz viszonyított 
aránya döntő fontosságú. 

Egy a helyi társadalmak, közösségek nyomásától, ellenőrzésétől, aktivitásától hermeti- 
kusan elzárt — mégoly önálló -—, önkormányzati feladatokra felállított apparátus nagyon 
hamar saját szervezeti érdekeinek hordozójává válik, s felgyorsul az elitképződés folya- 
mata. A felső, állami irányítással való korrekt s részben partneri viszony kiépítése mellett 
rendkívül fontos az önkormányzatok demokratikus beágyazása a helyi társadalomba. 
Ezért szükséges például a kommunális tulajdon alanyául vagy bizonyos önkormányzati 
jogok gyakorlójául, birtokosául magát a települést, a helyi társadalmat megjelölni. 
A helyi érdek- és hatalmi konstellációt visszatükrözni képes, egyben igazságos választási 
rendszer mellett ki kell építeni a közvetlen demokrácia azon intézményeit, amelyek 
megakadályozhatják a szervezeti érdekek elhatalmasodását. Ez utóbbi éppúgy fenyeget 
minden pártot és korporációt, mint magát az önkormányzati szerveket. 

A szervezeti közvetítések elidegenítő hatását felismerve, egyre inkább érzékelhető a 
fejlett és kifinomult pluralizmuson és önkormányzatokon alapuló politikai mechanizmu- 
sokban a , bázisdemokráciára" irányuló igény. Különösen a lakóhelyhez kötődő érdeke- 
ket jellemzi, hogy a település bizonyos fejlettségi szintjét elérve, a fejlesztési prioritások 
csoportonként, időszakonként erősen tagolódnak, s így a településfejlesztési döntések 
számára nehezen sztandardizálhatók szervezeti keretekben. A közvetlen és közvetett 
demokrácia intézményei között pedig ott kell hogy húzódjon a helyi nyilvánosság, 
amelyik folyamatos ellenőrzést és kölcsönös informáltságot biztosít a döntéshozók s a 
helyi társadalom között. 

Az önkormányzati típusú irányítás tehát egyik oldalról lazítja, kiszámíthatóvá teszi 
a központi irányítással való kapcsolatokat, másik oldalról viszont szorosabbra fűzi a 
szálakat a helyi társadalmakkal. Ugyanebbe az irányba mozdíthatja el e modell a 
települések közti kapcsolatokat. Az elosztással és paradox módon az igazgatási integrá- 
cióval megosztott, kényszertársított községkörzetek és városkörnyékek településeinek 
társulási hajlama az önállóság növekedésével egyenes arányban erősödik. Amikor 
ugyanis a társulás bázisa nem egy mesterségesen kiagyalt, erőszakosan keresztülvitt, s 
hatalmi - szubjektív -— szempontokkal telitűzdelt központi, felső döntés, akkor előtérbe 
kerülnek a közös érdekek, amelyek nem egy központi racionalitást szolgálnak, hanem 
a saját és regionális erőforrásokkal, szakértelemmel, intézményekkel való közös gazdál- 
kodás komparatív előnyeit nyújtják. 


7 Offe, C.: Zur Frage der , Identitát der kommunalen Ebene" in. Grauhan, R. R. (Szerk.) Lokale Politikfor- 
schung. Campus. Frankfurt 1975. 
8 Luhmann, N. (1972): Funktionen und Folgen formaler Organisation. Berlin. 

Összegezve most már, mit kínálhat ezen önkormányzati jellegű, alulról építkező 
településpolitika ? Hiszen joggal vethető fel, hogy növeli a döntéshozók számát, a demok- 
rácia laikussága megzavarja a racionalitást, áttekinthetetlenné válik az eddig oly jól fésült 
és statisztikákba oly könnyen rendezhető struktúra, veszélybe kerül a településhálózat 
geometriailag szigorú rendje. Hová lesz egy-egy ágazat prioritása, a körzeti ellátás 
pragmatikus és számszerűsíthető haszna, miközben a gyengék tovább sorvadhatnak, a 
differenciák elmélyülhetnek. 

Az aggály nagyon könnyen eloszlatható pusztán az arra való hivatkozással is, hogy 
nézzünk szét az országban, vajon mire volt jó a korábbi településpolitika. Milyen 
érdekeket szolgált vagy elégített ki a racionalizálás, az integráció, a körzetesített ellátás, 
a gazdasági hatékonyság? Találkozott-e a racionalizálás a demokratizmussal, az integrá- 
ció a közvetlen érdekérintettséggel, a körzetesített ellátás az elérhetőséggel, a hatékony- 
ság a méltányossággal? Egyáltalán hogyan egyeztethetők össze a településfejlesztés gazda- 
ság- és társadalompolitikai érvei? Bizonyára csak úgy, ha ezen érvek érvényesítését 
kiegyenlített erőviszonyok szolgálják. Tehát a hatalom területi megosztásával, ami nem 
az anarchia és partikularizmus intézményesítése, hanem — ahogy Bihari Ottó fogalmazott 
— a hatalom és egyetértés harmóniája." 

A településfejlesztés demokratizmusa nem öncél. A helyi társadalmak igényeinek, 
adottságainak beemelése a településfejlesztési döntési mechanizmusba a hatékonyság 
feltétele is. 


A demokratikus önkormányzatokra épülő településpolitika feltételeinek megteremtése 
nem megy egyik napról a másikra. Szükség van tehát az átmenet korszakában az átformá- 
lódás irányát garantáló intézményi-működési mechanizrhusokra. Ezért döntő jelentősé- 
gű, hogy a központi intézkedésekre, jogszabályokra épülő reformfolyamatban megfelelő 
képviseletet kapjanak a vidék érdekei. Ennek egyik módja lehet, ha a reformdöntések 
előkészítésébe a jelenleginél sokkal nagyobb mértékben beépülnek az állami-politikai 
irányítás területi-helyi szintjei. Ugyanakkor biztosítani kell a most alakuló különböző 
önkormányzati szövetségek, mozgalmak képviselői számára, hogy közvetlen részeseivé 
váljanak a reformdöntéseknek. Enélkül a reformfolyamat , előrerohan", s megszületik 
egy olyan új modell (program, stratégia), amellyel a vidék azonosulása újra csak , fönt 
kitalált" feladat végrehajtásaként valósulhat meg. A kínkeservvel táruló kapukon kívül 
rekedt vidék pedig újra nem válhat szövetségesévé a reformot vállaló központi hatalom- 
nak, felborul a , hatalom és egyetértés" kivánt egyensúlya. 

Tudományos következtetések mellett figyeljünk egy Somogy megyei kisfalu elöljárójá- 
nak gondolataira. , Amíg az országban napszámosokra s nem gazdákra van szükség, 
amíg a falu népe nem azonosulhat a határában megtermelt javakkal, s nem tudja 
összekötni faluja boldogulásával munkájának eredményét, addig idegen marad számára 
minden hatalom, s nem áll mégoly magasztos célok szolgálatába sem." 


9 Bihari Ottó: Hatalom és egyetértés. Jogtudományi Közlöny, 1980. 6. szám, 349. 355. old. 


VERESS JÓZSEF 


Válságmenedzseleés 
— a megelőzés művészete 


A világ fejlett régióiban eddig nem tapasztalt gyorsulás érezhető a változásokat illetően. 
Ez még akkor is igaz, ha a , nincs semmi új a nap alatt" zászlaja alatt gyülekezők száma 
nem elhanyagolható. Az unos-untalan hangoztatott viharos technikai-technológiai fejlő- 
dés, a reálgazdaságon túlnyúló, elsősorban az értékpapírpiacokon, pénzügyi tranzakció- 
kon alapuló úgynevezett szimbolikus gazdaság súlyának ugrásszerű növekedése, az 
országhatárok jelentőségének - elsősorban gazdasági szempontból értelmezhető — drasz- 
tikus csökkenése (vö. pl. az Európai Gazdasági Közösség grandiózus terveivel, amelyek 
realizálása már a közeljövő időhorizontján megjelenik) és még sok más, itt nem említett 
tényező hatása nyomán a gazdálkodó szervezetek működtetésében is mélyreható válto- 
zásoknak lehetünk tanúi. 


A válságmenedzselés" kontúrjai a modern gazdaságokban 


Mindenekelőtt a vállalati célok, a vállalati stratégiák kialakításában rendkívüli módon 
megnőtt a pénzügyi vezetés (financial management) súlya. A tulajdonosi, vállalatvezetői 
és az ellenőrző (kontroll-) funkciók markáns különválása mellett alapvető tendencia az, 
hogy a likvid megtakarítással rendelkezők a legjövedelmezőbbnek igérkező üzletekbe 
fektetik tőkéjüket, ami egyúttal azt is jelenti, hogy a saját kebelen belüli befektetések 
prioritása megszűnőben van. Nem véletlen az úgynevezett portfoliotechnikák viharos 
népszerűsödése. (A portfolio tágabb értelemben egy bizonyos vagyonösszetételt jelent — 
értékpapírok, birtokolt üzletágak, vagyontárgyak stb. A vállalkozó törekvéseinek közép- 
pontjában az áll, hogy az információk alapján leszürt várakozásokból kiindulva, állan- 
dóan úgy változtassa vagyonösszetételét, hogy a várható hozam és a kockázat viszonya 
a legkedvezőbb legyen.) 

A vállalat mint konkrét szervezet másodlagossá válik. Ennek számtalan jele megfigyel- 
hető. A vállalati metamorfózis, ami az alapítástól (létesítéstől) a megszűnésig terjed, 
adott szervezetben gondolkodva sokkal mechanikusabban értelmezhető, mint adott 
szereplőkhöz vagy azok csoportjaihoz kötött vállalkozások esetében. A vállalati forma- 
változások, átalakulások, születések, megszűnések, újjászületések és diverzifikálódások, 
fúziók és szétválások forgataga mögött a kereslet és a piac által befolyásolt vállalkozói 
várakozások húzódnak meg egy rendkívül gyorsan változó gazdasági világban. 

A hierarchikus (alá-, fölérendeltség) viszonyok a modern, fejlett gazdaságokban, 
illetve történelmileg a , centrum" országaiban fokozatosan kiszorulnak az ökonómia 
terrénumából. Amerikai tudósok az ezredfordulóra teszik azt az időt, amikor a vállalato- 
kon belül is a kooperatív, mellérendeltségi viszonyok, a feladatorientált teamek játsszák 


§ A továbbiakban a válságkezelés kifejezést használom akkor, ha a szanálás, felszámolás, reorganizáció módjai- 
ról, technikairól van szó. Ezek már végponti szabályozásnak minősülnek. Ennek felel meg az angolban a crisis 
management. A válsagmenedzsment ennél tágabb (turnaround management). Itt azok az eszközök és módszerek 
is beleértendők a fogalomba, amelyek a (még) nem válságos időszakban próbálják meggátolni a válság keletkezését. 

majd az uralkodó szerepet, az alá-fölérendeltségi jellegű kapcsolatok háttérbe szorulásá- 
val párhuzamosan. Ha ez igazolódik, tovább gyengül, sőt tarthatatlanná válik a szerve- 
zetcentrikus vállalatkép. 

A vállalkozásokat persze még további, korántsem jelentéktelen nóvumokkal lehetne 
érzékeltetni. Talán ennyi is elégséges viszont ahhoz, hogy jelezhessem: a vállalati válság- 
gal vagy annak szélsőséges esetével, a bukással (csőddel) kapcsolatos felfogások, válasz- 
reakciók is nagy változásokon mentek és mennek keresztül. 

Századunk első kétharmadát, a korábbi idők szerves folytatásaként, a vállalati csőddel 
kapcsolatos, ma már klasszikusnak nevezhető irányzat uralta. A gazdálkodás alanyai egy 
ma már túlzottan idealizált, erős piaci környezetben szerepeltek, ahol a tulajdonviszo- 
nyok és a tulajdoni formák, illetve azok védelme jól artikulálódott. Az éles versenyhely- 
zet, a maival összevetve sokkal homogénebb vállalati profilok, a hitelezők érdekvédelme, 
általában a liberálkapitalizmus, majd később az egyre fejlettebbé váló piacgazdaságok 
logikája , végponti" szabályozást indukáltak. 

Ez azt jelenti, hogy egy-egy bekövetkezett vállalatbeli lehetetlenülést (akut csődöt) a 
gazdaság szereplői adottnak vettek; nem vagy csak halványan merült fel a talpra állás, 
talpra állítás, mai kifejezéssel élve a reorganizáció lehetősége, háttérbe szorultak az 
esetleges foglalkoztatási problémák. Nem volt , kultusza" a válságmegelőzésnek, de azt 
is meg kell említeni, hogy nem is alakultak ki olyan gigantikus méretű szervezetek, 
amelyek felszámolása - kellő körültekintés vagy korrekt válságmenedzsment híján — 
komoly földrengéseket válthatott ki a különböző nemzetgazdaságokban. . 

Ilyen körülmények között a közgazdasági és jogi szabályozás középpontjában olyan, 
a római jogig visszavezethető csödszabályok érvényesültek, amelyeknek lényege a követ- 
kezőkben foglalható össze. A csődhelyzet bekövetkeztét — kérelmére — a bíróság mondja 
ki. A csődbírák csak a tények megállapítására szorítkoznak, az ún. célszerűséget nem 
mérlegelhetik. Ennek lényege az, hogy a bíróság hatáskörén kívül esik annak latolgatása, 
hogy 

e valamennyi szereplő (adós és hitelező) számára a legjobb megoldás-e a csőd; 

e nem lehetne-e méltányos körülmények között olyan programot kidolgozni, amely 
rövid távon a túlélést, hosszabb távon pedig a hitelezők minél teljesebb kielégítését és 
a vállalat újbóli megerősödését jelenthetné. 

Amennyiben a felek között az eljárás folyamán egyezség vagy meghatározott feltételek 
fennállta esetén kényszeregyezség nem jön létre, úgy az eljárás költségeinek és az esetleges 
privilegizált hitelezői igényeknek a kielégítése után megmaradt vagyont a hitelezők 
között követeléseik és a kielégíthetőség arányában felosztják. E vázlatos kifejtéssel 
illusztrált folyamatot nevezik klasszikus eljárásnak. Látható, hogy a processzus logikája 
a keletkezett , forgalmi akadály" gyors eltüntetésén alapul. 


Bukás helyett — válságkezelés 


A hatvanas évek végétől egy ezzel gyökeresen ellenkező felfogás kezd megerősödni. 
Ekkor a vállalkozások profilváltása is jelentős mértékben felgyorsul: a tőkekivonás 
— sokszor a tőkekimentés - és az újrabefektetés a korábbiaknál nagyobb hangsúllyal 
kerül előtérbe. Az angolszász közgazdasági irodalomban is egyre jobban kikristályosod- 
nak azok az elméleti és módszertani ajánlások, amelyek ma már , válságmenedzsment" 
összefoglaló néven egyre inkább közismertek. Idetartoznak például — korántsem töre- 
kedve a teljességre — a korai figyelmeztető rendszerek (early warning systems), a speciális 
diagnosztikák, a válságjelekre utaló mutatószám-elemzések, a csöd-előrejelzési techni- 
kák stb. A fejlett piacgazdaságok országainak közgazdaságtana a vállalati pénzügyek, 
illetve általában a pénzügyelmélettel kapcsolatos kutatások szerves részévé tette a , csőd" 
akadémikus kezelését. Mindezek hátterét adják az új gondolati megközelítésnek, aminek 

lényege, hogy a még deklarált (közzétett) csődhelyzet sem jelent az esetek többségében 
felszámolást. A vállalati lehetetlenülés vagy annak viszonylag biztos prognosztizálható- 
sága olyan akciók sorozatának elindítója, amelyek középpontjában a vállalat talpra 
állítása, tágabb értelemben reorganizációja áll. 

A bíróság szerepe alapvetően változik meg, mert a , célszerűséget" is mérlegelheti. 
Nagy súlyt fektetnek a végső döntés meghozatala előtt a foglalkoztatási gondok áttekin- 
tésére is. Sokszor a munkanélküliséget megelőző eljárásnak nevezik ezt az új megközelí- 
tést, ami kissé zavaró. Ugyanis kétségtelen, hogy a bukás következményeinek humán 
oldala minden esetben lényeges mérlegelési szempont, de egyéb, a többi tőkeelem további 
értékesülése is alapos mérlegelésre kerül. Nincs persze arról szó, hogy amennyiben a felek 
(adós és hitelezők) nem tudnak a jogszabályok keretei között megegyezni, nem kerül sor 
a csőd jogintézményének alkalmazására, de a felszámolás elkerülésére, megelőzésére a 
vállalkozás irányítói egy eszközeiben változatosabb arzenált használhatnak fel. 

Külön említést érdemel, hogy a jogszabályok általában lehetőséget adnak a veszély- 
helyzetbe sodródott vállalkozás vezetőinek, hogy vészhelyzetben , csődöt" jelentsenek — 
a bíróság előtt -, és ekkor egy bizonyos ideig a követelések , igazoltan" maradhatnak 
behajthatatlanok, jut egy lélegzetvételnyi idő a sorok rendezésére. 

Ami tehát a válságos helyzetű vállalatok és tágabban értelmezett környezetük viszo- 
nyát illeti napjainkban, a piacgazdaságokra vonatkozóan az alábbi összefoglalás adható : 

e A vállalati metamorfózis speciális, de természetes eleme a vállalati bukás (csőd). 

e A válság kezelésére egyre több módszer és technika ismert, illetve válik ismertté. 

e A felszámolás csak végső eszköze a jognak is. A hitelezők érdekvédelmének szem 
előtt tartásával a reorganizáció, a talpra állítás lehetőségeinek keresése áll a középpont- 
ban. 

e Nagy súllyal esnek latba a végső döntés meghozatala előtt a foglalkoztatási problé- 
mák. 

e Az adósnak és hitelezőknek a végső csődöt megakadályozó megállapodásai — 
melyeknek kialakításában a bíróságoknak érdemi szerep jut — komoly, egyértelmű 
célokhoz kötött feltételeket, kötelezettségeket közvetítenek a válsághelyzetben lévő válla- 
lat vezetése felé. 

e A talpra állítás (a nálunk elterjedt kifejezéssel a szanálás) mellett a válság kezelésére 
számos egyéb technika is ismert. 

e A vállalkozások születésének és megszűnésének rendkívüli dinamikájában a válság 
eltüntetését, esetleg megelőzését vagy transzformálását szétválások, fúziók, bekebelezé- 
sek és a vállalatirányítás átvétele szolgálják. 

e Rendkívül éles a menedzserpiac, a vállalkozások sikerkritériumai egyértelműek. 
A menedzserek megítélése viszonylag objektív kritériumokon nyugszik. 

A klasszikus eljárás korában méltán alakult ki a vállalkozás tulajdonosainak és 
menedzsereinek tudatában az az érzés, ami körülbelül így írható le: , Ha a csőd szélére 
sodródok, biztos, hogy vállalnom kell a következményeket, és szinte biztos, hogy nem 
mentenek meg." Mára ez az érzés némiképp oldódhatott — de csak az előbbi érzéshez 
viszonyítva. Maga az attitűd, hogy a döntésekért kérlelhetetlenül vállalni kell a következ- 
ményeket, benne van a gazdálkodás szereplőinek pórusaiban. Mára a menedzserek 
körülbelül így fogalmazhatnak : , Ha bukunk, mindent el kell követni, hogy újrakezdhes- 
sük, lehet, hogy ez sikerül, de sokkal valószínűbb, hogy nem; vezetői presztízsemben 
sokáig negatív nyoma marad a bekövetkezett eseményeknek." 

, Egyetlen cég sincs biztonságban" - írja Tom Peters 1987-ben. Az a Tom Peters, aki 
társszerzője A siker nyomában című, magyarul is megjelent bestsellernek. Egy-két év alatt 
annyit változott volna a világ? Aligha. Vagy mégis? Tom Peters véleménye mindenesetre 
radikálisan változott. A siker nyomában című könyvben majdhogynem modellszerű 
ajánlásokat tett a sikeres vállalkozás kritériumaira vonatkozóan. A könyv megjelenése 
után egy-két évvel a mintavállalatok közül több válsághelyzetbe került, s ez a tény azt 

mutatja, hogy nagyon szűk a tér- és idődimenziója a permanens sikernek, négy-öt évente 
újabb és újabb kritériumrendszert lehetne fölállítani — de főleg a múltra vonatkozóan. 

A vállalati stratégiáknak, politikáknak tehát át kell itatódniuk egyfajta permanens 
válságtudattal. A működésben benne van a bukás lehetősége, de nemcsak filozofikusan, 
hanem a valóságban is. Az állandó megújulási készség, a több lábon állás tudatos 
politikája, a kockázat-hozam viszonyának felelősségteljes értékelése, a válságprevenció 
és a válságmenedzselés eszköztárának ismerete csökkentheti a válság kockázatát, de 
megszüntetni nem tudja azt. 


Vállalati válság — Magyarországon 


Aligha kell érvelni amellett, hogy a mikroszervezetek válsága a létező szocializmus 
keretei között nem függetleníthető a gazdasági mechanizmustól és a gazdaságirányítás- 
tól. Nyilvánvaló ugyanis, hogy a piac szerepének alul-, illetve a tervezés szerepének 
túlértékelésén alapuló rendszerekben a gazdaság egészének autonómiája elhanyagolható, 
a gazdaság kulcspozícióiban lévő szereplőinek (állami szakbürokrácia, a mikroszerveze- 
tek felső és középvezetői) magatartását pedig áthatja a , pártállam", később az , állam- 
szocializmus" minden, az irodalomból már közismert negativuma. Ebből következően 
egy-egy gazdálkodószervezet nyílt (explicit) csődje szöges ellentétben állna az ideológia 
által meghirdetett felsőbbrendűséggel, a szocializmusnak nevezett társadalom hibátlan 
voltának eszméjével. A mikroszervezetek (kivéve a perifériára szorult magánszférát) 
egyébként IS 1968-ig jobbára kiszolgálói a központ elképzeléseinek, később pedig a . 
paternalizmus és a puha költségvetési korlát körülményei között a vezetői sikerkritérium 
legalább olyan mértékben függ a politikai és a gazdasági hierarchia magasabb vagy 
magasabbnak tartott lépcsőin állókhoz való viszonyától, mint a — mérhetőségét illetően 
eleve megkérdőjelezett — tényleges teljesítménytől. 

Persze, a közgazdasági és a jogi szabályozást illetően a vállalati lehetetlenülés nem volt 
teljesen fehér folt. Léteztek jogszabályok jóval az 1986. évi törvényerejű rendeleti szabá- 
lyozásig is. E szabályok azonban alig játszottak szerepet a reálfolyamatokban. 

Maguk a felszámolási szabályok a dolog természetéből fakadóan államigazgatás-cent- 
rikusak voltak. A hitelezők között erős hierarchia mutatkozott; az esetleges felszámolás- 
kor abszolút előnyt élveztek az állammal szemben fennálló különféle tartozások. Az 
egyéb hitelezők csak akkor számíthattak követeléseik egy részének kielégítésére, ha a 
privilegizált követelések kielégítése után maradt pozitív vagyon. Nem kizárt, hogy a 
felszámolt gazdasági egységek közgazdasági értelemben is bukásra voltak ítélve, de az 
biztos, hogy vezetőik alapvető sikerkritériumuknak - társadalmi, politikai, területi és 
államigazgatási szervekhez való viszonyukat illetően -— nem tudtak megfelelni. 

A gyógyító injekciók a szinfalak mögött fejthették ki — legtöbbször ideiglenesen -— 
kedvező hatásukat. A legjellemzőbb eszköz azonban a meglévő vállalati szerkezet önké- 
nyes átalakítása, illetve az erre való hallgatólagos buzdítás volt az állami szakbürokrácia 
részéről. 

A hetvenes évek végére nyilvánvalóvá vált, hogy egy makroszintű válság körvonalai 
egyre markánsabban kezdenek kirajzolódni. Ennek ellenére egészen a nyolcvanas évek 
közepéig az államigazgatás hozzáállása a vállalati, szövetkezeti válsághoz mit sem válto- 
zott. Elvi tisztázatlanság, krízisek, akut válságok eltussolása, a személyes felelősség teljes 
hiánya jellemezte a , válságkezelést". Ami az alacsony hatékonysággal vagy tartósan 
veszteségesen működő szervezetek vezetőit illeti, ha feladni kényszerültek is vezetői 
pozícióikat, bizton számíthattak arra, hogy hamarosan újabb, legalább ugyanolyan 
szintű vezetői posztra kapnak kinevezést. 

A nyolcvanas évek közepe felé haladva azt tapasztalhattuk, hogy 1945 után gazdaság- 
történetünkben először merült fel érdemben a vállalati szintű csőd kezelése. Röviden két 

kérdésre kell választ adnunk. Miért akkor került sor a vállalati bukások egy részének 
explicitté tételére? Mik voltak eleve a buktatói bármilyen új szemléletű csődszabályozás- 


nak? 
Ami az első kérdést illeti, több eleme is van a válasznak, többek között: 


DO a nyolcvanas évek elejére gondolati szinten a legfelsőbb vezetés számára is nyilván- 
valóvá lett, hogy a magyar gazdaság szerkezete és termelési struktúrája elavult, tehát a 
szelekciós kritériumot érvényesíteni kell; 

C egyre inkább megmutatkozott, hogy az államigazgatás nem képes betölteni a 
tulajdonosi funkciókat; 

D a reform radikális továbbfejlesztése erős piaci versenyszítuációkat feltételezett, 
amelyeknek ab ovo vesztesei is vannak : 

DO vége szakadt a gazdaság politikától való abszolút függőségének, a gazdasági me- 
chanizmus és a gazdaságirányítás belső összefüggéseit az egyes reformlépések közötti 
logikai kapcsolatok feltárásával próbálták elemezni — ha ez nem is volt következetes. 

Világossá vált tehát, hogy a korábbi módon a vállalati válságot nem lehetett kezelni. 

A második kérdésre az alábbi választöredékek adhatók: 

a igaz, hogy a pénzügyi folyamatok szerepe nálunk is megnőtt, de — még extenzív 
formájú termelési-szolgáltatási kultúrában; a fejlett országok már a munkaintenzív 
korszakon is túl vannak, és a tudásintenzív korszakban járnak, egész mást jelent tehát 
a pénzügyi folyamatok nagyobb súlya; 

a a vállalkozások, vállalatok szervezetcentrikussága megmaradt, egyáltalán nem 
jellemző, hogy a jövőbeni jövedelmezőségek által determináltak a konkrét szervezeti 
formák; 

a a tulajdonosi viszonyok és a válság közvetlen összefüggésének felismerése nem volt 
és lényegében még ma sem általános, a tisztázatlanság és a hatalmi viszonyok lehetőséget 
adtak akut ügyek eltussolására ; 

a nem voltak szignifikánsak a tőkeáramlás és a tőkeérdekeltségi (vagyonérdekeltségi) 
motívumok, amelyek a permanens szelekciót segíthették volna; 

a a társadalmi és a gazdasági vezetés tudat alatt még bízott a nagyobb méretű, 
makroszintű válság elkerülésében, ezért a vállalati válságok megjelenítését is elsősorban 
elrettentésnek szánta. 

A , válságkezelés" korábban jellemzett első szakaszát egy átmeneti periódus váltotta 
fel, amely a nyolcvanas évek második harmadát ölelte fel, egészen az 1986. évi II sz. tvr. 
megjelenéséig. 

Ebben a szakaszban kiütközik a példastatuálás jelleg. Műhibák sorozatát észlelhetjük, 
továbbá esetenként a kormánybizottságok (pl. az ATB) sorozatos, megalapozatlan 
optimizmusát figyelhetjük meg. A színfalak mögött immár nem csak injekciózás, hanem 
a tetemrehívottak kijelölése folyt. 

Már itt meg kell azonban jegyezni, hogy a gazdaságirányítás nálunk megvalósult 
típusainak logikájából következően a vállalati válságról való elgondolásaink alapvetően 
végpontiak voltak, vagyis arra szorítkoztak, hogy mit kell, kellene akkor csinálni, ha a 
válság bekövetkezett. Nem véletlen, hogy az 1986-os törvényerejű rendelet szintű szabá- 
lyozás ezen elgondolások leképezését tükrözi, de nem is lehetett feladata a válság és a 
válságkezelés tágabb felfogása és annak elhelyezése a gazdasági makro- és mikrovilágba. 
Ehhez olyan organikus fejlődési útra lett volna szükség, amelyet a tőkés országok 
esetében a korábbiakban érzékeltettem. 


A végponti szabályozás 


Az 1986-tól bevezetett, a felszámolást és a szanálást komplexen megközelítő szabályozás 
magán viselte mind a klasszikus, mindpedig a munkanélküliséget megelőző eljárás 

jegyeit. Óriási előrelépés volt, hogy a hitelezők közötti hierarchia lényegében megszűnt. 
A szanálást a szabályozás — a maga eszközeivel — megpróbálta ésszerű előfeltételek 
teljesüléséhez kötni, ez azonban nem sikerült, de nem feltétlenül a jogszabály hibájából. 
A hatálybalépéssel egy időben egyre inkább nyilvánvalóvá vált a gazdaság nyílt és a 
társadalom akkor még csak lappangó válsága is. A vállalati válságmenedzselés abban 
az értelemben, ahogy a tőkés országokkal kapcsolatban érintettem, még nem honosodott 
meg nálunk. Legtöbbször csak akkor számolnak a gazdálkodó szervezetek a bukás 
veszélyével, ha a folyamatok immár visszafordíthatatlanok. A makroszintű szabályozás 
természetesen az akut esetekre terjed ki. Ezt nevezem végponti szabályozásnak. A vég- 
ponti szabályozás csak végső megoldás lehet. 

Két, két és fél év tapasztalatai után 1989. január 1-jétől módosították a felszámolással 
és szanálással kapcsolatos jogszabályokat. A változtatások hátterének jobb megvilágítá- 
sa érdekében érdemes tömören összefoglalni az 1986-1988-as időszak legfontosabb 
tapasztalatait. 


Gyakorlati tapasztalatok és dilemmák 


Ami a felszámolásokat illeti, néhány adattal szeretném érzékeltetni az eddigieket. 

A törvényerejű rendelet hatálybalépésétől (1986. szeptember 1.) 1988 végéig több mint 
másfél száz felszámolási eljárás iránti kérelem érkezett a Fővárosi Bírósághoz mint 
kizárólagos illetékességű szervhez. Ez a szám 1987 végére vonatkoztatva 71, 1986 végére 
pedig 5 volt, mutatja az eredmények bizonyos mértékű felgyorsulását. 1987-ről 1988-ra 
a vesztességgel záró vállalatok száma 253-ról 484-re emelkedett, miközben összes veszte- 
ségük -— gyakorlatilag megduplázódva — megközelíti a 9 milliárd forintot. Ugyanakkor 
a megindított eljárásoknak csupán töredéke fejeződött be. Persze nem kerülheti el a 
figyelmünket, hogy ezekben az években az ár-—költség-nyereségviszonyok mélyreható 
változáson mentek keresztül. Gondoljunk csak egyebek mellett a személyi jövedelemadó- 
ra és az általános forgalmi adóra. Indokolni tehát ebből a szempontból is lehet, de a 
tények tények maradnak. A felszámolási eljárások megindítását csak kisebb részben 
indukálta tartós fizetésképtelenség. Nagyon sok gazdálkodó szervezet azért indíttatta el 
az eljárást, mert tevékenysége befejezésének vagy esetleges szervezeti átalakulásának, 
formaváltozásának előfeltétele volt a felszámolási procedúra lezajlása. 

Az összes gazdálkodószervhez viszonyítva, a felszámolási eljárások aránya nem éri el 
az 1 százalékot. Mindössze a kisszövetkezetek esetében beszélhetünk 2 százaléknál 
magasabb arányról (kb. S százalékról van szó; a viszonylagos pontatlanság oka az, hogy 
nehéz szinkronba hozni a gazdálkodó szervezetek és a felszámolási esetek statisztikáját). 

A szanálások és a felszámolások összevetésénél szembetűnő, hogy mig az előbbieknél 
szinte kizárólag nagy (azaz nagyméretű) szervezetekkel találkozunk, addig a felszámolá- 
soknál fehér holló gyakoriságúak a nagyvállalatok. Nem szabad elfelejteni azt a tényt, 
hogy az államigazgatás mezében alapított szanáló szervezet születésekor jelentős, már 
ab ovo rárakott teherrel indult néhány, még az utolsó pillanatban , legálisan" megmen- 
tett, illetve megmenteni szándékolt vállalat. Ez a tény még inkább csökkentette azt az 
amúgy is csak nyomelemekben fellelhető mozgásteret, amely mintegy önálló cselekvési 
mezőként a szanáló szervezet számára adott lett volna. 

Az első nyolc szanálás iparvállalati alanyai a veszteséges vállalatok mintegy tizedét 
teszik ki. A probléma súlyát jobban jelzi viszont az, hogy az összes veszteség 70, míg az 
összes alaphiány 60 százalékát képviselik. 

Persze a szanált nagyvállalatok az államigazgatási irányítású múlt örökségeit (is) 
hordozzák, nem véletlen tehát a megsemmisítési kísérlet sem. A gazdasági környezeti 
feltételek radikális változásai elsöpörték ugyanis a korábban jórészt központi indíttatás- 
ra elhatározott, komoly tőkelekötést jelentő fejlesztések érvanyagát. Jelentős bukási ok 
volt a sokszor hosszú évekről eredeztethető pénzügyi hiányok egyedi, népgazdasági 

szintű kezelése is. A fizetésképtelenség konkrét, közvetlen okai főként belsőnek tekinthető 
tényezőkből erednek. Közülük a volumenszemlélet még ma is jelentős maradványai, a 
vezetési hibák (ezek elsősorban egy adott vezetési képesség és stílus korlátaira, semmint 
tévedésekre utalnak) a rendkívül alacsony alkalmazkodási készségre — a gyenge adaptivi- 
tásra, a belső érdekeltség szinte teljes hiányára és az igen alacsony technológiai színvonal- 
ra, valamint műszaki kultúrára — vezethetők vissza. Fontos tanulság, hogy a szanáló 
szervezet első delikvensei az életképességnek jóformán a csíráival sem rendelkeztek, így 
már kezdetben rengeteg kompromisszumra kényszerült a szervezet szakembergárdája. 
Az eddigi tapasztalatok elsősorban az eljárás bürokratikus útvesztőinek, szembetűnő 
joghézagainak szemléltetésére elegendők. 

Általánosítva és némiképpen rendszerezve az eddigi tapasztalatokat, a következő 
problémák rajzolódtak ki. 

A gazdasági és társadalmi környezet az előzetes gazdaságirányítási várakozásokkal 
szemben nem volt adekvát a szabályozás szellemével. 

Nem igazolta a gyakorlat az egységes szerkezeti keretbe foglalt szabályozás életképes- 
ségét. Nehezítette áz eljárás a különböző szervezeti formák közötti átalakulásokat, a 
jogutód nélküli megszüntetéseket. 

A bírósági eljárást megelőző kötelező egyeztetés nem vált be, részben a felek jelentős 
részének érdektelensége, közönye, részben pedig a folyamatok lassító hatása miatt. 

A szanálással kapcsolatos államigazgatási állásfoglalás lényegében kétszeri kikérése 
indokolatlanul lassította az eljárást, egyúttal felesleges túlbiztosítási lehetőséget adott a 
népgazdasági vagy területi szempontból kiemelten fontosnak tartott vagy minősített 
gazdálkodó szerv megmentésére. 

Erőteljes nyomás nehezedett a privilegizált hitelezői kör tágítására, vagyis arra, hogy 
minél több fajta követelés élvezzen elsőbbséget az ún. általános követelésekkel szemben. 
Ennek a folyamatnak a közgazdasági és jogi gyakorlat — helyesen - ellenállt. A bíróság 
munkáját nehezítette, hogy a keresetek jó részénél komoly alaki hiányosságok voltak 
felfedezhetők. Az államigazgatás — noha illúziói gyakorlatilag senkinek sem lehettek — 
a felszámolási és szanálási eljárásokban továbbra sem lett epizódszereplő. A színfalak 
mögött, még a problémák akuttá válása előtt, számos alkalommal élt szanálás jellegű 
átszervezésekkel. Ennek következtében többször is előfordult, hogy a meglévő vállalati 
egységek valamelyikére rakták az összvállalati terhek nyomasztó részét, elindítva őket 
egy olyan lejtőn, amin nincs és nem is lehet megállás (VBKM-Elektronikai Vállalat, 
Ganz-Mávag-Ganz Mozdony). 

A , monopol" felszámoló, a Pénzintézeti Központ munkáját is akadályozták az admi- 
nisztrációs hiányosságok, a felszámolás alatt álló szervezet vezetőinek nemtörődömsége, 
a vagyoni helyzet felmérésének buktatói, a határidőből való szinte állandó kicsúszás stb. 
Ugyanakkor maga a felszámoló sem állt - enyhén szólva - a helyzet magaslatán. 


A pénzintézetek, különösen a számlavezető bankok érdekeltsége a gazdasági egységek 
felszámolásának kezdeményezését illetően gyenge, annak ellenére, hogy 1987 végén 
szigorító intézkedéseket léptetett életbe a gazdaságirányítás. (Művi úton meghatározott 
paraméterek fennállta esetén, mint ismeretes, a bankoknak kezdeményezniük kell a 
csődeljárást.) A bankok azonban a vállalat veszélyhelyzetbe sodródása esetén is számít- 
hatnak a kamatra, illetve számlavezetés esetén az esetleges csődeljárást megelőzően 
követeléseik bizonyos részét képesek behajtani. 


Talán a legsúlyosabb gond, hogy akár szanálásról, akár felszámolásról van szó, 
minimálisak az adott vállalati vagyontárgyak hasznosításának esélyei. Ugyanis eddig 
sem az adós, sem a szanáló vagy felszámoló nem érdekelt abban, hogy törekedjen a 
lehető legjobb megoldásra. Igaz, hogy hiányoznak még a fejlett tökeáramlási mechaniz- 
musok, a kitapintható tőkeérdekeltség és a verseny, de olyan szituációban, amikor az 
eladó fél passzív, vagy -— leegyszerűsítve — az első szóba jöhető megoldásnál megáll, 

gyümölcsöző megoldásra aligha lehet számítani. Ezen csak a piaci és a versenykörnyezet 
lényeges erősödése segíthet, ami , kitermelheti" a valós vevőket és eladókat. 


A jelenlegi szabályozás kontúrjai 


Az idén életbe lépett módosítások általános jellemzője, hogy ami a közgazdasági és jogi 
szabályozás szoros terrénumába tartozott, és nem vált be, annak túlnyomó többségében 
előremutató változás következett be. A társadalmi-politikai szándékoktól függő és — 
tegyük hozzá - a piacgazdasági modell irányába mutató feltételeken a szabályozás nem, 
vagy alig tudott változtatni. (Ezért szemrehányás magukat a módosításokat nem érheti, 
hiszen elég tapasztalatunk van a feltételekkel nem rendelkező szabályok hatásosságával 
kapcsolatban.) 

Az első szembetűnő változás, hogy a megszűnés -— ami nyilvánvalóan tágabb fogalom, 
mint a csőd - jogilag elismert módjai egészségesen strukturálódtak. (A gazdasági társasá- 
gok esetében nem tartós fizetésképtelenség miatti megszűnéskor végelszámolásnak, a 
jogutód nélküli megszűnéskor a gazdálkodó szervek esetében egyszerűsített eljárásnak 
van helye.) 

A tartós fizetésképtelenség okán bekövetkező felszámolási eljárások szabályai is kor- 
szerűsödtek. (Például megszűnt a kötelező előzetes egyeztetési eljárás, és a szanálással 
kapcsolatos államigazgatási döntési lehetőség is — legalábbis ügyrendileg — tovább szű- 
kül.) 

Megítélésem szerint a változások megfelelő kereteket adnak a végponti szabályozás- 
hoz. Természetesen a szabályok önmagukban nem jelenthetnek megoldást. A felszámo- 
lás potenciális szereplőinek érdekeltsége nem a jogszabályokon múlik elsősorban. 


Honnan — hová? A válságkezelés új útjai 


A táblázat megpróbálja a bevezetőben említett szembeállítást tükrözni. Nem mondhat- 
juk ki, hogy a két változat közül , szabadon" választhatunk, de ha a világra való 
.nyitottságunkat valóban fokozni akarjuk, akkor a változtatások irányát sejteti az ábra. 
A realitások ismeretében kell számot vetnünk a közeljövő feladataival. 

A következő években hazánk gazdaságában a gazdálkodószervezetek és a gazdaság 
valamennyi szereplőjének alkalmazkodóképességét (adaptivitását) nagymértékben fo- 
kozni kell. Pontosabban, olyan környezetet kell teremteni, amelyben az adaptivitás elemi 
követelmény a túléléshez. 

Meggyöőzödésem szerint a valóságban nem a két változat valamelyike fog tisztán 
érvényesülni, hanem mindkét gazdaságpolitika , jelen lesz" a gazdaság működtetésében. 
Mindenesetre a gondolatkísérlet szintjén a két változat szeparálható. Mik lennének a 
jellemzői a mikroszintű válság kezelésének egyik vagy másik változatban - erről lesz szó 
a következőkben. 

A piacgazdasági modell logikájából következően a vállalatok sikerkritériuma - alap- 
vetően - a piaci versenyképességhez kötödik. Az állam sikerkritériuma pedig - nyilván 
leegyszerűsítve — a nemzeti célok megvalósításának hatásfokában mérhető. Azt kell 
vizsgálni, hogy erős előzetes, menet közbeni és utólagos kontroll mellett az állam hatalmi 
alapú befolyásolóképességét hogyan érvényesíti. A modell a gazdaságnak a politikától 
való erős autonómiáján, a verseny és a vállalkozás szabadságán, a különböző tulajdon- 
formák egyenrangúságán és a nemzeti érdekeket figyelembe vevő gazdaságpolitikán 
alapul. Ez a felfogás alkalmas arra. hogy fokozatosan megközelíthessük azt a válságkeze- 
lési felfogást, amelyet a fejlett országokkal kapcsolatosan vázlatosan ismertettem. 

A kormányzati szintű gazdaságírányításnak fel kell hagynia a végponti szabályozással, 
s olyan követelményeket kell közvetítenie a gazdálkodók, a vállalkozók felé, amelyek 

egyértelművé teszik : a fennmaradásnak és a prosperálásnak szükséges feltétele az állan- 
dó újatkeresés, a megújulási készség. 

Meg kell szüntetni a vállalati válságok legmélyebben húzódó okát gazdaságunkban, 
vagyis azt, hogy a tulajdonosi viszonyok -— amelyek maguk is tisztázatlanok - és a valós 
tevékenység, illetve annak eredményei között éles ellentmondás feszüljön. Ez nemcsak 
a tulajdonosnak mint alanynak a határozott definícióját igényli. (Azt is.) Előrelépést kell 
tenni a közgazdasági és jogi szabályozás deregulálásában, és makroszintű eszközökkel 
is segíteni kell a kínálati piac kialakulását. 

Segíteni kell a folyamatos és reális vagyonértékelés megteremtését. Itt azonban el kell 
oszlatni egy félreértést. Nincs az a világcég, amely pontosan lenne képes egy magyar 
vállalat vagyonát értékelni, ha annak közege nem piaci, vagy pedig nincsenek meg azok 
a feltételek (nagyszámú elemi kontraktusok), amelyek reálissá tehetnék az elemzést. Az 
értékpapírpiacot, amely embrionális állapotban már jelen van, ki kell teljesíteni, továbbá 
a vállalati vagyonok, vagyonrészek, illetve általában a tőke áramlását minden eszközzel 
segíteni, ösztönözni kell egy erős tökeérdekeltség megteremtése érdekében. 

Az állami szanálásokat nem lehet és nem is kell kiiktatni a makroszintű gazdaságpoliti- 
ka arzenáljából. Feltételeiket azonban gyökeresen át kell alakítani. Nem részérdekek 
harcában, hanem egy egységes gazdasági stratégiához való igazításban kell megszületni- 
ük az esetleges szanálási döntéseknek, komoly követelményeket támasztva a veszélyhely- 
zetbe került vállalattal szemben. A vezetői cseréket is határozottan végre kell hajtani. 
A sokszínűvé váló tulajdonosi érdekeltségeket pedig be kell vonni a talpra állítási 
folyamatba ; nyilvánvaló ugyanis, hogy az állami szanálások főként a domináns állami 
tulajdonosi részaránnyal működő vállalatok esetében következhetnek be. 

Az információk, prognózisok, trendek, a válságprevenció módszereinek széles körben 
ismertté tételével lehetőséget kell adni a vállalkozóknak arra, hogy a válsággal mint 
elvont fogalommal is képesek legyenek foglalkozni, azaz a prosperálás szakaszaiban Is 
Jelen legyen az , óvó aggodalom", akárcsak a szülő-gyermek viszonyban. 

A vállalkozási szellem fenntartása és erősítése állandóan új és új makroszintű eszközö- 
ket követel meg. Az informáciokon túl ez megfoghatóbb segítő elemeket, programokat 
is igényel az adókedvezményektől az új utakon járó vállalkozások támogatásáig. Mindez 
hozzájárul egy egészségesebb vállalatszerkezet kialakulásához, és így a szelekció (ezen 
belül a , negatív" kiválasztódás) reálisabbá válásához. Nem kétséges ugyanis, hogy a 
végponti szabályozás legérdemibb feltétele, hogy valóban az arra leginkább rászolgálók 
kerüljenek felszámolásra. 

Igen nagy az állam felelőssége az új munkahelyek és az oktatás fejlődéséhez szüksé- 
ges környezeti feltételek megteremtésében, továbbá egy életképes infrastruktúra kialaki- 
tásában. Ez a pont azonban már átnyúlik a makroszintű válságmenedzselési stratégia 
terrénumába, pontosabban ezt a pontot a következőkben megfogalmazottak részeként 
is értelmezhetjük. 

Amennyiben a gazdaság állapotjellemzői a piacgazdasági modell bevezetése szem- 
pontjából még kedvezőtlenebbé válnak, akkor óhatatlanul a makroszintű válságmene- 
dzselés eszközeihez kell! fordulnunk. A kívánatos eszköztár külön tanulmányt érdemelne, 
itt csak a mikroszintű válság gyógyítási eszközeire térhetünk ki. Az azonban világos, 
hogy makroszinten a súlyos műtétek kétféle tipusát kell elvégezni. Egyrészt teret kell adni 
a szerkezeti átalakulásoknak, amihez ma, illetve a közeljövőben gyakorlatilag pótlólagos 
forrással nem rendelkezünk, tehát a korábbiakban vázolt új vállalati attitüdökre támasz- 
kodhatunk elsősorban. Másrészt a munkavállalók százezreinek életpálya-módosulását 
is menedzselni kell, aminek sem lakásfedezete, sem munkaalkalom-fedezete jelenleg 
nincs, nem is beszélve arról, hogy hazánkban a különböző szintű települések között nagy 
különbségek vannak az életkörülményekben, az életmódban. Ez az eset is speciális 
feladatokat adhat a mikroszintű válságkezeléshez. 

e Óhatatlan, hogy a végponti szabályozás nagyobb szerephez jut. A bankoknál 

egyre nagyobb mértékben felhalmozódó gazdasági erő és potenciál, illetve a vállalatok, 
vállalatcsoportok krónikus fizetésképtelensége között olyan ív feszül, amely bármely 
pillanatban szakadással fenyeget, és sürgős döntéseket kíván a válsághelyzetbe került 
vállalatokat illetően. Ahol a tulajdon (további) pluralizálása, a társasággá alakulás nem 
lehetséges, illetve a talpra állítás egyetlen hitelezőnek sem érdeke, ott a felszámolás lehet 
a végső fegyver, a maga összes, kétségtelenül káros hatásával együtt. Ez robbanásszerűen 
erősíti azt az új vállalatvezetői érzést, hogy , nem biztos, hogy megmentenek". 

e A vállalkozási motívumot, a kockázatvállalást erősíteni kell. Ebben az esetben 
ez azt jelenti, hogy a felelős ígéretek alapján történő vezető-, menedzsmentkiválasztódás- 
nak, vagyis az éles menedzserpiacnak kell érvényesülnie. 

e Az adaptivitási kényszer — szignifikáns mértékben önhibájukon kívül — a munka- 
vállalók széles rétegét éri el. A megélhetési gondok súlyosságát tetézi a munkaviszony 
bizonytalansága is. Nagyon sokan kényszerülnek majd, mentalitásukkal ellentétben, 
pályaváltásra. A mikroszintű, adott cégnél dolgozó válságmenedzserek azonban erre 
nem lehetnek tekintettel. A makro- és mikroszintű válság itt fonódik leginkább egybe. 
Világosan látni kell, hogy a múlt bűneit most és a közeljövőben kell levezekelni. 

Ami összefoglalás helyett a válságkezelés mikroszintjéről mint legfontosabb tanul- 
ság levonható, az alighanem az, hogy a válság menedzselése -— ad absurdum - akkor a 
leghatékonyabb, amikor (még) nincs is válság. A válságmenedzsment talán legfontosabb 
feladata éppen az, hogy megelőzi vagy kezelhető korlátok közé szorítja a vállalati 
válságot. 


A fejlett piacgazdaságok és hazánk néhány jellemzője 
a válságmenedzsment környezetét illetően" . 


Piacgazdaságok Magyarország 
Életmód, életkörülmények ! Átlagosan magas Növekvő megélhetési 
életszínvonal, a mobilitás ! nehézségek, a mobilitás 
a munkahelyek, idegen, sokszor 
a szakmák és a földrajzi a környezeti tényezők (pl. 
területek között lakás) nem is teszik 
megszokott lehetővé 
A vállalatok, vállalkozások Í! A konkrét szervezet A szervezetek merevek, 
karakterisztikái a tulajdonosi aspiráció stabilak, a vállalatok 


függvénye, mérettől függetlenül szűk 
a vállalkozások mérettől ! profilúak 

függetlenül , több lábon" 

állnak 


A vállalati menedzserek Éles menedzserpiac A sikerkritérium nem 

, környezete" a piaci versenyképességhez 
kötődik, a menedzserpiac 
erőtlen 


A válságmenedzsment A válságkezelés A válság burkolttá tétele, 
filozófiája a válságmenedzsmentnek í akut válságok , végponti" 
csak egy, egyébként szabályozása 
elkerülendő része, 
folyamatszabályozás 


" A magyar , állapotok" amorfak, a leegyszerűsített jellemzők a , múlt-jelen"-re vonatkoznak. 


Veress József: Válságmenedzselés — a megelőzés művészete 49 


Felhasznált irodalom 


Copeland, Thomas-Weston, J. Fred: Financial Thcory and Corporate Policy. Addison-Wcs- 
ley Publishing Company, 1988 

Corporate Crisis Management (Ed. Andriole, Stephen J.): Petrocelli Books Princeton, 1985 

Drucker, Peter F.: The Coming of the New Organization. Harvard Business Rcview Vol. 66 
No. 1 January-February, 1989 

Flink, Steven: Crisis Management (Planning for the Inevitable). American Management 
Association New York, 1986 . 

Gálik Mihály: Az államigazgatási válságkezelés intézménycsülésének folyamata a magyar 
iparvállalatoknál. 1008-87. Készült a , Gazdasági szervezet, gazdasági mikroszféra" című kutatás 
keretében. Kézirat (1989), 60. old. 

Lamberger Galina-Szalai Erzsébet-Voszka Éva: Válságkezelés és vállalatmegszüntetések. Va- 
lóság, 1986. augusztus 

Littlejohn, Robert F.: Crisis Management. (A Team Approach.) American management 
Association New York, 1983 

Papanek Gábor: Nehéz helyzetet átélt iparvállalataink. Közgazdasági Szemle, 1985. december 

Peters, Tom: Thriving on Chaos. Harper kk Row New York, 1987 

Steiner, George A.: Business and Society, Random House New York, 1987 

The Economics of Property Rights. Ed. Furoboth E. G., ATOMS S. Ballinger. Cambridge 
Mass., 1974. 

Tardos Márton: A tulajdon. Közgazdasági Szemle, 1988. decéniber 

Tihanyi László : Válságkezelés, válságmenedzsment és vállalatok környezete. Egyetemi doktori 
értekezés (1989) 

Veress József: A veszélyhelyzetbe került vállalatok és a gazdaságirányítás. Közgazdasági és 
Jogi Könyvkiadó 1986. 

Veress József (szerk.): Tőkekivonás, szanálás. felszámolás. Közgazdasági és Jogi Könyvkiadó 
1987. 

Veress József : Válságmenedzselés az Egycsült Államokban. Közgazdasági Szemle, 1989. február 

Veress József: Uj elemek a felszamolás és a szanálás szabályozásában. Bankszemle, 1989. 
március 


Kohán György : 
Vázlat 


MŰHELY 


LENDVAI L. FERENC 


Az , atmeneti korszak" — 
törtenetfilozofiai szempontból 


, Egyesek, mindenekelőtt a közélet emberei, nemzetgazdászok, 
politikusok , jogászok, úgy vélik, hogy a xmai emberisége a leg- 
jobban halad előre... Mások, művészek, költők, filológusok és 
filozófusok nem érzik otthon magukat a mondott jelenben. .. 
Faust két lelke az, mely ebben az ellentétben testet öltött." 
(Spengler: A Nyugat alkonya) 


I. rész 


Napjainkban is sok szó esik arról, hogy , átmeneti" korszakban vagy , átmeneti" társada- 
lomban élünk. Ezen némelyek föltehetően még mindig azt értik, hogy átmenetben 
vagyunk valamely, a jövőben szükségszerűen megvalósulni-kellő állapot felé ; míg mások 
alkalmasint inkább már azt, hogy abnormális és zűrzavaros viszonyaink előbb vagy 
utóbb átadják helyüket a jól ismert, úgymond , természetes" viszonylatrendszereknek. 
Jelen írásomban azt kísérlem meg bemutatni, hogy e konkrét kérdést illetően elvileg 
mindkét álláspontnak igaza lehet; attól függően tudniillik, hogy melyik fog a belátható 
jövőben tényszerűen igazolódni. Ezzel azonban nem kívánom kívülhelyezni magam az 
ideológiai vitákon; ellenkezőleg, a következőkben egyértelműen marxista történet- 
filozófiai nézőpontot kívánok érvényesíteni. 

A marxista álláspont mibenléte viszont egyáltalán nem magától értetődő, mert egyfelől 
ellenfelei, akik -— ma még inkább, mint azelőtt — úgy bírálják a marxizmust, hogy 
tárgyszerűen nem is ismerik, túlságosan sok félreértelmezést magyaráztak bele; másfelől 
viszont képviselői is túlságosan sokszor eltorzították, olyannyira, hogy elmondhatjuk : 
az antimarxistáknál többet a marxizmusnak csak a marxisták ártottak. Tanulmányom 
első részében kénytelen leszek tehát röviden összefoglalni az idevágó marxi álláspontot, 
természetesen úgy, ahogyan én látom autentikusnak. Ezért egyrészt az olvasó türelmét 
kell kérnem, másrészt arra kell fölhívnom a figyelmét, hogy ne vegye magától értetődő- 
nek még a , közismert" marxi tézisek fölidézését sem, gondolja át azokat. Elemzésem 
továbbá absztrakt lesz : ám ha lehetőség szerint objektívan akarjuk szemlélni a valóságot, 
végül is el kell vonatkoztatnunk tőle. 


A marxi történetfilozófia rekonstrukciója 


Ha Marx írásaiból könnyedén és egyszerűen olvashatnánk ki egy történetfilozófiát, a 
föntebb említett tévedések és torzítások nyilván nem történhettek volna meg. Marx 


Az írás II. részét lapunk következő, 1989. novemberi számában közöljük. - A szerkesztőség. 

életműve azonban szintén sajátos történelmi viszonyok között, konkrétan a 19. század 
változékony évtizedeiben keletkezett. Ez ugyan — amint arra még vissza fogok térni — nem 
jelenti azt, hogy érvényességét napjainkra már elveszítette ; azt azonban igen, hogy a kor 
sajátosságai és az évek változásai csakugyan rajta hagyták lenyomatukat. Marx maga 
is, bár bizonyos alapgondolatokhoz mindvégig ragaszkodott, elméletét nem egyszerre, 
és nem valamely egységes nagy mű keretében fejtette ki (ilyen kifejtésnek valójában 
A tőke sem tekinthető), hanem kisebb-nagyobb, kinyomtatott és kéziratban maradt 
írások hosszú sorában. Ha mindehhez még hozzávesszük mindazokat a tradíciókat és 
hatásokat, amelyeket Marx, illetve a marxizmus szintetizálni próbált, nem fogunk cso- 
dálkozni az életmű interpretációinak sokféleségén és a vele kapcsolatos legendákon (mint 
amilyen például a , fiatal" és az , érett" Marx jól ismert legendája). Nem csoda hát, ha 
a marxi életművel 15 az a helyzet, mint — bizonyos határokon belül — a Bibliával: szinte 
mindent és mindennek az ellenkezőjét ki lehet olvasni belőlük. Ezért a továbbiakban a 
marxi filozófia lényegi gondolatait kiséreljük megkeresni!, s a különféle, gyakran elszórt 
egyéb gondolatokat ennek fényében (adott esetben ennek alárendelve) értelmezzük. 
A munka tehát, amit el kivánunk végezni, a szó szoros értelmében vett re-konstrukció. 


A , kritika" fogalma Marxnál: módszertani megfontolások 


Induljunk ki egy elemi tényből. Marx főműve ezt a címet viseli: A tőke. A politikai 
gazdaságtan kritikája. Érdemes lesz fontolóra vennünk, miért A tőke a főcím (elvégre 
lehetne például , A munka" 15); egyelőre fordítsuk azonban figyelmünket az alcímre. 
Eszerint a mű a politikai gazdaságtanról szól, ámde mégsem egyszerűen , szól" róla, 
hanem annak ,. kritikáját" adja. Mit kell ezen értenünk? Kifejtése A tőke a politikai 
gazdaságtannak, vagy kritikája? A választ végül is maga a szerző adta meg, elsősorban 
természetesen magával a művel, másrészt e kérdésre vonatkozó különféle nyilatkozatai- 
val. Eszerint a mű (és összes előzménye a marxi életműben) egyszerre kifejtése a politikai 
gazdaságtannak, s egyúttal, épp a kifejtés révén, kritikája is. , Kritikai" elemzés tehát, 
úgy, ahogyan a , kritika" szó már Kant nagy műveiben ( A tiszta ész kritikája, A gyakor- 
lati ész kritikája, Az ítéleterő kritikája) ebben az értelemben szerepelt. Tudjuk, hogy 
A tőke előzményei szintén ilyen címvariációkat kaptak: , Grundrisse der Kritik der 
politischen Ökonomie", , Zur Kritik der politischen Ökonomie". A filozófia nyomorúsága 
a Proudhon által reprezentált közgazdaságtan kritikája volt; a Gazdasági-filozófiai kéz- 
iratok valódi címét ugyan nem ismerjük, ám az előszóban mindenesetre ez olvasható: 
, különböző önálló brosúrákban fogom a jog, a morál, a politika stb. kritikáját sorra 
venni" (magyar kiadás : 3.). Részletesebb tartalmi elemzés — melyet itt csak érinteni fogok 
— világossá teszi, hogy a Kéziratok egyértelműen A tőke első változata volt. 

A politikai gazdaságtan kritikája nyilvánvalóan egy tudomány kritikája. De mi jogo- 
sult bírálni a tudományt? A pozitivista álláspontok szerint természetesen semmi. Marx 
szerint azonban van, ami jogosult rá: s ez nem más, mint a filozófia, mely a kérdéseket 
kiemeli , szaktudományos" keretükből, s egy átfogóbb szinten teszi őket elemzés tárgyá- 
vá. Csakhogy nem ismerjük-e éppenséggel Marxnál a filozófia megszüntetésének prog- 
ramját; egyáltalán az ideológia és a tudomány szembeállítását? 


1 Egy. a teljességre törekvő filozófiai rendszer mindig tartalmazza az antropológiát, a történetfilozófiát és az 
etikát - vagy legalábbis ezek kibonthatók belőle. Napjainkban azonban a polgári történetfilozófia két utolsó 
mohikánjának, Oswald Spenglernek és Arnold Toynbee-nak a halála óta, gyakorlatilag csak marxista történetfilo- 
zófia létezik — ami nem jelenti azt, hogy a nem marxista gondolatrendszerek ne lettek volna eddig és ne lehetnének 
ma is megtermékenyitő hatásúak a marxizmus számára. A történetfilozófia általában ki van téve a veszélynek, 
hogy szenvtelenül fogja szemlélni a történelem nagy mészárszékjét, s ha ez bekövetkezik, joggal kelthet ellenszen- 
vet. Nagyobb azonban a valószínűsége annak, hogy eltünése ott következik be, ahol eltünik az időnek mint 
dinamikus kairosznak az élménye, s csak a körforgó kAronosz megélése érvényesül. Amit a mai nem marxista 
társadalomhiozófia művel, ezért sokkal inkább valamiféle , meta-történetfilozófia" 

Kezdjük az utóbbival, hogy lássuk: az ellentmondás nem föloldhatatlan. Az , ideoló- 
gia" fogalmát Marx eleinte — különösen A német ideológia elemzéseiben - a , hamis 
tudat" szinonimájaként használta ; később azonban, így A politikai gazdaságtan kritiká- 
jához előszavában (ez az írás más szempontból is fontos, in statu nascendi tetten érhető 
terminológiai váltások helye) már másként jellemezte : eszerint , ideológiai formák" azok 
a , jogi, politikai, vallási, művészi vagy filozófiai" formák, , amelyekben az emberek 
ennek a" - valóságos életükben végbemenő és elvileg tudományosan leírható - , konfiik- 
tusnak tudatára jutnak és azt végigharcolják" (13. k. : 6—7.). Hogy ez a tudatosítás hamis 
vagy adekvát jellegü-e: nyitott kérdés. Marx természetesen továbbra is beszélt hamis 
tudattal véghezvitt cselekedetekről (például A tőke híres árufetisizmus fejezetében). 

Az egzakt tudományokban ez a probléma így nem vetődik föl, mert ott a dolgokról 
vagy igaz, vagy téves ismeretünk van, s ez utóbbi esetben nem hamis tudatról, hanem 
egyszerűen tévedésről beszélünk. Ám épp e szóhasználat hívja föl a figyelmünket tudo- 
mány és ideológia valóban lényegi különbségére; hogy ti. hamis tudatról (nem pedig 
egyszerűen tévedésről) csakis a társadalmi viszonyokba ágyazott emberi szubjektumok 
cselekedeteinek tudatosításával kapcsolatban beszélünk. Az ideológia — nemcsak a filo- 
zófia, de a művészet és a vallás is — nem a világ leírásával foglalkozik, mint a tudomány, 
hanem a szubjektumnak a világhoz való viszonyát reflektálja. A döntő különbség tudo- 
mány és ideológia között tehát az, hogy az előbbi az objektumokra (beleértve még az 
embert is mint objektumot: ez modern korunkra különösen jellemző), az ideológia 
viszont a szubjektumra (az emberre mint céltételező lényre) figyel. A tudomány esetében 
tehát a kauzalitás, az ideológia esetében a teleológia szempontjai dominálnak. 

Mindamellett kétségtelen, hogy - épp a szubjektumra való nyitottsága folytán - az 
ideológiai szférában erős és kiküszöbölhetetlen tendenciaként jelentkezik a hamis tudat 
kialakulásának lehetősége : az emberi tevékenységek, illetve tudatosulásuk óriási többsé- 
gében a , nem tudják, de cselekszik" marxi elve érvényesül. (Nem abban az értelemben, 
hogy nem tudják - a marxi példáknál maradva -—: két zsák búzát cserélnek el! húsz rőf 
vászonra ; hanem abban, hogy nem tudják, áruik cseréje révén voltaképpen magánmun- 
káikat cserélik ki. Ahogyan Jézus híres kijelentése sem úgy értendő, hogy az őt keresztre 
feszítők , nem tudják, mit cselekesznek" — hogyne tudták volna: ők az állam és a nép 
ellenségét likvidálják; hanem úgy, hogy nem tudták: Isten fiát feszítik meg, s ezzel 
voltaképpen az üdvtörténet művét is beteljesítik... Ennek persze nem ismeretfilozófiai 
okai voltak, hiszen ha tudták volna ezt, akkor már nem cselekszik.) Az emberek végső 
soron éppen ezért nem szeretik tudni, hogy voltaképpen mit is cselekesznek. Az ideológia 
hamis tudati jellegének leleplezéséhez és esetleges megszüntetéséhez tehát nagyon is 
szükség van a tudomány objektív nézőpontjára. 

Csakhogy a tudománynak is megvannak a maga határai. A tudomány az objektumok 
világát vizsgálja, s magábanvalóságukban (dezantropomorf módon) kisérli meg vizsgálni 
őket. A vizsgálatot azonban sohasem maguk az objektumok végzik, hanem a megismerő 
szubjektumok : emberek, akik meghatározott társadalmi viszonyok között élnek, s a 
vizsgált jelenségeket meghatározott nyelven (antropomorf módon) írják le. Embertől, 
társadalomtól és nyelvtől független tudomány nincs ; ugyanúgy nem lehet, mint ahogyan 
nem lehet az objektumok magábanvalóságának leírására valamiféle , ideális nyelvet" 
alkotni.? Az ezt szem elől tévesztő tudomány hamis-tudatibb jellegű, mint bármely 
ideológia. 

Alapkérdésünkre tehát úgy válaszolhatunk, hogy a filozófia a tudomány - relatíve 
önállósult — önkritikája: mert a tudomány kritikusaként annyiban jogosult föllépni, 
amennyiben megelőzően már maga is a tudomány talajára helyezkedett. Ahogyan Marx 
fogalmazott: olyan dialektikára van szükség, , melynek határai megállapítandók, és 


2 Mindezt a modern és posztmodern tudományfilozófia - Thomas S. Kuhn, s még inkább Paul Feyerabend - 
alaposan és kimeritően föltárta. 

amely nem szünteti meg a reális különbséget" (13. k.: 174.). Ámde mégis: dialektikára 
— vagyis kritikai elméletre —, amely A tőke második német kiadásának Utószava szerint, 
, minden létrejött formát a mozgás folyamatában fog fel, tehát mulandó oldaláról is, 
semmi előtt meg nem hajlik, lényegét tekintve kritikus és forradalmár" (23. k.: 20.). 

Mi más lenne hivatott rá, hogy mindent (beleértve önmagát 15) kritikai elemzésnek 
vessen alá, mint maga az emberi gondolkodás? S ha a filozófia nem más, mint a 
tudományos-fogalmi szintre hozott és sub specie aeternitatis vett emberi gondolkodás, 
nem fogunk csodálkozni a filozófusok ama , nagyképüűségén", mellyel minden tudást át 
akartak fogni, s az embereknek meg akarták mutatni az általuk egyedül igaznak vélt 
tudáshoz vezető utat. Ha azonban azt is meggondoljuk, hogy a gondolkodás minden 
ember lényegi tevékenységéhez tartozik, s hogy ebben az értelemben minden ember 
gondolkodó, azaz (potenciális) filozófus," nem fogjuk nagyon elítélni ezt a , nagyképűsé- 
get". Hiszen elvi kritika csak értékek fönnállása alapján lehetséges, s mi más lehetne 
számunkra egyáltalán önérték , mint maga az ember. Ami egy filozófiában igaz és mara- 
dandó, az mindig - amennyiben és amennyire igaznak bizonyul — az igazság keresésének 
módszere, s ez mindenki előtt nyitva áll. Ezzel oldódik föl egyébként az a paradoxon, 
melyet a marxizmus mint egyedül szigorúan tudományos társadalomelméletnek a tétele 
fejez ki, s melyet Louis Althusser oly élesen szembeállított a marxizmus (filozófiai) 
ideológia-mivoltával. 


"A politikai gazdaságtan módszere" és a fetisizmus 


Már A német ideológia 15 utal rá, hogy az igazi nehézségek voltaképpen ott kezdődnek 
az önálló filozófia megszüntetésével létrejött egységes és egyetlen tudomány, a ,.történe- 
lem tudománya" kialakításában, , amikor az anyag (...) valóságos ábrázolásához fo- 
gunk". (3. k.: 26.) Hiszen az alkalmazott módszer fogja eldönteni az ábrázolás valóban 
tudományos vagy nem tudományos jellegét. A Zur Kritik (vagy a Grundrisse) kéziratban 
maradt Bevezetése szintén úgy véli, hogy miután egy tudományos vizsgálat során Össze- 
gyűjtöttük a sok elszigetelt és összefüggés nélküli, látszatra . közvetlenül adott" konkré- 
tumot, utána a kifejtés során úgy kell elvégeznünk a konkrétumok totalitásba rendezését, 
hogy közben ne feledjük : , A reális szubjektum továbbra 15 a fejen kívül marad a maga 
önállóságában fennállva (...)" (13. k.: 167.) S 4 tőke fenti Utószava is leszögezi, csak 
e munka elvégeztével lehet a valóságos mozgást megfelelő módon ábrázolni, bár , ha ez 
sikerül, és az anyag élete eszmetleg visszatükrözödik, az lehet a látszat, mintha a priori 
konstrukcióval volna dolgunk" (23. k. : 19.). Ha tehát a tudományos elemzés és ábrázolás 
sikerrel járt, akkor természetes módon látszik ,.a priori konstrukciónak"; ha azonban 
nem, akkor ellenkezőleg, éppen hogy ilyenként /epleződik le... 

A klasszikus politikai gazdaságtant Marx többször is szembeállította a későbbi, 
, vulgáris" közgazdaságtannal. E szembeállítás alapja pedig éppen az volt, hogy a klasszi- 
kus politikai gazdaságtan még nem valamiféle , egzakt szaktudomány" mezében tetszel- 
gett, hanem egyszersmind általános társadalmi — , politikai" (v. ő. itt a polisz szó eredeti 
jelentéseit) — elmélet, sőt filozófia volt. (Gondoljunk Adam Smith-re!) A vulgáris közgaz- 
daságtan azonban azt képzeli, hogy előföltevés- és ideológiamentes , tudomány". 

Vajon nem tudomány-e ténylegesen? Vagy másképp: nem érvényes-e akkor mindaz, 
amit róla, ,a polgári társadalom anatómiájáról" elmondtunk, az eredeti anatómiára, 
fiziológiára, fizikára stb. 15? Természetesen igen, ámde csak a föntebbi ismeretfilozófiai 
meggondolások keretei között, mégpedig egy lényeges különbséggel. Az anatómia, a 
fiziológia, a fizika stb. természettudományok, s ezért az említett meggondolások igazak 


3 Főleg Gramsci nyomán elterjedt gondolat. A filozófiához még mindig méltóbb, hogy a .. teológia szolgálója" 
legyen, mint az, amit a locke-i szcientizmus szán neki. 


54 Lendvai L. Ferenc: Az ,átmeneti korszak" — történetfilozófiai szempontból 


ugyan rájuk, ámde művelésükhöz csak összemberi érdekek fűzödnek : az emberiség ama 
közös érdeke, hogy az őt körülvevő valóságot minél jobban megismerje. A politikai 
gazdaságtan (vagy közgazdaságtan) ezzel szemben társadalomtudomány, melynek mű- 
veléséhez többféle csoport- és osztályérdek is fűződik. Ha ezeket nem tudatosítja, az 
általa pusztán leírt és elemzett, de kritika alá nem vetett viszonyok foglya marad; s minél 
inkább egy , második természet" formáját öltik, annál inkább. Ezért , marxista közgaz- 
daságtan" voltaképpen nem is létezik, mert marxista valójában csak a politikai gazdaság- 
tan kritikája lehet. Aki marxista, nem lehet csak közgazdász — hiszen a , csak" közgazdász 
éppúgy az általa leírt viszonyok terméke marad, akár a tőzsdealkusz. Mint szaktudós, 
jelenségeket ír le, s így ugyanúgy viszonyul a dolgokhoz, mint Brecht kereskedője: nem 
tudja, mi a rizs, mi a gyapot és mi az ember - mindegyiknek csak az árát ismeri. 

De hát nem a termelés-e az emberi élet alapzata? S nem a gazdasági viszonyok 
határozzák-e meg a társadalom többi szféráját? De igen — ámde a termelés és a gazdaság 
nem azonosak egymással. A termelés Marxnál egyrészt a különféle munkatermékek 
konkrét előállítását, másrészt általában az emberi élet termelésének egy meghatározott 
módját jelenti, amelybe már beleértendő az elosztás, a csere és hasonlók, söt az emberi 
élet biológiai , termelése" is. Világos — és Marx ezt kétségkívül többször leszögezte -, 
hogy az utóbbi értelemben a termelés lényegében az emberek anyagi életével azonos, az 
előbbi értelemben vett termelés pedig ennek átfogó, szükségszerű és legfontosabb mozza- 
nata. Legfontosabb nem abban az értelemben, hogy a legmagasabb rendű lenne, hanem 
abban, hogy épp a legelemibb: a produktív munka nélkül - s ebben az eredeti értelemben 
csak a használati értékek előállítása jelenti a produktív munkát - valóban nincs emberi 
élet. Csakugyan minden társadalom emberének meg kell küzdenie azon használati 
értékek előállításáért, melyekből él; bár magasabb rendű tevékenységei már elhagyják 
ezt a szintet, s az improduktív szférába tartoznak. Amikor Marx a valóban kemény 
alkotómunkára akart példát hozni, az improduktív zeneszerzés példáját hozta föl... 

Ami a gazdaság szféráját illeti, nem ilyen egyszerű a helyzet. Ismeretes Marxnál a 
gazdasági társadalomalakulat fogalma: aminek nyilván csak akkor van értelme (akkor 
nem pleonazmus), ha létezik vagy létezhet nem-gazdasági társadalomalakulat is. Nos, 
a gazdasági társadalomalakulatokat Marx szerint , csak az a forma" különbözteti meg 
egymástól, amelyben , a többletmunkát a közvetlen termelőből, a munkásból kipréselik" 
(23. k.: 203.). Olyan társadalmat, ahol ez nem így történik, csupán egyet ismerünk: az 
Ősi társadalmat. 

A gazdasági társadalomalakulat tehát olyan társadalmat jelent, ahol a termelés egy 
már kifejlődött és elkülönült, a társadalom más szféráival szembenálló és őket meghatá- 
rozó gazdasági rendszerben megy végbe, melyben többletmunkát, többletértéket sajátíta- 
nak el, s e szempontból immár nem a munkatermékek mint használati értékek, hanem 
mint értékek termelése a döntő. A szükséglet mint az emberi természethez tartozó 
egyszerű mozzanat itt már a gazdasági érdek révén közvetítődik ; a produktív munkának 
mint a használati értékek természetes előállításának helyére pedig a gazdaságilag , pro- 
duktív" munka mint értéket és többletértéket termelő, a sikert biztosító munka lép. 
(Szükségletem lehet, hogy naponta ússzam, és az is, hogy naponta elfogyasszak egy üveg 
vörösbort, gazdasági érdekem azonban már csak az előbbi.) Természetszerűleg produktív 
csak az olyan munka, amely ténylegesen létrehoz valamit; a gazdasági szisztémában 
azonban , produktív" lehet az is, ha valaki órák hosszat féllábon áll, föltéve ha ezt 
megfizetik neki. Az ember minden tevékenysége e viszonyrendszerben az árucsere révén 
közvetítődik, s ezért ebben a szisztémában valóban érvényes lesz a gazdaság (nem 
egyszerűen a termelés!) , meghatározó" szerepe. 


4 Nevetségesnek tartom azokat a - jellegzetesen értékorientáló - erőfeszítéseket, amelyek mindenáron be 
akarják bizonyitani, hogy a szellemi munka is , produktív", azt gondolván, hogy ezzel valami pozitívat mondanak 
róla... , 

Mindez a civilizáció kialakulásának és fejlődésének előföltétele ; történetileg is együtt- 
járt a föllépésük. A civilizáció csak az ősi, primitív közösségek fölbomlásával jöhetett 
létre; ez pedig úgy függött össze az árutermelés kialakulásával, hogy a közösségek 
határán az idegenekkel (nem egyenértéküen hozzánk tartozónak elismert lényekkel") 
folytatott árucsere végül belülről is szétbomlasztotta e közösségeket. A természetes 
termelés és a gazdasági rendszer különbsége azonban változatlanul jól érzékelhető ma- 
radt ÁArisztotelésztől (vö. , oikonomiké" és , khrématisztiké" megkülönböztetését) Mari- 
tainig (vö. az , occonomica perennis" ideálját). Ahol e különbségtevés elvész, ott föllép 
az, amit Marx fetisizmusnak nevezett: az a beállítódás, mely árunak, pénznek és tőkének 
már önmagában-vett értéket tulajdonit. Ha ezt a szisztémát mint természeteset fogadjuk 
el, természetadtának kell elfogadnunk az elidegenült gazdaság uralmára alapozott civili- 
zációt, az elidegenülést pedig örökérvényű condition humaine-nek. 


A társadalmi formák és a történelmi fejlődés 


Nézzük meg még közelebbről a , gazdasági társadalomalakulat" fejlődését. Marx szerint 
ennek , progresszív korszakai" az ázsiai, antik, feudális és modern polgári termelési 
módok, mely utóbbi egyszersmind , a társadalmi termelési folyamatnak utolsó antago- 
nisztikus formája" (13. k.: 7.). Ez nem egyszeri és alkalomszerű nyilatkozat volt a 
részéről. Hiszen már A német ideológia is így sorolta föl a ,munka üzemmódjait" : 
patriarchalizmus, rabszolgaság, rendek, osztályok (3. k.: 77.). A Grundrisse és A tőke 
pedig számtalan helyen és vonatkozásban sorolja föl így ,a tőkés termelést megelőző 
formákat": törzsi-ázsiai, antik-városi, germán-feudális formák. 

A Grundrisse idevágó. sokat elemzett fejezete elsődlegesen a tulajdon formája szerint 
tesz megkülönböztetéseket (vö. m. kiad. I. k.: 355 skk.). Föntebb viszont A tőke ama 
passzusát idéztük, mely a többletmunka kipréselésének módja szerint tesz különbségeket. 
Ámde, mint láttuk egy termelési mód (vagyis egészen egyszerűen : a termelés egy módja), 
a Zur Kritik Bevezetése szerint olyan totalitás, amelynek központi mozzanata a közvetlen 
értelemben vett termelés (használati értékek előállítása). Ez viszont mindig , a természet 
elsajátítása az egyén által egy meghatározott társadalmi formán belül és annak révén", 
s ezért , tautológia azt mondani, hogy a tulajdon (tulajdonbavétel, elsajátítás) a termelés 
egyik feltétele" (13. k.: 155.). S ha továbbá ösztönösen helyes az elosztási formákat 
fölfogni ,,a leghatározottabb kifejezésnek, amelyben egy adott társadalomban a termelési 
hatóerők rögződnek" (uo.: 162.), ez szorosan összefügg azzal a ténnyel, hogy ha az 
elosztás adva van, akkor ez egyszersmind már ,a munkának és termékeinek mind 
mennyiségre, mind minőségre egvenlőtlen elosztása, tehát a tulajdon"; ez utóbbi - 
pontosabban szólva a magántulajdon -— pedig lényege szerint nem más, mint , idegen 
munkaerő feletti rendelkezés" (3. k.: 33.).§ 

Egy termelési mód tehát olyan totalitást (egymást kölcsönösen föltételező mozzana- 
tokból összetevődő szerves egységet) képez, melynek központi és ebben az értelemben 
,elsődleges" mozzanata használati értékek, azaz egyszerűen dolgok termelése; tartalma 
pedig magának az emberi életnek a természet elsajátítása (humanizálása) révén történő 
újratermelése. A termelésnek egy ilyen módja maga is központi mozzanata egy átfogó 
társadalmi forma totalitásának, amennyiben annak , gazdasági alapzatát" képezi, ,,ame- 


5 A nyelv ősi rétegei jól tükrözik ezt a jellegzetességet. Az ugor , many" tő általában embert jelent; a görög 
azokra alkalmazta a , barbarosz" kifejezést, akiket nem tartott értelmes embernek. A latin-germán , sclavus", 
s5klav" szó arra utal, hogy az e névvel jelölteket csak beszélő szerszámnak tekintették : a szláv ..nemec" szó emberi 
nyelven megszólalni nem tudónak minősíti a germánokat. 

6 Egy tökepénzes bármilyen nagy pénzbeli juttatást kaphat is a befektetett tőkéje után, ha nem rendelkezhet 
fölötte, akkor az nem az ő tőkéje már. 

lyen egy jogi és politikai felépítmény emelkedik, és amelynek meghatározott társadalmi 
tudatformák felelnek meg" (13. k.: 6.). A mozzanatok kölcsönös föltételezettsége itt is 
fönnáll: ha például az emberek nem gondolkodnának kapitalista módon, nem lenne 
lehetséges a kapitalista gazdaság, s megfordítva: ha nem a kapitalista gazdaság viszo- 
nyaiba ágyazottan élnének, persze nem is gondolkodnának kapitalista módon. Ezért 
értelmetlenek azok a Marx-kritikák, amelyek a termelési viszonyok meghatározó szerepe 
mellé, alá vagy fölé újabb szinteket kívánnak elhelyezni, s amelyek az emberek életmód- 
jában, gondolkodásában stb., egyszóval valamiféle korszellemben vélik a valódi megha- 
tározó tényezőket fölfedezni." Hiszen Marx éppen innen, a hegeli világszellem bírálatából 
indult ki: , Vizsgálatom abba az eredménybe torkollt, hogy a jogi viszonyok, valamint 
az államformák nem érthetők meg sem önmagukból, sem az emberi szellem úgynevezett 
általános fejlődéséből, hanem éppenséggel azokban az anyagi életviszonyokban gyöke- 
reznek, amelyeknek összességét Hegel, a XVIII. századi angolok és franciák példájára, 
ypolgári társadalomc néven foglalja össze (...)" (13. k.: 6.). 

A hegeli fejlődésgondolatot Marx mintegy materializálta. Szembetűnő mindenekelőtt 
a történelem korszakolásának hasonlósága Hegelnél és Marxnál. A korszakok Hegelnél : 
keleti világ, görög és római vagy görög-római világ, keresztény-germán korszak nem- 
igazi formában ; középkor, a keresztény-germán korszak igazi megvalósulása : a reformá- 
ciót követő modern kor. Marxnál: ázsiai vagy patriarchális, antik vagy rabszolgarend- 
szerű, feudális vagy rendi, végül kapitalista vagy modern polgári társadalom. A fejlődés 
, progresszivitása" azt jelenti, hogy ezek egymás közt olyan fejlődési sort alkotnak, 
amelyben minden egyes tag az előzőből következik és — legalábbis kifejlődésében - 
meghatározza a rákövetkezőt. Nyilvánvaló, hogy ez csakis úgy lehetséges, ha a folyamat- 
ban valamely belső mozgatóerő rejtőzik: ez Hegelnél a világszellem volt. De micsoda 
Marxnál? 

Mielőtt e kérdésre választ keresnénk, előbb még egy közelfekvőbb összevetést is el kell 
végeznünk. Hegel korszakolása jobban összeférni látszik az empirikus történelemmel, 
mint Marxé. Hegel csak keleti, görög, római stb. társadalmakról beszél, amelyek 
empirikusan kétségkívül léteztek, s ugyanigy kétségbevonhatatlannak látszik az is, hogy 
a reformáció két részre osztja a keresztény népek történetét. Marxnál logikailag fölépí- 
tett, elvont alakulatokat kell megkeresnünk a konkrét történelemben. Nos, Hegel időn- 
ként valóban , kritikátlan empirizmussal" szubszumálta egy logikai rend alakzataiba a 
faktuálisan adott tényeket ; Marxnál ez elképzelhetetlen. Viszont kétségtelenül igaz, hogy 
mondjuk tiszta kapitalizmust, olyat, amilyet A tőke leír, sehol sem találni. Továbbá, ha 
a Világszellem által strukturált fejlődést mint idealista konstrukciót utasítjuk el, mit 
kezdjünk a történeti és a logikai egységével a marxi materializmusban? 

Az első kérdésre egyszerűbb a válasz. Hiszen már idéztük azt a marxi gondolatot, hogy 
ha a tudományos ábrázolás sikerült, akkor az a látszat áll elő. mintha a priori konstruk- 
ciókkal — Max Weberrel szólva , ideáltípusokkal!" — lenne dolgunk. Elvégre az anatómia-- 
tankönyvek is egy elvont ember csontvázát, izomrendszerét stb. ábrázolják ; s az egyes 
emberek ennek már csupán ,alesetei", mert az elvont ábrázoláshoz képest már az is 
eltérés, hogy valaki férfi vagy nő. És ez a helyzet minden természettudományi törvénysze- 
rűséggel általában. Akkor hát természetes, hogy a , polgári társadalom anatómiája", a 
politikai gazdaságtan sem járhat el másképp. 

A tőke egy elvont kapitalizmus törvényszerűségeit írja le, s illusztrálja is egyben az 
elvonthoz relatíve legközelebb álló konkrét (s ilyen értelemben , klasszikus") formákkal. 
De ugyanígy nem létezett például elvont rendiség sem: ennek formai kvintesszenciája, 
az ún. Jeruzsálemi Asszízák mintául vétele nyomán egy despotikus-hierarchikus kaszt- 
rendszer jött létre a levantei keresztesállamokban ; az ugyancsak tiszta formáival kísérle- 


7 Másfelől e tényezőt nagyon is ajánlhatjuk azok figyelmébe, akik , ideológiamentes" közgazdaságtant, szocio- 
lógiát, politológiát stb. követelnek. 

tező Hódító Vilmos intézkedései viszont a kapitalista fejlődést alapozták meg Angliában. 
Elvontan tiszta gazdasági társadalomalakulat egy sem létezik: a patriarchális (ázsiai) 
osztálytársadalom a törzsiségből nő ki, s megjelenik benne az ezt fölbomlasztani kezdő 
valódi magántulajdon is; az antik rabszolgatartás a termelésnek közel sem fogja át az 
egészét, s fejlődésének elején a patriarchalizmus, végén a Kifejlődő rabszolgakolonátus 
és az oktrojált céhrendszer mutat túl rajta; a feudalizmusban a jobbágyság eleinte még 
rabszolga rendszerű formákat ölt, majd egyre fokozódó mértékben jelennek meg benne 
a polgári elemek ; végül a kapitalizmus tele van feudális maradványokkal (földjáradék !), 
az állami beavatkozás rendszere pedig már átstrukturálja a tisztán (magán-) kapitalista 
viszonyokat. S még az egyes országok és korok stb. adta sokféleségről nem is beszéltünk. 
A döntő végül is minden esetben és mindig az, hogy az uralkodó termelési ágban vagy 
ágakban milyen, a rendszert egészében meghatározó formák érvényesülnek a , termelési 
viszonyok összességén" belül.? 

Ami pedig történeti és logikai viszonyát illeti, itt ugyan bonyolultabb, de a misztifikált 
konstrukcióknál azért egyszerűbb a helyzet." Vegyük alapul azt az egyszerű tényt, hogy 
Marx a ténylegesen adott kapitalista társadalom elemzéséből indult ki, s hogy természe- 
tesen ismert volt előtte az emberiség addigi történelme. Az akkori történettudomány 

.egyik fontos teljesítménye volt annak kimutatása, hogy a civilizáció és a magántulajdon 
társadalmai egy, a civilizáció és magántulajdon előtti, ősi társadalomból fejlődtek ki. (Az 
ősi töldközösség problematikájára Marx nagyon sokszor visszatért.) Ha egyszerűen csak 
arra gondolunk, hogy a magántulajdon nélküli társadalomtól a tiszta magántulajdon 
társadalmáig szükségképpen átmeneteken keresztül ke// hogy vezessen a fejlődés, akkor 
máris olyan logikai struktúrát kaptunk, amelyet nem értelmetlen az empirikus történe- 
lemben sem keresnünk. Ezt éppoly joggal kimondhatjuk, mint azt, hogy ex vi terminorum 
előbb kell hogy legyen - logikailag és történetileg — áru, mint pénz; pénz, mint tőke. 

Az átmeneti formák keresésének és történeti elrendezésének nyilván többféle variáció- 
ja lehet; aligha mutatkozik azonban (megintcsak logikailag és történetileg) jobbnak más, 
mint a következő sorrend: a tiszta köztulajdon formálisan fönnmarad, de valójában 
magántulajdonná válik ; a köztulajdon mellett, bár ahhoz kötve, megjelenik a valóságos 
magántulajdon; a kettős meghatározáson belül a viszony megfordul, s a magántulajdon 
lesz elsődleges, míg a köztulajdon csak kiegészítő jellegű; végül, minden addigi korlát 
megszűnésével, kialakul az elvileg tiszta magántulajdon rendszere. (A , tulajdon" itt 
mindvégig elsősorban a föld tulajdonlását jelenti.) Mi más ez, mint az , ázsiai", az antik, 
a germán és a modern polgári tulajdon formáinak egymást követő sora? Ha valahol 
föltételezünk egy fejlődési folyamatot, s föltételezésünk jogosnak mutatkozik, végül is 
miért csodálkoznánk azon, hogy a fejlődésnek logikus fokozatai vannak? A kérdés így 
inkább az, mit is értsünk fejlődésen. 

A fejlődés, illetve haladás fogalmát Marx, eléggé egyértelműen, relativizálta. A Zur 
Kritik Bevezetésében ilyeneket olvashatunk: , Egyáltalában a haladás fogalmát nem 
szabad a szokásos elvonatkoztatásban felfogni." Vagy: , Ez a felfogás szükségszerű 
fejlődésként jelenik meg. De jogosultsága van a véletlennek." És: , Az úgynevezett 
történelmi fejlődés egyáltalában azon nyugszik, hogy az utolsó elért forma a múltbelieket 
önmagához vezető fokoknak tekinti (...)" (Vö. 13. k.: 174-175., 171.) A fejlődés tehát 
eredetileg egyszerűen valamely irányultsággal bíró folyamat, melynek mindig van egy 


8 Azok. akik napjainkban minden további minősítés és megszorítás nélkül beszélnek , vegyes gazdaságról", 
elfelejtik, hogy eddig még minden gazdaság ,. vegyes" jellegű volt - csak éppen egy uralkodó tufajdonviszonnyal. 

9 A fejlődés, illetőleg történeti és logikai viszonyának leírása vonatkozásában bizonyos ösztönzéseket kaptam 
Gerhard Göhler könyvéből: Die Reduktion der Dialektik durch Marx, Stuttgart 1980. Az evolúció és különösen 
a biológiai evolúció általános elméletére nézve vő. Csányi Vilmos (társszerző : Kampis György) könyvét : Evolúciós 
rendszerek , Budapest 1988. Az , emberi természet", vagyis a filozófiai antropológia problematikájának jó kifejlesz- 
tését találhatja az olvasó Márkus György: Marxizmus és , antropológia" című művében, valamint Jurij Davidov 
és Karel Kosik magyarul is megjelent könyveiben. 


o 

faktuálisan adott optimuma vagy végpontja. Ennyi és nem több - bár persze nem is 
kevesebb. I 

A töke Utószavában Marx eléggé hosszan és igen egyetértően idézi egy szentpétervári 
recenzensét, aki többek között arra utalt, hogy a mű szerzője a , társadalmi organizmu- 
sok" fejlődését a , növényi vagy állati organizmusok" fejlődéséhez hasonlóan írta le. 
Tudjuk, hogy Marx A fajok eredete egyik első olvasója volt. (A darwini gondolatok 
hatása a marxizmusra eléggé közhelyszerűen fölemlegetett dolog.) Darwin ugyan még 
nem tudta pontos és teljes magyarázatát adni a biológiai evolúciónak, a modern moleku- 
láris genetika segítségével azonban a válaszok már mindenütt megadhatók. A biológiai 
fejlődés eszerint nem más, mint kifejlődés; ugyanaz az élő anyag örökíti át és fejleszti 
ki magát az összes élőlényben, egyre többet valósítva meg ugyanabból a kezdettől fogva 
adott lehetőségkészletből. Az új alakok létrejötte szempontjából pedig különös jelentősé- 
ge van az átmeneti formáknak, melyek a folyamat egy-egy pontján még több lehetőséget 
is magukban hordoznak; míg a specializálódott formák e fejlődési alternatíváikat már 
elveszítik. 

Hogy az átmeneti alakulatoknak a társadalmi fejlődésben is jelentőségük van, tudjuk : 
hiszen soha nem egy társadalmi alakulat centruma, mindig a perifériája lett a következő 
alakulat fejlődésének kiindulópontja. Tehát nem Mezopotámia vagy Egyiptom, hanem 
Görögország ; nem Itália, hanem Gallia, nem Németország, hanem Anglia. Ezekben az 
úgymond , történelmi határszituációkban" aztán minden ilyen alakulat valamilyen mó- 
don rekapitulálta is az előzőek fejlődését. Van-e valami, ami e fejlődés közös szubjektu- 
maként fogható föl? Igen, Marx szerint van: az emberi természet. Mint A filozófia 
nyomorúságában olvashatjuk : , az egész történelem nem egyéb, mint az emberi természet 
állandó átváltozása" (4. k.: 152.). Hogy milyen - a biológiai evolúciótól eltérő — formá- 
ban: erre még vissza fogunk térni. 


Teleologikus és eszkatologikus mozzanat a marxi történetfilozófiában 


Vissza kell-e riadnunk attól, hogy eszerint mind a biológiai evolúció, mind pedig a 
történelmi fejlődés leírásába kétségkívül teleologikus mozzanat került? Nos, egyfelől az 
elemzésnek nyilván semmitől sem szabad visszariadnia, ami igaznak mutatkozik, másfe- 
lől azonban jól kell megértenünk e teleológia természetét. A fejlődés egyszerűen csak egy 
mozgás: a kifejlődés mozgása. Ha valami potenciálisan létezik, az megfelelő föltételek 
között kifejlődik, ámde valóban csak megfelelő föltételek között. Ilyenek hiányában a 
kifejlődés (azaz a , fejlődés") ténylegesen végül is nem megy végbe, jóllehet a tendencia 
rá változatlanul fönnáll. (Klasszikus filozófiai nyelven fogalmazva: a potencialitásból 
nem lesz aktualitás.) Ha mondjuk egy megtermékenyülés létrejött, megállíthatatlan 
tendencia mutat állandóan a születés felé, habár nem egy esetben spontán vagy művi 
vetélés szakítja meg a folyamatot. Ha egy ember világra jött, semmi sem állíthatja le 
életfolyamatának kibontakozási tendenciáját, bár nem egy embertársunk gyermekkorá- 
ban pusztul el. Egy dolog valósulási lehetőségeivel tehát adva van ezek kibontakozásá- 
nak folyamatos tendenciája, vagyis a teleologikus mozzanat, jóllehet semmi szükségszerű- 
ség nem áll fönn arra nézve, hogy ez a kibontakozás valóban meg is történik. További 
problémát jelent, hogy a biológiai evolúció úgymond nem , unilineáris" jellegű, vagyis 
- szemben mondjuk az emberi élet stádiumaival, ahol ugyanaz az ember éli meg a 
különböző életszakaszokat — természetesen nem a hal az, amelyből a majom kifejlődik. 
A folyamatnak mégis van közös szubjektuma : az élő anyag, mely különböző változatok- 
ban valósítja meg magát, melyek azután éppen e közös szubjektum miatt, összemérhetők 
bizonyos szempontból - hogy ti. melyik forma, mennyit bontott ki az eleve adott 
lehetőségekből -, s így fejlettségi sorba is rendeződnek. 

, Fejlettségi sorba" - nem mondtunk-e ki ezzel túlságosan is merész szót? Hiszen a 

, fejlettség" terminusa már föltétlenül értékkritériumokat tartalmaz. S ugyan mitől lenne 
fejlettebb - az előbbi példánál maradva — a majom, mint a hal? Nemde mindkettő 
tökéletesen alkalmazkodott a maga környezetéhez, s a majom a vízben éppúgy megful- 
ladna, mint a hal a fán. A történelmi periódusokra nézve ezt úgy fogalmazta meg Leopold 
Ranke, a nagy konzervatív történész, hogy , minden korszak egyformán közel van 
Istenhez". (Marx, mint láttuk, az , utolsó elért formát" emlegette, mely , a múltbelieket 
önmagához vezető fokoknak tekinti".) 

A fejlődési folyamat minden fázisa egyenlő értékű annyiban, amennyiben minden 
fázisban ugyanaz a szubjektum valósítja meg magát, de mivel e szubjektum épp a 
fejlődési folyamatban valósítja meg magát, így mégiscsak e folyamat mozzanataiként 
egyenértékűek. Az utolsó elért fok a fejlődési folyamat szubjektumának teljesebb megva- 
lósulása, mint az előzőek, noha az előzőek nélkül semmi sem lenne. Vajon a történelmi 
fejlődésben — ahol a fejlődés szubjektuma az ember (az emberi természet), a fejlődés 
, nem-unilineáris" voltára pedig ugyanaz áll, mint a biológiai evolúcióra (bár itt nincse- 
nek egy abszolút zsákutcába szükségszerűen jutó formák) - találhatunk-e ilyesféle , utol- 
só elért formát"? Találhatunk-e bármiféle tendenciát egyáltalán? S ha igen, vajon e 
tendencia kibontakozása befejeződött-e már, vagy még mindig tart? Hogy minden kor 
és minden társadalom éppúgy önmagát tartotta a fejlődés non plus ultrájának, mint 
ahogy minden ember meg van róla győződve, hogy a világot épp az ő józan esze látja 
a legjobban, persze tapasztalati tény — de mivel az ember mindig belefoglalja helyzetének 
megértésébe a jövő alakulásának általa fölfogott tendenciáit is, így mégsem teljesen 
reménytelen a kérdés fölvetése. A válasz egy másik, jól ismert kérdéstől függ: mi az 
ember? Mi az ember , természete"? 

Nem bocsátkozhatunk itt az e kérdésre adott válaszok különféle típusainak taglalásá- 
ba. Az ma már eléggé közismert, hogy Marx szerint az ember létezése természeti, lényege 
viszont társadalmi jellegű. Ennek következményeire a későbbiekben visszatérünk. Az 
ember természete a társadalmiság, tevékenysége pedig szabad és tudatos tevékenység: 
ember-természet viszonylatban fölfogva, a munkatevékenység. E társadalmi tevékeny- 
ségnek azonban Marx - mivelhogy folyamatos fejlődése csak e tevékenység tárgyiasulá- 
sának, a technikának van — mindig három különböző formáját írta le: a Gazdasági-filo- 
zófiai kéziratokban éppúgy, mint 4 tökében. 

Az első forma minden emberre általában, illetőleg általában az emberre jellemző. Ezért 
elegendő, ha kizárólag ember-természet viszonylatban írjuk le: , nem volt szükségünk 
arra, hogy a munkást más munkásokhoz való viszonyában ábrázoljuk" (23. k.: 174.). 
Ez a magyarázata, s akár Robinson példáján is szemléltethető (vö. uo. 78—79.) : , Akármi- 
lyen különbözők is termelő funkciói, tudja, hogy ezek csak különböző tevékenységi 
formái ugyanannak a Robinsonnak, tehát csak különböző módjai emberi munkának. 
(...) Valamennyi viszony Robinson és ama dolgok között, amelyekből magateremtette 
gazdagsága áll, itt (...) egyszerű és átlátszó (...)" (Uo. 79.) 

Más a helyzet a második forma, az ún. elidegenült munka esetében. Éppen mivel az 
ember lényege nem tartozik fizikai mivoltához, az egyes emberektől függetlenül objekti- 
válódott viszonylatrendszerekben rögzül: e viszonylatrendszereket lényegében mint tár- 
gyi, mint szociális és mint nyelvi objektivációs rendszereket foglalhatjuk össze. Az egyes 
embertől független létük (filozófiailag pontosabb terminussal : fönnállásuk) lehetővé teszi 
az egyénektől való külsővé-idegenné válásukat és az egyének rovására történő fejlődésü- 
ket. Persze önmagukban holt dolgok lennének : egy uralkodó elit képviseli őket a nagy 
tömeggel szemben. , Nem az istenek, nem a természet, csak maga az ember lehet ez az 
idegen hatalom az ember felett." (Gazdasági-filozófiai kéziratok: 52.) A prekapitalista 
formákban ez az elidegenülés szemmel látható személyekhez kötődik, a kapitalizmusban 


60 Lendvai L. Ferenc: Az , átmeneti korszak" — történetfilozófiai szempontból 


viszont a tökéhez mint eldologiasodott viszonylatrendszerhez, melynek azonban szintén 
vannak képviselői, ti. a tökések.!" 

A harmadik forma viszont nem valamilyen múlt- vagy jelenbéli állapot leírása, illetve 
elvonatkoztatása, hanem egy jövőbeli állapot föltételezése. Így Marx: , Képzeljük el 
végül, a változatosság kedvéért, szabad emberek egyesülését, akik közösségi termelési 
eszközökkel dolgoznak, és sok egyéni munkaerejüket öntudatosan egy társadalmi mun- 
kaerőként fejtik ki. Itt megismétlődik Robinson munkájának minden meghatározása, 
csak nem egyénileg, hanem társadalmi fokon." (A tőke I., 23. k.: 80.) Mindenekelőtt a 
Gazdasági -filozófiai kéziratok az, amely e harmadik fokot több helyütt mint valóban 
szabad és tudatos alkotó tevékenységet jellemzi. A tőke III. kötetében érdekes kiegészítő 
magyarázatot találunk ehhez: , A szabadság birodalma valójában csupán ott kezdődik, 
ahol megszünik az a munka, melyet a nyomor és a külső célszerűség határoz meg; ez a 
birodalom tehát a dolog természeténél fogva túl van a tulajdonképpeni anyagi termelés 
szféráján. (...) A szabadság ezen a területen csak abban állhat, hogy a társadalmasult 
ember, a társult termelők ésszerűen szabályozzák, közös ellenőrzésük alá vetik ezt a 
természettel való anyagcseréjüket, ahelyett, hogy az mint vak hatalom uralkodna rajtuk ; 
ezt az anyagcserét a legkisebb erőfelhasználással, az emberi természethez legméltóbb és 
ennek legmegfelelőbb feltételek között hajtják végre. De ez még mindig a szükségszerűség 
birodalma. Ezen túl kezdődik az az emberi erőkifejtés, amely öncél, a szabadság igazi 
birodalma, amely azonban csak a szükségszerűség e birodalmán mint bázisán virágozhat 
ki. Az alapfeltétel a munkanap megrövidítése." (25. k.: 772-773.) 

A magyarázat több szempontból 15 figyelemre méltó. Először is azért, mert itt világo- 
san , az emberi természethez legméltóbb és ennek legmegfelelőbb feltételek" kerülnek 
szóba; tehát Marx szerint az emberi természet kifejlődési tendenciája csak a jövőben fog 
teljesen végbemenni. Másodszor azért, mert ez nem valamely , abszolút" kifejlődés lesz: 
nem az emberi természethez , méltó és ennek megfelelő" feltételekről, hanem csak a 
viszonvlag , legméltóbb és ennek legmegfelelőbb" föltételekről van szó — e megszorítás 
jelentősen korlatozza a jövöben megvalósulásra jutó cél utópikus voltát.!! 

További fontos következtetéseket is levonhatunk az idézett marxi gondolatokból. 
Láttuk, hogy Robinson egymaga is megjelenítheti az embert általában a természettel 
szemben, mert minden egyes ember általában is ember, az emberi nem egy tagja. A gon- 
dolatban azonban a forditottja is benne rejtőzik : az emberi nem, az emberiség a maga 
egészében, szintén nem más, mint az ember általában, az ember mint olyan. Ebből 
érthetjük meg igazán Marx sokszor idézett gondolatát a homéroszi görögségről mint az 
emberiség , történelmi gyermekkoráról", amellyel szemben saját kora mint , férfikor" 
jelenik meg; s vele szemben vethető föl a kérdés: , nem kell-e (...) arra törekednie, hogy 
a gyermek igazságát reprodukálja" (vö. 13. k.: 176.). Nyilvánvaló, hogy e gondolattal 
Marx ismet közvetlenül Hegelhez kapcsolódik, hiszen a hegeli történetfilozófia i5 az 
emberélet szakaszainak analógiájára ábrázolta a történelmi korszakokat. A kapcsolódás 
valójában ennél is mélyebb: a hegeli magábanvaló-lét (An-sich-sein) — máslét (Anders- 
sein) — magáértvaló lét (Für-sich-sein) séma átvételéről van itt szó, melyet összefoglalóan 
a , tagadás tagadása" sémajaként szoktunk emlegetni. Ezt a sémát Marx A tőke egy 
döntő helyén (vo. 23. k.: 713.) végül í5 expressis verbis átvette. 

Az empirikus kiindulópont az adott, modern polgári társadalom volt, s ennek kritiká- 
ja. Ugyanakkor e társadalomban Marx az egész addigi történelmi fejlődés csúcspontját 

hd 


10 Rendkivül jellemző, hogy mind az ösi mitológia. mind a mai köznapi tudat elképzelésében nem-emberként, 
torz lényekként jelennek meg a toke képviselői. A Nibelung-ének a törpe Alberich kincséről beszél, a mai 
közbeszéd a .zürichi gnómok"-ról: Wagner és Dürrenmatt művészi formában mutatja be ezeket a képeket. 
A szemelyében gonosz kizsakmányoló" tökés állítólagos marxi képzete viszont a legprimitívebb antimarxista 
ellenérvek közé tartozik. 

11 Marx itt lényegében a fejlődés, illetve haladás kanti koncepciójához tért vissza, ami tartós kötődését mutatja 
ehhez az eszmevilaghoz. 

látta. Mint már A német ideológiában írja: , A polgári társadalom mint olyan csak a 
burzsoáziával fejlődik ki; de a közvetlenül a termelésből és az érintkezésből kifejlődő 
társadalmi szervezetet, amely minden időben bázisa az államnak és az egyéb eszmei 
jellegű felépítménynek, folyvást ezzel a névvel jelölték." (3. k.: 73.) A Zur Kritiktől 
kezdődő terminológiai váltással ezt úgy fejezhetjük ki, hogy a , modern polgári" (kapita- 
lista) társadalom a gazdasági társadalomalakulat , termelési viszonyainak" legkifejlet- 
tebb foka. 

Hol kereshetjük a Robinsonra jellemző, szabad, még nem elidegenült tevékenység 
történelmi megfelelőjét? S hol a jövőben megvalósuló, már nem-elidegenült módon 
szabad tevékenységét? Az idézett marxi gondolatokból magától értetődően adódik az 
egyébként eléggé meglepő válasz: nyilvánvalóan a gazdasági társadalomalakulat rend- 
szerén kívül, azt részben megelőzően, részben belőle kilépve. Ahogyan a civilizáció előtti 
állapot — Teilhard de Chardin kifejezéseit alkalmazva - egy , alfa-pont", úgy a civilizáció 
meghaladásának állapota egy , ómega-pont" a történelmi fejlődés számára. Mert hiszen 
a , közvetlenül társadalmasított munka" lelőhelye egyrészt az a , természetadta forma" 
. .., amellyel minden kultúrnép történelmének küszöbén találkozunk, másrészt például 
egy , parasztcsalád falusi patriarchális ipara", illetőleg általánosságban a család (ld. 
A tőke I., 23. k.: 80.). Az újonnan, magasabb fokon társadalmasított tevékenység 
rendszeréről az imént láttuk, hogy bár föltételezi a közvetlen gazdasági kényszer viszo- 
nyainak megszüntetését, általánosabb kényszerektől mégsem szabadulhat. 

Mindebből az következik, hogy a történelmi fejlődési folyamat így három nagy fázisra 
osztható : 

e a gazdasági társadalomalakulat folyamatos kialakulása a nem-gazdasági viszonyok- 
ból és ráépülése e termelési viszonyokra ; 

e magának a gazdasági társadalomalakulatnak egyre fokozódó mértékű kifejlődése, 
aminek során a gazdasági érdekviszonyok egyre nagyobb mértékben ragadják meg az 
emberi élet természetes újratermelésének minden területét ; 

e a gazdasági társadalomalakulat viszonyainak föltételezett fokozatos megszűnése 
és a természetes emberi viszonylatrendszerek egyre növekvő szerepe egy lényegében 
végtelen jellegű, de mégis határozott céllal bíró folyamatban. Az a marxi gondolat, hogy 
a kapitalizmussal , lezárul az emberi társadalom előtörténete" (13. k.: 7.), világosan erre 
utal. E fogalmazás paradoxona, hogy az , előtörténet" itt voltaképpen az empirikus 
történelmet jelenti, az , igazi történet" pedig e történelem végét. Itt ismét kapcsolódási 
pontot találtunk Marx és Hegel között. 

Csakhogy Hegelen és általában a klasszikus német filozófián keresztül Marx (ne 
feledkezzünk meg itt fiatal éveinek kantiánus-fichteánus beállítódásáról sem!) még vala- 
mi máshoz 1s kapcsolódik. Ez a más pedig: a keresztény hagyomány. (Ismert ugyan a 
marxi valláskritika, de többnyire és széles körben csak vulgarizált változatában.) A vallás 
Marx számára ugyanolyan ideológia, mint a filozófia. A vallás , megszűnéséről" beszélve 
egyúttal a filozófia megszűnéséről is beszél A hegeli jogfilozófia kritikájához. Bevezetés 
című közismert írásában. Ha tehát a filozófia csak akkor szüntethető meg, ha megvalósít- 
ják. akkor ugyanez a vallásra is vonatkozik (vö. I. k.: 378 skk.). 

Továbbá a vallás különféle formáit Marx közel sem tekintette egyenértékűnek. Erre 
vonatkozólag épp A tőke már többször idézett fetissizmus-pontjában találunk fontos 
fejtegetést: , Az árutermelők társadalma számára (...) a legmegfelelőbb vallási forma a 
kereszténység, az elvont ember kultuszával, kivált a kereszténység polgári továbbfejlődé- 
se, a protestantizmus, deizmus stb. Az ó-ázsiai, antik stb. termelési módokban (...) 


12 Innen adódik azután az a látszat, hogy voltaképpen mindig , kapitalizmus" volt. Roger Scruton pl. így ír: 
vA xkapitalizmusc -— az emberi társadalom állandóan jelen lévő tulajdonsága. A tulajdon és piaci csere rendszere 
történetileg nem átmeneti és nem fölszámolható. (L. , Mi a konzervativizmus ?", Magyar Filozófiai Szemle (1987), 
1060. old. A csúsztatás (ti. a prekapitalista szabad árutermelők piacának azonosítása a munkaerő-áru tőkés 
piacgazdálkodásával) itt annyira nyilvánvaló, hogy csakis jóhiszemű lehet. 

alapjuk vagy az egyéni ember értetlensége, aki még nem szakította le magát a másokkal 
való természetes nembeli kapcsolat köldökzsinórjáról, vagy pedig közvetlen uralmi és 
szolgasági viszonyok." (23. k.: 81.) Ami ellen Marx kezdettől fogva mindvégig küzdött, 
az épp a fetisizmus, az öntudat nélküli ember szolgasága volt. A vallásfejlődés korábbi 
fokai, ahol , az ember, a természet ura, áhítatosan térdre hullott Hanumán, a majom és 
Sabalá, a tehén előtt" (Id. A brit uralom Indiában, 9. k.: 125.) — e fetissizmus durva formáit 
jelentették. A vallásfejlődés folyamata épp e formák fokozatos levetését, mai szóval a 
demitologizálás folyamatát jelenti. 

A fétis végül, ami előtt a modern ember áhítatosan térdre hull, már csak a tőke — innen 
hát a marxi főmű címe... A modern kereszténység azonban úgy egészíti ki a tőke 
uralmának korát, hogy egyben túl is mutat rajta. Ehhez kapcsolódva a marxizmus 
valláskritikája — amint arra Marx említett írásában világosan utal — a keresztény-messia- 
nisztikus, különösen reformációs-protestáns eszkatológiának is örököse: , Ahogyan 
akkoriban a szerzetes (ti. Luther), most a filozófus az, akinek agyában a forradalom 
elkezdődik." (Ld. 1. k.: 385.)! 


Gross Arnold: Tordai műterem 

13 Különösen a modern dialektikai teológiában vált világossá ez az összefüggés. Ezen belül, elsősorban Paul 
Tillich volt az, aki lerakta az eredeti és a szekularizált kereszténység (a marxizmus) lehető egységének elvi alapjait. 
L. erről Protestantizmus, forradalom, magvarság című könyvemet (Budapest 1986) 290 skk. o.; valamint A tény 
és a döntés. Elkerülhető-e a decizionizmus a filozófiában? című írásomat (Világosság XXXVIII. 1987, 762 skk. o.) 
a marxizmus filozófiájáról mint transzcendentális materializmusról. 

A Kelet-Európa több államában gyorsuló reformok kihívást jelentenek Nyugat-Euró- 
pa és az egész Nyugat számára. Ha Kelet-Európa Nyugat felé nyit, akkor Nyugat-Euró- 
pa nem fordíthat önelégülten hátat neki. A reformálódó Kelet-Európának szüksége van 
Nyugat-Európára, mert Nyugat-Európa Kelet-Európa nélkül a békepolitika szempont- 
jából, de kulturálisan és gazdaságilag is torzó maradna. Európa nem ér véget az Elbánál. 
Ezért Nyugat-Európának - jobban, mint eddig — nyitnia kell a kelet-európai államokkal 
megvalósuló együttműködés irányába. Csak így lehet elkerülni azt, hogy a nyugat-euró- 
pai integráció a Kelet- és Nyugat-Európa közötti megosztottság mélyüléséhez vezessen. 
Európa megosztottságának leküzdése nem valami különleges német érdek, Nyugat- 
Európa államainak és az egész Európai Közösségnek feladata kell hogy legyen. 

A Kelet és a Nyugat közötti rendszernyitó együttműködés nem feltétlenül vezet az 
eltérő társadalmi rendszerek közötti konvergenciához, sokkal inkább a két rendszer 
egyidejű fejlődéséhez. Kelet-Európa népei számára példakép Nyugat-Európa gazdasági 
ereje és demokratikus pluralizmusa, efelé orientálják saját reformtörekvéseiket. Nyugat- 
Európa államaiban 15 további igény van azonban a gazdasági és a politikai modernizálás- 
ra és demokratizálásra, mert túl nagy még a munkanélküliség és túl kevés a környezetvé- 
delem. Mivel Nyugat-Európa számára is feladat a reformok útján való fejlődés, a 
rendszernyitó együttműködés a két rendszer meggyorsított egyidejű fejlődésére ösztönöz- 
het. 


Nyugat-Európa érdekei 


Nyugat-Európa érdekeltsége a kelet-európai reformfolyamat folytatásában, regionális 
kiszélesítésében és sikerében kézenfekvő : növekednek az esélyek Kelet és Nyugat konf- 
liktusának békés megoldására, ha Kelet-Európában folytatódik a reformok kiváltotta 
változás. Egy kooperatív, mindkét oldal érdekeit figyelembe vevő kompromisszum csök- 
kentheti a NATO és a Varsói Szerződés között feszülő, a biztonságpolitikai antagoniz- 
mussal járó kockázatokat, melyek egy európai békerend keretei között teljességgel 
megszüntethetők. Nyugat-Európának leszereléspolitikai érdekeltsége a kelet-európai 
reformok sikere. A Varsói Szerződés katonai doktrinájának új, defenzív jellegű átszerve- 
zése szükséges előfeltétele annak, hogy egészében a NATO és különösen a Német 
Szövetségi Köztársaság katonai megterhelése csökkenthető legyen. Kelet és Nyugat 
konfliktusának politikai átalakítása tehát megkönnyíti a fokozatos demilitarizálást. 
Minden demokratikus társadalompolitikának egyaránt nagyfokú az érdekeltsége a 


A cikk az Europa-Archiv cimű folyóirat 1989. évi 13. számában jelent meg. 

kelet-európai rendszernyitó reformokban. A helsinki záróokmány szellemében a demok- 
rácia és az emberi jogok iránti elkötelezettség nem ér véget az állam- és rendszerhatárok- 
nál, következésképpen a NATO-t a Varsói Szerződéstől elválasztó határ mentén sem. Ha 
Kelet-Európa társadalmai demokratizálódnak, ha garantálják az emberi jogokat, akkor 
Európában a két rendszer közötti rendszerpolitikai antagonizmusból a különböző társa- 
dalmi rendszerek rendszerpolitikai pluralizmusa fejlődhet ki. Ez a pluralizmus egyrészt 
lehetővé teszi a különböző társadalmi berendezkedésű államok közötti békés versenyt, 
másrészt a demokratikus versengést a különböző társadalompolitikai orientáltságú euró- 
pai államok között. 

Nyugat-Európa ezen kívül is érdekelt a kelet-nyugati kapcsolatok reformjában. En- 
nek megfelelően, a Harmel-jelentés szellemében minden, a Bundestagban képviselt párt 
kitart egy európai békés rend megteremtésének célja mellett. Ez az európai békés rend 
saját rendező elvei és közös intézményei útján képes megakadályozni azt, hogy az 
európai sokszinúűség alkotó potenciái — ellentétben a múlttal — a népek közötti gyűlölkö- 
désben, irigykedésben és háborúban csapódjanak le. Egy majdani európai békerend 
alkotmányának strukturális elemeit a helsinki záróokmány tartalmazza. 

Végezetül, a Német Szövetségi Köztársaságnak sajátos német érdekeltsége is van a 
kelet-európai reformok sikerében. Függetlenül attól, hogy valaki a két német állam 
állami egyesítését kívánatosnak vagy elérhetőnek tartja, az európai megosztottság csök- 
kentése és végül felszámolása mindkét német állam érdekében áll. A németeknek ki kell 
tartaniuk a szabadság és az egység céljánál, még akkor is, ha ma még nem látható, hogy 
a németek önrendelkezési jogukat az együttélés milyen intézményes formájában valósít- 
hatják meg. Egy kialakítandó európai békerendben a német kérdés a két német állam 
legitim érdekeivel összhangban oldható meg, természetesen a két német állam keleti és 
nyugati szomszédaival egyetértésben. A Német Szövetségi Köztársaság Németország- 
politikájának összeurópai beágyazása megfelel mind nyugati szövetségesei, mind pedig 
az európai biztonsági és együttműködési értekezlet (a továbbiakban EBEÉ) folyamatá- 
ban részes többi állam érdekeinek. Ezzel szemben egy különutas nemzeti Németország- 
politika aggodalmakat és instabilitást váltana ki. 


A reformok előidézte változás támogatása 


A kelet-európai államok stabilitásukat az elmúlt évtizedekben gazdaság- és társadalom- 
politikájuk messzemenő stagnálásával vásárolták meg. Az a társadalompolitikai status 
guo, amely stagnáláshoz vezetett, végül is instabilitást okozott. Ha Kelet-Európa sokéves 
társadalompolitikai megmerevedését új politikai dinamika váltja fel, akkor az eddig 
elnyomott ellentmondások felszínre kerülése elkerülhetetlen. Ezek az ellentmondások 
azonban nem a jelenlegi reformpolitika következményei, hanem a korábbi stagnációé. 
A Nyugat érdeke, hogy a Kelet-Európában feltörő ellentmondások ne adjanak okot 
belső zavargásokra, hanem ösztönözzék a békés, reformszerű változásokat. A kérdés az, 
hogy Nyugat-Európa tud-e segíteni és milyen módon, hogy ez a változás Kelet-Európá- 
ban a stabilitás fenntartása mellett menjen végbe. A befolyásolási lehetőségek korláto- 
zottak, de vannak ilyenek. Nyugat-Európának mindenesetre fel kellene lépnie a termé- 
ketlen cselekményekkel szemben. azaz a változás folyamatában fellépő destabilizáló 
tendenciákat nem szabad támogatni. 

A kisebb és közepes kelet-európai államok — mint például Románia és Magyarország 
— közötti ellentmondásokat a Nyugat ne kísérelje meg mobilizálni. Ellenkezőleg, koope- 
rációs ajánlatokkal segítenie kell a vita békés rendezését. A követendő nyugati magatar- 
tásnak irányt szabnak a Varsói Szerződés tagállamai közötti konfliktus esetén is az 
EBEE-folyamatban egyeztetett alapelvek és szabályok. 

Nyugat-Európának ugyancsak nem szabad szovjetellenességet szítania Kelet-Európa 

nagyobb népcsoportjai körében. Ellenkezőleg, ha Kelet-Európában szovjetellenes zavar- 
gások törnének ki, akkor azok a szovjet politikusok, akik a szovjet érdekek újrafogalma- 
zása során hajlandók elfogadni egy nagyobb mértékű kelet-európai társadalompolitikai 
pluralitást, és készek fokozatosan csökkenteni katonai jelenlétüket e térségben, hirtelen 
a teljes befolyásvesztés alternatívájával találnák magukat szemben, és újra a katonai 
beavatkozás eszközéhez nyúlhatnának. Az ilyen helyzetek elkerülése minden, az EBEÉ- 
folyamatban részes állam érdekében áll. 


A Szovjetunióban jelentkező oroszellenes törekvéseket nem szabad támogatnia Nyu- 
gat-Európának. Azt, hogy Sztálin annektálta a balti államokat, el kell ítélni. A szovjet 
tagköztársaságok nagyobb autonómiája értelmes és szükséges része a szovjetunióbeli 
reformfolyamatnak. Ha nyugati politikusok támogatják az egyes tagköztársaságok 
kiválását a Szovjetunióból, ezzel veszélyeztetik azt a békés transzformációt, amely a 
sztálini centralizmustól a föderálisan irányított és kormányzott többnépű állam megte- 
remtése felé halad. 


A kelet-európai reformok ellentmondásokat tártak fel Nyugat-Európában is. Azok az 
ellentmondások, amelyek a NATO-n belül a különböző felfogásokban és érdekekben 
mindig is jelen voltak, most új módon váltak nyilvánvalóvá. Ez az egyik oka annak, hogy 
nehezen formálódik a NATO közös koncepciója. A NATO-nak újfajta politikai közös- 
ségre van szüksége, ami meghaladja a közös fenyegetettségből képződött egységet. 
A hidegháború véget ért, de a hidegháború következményeinek felszámolásához még 
évtizedekre van szükség. Az elkövetkező években a NATO egyik legfontosabb feladata, 
hogy katonai védelmet nyújtson a kelet-nyugati kapcsolatok változásának folyamatá- 
ban kialakuló kockázatokkal szemben, és koordinálja a változással járó nyugati politikai 
kezdeményezéseket. 


A szövetségi rendszerek új szerepe 


Az európai változások célja: az ellenségeskedés megszüntetése, a demilitarizálás és az 
erősödő együttműködés Kelet és Nyugat között. Ez a blokkokban való gondolkodás és 
cselekvés felszámolásának perspektívája. Európában nem a szövetségi rendszerek felszá- 
molása van napirenden, hanem a szövetségi rendszerek funkcióváltása. A Szövetségi 
Köztársaság kilépése a nyugati szövetségi rendszerből ellentmondana a német érdekek- 
nek. Ellentmondana nemcsak a nyugati szövetségesek érdekeinek, hanem a Szövetségi 
Köztársaság keleti szomszédaiénak is. A szövetségi rendszerek belátható ideig a kelet-— 
nyugati stabilitás elemét képezik ; mégpedig úgy, hogy egyre kevésbé a külső fenyegetés 
elhárítására szolgáló eszközként, hanem egyre inkább a kelet-nyugati párbeszéd plat- 
formjául szolgál. Ez az új funkció jut kifejezésre a leszerelési tárgyalásokban is. Kívána- 
tos lenne, ha a jövőben ezzel párhuzamosan folyna a polgári és katonai honvédelmi 
szakértők hivatalos és informális párbeszéde a katonai doktrínákról és stratégiákról, 
valamint a fenyegetőnek talált potenciákról. Így lényegében a katonai szövetségek 
lépésről lépésre a kelet-nyugati kapcsolatok demilitarizáló eszközei lehetnének. 

Az ötvenes évek ellenségképei a nyolcvanas évek Európájában anakronisztikussá 
váltak. A blokkokban való gondolkodás és cselekvés felszámolásának folyamata Keleten 
és Nyugaton is megkezdődött. Ezt meg kellene gyorsítani azáltal, hogy a kelet-nyugati 
párbeszédbe a társadalmi csoportok egyre szélesebb rétegeit, pártokat, szakszervezete- 
ket, egyházakat, ifjúsági szervezeteket és például környezetvédő csoportokat vonnának 
be. Mint a nyugat-európai integrációs folyamat kezdetén a tartományok, városok, 
községek és egyetemek közötti testvérkapcsolatok, úgy a kelet-nyugati kapcsolatokban 
is segíthetnék a keleti és nyugati társadalmi szervezetek a kapcsolódást. 

Ha a keleti és nyugati szövetségi rendszereket anélkül oszlatnák fel, hogy létrejönne 

Európa egészének közös biztonságra épülő feszültségmentes rendje, akkor ez nem a 
nagyobb biztonsághoz, hanem növekvő bizonytalansághoz vezetne. 

A biztonságpolitikai autarkiára való törekvés minden európai állam számára illúzióvá 
vált. A szövetségi rendszerekből való egyoldalú kiválás Keleten -— mint például Romániáé 
és Magyarországé — csakúgy, mint Nyugaton újra láthatóvá tenné a nemzeti érdekkü- 
lönbségeket. Egy biztonságpolitikai nacionalizmus a ma Keletet és Nyugatot elválasztó 
biztonságpolitikai antagonizmus leküzdésének destruktív formája lenne. Ezért a szövet- 
ségi rendszereket nem az egyes nemzeti biztonságpolitikákhoz való visszatérésnek kell 
felváltania, hanem egy új összeurópai békerendnek. 

Ha a szövetségi rendszerek védelmi funkcióját egy, a szövetségi rendszereken túlmuta- 
tó együttműködés egészítené ki és végül helyettesítené, akkor lehetővé válna a szövetségi 
rendszerek feloldódása egy európai békerendben. Ez egy olyan Európa lenne, amely 
lépésről lépésre távolodna a biztonságpolitikai és társadalompolitikai antagonizmustól 
a biztonságpolitikai és társadalompolitikai pluralizmus felé. Ezt a jövendőbeli Európát 
az egyes államokon belüli pluralizmus, a különböző érdekek sokszínűsége és az államkö- 
Zi együttműködés formáinak sokszínűsége jellemezné. A pluralizmusból eredő kockáza- 
tokat ebben az esetben nem az antagonisztikus rendező elvek, hanem az európai együtt- 
működés és integráció önmeghatározó kooperatív formái szabnák meg. Ez egy olyan 
Európa lenne, amelynek működő alkotmánya a helsinki záróközleményből és az ott leírt 
elvekből fejlődhetne ki. 


A nyugati intézmények új funkciói 


Az Atlanti Szövetség, a Nyugat-Európai Unió (WEU), az Európai Közösség, az Európa 
Tanács és más, eddig kizárólag nyugat-európaiként müködő intézmények új funkciókat 
kapnának az új európai békerend megteremtése felé vezető úton. 


Az Atlanti Szövetség 


Az Atlanti Szövetség megalakításakor elsősorban a Szovjetunióval szembeni védelmi 
funkciót töltött be. Minél inkább csökkenhet a Szovjetunióval szembeni védelmi funkció, 
annál inkább növekszik az új funkciók jelentősége. A NATO a Szövetségi Köztársaság 
és különösen a Bundeswehr biztonságpolitikájának ellenőrző intézménye is, ezért a 
Bundeswehr a NATO-hadseregek közül egyedülállóan, békeidőben i5s a NATO integráns 
része. Ha a Szövetségi Köztársaság a nyugati szövetségi rendszer keretében hasonló 
mértékü nemzetvédelmi politikai szuverenitásra törekedne, mint amilyennel Franciaor- 
nyugati, mind keleti szomszédai aggodalommal tekintenének. A szomszédos nyugati 
államok - tehát nemcsak a keletiek — érdeke, hogy a németek biztonság- és katonapoliti- 
kájára befolyással legyenek. A nemetek történelme és földrajzi helyzete miatt ez az érdek 
legitim, a német politikának ezzel az érdekkel számolnia kell. 

A közvetlen háború utáni időkkel ellentétben ma már a németek nincsenek az egyol- 
dalú függőség helyzetében, mert időközben az egyoldalú függőségből kölcsönös függőség 
jött létre. Ez megfelel annak a törekvésnek, hogy a szövetségi rendszeren belül teljesen 
egyenjogú partnerek legyenek, és megszűnjenek a szövetségesek külön jogai a Német 
Szövetségi Köztársaságban, amit az ötvenes években a megszálló jognak a szövetséges 
joggá való átalakulása szimbolizált. A kilencvenes évek küszöbén azonban a szövetsége- 
sek külön jogai történelmileg elavultak, és politikailag károsak. A nyugati szövetségi 
rendszer elfogadhatóságához tartozik, hogy a legkisebb gyanú se merüljön fel a tekintet- 
ben, hogy a szövetségesi jog a megszálló jog folytatása. Ezért a szövetségi rendszeren 
belüli egyenjogúságra való törekvés egy destruktív biztonságpolitikai nacionalizmus 
konstruktív alternatívája. 

A szuverenitásról való önkéntes lemondás nem jelent feltétlenül egyet a befolyásról 
való lemondással vagy a befolyás elvesztésével. A Szövetségi Köztársaság a szuverenitlás- 
ról való önkéntes lemondással általában konstruktívabban és hatékonyabban valósíthat- 
ja meg érdekeit a multilaterális intézmények kereteiben, mint egy nemzeti különutas 
módszerrel. Ez szükségszerűen magába foglalja a német külpolitika multilaterális keretek 
közé való integrálását. Egy konstruktív német kül- és biztonságpolitika legfontosabb 
alapelve: multilaterizmus unilaterizmus helyett. Az Európai Védelmi Unió mellett az 
Atlanti Szövetségnek van biztonságpolitikai együttműködési funkciója a nyugat-európai 
államok viszonylatában is. Ez az együttműködés tehát nemcsak Kelet-Európa ellen 
irányult, hanem elsősorban oda vezetett, hogy a régi nyugat-európai konfliktusok átcso- 
portosultak, megszűntek. Egy biztonságpolitikai szuverenitásra való túlzott törekvés 
Nyugat-Európában is oda vezetne, hogy a mára már leküzdött nacionalizmusok és az 
azzal járó feszültségek az államok s a népek között újra felélednének. 

A NATO elsősorban arra szolgál, hogy szervezze Nyugat-Európa katonai és bizton- 
ságpolitikai kapcsolatait az Egyesült Allamokkal, amelynek biztonságpolitikai jelenléte 
Európában stabilizálólag hat egész Európára. Az Egyesült Államok biztonságpolitikai 
jelenlétének mértéke és formája Nyugat-Európában attól függ, hogy milyen a Szovjet- 
unió biztonságpolitikai jelenlétének mértéke és formája Kelet-Európában. Az Egyesült 
Államok biztonságpolitikai jelenlétének — a helsinki záróközlemény szellemében - elvben 
akkor is meg kell maradnia, ha sikerülne felépíteni egy cselekvőképes európai tartópillért 
a NATO keretében. Ez az európai pillér nem Nyugat-Európa biztonságpolitikai autonó- 
miájának illuzórikus törekvését fejezné ki, hanem Nyugat-Európa egyenjogúságra való 
törekvésének kifejeződése lenne a szövetségi rendszeren belül. El kell vetni Nyugat-Euró- 
pa egyoldalú függőségét, ellenben támogatni kell Nyugat-Európa és az Egyesült Allamok 
kölcsönös partneri függőségét. 

Ha Kelet-Európában folytatódik a változások folyamata, akkor csökkenhet a NATO 
katonai védelmi funkciója, és növekedhet politikai jelentősége a kelet-nyugati változá- 
sok kooperatív alakításában. A kelet-nyugati kapcsolatok fokozatos demilitarizálásá- 
nak folyamatában egyidejűleg növekszik a politikai együttműködés jelentősége a nyugati 
szövetségi rendszeren belül. Ezt a nyugati szövetségi rendszeren belüli együttműködés 
súlyponti kérdéseinek pozitív változása esélyeként kell felfogni. A NATO eddig ezt a 
lehetőséget nem használta ki megfelelően. A Szovjetuniónak ma nyilvánvalóan nincse- 
nek támadó szándékai. Ellentétben az ötvenes évekkel, amikor a Nyugat tartott az ilyen 
jellegű szándéktól, ma elsősorban nem a támadó szándékkal szembeni napi készültségről 
van szó, hanem a potenciális támadóképesség megszüntetéséről. A Varsói Szerződés 
egyoldalú leszerelési lépései növelik az előrejelzési időt, és csökkentik a támadóképessé- 
get. Ennek, a keleti helyzetben bekövetkezett változásnak megfelel a nyugati tömegek 
tudatában végbement változás. Az önelpusztítással való fenyegetés készsége - hogy általa 
a támadó szándékoktól elriasszanak — csökken. A nukleáris harctéri fegyverek és a rövid 
hatótávolságú rakéták egyre inkább az önelrettentés eszközei lesznek, modernizálásuk 
aláássa a védelmi politika elfogadhatóságát. Aki a kielégítő védelmi képesség fenntartá- 
sát olyan politikai helyzetelemzéssel igyekszik igazolni, amelyben nem ismeri el a minősé- 
gi különbséget Sztálin és Gorbacsov között, az megnehezíti a védelmi politika elfogadha- 
tóságát, és elősegíti a Bundeswehr elszigetelődését a társadalompolitikában. 

A katonaság, Keleten és Nyugaton, már ma sem csak arra szolgál, hogy fenntartsa 
az elrettentőképességet. Egyre inkább hozzájárul a biztonsági és katonai kérdésekről 
folytatott kelet-nyugati párbeszéd szakszerű megalapozásához. Ehhez nyújt segítséget 
elemzéseivel, javaslataival és a fegyverzet-ellenőrzés értékelésével a Bundeswehr is. A ka- 
tonáknak stratégiai és doktrinális szakmai ismereteikkel a jövőben még inkább szolgál- 
niuk kell a kelet-nyugati biztonságpolitikai változást. A katonai szakmai ismereteknek 
ez a nemcsak a háborút megakadályozó, hanem béketeremtő jelentősége ma még túl 


68 Karsten D. Voigt: Európa egyesítése 


kevés figyelmet kap. Aki csak a katonai funkció védelmi és elrettentőképességét sulykol- 
ja, az leszűkíti a Bundeswehr békepolitikai jelentőségét. 

Olyan politikát kell tehát folytatni, amely lehetővé teszi az elrettentés minimumát és 
a kelet-nyugati együttműködés maximumát, ami mindkét oldalon az éppen elégséges 
védelmi képességet kívánja csak meg. Ezt el lehet érni a struktúra egyoldalú átalakításá- 
val - amibe a Szovjetunió éppen belekezdett -, amikor is az aszimmetriákat egyoldalúan 
felszámolják. A nyugati harctéri nukleáris fegyverek csökkentése sem lenne egyoldalú 
lépés, a nukleáris fegyverek struktúrájának egyoldalú átalakítása során megmaradna az 
éppen még elégséges védelmi képesség. Az egyoldalú strukturális átalakítások megköny- 
nyithetik a kétoldalú leszerelést, de nem helyettesíthetik azt. Kétoldalú leszerelést nem- 
csak tárgyalások és szerződések útján lehet elérni, hanem párhuzamos folyamatok útján 
is, amelyek informális megállapodásokon és informális párhuzamos magatartási formá- 
kon nyugszanak. A hivatalos szerződések mellett informális megállapodásokra kellene 
törekedni az EBEE-folyamat keretében. 


A Nyugat-Európai Unió 


A Nyugat-Európai Unió (WEU) lehetne a legfontosabb intézmény a NATO-n belüli 
európai pillér létrehozásában, pontosabban azzá kellene válnia. Ha bővíteni kellene az 
Európai Közösség funkcióképességét a Kelet-Európával és az EFTA-tagállamokkal 
folytatott együttműködésben, akkor sem az Európai Közösségnek lenne a feladata 
megszervezni Nyugat-Európa védelmét. Nyugat-Európa számos politikusa között ezen 
a ponton koncepcionális ellentmondás uralkodik: az Európai Közösség nyitott- 
ságáról beszélnek a Kölcsönös Gazdasági Segitség Tanácsa (KGST) tagállamaival foly- 
tatandó együttműködés irányában és az Európai Szabadkereskedelmi Övezet (EFTA) 
semleges államainak esetleges európai közösségbeli tagságával kapcsolatban. Az Euró- 
pai Közösség ilyen jellegű nyitottsága azonban kizárja azt a lehetőséget, hogy az Európai 
Közösség legyen a NATO említett európai pillére, s már csak emiatt is a WEU-ban 
kellene szervezni a nyugat-európai védelmi együttműködést. 

A WEU-nak nyitva kell állnia a belépést illetően minden, az Atlanti Szövetségben 
képviselt tagállam előtt. Az Európai Közösségnek pedig elvben minden olyan EFTA- 
tagállamot fel kellene vennie, amely a teljes értékű tagságot kívánja. Ez egyúttal azt is 
jelenti, hogy a WEU és az Európai Közösség nemcsak intézményileg különbözne, hanem 
tagjaikat tekintve területileg sem fednék egymást feltétlenül. A WEU Parlamenti Köz- 
gyűlését funkciójában éppúgy meg kellene erősíteni, mint az Európai Parlamentet. 

Egy olyan Európai Közösség, amely elzárkózik a demokratikus és gazdaságilag stabil 
európai államok felvétele elől, nemcsak a kelet-nyugati megosztottsághoz járulna hozzá, 
hanem ugyanezt erősítené magában Nyugat-Európában is. 


/ 


Az Európai Közösség 


Az Európai Közösségnek (EK) a belső határok leépítésével, ahogy csak lehet, erősíte- 
nie kellene az integrációt, de belső identitását nem egy fokozott külső elhatárolódás útján 
kellene elérnie. Az EK elzárkózása az EFTA- és a KGST-tagállamokkal szemben ellent- 
mondana a helsinki záróokmány szellemének. Az EK-nak elvben fel kellene ajánlania 
a tagságot minden európai államnak, amely erre alkalmas demokratikus berendezkedése, 
az emberi jogok tiszteletben tartása és gazdasági fejlettsége alapján. Az EK-tagságot 
különösen azon EFTA-tagállamok számára kellene lehetővé tenni, amelyek készek 
lennének az EK szabályait és struktúráit elismerni és átvenni. Azoknak az EFTA-tagálla- 
moknak, amelyek politikai okokból nem kívánják a teljes jogú tagságot, új együttműkö- 
dési formákat kellene kifejleszteni. Ezzel párhuzamosan új együttműködési formákat 
kellene találni a KGST-tagállamok részére is. 

Üdvözölni kellene az EFTA-államok részvételét — és amennyire lehetséges és értelme 
lenne -— a KGST-államokét is az Euréka-programban, az európai ifjúsági programban 
(ifjúsági cserék támogatása), az idegen nyelvű oktatás fejlesztési programjában, a felnött- 
oktatás akcióprogramjában, az Eurotechnet-programban (az új információs technoló- 
giák szakmai oktatási programja), a Comett-programban (együttműködési program az 
egyetemek, főiskolák és a gazdaság között, többek között a gyakorlati követelményekhez 
igazított képzés érdekében), az Esprit-programban (információs technológiák program- 
ja), a Delta-programban (új technológiákra való kiképzés), a Támogatási programban 
(a főiskolák közötti együttműködés támogatása pl. ösztöndíjak útján), a RACE-prog- 
ramban (telekommunikáció), a BRITE-programban (haladó gyártástechnológiák), az 
EURAN-programban (modern anyagok), a DRIVE-programban (közlekedésbizton- 
ság), a FAST-programban (tudományos és műszaki szemle és értékelés), a SPES-prog- 
ramban (közgazdaságtudomány) és a JDOULE-programban (hosszú távú energiaellátás). 
Ugyancsak vonatkoznak a fentiek a technológiai normák és szabványok megállapításá- 
ra. Ezekben a lehető legszorosabb együttműködést szükséges felajánlani az EFTA-álla- 
moknak, a jövendőbeli programoknál a KGST-államoknak 1s. 

Az Euréka-programon belül eddig 170 különböző projekt jött létre, amelyben külön- 
böző vállalatok vesznek részt legalább 19 országból. A projektek volumene időközben 
meghaladja a négymilliárd nyugatnémet márkát. Magyarország és Jugoszlávia részt vesz 
a határokon átkerülő légszennyeződések felszámolásának (EURO TRAC) programjá- 
ban. Jugoszlávia részt vesz a COSINE (adat- és kommunikációs hálózat az európai 
tudományos intézetek között) projekt megvalósításában, s ezenkívül részt vesz tizenegy 
alapkutatási projektben és a nyugat-európai Tudományos Műszaki Együttműködés 
(COST) programjában. 

Más, eddig csak Nyugat-Európára korlátozódott intézményeknek 1s nyitniuk kellene 
a kelet-európai államok irányába az együttműködés és a tagság tekintetében. Vonatkozik 
ez például az európai közlekedési miniszterek konferenciájára, az európai polgári légi 
közlekedési konferenciára, az Eurocontrolra, az európai világűrszervezetre, az európai 
posta- és távközlésügyi konferenciára, az európai magkutatás szervezetére, az asztronó- 
miai kutatások európai szervezetére, a molekuláris biológia európai konferenciájára és 
laboratóriumára, a középtávú meteorológiai előrejelzés európai központjára, az Európai 
Szabványügyi Hivatalra, az Európai Főiskolák Szervezetére, a Strasbourgi Európai 
Ifjúsági Műre, az EURIVSIO-ra, beleértve a cannes-i tancdalfesztivált is. 

A KGST-tagállamok többsége, ideszámítva a Szovjetuniót is, inkább kétoldalú alapon 
működne együtt az EK-val, mint a KGST égisze alatt. Emellett felmerül Nyugat-Európa 
aszimmetrikus gazdasági fölénye Kelet-Európával szemben. Az EK gazdasági fölényét 
is figyelembe véve, több kelet-európai állam az EK-val folytatandó együttműködésben 
lehetőséget lát saját emancipációjára, belső modernizálására, demokratikus struktúrák 
kialakítására és egy csődöt mondott gazdasági modelltől való eltávolodásra. A kelet- 
európai államok ilyen jellegű érdekeinek tudatosulását Nyugat-Európának az együttmű- 
ködés lehetséges partneri formája alapjának kellene tekintenie. Meg kellene vizsgálni azt 
is, hogy lehetséges-e és milyen formában új feladatok átruházása az Egyesült Nemzetek 
Európai Gazdasági Bizottsága (ECE) összeurópai intézményére. 


Az Európa Tanács 


Az Európa Tanács is új funkciókat kaphat a jövőben. Az Európa Tanács új összeurópai 
funkciói túl kell hogy menjenek azon, amit a Colombo-bizottság már 1986 júniusában 
javasolt : az Európa Tanács működjön együtt az európai nem tagállamokkal a környezet- 
védelem, a kábítószer elleni harc, az egészségügy, a kultúra, az iskolai oktatás, a sport 
és az ifjúsági munka területén. A jövöben be kellene vonni az együttműködésbe például 

a közlekedésügy, az emberi jogok, a nemzetközi bűnüldözés (beleértve a terrorizmus) 
problémátt is. 

Az Európa Tanács számos konvencióját a jövöben aláírhatnák Kelet-Európa államai 
is. Az új konvenciók kidolgozásakor a kelet-európai államokkal folytatott konzultációk 
során meg kellene vizsgálni a jövőben, hogy milyen feltételekkel tudnák azokat ők is 
ratifikálni. A demokratizálás további előrehaladása esetén elképzelhető lenne a kelet- 
európai államok társult tagsága, illetve tagsága is. Az Európa Tanácsban való társult 
tagság új intézményes formáit kell kifejleszteni annak érdekében, hogy lehetővé váljon 
azoknak a kelet-európai államoknak a közeledése az Európa Tanácshoz, amelyek ezt 
kívánják. Ertelmes lépés volt a vendég státus megadása, hogy részt vehessenek az Európa 
Tanács Parlamenti Közgyűlése plenáris ülésein. De még a vendég státus megadása előtt 
is gyakrabban kellene meghívni a kelet-európai államok képviselőit az Európa Tanács 
bizottsági üléseire. 

Több kelet-európai állam tervezi, hogy aláveti magát az Európai Bíróság emberi jogi 
előírásainak. Ez előrelépés lenne. A Nyugatnak ezt nem lenne szabad halogatnia vagy 
meggátolnia, hanem támogatnia kell, ösztönözni minden kelet-európai parlamentet, 
hogy lépjenek kapcsolatba az Európa Tanács Parlamenti Közgyűlésével. 


Az Európai Biztonsági és Együttműködési Értekezlet 


A helsinki záróokmány, mint többször hangsúlyoztuk, tartalmazza egy jövőbeli európai 
békerend elveit. Az EBEÉ-folyamat olyan út, amely elvezet ehhez a célhoz. A helsinki 
záróokmány elfogadása óta ez a folyamat lényegében megerősödött. A számos EBEÉ- 
utóértekezlet (1989 és 1992 között tizenkét ilyen utótalálkozóra kerül sor) időbeli sürűsé- 
ge egyúttal az EBEÉ-folyamat intézményesítését is jelenti. Több kelet-európai államban 
— a változó politika feltételei mellett — értelmet nyer az EBEÉ-folyamat intézményesítése. 
A Nyugatnak ezért felül kellene vizsgálnia eddigi fenntartásait az ilyen intézményesülés- 
sel szemben, és új javaslatokat kellene kidolgoznia a hatékony EBEÉ- intézmények 
létrehozása érdekében. A tartalom gazdagodása és az intézményesülés révén a helsinki 
záróokmány szellemében megkezdődött tehát az a folyamat, ami végül is elvezethet az 
európai békerendhez. 


A különböző sebességű Európa 


Az egységes Európa a különböző sebességű Európából, a különböző integrációs fokú 
Európából és a különböző területi és funkcionális összekapcsolódásokból jön létre : 

létezik az Egyesült Államokkal és Kanadával kiegészített EBEÉ-Európa, létezik az 
Európa Tanács Európája, létezik az Európai Közösség Európája és a KGST-Európa. 

Még beláthatatlan ideig létezni fog a Keletet és Nyugatot elválasztó olyan csoportosulás, 

mint például a NATO és a WEU az egyik oldalon, valamint a Varsói Szerződés a 
másikon. Az együttműködés regionális formái, mint például az Északi Tanács keretei- 
ben, túlmutatnak majd a NATO és az EK határain. 

jelentenek negatívumot Európa számára. A korábbi államalkotási ja tizákdkess mechani- 
kus átvitele az összeurópai egyesülésre és a nyugat-európai integrációs folyamatra törté- 
nelmietlen és politikailag nem hatékony lenne. Ha így tennénk, Európa újbóli megosz- 
tottságát idéznénk elő, ahelyett, hogy kihasználnank azt a lehetőséget, hogy a nyugat- 
európai egyesülési folyamatot az egységes európai békerend megteremtésének motorja- 
ként működtethessük. Nem téveszthetjük szem elől, ahhoz, hogy a nyugat-európai 
egyesülés egész Európa egyesülésére ösztönözzön, szükség van a nyugat-európai intézmé- 
nyek keleti nyitási politikájára. 

GÁTHY VERA 


Hatalom és pluralizmus 
Indiaban 


1947. augusztus 15-én a delhi Vörös Erődön levonták a brit lobogót, és helyébe a törvény 
kék színű, huszonnégy küllős kerekével díszített sáfrány-fehér-zöld színű nemzeti zászló 
került. Elnyerte politikai függetlenségét egy szubkontinensnyi ország. Háromszázötven 
milliós népessége előtt szabaddá lett az út a gazdasági és társadalmi felemelkedés felé. 
India nekiláthatott a függetlenségi harcok idején megfogalmazott célok megvalósításá- 
nak. Közvetlen öröksége a gyarmati, perifériás gazdasági struktúra, a 85 százalékos 
analfabétizmus, a polgárháborús viszonyok, a szétesőben lévő közigazgatás volt. A nagy 
eszmény pedig a polgári demokrácia, a parlamentarizmus, az egyenlő esélyek megterem- 
tése, a gazdaság gyors ütemű fejlesztése. 

A gyarmati uralom a hatalmat a függetlenségi mozgalom vezető erejének, az Indiai 
Nemzeti Kongresszusnak adta át. Ez az országos szervezettel rendelkező párt a politikai 
küzdőtérnek azonban csak a legerősebb, de nem kizárólagos szereplője volt, önmaga sem 
büszkélkedhetett szilárd pártegységgel, mert frakciók, vélemények, eltérő törekvések 
halmazából épült fel. 

Öt évvel később, 1952-ben került sor a megmérettetésre: megtartották a független 
India történetének első általános választásait. A brit gyarmati uralom utolsó évszázadá- 
ban felnövekedett széles körű értelmiségi és középrétegek, melyek magukévá tették a 
polgári demokrácia politikai eszméit és a sok évtizedes függetlenségi harc vezető erejét 
alkották — kiépítve a mozgalom aktivistáinak hálózatát és kapcsolatot teremtve a falvak 
százmillióival —, képesek voltak a választások megszervezésére és arra is, hogy az írástu- 
datlan szavazóknak elmagyarázzák, mi a tét, mi a különbség a Kongresszus és a többi 
párt programja között. Folytatódott a függetlenségi mozgalomban elkezdődött hossza- 
dalmas tanulási folyamat, amelynek során százmilliók ismerkedtek a pártpolitikával, az 
érdekképviselet e sajátos — az indiai viszonyok között viszonylag új és idegen — formájá- 
val. A politikailag artikulált rétegek pedig a mozgósítás új eszközeivel, lehetőségeivel 
kísérleteztek annak érdekében, hogy az idegen eredetű polgári demokrácia intézmény- 
rendszerét, értékeit , internalizálják", belsővé és működőképessé tegyék, s a hatalmas 
ország hatékony kormányzásának szolgálatába állítsák. 
. . Az 1952-es választásokon a Kongresszus győzött, és sikerét ezt követően ötévenként 

megismételte. 1967-ben azonban a központi parlamentben már veszélyesen kevés, ám az 
önálló kormányalakításhoz még elegendő számú mandátumot tudott szerezni. A párton 
belül felerősödött monolitikus tendenciák, a demokrácia háttérbe szorulása, az alsóbb 
szintű pártszervek és a tömegkapcsolatok elsorvadása, a tagállami önállóság korlátozása 
tíz évvel később oda vezetett, hogy az 1977-es választásokon a Kongresszus már 
csak 152 mandátumot tudott szerezni, és elvesztette a hatalmat. Igaz, csak annyi időre, 
amíg be nem bizonyosodott, hogy országos méretekben az Indiai Nemzeti Kongresszus- 
sal szemben a politikai pluralizmus többi szereplője nem kínál reális alternatívát. 

A választás Indiában nem jelentéktelen esemény, hiszen legutóbb, 1984 telén is közel 
376 millió állampolgár volt szavazásra jogosult. Ilyenkor nemcsak a központi törvényho- 
zás képviselőit választják újra, hanem többé-kevésbé ugyanabban az időpontban a 
huszonkét tagállam törvényhozó testületét is. (Az egyes régiók decemberben nehezen 
megközelíthetők, ezért a választás olykor hetekig elhúzódhat.) 1984-ben tehát 479 214 
szavazóhelyiséget kellett biztosítani, ahol a választópolgárok több mint hatvan százaléka 

le is adta voksát. A központi törvényhozás, a Lók Szabhá 508 mandátumáért 5301 jelölt 
indult, a választás költségei pedig közel egymilliárd rúpiát emésztettek fel. 

1984-ben a független India történetének nyolcadik választásán az Indiai Nemzeti 
Kongresszus a szavazatok 49,16 százalékával 401 mandátumot szerzett, és ezzel pályafu- 
tása legnagyobb sikerét aratta. A fennmaradó 108 mandátumon kilenc párt osztozott. 
A Kongresszus hetedik alkalommal alakíthatott úgy kormányt, hogy nem kellett tartania 
az ellenzéktől, s nem kényszerült koalíciós tárgyalásokra senkivel. 

A tagállamokban a helyzet némiképp eltérő. A Kongresszusnak 1959 óta számolnia 
kel! azzal, hogy egy vagy néhány - óvatos becslés szerint növekvő számú — szövetségi 
államban más pártok szerzik meg a hatalmat. Elsőnek — 1959-ben - Keralában alakult 
kommunista kormány. Napjainkban már megszokott dolog, hogy Bengálban kommu- 
nista vagy kommunista dominanciájú többpárti koalíció kormányhoz, Tamil Náduban 
a helyi dravida párt, Andhra Pradésben a Telegu Désam nevű párt, másutt pedig a 
Kongresszus kényszerül koalícióba a helyi politikai erőkkel. 

mi és tagállami bejegyzett, de el nem ismert pártokat. 1984-ben hét nemzeti, 27 tagállami 
és 13 bejegyzett, de el nem ismert pártot tartottak nyilván. A nemzeti pártok között 
található a Kongresszus legnagyobb ellenzékét alkotó két kommunista párt. 

1989 végén az Indiai Köztársaság népe, miután tisztelettel megemlékezett nagy fia és 
a független állam első miniszterelnöke, Dzsaváharlál Nehru születésének századik és 
halálának huszonötödik évfordulójáról, ismét, immáron kilencedik alkalommal járul az 
urnákhoz, hogy a politikai vezetés összetételéről döntsön. A Kongresszusnak ez alkalom- 
mal is jó esélyei vannak a sikerre. A függetlenség negyvenkét esztendeje alatt a párt 
hatalmi pozíciója -— a fejlődő világban mindenképpen, de ennél szélesebb körben is 
egyedülálló módon - meglepő stabilitást mutat. Ez a jelenség annál is figyelemre méltóbb, 
mivel a Kongresszus kezdettől fogva pluralista politikai rendszerben volt képes megtar- 
tani a hatalmat. Ez a párt, amely a szubkontinensnyi ország vezető politikai ereje, 
ráadásul a világ legrégebbi pártjai közé sorolható, 1885-ben alakult meg. Sikerének főbb 
összetevőit — múltja rövid áttekintésével — megkíséreljük legalább részben megvilágítani. 


A nemzeti függetlenségi mozgalom vezetője 


Amikor az Indiai Nemzeti Kongresszus brit kezdeményezésre megalakult, a gyarmati 
Indiában már közel egy évszázados múltra tekinthetett vissza a nemzeti megújhodás. 
Kulturális és társadalmi mozgalmak bontakoztak ki országszerte, amelyek különféle 
reformprogramokkal léptek fel. E programok integráns részeként az indiai kultúra 
értékeit szembeállították a Nyugat anyagias világával, s egyúttal politikai érdekeiket 
megfogalmazó regionális szervezeteket hoztak létre. A 18. század közepétől meghatározó 
szerepet játszó brit uralom a nagy indiai katonai (szipoj-) felkelés leveréséig, 1858-ig 
tudatosan, de saját érdekei szolgálatában modernizált. A vasútépítéssel, a távíróhálózat- 
tal, a modern egyetemekkel, a viszonylag egységes közigazgatással, a nagyarányú, bár 
elhúzódó kodifikációs munkálatokkal, az újfajta ipari növények termeltetésével, az 
ásványkincsek feltárásával és a belső béke fenntartásával olyan folyamatokat indított 
meg az indiai társadalomban, amelyek során újfajta városi középrétegek jöttek létre. 
Tagjai elfogadták a nyugati, elsősorban angol politikai intézményeket és eszméket, bár 
csakhamar felismerték, hogy mindezek Indiában nem érvényesülnek. Ami a gazdaságot 
illeti, tapasztalniuk kellett, hogy rendszeressé váltak az éhínségek, s az egykori pamut- 
textilexportáló országban ez az iparág elhalt, nem bírta a versenyt az angliai ipari 
termékek dömpingjével. A városi, nemzeti tőke úgy látta, hogy kibontakozásának leg- 
főbb akadályát éppen a brit tőke jelenléte okozza, amelyet az idegen uralom a hatalmi 
eszközök teljes körével véd és támogat. 

Az indiai sérelmek megfogalmazásának fórumaként született meg az Indiai Nemzeti 
Kongresszus. Fennállásának első tizenöt esztendejében számtalan követelésének lényege 
az volt, hogy növelje az indiaiak részvételét a hatalomban. Egészében véve azonban a 
brit uralommal való együttműködés fenntartását és fokozatos reformokat kívánt. Tanult 
emberek, főként tekintélyes jogászok gyülekezete volt, de programja széles körökben lelt 
visszhangra. A Kongresszus kezdetben nem is gondolt a teljes függetlenségre, miként 
arra sem, hogy százmilliók vezetője legyen. Egészen 1905-ig, amikor Curzon alkirály 
bejelentette a hatalmas Bengál tartomány kettéosztását. Az indok az volt, hogy a 78 
milliós Bengál kormányozhatatlan, helyette kisebb egységekre van szükség. Valójában 
azonban arról volt szó, hogy ebben a tartományban volt a legerősebb a nemzettudat, a 
legjelentősebb az új hazai tőkés osztály és átfogó a politikai ébredés. 

A kialakult bengáli nemzeti egység megosztására jó ürügynek tűnt a közigazgatás 
átszervezése, ugyanis a tartomány keleti felében muzulmánok, nyugati felében pedig 
hinduk éltek. A vallási megosztottság mentén lehetett megbontani a bengáli nemzettuda- 
tot. Ez a megosztó politika s az ezt célzó kormányzati intézkedések hívták életre a 
brit-indiai nemzeti mozgalmat, s teremtettek nemzeti egységet a brit uralommal szemben. 
Terjedt az angol áruk és intézmények bojkottja, a mozgalom pedig a gazdasági és a 
politikai önállóság, a szvadési és a szvarádzs jelszavát tűzte a zászlajára. A hatalmas 
nemzeti megmozdulás magát a Kongresszust is válságba sodorta, 1907-ben a párt 
kettészakadt. A radikálisok és a mérsékeltek útja elvált, és a szervezeti egység csupán 
1916-ban állt helyre. 

A politikai nyomással kierőszakolt kormányzati reformok sem 1909-ben, sem 1919- 
ben nem elégítettek ki senkit. Az indiai nemzeti mozgalom lassúnak és elégtelennek ítélte 
a politikai hatalomból való részesedés bővülését, és hevesen tiltakozott a kormány 
represszív lépései ellen. 

M. K. Gandhi húszesztendős dél-afrikai harc után, az első világháború kitörését 
követően tért haza Indiába, ahol addigra már a legradikálisabb nacionalista vezetők — 
ír példára - önkormányzati Ligákat szerveztek. Legismertebb vezetőjük, B. G. Tilak az 
önállóságot, a függetlenséget már vele született jognak nevezte. Egész Indiában magasra 
csapott az elégedetlenség. A Kongresszus és a néhány évvel korábban megalakult Muzul- 
mán Liga egymásra talált a brit uralommal szemben, de hiányzott a függetlenségi 
mozgalom egységes vezetése és sikerrel kecsegtető taktikája. Erről az időszakról Dzsavá- 
harlál Nehru igy fogalmaz: , Es akkor jött Gandhi. Olyan volt, mint a friss levegő erős 
áramlata, melynek kitárulkozunk és mélyet lélegzünk belőle ... Nem felülről ereszkedett 
alá ; mintha az indiai milliók közül emelkedett volna ki, az ő nyelvükön beszélt, mindun- 
talan felhívta a figyelmet reájuk és lesújtó körülményeikre."! 

Gandhi 1920-ban a Kongresszust nágpuri ülésszakán tömegszervezetté alakította. 
Kiépítette a tartományi és az alacsonyabb szintű pártszerveket, elküldte a városi közép- 
rétegek kongresszista tagjait a falvakba, hogy ismerjék meg az indiai százmilliók sorsát, 
és szervezzék meg őket a politikai harcra. Eszközt is adott, mégpedig az akkori viszo- 
nyoknak megfelelő eszközt: a polgári engedetlenség harci eszközét. Az igazsághoz kell 
ragaszkodni — mondta -, és nem kell engedelmeskedni az igazságtalan törvényeknek. Ha 
a hatalmas India népe megtagadja az engedelmes együttműködést a kormánnyal, akkor 
a hatalom tehetetlen. És mindezt olyan nyelvezettel mondta, amit az írástudatlan falusiak 
is megértettek. Az ő ismereteikre, tapasztalataikra hivatkozott, hagyományaikra, vallá- 
sukból fakadó erkölcsi értékeikre épített. Önbecsülésre nevelte népét, arra, hogy önma- 
gukon is tudjanak segíteni. Konstruktív programja India társadalmi megújhodását 
célozta, egy populista alternatívát vetve fel, amely elutasítja a modernizáció nyugati útját 
és a falvak önellátó társadalmát építi fel. 


1 Dzsaváharlál Nehru: India fölfedezése. Európa Könyvkiadó, 1981. 493-494. old. 

A Kongresszus, noha vezetői korántsem fogadtak el mindent, amit javasolt, mégis 
örömmel vette Gandhit, akit aztán egészen a második világháború végéig a párt és az 
egész nemzeti mozgalom legfőbb vezetőjének tekintett. Hasonlóan ítélt India népének, 
politikai szervezeteinek többsége és maga a brit uralom is. A Kongresszus felismerte, 
hogy a gandhiánus vezetés képes biztosítani a politikai harc tömegtámogatását, megte- 
remteni a különféle ellentétek háttérbe szorításával a nemzeti egységet, mégpedig egyet- 
len cél, a függetlenség elérése érdekében. Egyúttal nem elhanyagolható, hogy Gandhi 
belső reformprogramja nem sértette a vagyonos osztályok érdekeit. 

A függetlenségi mozgalom és a Kongresszus gandhiánus vezetése soha nem teremtett 
valamiféle monolitikus egységet. Gandhi mellett megerősödtek a Kongresszuson belül 
a szocialisták, a radikálisok, és ismételten át is vették a párt vezetését. A harmincas 
években ezek az erők - különösen a világeseményeket éberen figyelemmel kisérő Dzsavá- 
harlál Nehru — tudatosan törekedtek a Kongresszus népíront jellegének erősítésére. 
Ebben az időben nem volt ritka az sem, hogy a párt vezetői között voltak a Kommunista 
Párt tisztségviselői is. A Kongresszus az 1935-ös, India kormányzásáról szóló törvény 
alapján 1937-ben a legsikeresebb pártként hét tartományban alakított kormányt és tett 
szert közigazgatási tapasztalatokra. 1939-től 1946-ig — amikor a háború alatt hasztalan 
követelte az angoloktól a hatalom tényleges átadását vagy legalább megosztását — a 
Kongresszus vezetői börtönben voltak, magát a pártot pedig évekig törvényen kívül 
helyezték. 

A 20. század első negyven esztendejében a Kongresszus mind egyértelműbben fogal- 
mazta meg legfőbb törekvéseit, amelyeket a majdani független Indiában kívánt megvaló- 
sítani. Dokumentumai, határozatai jól tükrözik e hosszú és egyenetlen folyamatot, azt, 
hogy még a tényleges politikai gyakorlattól megfosztva, de milyen tudatosan fogalmazott 
meg a párt szocialisztikus célokat, hogyan készült egy eljövendő tervgazdálkodásra, mint 
képzelte el a törvény előtti egyenlőséget, az elmaradott népcsoportok felemelését, a 
gazdaság és társadalom átfogó reformját. 

A második világháború végére kitűnt, hogy a Kongresszus a függetlenségi harc évtize- 
deiben két súlyos hibát követett el. Nem sikerült megnyernie és a nemzeti harcban 
egységbe integrálnia a muzulmán politikai érdekeket, és ezért India felosztásával fizetett. 
Továbbá, amikor erkölcsileg következetes magatartást tanúsítva, 1939 őszén kivonult a 
hatalomból, politikai vákuumot hagyott maga után, amibe - egyebek között - az indiai 
érdekek szempontjából nemkívánatos politikai erők is behatoltak. 

A hatesztendős kényszerszünet szétzilálta a párt szervezetét, elszakította a mindenna- 
pos politikai gyakorlattól, a világeseményektől. Mégis, amikor nyilvánvaló lett, hogy 
Nagy-Britannia képtelen Indiát gyarmati sorban megtartani, más, egész Indiát képviselni 
tudó politikai szervezet nem volt az országban. Az évtizedes harcokban edződött, széles 
körű káderállománnyal rendelkező Kongresszus volt az egyedüli politikai erő, amely a 
kormányzás feladatára vállalkozhatott. A Kongresszus olyan politikát hirdetett, amely 
a függetlenség hajnalán elfogadható volt a legkülönbözőbb érdekcsoportok számára, 
népfront jellege pedig biztosította a sokoldalú támogatást. A merev dogmák gondos 
elkerülésével sikerült elérnie, hogy a muzulmánok kivételével senkit, semmilyen jelentős 
csoportot ne idegenítsen el. 

A második világháború végén a nemzetközi helyzet is rendkívül kedvezően alakult. 
Az Atlanti Charta elvei, a gyarmatosításellenes nemzetközi állásfoglalások, a háború 
győzteseit övező lelkes tisztelet, az indiai háborús erőfeszítések, a nagyszámú indiai 
katona idegen frontokon szerzett tapasztalatai minden addiginál szélesebb körben politi- 
zálták az indiai társadalmat, és sürgették az önálló államiság megteremtését. Ilyen körül- 
mények között a Kongresszus vállalta a harcot, a tárgyalásokat, majd a hatalom át- 
vételét. 

A kormányzás első tizenhét éve 


A kormányalakítás, a hatalomátvétel és az 1947 és 1952 között eltelt időszak rendkívüli 
erőpróbát jelentett a Kongresszus számára. A legnagyobb gondot az okozta, hogy nem 
sikerült megegyezésre jutnia a Muzulmán Ligával, ennek következménye lett az akkor 
még két részből - India északnyugati, illetve északkeleti darabjaiból — álló Pakisztán 
kiválása, ami Pandzsáb és Bengál tartomány megosztását, az állami vagyon, a vasúti 
állomány, a hadsereg és a közszolgálatok megfelelő felosztását is jelentette, továbbá igen 
tekintélyes, tízmilliós nagyságrendű népességcserét. Ez India számára elképzelhetetlenül 
nagy menekültáradatot idézett elő, és még hosszú éveken át tartó, súlyos áldozatokat 
követelő vallásközösségi harcokat, amelyek olykor polgárháborús méreteket öltöttek. 

Ezzel egyidejüleg a Brit India részleges felügyelete mellett létező, mintegy ötszázhatvan 
különböző nagyságú és fejlettségü, de jobbára autokratikusan kormányzott, elmaradott 
fejedelemség beolvasztásának feladatával is meg kellett birkózni. Ez sem ment simán. 
Hájderábád integrációja még két évig elhúzódott, Kásmiré pedig Pakisztán és India 
között több fegyveres konfliktushoz vezetett, és napjainkig feszültségek forrása maradt. 
A Írancia gyarmatok integrációja több mint egy évtizeddel később, diplomáciai tárgyalá- 
sok eredményeképpen valósult meg, a portugál gyarmatok felszámolása pedig fegyveres 
beavatkozással ment végbe. Mindez csupán a politikai integráció első lépése volt, mert 
az egykori fejedelemségekben ezután ki kellett építeni a közigazgatást és a politikai 
intézményeket. 

Ilyen körülmények között láthatott neki a függetlenségi mozgalom vezető ereje, a 
Nemzeti Kongresszus az évtizedek alatt kimunkált céljainak, az ország gazdasági és 
társadalmi korszerüsítésének megvalósításához. A politikai cél, a függetlenség összetartó, 
egységesítő ereje és a szabadság eufóriája azonban hamarosan szertefoszlott. A lakosság 
különböző csoportjai követelni kezdték a küzdelem során nekik tett igéretek beváltását. 
Még folyt az ország területi-politikai integrációja, amikor az ándhrák, később a mará- 
thak, gudzsarátiak. nágák. pandzsábiak követelték az ország tagállamainak nyelvi ala- 
pokon való átszervezését, és tömegtüntetésekkel, sztrájkokkal gyakoroltak nyomást a 
fiatal államra és a kormányzó pártra, hogy az 1920-as évek elején megfogalmazott 
céljait valósítsa meg. 1953-ban meg is tették az első lépést, létrejött Andhra Pradés, 
majd folyamatosan több tagállami átszervezésre került sor, de a nyelvi"kérdés a mai 
napig eleven probléma, számos regionális gazdasági, politikai és kulturális követelés 
eszköze, megnyilvánulási formája lett. 

A Kongresszus kormányzó pártként a hihetetlen nehézségek ellenére sikerrel oldotta 
meg a legfontosabb feladatokat: megteremtette India politikai egységét, úrrá lett a 
polgárháborun, kiépítette az államapparátust ott, ahol ilyen gyakorlatilag nem volt, és 
kidolgozta a független ország alkotmányát, amely 1950. január 26-án lépett hatályba. 
A terjedelmes alaptörvény nemcsak jogokat és kötelességeket rögzített, hanem lefektette 
az állami politika alapelveit ií5,. különös figyelmet szentelve az elmaradott és hátrányos 
helyzetű népcsoportok - a kasztrendszer alján elhelyezkedő úgynevezett érinthetetlenek 
és a törzsi szervezetben élők - felemelésének. A vallási alapokon szerveződő Pakisztánnal 
szemben a Kongresszus sikerrel érvényesítette sok évtizedes törekvését, azt, hogy /ndia 
világi állam legyen, noha a függetlenség kivivásakor, a vallásközösségek szembenállásá- 
nak hatására jelentős politikai erők követelték, hogy ha létrejött egy muzulmán állam, 
akkor a másik utódállam hindu legyen. A Kongresszus e tekintetben következetes 
valláspolitikája, az állam világi jellegének megőrzése a későbbiekben nem jelentett 
kevesebbet, mint az ország lakosságának több mint 11] százalékát — napjainkra csaknem 
nyolcvanmillió főt -— kitevő muzulmánok biztos szavazatát. 

A kongresszista kormány első miniszterelnöke, Dzsaváharlál Nehru sokak ellenzésével 
mit sem törödve, a legnehezebb belpolitikai viszonyok közepette már 1946-ban ázsiai 
konferenciát hívott össze Delhibe. Ezzel kezdődött az indiai külpolitika harmincas évek 

óta markánsan formálódó alapelveinek gyakorlati megvalósulása. 1946-ban Nehru külö- 
nösen fontosnak tartotta, hogy a világ kikristályosodó és mindenki számára veszélyes 
bipolaritását más erők osszák meg és ellensúlyozzák. Szerinte elsősorban az ázsiai nemze- 
tek, de a gyarmati sorból felszabaduló afrikai népek érdekei is eltértek a nagyhatalmi 
rivalizálás érdekeitől, s közelebb álltak egymáséihoz. Valamennyiük számára a legfonto- 
sabb a béke megőrzése, a politikai függetlenség, az önrendelkezés és a nyugodt fejlődés 
feltételeinek megteremtése volt. Ezért Nehru, aki tudta, hogy India számára a Kínához 
fűződő viszony a legfontosabb, 1954-ben Csou En-laj kínai miniszterelnökkel a Tibetről 
kötött megállapodás keretei között megfogalmazta az , öt alapelvet" (egymás területi 
sérthetetlenségének és szuverenitásának kölcsönös tisztelete, az agressziótól való kölcsö- 
nös tartózkodás, egymás belügyeibe való be nem avatkozás, egyenlőség és kölcsönös 
előnyök, békés egymás mellett élés), majd kezdeményezte az afro-ázsiai nemzetek ban- 
dungi konferenciáját. Így lett India miniszterelnöke az el nem kötelezett mozgalom egyik 
alapítója. 

Nehru külpolitikai tevékenységének eredményeképpen India következetesen antiimpe- 
rialista és antikolonialista magatartást tanúsított, s a konfliktusok békés, tárgyalásos 
rendezését sürgette, illetve ennek érdekében igen aktívan tevékenykedett. Mindezek 
eredményeképpen India hamarosan, akkori gazdasági és katonai erejét messze meghala- 
dó nemzetközi tekintélyre tett szert. 

A függetlenségi mozgalom évtizedeiben a Kongresszus főként baloldali, szocialista 
vezetői jóvoltából nagyratörő társadalmi és gazdasági reformokat fogalmazott meg.? Szó 
esett földreformról, a nagybirtok felosztásáról, termelőszövetkezetek szervezéséről, telje- 
sen új közigazgatás kiépítéséről, a tervgazdálkodás bevezetéséről, nagyarányú államosí- 
tásról, átfogó iparosíitásról. A politikai függetlenség megszerzése után felbomlott egység 
azonban új helyzetet teremtett. A kormányzó párt óriási tekintélyének volt köszönhető 
csupán, hogy néhány nagy jelentőségű lépést meg tudott tenni. 1948 decemberében egy 
minimális gazdasági programot fogadott el, 1950-ben a nagybirtokrendszer eltörléséről 
határozott, megszervezte a Tervbizottságot és 1951-ben elkezdte az első ötéves terv 
megvalósítását. : 

Az átfogó társadalmi és gazdasági modernizáció ezekkel az intézkedésekkel elkezdő- 
dött ugyan, de a politikai vezetésnek rá kellett döbbennie, hogy a gyarmati uralom 
ellenzékeként, a nemzeti függetlenségi mozgalom élén, ám a tényleges hatalomból és 
felelősségből kizárva a célokat könnyebben lehetett meghatározni, gyakorlati megvalósí- 
tásuk azonban jóval nehezebb feladat. A Kongresszus a brit uralom ellen az egész nemzet 
nevében lépett fel, a hatalom birtokosaként viszont a legellentétesebb érdekek egyezteté- 
sét és érvényesítését várták el tőle, kül- és belbiztonsági feladatai lettek, erőszakszerveze- 
tét kénytelen volt számos esetben igénybe venni a rend és a törvényesség fenntartása 
érdekében. Röviden szólva, a Kongresszusnak túl kellett jutnia saját belső válságán is, 
amit az ellenzékiség helyzetéből a hatalmi pozícióba jutás okozott. 

Nehru miniszterelnöknek a tagállami kormányok főminisztereihez kéthetenként írt 
levelei máig eleven és olykor megrenditő képet festenek arról a valós helyzetről, amellyel 
a politikai vezetésnek meg kellett küzdenie. Az első két-három év rendkívül összetett — 
egy rövid tanulmányban még vázlatosan sem ismertethető - politikai helyzetének legsú- 
lyosabb következményekkel járó ténye, hogy az indiai töke, a harmincas évek óta 
tervezett államosítások kilátása miatt, bojkottálta a kongresszista vezetést. Nehru mi- 
niszterelnök bárhová tekintett, hiányt tapasztalt; súlyos élelmiszer-deficitet, stagnáló 
ipari termelést, bizalmatlanságot, növekvő inflációt, virágzó feketepiacot és mindezek 
nyomában a terjedő korrupciót. El kellett tehát napolni az államosítás programját és 
megnyerni a tőke bizalmát, hogy az ország gazdasági működése normalizálódjon, mert 


2 L.: Gáthy Vera: Az Indiai Nemzeti Kongresszus. Egy modernizáló párt a harmadik világban. Kossuth 
Könyvkiadó, 1989. Szöveggyűjtemény. 

enélkül semmiféle korszerűsítésről nem lehetett szó. Évek keserves politikai munkájával, 
kormányzati kezdeményezések sorával sikerült csak leszorítani az inflációt, kiküszöbölni 
a nagyarányú éhínséget, talpra állítani a gazdaságot, bizalmat teremteni a tőkések 
körében, és megnyerni támogatásukat a kormány programjához. 

A gazdasági konszolidáció, amely nélkül a politikai viszonyok megszilárdulása csak 
tiszavirág életű lehetett, a Kongresszus számára létkérdés volt. Sikerét az első, 1952-es 
általános választásokon aratott győzelem igazolta. A gazdasági konszolidáció azonban 
nem jelentette sem a szocialisztikus célok megvalósítását, sem az elmaradottság felszá- 
molását. Indiában tartós hiánygazdaság alakult ki, amely az évtizedek során kitermelte 
a maga második és harmadik gazdaságát, szellemgyárait és feketepénzeit, s a vele járó 
korrupció megfertőzte a közéletet és magát a kormányzó pártot is. Ugyanakkor a 
politikai stabilitás, a többé-kevésbé működő gazdaság minden diszfunkciója mellett, 
viszonylag megkönnyítette a Kongresszus számára, hogy mégis megvalósítson egy, az 
eredetileg elgondoltnál lassúbb ütemű és mérsékeltebb modernizációs programot. Ezt 
éppen a politikai pluralizmus keretei között idővel kiépített tárgyalásos, a hiány viszo- 
nyai mellett felértékelődött javak juttatását vagy megvonását is alkalmazó, hosszadal- 
mas érdekegyeztetési mechanizmusok tették lehetővé. 

1955 januárjában a Kongresszus 60. ülésszakán egyhangúlag fogadták el a szocialista 
mintájú társadalom megteremtésének célját, ahol a termelés fő eszközei társadalmi 
tulajdonban vagy ellenőrzés alatt lesznek." 1956-ban megkezdték a második ötéves terv 
végrehajtását, s a hangsúlyt a nehézipar kiépítése mellett a mezőgazdaság fejlesztésére 
helyezték. 

Lassanként kibontakoztak egy olyan állammonopolista gazdaságpolitika körvonalai, 
amelyben az állam vállalta magára a legköltségesebb és lassú megtérülésű beruházások 
— erőművek, acélművek, vegyipari létesítmények, inírastruktúra — költségeit, és a magán- 
tőkére bízta az ipar egyéb ágazatainak fejlesztését, amit import- és devizaszabályozással, 
árpolitikával, az energiaszolgáltatás, az állami monopóliumok indirekt eszközeivel befo- 
lyásol. Kibontakozott a vegyes gazdaság, a közületi és a magánszektor együttélése, 
amelynek működése soha nem volt zökkenőmentes, de sikertelen sem, hiszen 1984-ben 
India már a világ tizedik ipari hatalma lett, s a hetvenes évek vége óta mezőgazdasága 
képes az önellátásra. 

Nehru miniszterelnök tizenhét esztendei kormányzásának utolsó évében megérte, 
hogy a Kongresszus 68. ülésszaka határozatban mondta ki : mindenkinek biztosítani kell 
az egyenlő esélyeket, és fel kell számolni a szegénységet. 1964-gyel lezárult egy korszak. 
Visszafordíthatatlan folyamatok indultak el, megszilárdultak a polgári demokratikus 
politikai intézmények, kialakult India markáns külpolitikai arculata. Az első tizenhét 
évben hatottak a sok évtizedes függetlenségi harc erkölcsi normái, a kiemelkedő vezetők 
magas szintű etikai magatartása, az eszmények, amelyek segitségével megformálták 
India jövőképét. 

Ez a tizenhét esztendő is telve volt azonban súlyos nehézségekkel, konfliktusokkal, a 
próbálkozás, a siker és a kudarc hullámaival. A Kongresszusnak meg kellett tanulnia 
politizálni a parlamenti demokrácia keretei között egy föderális struktúrájú óriás állam- 
ban, ahol az egyes régiók közötti különbségek majd akkorák, mint Európában Portugá- 
lia és Svédország között. Érthetően a központi kongresszista kormány országos érdeke- 
ket igyekezett képviselni, míg a tagállamok kongresszista — vagy más pártok által 
alakított - kormányai a tagállam érdekeit képviselték, nem is beszélve a pártapparátus 
egészéről, amelynek a törvényhozásból és kormányzásból kimaradt tagjai végképp nem 
találták a helyüket a politikai struktúrában. Így magának a Kongresszus Pártnak is 
legalább háromszintű érdeket kellett egyeztetnie , házon belül", és ez sok fejtörést, 


3 I. m. 224-227. old.: Ávádi határozat. 

szervezést, átszervezést, konfliktust jelentett, elvezetve az első, 1969-es pártszakadáshoz, 
majd a kormányzó frakció magatartásának fokozatos megváltozásához. 


A centralizáció évei 


1969 után a párt többségi, Indira Gandhi által vezetett és hatalmon maradt része 
megtette az első határozott lépéseket az államosítások útján. Kiterjesztette az import 
állami ellenőrzését, felgyorsította a földreformtörvények végrehajtását, majd néhány év 
múlva populista színezetű gazdaságpolitikát hirdetett a szegénység legyőzése jelszavával, 
az ismételten megfogalmazott húszpontos programok formájában. 

A kongresszista vezetést kül- és belpolitikai okok indították a centralizáció fokozásá- 
ra, ami különösen a Nehru halála utáni időszaktól a párt 1977-ben bekövetkezett 
bukásáig tartó korszakra volt jellemző. A rossz viszony Kínával és Pakisztánnal, az 
1965-ös második, majd az 1971-es harmadik indiai-pakisztáni háború (ez utóbbi tízmill- 
lió kelet-pakisztáni menekültet zúdított Indiára, végül Banglades megalakulását eredmé- 
nyezte), a hűvös kapcsolat Burmával és Sri Lankával arra késztette az indiai vezetést, 
hogy a bőséges amerikai támogatással fegyverkező Pakisztán fenyegetését ellensúlyozan- 
dó, korszerűsítse és kibővítse hadseregét (ami ma a világon a negyedik legnagyobb 
fegyveres erő). Ehhez az ország erőteljesebb integrációjára, koncentrált fejlesztésre, az 
erőforrások összpontosítására, nagyobb belső fegyelemre volt szükség. 

A centralizációs törekvéseket az átfogó gazdasági modernizáció is indokolni látszott, 
hiszen költséges és nagy volumenű beruházásokról kellett dönteni. Mindez egy olyan 
időszakban történt, amikor lassanként végbement a politikai intézmények indianizáció- 
ja, azaz végképp eltűntek a közigazgatásból az egykor mintát jelentő, volt gyarmati vagy 
legalábbis angol iskolázottságú tisztviselők (megjegyzendő, hogy az indiai közigazgatási 
szolgálatok tagjai nem tartozhatnak semmilyen párthoz), de a társadalom egészében még 
nem alakultak ki vagy nem váltak meghatározóvá az érdekegyeztetés modern intézmé- 
nyei. Ezért a tradicionális struktúrák — a kaszt, a vallási és az etnikai szervezetek - 
politizálódtak, befolyásolták a választásokat, a helyi döntéseket, mégpedig akkor, ami- 
kor halványulóban volt a függetlenségi harc emléke, és a régi politikai vezetés a természe- 
tes generációváltás következtében lassanként letűnt a politika színpadáról, a modernizá- 
ciós törekvésekre pedig a hiánygazdaság szorítása hatott vissza. 

A Kongresszus méltán érezhette magát biztonságban, hiszen nagy múltja mellett 
minden választást megnyert, kormányzó párt volt, kül- és belpolitikai sikerekkel büszkél- 
kedhetett. az ország vitathatatlan, tekintélyes vezető ereje. Ilyen körülmények között 
kitermelődött a patronátus, a nagy beruházások juttatásának nem gazdasági racionalitá- 
son, hanem politikai szolgálatokon alapuló eldöntése. A párton belüli demokrácia 
sorvadozott, a Kongresszus vezető testületeit nem újították meg, szétzilálódtak a párt 
tömegkapcsolatai, a politika etikai tartalmát erózió csonkította. A tagállamok igényeit, 
fejlesztési elképzeléseit a központban mind kevésbé vették figyelembe, az állami jövedel- 
mek visszajuttatásának rendszerével a centrum a saját politikai érdekeit érvényesítette 
és eszköznek tekintette ahhoz, hogy nyomást gyakoroljon az ország egyes részeire. 
A mind markánsabban jelentkező monolitikus tendenciák, az egyszemélyi vezetés előtér- 
be kerülése során a kormányzó párt esetenként alkotmányon kívüli eszközökhöz is 
folyamodott, és ezzel növekvő elégedetlenséget szított. 

A több mint két évtizedes gazdasági modernizáció és a negatívumok ellenére is 
izmosodó demokratikus politikai intézményrendszer azonban végső soron mégis azt 
eredményezte, amit Myron Weiner találóan a következőkben fogalmazott meg: , Ironi- 
kusnak tünhet a megállapítás, de a kormány minél sikeresebben gyorsítja fel a gazdasági 

növekedést és a társadalmi változást, annál több feszültséget teremt az indiai társadalmi 
és politikai rendszerben."5 

Az indiai társadalom tagállamokban él, így a feszültségek egyik természetes csomó- 
pontja a központ és a tagállamok viszonyában sűrűsödik össze. Ez a tendencia már 
akkor is érvényesült, amikor 1977 márciusában a Kongresszus, történelmében először, 
a választásokon vereséget szenvedett, és a központi parlamentben ellenzékbe kénysze- 
rült. Ekkor egy olyan pártkoalíció került hatalomra, amelynek programjában egyetlen, 
minden koalíciós partner számára elfogadható pont volt: a Kongresszus és személy 
szerint Indira Gandhi megbuktatása. A győztes Dzsanata pártkoalíciónak azonban ha- 
marosan tapasztalnia kellett, hogy ez a program sem az egység megőrzéséhez, sem az 
ország kormányzásához nem elég. Az új kormány ugyanazon viszonyok között volt 
kénytelen tevékenykedni, mint elődje, és ez a tény igen szűk teret engedett a változtatás- 
nak. A kormányzati gyakorlat hiánya ugyancsak súlyos hátrányt jelentett akár csak a 
kontinuitás fenntartásában is. 

A koalició széthullott, és az 1980. januári választásokon az indiai lakosság úgy 
döntött, hogy a kormányzás feladatával ismét a Nemzeti Kongresszust bízza meg, azt 
a pártot, amely számos negatívuma ellenére, húsz év munkájával bizonyította, hogy 
képes az ország irányítására. 

Ez az 1980 óta tartó harmadik korszak, amelynek első felére Indira Gandhi meggyilko- 
lása tett pontot, sokban emlékeztetett a másodikra. A Kongresszus felső vezetése felis- 
merte, hogy szükségessé vált a párt korszerűsítése, alkalmassá tétele arra, hogy az 
átalakuló társadalmi struktúrának, a fellépő új rétegeknek is képviselje az érdekeit, hogy 
artikulálni tudja a nagy egész és a részek jogos követeléseit. Továbbá, éppen az 1977-es 
kudarcból okulva, a párt külön figyelmet fordított arra, hogy tömegtámogatást biztosít- 
son a végrehajtáshoz. 

A szükséges gyakorlati lépések - a pártszervek újraválasztása, a tagság körének 
szélesítése — egyelőre várattak magukra. Az 1984-es véres tragédia után ugyanis a nemzet 
ismét felsorakozott a Kongresszus mögött voltaképpen anélkül, hogy a párton belül 
lényeges változtatások történtek volna. Az azóta eltelt évek liberálisabb gazdaságpoliti- 
kája felgyorsította a modernizációt, a technikai haladást, ezt azonban a regionális 
egyenlőtlenségek és velük párhuzamosan a tagállami ellenzéki politika intenzitásának 
fokozódása kiséri. 

Az 1989 végén esedékes újabb választások esélyeinek mérlegelése előtt célszerű össze- 
gezni, végtére Is mi biztosította a Kongresszus sok évtizedes sikerét a politikai pluraliz- 
mus keretei között. 


A siker okai és veszélyei 


Az Indiai Nemzeti Kongresszus mindenekelőtt a függetlenségi harcokat vezető erő volt. 
Ez azonban ma már történelem, és a jelenre nincs hatással. Képvisel viszont egy politikai 
kontinuitást és stabilitást, ami a fejlődő világban kevés országról mondható el. A Kong- 
resszus elkötelezte magát a szekuláris állam mellett, még akkor is. ha a választási 
kampányokban, amikor jelöltet állít, messzemenően figyelembe veszi a választókerületek 
vallási és kasztösszetételét ; nagy súlyt helyez a nemzeti integrációra, az ország egységének 
fenntartására, amely végső soron a részek felemelkedésének előfeltétele. A vegyes gazda- 
ság kiépítésével a nemzeti töke számára megteremtette azt az infrastruktúrát, amely 
nélkül fejlődése lehetetlen volna, s az energiaellátással, a nyersanyagok és a nehézipari 
termékek biztosításával befolyásolni is tudja a magántökét ; a tervszerű fejlesztés politiká- 


5 Myron Weiner: Party Building in a New Nation. The Indian National Congress. Chicago, London, 1967. 

jával sikerült elérnie az öntözés nagyarányú kiterjesztését, a tudományos kutatás hatal- 
mas bázisának kiépítését, a mezőgazdaságban a , zöld forradalom" megvalósulását s egy 
sor szociális program végrehajtását. A szocialisztikus célkitűzésekkel széles néprétegeket 
tudott mozgósítani. Végül pedig fenntartja a demokratikus politikai berendezkedést még 
akkor is, ha az elmúlt negyven év során hatalmi pozíciójával olykor visszaélt. 

A Kongresszus mindig sokféle irányzatot, frakciót tömörített. Így tarthatott csak 
igényt arra, hogy az ország vezető pártja legyen, hogy hinduk és muzulmánok, a volt 
érinthetetlenek és a nagytőke is bízzon benne. Ezért mindig megőrzött valamit népfront 
és mozgalom jellegéből, politikájára pedig a pragmatizmus volt a jellemző. A Kongresz- 
szus ilyen körülmények között nem lehetett ideológiai párt. A politikai pluralizmus 
versenyhelyzetében és a polgári demokrácia intézményrendszere mellett ötévenként meg- 
méretik az urnáknál, ezért fontos funkciója a mozgósítás, a választási harc. A falvakig 
elérő közigazgatás, a fejlesztési programok, a pártpolitika évtizedek óta kifejtett hatása 
következtében az egész országban - az írástudatlan százmilliók körében is - napjainkra 
nagymértékben megnövekedett a politikai tudatosság. Ebben nagy szerepe van az általá- 
nos választójognak és a kampányoknak, amikor a jelöltek a legtávolabbi falvakba is 
eljutnak, beszédeket mondanak, tárgyalnak a helyi vezetőkkel, ismerkednek az erőviszo- 
nyokkal, igéreteket tesznek, és később jobbára be is tartják, mert szükségük van minden 
szavazatra, és gondolnak a következő választásra is. A választási győzelem záloga tehát 
a realitások pontos ismerete és tisztelete. A volt érinthetetlen szavazata ugyanolyan 
értékes, mint a muzulmáné vagy a felső kasztbeli hindué, de csak úgy szerezhető meg, 
ha valamennyien tapasztalatból tudják, hogy a Kongresszus uralma idején kézzelfogha- 
tóan javul a helyzetük. A párt pedig sikerre törekszik országos méretekben, hogy 
hatalmon maradjon mind a központban, mind a tagállamok többségében. Ezért a 
Kongresszus osztályalapjánál szélesebb társadalmi bázison az átfogó modernizáció fel- 
adatát vállalta magára, amit úgy valósít meg, hogy közben, de nem kizárólagosan 
érvényesíti a burzsoázia érdekeit is. Ezért tudott tartósan domináns szerepre szert tenni. 

A sok évtizedes hatalomgyakorlás számos diszfunkcionális hatása közül a közelgő 
választások szempontjából talán éppen a párt realitásérzékének tompulása a legkockáza- 
tosabb. Erre utal megújhodásának elmaradása. A tagállami politika soha nem látott 
felpezsdülése azt mutatja, hogy a kompetitív politikai közegben a többi párt is tanul, a 
Kongresszus viszont nem mindenütt tud velük lépést tartani, sok helyen kiszorul a helyi 
politikából, és számítania kell arra, hogy az egyes tagállami nemzeti pártok alakítanak 
kormányt. 

Ma a Nemzeti Kongresszus számára éppen az a legkomolyabb veszély, ha kiszorul a 
tagállamok törvényhozásának és kormányának többségéből. Ha ilyen körülmények 
között tartja meg dominanciáját a központban, kénytelen lesz a gazdasági és pénzügyi 
ellenőrzés tekintélyes részéről lemondani, miközben megtartja a köztársaság külügyeit, 
honvédelmét és néhány más közös ügy intézését. Ez a lehetőség viszont a struktúra 
átalakulását jelentené, és az erős központú unióból erős alkotóelemekből álló föderáció 
lenne anélkül, hogy Indiát a szétesés veszélye fenyegetné. A régiók gazdasági, kulturális 
és egyéb interdependenciái ugyanis az egységes India létezését követelik meg. Napjaink- 
ban még nem bontakozott ki olyan alternatív politikai erő, amely képes lenne a Nemzeti 
Kongresszus helyett a szubkontinensnyi ország központi kormányának irányítására. 
Mindez valószínűsíti a Kongresszus győzelmét a központi törvényhozás 1989-es újravá- 
lasztásán. 


VITA A PIACGAZDASÁGRÓL 


ÉKES ILDIKÓ 


Hova vezethet a csökkenő eletszinvonal? 


A nyolcvanas évek hazai gazdaságpolitikájának talpköve volt, hogy az adósságállo- 
mányt csökkenteni, vagy legalábbis növekedési ütemét lassítani kell. Ehhez az látszott 
a legnyilvánvalóbb eszköznek, hogy vállalva a gazdasági növekedés ütemének mérséklő- 
dését is, visszafogjuk a belső felhasználást. Ettől remélve, hogy a belső felhasználás 
mérséklődése miatt csökkenő termelésnél a kieső import javítja külgazdasági mérlegün- 
ket, akár azonos méretű export mellett is. Az így keletkező aktívumból pedig törleszteni 
tudjuk az adósságállományunkat, de legalábbis további, állományt növelő hitelfelvételre 
nem kényszerülünk. 

Logikusnak tünt, hogy ha a belső felhasználás visszaesik, akkor az export növekedhet, 
de legalábbis szinten tartható, tehát a tervezett külkereskedelmi egyensúlyjavítás és 
devizatöbblet létrejön. Abban, hogy a séma végeredménye a mai helyzet lett, szerepet 
játszott a gazdaságpolitikai kapkodás, következetlenség, illetve a módszer sematikus, 
szerkezetváltással nem járó alkalmazása. A dollárrelációban megszüntetett import ugyanis 
gyakran éppen az ilyen elszámolású export csökkenését okozta (okozza), és a belföldi 
felhasználás mérséklődése sem feltétlenül olyan árualappal szembeni keresletcsökkenést 
jelent(ett), amit dolláros piacon lehet(ett) értékesíteni. 

Mindenesetre a gazdaságpolitika a nyolcvanas évek elején úgy döntött, hogy a belső 
felhasználás visszafogásának ún. kevésbé fájdalmas módját választja. Vagyis a belső 
felhasználás két fő eleme közül a lakosság fogyasztását nem csökkenti, csak növekedni 
nem hagyja, és a termelőfelhasználást, a beruházásokat csökkenti. A restriktív, majd a 
belső feszítőerők hatására némileg lazító gazdaságpolitika következtében összességében 
1980 és 1987 között a beruházások volumene valamivel több, mint 6 százalékponttal 
csökkent. Eközben az adósságállomány nemhogy csökkent volna, hanem nőtt. 

A nyolcvanas évek közepe felé a gazdasági vezetés arra a következtetésre jutott, hogy 
a külgazdasági egyensúly megteremtéséhez nem elegendő a beruházások jelentősebb és 
a lakossági fogyasztás bizonyos mértékű visszafogása, hanem a lakosságot a korábbiak- 
nál lényegesen nagyobb mértékben kell terhelni. Már korábban is, de főként ettől az 
időszaktól kezdve a reálbér-, majd a reáljövedelem-csökkenéstől várták (várják) a kül- 
gazdasági egyensúly és vele együtt az adósságállomány —- ma már nem is csökkenését, 
csupán - növekedésének lefékeződését. 

Az a stop-go gazdaságpolitika tehát, amelyet ebben az évtizedben a kormány folyta- 
tott, nem tud eredményt felmutatni. A bruttó adósságállomány csaknem háromszorosá- 
ra nőtt, az ország a gazdasági szerkezetváltásban nem lépett előre, a beruházások 
visszafogása a világ műszaki színvonalától való további lemaradást hozta (bár nincsen 
garancia arra, hogy ez nem történt volna meg akkor is, ha a beruházási kiadások nem 
csökkennek, minthogy e pénzek költésében nálunk a gazdasági racionalitás kis szerepet 
játszik). Éppen ezért szükségesnek látszik az immár második éve tartó két számjegyű 
infláció, a tavalyi adórendszer bevezetése és az egyéb lakossági költéseket, befektetéseket 

visszafogó intézkedések (amelyeket ugyancsak a már leírt célok elérésének jegyében 
vezetnek be) hatásosságának vizsgálata. A cikk a hosszú távon érvényesített életszínvo- 
nal-csökkenés lehetséges hatásait kívánja bemutatni. Ezt azért fontos kiemelni, mert félő, 
hogy várt eredmények nem, de negatív következmények lesznek, mint a beruházás- 
csökkentésnél. Az életszínvonal-csökkenés viszont közvetlenül az egyéneket érinti (ösz- 
szességében azonban az egész társadalmat). 


Életszínvonal a nyolcvanas években 


A korábban csak kismértékű, de már második éve 15 és 20 százalék közötti fogyasztói 
árindex életszínvonalat romboló hatása annak ellenére nem jelentéktelen, hogy a statisz- 
tika csupán az elmúlt évben mutatott ki reáljövedelem-csökkenést. A reáljövedelem 
alakulását ugyanis számos olyan tényező befolyásolja (saját termelésből történő fogyasz- 
tás, természetbeni társadalmi juttatás), amit a statisztika mérni nem, inkább csak becsül- 
ni képes. A reálfolyamatok változásának nyomon követése pedig a becslésekben hosz- 
szabb időt, új módszereket kíván. Másrészt, a reáljövedelem az életszínvonal alakulásá- 
nak csak egy mutatója. Az életmód változásáról, a réteg- és csoporthelyzetek alakulásá- 
ról, illetve további életszínvonalbeli változásokról nem ad információt. 

Az életszínvonal-alakulásra legmarkánsabban utaló mutatók közelmúltbeli változása 
a táblázatból ismerhető meg: 


Reál- Fogyasztói 
Reálbér árind fogyasztás beruházási 


84; 

100,8 iát 
1983 101,1 96,8 1074 100,1 1132 141,9 
1984 101,1 97,6 108,2 1008 1182 120,7 
1985 1019 101,3 106,9 102,0 104,5 1049 
1986 102,3 101,9 1054 102,1 117,1 1156 

110,7 

109,3 


A reálbéreknek 1980 és 1988 között -— némi ingadozással -— végbement mintegy 8 
százalékos csökkenése két okból jelent nagy problémát. Az egyik, hogy a bérek a mai 
napig csak a munkaerő szűkített újratermelésére adnak lehetőséget. Az ötvenes években 
garantálták a munkaerő újratermeléséhez szükséges javak jelentős részének (lakás, egész- 
ségügyi ellátás, oktatás stb.) állami finanszírozását. Ezért azokat a bér nem tartalmazta, 
és ma sem tartalmazza. Az pedig csak növeli az infláció elszegényítő hatását, ha az eleve 
csupán a létfeltételeknek egy bizonyos hányadára kalkulált bérek reálértéke csökken. 
Ilyen esetekben az egyéneknek kisebb a mozgásterük jövedelmük átcsoportosításában 
különböző szükségleteik szerint és között, mintha a bérben a munkaerő teljes újraterme- 
lésének költségei megjelennének. 

A másik súlyos gond, hogy miközben az elmúlt években a lakosság jelentős része tett 
(tehetett) kísérletet életszínvonalának védelmére különmunka-vállalással (háztáji, gmk, 
vgm stb.), addig egy nem elhanyagolható hányadnak még mindig az egyetlen megélhetési 
forrása a bér, illetve a nyugdíj. Ugyanakkor a gazdasági vezetés a munkajövedelmek 
átlagos növekedési értékeire hivatkozva, de a mögöttük lévő jelentős differenciákat 
figyelmen kívül hagyva, egyre nagyobb követelményeket támaszt a lakossági jövedelmek 

költésével szemben. A korábban költségvetési, tanácsi, vállalati forrásból fedezett kiadá- 
sok közül egyre többet hárítanak át a dolgozókra pl. közműfejlesztés, lakásépítés, 
óvodai, bölcsődei ellátás, nyugdíjbiztosítás stb. címén. 

További probléma, hogy a reálbércsökkenés kivédését szolgáló magángazdasági társu- 
lásoknak főként a másodállású formái váltak népszerűvé, különösen a vgm-ek. Tavaly 
azonban az adórendszer hatásaként már jelentősen visszaesett ez a különkereseti 
forma. (A vgm és a pjt az 1989. évvel meg is szűnik.) A reálbércsökkenés mérsékléséhez 
így nem kevés embernek (1986-ban csak vgm-ekben közel 270 ezren dolgoztak) tehát új 
megoldást kell keresnie. Ha erre nem lesz módjuk, akkor ők is növelni fogják a csökkenő 
életszínvonalúak táborát. 


Hosszú távú hatások 


Az életszinvonal egyre szélesebb rétegeket érintő csökkenése hosszabb távon olyan 
kedvezőtlen folyamatok beindulását, illetve felerősödését okozhatja, amelyek minden- 
képpen mérlegelendők a további gazdaságpolitika kialakítása során. Különösen azért, 
mert közülük több nem vagy nagyon nehezen visszafordítható, és egy idő múlva a 
gazdaság működésének komoly akadályává válhat. 

Melyek ezek? 

A csökkenő reálbér első lépésben védekezési reakciót vált ki. Vagyis, amint azt a 
közelmúlt tapasztalatai mutatják, aki teheti, megkísérli többletmunka vállalásával tarta- 
ni a már elért színvonalat. Ennek egyik következménye a túlhajszoltság, majd egy idő 
múlva az egészség károsodása, a családi kapcsolatok megromlása, a halálozási arány- 
szám növekedése. Mindezek a tünetek külön-külön már az elmúlt 5-6 évben jelentkeztek. 
Például 1980 és 1987 között a keresőképtelenséget okozó betegségek közül az 1000 
dolgozóra jutó neurózisok és idegbetegségek száma 52.3-ről 66,5-re, az üzemi balesetek 
53,9 esetről 58,8-re és a foglalkozási betegségek 0,6-ről 3,0-ra nőttek. A halálozási 
arányszámok ugyanezen időszak alatt a különmunka vállalása szempontjából talán 
legaktivabb korú népességen belül a 30-35 éveseknél 1,65"-ról 1,98-ra, a 35-40 éveseknél 
2.81-ról 2.98-ra. a 40-49 éveseknél 5.57-ról 5.79-ra nöttek. A férfiaknál (akik inkább 
résztvevői a második gazdaságnak) a halálozási arány növekedése még ennél is számotte- 
vőbb volt. 

A megbetegedések, halálozások számának, arányának növekedése miatt emelkednek 
az egészségügyi és szociális kiadások. A tartós betegség vagy halálozás miatt kiesett 
kereset olyan családokat is szegényít és társadalmi juttatásokra, segélyekre rászorulóvá 
tesz, amelyek egyébként tudtak volna magukról gondoskodni. Az egészségügyi szolgálta- 
tásokkal szembeni fokozott keresletnek (1980 és 1987 között a kórházból elbocsátott 
betegek száma 2,0 millióról 2,2 millióra, az alapellátásban a gyógykezelési esetek száma 
67,2 millióról 77,0 millióra nött) tovagyűrűző hatása is van. Az egészségügyre fordított 
összegek szorító keretei miatt a nagyobb kereslet óhatatlanul csökkenő szinvonalat von 
maga után. (Budapesten a kórházi ágyak száma döntően a meglévő kórtermekbe bezsú- 
folt újabb ágyakkal, nem pedig új férőhelyek létesítésével bővült.) 

Romlanak a kórházi ellátási feltételek, nő a sorbanállás a műtéteknél, a szük kereszt- 
metszetet jelentő műszeres vizsgálatoknál, fokozódik az amúgy is kevés egészségügyi 
középkáder leterheltsége, ennek hatására pedig tovább fogy azok száma. AZ orvos és 
ápoló maximális erőfeszítése ellenére is elkerülhetetlen a színvonal csökkenése, és ez 
romló hatékonysággal jár. A romló hatékonyság jelzője a gyógyításhoz szükséges idő 
növekedése, ami természetes, ha a beteget nem időben juttatják kórházba, vagy túl korán 
bocsátják el ágyhiány miatt. De a hatékonyság romlása mutatkozik meg abban is, ha 


e Az elhunyt életkorával azonos korcsoportba tartozó 1000 lakosra jutó halálozások száma 

az idejekorán elmulasztott gyógyszeres kezelés helyett (mert a beteg későn került kórház- 
ba) már csak műtét segíthet. Ez a hatékonyságromlás önmagát erősítő folyamat, hiszen 
minél lassabban gyógyulnak fel a betegek, annál hosszabb lesz a várakozók sora, minél 
hosszabb a várakozás, annál valószínűbb, hogy nagyobb beavatkozás válik szükségessé, 
s annál tovább tart a betegség. Minden hosszan várakozó ezáltal egyre tovább rontja a 
sorban utána következők gyógyulási esélyeit is. 

A gyenge hatékonyság az egészségügyben is a szükségesnél nagyobb erőforrás-felhasz- 
nálást (több gyógyszert, gyógyszer helyett költségesebb műtétet, több táppénzes napot 
stb.) jelent. Azt pedig egyszerűen lehetetlen számszerűsíteni, hogy a sorban állás, a 
megkésett orvosi beavatkozás miatt kieső munkanapok száma mekkora összgazdasági 
veszteséget jelent. Egy folyamatosan romló egészségi állapotú népesség ráadásul szükség- 
szerűen rosszabb egészségű utódokkal reprodukálja önmagát. Perspektívában a nemze- 
dékről nemzedékre romló egészségű népesség gazdasági aktivitása is szükségszerűen 
gyengül. 

Az életszínvonal visszafogása azonban nemcsak a visszacsúszást kivédeni igyekvők 
túlhajszoltsága miatt hat károsan az egészségre. A szükségletek kielégítésének visszafo- 
gása, a szükségletek rangsorának kényszerű megváltoztatása — amely szokásos velejárója 
az életszínvonal-csökkenésnek - hasonló károkat okoz. A szükségletkielégítésben nálunk 
sajátos szerepet játszik a lakás. Minthogy ennek előteremtése — a korábbi állami garan- 
ciák ellenére — az utóbbi 15 évben egyre inkább a EKOSSÁSEA terhelődött, a reálbércsökke- 
emelkedésével párosulva egyre szélesebb rétegek számára teszi elérhetetlenné az önálló 
vagy nagyobb lakáshoz jutást. Márpedig az a dolgozó, aki az együttélésből származó 
konfliktusok, a szűk lakótér miatt képtelen a munkahelyi feszültségektől megszabadulni, 
sőt akiben ezek a feszültségek éppen a lakáskörülmények miatt még fokozódnak is, az 
képtelen jó szellemi vagy fizikai teljesítményre, és fizikailag is korábban használódik el. 
Vagyis a teljesítmények fokozását a lakásprobléma egyre súlyosabban akadályozza. 

Az önálló vagy nagyobb lakáshoz jutás rendkívüli nehézségeinek további következmé- 
nye a népességszám eddiginél is nagyobb csökkenése. A családok jelentős része ma már 
csak akkor vállalja a gyermeket vagy a több gyermeket, ha reális esélye van arra, hogy 
őt (őket) emberhez méltó körülmények között nevelheti fel. Ha nincs meg ez az esély, 
akkor lemondanak az utódról vagy legalábbis a második gyerekről. Mivel ez a magatar- 
tás nem a teljes népességre jellemző, egyfajta átstrukturálódás megy végbe a népességen 
belül. Van ugyanis olyan rétege a lakosságnak - a kevésbé iskolázott, kevésbé munkabíró 
réteg -, amelyik nem kalkulál a gyermeknevelés reális költségeivel, és attól függetlenül 
vállalja a több, időnként kifejezetten sok gyermeket, hogy milyenek a lakásfeltételei, s 
mennyire lesz képes a gyermekek felnevelésére, taníttatására. Ha tehát a gyermeknevelés- 
ről felelősen gondolkodó családok egyre kevesebb, míg a gyermeket különösebb megfon- 
tolások nélkül vállalók egyre több utódot szülnek, a népesség egészén belül az utóbbiak 
aránya nő. Ennek viszont az a szükségszerű következménye, hogy mivel a szülők maguk 
sem jól képzettek, a gyermekkel szemben sem támasztanak követelményt, anyagi helyze- 
tük ezt nem is teszi lehetővé — nő a munkaerő-állományon belül a képzetlenek aránya. 
Minél inkább a szülőkre terhelődik az oktatás költsége, annál nagyobb lesz ebben a 
körben a gyermekek képzettségbeli elmaradása. Az összmunkaerőn belül a kevéssé 
képzettek arányának növekedése egy olyan időszakban, amikor a technikai haladás 
fokozott tudást és ismereteket kíván, a további gazdasági elmaradás egyik forrása lehet. 

A fogyasztási szerkezet kényszerű változtatása az egy főre jutó jövedelem függvényé- 
ben további regenerációs problémákat okoz. Az alsóbb jövedelmi szinteken a reálpozí- 
ció-romlás a legalapvetőbb szükségletek (élelem, fűtés, ruházat) kielégítését is érinti. 
Vagyis ez a réteg rákényszerül az alacsonyabb árú (zömében nem az egészséges táplálko- 
záshoz tartozó) termékek fokozott fogyasztására. A huzamosabb ideig tartó egyoldalú 
táplálkozás azonban óhatatlanul előbb a teljesítmények csökkenését, majd az egészség 

károsodását vonja maga után. Mindkettő a gazdasági összteljesítmény romlását, az 
utóbbi pedig a szociális kiadások növekedését idézi elő. A teljesítményhiányos gazdaság- 
ban pedig egyre kevésbé termelődik meg a fokozott szociális kiadások fedezete. Ennek 
a rétegnek az életszínvonal-csökkenése tehát a közkiadások szükségszerű növekedése 
révén olyan többletterheket ró a társadalomra, amelyeknek nincs valós, anyagi fedezete. 

E rétegek szinten tartása a többieket sújtó fokozott elvonással valósul meg. A növekvő 
adó - és ebből a szempontból mindegy, hogy a vállalati adók vagy a személyi jövedelem- 
adók növekednek, hiszen a vállalati adók növekedése legalább annyira fékezi a vásárlóerő 
növekedését, mint a személyi jövedelemadó progresszivitása — pedig a viszonylag maga- 
sabb jövedelműeknél is egyre nagyobb lemondást, fogyasztáskorlátozást okoz. Az elért 
jövedelem reálértékének csökkenése minden rétegnél — így a magasabb, de nem az igazán 
magas jövedelműeknél is — a fogyasztási szerkezet átstrukturálódását vonja maga után. 
A fogyasztásiszerkezet-váltási kényszer itt kétféle — jövedelemnagyságtól és mentalitástól 
is függő — módon jelenik meg. 

Az egyik alapeset, amikor a magasabb szükségleti hierarchiaszinten elhelyezkedő 
javak egy részéről vagy egészéről lemondanak. A kiadások lefaragása először általában 
a kulturális (színház, mozi, könyv), pihenési (üdülés, kirándulások, pénzt kivánó sporto- 
lási lehetőségek, pl. úszás), tanulási (továbbtanulás, nyelvtanulás, szakmai szinten mara- 
dást biztosító könyvek) és bizonyos egészségvédő (jobb minőségű cigaretta, a már 
említett sportolás elhagyása stb.) tevékenységek vonalán történik meg. Majd tovább 
terjed az egyre alapvetőbb szükségletek normális kielégítésének korlátozása felé. A ma- 
gasabb rendű szükségletek kielégítésének hiányosságai azonban ebben a körben is olyan 
jelenségek kiváltói, illetve terjedésének előmozdítói, mint : 

e a kevésbé képzett munkaerő-állomány bővülése, hiszen a szülők nem tudják hosz- 
szabb ideig vállalni a gyermekek taníttatását és a gyerek - a könyvek, színházi élmények 
stb. hiányában - otthonról is egyre kevesebb kultúrát, a szakismeretek elsajátításához 
szükséges háttérismeretet hoz az iskolába; 

e agyonhajszolt, rossz fizikai állapotú, depresszióra, alkoholizmusra, kábítószerezés- 
re hajlamos aktív és felnövekvő népesség megjelenése ; 

e az előbbiek következtében a vállalkozni egyre kevésbé képes emberek számának 
növekedése, akik a puszta munkavállalói szerepet is tehernek érzik, amúgy sem kiemelke- 
dő képességeik maximális hasznosítását nem tartják szükségesnek, hiszen attól helyzetük 
javulását nem várhatják, a pauperizálódás veszélye rémként lebeg előttük ; 

e az első két pontban elmondottak miatt az egészségügyi és szociális kiadások növe- 
kedésének szükségszerűsége ; 

e a vezetői káderállományba jutásnak a családi jövedelemhelyzet függvényévé válása, 
hiszen a gyermekek taníttatását csak szűkülő kör képes vállalni; 

e az anyagias szemlélet fokozott mértékben való előtérbe kerülése, mert a pénz hiánya 
mindig annak fölmagasztosulását hozza magával. 

Egy másik, lehetséges - főként az értelmiségiek által — alkalmazott fogyasztásiszerke- 
Zet-váltó stratégia éppen az, hogy a magasabb rendű szükségletek (főként a gyermekek 
taníttatása, könyvek vásárlása, színház-, mozilátogatás stb.) kielégítése miatt az alapve- 
tőbbnek számítóak kerülnek hátrányba. Ennek sincsenek azonban kevésbé káros hatá- 
sai, mint a már bemutatott másik fogyasztásiszerkezet-váltásnak. 

Ebben a körben az ilyen jellegű fogyasztásimagatartás-váltás azzal a negatív hatással 
is járhat, hogy az erre kényszerülők hamar megelégelik a tartós lemondást, és — esetleg 
tágabb nemzetközi kapcsolataik, ismereteik konvertálhatósága kapcsán - a világ 
más részein keresnek boldogulást. Ezzel megindul a brain-drain, ami rontja az ország 
gazdasági felemelkedésének lehetőségét. Valódi piaci környezetben a gyenge teljesítmény 
nem adható el, még jó kapcsolatok esetén sem. Tehát az ország éppen azoktól kényszerül 
majd megválni, akik a fejlődést segíthetnék. 

Végül az alapeseteken túl és azokon belül számos alváltozat is létrejön. Ezek negatív 

hatásai sem feltétlenül kisebbek a társadalom szintjén, mint az előbbiekben említettek. 
Például hozható, hogy a reáljövedelmek stagnálása és a reálbérek csökkenése nem teszi 
lehetővé a lakosság személyautó-állományának megfelelő felújítását. A gépkocsiállo- 
mány elöregedése szembetűnő. 1980 és 1987 között a 10-15 éves autók alkották a 
személygépkocsi-állomány gerincét. Arányuk az összes 18 százalékáról 30-ra nőtt, mi- 
közben az 1—3 év közötti autók aránya 30-ról 20 százalék alá csökkent. (A 60 százalékos 
összállomány-növekedés mellett a legújabb gépkocsik állománya csak 8 százalékkal nőtt 
ebben az időszakban.) Ami különösen aggasztó, hogy a 16 év feletti gépkocsik aránya 
mintegy 696-ról 14 százalékra emelkedett. Ez viszont azt is jelenti, hogy a korszerűbb, 
kevesebbet fogyasztó, a környezetet kevésbé szennyező gépkocsik hozzánk kevésbé 
jutnak be, viszont a környezetszennyezésben élenjáró, sőt az elöregedés miatt egyre 
inkább azzá váló gépkocsik egyre növekvő számban futnak az utakon, garantálva a rossz 
levegőt, a nagyvárosokban a szmogot és mindenfajta ebből származó megbetegedés 
gyakoriságának növekedését. A nem megfelelő üzemképességből adódó baleseti veszé- 
lyek növekszenek. 1980 és 1987 között a közúti balesetek száma 18,9 ezerről 198 ezerre, 
a balesetek során megsérült személyek száma 23,8 ezerről 25,5 ezerre nőtt. Ezek anyagi, 
társadalombiztosítási költségei pedig ugyancsak nem elhanyagolhatóak. 

Az életszínvonal kedvezőtlen alakulása hosszú távon akadálya a lakosság önmagáról 
való gondoskodásának és a magánvállalkozások terjedésének is. Ahogy szélesedik az a 
réteg, amelynek a napi megélhetésre kell költenie a teljes jövedelmét, úgy szűkül a 
megtakarítók köre. Először zömében azok a kis megtakarítások szűnnek meg, amelyek 
amúgy sem voltak elegendőek komolyabb befektetéshez, az öregkorról való egyéni 
gondoskodáshoz, de amelyek a biztonságot jelentették olyan előre látható vagy váratlan 
eseményekkor (szülés, hosszabb betegség, természeti csapás vagy egyéb okból a lakásban 
keletkezett kár rendbehozatala stb.), ami többletkiadást jelent. Így viszont az egyéni 
problémák szociális kérdéssé válnak. Főként váratlan helyzetekben a szociális rendszer- 
nek kellene gondját viselnie azoknak, akik önmagukról nem tudnak gondoskodni. 
Ennek következtében a társadalombiztosítási rendszer terhei fokozódnak. A megtakarí- 
tásokon belül nem feltétlenül nőnek azok a források, amelyek már lehetővé tennének 
bizonyos fokú gondoskodást az idős korról vagy valamilyen befektetést. Nálunk ugyanis 
nem nagyon állja meg a helyét az a friedmani tétel, amely szerint inflációs időszakban 
az emberek fokozzák megtakarításaikat egy, az éppen elértnél ugyan alacsonyabb, de 
általuk a jövőben még elfogadhatónak ítélt színvonal tartása érdekében. Ez több okra 
vezethető vissza. 

e Ez a magatartás olyan előrelátást, pénzügyekben való jártasságot kívánna, amelyet 
az elmúlt 40 évben módszeresen kiirtottak az emberekből. 

e Olyan befektetési lehetőségekre lenne szükség, amelyek lehetővé tennék a valóban 
racionális mérlegelést. Ezeknek nálunk nyoma sincs. Például, ha valaki nem bízik a saját 
országa vállalatainak eredményességében, akkor külföldi vállalatok értékpapírjait veheti 
meg. 
e A friedmani tétel egyébként is kúszó inflációs időszakra vonatkozik, amikor viszony- 
lagos biztonsággal előre kalkulálható az infláció mértéke, mi viszont — úgy tűnik -— a 
rohanó infláció felé tartunk. 

e A friedmani tétel teljesülésének további fontos feltétele, hogy a kormány magatartá- 
sa a befektetések biztonságát ne veszélyeztesse. Ezzel szemben a közelmúlt gazdaságpoli- 
tikai lépései e téren csak a bizonytalanságot fokozták. Pl. : állami garancia a kötvényekre, 
majd azok visszavonása ; a korábbi kedvezményes lakásépítési hitelek megszüntetése ; a 
szárnyra bocsátott tervek a korábban felvett hitelek kamatlábainak emeléséről stb. 

Mindezek következtében a közepes méretű megtakarítások is inkább és egyre inkább 
tartós értékű javak (nemesfémek, műtárgyak, a tanácsi lakások kedvezményes árú 
értékesítése kapcsán lakások) és sokkal kevésbé pénz (ha az, akkor is főként valuta) vagy 

vállalkozási befektetés formáját öltik. A pénzmegtakarítások és a vállalkozások ösztön- 
zése e körben is csekély sikert arat. 

Az egészen magas jövedelmekből félretehető nagy összegű megtakarításokra vagy már 
viszonylag jelentősebb vállalkozásokra sem igen lehet számítani. Ennek fő oka abban 
keresendő, ahogyan a magánszférát több mint 30 éven keresztül kezelték. A magánbe- 
fektetők bizonytalansága minden deklarált szándék ellenére mind a mai napig nem szűnt 
meg. Az elmúlt évtizedek olyan vállalkozói réteget alakítottak ki, amelyik nem bízik a 
fennálló rendelkezésekben, nem kívánja napfényre hozni tényleges tőkeerejét, minden 
pillanatban kész vállalkozásának felszámolására, és már csak ezért sem akar túl sokat 
invesztálni. Ennek a reflexnek a megszüntetése sok évet, legalábbis egy évtized stabil, 
bizalmat ébresztő gazdaságpolitikáját kívánná meg. Félő, hogy a csökkenő életszínvona- 
lú nagy többség egyre hangosabb tiltakozása e vállalkozóréteg szemmel látható vagyono- 
sodása ellen -— politikai indíttatással -— olyan lépésekhez vezet, amelyek csak erősíteni 
fogják a bizalmatlanságot. Az életszínvonal tartós csökkenése tehát ezen a vonalon 
éppen a további felemelkedés akadályává válhat. 

Az igazi probléma nem a kialakuló nagy jövedelmi különbség, hanem az, hogy az alul 
levők száma már ma is jelentős, sőt növekvő, és ott a fogyasztási színvonal az elviselhető- 
ség határán van. Olyan társadalomban, ahol az alsó szint is elfogadható megélhetést tesz 
lehetővé, a nagy különbségek jobban elfogadhatók. Sőt a magas jövedelműek, a vállalko- 
zók éppen húzzák felfelé, emelik az alul levőket. Nem valamilyen altruista, jótékonyko- 
dási szempontok alapján teszik ezt, hanem, mert saját gazdasági érdekeik is csak így 
valósíthatók meg. Ahhoz, hogy piaca legyen az általuk gyártott termékeknek, vásárló- 
erővel rendelkező lakosságra van szükség. Ahhoz, hogy bővíteni tudják tevékenységüket 

és növelni hasznukat, mind több jól képzett, pihent munkásra van szükségük. Az igazi 
. vállalkozók nem abban érdekeltek, hogy x összegű munkabért megtakarítsanak, hanem 
abban, hogy a kifizetett munkabérért olyan és annyi munkát kapjanak cserébe, aminek 
segítségével reálisnak ítélt haszonhoz tudnak jutni. Nem véletlen, hogy a jól működő 
nyugati vállalatoknál fordulnak elő leggyakrabban olyan látszólag luxus szolgáltatások, 
mint például a feszített szellemi munkát végzőknek munkaidőben szauna- és uszodahasz- 
nálat vagy a szalagon dolgozóknak büfészolgálat. Feltehető, hogy az ilyen , értelmetlen", 
valójában a regenerálódást szolgáló befektetések a tőkésnek busás profitot hoznak. 


Következtetések 


Az életszínvonal emelkedésének visszafogása, majd csökkentése számos hosszú távú, 
kedvezőtlen társadalmi, demográfiai tendenciát indít be, amelynek zöme vissza nem 
fordítható. A gazdaságra gyakorolt hatásaik viszont olyan negatív következményekkel 
járnak, hogy közvetlenül fenyeget egy lefelé irányuló spirál kialakulása. A valószínűsít- 
hető negatív folyamatok a következők. 

O A lakáshoz jutás szinte áthághatatlan akadályai miatt a születések számának 
visszaesése, legalábbis a népesség nagyobbik — a gyermeknevelésről felelősen gondolko- 
dók - részénél. Ezt nem ellensúlyozza a gyermekszámot nem előrelátással vállaló réteg 
magas szaporulata. A két tendencia eredőjeként mennyiségi átrendeződés következik 
" be a lakosságon belül: az eleve már szerényebb képességű, iskolázatlanabb, az életben 
már kezdetben hátrányokkal induló rétegek részaránya növekszik, így egyre nagyobb 
számban termelődik újra a nagyobb teljesítményekre, alkotó szellemi munkára nem 
képes, pusztán automatikus részfeladatok ellátására vagy egyszerű fizikai munkára 
képes munkaerő-állomány. 

n Részben az életszínvonal megőrzéséért tett fokozott erőfeszítések, részben a romló 
életszínvonal által kikényszerített fogyasztásiszerkezet-váltás — rosszabb minőségű élel- 

miszerek fogyasztása ; pihenési, sportolási szükségletek kielégítetlenül hagyása ; fokozott 
környezetszennyezés az elavult gépkocsik használata folytán stb. -— miatt a lakosság 
egészségi állapotának romlása. Ezt a folyamatot gyorsítja az egészségügyi ellátás mind 
kisebb hatékonysága. 

0 A fogyasztás egészének, főként a magasabb rendű szükségletek (tanulás, művelődés 
stb.) kielégítésének korlátozása, a népességen belüli átrendeződés a kevésbé iskolázott 
. rétegek irányába az összmunkaerő színvonalának romlását, a műszaki fejlődés igényelte 
ismeretek és a munkás képességei közötti távolság növekedését hozza magával. Vagyis 
nő a két termelési tényező, a gép és a munkás közötti színvonalkülönbség, ami nyilvánva- 
lóan rontja a termelési eredményeket, ellene hat a termelékenység növekedésének. 

0 Nő azoknak (főleg értelmiségieknek) a száma, akik a kényszerű fogyasztáskorláto- 
zást megelégelve, más hazát választanak, s mivel a piacgazdaságokban csak a valóban 
tehetségesek tudnak boldogulni, a távozókkal arányban csökken az ország lehetősége a 
felemelkedésre, hiszen éppen az azt leginkább elősegíteni tudók vándorolnak ki. 

D Végül a megtakarítási lehetőség mérséklődése, a munkaerő-állomány gyengülése a 
vállalkozásnak is határt szab. Részben amiatt következik ez be, mert a vállalkozásba 
bevonható pénzek szűkös erőforrássá válnak, részben azért, mert a munkavállalók 
minősége egyre kevésbé teszi lehetővé a külföldön is piacképes termékek gyártását, végül 
pedig amiatt is, hogy a nagy jövedelmi különbségeket az alul levők, saját nagyon 
alacsony és stagnáló életszínvonaluk miatt egyre kevésbé tolerálják, tápot adva vállalko- 
zásellenes, politikai indíttatású lépéseknek. 

Jogos a kérdés, mit lehet tenni, hogy mindez ne így történjen, hogy ne alakuljanak ki 
a társadalomra, gazdaságra nézve káros, egymást erősítő folyamatok. Hogyan lehet 
megakadályozni az életszínvonal csökkenésének romboló folyamatait? 

A megoldás kézenfekvőnek látszik, de a válasz mégis szlogen értékűnek tűnik: meg 
kell szüntetni azt a pazarlást, ami évtizedek óta folyik a gazdaságban. Az így felszaba- 
duló pénzből már telik a munkaerő megfizetésére, a jól fizetett munkással szemben pedig 
lehet követelményeket támasztani, amelyek nem teljesítése esetén nem a fizetését nem 
emelik, hanem megválnak tőle. 

A kérdés ezek után már csak az, hogy mitől szűnik meg a pazarlás, ki biztosítja, hogy 
a jobban fizetett munkás jobban is dolgozik, teljesíti a vele szemben támasztott követel- 
ményeket, s ha nem, akkor a munkás (és a felső szintű vállalati vezető) nem dolgozhat 
abban a munkakörben tovább. A válasz megint nagyon elcsépelten hangzik: a tulajdo- 
nos vagy a tulajdonosi szemléletű menedzser. Ez újabb kérdést vet fel. 

Mitől várható, hogy kialakul a tulajdonosi szemlélet? Hogyan késztethetők a vállalati 
vezetők arra. hogy a korábbi gyakorlattól eltérően költségracionalizálásban gondolkod- 
janak, tulajdonosként vagy kvázi-tulajdonosként cselekedjenek? 

Megítélésem szerint ennek több feltétele van. 

a A vezetőnek legyen valóban szabad keze, és ennek következtében legyen igazi 
felelőssége azért, amit produkált. Vagyis legyen vesztenivalója ugyanúgy, mint az általa 
irányított bármelyik dolgozónak. 

a A vállalatnak ne legyen érdeke eltagadni ténylegesen elért eredményét, az elvonások 
ne legyenek akkorák, és a kiemelkedő eredmények után se legyen különleges kivizsgálás. 

a A vállalkozók - tehát a nem hagyományos állami vállalatok - ne legyenek ellenér- 
dekeltek a foglalkoztatottak számának bővítésében, ne legyen a kisvállalkozás közepes 
méretűvé alakításának akadálya az, hogy a létszámnövekedésnek kedvezőtlen adóvonza- 
ta van. 

a A magánvállalkozás fejlődése legyen húzóerő azáltal is, hogy ne lehessen lényeges 
különbség az állami és magánvállalatok dolgozóinak bérei között, a teljesítményektől 
függetlenül. Vagyis az állami vállalatok menedzsere éppen annyira érdekelt legyen vállala- 
ta teljesítményében, mint a magánvállalkozó, de fizesse is meg az ott dolgozókat, és ne 
kelljen bújtatnia a béreit különféle egyéb kifizetések mögé. A magánvállalkozások és az 

import által támasztott versenykörnyezetben viszont ne tudjon tolerálni semmilyen 
felesleges költséget. . 

a Alakuljanak ki a menedzserközvetítő irodák, amelyek a valóban rátermett, sikeres 
vezetőket közvetítik, de amelyek megteremtik a visszavonulás útját is a sikertelenül 
szereplők számára. Vagyis ne legyenek örökös vezetők, de ne semmisüljön meg egziszten- 
ciálisan az sem, aki nem bizonyult jó vezetőnek, hiszen attól még jó szakember lehet. 

A pazarlás megszüntetésén, a hatékony gazdálkodáson túl, további lépések is lehetsé- 
gesek lennének a helyzet javítása érdekében. A személyi jövedelemadó-rendszer ebből a 
szempontból nagyon fontos elem. A fejlett országok hasonló adórendszerei támogatnak 
minden olyan formát, amellyel az egyének önmaguk vagy mások jelenének, jövőjének 
biztosításában közreműködnek. Éppen ezért adókedvezményben, de legalábbis adóalap- 
kedvezményben részesítik a munkahelyteremtő beruházásokat, a lakásépítést, a nyugdíj- 
biztosítást, a jóléti alapítványhoz való hozzájárulást, a közműfejlesztési hozzájárulásokat 
stb. 

Véleményem szerint nagyon fontos lenne ezeknek a kedvezményezési elveknek a 
következetes érvényesítése a mi adórendszerünkben is. Várhatóan ezek - egyrészt -— 
segítenék a munkanélkülivé válás veszélyének csökkenését, hiszen ha a magánvállalkozó- 
kat adókedvezményekben részesítenék új munkahelyek létesítése esetén, akkor bővítenék 
foglalkoztatottaik számát, és ezzel az állam munkanélküli-segélyt, újrakezdési segélyt 
stb. takaríthatna meg. Ezzel egy időben a lakásépítési, nyugdíjbiztosítási stb. kedvezmé- 
nyek segítenék az önmagukról még gondoskodni képeseket abban, hogy ezt meg is 
tegyék. Ennek érdekében olyan megtakarítási formákat lehetne működtetni, amelyek 
hasznosításából összgazdasági eredmény is adódhatna. Másrészt az igazán magas jöve- 
delműeket késztetni lehetne arra, hogy direkt módon segítsék a magukról megfelelően 
gondoskodni nem képeseket. 

Végül e negatív tendenciák ellen ható tényező lehetne a non-profit magánvállalkozási 
lehetőségek bővítése az oktatás és az egészségügy terén. A karitatív szervezetek minden- 
kor támogatták a szegény, de figyelemre méltó képességekkel rendelkező fiatalok tovább- 
tanulását, és védelmükbe vették a társadalom azon tagjait, akik képességeik fejlesztésére 
(pl. sportolással) vagy betegség esetén a felgyógyulásra pénzt fordítani nem tudtak. 
Ehhez támogatást adna az ilyen célú alapítványokhoz való hozzájárulás megfelelő 
adókedvezményekben részesítése. Emellett fontos lenne a magán egészségügyi intézmé- 
nyek létesítésének bátorítása. Ez lehetőséget adna a ma is működő privát ellátás bővítésé- 
re kórházi szinten is. Ez megszüntetné a klinikák, kórházak , speciális részlegeit", ame- 
lyek számos erőforrást vonnak el a többi rétegtől, és a tőkével rendelkező vagy azt 
szerezni tudó orvosoknak önálló tevékenységre adna módot. Az így kialakuló magánkli- 
nikák nyilván elszívnának orvosokat és középkádereket a közegészségügyből. Viszont 
a közegészségügyben megmaradókat jobban meg lehetne fizetni, ez növelné presztízsü- 
ket. A magán-egészségügyi ellátást megfizetni képesek pedig megkapnák a pénzüknek 
megfelelő ellátást, mégpedig úgy, hogy az nem rontaná tovább a közegészségügyre 
szorulók helyzetét. Ugyanez érvényes az oktatásra is. 

Ugy gondolom, hogy a vállalkozás élénkítése, a vezetőkkel (nem vállalkozási körben 
is) szembeni követelmények szigorítása és visszavonulásuk útjának kiépítése, az adórend- 
szer vállalkozást és mindenfajta emberközpontú befektetést bátorító rendszerré alakítá- 
sa, valamint a humán szféra sokirányú liberalizálása megállíthatná a kedvezőtlen folya- 
matokat az életszínvonal-csökkenésben. 

RÓZSA JÓZSEF 


A munkaerőpiacról 


Egy nyílt piaci modellhez igazodó szocialista gazdaság megteremtésének szükségességét 
sokan vallják. De mikor valósítható meg ez az igazi, nem manipulált piacgazdaság, és 
főképpen hogyan? A korábbi kísérletek kudarcai, a ma realitásai óvatosságra intenek. 
Ugy látom, ez az óvatosság helyenként talán túlzott. A gazdaságpolitikai intézkedéseknél 
az elmúlt évtizedekben sok hibát követtünk el a konzisztencia követelményének mellőzé- 
sével. Elkövethetjük az ellenkező előjelű hibát is: a túlzott konzisztenciára törekvés, a 
komplexitás igénye , a tett halála" lehet. 

A piacépítésről kibontakozó vitaírásokban -— ha nem is pontosan ezt, de — hasonló 
gondolatokat többen is felvetettek. Lásd például: ,,. . az árupiac-fejlesztés elképzelhetet- 
len a pénz, a munkaerő, a tőkepiac egyidejű fejlesztése nélkül. Igen eltérőek a vélemények 
azonban abban a vonatkozásban, hogy a sorrendben mi a legfontosabb piaci viszonyaink 
fejlesztésének teendői között."! Egy másik idézet: ,,...sokan lehetségesnek tartják a 
piacgazdasági működésre való gyors átállást. Nem vitatva azt, hogy sok teendő sürgős 
változást indokol, mégis óvnék attól, hogy azt higgyük, rövid távon megszabadulhatunk 
a ma már rossznak ítélt gyakorlatunktól, illetve annak következményeitől."? 

Amennyiben a kormányzat a piacépítés és a versenyszabályozás terén következetes, 
a valóságos piac működésének feltételei, megítélésem szerint, a közeljövőben kialakítha- 
tók. Természetes dolog, hogy a részpiacok összefüggnek egymással, és az egyik nem 
bontakozhat ki a másik nélkül, de az egymásra várás (mint az általában jellemző a 
magyar gazdaságra) - hiba. Tudjuk, hogy sikert csak a komplexitás biztosíthat, de ettől 
még a részpiacok építőinek a maguk szakterületén minden lehetséges intézkedést meg 
kellene hozniuk, hogy valóságos piaci viszonyok formálódjanak. 

Egy másik összefüggésre is fel kell hívnom a figyelmet. Igazi piaci viszonyok közepette 
nő a kockázatvállalás, és csökken az egyének s a családok egzisztenciális biztonsága, 
erősödnek az embereket irritáló feszültségek. Közismert az is, hogy alapvető és lényegé- 
ben feloldhatatlan ellentmondás feszül a piaci racionalitás kíméletlensége és a humán- 
szféra között. Ez az ellentmondás tompítható, de fel nem oldható. Ezért is rendkívül 
fontos az emberi problémák kezelése, ami a halaszthatatlan, a piac által diktált gazdasági 
döntések feszültségeit az emberi oldalon minimalizálja. Ez a munkaerőpiac építésének 
kiinduló elve. 


A piacépítés elemzése előtt indokolt bemutatni a hazai foglalkoztatás jellemzőit. Általá- 
nosan ismert, hogy a korábbi masszív, kapun belüli munkanélküliség egy része nyilt 
munkanélküliséggé változott. A munkanélküli segélyezettek száma 1989 nyarán közel 5 
ezer fő, a nyilvántartott munkanélkülieké 20 ezer fő, az összes (nem nyilvántartott 
munkanélküliek) száma 50 ezer fő. 

Anélkül, hogy elméleti-ideológiai elemzésekbe kezdenék, el kell mondanom, hogy a 
teljes foglalkoztatásra való törekvés nálunk maximális foglalkoztatást hozott létre, ami 
együttjárt a termelékenység alacsony színvonalával és még alacsonyabb dinamikájával. 
Évtizedeken keresztül a vállalati gazdálkodás környezeti feltételeit az állam úgy alakítot- 


1 Szépkúti István: Szocialista piacgazdaság és tulajdonreform. Társadalmi Szemle, 1989. 6. szám, 80. old. 
2 Vissi Ferenc: Piacgazdaság, versenyszabályozás. Társadalmi Szemle, 1989. 5. szám, 21. old. 

ta, hogy a , túlfoglalkoztatásban" a foglalkoztatók érdekeltek is legyenek. Ezen a téren 
néhány éve változás tapasztalható. Csökkent a munkaerő iránti kereslet, demográfiai 
okokból nőtt a munkaerő kínálata. Az egyensúlytalanság már nem a kapun belüli 
munkanélküliség formájában, az üzemek keretein belül jelenik meg csupán. Lassan 
elfogadottá válik az a foglalkoztatói érdek, hogy az alacsony teljesítményt nyújtó, 
fegyelmezetlen, pontatlan, megbízhatatlan munkaerőtől meg kell válni. Ez egyszersmind 
az egyik forrása a jó teljesítményt nyújtók anyagi megbecsülésének. 

Évtizedeken keresztül nyugtattuk magunkat a differenciált bérezés filozófiájával: aki 
alacsony szinten és pontatlanul dolgozik, az az átlagosnál kevesebb bért kapjon. Őszin- 
tén szólva a differenciálás ezen felfogása nagy tévedés volt. A költségelemzés kiderítette, 
hogy az ilyenfajta munkaerőre történő ráfordítás az egyik legnagyobb ráfizetés a vállala- 
toknál. Mindez ma már lassan világossá válik. Mi lesz viszont a következő években? 

A sokat emlegetett szerkezetváltás ténylegesen még meg sem indult. Az alacsony 
hatékonysággal és gazdaságtalanul termelő munkahelyeken dolgozó munkások és tiszt- 
viselők értelemszerűen nehezen ismerik el, hogy tevékenységük gazdaságtalan, ered- 
ménytelen, megszüntetendő. Ilyen esetekben a meggyőzés mellett a gazdasági kényszer, 
a támogatások erőszakos csökkentésével előálló pénzügyi , harapófogó" szolgáltatja az 
érveket. 

A jövő eléggé bizonytalan. Az állami szervek ma még nem tudják felmérni, hogy a 
következő évekre tervezett támogatáscsökkentés önmagában milyen munkanélküliséget 
vált ki. A prognosztizálásban sincs gyakorlatunk. Nagyjából arra számítunk, hogy a 
munkanélküliek száma megduplázódik és elérheti a 100 ezer főt. A munkanélküli segé- 
lyezettek száma is többszörösére emelkedhet. Növekedni fog a korengedményes nyugdíj- 
ban, átképzési támogatásban, vállalkozói kölcsönben részesülők száma. Várhatóan ezek 
a tendenciák folytatódnak a kilencvenes évek közepéig. 

A munkaerőpiac egyensúlyának kialakításánál a legnehezebben becsülhető tényező a 
munkaerő-kereslet, a vállalati igény. Sajnos ma még kevés a sikeres vállalat, nincs 
húzóiparág. Néhány évvel ezelőtt eredményes népgazdasági ágnak számított a mezőgaz- 
daság, ma már egészen más a helyzet. Nem mutat kedvező képet a foglalkoztatás 
szerkezete sem: hazánkban az aktív keresők háromnegyed részét az anyagi termelés 
területén foglalkoztatják, és csak egynegyed része dolgozik a szolgáltatásokban. A fejlett 
ipari országokban ez az arány éppen fordított. Számítunk ugyan arra, hogy a szolgálta- 
tásban dolgozók száma és részaránya növekszik, de azzal is tisztában vagyunk, hogy a 
jövedelmek csökkenése miatt mérséklődik a szolgáltatások iránt támasztott igény. 

A költségvetési hiányt felszámolni szándékozó takarékosság miatt nincs elég pénzügyi 
fedezet a szolgáltatások és az infrastruktúra állami fejlesztésére. Számtalan akadálya van 
tehát, hogy a szolgáltatás (idegenforgalom, pénzintézetek, személyes szolgáltatás, gazda- 
sági szolgáltatás stb.) a mainál sokkal több embernek adjon kenyeret. A munkaerő 
kereslete tehát nem nő, kínálata ezzel szemben annál inkább, mégpedig elsősorban 
demográfiai okokból. A hetvenes évek első felében született nagy létszámú korosztályok 
most kerülnek ki az iskolából, és kezdenek, pontosabban csak kezdenének dolgozni. 
A sokévi átlaghoz képest a kilencvenes évek elején évente közel egyharmaddal több lesz 
a pályakezdő fiatal. i 

E túlkínálat okozta feszültségek mérséklése szempontjából nagy jelentősége van a 
munkavállalási szándékot befolyásoló szociális háló létrehozásának, ami arra késztet, 
hogy családpolitikai vagy szociális megfontolásból mind többen vonuljanak ki önkénte- 
sen a munkaerőpiacról, még ha ez a kivonulás átmeneti is. Gondolok itt egyebek mellett 
az állampolgárt megillető önkéntes és lefelé rugalmas nyugdíjazásra, illetve olyan beteg- 
gondozói rendszer kiépítésére, ahol az aktív kereső néhány évig (meghatározott összeg 
fejében) betegápolási célból biztosítottként otthon maradhat. Sorolhatnék más, szociális 
jellegű intézkedéseket is, amelyek a tömeges elbocsátás és munkanélküliség alternatívája- 
ként lehetővé tennék az állampolgároknak, hogy önkéntes alapon, saját elhatározásból 

- még ha némi hátrányt szenvedve is — kivonulhassanak a munkaerőpiacról. A hazai 
munkaerő-kínálatot csökkenthetné az is, ha tömegessé válna a magyar állampolgárok 
külföldi munkavállalása. (Ilyen célból kormányközi egyezmény készül hazánk és az 
NDK között.) 

Az előzőekben röviden vázolt szociális jellegű intézkedések könnyíthetnének a csalá- 
dok helyzetén, s egyidejűleg mérsékelhetnék a munkaerőpiac feszültségeit is. A legfonto- 
sabbnak mégsem az ilyen irányú intézkedéseket tartom, hanem az olyan foglalkoztatás- 
politikai eszköztár alkalmazását, amely nem a munkaerőpiacról való kivonulást, hanem 
a gazdaság változó követelményeihez való igazodást segíti elő. 


A munkaerőpiac zavartalan működésének alapvető feltétele a kereslet és kínálat találko- 
zását biztosító szíinterek létrehozása. A kötelező munkaerő-közvetítés a nyolcvanas évek 
elején megszűnt, s már akkor megkezdődött a munkaügyi közvetítő (szolgáltató) irodák 
országos hálózatának kiépítése. Jelenleg 70 városban működnek ilyen irodák, és az 
illetékes szervek valamennyi városban szándékoznak hasonló irodákat kiépíteni. Ezek 
foglalkoznak majd munkaközvetítéssel, adott esetben átképzéssel, folyósítják a munka- 
nélküli-segélyt, véleményezik az adott körzetben a munkahelyteremtő beruházásokat, 
információkkal látják el a megyék és az ország vezetését a munkaerőpiac jellemző 
eseményeiről. Eme irodák hálózatának létrehozatala az állami szerepvállalás gyökeres 
módosulását mutatja a foglalkoztatáspolitika terén. Az állam szerepe a korábbiakban 
jobbára a különféle tiltó rendelkezésekben, engedélyezésekben testesült meg. Ezek lassan 
megszűnnek, illetve átalakulnak az állampolgárnak nyújtott díjtalan szolgáltatássá. Az 
átalakulás ezen végpontjától még messze vagyunk, de a kezdeti lépések megtörténtek. 

A piacgazdaságban munkaerő-politikai vonatkozásban két lehetőség áll előttünk. 
Mindkettő megvalósítására van példa a fejlett országokban. Az egyik esetben abból 
indulnak ki, hogy a munkahelyek létrehozása a vállalkozók és a munkáltatók dolga, s 
az állami munkahely-telepítés vagy munkahely-preferálás sohasem gazdaságos. Mivel ez 
esetben a piac kiméletlensége szinte korlátlanul érvényesül, a foglalkozásból kiesett 
embereket szociálisan , kezelni" kell. 4 másik változatban az államnak törekednie kell 
a munkaképes korúak viszonylag teljes foglalkoztatására, kerülni kell a munkanélkülisé- 
get minden eszközzel, ezért a piaci verseny mellett állami eszközökből, állami preferen- 
ciákkal is munkahelyeket kell létesíteni. Ez utóbbi valósul meg gyakorlatilag a skandináv 
országokban, ahol a munkanélküliség egytizede az első változatot megvalósító országok 
munkanélküliségének. 

Úgy gondolom, hogy nálunk az észak-európai országokban már évtizedek óta kiala- 
kult gyakorlatot kellene követni a következő években, még ha körülményeink és várható 
eredményességünk aligha hasonlíthatók is az előbbiekhez. A kíméletlen piaci megoldáso- 
kat alkalmazó nyugat-európai országokban a munkanélküliség ezekben az években az 
aktív keresők 10 százalékát teszi ki. Svédországban ez a ráta ma 1,5 százalék. A munka- 
nélküliség megelőzésére, illetve kezelésére egy lakosra számítva az állam gyakorlatilag 
ugyanannyit költ az NSZK-ban és Svédországban, csakhogy az első esetben ennek 
nagyobb része munkanélküli-segély, a másodikban ezzel szemben munkahelyteremtést 
szolgáló állami kiadás, illetve preferencia. 

Hazánkban a foglalkoztatási alapból finanszírozzák a munkanélküliség megelőzését 
és kezelését szolgáló eszközöket. Az alap nagysága 1988-ban 1,2 milliárd forint volt, 
1989-ben 2.4 milliárd forint, és 1990-ben feltehetően 4-5 milliárd forint körüli összeg lesz. 
A munkanélküliség megelőzésére és kezelésére szánt állami eszközök a fejlett ipari 
országokban fajlagosan tízszerte nagyobbak, mint hazánkban. Feltételezhető, hogy az 
említett alap a következő években és évtizedekben nálunk is növekedni fog. Eddig ennek 
az alapnak megközelítőleg egyharmadát az állam a munkanélküliséget megelőző munka- 

helyteremtésre, kedvezményes beruházásokra fordította. Ezt a gyakorlatot sokan vitat- 
ják. Igaz, hogy az így megvalósuló beruházások nem tartoznak a legkorszerűbbek közé, 
mégis úgy látom, hogy a munkanélküliség minimalizálására kell törekedni a következő 
években is, és a munkaerő kínálati többletét elsősorban munkahelyteremtéssel, aktív 
foglalkoztatáspolitikával kellene ellensúlyozni. 

A munkaerő piaci keresletét a vállalkozók és a munkáltatók alakítják ki, de ebbe — 
elsősorban az elmaradt körzetek fejlesztése útján — bele kell szólnia az államnak is. Nem 
lenne helyes ugyanis, ha a kormányzat teljes egészében a piaci viszonyokra és a vállalko- 
zók kezdeményezésére bízná ezt a kérdést. Egészen más az állam szerepe a munkaerő- 
kínálat alakítása terén. A munkaerő-kínálat ugyanis alapvetően a demográfiai helyzettől, 
valamint az iskolarendszertől függ. A lakosság demográfiai magatartása különféle ösz- 
tönzökkel és állami intézményrendszerekkel (ilyen lehetne pl. a gyermekgondozási díj 
kiterjesztése) motiválható. Még nagyobb az állam szerepe az iskolai struktúrákat, a 
tananyagok kialakítását illetően. A fiatalok például azt tapasztalják, hogy mint mond- 
ják, a ma iskolája valójában a holnap munkanélkülisége. Ha ebben az állításban van 
némi túlzás is, alapvetően igaz. Természetesen ezért a helyzetért nemcsak az iskolák és 
a művelődésügyi szakemberek a felelősek, hanem a családok és a fiatalok is. Egyáltalán 
nem mondhatjuk, hogy a ma iskolába járó fiatalokat komolyan foglalkoztatja, hogy a 
majdani munkaerőpiacon értékesíthető ismereteket gyűjtsenek, de családjaikra sem ez 
a jellemző. Elég, ha csak a gimnáziumi fakultáció terén tapasztalható érdektelenséget 
vesszük figyelembe. 

Tényként kell kezelnünk, hogy az iskola nem tud kész szakembereket kibocsátani. 
Szükség van beilleszkedési időre, a gyakorlati ismeretek megszerzésére. Ez azonban nem 
menti fel az iskolákat az alól a felelősség alól, hogy nagyobb figyelmet kell fordítaniuk 
a munkaerőpiacon eladható ismeretek oktatására. Az oktatás, a művelődés csak részben 
lehet önmagáért való, igazodnia kell az életre való felkészüléshez, erősítenie kell a leendő 

A munkaerő-kínálat befolyásolásával összefüggő állami szerepvállaláshoz tartozik a 
fiatalok iskola- és pályaválasztásának befolyásolása. Magyarországon a hatvanas évek 
végén kiépült a pályaválasztási tanácsadó intézetek országos hálózata, a munkaerőpiac 
munkaügyi szervezetének keretén belül. Működésbe lendülésük után néhány évvel azon- 
ban viták kezdődtek róluk. Egyes vélemények szerint a fiatalok pályaválasztásánál 
alapvetően a fiatal adottságaiból és kívánalmaiból, nem pedig a munkaerőpiac szükségle- 
teiből kell kiindulni. Ugy gondolom, hogy e tekintetben is óvakodnunk kellene a túlzá- 
soktól. Teljesen világos, hogy nem lehet a beiskolázást kizárólag a piaci igényekre építeni. 
De nem lehet kizárólagosnak tekinteni az iskolaszerkezet szempontjából a fiatalok vélt 
vagy valós adottságait, kívánságait sem. Több tudományág tapasztalata igazolja, hogy az 
iskolát választó fiatalok több pálya bejárására alkalmasak, s csak kisebb részüknél 
érvényesülnek korlátok, illetve jelentkezik egyfajta reális elhivatottság. Az iskola befeje- 
zése után a fiataloknak állást kell találniuk. és az elérhető állások sokszor nem igazodnak 
sem az iskolák nyújtotta felkészültséghez, sem a pályakezdők igényeihez. 

Sajnálatos ezért, hogy a pályaválasztási tanácsadó rendszer megszűnt, illetve alig 
létezik. A személyiség fejlesztése, a tehetség felismerése és kibontakoztatása kulcskérdés. 
De kulcskérdés az is, hogy ezt a képességet és tehetséget hol lehet kamatoztatni. Ezért 
indokoltnak látszik a mai követelményekhez igazodó, a korábbinál korszerűbb pályavá- 
lasztási rendszer kiépítése, mégpedig a munkaügyi szolgáltató irodák hálózatán keresztül. 
Ezek az irodák nemcsak az iskoláknak, hanem az állásukat vesztett felnőtteknek is 
nyújthatnának pályaorientációs szolgáltatást. 

A munkaerőpiac kiépítésének és a tisztességes verseny szabályozásának nincsenek olyan 
nehéz feltételei. mint például a tőkepiac, a pénzpiac vagy az értékpapírpiac eseteiben. 
A cikkemben leírtakkal megkíséreltem érzékeltetni a piaci viszonyok közepette is indo- 
kolt állami szerepvállalás mozgásának tartományait, feltételezve, hogy az állam nem 
vonul ki teljesen a gazdaságból és a munkaerőpiacról. Ma még azonban nehezen barát- 
kozunk meg azzal a gondolattal, hogy ha valaki munkahelyet választ, azzal azt a 
kockázatot is vállalja, hogy döntése sikertelen lesz. Ha valaki egy iskolát, egy szakmát 
választ — azzal azt a kockázatot is vállalja, hogy esetleg az adott szakmában nem fog 
tudni elhelyezkedni. Ettől az egyéni kockázattól nem lehet senkit sem megóvni. Az 
államnak az a szerepe, hogy az állampolgári döntésekhez kellő információt nyújtson, 


illetve a piac veszteseinek társadalmi beilleszkedését elősegítse. 


SUMMARIES 


" Kopátsy, Sándor : 

The reform being built from below 

The author researching the reasons of economic 
closing-up or falling behind of countries belong- 
ing to the world economy semi-periphery 
(countries which are neither centres, nor periph- 
eries) sums up almost one and a half century s 
experiences that there are three conditions to 
closing-up: (1) the level of civilization be ade- 
guate to the demands of the level of productive 
forces; (2) favourable international situation; 
(3) the progress of the economic and political 
decentralization. It is the opinion of the author 
that in the present world not the economic geog- 
raphy or the historic fundamentals are the main 


forces of integration but this is the relationship 


of civilization. At the present days the funda- 
mentals of world political developments—first 
time in our history —are definitely favourable to 
the economic closing-up. The Hungarian politi- 
cal structure, although we by no means could 
speak about political decentralization, has gone 
through a favourable change as a conseguence 
of the greater freedom just being bought by 
indebtedness. Therefore, the economic decen- 
tralization and the transformation of the Hun- 
garian society into a society of small-enter- 
preneurs, are the basic conditions of further 
reforms. 


Enyedi, György : 

Policies of settlements in  Eastern-Central- 
Europe 

The policy of settlements up to the recent past 
got less attention in Eastern-Central-European 
region and has become the source of intense 
emotions. The backwardness of the develop- 
ment of urbanization and the politically mot- 


ivated pragmatism of towndevelopment artifici- 
ally distorted the settlement-structure of the so- 
cialist countries, forcibly dissolved the histori- 
cally developed system of local communities. 
The economic functions of settlements come to 
the front, becoming part of the system of the 
central plans outlines and the policy directed 
the formation Of life, disregarding the individual 
rights of the population. The role of the big 
towns became of primary importance and the 
stability of the power was based on this priority. 
Since the danger of uprising is greater in bigger 
settlements, the "party-state" created far better 
conditions for consumer supply at the expense 
of the small-settlements. The Eastern-Central- 
European way of the settlement-concentration 
did not integrate but cut into two pieces of the 
settlements and made a significant discrimina- 
tion at the cost of smaller settlements. The be- 
ginning of a new era of the policy of settlements 
is dependent on the creation a new model of 
operation of the political system. 


Pálné, Kovács, Ilona: 

The local self-governments and the policy of set- 
tlements 

The existing system of councils became the ser- 
vile implementation of central decisions and 
moved off the local societies. This system got 
into a crisis of legitimacy these days. The un- 
egual territorial development is the mirror- 
image of power-struggles and earlier corelation 
of forces situation, therefore not the wealth or 
shortage of local resources leads to development 
or to regression. The councils are unable to 
stand against unjust and irrational higher level 
practicies of distribution. The reason of that can 
not be found only in personal dependencies but 


it comes from the hierarchy of the structure of 
the system of counciis and Írom the lack of 
autonomy. The administrative integrations led 
to the liguidation of interest-organization and 
of the articulation of interests, therefore the 
small-settlements, the "subordinated" villages 
became defenseless——in many respects they be- 
came incapable of living—and their endeavours 
for independency were stopped. "While in the 
country there is only need for daywage workers 
and not for farmers, while the people of villages 
can not be identified with the production of 
their lands, and they are unable to link the 
results of their work with the better living of 
their very village, till that all kind of power 
remains alien to them." 


Veress, József: 

Whilem crisis management—the art of prevention 
In the making of enterprise goals and strategies, 
the weight of the financial leadership extremely 
increased, the enterprise as a concrete organiza- 
tion is getting of secondary importance. In ear- 
lier days the actors of economy could take as 
given the bankruptcy of an enterprise, the possi- 
bility of reorganization was not at all mentioned 
or only vaguely. From the sixties the prevention 
of a crisis and crisis-management came into 
front. The author describes the methods of 
crisis-management and points out that the eval- 
uation of crisis has been changed compared to 
the classical notion of it. He deals in details: 
what does an enterprise crisis mean in Hungary 
and why the state crisis-management methods 
(reorganization of finances, liguidation) as 
symptoms of goal-regulations were only spe- 
cious solutions and why they were unable to 
bring real results. The author presents the new 
ways of crisis-management linked to the model 
of market economy. 

Lendvai L., Ferenc: 

The , age of transition"—from the aspect of the 
history-philosophy 

First Part 

The author in the first part of this study makes 
an attempt to reconstruct the history-philos- 
ophy of Marxism. His goal is to make the reader 
acguainted with the understanding of the Marx- 
ist concept of socialism. 

In this part Lendvai deals with such impor- 
tant guestions like the concept of criticism at 
Marx ; the method of political economy and the 
problem of fetishism; the forms of society and 
the Marxist notion of historical development; 
the importance of the teleological and escha- 
tological phase of Marxian history-philosophy. 

We will publish in the next issue the second . 
part of this study of satisfying high demand 
which will cover the past century fate of the. 
Macrxist history-philosophy. 


Ékes, Ildikó: 

Where may the deteriorating living standard lead 
to? 

The study analizes the effectiveness of the man- 
agement of internal and external disruption of 
balance, as a means applied for. living standard 
reduction program. The author is of the opinion 
that the gains as conseguences of the reduction 
of living-standard will be accompanied on the 
long run with grave disadvantages and with 
problems endangering the capability of opera- 
tion of the whole economy. The deterioration of . 
living-standard because of the overworked la- 
bour potential and the inadeguacy of the re- 
production necessities put unrealizable tasks on 
the health-system, also contributes to the in- 
crease of highly-trained workers seeking for jobs 
abroad and as a conseguence, it increases the 
numbers of lower-trained workers inside the 
actually existing labour-structure. The de- 
terioration of living-standard reduces the poten- 
tial of investments coming Írom popular 
savings, thus it works against itself. 

